
NyksTANČIOMIS VALANDOMIS PREZIDENTYSTĖS, KURIAI BUVO LEMTA 
sukelti mažesnį istorikų domesį nei bet kuriai kitai iki šiol galbūt 
nuo pat Viljamo Henrio Harisono* (trisdešimt viena diena nuo 
inauguracijos iki mirties), Artūras Morganas slapčia tarėsi Ovalia- 
jame kabinete su paskutiniuoju likusiu savo draugu ir svarstė galuti- 
nius sprendimus. Šią akimirką jautėsi taip, lyg būtų sugadinęs viską, 
kas anksčiau per ketverius metus nuspręsta, ir ne pernelyg tikėjo, kad 
kaip nors būtų galėjęs — taip vėlai atsidūręs žaidime — bent ką pa- 
kreipti teisinga linkme. Jo draugas irgi nebuvo itin tuo tikras, nors 
kaip visada kalbėjo mažai ir pasakė tik tai, ką prezidentas norėjo gir- 
dėti. 

Juodu kalbėjosi apie malones — desperatiškus prašymus vagių, 
išeikvotojų ir melagių, kai kurių dar tebeuždarytų kalėjime, o kai ku- 
rių — niekad taip ir neatsėdėjusių savo termino, tačiau vis tiek trokš- 
tančių, kad būtų nuplautos dėmės nuo gerų jų vardų, sugrąžintos 
jiems numylėtosios teisės. Visi teigė esą draugai ar draugų draugai, 
arba tvirti rėmėjai, nors tik nedaugelis iki tos vienuoliktos valandos 
turėję kada nors anksčiau progą suteikti savo paramą. Kaip liūdna, 
kad po ketverių neramių vadovavimo laisvajam pasauliui metų visa 
tai sumenksta iki vieno niekingo šnipšto šūsnyje prašymų, pateiktų 
šutvės sukčių. Kuriems vagims turėtų būti leista vogti vėl? Štai tokį 
svarbų klausimą valandoms slenkant teko spręsti prezidentui. 


* William Henry Harrison (1773-1841) — devintasis Jungtinių Valstijų prezidentas (1841), 
kuris mirė nuo plaučių uždegimo, tik mėnesį ėjęs šias pareigas. (Cia 17 toliau paaiškinimai vertėjo.) 

Tas paskutinysis draugas buvo Kricas, senas studentiškos kor- 
poracijos bičiulis iš tų laikų, kai abu mokėsi Kornele“ — Morganas 
vadovavo studentų savivaldai, o Kricas kimšdavo į balsadėžes balsa- 
vimo biuletenius. Pastaruosius ketverius metus Kricas dirbo spaudos 
sekretoriumi, personalo vadovu, patarėju nacionalinio saugumo klau- 
simais ir netgi valstybės sekretoriumi, nors pastaroji pareigybė tetru- 
ko tris mėnesius ir buvo skubiai nutraukta, kai savotiškas Krico dip- 
lomatijos stilius mažne įžiebė Trečiąjį pasaulinį karą. Paskutinį sykį 
į naują postą Kricas paskirtas praeitą spalį, užgriuvus karštligiškoms 
baigiamosioms perrinkimo kampanijos savaitėms. Viešosios nuomo- 
nės apklausų duomenimis, Morganas vilkosi bjauriai atsilikęs bent 
keturiasdešimtyje valstijų, tad Kricas perėmė į savo rankas kampa- 
nijos kontrolę ir sugebėjo priešiškai nuteikti likusią šalies dalį, išsky- 
rus — bet ir dėl to dar būtų buvę galima ginčytis — Aliaską. 

Rinkimai buvę istoriniai: dar niekad einantysis prezidento pa- 
reigas nėra gavęs tiek mažai elektorių balsų. Jei tiksliau — tris, visus 
iš Aliaskos, vienintelės valstijos, kurioje Morganas, Krico patartas, 
nebuvo apsilankęs. Penki šimtai trisdešimt penki — pretendentui, 
trys — prezidentui Morganui. Žodis „katastrofa“ nė iš tolo nepajėgė 
perteikti sutriuškinimo masto. 

Kai balsai buvo suskaičiuoti, pretendentas, paklausęs blogo pa- 
tarimo, nusprendė užginčyti Aliaskos rezultatus. „Kodėl nesiekti visų 
538-ių elektorių balsų?“ — samprotavo jis. Niekad daugiau joks kan- 
didatas į prezidentus neturės progos visiškai „sausu“ rezultatu su- 
pliekti savo oponentą, sužaisti į vienus vartus taip, kaip dar niekam 
nebuvo pavykę. Šešias savaites, kol Aliaskoje šėlo bylinėjimaisi, pre- 
zidentas kentėjo dar labiau. Kai tenykštis Aukščiausiasis teismas ga- 
liausiai jam pripažino tris elektorinius valstijos balsus, juodu su Kricu 
labai tyliai atkimšo butelį šampano. 

Tad prezidentas Morganas įsimylėjo Aliaską, netgi jeigu patik- 
rintieji rezultatai ir tesuteikė jam labai menkutę septyniolikos balsų 
persvarą. 


* Kalbama apie privatų Kornelo universitetą Itakos mieste, Niujorko valstijoje. 

Jam būtų derėję vengti daugiau valstijų. 

Mat pralaimėjo netgi Delavere, savo gimtojoje valstijoje, kur 
elektoratas buvo jam leidęs nuostabius aštuonerius metus tarnauti 
gubernatoriumi. Lygiai taip pat, kaip jis niekad nesurado laiko ap- 
lankyti Aliaską, jo oponentas visiškai ignoravo Delaverą — jokios or- 
ganizacijos, apie kurią būtų verta kalbėti, jokios televizijos reklamos, 
jokio stabtelėjimo per rinkimų kampaniją. Ir vis dėlto anas pasiėmė 
52 procentus balsų! 

Kricas sėdėjo storos odos krėsle, laikydamas rankoje bloknotą su 
sąrašu šimtų dalykų, kuriuos reikėjo atlikti nedelsiant. Stebėjo savąjį 
prezidentą, pamažu vaikštinėjantį nuo vieno lango prie kito, spitri- 
jantį į tamsą, svajojantį, kaip būtų galėję būti. Žmogus jautėsi prislėg- 
tas ir pažemintas. Jis dar tik penkiasdešimt aštuonerių, o gyvenimas 
baigtas, karjera sužlugusi, santuoka yranti. Ponia Morgan jau persi- 
kėlė atgalios į Vilmingtoną ir atvirai juokėsi iš sumanymo gyventi 
kur nors Aliaskoje, trobelėje. Kricas slapčia abejojo, ar jo draugas su- 
gebės visą likusį gyvenimą vien tik medžioti ir žvejoti, bet perspekty- 
va gyventi už dviejų tūkstančių mylių nuo ponios Morgan atrodė la- 
bai patraukli. Jie netgi galbūt būtų laimėję pergalę Nebraskoje, jeigu 
gana mėlynkraujė Pirmoji ponia nebūtų atsiliepusi apie Nebraskos 
futbolo komandą kaip apie „Mitreivas“. 

„Nebraskos mitreivos!“ 

Per vieną naktį Morganas ir Nebraskoje, ir Oklahomoje taip že- 
mai krito pagal viešosios nuomonės apklausos rezultatus, jog niekad 
taip ir nebeatsigavo“. 

O Teksase ji, paragavusi premijuoto aitriosios paprikos patie- 
kalo, susivėmė. Skubiai gabenant ją ligoninėn, mikrofonas pagavo 
tokius, iki šiol dar išlikusius bei pagarsėjusius, jos žodžius: „Kaip jūs, 


atsilikėliai, galite valgyti tokį šlykštų mėšlą?“ 


* Prezidentienė padarė kalbos liapsusą: Nebraskos futbolo komandos pavadinimas „Kuku- 
rūziai“ (angl. „Cornhuskers“, trumpiau — „Huskers“), pagal Nebraskos gyventojus, kurių pagrindi- 
nis verslas — kukurūzų auginimas bei apdorojimas, o „Mitreivos“ (angl. „Sooners“) — Oklahomos 
valstijos gyventojų pravardė (pagal pirmuosius naujakurius, kurie skubėdavo aplenkti kitus ir grei- 
čiau užgrobti dar neužimtas, laisvas žemes) ir taip pat jų futbolo komandos pavadinimas. 

Nebraskai priklauso penki elektoriniai balsai. Teksasui — tris- 
dešimt keturi. Įžeisti vietinę futbolo komandą — klaida, po kurios 
dar būtų buvę įmanoma išlikti. Bet joks kandidatas negalėjo susido- 
roti su Teksaso aitriosios paprikos sumenkinimo pasekmėmis. 

Kas per kampanija! Kricui kilo pagunda parašyti knygą. Kažkas 
juk privalėjo dokumentuoti katastrofą. 

Jųdviejų bemaž keturiasdešimties metų partnerystė ėjo į pabai- 
gą. Kricas buvo numatęs sau darbą pas vieną gynybos ministerijos 
ginklų tiekėją už 200 000 dolerių per metus, be to, jis dar surengtų 
paskaitų turnė po 50 000 dolerių už kalbą, jeigu tik kas nors būtų 
pasiryžęs ganėtinai mokėti. Visą savo gyvenimą paaukojęs valstybės 
tarnybai, jis liko ant ledo, sparčiai seno ir troško užsikalti baksų. 

Prezidentas, labai pelningai pardavęs gražų savo namą Džordž- 
taune, nusipirko nedidelę rančą Aliaskoje, kur žmonės, matyt, juo ža- 
vėjosi. Ketino dienų likutį praleisti ten — medžiodamas, žvejodamas, 
galbūt rašydamas memuarus. Kad ir ką veiktų Aliaskoje, tai neturės 
nieko bendra su politika ir Vašingtonu. Neketinąs likti pagyvenusiu 
valstybės veikėju nei gerbiamu kokios nors partijos senoliu, išmintin- 
gu patirties balsu. Jokių atsisveikinamųjų kelionių po šalį, kalbų par- 
tijos suvažiavimuose, politikos mokslų garbės daktaro titulų. Jokios 
prezidentinės bibliotekos. Liaudies ištarmė aiški ir nenumaldoma. 
Jeigu jo nenorima, jis tikrai be jų nepražūsiąs. 

— Reikia nuspręsti dėl Kučinelo, to kino režisieriaus, apkaltinto 
už seksą su jauna žvaigždute. 

. — Ar labai jauna? 

— Regis, penkiolikos. 

— (Ganėtinai jauna. 

— Taip, tikrai. Jis pabėgo į Argentiną, kur slapstosi jau dešimtį 
metų. Dabar pasiilgo namų, nori sugrįžti ir vėl pradėti kurti siaubin- 
gus filmus. Sako, menas šaukiąs jį tėvynėn. 

— Galbūt ir jaunos merginos. 

— Jos irgi. 

— Dėl septyniolikos nesukčiau sau galvos. Penkiolikos — per 
jauna. 

— Jisai siūlo iki penkių milijonų. 

Prezidentas atsisuko ir pažvelgė į Kricą: 

— Už malonę siūlo penkis milijonus? 

— Taip, ir jis privalo veikti greitai. Pinigai turi būti persiųsti 
elektronine perlaida iš Šveicarijos. Tenai dabar trečia ryto. 

— Kur šie pateks? 

— Mes turime sąskaitų neapmokestinamose užsienio zonose. 
Nesunku sutvarkyti. 

— O ką; tai spauda? 

— Bus bjauru. 

— Visad būna bjauru. 

— Šįsyk bus ypač bjauru. 

— Atvirai kalbant, man į spaudą nusispjaut, — pasakė Mor- 
ganas. 

„Tad kodėl klausi?“ — norėjo atkirsti Kricas. 

— Ar pinigus galėtų atsekti? — paklausė prezidentas ir vėl nu- 
sisuko į langą. 

— Ne. 

Dešine ranka prezidentas suskato kasytis sprandą — šitaip vi- 
sada elgdavosi, kai tekdavo priimti sunkų sprendimą. Prieš dešimt 
minučių nedaug trūko, kad būtų panaudojęs branduolinį ginklą prieš 
Šiaurės Korėją — kasėsi, iki prasidrėskė odą ir sukruvino baltų savo 
marškinių apykaklę. “ 

— Atsakymas bus „ne“, — tarė jis. — Penkiolikos — per jauna. 

Durys atsilapojo, ir vidun nepasibeldęs įsiveržė Artis Morganas, 
prezidento sūnus, su buteliu „Heineken“ vienoje rankoje ir kažko- 
kiais popieriais — kitoje. 

— Ką tik kalbėjausi su CŽV, — atsainiai metė jis. Mūvėjo iš- 
blukusiais džinsais, be kojinių. — Meinardas jau pakeliui į čia. — Su- 
vertė popierius ant rašomojo stalo ir paliko kabinetą, trinkteldamas 
durimis. 

Artis nedvejodamas paimtų penkis milijonus dolerių, pagalvojo 
sau Kricas. Kad ir koks būtų panos amžius. Jam penkiolikos tikrai ne 
per jauna. Jie būtų galėję laimėti Kanzase, jeigu vieno Topekos mo- 

telio numeryje Artis nebūtų buvęs nutvertas su trimis mitingo strik- 
sėmis, vyriausiajai buvo septyniolika. Tariamai kilnus prokuroras ga- 
liausiai nutraukė kaltinimus — dvi dienos po rinkimų, — kai visos 
trys merginos pasirašė priesaika sutvirtintus raštiškus parodymus, pa- 
reiškusios, kad lytiškai nesantykiavo su Arčiu. Faktiškai jos jau buvo 
vos kelios sekundės nuo visokios rūšies išdykysčių, kai vienos iš jų 
motina, pasibeldusi į motelio numerio duris, sutrukdė orgijai. 

Prezidentas atsisėdo į savo odinį supamąjį krėslą ir dėjosi sklai- 
dąs kažkokius beverčius dokumentus. 


— Kas nauja dėl Bekmeno? — paklausė jis. 


PER savo aštuoniolika CŽV direktoriaus tarnybos metų Tedis 
Meinardas lankėsi Baltuosiuose rūmuose mažiau nei dešimtį kar- 
tų. Ir niekad — pietų (visados atsisakydavo dėl sveikatos), nei pasi- 
sveikinti „kaip gyvuojate“ su kokiu nors dideliu tūzu iš užsienio (jam 
buvo nusispjaut). Seniau, kai dar pajėgdavo vaikščioti, kartkartėmis 
jis užsukdavo pasitarti su tuomet pareigas einančiu prezidentu ir gal- 
būt vieną ar du sykius — su šio politikos formuotojais. Dabar, pri- 
kaustytas prie invalido vežimėlio, jis kalbėdavosi su Baltaisiais rūmais 
tik telefonu. Tiesą sakant, į Langlį“, pasikalbėti su ponu Meinardu, 
dusyk buvo atvežtas viceprezidentas. 

Sėdėdamas invalido vežimėlyje, turi vienintelį pranašumą — 
nuostabų pasiteisinimą vykti ar likti namie, arba daryti viską, kas tik, 
po šimts, tau patinka. Seno neįgalaus žmogaus niekas nenorėjo be 
reikalo stumdyti. 

Šnipas penkiasdešimtį metų, dabar kur nors judėdamas jis rink- 
davosi prabangą žiūrėti tiesiai už savęs. Keliaudavo niekuo neišsiski- 
riančiu baltu minivenu, su neperšaunamais stiklais, švininėmis sieno- 
mis, dviem ginkluotais iki dantų vyriokais, įsitaisiusiais už ginkluoto 
iki dantų vairuotojo. Jo invalido vežimėlis, pritvirtintas gale spaus- 
tuvais prie grindų, būdavo atgręžtas atgal, kad Tedis galėtų matyti 


* Vašingtono priemiestis, kuriame įsikūrusi pagrindinė CŽV būstinė. 

transporto srautą, kuris negalėjo matyti jo. Du kiti venai sekė šiek 
tiek atsilikę, ir bet kuri nevykusiai sumanyta pastanga priartėti prie 
direktoriaus būtų buvusi kaipmat nutraukta. Tokios ir nebuvo tiki- 
masi. Didžiuma pasaulio manė Tedį Meinardą esant negyvą ar tin- 
giai leidžiantį paskutines savo dienas kokiuose nors slaptuose slaugos 
namuose, kur siunčiami mirti nusenę šnipai. 

Tedis kaip tik ir pageidavo, kad taip būtų manoma. 

Sėdėjo susisiautęs storu pilku dygsniuotu apklotu, prižiūrimas 
Houbio, ištikimo savo padėjėjo. Kol venas pastoviu šešiasdešimties 
mylių per valandą greičiu skriejo Beltvėjumi*, Tedis gurkšnojo Hou- 
bio iš termoso įpiltą žaliąją arbatą ir stebėjo važiuojančius jiems iš 
paskos automobilius. Houbis sėdėjo čia pat šalia invalido vežimėlio 
ant odinės kėdutės, įrengtos specialiai jam. 

Gurkštelėjęs arbatos, Tedis paklausė: 

— Kur šiuo metu Bekmenas? 

— Savo kameroje, — atsakė Houbis. 

— O mūsų žmonės — pas kalėjimo viršininką? 

— Sėdi jo kabinete ir laukia. 

Dar vienas gurkšnis i iš popierinio puodelio, rūpestingai glėbia- 
mo plaštakomis. Šios buvo gležnos, išvagotos venų, nugriebto pieno 
spalvos, tartum negyvos kantriai lauktų likusio kūno. 

— Kiek truks išdanginti jį iš šalies? 

— Apie keturias valandas. 

— O lėktuvas vietoje? 

— Viskas parengta. Mes telaukiame žalios šviesos. 

— Tikiuosi, kad tas avigalvis pajėgs mane suprasti. 


Kaicas ir „tas avigalvis“ dėbsojo į Ovaliojo kabineto sienas, ir 
slogią abiejų tylą atsitiktinai pertraukdavo tiktai koks nors komenta- 
ras apie Džoelą Bekmeną. Juk turėjo juodu apie ką nors kalbėtis, nė 
katras nenorėjo išsiduoti, kas iš tikrųjų juos slėgė. 


* Beltway (ang/.) — žiedinis kelias aplinkui Vašingtoną ir jo priemiesčius. 

Nejaugi gali taip dėtis? 

Nejau tai pagaliau pabaiga? 

Keturiasdešimt metų. Nuo Kornelo iki Ovaliojo kabineto. Pa- 
baiga buvo tokia staigi, kad juodu neturėjo pakankamai laiko tin- 
kamai pasirengti. Dėjo viltis į dar ketverius metus. Ketverius metus 
šlovės, per tą laiką stropiai kuriant paveldą ir paskui šauniai išjojant 
saulėlydžio link. 

Nors buvo vėlu, atrodė, kad lauke dar labiau sutemo. Žvelgian- 
tys į Rožių sodą langai juodavo. Mažne buvo galima girdėti laikrodį 
ant židinio be paliovos tiksint likus; laiką iki lemtingosios akimir- 
kos. 

„— Kaip reaguos spauda, jeigu suteiksiu Bekmenui malonę? — 
paklausė prezidentas jau ne pirmąsyk. 

— Pašėls. 

— Galėtų būti įdomu. 

— Tavęs čia nebebus. 

— Ne, nebebūsiu. 

Kitos dienos vidudienį perdavus valdžią, jo bėgimas iš Vašingto- 
no į seno draugo vilą Barbadoso saloje prasidės privačiu reaktyviniu 
lėktuvu (priklausančiu vienai naftos kompanijai). Morgano nurody- 
mu, iš vilos bus pašalinti televizoriai, į ten nepristatys jokių laikraš- 
čių ar žurnalų, o visi telefonai privalės būti išjungti. Nekontaktuos su 
niekuo, netgi su Kricu, ir ypač — su ponia Morgan, bent jau mėnesį. 
Jam nė motais, net jeigu Vašingtonas supleškėtų. Tiesą sakant, slap- 
čia jis vylėsi, jog taip ir atsitiks. 

+ Po Barbadoso slapčiomis persikels į savo trobelę Aliaskoje ir 
tenai, slenkant Žiemai, toliau ignoruos pasaulį, belaukdamas pava- 


sario. 
— Ar turėtume jo pasigailėti? — paklausė prezidentas. 
— Turbūt, — atsakė Kricas. 
Prezidentas dabar perėjo prie daugiskaitos — „mes“. Taip jis 


nuolatos elgdavosi, kai po ranka atsirasdavo koks nors nepopuliarus 
sprendimas, kurį tekdavo priimti. Lengvesniųjų atvejais visada saky- 
davo „aš“. Kai prisireikdavo ramento, ir ypač kai prisireikdavo žmo- 

gaus, kuriam galėtų suversti kaltę, jis užsukdavo atvirą sprendimų 
priėmimo procesą ir į šį įtraukdavo Kricą. 

Keturiasdešimtį metų Kricas prisiimdavo kaltę, ir nors tikrai 
buvo prie to pripratęs, vis dėlto jam jau pabodo. Tad dabar pasakė: 

— Labai galimas daiktas, kad jeigu ne Džoelas Bekmenas, mes 
nė nebūtume atsidūrę čia. 

— Galbūt tu ir teisus, — sutiko prezidentas. Jis visada tvirtino, 
kad buvo išrinktas dėl puikios savo kampanijos, charizmatiškos as- 
menybės, tiesiog antgamtiškos gebos perprasti iškylančias problemas 
ir aiškios Amerikos vizijos. O jau pripažinti, kad yra už kažką skolin- 
gas Džoelui Bekmenui — tikrai, tai tiesiog gniuždo. 

Bet Kricas buvo pernelyg surambėjęs ir pernelyg pavargęs, kad 
taip jaustųsi. | 

Prieš šešerius metus Bekmeno skandalas buvo apėmęs didžiu- 
mą Vašingtono ir suteršęs Baltųjų rūmų reputaciją. Populiarųjį pre- 
zidentą pridengė debesis, ir šitaip Artūrui Morganui atsivėrė kelias 
vargais negalais įkulniuoti į Baltuosius rūmus. 

Dabar, jau bekulniuodamas iš jų, jis mėgavosi mintimi nepai- 
sant nieko paskutinįsyk skelti antausį Vašingtono valdininkijai, at- 
ėmusiai iš jo ketverius metus. Malonė Džoelui Bekmenui sudre- 
bins visų K. A." valdžios įstaigų sienas ir taip sukrės spaudą, kad ši 
pasius iš įniršio. Morganui ta mintis patiko. Kol jisai kaitinsis po 
Barbadoso saule, miestas darsyk springs — kongresmenai reikalaus 
nagrinėjimų, prokurorai pozuos prieš televizijos kameras, o nepa- 
kenčiamos kalbančiosios galvos be atvangos tarškės per kabelinio 
tinklo žinias. . ' 

Prezidentas nusišypsojo tamsai. 


AnT Arlingtono memorialo tilto, jungiančio Potomako upės 
krantus, Houbis vėl įpylė direktoriui į popierinį puodelį žaliosios 
arbatos. 


* Federacinė Kolumbijos apygarda, kuriai priskirta JAV sostinė Vašingtonas. 

— Ačiū, — švelniai padėkojo Tedis ir paklausė: — Ką mūsiškis 
vaikinas veiks rytoj, pasitraukęs iš pareigų? 

— Spruks iš šalies. 

— Turėtų ją palikti kuo greičiau. 

— Ketina mėnesį praleisti Karibuose, išsilaižyti žaizdas, už- 
miršti pasaulį, kiūtoti surūgęs ir laukti, kol kas nors juo susidomės. 

— O ponia Morgan? 

— Ji jau vėl Delavere ir lošia bridžą. 

— Juodu skiriasi? 

— Jeigu jam užteks proto. Kas žino!.. 

Tedis atsargiai nugėrė arbatos. 

— Tad koks mūsų svertas, jeigu Morganas spyriosis? 

— Nemanau, kad spyriosis. Parengtiniai pokalbiai praėjo gerai. 
Kricas, matyt, dar vairuoja valtį. Šiuo metu kur kas geriau už Morga- 
ną viską nutuokia. Jisai supranta: jeigu ne Bekmeno skandalas, juodu 
būtų regėję Ovalųjį kabinetą kaip savo ausis. 

— Taigi, kaip jau klausiau, koks mūsų svertas, jeigu anas spy- 
riosis? 

— Po teisybei, joks. Jis idiotas, bet iš tų švariųjų. 

Iš Konstitucijos aveniu jie įsuko į 18-ąją gatvę ir netrukus turėjo 
įvažiuoti pro rytinius Baltųjų rūmų vartus. Patamsiuose materializa- 
vosi vyrai su automatais, paskui Slaptosios tarnybos agentai juodais 
švarkais sustabdė veną. Ištarti kodiniai žodžiai, sutreškėjo nešiojamo- 
sios radijo stotelės, ir per kelias sekundes Tedis buvo iškeltas iš mini- 
veno. Rūmų viduje apieškotas invalido vežimėlis, jame nerasta nieko, 
išskyrus įsuptą į apklotą luošą senį. 


ARTIS (šįsyk jau be alaus), vėl nepasibeldęs įkišo galvą pro duris 
ir pranešė: 

— Atvyko Meinardas. 

— Vadinasi, gyvas, — pakomentavo prezidentas. 

— Vos vos. 

— Tuomet įridenkite jį. 

Įkandin invalido vežimėlio į Ovalųjį kabinetą įsekė Houbis ir 
persenalo viršininko pavaduotojas, pavarde Pridis. Prezidentas su Kri- 
cu pasveikino svečius ir nukreipė šiuos atsisėsti kabineto dalyje priešais 
židinį. Nors Meinardas vengė Baltųjų rūmų, Pridis faktiškai juose gy- 
veno, kasryt glaustai informuodamas prezidentą žvalgybos klausimais. 

Visiems įsitaisius, Tedis apsidairė po kabinetą, tartum ieškotų 
„blakučių“ ir pasiklausymo įrangos. Buvo bemaž tikras, kad čia jo- 
kios nėra; ši praktika baigėsi su Votergeitu. Niksonas buvo įsakęs 
išvedžioti Baltuosiuose rūmuose tiek laidų, jog; šių būtų pakakę ap- 
rūpinti energija nedidelį miestą, žinoma, jis už tai sumokėjo. Tačiau 
Tedis buvo apsirūpinęs slaptų įrašų įranga. Kruopščiai užmaskuotas 
virš invalido vežimėlio ašies vos keli coliai po sėdyne slypėjo galingas 
diktofonėlis, galintis užfiksuoti visus garsus, sklisiančius kabinete per 
būsimas trisdešimtį minučių. 

Direktorius pasistengė nusišypsoti prezidentui Morganui, bet 
troško pasakyti ką nors tokio: „Jūs, be abejonės, ribočiausias politikas, 
su kokiais kada nors esu susidūręs. Tik Amerikoje toks avigalvis gali 
užkopti į pačią viršūnę“. 

Prezidentas Morganas nusišypsojo Tedžiui Meinardui, nors no- 
rėjo pasakyti ką nors tokio: „Reikėjo jūs išvyti prieš ketverius metus. 
Jūsiškė valdyba šiai šaliai — nuolatinis nepatogumas“. 

Tedis: „Buvau priblokštas, kai jūs laimėjote vienintelėje valstijo- 
je, tegul ir septyniolikos balsų persvara“. 

Morganas: „Jūs nepajėgtumėte surasti teroristo, net jeigu šis 
skelbtųsi afišose“. 

Tedis: „Laimingos žūklės. Upėtakių pagausite netgi mažiau nei 
balsų“. 

Morganas: „Kodėl paprasčiausiai nenumirėte, kaip visi man tai 
žadėjo?“ 

Tedis: „Prezidentai ateina ir nueina, o aš vis lieku“. 

Morganas: „Tai Kricas pageidavo jus išsaugoti. Dėkokite jam už 
savo darbą. Dvi savaites po inauguracijos ketinau spirti jums subinėn, 
kad nešdintumėtės velniop“. 

Kricas garsiai paklausė: 

— Gal kam kavos? 

— Ne, — atsisakė Tedis, ir juo tuojau pat pasekė Houbis bei 
Pridis. 

Kadangi CŽV nepageidavo kavos, prezidentas Morganas pa- 
prašė: 

— Taip, juodos, su dviem gabalėliais cukraus. 

Kricas linktelėjo sekretoriui, laukiančiam prie perpus pravertų 
šoninių durų, paskui vėl kreipėsi į susirinkusiuosius: 

— Turime nedaug laiko. 

Tedis iškart atsakė: 

— Atvykau čia pasitarti dėl Džoelo Bekmeno. 

— Taip, kaip tik todėl jūs čia, — patvirtino prezidentas. 

— Kaip žinote, — toliau kalbėjo Tedis, bemaž nuleisdamas pre- 
zidentą negirdom, — ponas/Bekmenas sėdo į kalėjimą, neprasitaręs 
nė žodžiu. Jis vis dar žino tam tikrų paslapčių, kurios, atvirai kalbant, 
galėtų sukelti pavojų nacionaliniam saugumui. 

— Galite jį nudėti, — tėškė Kricas. 

— Mums nevalia taikytis į Amerikos piliečius, pone Kricai. Tai 
prieš įstatymą. Verčiau leidžiame, kad tai atliktų kas nors kitas. 

— Nelabai suprantu, — tarė prezidentas. 

— Štai koks planas. Jeigu suteiksite-ponui Bekmenui malonę ir 
jeigu šis ją priims, mes per kelias valandas išdanginsime jį iš šalies. 
Jam teks sutikti, kad likus; gyvenimą privalės slėptis. Neturėtų iškilti 
problemų, nes esama keleto žmonių, kurie trokštų regėti jį negyvą, ir 
vyrukas tai žino. Mes perkelsime jį į kurią nors užsienio šalį, galbūt 
Europon, kur bus lengviau stebėti. Gaus naują asmens tapatybę, bus 
laisvas žmogus, o laikui bėgant Džoelą Bekmeną visi pamirš. 

— Juk tai dar ne istorijos pabaiga, — spėjo Kricas. 

— Ne. Mes išlauksime, galbūt metus ar dvejus, tuomet kur rei- 
kia nutekinsime informaciją. Ponas Bekmenas bus surastas ir nužu- 
dytas, ir kai tai atsitiks, į daugelį mūsų klausimų bus atsakyta. 

Stojo ilga pauzė — Tedis pažvelgė į Kricą, paskui į prezidentą. 
Įsitikinęs, kad šie visiškai sutrikę, jis varė toliau: 

— Planas labai paprastais, ponai. Tiktai klausimas, kas jį nu- 


žudys. 

— Vadinasi, jūs prižiūrėsite? — paklausė Kricas. 

— Labai įdėmiai. 

— Kas jį medžioja? — paklausė prezidentas. 

Tedis išlaisvino sunertas gyslotas savo plaštakas ir šiek tiek atsi- 
lošė, pažvelgdamas iš aukšto savo ilgos nosies tiesumu lyg mokytojas, 
besikreipiantis į mažuosius trečiaklasius: 

— Galbūt rusai, kinai, galimas daiktas, izraeliečiai. Ko gero, at- 
sirastų ir kitų. 

Be abejo, atsirastų ir kitų, bet niekas nesitikėjo, kad Tedis at- 
skleistų viską. Jis niekad taip nedarydavo ir niekad nedarys, nesvarbu, 
kas būtų prezidentas ir nesvarbu, kiek laiko šiam dar likę Ovaliajame 
kabinete. Anie ateidavo ir nueidavo, kai kurie ketveriems metams, 
kiti — aštuoneriems. Vieni mėgdavo šnipinėjimą, kitiems terūpė- 
davo naujausieji viešosios nuomonės apklausų duomenys. Morganas 
buvęs akivaizdus nevykėlis užsienio politikoje, ir likus vos kelioms jo 
administracijos valandoms Tedis tikrai nesirengė atskleisti bent kiek 
daugiau, nei būtina malonei išgauti. 

— Kodėl Bekmenas turėtų sutikti su tokiu sandėriu? — paklau- 
sė Kricas. 

— Gal ir nesutiks, — atsakė Tedis. — Bet sėdėjo uždarytas vie- 
nutėje šešerius metus. Tai yra, dvidešimt tris valandas per parą mažu- 
tėlėje kameroje. Viena valanda saulės šviesos. Trys dušai per savaitę. 
Prastas maistas — sakoma, kad jis neteko šešiasdešimties svarų. Gir- 
dėjau, kad jam nekaip einasi. 

Prieš du mėnesius, po žiauriai pralaimėtų prezidento rinkimų, 
kai Tedis Meinardas sugalvojo šį bausmės dovanojimo planą, jis pasi- 
naudojo kai kuriais gausiais slaptais savo ryšiais, ir Bekmeno kalėjimo 
sąlygos buvo gerokai pasunkintos. Temperatūra kameroje sumažinta 
iki dešimties laipsnių, ir pastarąjį mėnesį Bekmeną kamavo baisus 
kosulys. Maistas (geriausiu atveju prėskas), būdavęs darsyk perlei- 
džiamas per gamybos liniją ir patiekiamas šaltas. Tualete vanduo tai 
nubėgdavo, tai nenubėgdavo. Prižiūrėtojai žadindavo jį naktimis kas 
valandą. Teisė į telefoninius pokalbius apribota. Juridinė biblioteka, 
kuria naudodavosi dusyk per savaitę, staiga tapo jam nebepasiekiama. 


16 JoHN GRISHAM 


Bekmenas, teisininkas, žinojo savo teises ir grasino visokiais bylinė- 
jimaisi prieš kalėjimo administraciją ir vyriausybę, nors pirmiau jam 
dar reikėjo įregistruoti ieškinį. Ši kova padarė savo. Jis reikalavo mig- 
domųjų tablečių ir prozako. | 

— Jūs norite, kad suteikčiau Džoelui Bekmenui malonę, o pas- 
kui pasirūpinsite jo nužudymu? — paklausė prezidentas. 

— Taip, — tiesiai šviesiai atsakė Tedis. — Bet faktiškai mums 
nereikės niekuo rūpintis. 

— Tačiau šitaip atsitiks. 

— Taip. 

— Ir jo mirtis reikalinga mūsų nacionaliniam saugumui? 

— Aš tvirtai tuo tikiu. 


2 


FEDERALINĖS RADLIO PATAISOS ĮSTAIGOS IZOLIACIJOS FLYGELYJE 
buvo keturiasdešimt vienodų kamerų, kiekviena dvylikos kvadrati- 
nių pėdų ploto, be langų, be grotų, tik žaliai nudažytos betoninės 
grindys ir šlakbetonio blokų sienos, o durys ištisai metalinės su siau- 
ru plyšiu apačioje maisto padėklams įstumti ir maža atvira „akute“ 
prižiūrėtojams kartkartėmis pažvelgti. Flygelis buvo pilnas valdžios 
informatorių, kvaišalų prekeivių įskundėjų, mafijos nevykėlių, kelių 
šnipų — žmonių, kuriuos reikėjo uždaryti, nes tenai, gimtuose kraš- 
tuose, buvo daugybė tokių, kurie mielai perrėžtų jiems gerkles. Dau- 
gelis iš keturiasdešimties prevencinio Radlio kalėjimo įnamių buvo 
pasiprašę uždaromi „I“ flygelyje. 

Džoelas Bekmenas stengėsi užmigti, kai du prižiūrėtojai su- 
žvangindami atidarė duris ir įjungė kameroje šviesą. 

— Viršininkas nori jus matyti, — pasakė vienas, daugiau nieko 
nepaaiškindamas. Tylomis jie važiavo kalėjimo furgonėliu per šaltą 
Oklahomos preriją, pro kitus korpusus, kur buvo laikomi ne tokios 
griežtos priežiūros nusikaltėliai, kol galiausiai atvyko prie adminis- 

tracinio pastato. Bekmeną, be jokios akivaizdžios priežasties sura- 
kintomis rankomis, įskubino vidun, paskui du laiptatakius aukštyn, 
toliau'— ilgu koridoriumi į erdvų kabinetą, kuriame prie užžiebtų 
šviesų dėjosi kažkas svarbaus. Jis išvydo sieninį laikrodį: tas rodė be- 
veik 23.00. 

Bekmenas niekad nebuvo susitikęs su kalėjimo viršininku, ta- 
čiau čia taip pasitaikydavo anaiptol ne retai. Dėl daugelio svarių prie- 
žasčių kalėjimo viršininkas pernelyg nešmižinėjo po teritoriją. Pa- 
reigybė nebuvo renkama, ir jam nerūpėjo stiprinti savųjų darbuotojų 
motyvacijos. Be jo, kabinete buvo dar trys kostiumuotieji, visi rimtos 
išvaizdos vyriškiai — jie jau kurį laiką šnekučiavosi. Nors Jungtinių 
Valstijų valstybinėse įstaigose rūkyti griežtai draudžiama, peleninė 
buvo pilna su kaupu, ir palubėje kybojo tirštas ūkas. 

Kalėjimo viršininkas be jokios įžangos kreipėsi: 

— Sėskitės štai ten, pone Bekmenai. 

— Malonu susipažinti, — tarė Bekmenas ir pažvelgė į kitus 
tris. — Kodėl esu būtent čia? 

„— Mes apie tai pasikalbėsime. 

— (Gal malonėtumėte nuimti šiuos antrankius? Pažadu nieko 
neužmušti. 

Kalėjimo viršininkas trumpai įsakė artimiausiam prižiūrėtojui, 
ir šis, paskubom susiradęs rakčiuką, išlaisvino Bekmeną, paskui pa- 
knopstom išsinešdino iš kabineto, stipriai trinkteldamas paskui save 
durimis — dideliam kalėjimo viršininko, labai nervingo žmogaus, 
nepasitenkinimui. 

Rodydamas pirštu jis tarė: 

— Specialusis agentas Aderas iš FTB. O čia — ponas Knabė 
iš Teisingumo departamento. O šis — ponas Saizmoras, irgi iš Va- 
šingtono. 

Nė vienas iš trijų nepasijudino pono Bekmeno pusėn. Šis te- 
bestovėjo ir atrodė gana suglumęs. Linktelėjo aniems, pusiau nuo- 
širdžiai stengdamasis pasirodyti mandagus. Į pastangas jam nebuvo 


atsakyta. 
— Prašom sėstis, — pkiagino kalėjimojprižiūrėtojas, ir Bekme- 

nas pagaliau pasiėmė kėdę. — Dėkui. Kaip žinote, netrukus bus pri- 
saikdintas naujasis prezidentas. Pone Bekmenai, prezidentas Morga- 
nas jau pasitraukia. Kaip tik šiuo metu Ovaliajame kabinete jis laužo 
galvą, ar suteikti jums visišką malonę. 

Staiga Bekmeną ištiko stiprus kosulys, dėl kurio iš dalies buvo 
galima kaltinti beveik arktinę temperatūrą jo kameroje, o iš dalies — 
sukrėtimą, išgirdus žodį „malonė“. 

Ponas Knabė iš Teisingumo departamento padavė butelį van- 
dens. Jis gurkštelėjo mauką, apsitaškė smakrą ir galiausiai šiaip taip 
sutramdė kosulį. 

— Malonę? — sumurmėjo. 

— Visišką malonę su tam tikromis papildomomis sąlygomis. 

— O kas vyksta? 

— Aš nežinau kodėl, pone Bekmenai, ne mano reikalas suprasti, 
kas vyksta. Tik informuoju. 

Į pokalbį įsijungė ponas Saizmoras, pristatytas tik kaip žmogus 
„iš Vašingtono“, tačiau be titulo ar priklausomybės bagažo: 

— Tai sandėris, pone Bekmenai. Mainais už visišką malonę tu- 
rėsite sutikti palikti šalį, niekad nesugrįžti ir su nauja asmens tapaty- 
be gyventi ten, kur niekas nepajėgs jūsų surasti. 

Tai jokia problema, pagalvojo Bekmenas. Jis ir pats nenorėjo 
būti surastas. 

— Betgi kodėl? — vėl sumurmėjo jis. Buvo matyti, kaip kairėje 
jo rankoje dreba butelis su vandeniu. 

Stebėdamas šį drebėjimą, ponas Saizmoras iš Vašingtono tuo 
pat metu tyrinėjo Džoelą Bekmeną — nuo trumpai nukirptų žilų 
jo plaukų ligi sudėvėtų kroso batelių iš pigių prekių parduotuvės, su 
juodomis kalėjimo puskojinėmis — ir niekaip nepajėgė atsikraty- 
ti vaizdinio Žmogaus, ankstesniame gyvenime atrodžiusio kitaip. Į 
galvą atėjo kažkokio žurnalo viršelis. Prašmatni fotografija: Džoelas 
Bekmenas, vilkis puikiai pasiūtu juodu itališku kostiumu, su visomis 
būtinomis detalėmis, išsičiustijęs ir žvelgiantis į fotoaparatą tokiu pa- 
tenkintu savimi žvilgsniu, koks tik įmanomas žmogui. Plaukai ilges- 
ni ir tamsesni, gražus veidas putnus ir be raukšlių. Juosmuo storas ir 

bylojantis apie daugybę priešpiečių bei keturias valandas užsitęsian- 
čių pietų su valdžios žmonėmis. Jis mėgo vyną, moteris ir sportinius 
automobilius. Turėjo reaktyvinį lėktuvą, jachtą, namą Veile*, apie 
kuriuos visus labai mėgdavęs kalbėti. Ryški antraštė jam virš galvos 
skelbė: BROKERIS — AR ANTRAS ĮTAKINGIAUSIAS ŽMOGUS VAŠING- 
TONE? 

Tas žurnalas gulėjo pono Saizmoro lagaminėlyje kartu su sto- 
ra Džoelo Bekmeno byla. Skrydžio metu iš Vašingtono į Talsą buvo 
atidžiai ją išnaršęs. 

Pasak žurnalo straipsnio, brokerio pajamos tuo laiku neva vir- 
šijusios 10 milijonų dolerių per metus, nors jis buvęs atsargus su re- 
porteriu. Jo įkurta juridinė firma samdė du šimtus teisininkų ir Va- 
šingtono standartais buvo maža, bet neabejotinai pati įtakingiausia 
politikų sluoksniuose — lobizmo mašina, o ne įstaiga, kurioje tikri 
teisininkai verčiasi savo profesija. Panašesnė į viešnamį, skirtą turtin- 
goms kompanijoms ir užsienio vyriausybėms. 

O, kaip žemai nupuolęs galingasis, mąstė sau ponas Saizmoras, 
stebėdamas drebant; rankoje butelį. 

— Aš nesuprantu, — vargais negalais sukuždėjo Bekmenas. 

— (O mes neturime laiko aiškinti, — trumpai drūtai nukirto po- 
nas Saizmoras. — Tai greitas sandėris, pone Bekmenai. Deja, neturi- 
te laiko apmąstymams. Būtina nuspręsti kaipmat. Taip arba ne. Nori- 
te likti čia ar gyventi su kita pavarde kitame pasaulio pakraštyje? 

— Kur? 

— Mes nežinome kur, bet ką nors sugalvosime. 

— Ar būsiu saugus? 

— Tik jūs galite atsakyti į šį klausimą, pone Bekmenai. 

Svarstydamas savo paties užduotą klausimą, ponas Bekmenas 
drebėjo dar labiau. 

— Kada aš išvyksiu? — pamažu paklausė jis. Mirksnį jo balsas 
buvo beatgaunąs tvirtumą, bet visąlaik čia pat tykojo kitas smarkaus 
kosulio priepuolis. 


* Populiarus kalnų slidinėjimo kurortas Kolorado valstijoje, 90 mylių į vakarus nuo Den- 
verio. 

— Nedelsiant, — atsakė ponas Saizmoras, perėmęs į savo ran- 
kas derybų vadžias ir suteikęs kalėjimo viršininkui, FTB ir Teisingu- 
mo departamentui žiūrovų vaidmenis. 

— Vadinasi, norite pasakyti, tuojau pat? 

— Nebegryšite į savo kamerą. 

— Ak, velniai rautų, — pratarė Bekmenas, ir visi kiti nepajėgė 
suturėti šypsenų. 

— Prie jūsų kameros laukia prižiūrėtojas, — pasakė kalėjimo 
viršininkas. — Jis atneš viską, ko panorėsite. 

— Prie mano kameros nuolat laukia prižiūrėtojas, — atkirto 
viršininkui Bekmenas. — Jeigu tai tas sadistas neūžauga, šunsnukis 
Slounas, paliepkite jam pasiimti mano skutimosi peiliukus ir persi- 
pjauti venas. 

Visi pasistengė nuleisti repliką negirdomis, laukdami, kol žo- 
džiai ištrūks pro šildymo sistemos orlaides. Bet tie, perskrodę užterš- 
tą orą, mirksnį brazdenosi po kabinetą. 

Ponas Saizmoras atsikrenkštė, perkėlė svorį nuo vieno sėdmens 
ant kito ir tarė: 

— Ovaliajame kabinete laukia kai kurie džentelmenai, pone 
Bekmenai. Tai priimate sandėrį? 

— Prezidentas laukia dėl manęs? 

— Galėtumėte taip pasakyti. 

— Yra man skolingas. Tai aš jį ten pasodinau. 

— Dabar išties ne metas diskutuoti apie tokius dalykus, pone 
Bekmenai, — ramiai atrėmė ponas Saizmoras. 

— Jis atsilygina už paslaugą? 

— K prezidentas galvoja, man nežinoma. 

— Jūs darote užuominą, kad jis geba galvoti? 

— Aš tik paskambinsiu ir pasakysiu jiems, kad atsakymas — 
„ne“. 

— Palaukite, — ištarė Bekmenas, išgėrė iš butelio visą vandenį 


ir paprašė dar vieno. Nusišluostęs rankove lūpas, paklausė:— Tai ne- 
lyginant liudytojų apsaugos programa, kažkas panašaus? 

— Tai nėra oficiali programa, pone Bekmenai. Bet kartkartėmis 
mes randame reikalą paslėpti žmones. 

— Ar dažnai prarandate vieną kitą? 

— Ne per dažniausiai. 

— Ne per dažniausiai? Vadinasi, nėra jokios garantijos, kad aš 
būsiu saugus? 

— Niekas negarantuota. Bet jūsų šansai geri. 

Bekmenas pažvelgė į kalėjimo viršininką: 

— Kiek metų man dar čia likę, Lesteri? 

Lesteris buvo meste įmestas atgal į pokalbį. Niekas jo nevadino 
Lesteriu, vardu, kurio pats nekentė ir vengė. Plokštelė ant rašomojo 
stalo skelbė jį esant L. Hovardu Kasu. 

— Keturiolika metų, ir galite į mane kreiptis „viršininke Kasai“. 

— Kasas subinę man kaso. Šansai tokie, kad po trejų metų būsiu 
negyvas. Prasta mityba, menkas šildymas ir atsaini sveikatos priežiū- 
ra — viskas kartu sudėjus reikalą paskubins. Lesteris išties griežtai 
komanduoja laivui, vyručiai. 

— Ar negalėtume žengti į priekį? — a ažiulė Saizmoras. 

— Žinoma, priimu sandėrį, — atsakė Bekmenas. — Kuris kvai- 
lys nepriimtų? 

Galiausiai sujudėjo ponas Knabė iš Teisingumo departamento. 
Atsidaręs lagaminėlį, tarė: 

— Štai dokumentai. 

— Kam jūs tarnaujate? — paklausė pono Saizmoro Bekmenas. 

— Jungtinių Valstijų prezidentui. 

— Ką gi, pasakykite jam, kad aš už jį nebalsavau, nes buvau už- 
darytas. Bet tikrai būčiau balsavęs, jeigu būčiau turėjęs galimybę. Ir 
perduokite mano padėką, gerai? 

— Tikrai perduosiu. 


Housis pripylė dar vieną puodelį žaliosios arbatos, dabar be 
kofeino, nes buvo jau bemaž vidurnaktis, ir padavė Tedžiui, kuris, su- 
supstytas apklotu, spoksojo į transporto srautą, sekantį iš paskos. Jie 

važiavo Konstitucijos aveniu, palikdami miesto centrą, ir jau beveik 
buvo pasiekę Ruzvelto tiltą. Nugėręs gurkšnį, seniokas prašneko: 

— Morganas per kvailas, kad pardavinėtų malones. Tačiau ne- 
rimą man kelia Kricas. 

— Nevio saloje“ atsirado nauja sąskaita, — pasakė Houbis. — 
Iššoko prieš dvi savaites, atidaryta kažkokios neaiškios kompanijos, 
priklausančios Floidui Danlapui. 

— O kas jis toks? 

— Vienas iš ieškojusiųjų šelpėjų Morgano rinkimų. Da 

— Kodėl Nevyje? 

— Dabar ten karšta vietelė neapmokestinamajai užjūrio veiklai. 

— O ši — mūsų įtakos zonoje? 

— Visiškai. Bet kurie pervedimai turėtų įvykti per ateinančias 


dvi paras. 
Tedis nežymiai linktelėjo ir šiltai pažvelgė į Kenedžio centrą. 
— Kur Bekmenas? 
— Jau palieka kalėjimą. 


Tedis nusišypsojo ir kiek nugėrė arbatos. Tylomis jie pervažiavo 
tiltą, ir kai Potomakas liko užpakalyje, galiausiai tarė: 

— Kas jį sutvarkys? 

— Ar tai iš tikrųjų svarbu? 

— Ne, nesvarbu. Bet būtų labai smagu stebėti varžybas. 


GEROKAI panešiota, tačiau krakmolyta ir išlyginta chaki spalvos 
kariška uniforma be visų antsiuvų ir ženklų, išblizgintais Žygio batais 
bei šilta jūreiviška striuke su gobtuvu, kurį jaukiai buvo užsitraukęs 
ant galvos, penkios minutės po vidurnakčio, keturiolika metų anks- 
čiau laiko, Džoelas Bekmenas išdidus išžengė pro Federalinės Radlio 
pataisos įstaigos vartus. Atsėdėjęs vienutėje šešerius metus, palikda- 
mas šią vietą nešėsi drobinį maišelį su keliomis knygomis bei viena 
kita fotografija. Jis neatsigręžė atgal. 


* Viena iš Pavėjinių salų rytinėje Vest Indijos dalyje (Karibų jūroje). 

Buvo penkiasdešimt dvejų, išsiskyręs, bankrutavęs, visiškai sve- 
timas dviem iš trijų savo vaikų ir absoliučiai pamirštas visų draugų, 
kuriuos kada nors turėjo. Neskaitant pirmųjų įkalinimo metų, nė vie- 
nas nepasivargino su juo susirašinėti. Tik buvusi draugužė, viena iš 
begalės sekretorių, kurias vaikydavosi po savo ištaigingas kontoras, 
dešimt mėnesių jam rašinėjo, kol Z5e Wasbington Post buvo paskelbta, 
kad FTB nusprendė, jog mažai tikėtina, kad Džoelas Bekmenas pa- 
grobė iš savo firmos ir klientų milijonus, kaip anksčiau sklido gandai. 
Kas nori būti subankrutavusio teisininko, sėdinčio kalėjime, susiraši- 
nėjimo bičiule? Na, nebent dar turtingo. 

Retkarčiais jam parašydavo motina, bet ji buvo devyniasdešimt 
vienerių, gyveno pigiuose slaugos namuose netoliese Oklando, ir su- 
lig kiekvienu gaunamu laišku susidarydavo įspūdis, kad šis bus pa- 
skutinis. Jis rašė jai sykį per savaitę, bet abejojo, ar motina geba pati 
bent ką nors perskaityti, o dėl personalo, tai buvo beveik tikras, kad 
niekas neturėjo nei laiko, nei noro jai skaityti. Ji visada parašydavo: 
„Dėkui už laišką“, bet niekad neužsimindavo apie tai, ką jis būdavo 
parašęs. Ypatingomis progomis Džoelas siųsdavo jai atvirukus. Vie- 
name iš savo laiškų motina prisipažinusi, kad niekas kitas neprisimi- 
nęs jos gimtadienio. 

Batai buvo labai sunkūs. Klumpindamas šaligatviu jisai sumojo, 
kad didžiumą pastarųjų šešerių buvo praleidęs vien su kojinėmis, be 
jokios avalynės. Keistai viskas atrodo, ypač kai buvai šitaip netikėtai 
išleistas. Kada paskutinį kartą jis avėjęs batais? Ir ar greitai galėsiąs 
nusimesti šiuos prakeiktus svarmenis? 

Sekundėlę stabtelėjo ir pažvelgė į dangų. Kasdien po valan- 
dą jam buvo leidžiama pasibastyti po nedidelį žolės lopinėlį prie jo 
kalėjimo flygelio. Visada tik vienam, visada stebimam prižiūrėtojo, 
tartum jis, Džoelas Bekmenas, buvęs teisininkas, kuris niekada nėra 
pavartojęs ginklo iš pykčio, galėtų staiga tapti pavojingas ir ką nors 
sužaloti. „Sodelis“ buvo supamas dešimties pėdų aukščio tinklinės 
tvoros, su viršuje ištempta spygliuota viela. Už tvoros ėjo sausas dre- 
nažo griovys, o dar toliau plytėjo neaprėpiama ir plyna prerija, nusi- 
driekianti, kaip jisai spėjo, per visą Teksasą. 

Jo palydovai buvo ponas Saizmoras ir agentas Aderas. Jie nu- 
vedė jį į tamsiai žalią sportinės paskirties mašiną, kuri, nors ir be 
jokių skiriamųjų ženklų, faktiškai bet kuriam stebinčiajam iš šalies 
akivaizdžiai turėjo pasirodyti „vyriausybinė“. Džoelas įsiropštė ant 
užpakalinės sėdynės vienas pats ir suskato melstis. Kietai užsimer- 
kęs, sukandęs dantis prašė Dievą, kad tik greičiau variklis užsivestų, 
ratai pradėtų suktis, vartai atsidarytų, visų būtinų dokumentų ne- 
pristigtų. Nagi, Dieve, nereikia žiauriai juokauti. Juk tai ne sapnas, 
Dieve, prašau! 

Po dvidešimties minučių Saizmoras prašneko pirmasis: 

— Sakykite, pone Bekmenai, jūs nealkanas? 

Ponas Bekmenas liovėsi meldęsis ir pravirko. Mašina tolydžio 
judėjo į priekį, nors jis ir nebuvo pramerkęs akių. Drybsojo ant užpa- 
kalinės, sėdynės, susidorodamas su emocijomis. 

— Tikrai taip, — vargais negalais pavyko jam išstenėti. 

Atsisėdo tiesiau ir pažvelgė laukan. Jie riedėjo jungiančia kelias 
valstijas autostrada, pro šalį praskriejo žalia rodyklė — Perio nuova- 
ža. Jie sustojo prie kažkokios blyninės automobilių aikštelėje, mažiau 
nei ketvirtis mylios nuo autostrados. Tolumoje šmėsčiojo didžiuliai 
sunkvežimiai, tolydžio burzgė jų dyzeliniai varikliai. Džoelas sekun- 
dėlę stebėjo anuos ir klausėsi, paskui vėl pakėlė akis aukštyn ir išvydo 
pusmėnulį. 

— Mums skubu? — paklausė jisai Saizmoro, kai visi įžengė į 
užeigą. 

— Laikomės grafiko, — sekė atsakymas. 

Jie atsisėdo prie stalelio šalia priekinio lango, Džoelas priešais 
jį. Užsisakė prancūziškų skrebučių* ir vaisių, nieko sunkaus, nes bai- 
minosi, kad jo organizmas pernelyg įpratęs prie avižinės košės, kuria 
gyveno. Pokalbis nesimezgė; du valdžios vyriokai buvo užprogra- 
muoti neprasitarti ir visiškai nemokėjo palaikyti lengvo pašnekesio. 
Bet Džoelas ir nelabai troško jų girdėti. 


“ Plonos baltos duonos riekelės, sumirkytos plaktame kiaušinyje su pienu ir šiek tiek pa- 


skrudintos. 

Stengėsi nesišypsoti. Saizmoras vėliau raportuosiąs, kad Bek- 
menas vis žvilgčiojęs į duris ir tartum nenuleisdavęs akių nuo visų 
kitų užeigos klientų. Neatrodė išsigandęs, anaiptol. Minutėms slen- 
kant ir sukrėtimui slūgstant, sakytum sparčiai adaptavosi ir pagyvėjo. 
Ryte surijo dvi porcijas prancūziškų skrebučių ir išgėrė keturis puo- 


delius juodos kavos. 


KELIos minutės po ketvirtos jie įvažiavo pro Fort Samito, ne- 
toliese Brinklio Teksase, vartus. Bekmeną nuvedė į karo aviacijos ba- 
zės ligoninę, jį patikrino du gydytojai. Neskaitant peršalimo, stipraus 
kosulio ir bendro liesumo, jo būklė pasirodė nebloga. Paskui Bekme- 
ną palydėjo į kažkokį angarą ir pristatė pulkininkui Gantneriui, iš- 
kart tapusiam geriausiu jo draugu. Pagal Gantnerio nurodymus ir 
šiam pačiam akylai prižiūrint, Džoelas persirengė žaliu desantininko 
kostiumu su priklijuotu ant viršutinės kišenės trafaretiniu užrašu — 
HERCOGAS. 

— Ar tai aš? — paklausė Džoelas, pažvelgęs į pavardę. 

— Ateinančias dvi paras, — atsakė Gantneris. 

— O mano laipsnis? 

— Majoras. 

— Neblogai. 

Kažkuriuo metu per šį glaustą instruktažą ponas Saizmoras iš 
Vašingtono ir agentas Aderas nepastebimai išsmuko, ir Džoelas Bek- 
menas niekad daugiau jų nebeišvydo. Vos ėmus brėkšti, Džoelas per 
užpakalinį liuką įkopė į transportinį lėktuvą C-130 ir nusekė paskui 
Gantnerį į viršutinį aukštą, mažą miegamąją kabiną, kur ilgam skry- 
džiui rengėsi šeši kiti kareiviai. 

— Užsiimkite šį gultą, — Ganteris parodė į vieną, esantį arčiau 
grindų. | 

— Galiu paklausti, kur mes vykstame? — šnibžtelėjo Džoelas. 

— Paklausti galite, bet aš negaliu atsakyti. 

— Tiesiog smalsu. 

— Trumpai painformuosiu jus prieš mums nutūpiant. 

— Ir kada tai galėtų būti? 
— Maždaug po keturiolikos valandų. 
Langų, pro kurios galėtų prasiblaškyti, nebuvo, tad Džoelas įsi- 


taisė gulte, užsitraukė ant galvos antklodę ir lėktuvui pakylant jau 
knarkė. 


5 


KRICAS NUMIGO KELIAS VALANDAS, PASKUI IŠVYKO NAMO DAR GERO- 
kai iki prasidedant inauguracijos sumaiščiai. Vos tik išaušus, jisai su 
žmona buvo skubiai išskraidintas į Londoną vienu iš daugelio savo 
naujojo darbdavio privačių reaktyvinių. Turėjo ten praleisti dvi sa- 
vaites, paskui kaip naujas lobistas, užsiimantis labai senu lošimu, su- 
grįžti į Beltvėjaus nuobodybę. Ši mintis jam nepatiko. Daugel metų 
stebėjo, kaip pralaimėjusieji pereidavo kiton pusėn ir pradėdavo nau- 
ją karjerą, išsukdami rankas buvusiems savo kolegoms, pasiduodami 
kiekvienam, turinčiam pakankamai pinigų nusipirkti kad ir kokią šių 
reklamuojamą įtaką. Tai toksai sumautas verslas. Politiko gyvenimas 
buvo įgrisęs, deja, nieko kito jis nemokėjo. 

Pasakysiąs keletą kalbų, galbūt parašysiąs knygą, kelerius metus 
lūkuriuosiąs, vildamasis, kol kas nors jį prisimins. Bet Kricas žinojo, 
kaip greitai užmirštami Vašingtone buvę įtakingieji. 

Prezidentas Morganas ir direktorius Meinardas buvo sutarę 
palūkėti su Bekmeno istorija dvi paras, gerokai po inauguracijos. 
Morganas dėl to neėmė į galvą; jis jau bus Barbadose. Tačiau Kricas 
nesijautė susaistytas bent kokio susitarimo, ypač sudaryto su Tedžiu 
Meinardu ir panašiais į jį. Po ilgų pietų, per kuriuos išgerta daug 
vyno, maždaug apie 2.00 Londone, jis paskambino CBS“ korespon- 


dentui Baltuosiuose rūmuose ir pakuždėjo esminius Bekmeno baus- 


* Columbia Broadcasting System (Kolumbijos transliacijų sistema) — viena iš stambiausių 
JAV radijo ir televizijos kompanijų. 

mės dovanojimo dalykus. Kaip jis ir numatė, CBS paskelbė naujieną 
per savo ankstyvojo rytmečio paskalų valandėlę, ir prieš 8.00 ši žinia 
griaudėjo po visą K. A. 

Paskutinę valandą Džoelui Bekmenui suteikta visiška ir besąly- 
giška malonė! 

Smulkmenų apie tai, kaip jis paleistas iš kalėjimo, nebuvo. Pasak 
paskutinių gandų, jis sėdėjo nukištas į kažkokią griežčiausio saugos 
režimo įkalinimo įstaigą Oklahomoje. 

Diena labai nervingame mieste prasidėjo svarbiausią vietą už- 
imant suteiktajai malonei, o ši konkuravo su naujuoju prezidentu ir 
pirmąja jo darbo diena. 


BANKRUTAvUSI juridinė „Pratt čc Bolling“ firma dabar buvo 
įsikūrusi Masačusetso aveniu, keturi kvartalai į šiaurę nuo Diupono 
žiedo; vieta nebloga, bet toli gražu ne tokios aukštos klasės kaip ta 
senoji, Niujorko aveniu. Prieš kelerius metus, kai firmai dar vadovavo 
Džoelas Bekmenas — tuomet ši vadinosi „Backman, Pratt GX Bol- 
ling“, — jis užsispyrė mokėti brangiausią nuomą mieste, kad galėtų 
stovėti prie didžiulių erdvaus savo kabineto aštuntame aukšte langų 
ir žvelgti žemyn į Baltuosius rūmus. 

Dabar Baltųjų rūmų negalėjai matyti nė ženklo; čia nebuvo 
valdžios įstaigų su grandioziniais reginiais, pastatas buvo trijų, ne 
aštuonių aukštų. O pati firma susitraukė nuo dviejų šimtų gerai ap- 
mokamų teisininkų iki maždaug trisdešimties, vos suduriančių galą 
su galu. Pirmasis bankrotas — apie kurį paprastai kontorose buvo at- 
siliepiama kaip „Bekmenas I“ — dešimteriopai sumažino firmą, bet 
taip pat ir stebuklingai išsaugojo partnerius, nepatekusius už grotų. 
„Bekmenas II“ buvo sukeltas trejų metų įnirtingų vidaus kovų ir byli- 
nėjimųsi tarp išlikusiųjų. Firmos konkurentai linksminosi kalbėdami, 
kad „Pratt X Bolling“ daugiau laiko bylinėjasi tarpusavyje, negu dėl 
tų, kuriems buvo nusamdyta atstovauti. 

Tačiau šiandien iš pat ryto konkurentai tylėjo. Džoelas Bekme- 
nas — vėl laisvas žmogus. Jis paleistas. Ar mėginsiąs susigrąžinti bu- 

vusią šlovę? Ar sugrįšiąs į Vašingtoną? Nejau visa tai tiesa? Tikriau- 
siai Ne. 

Kimas Bolingas šiuo metu kiurksojo uždarytas alkoholikų 
reabilitacijos centre, o iš ten ilgam bus persiųstas tiesiai į privačią 
psichiatrijos įstaigą. Nepakeliama pastarųjų šešerių metų nervinė 
įtampa palaužė jį galutinai. Uždavinys dorotis su naujausiu Džoelo 
Bekmeno košmaru įpuolė į gan stambų Karlo Prato glėbį. 

Tai Pratas ištarė lemtingąjį „taip“, kai prieš dvidešimt dvejus 
metus Bekmenas pasiūlė mažų jųdviejų firmų jungtuves. Tai Pratas 
šešiolika metų įtemptai triūsė, viską kuopdamas paskui Bekmeną, kai 
firma plėtėsi ir honorarai plūste plūdo, o visos etinės ribos neatpažįs- 
tamai išsitrynė. Tai Pratas kas savaitę kovojo su savo partneriu ir, lai- 
kui bėgant, galiausiai ėmė mėgautis milžiniškos jų sėkmės vaisiais. 

Ir tai Karlas Pratas pats buvo visai netoli nuo baudžiamojo fe- 
deralinio persekiojimo, bet Džoelas Bekmenas didvyriškai už visus 
kitus prisiėmė sau kaltę. Bekmenas sutiko prisipažinti kaltas ir taip 
išpirko kitų firmos partnerių kaltę, tačiau tai užtraukė 10 milijonų 
dolerių baudą ir tiesiogiai privedė prie pirmojo bankroto — „Bek- 
meno L“. | 

Bet bankrotas buvo geriau nei grotos, Pratas bemaž kasdien 
sau tai primindavo. Tądien ankstų rytą jis dramblojo po skurdžią 
savo kontorą, murmėdamas patsai sau ir iš paskutiniųjų stengdama- 
sis manyti, kad ši naujiena yra paprasčiausiai netiesa. Sustojęs prie 
nedidelio lango, žvelgė į pilką plytinį pastatą kaimynystėje, klaus- 
damas save, kaip tatai galėję atsitikti. Kaip buvęs teisininkas/lobis- 
tas — subankrutavęs, pašalintas iš advokatūros praktikos, užsitraukęs 
nešlovę — galėjo įtikinti rinkimų nevykėlį prezidentą suteikti pasku- 
tinės minutės malonę. 

Tuo metu, kai Džoelas Bekmenas sėdo į kalėjimą, jis turbūt 
buvo Žymiausias baltadarbis Amerikos nusikaltėlis. Visi troško regėti 
jį pakartą. Ė 

Vis dėlto Pratas gavo patsai sau pripažinti, kad jeigu pasaulyje 
kas nors ir galėtų iškrėsti tokį stebuklą, tai tik Džoelas Bekmenas. 


Penkias minutes Pratas darbavosi telefonais, įsijungdamas į 

savo platų Vašingtono liežuvautojų bei visažinių tinklą. Vienas senas 
draugelis, kažkokiu būdu sugebėjęs išlikti Administracijos departa- 
mente prie keturių prezidentų — po du nuo abiejų partijų — galop 
patvirtino tiesą. 

— Kur jis? — nekantriai paklausė Pratas, tartum bet kurią aki- 
mirką Bekmenas pats galėtų prisikelti iš nebūties K. A. 

— Niekas nežino, — atskriejo atsakymas. 

Pratas užrakino duris ir sutramdė norą atsikimšti kontoroje 
esantį butelį rusiškos degtinės. Kai partnerį pasodino į kalėjimą dvi- 
dešimčiai metų be teisės būti paleistam lygtinai, jis pats buvo ketu- 
riasdešimt devynerių ir dažnai klausinėdavo savęs, ką darytų būda- 
mas šešiasdešimt devynerių — kai Bekmenas išeis į laisvę. 

Šia akimirką Pratas jautėsi taip, lyg iš jo paties būtų buvę nu- 
sukti keturiolika metų. 


Teismo salė buvo tokia sausakimša, kad teisėjas atidėjo posė- 
dį dviem valandoms, kol pavyks sureguliuoti ir kaip nors paskirstyti 
pagal pirmenybę sėdimųjų vietų paklausą. Kiekviena žymesnė šalyje 
žiniasklaidos organizacija klykte klykė, reikalaudama sau sėdimos ar 
stovimos vietos. Stambūs tūzai iš Teisingumo departamento, FTB, 
Pentagono, CŽV, NSA*, Baltųjų rūmų ir Kapitolijaus kalvos mygo 
išskirti jiems vietas: visi tvirtino, kad jų interesai geriausiai būsią pa- 
tenkinti, jeigu patys galėsią dalyvauti posėdyje ir stebėti, kaip bus 
linčiuojamas Džoelas Bekmenas. Kai galiausiai įelektrintoje teismo 
salėje pasirodė kaltinamasis, publika staiga nuščiuvo ir tebuvo girdėti 
vienintelis garsas — teismo protokoluotojo, rengiančio savąją steno- 
grafinę mašinėlę. 

Bekmeną nuvesdino prie gynybos stalo, kur tankiu žiedu jį ap- 
spito gynėjai, tartum iš salės galo būtų laukiama prapliumpant kulkų. 
Šaudymas nieko nebūtų nustebinęs, nors apsauga bemaž buvo tokia 
pati, kaip kokio nors prezidentinio vizito metu. Pirmoje eilėje, tiesiai 


* National Security Agency — Nacionalinio saugumo agentūra (angl). 

už gynybos stalo, sėdėjo Karlas Pratas ir apie tuzinas pono Bekmeno 
partnerių arba netrukus tapsiančių buvusiais partneriais. Kad ir deg- 
dami neapykanta šiam žmogui, jie taip pat ir palaikė jį. Jeigu prisipa- 
žinti kaltu būtų sutrukdęs koks paskutinę sekundę iškilęs kebeklis ar 
visai nebūtų prisipažinta, tuomet jie vėl taptų puolimų taikiniu su čia 
pat gresiančiais bjauriais teismo procesais. 

Dabar bent jau sėdėjo pirmoje eilėje kartu su žiūrovais, o ne 
prie gynybos stalo, kur patenka sukčiai. Nors išlikę gyvi. Prieš savaitę 
Džeisis Habagdas, vienas iš geriausių jų partnerių, buvo rastas negy- 
vas Nacionalinėse Arlingtono kapinėse, neva nusižudęs, nors tuo ma- 
žai kas tikėjo. Habardas, anksčiau senatorius nuo Teksaso valstijos, po 
dvidešimt ketverių metų tarnystės vieninteliam tikslui — siūlytis su 
reikšmingu savo įtakingumu kiekvienam, kuris pažadės daugiausiai 
užmokėti, buvo užleidęs savo vietą kitam. Žinia, Džoelas Bekmenas 
niekaip nebūtų sutikęs, kad tokia stambi žuvis prasprūstų iš jo tinklo, 
tad kartu su kitais iš „Backman, Pratt X Bolling“ nusamdė Habardą 
už milijoną baksų per metus, nes gerasis draugužis Džeisis bet kuriuo 
laiku, kada tik panorėjęs, galėjo patekti į Ovalųjį kabinetą. 

Habardo mirtis tiesiog stebuklingai padėjo Džoelui Bekmenui 
perprasti valdžios požiūrį. Staiga buvo pralaužtas barjeras, trukdęs 
derybas dėl kaltės prisipažinimo. Bekmenas ne tik sutiks su dvide- 
šimčia metų kalėjimo, bet ir troško tai padaryti kuo greičiau. Nekan- 
travo atsidurti už saugių grotų! 

Vyriausybei atstovaująs teisininkas tądien buvo aukšto rango 
prokuroras iš Teisingumo departamento ir prie tokios didžiulės ir 
prestižinės auditorijos tik ir troško pasirodyti kuo efektingiau. Jis ne- 
galėjo paprastai pavartoti vieno žodžio, jeigu buvo galima pasakyti 
tris; pernelyg daug salėje sėdėjo publikos. Jautėsi esąs scenoje — per 
ilgą nuobodžią karjerą ne dažnai pasitaikanti akimirka, kai stebi visa 
šalis. Žiauriai nykiai jis leidosi skaityti kaltinamąjį aktą, ir greitai pa- 
aiškėjo, jog visiškai neturi teatrinio talento, iš esmės jokios dramatiz- 
mo gyslelės, nors ir baisiai stengėsi. Po aštuonių minučių bukinančio 
monologo, teisėjas, mieguistai nužvelgęs viršum skaitomųjų akinių, 
tarė: 

— Gal teiktumės kiek paspartinti tempą, sere, ir kartu pritildyti 
balsą? 

Kaltinamajį aktą sudarė aštuoniolika punktų, apimančių nusi- 
kaltimus nuo šnipinėjimo iki valstybės išdavimo. Kai visus juos per- 
skaitė, Džoelas Bekmenas liko taip apjuodintas, kad net prilygintas 
Hidleriui. Jo advokatas tučtuojau priminė teismui ir visiems dalyvau- 
jantiesiems, kad nė vienas iš kaltinimų neįrodytas ir faktiškai perteik- 
ta tik vienos bylos šalies nuomonė — gerokai iškreiptas vyriausybės 
požiūris į reikalą. Jis paaiškino, kad jo klientas prisipažinsiąs kaltu 
pagal keturis punktus iš aštuoniolikos — dėl draudžiamų laikyti pas 
save karinių dokumentų. Tuomet teisėjas perskaitė ilgą susitarimą 
dėl prisipažinimo kaltu, ir dvidešimt minučių nieko nebuvo pasaky- 
ta. Menininkai /pirmoje eilėje įnirtingai škicavo sceną, tačiau jų pieši- 
niai neturėjo kokio nors panašumo. 

Paskutinėje eilėje, sėdėdamas tarp pašaliečių, slėpėsi Nilas Bek- 
menas, vyriausiasis Džoelo sūnus. Tuomet jis dar tebuvo firmos 
„Backman, Pratt X Bolling“ bendradarbis, bet netrukus tatai turėję 
pasikeisti. Jaunikaitis sukrėstas stebėjo teismo posėdį, negalėdamas 
patikėti, kad kažkada įtakingas jo tėvas prisipažįsta kaltu ir netrukus 
bus nukištas į kažkurią federalinės baudžiamosios sistemos įstaigą. 

Įtariamąjį galiausiai pervesdino į kaltinamųjų suolą, kur jis kaip 
įmanydamas išdidžiau pakėlė galvą ir pažvelgė į teisėją. Klausydama- 
sis kuždančių į abi ausis advokatų, jis prisipažino kaltas pagal keturis 
punktus, paskui buvo sugrąžintas į ankstesnę vietą. Jam pavyko su 
niekuo nesusidurti akimis. 

Nuosprendis turėjo būti paskelbtas ateinantį mėnesį. Kai Bek- 
menas buvo surakintas antrankiais ir išvesdintas iš salės, visiems 
dalyvaujantiems posėdyje paaiškėjo, jog jam neteks atskleisti savo 
paslapčių, kad iš tikrųjų ilgam liks įkalintas, o per tą laiką jo regzti 
sąmokslai išbluks iš atminties. Publika pamažu skirstėsi. Reporteriai 
gavo tik pusę trokštos istorijos. Svarbūs asmenys iš valdybų pasišali- 
no nepratardami nė žodžio: vieni buvo patenkinti, kad paslaptys liko 
išsaugotos, kiti — nirštantys, kad nusikaltimai nuslėpti. Karlas Pratas 
ir kiti nerimaujantys partneriai patraukė į barą. 

PiRMaAS reporteris paskambino į kontorą tuoj prieš 9.00. Pratas 
jau buvo perspėjęs savo sekretorę, kad tokie skambučiai tikėtini. Pri- 
valanti visiems pasakyti, jog jis dėl kažkokios ilgos bylos nuolat bu- 
vos teisme ir galbūt mėnesius neparsiras į kontorą. Netrukus telefo- 
no linijos užsikimšo, ir iš pradžių atrodžiusi produktyvi diena nuėjo 
velniop. Visi, teisininkai ir kiti tarnautojai, viską metę vien tik ir kuž- 
dėjosi apie Bekmeną. Keli stebėjo paradines duris, bemaž vildamiesi, 
kad vaiduoklis ateis jų ieškoti. 

Užsirakinęs vienas pats savo kabinete, Pratas gurkšnojo „Kruvi- 
nąją Merę“ ir žiūrėjo per kabelinę televiziją be pertrūkio transliuoja- 
mas žinias. Ačiū Dievui, Filipinuose pagrobtas visas autobusas danų 
turistų, antraip Džoelas Bekmenas būtų buvęs svarbiausia naujiena. 
Bet jis irgi nuskambėjo nedaug atsilikęs — buvo pasitelkti visokie 
ekspertai: išpudruoti ir pasodinti pagrindinėje studijoje po plieskian- 
čiais prožektoriais, jie vis marmaliavo apie legendines to žmogaus 
nuodėmes. | 

Buvęs Pentagono vadovas pavadino bausmės dovanojimą „ga- 
limu smūgiu mūsų nacionaliniam saugumui“. Vienas pasitraukęs į 
pensiją federalinis teisėjas, atrodantis diena dienon pagal savo devy- 
niasdešimtį su kažkiek metų, apšaukė tai „teisingumo klaida“. Nau- 
jokas senatorius nuo Vermonto prisipažino nedaug težinąs apie Bek- 
meno skandalą, bet vis dėlto jam esą džiugu dalyvauti tiesioginėje 
kabelinės televizijos laidoje, ir pasakė ketinąs pareikalauti visokerio- 
pų tyrimų. Neįvardytas Baltųjų rūmų pareigūnas pareiškė, kad nauja- 
sis prezidentas „labai sunerimęs“ dėl bausmės dovanojimo ir ketinąs 
peržiūrėti sprendimą, kad ir ką tai reikštų. 

Ir taip toliau, ir taip toliau. Pratas susitaisė antrą „Kruvinąją 
Merę“. 

Siekdamas šiurpinančių detalių, vienas „korespondentas“ — ne 
paprasčiausiai „reporteris“ — iškasė medžiagą apie senatorių Džeisį 
Habardą, ir Pratas pasiėmė nuotolinio valdymo pultelį. Kai ekrane 
sušvito didžiulė portretinė Habardo fotografija, jisai sustiprino garsą. 

Savaitę prieš Bekmenui prisipažįstant kaltu, buvęs senatorius rastas 
negyvas su kulka galvoje. Tai, kas iš pirmo žvilgsnio atrodę kaip savi- 
žudybė, vėliau pasirodė įtartina, nors niekad nebuvęs nustatytas joks 
įtariamasis. Pistoletas neregistruotas ir veikiausiai vogtas. Habardas 
buvęs aktyvus medžiotojas, bet niekad anksčiau nenaudojęs rankinių 
šaunamųjų ginklų. Parako liekanos ant dešinės jo plaštakos kėlusios 
įtarimą. O autopsijos metu jo organizme rasta didelė koncentracija 
alkoholio ir barbituratų“. Alkoholio tikrai buvo galima tikėtis, bet 
niekad nežinota, kad Habardas būtų naudojęs kvaišalus. Kelios va- 
landos iki mirties jis matytas su patrauklia jauna panele viename 
Džordžtauno bare, ir tai jam visai būdinga. 

Vyravo prielaida, kad panelė slapčia įbėrė jam į gėrimą ganė- 
tinai vaistų, jog Habardas prarastų sąmonę, o tada perdavė profe- 
sionaliems žudikams. Jis buvo nugabentas į nuošalią Nacionalinių 
Arlingtono kapinių dalį ir vienu šūviu į galvą nudėtas. Jo kūnas liko 
gulėti ant brolio — pasižymėjusio Vietnamo karo didvyrio — kapo. 
Gražus akcentas, bet gerai senatorių pažinojusieji tvirtino, kad jis 
retai kalbėdavęs apie savo šeimą ir kažin ar kas žinojo apie žuvusįjį 
brolį. 

Garsiai neišsakyta prielaida buvo tokia, kad Hobardą nužudė 
tie patys Žmonės, kurie norėjo pykštelti į Džoelą Bekmeną. Ir metų 
metus po to Karlas Pratas ir Kimas Bolingas mokėjo nemažus pi- 
nigus profesionaliems asmens sargybiniams — dėl visa ko, jeigu jų 
pavardės irgi būtų įtrauktos į tą patį sąrašą. Matyt, nebuvo. Detales 
lemtingo sandėrio, dėl kurio buvo prikirptas Bekmenas ir nužudytas 
Habardas, tvarkę tuodu, ir laikui bėgant Pratas susilpnino savo ap- 
saugą, nors visur tebesinešiojo „Ruger“ pistoletą. 


Tačiau Bekmenas buvo labai toli, ir sulig kiekviena minute at- 
stumas didėjo. Gan keista, jis irgi mąstė apie Džeis; Habardą bei 
žmones, galėjusius aną nužudyti. Turėjo daug laiko apmąstymams — 


* Grupė migdomojo poveikio vaistų, kurie gali būti naudojami ir kaip narkotikai. 

keturiolika valandų ant sulankstomojo gulto burzgiančiame trans- 
portiniame lėktuve labai atbukina jusles — bent normaliam žmogui. 
Tačiau skrydis ką tik išlaisvintą buvusį kalinį, po šešerių metų išėjusį 
iš vienutės, veikė Igbai žvalinamai. 

Kad ir kas nužudė Džeis; Habardą, anas labai trokštų nugala- 
byti ir Džoelą Bekmeną, ir šis, kratydamasis 24 000 pėdų aukštyje, 
svarstė kai kuriuos svarbius klausimus. Kas savo lobistine įtaka suvei- 
kė jam malonę? Kur jie ketina jį paslėpti? Ir kas tokie „jie“? 

Iš tikrųjų malonūs klausimai. Mažiau nei prieš parą klausimai 
buvę: ar ketinama jį numarinti badu? Sušaldyti? Gal jam lemta. pa- 
mažėle išprotėti šioje trylikos kvadratinių metrų kameroje? Arba iš- 
protėti sparčiai? Ar jis kada nors išvys savo anūkus? Ir ar to norįs? 

Nauji klausimai jam labiau patiko. Bent jau galės kur nors 
žingsniuoti kokia gatve, kvėpti į save orą, justi saulę ir galbūt stabtelti 
kokioje kavinukėje pagurkšnoti stiprios kavos. 

Kažkada jis turėjęs klientą, turtingą kokaino importuotoją, ku- 
ris buvo įviliotas į Kovos su narkotikais valdybos paspęstas pinkles. 
Klientas buvęs toks vertingas laimikis, kad federalai pasiūlė jam nau- 
ją gyvenimą su nauja pavarde ir nauju veidu, jeigu sutiktų įskųsti ko- 
lumbiečius. Jisai sutiko ir po plastinės operacijos atgimė šiaurinėje 
Čikagos pusėje, kur turėjo nedidelį knygynėlį. Po daugelio metų vie- 
ną dieną Džoelas ten užsuko ir aptiko savo klientą besipuikuojantį 
ožiška barzdele, rūkant; pypkę, atrodantį gana intelektualiai ir pasau- 
lietiškai. Turėjo naują žmoną ir tris povaikius, o kolumbiečiai niekada 
nieko nesuuodė. 

Lauke už grotų pasaulis didelis. Pasislėpti ne taip jau sunku. 

Džoelas užsimerkė, nurimo, klausėsi nuolatinio keturių variklių 
gausmo ir mėgino save įtikinti, kad nors ir kur atsidurs, gyvens ne 
kaip Žmogus, priverstas slapstytis, o prisitaikys, išliks gyvas, atsikra- 
tys baimės. 

Dviem gultais toliau vyko tylus pokalbis — du kareivai mai- 
nėsi istorijomis apie visas savo turėtas merginas. Jis prisiminė Mou, 
mafijos skundiką, kuris pastaruosius ketverius sėdėjo kameroje gre- 
ta Džoelo vienutės ir buvo vienintelis žmogus, su kuriuo maždaug 

dvidešimt dvi valandas per parą jis gaudavo pasišnekučiuoti. Ne- 
galėjo jo matyti, bet abu galėjo girdėti vienas kitą pro ventiliaci- 
jos angą. Mou nesiilgėjo savo šeimos, draugų, kaimynų, maisto ar 
gėrimų, saulės atokaitos. Jis kalbėdavo vien apie seksą. Pasakodavo 
ilgas, įmantrias istorijas apie savo meilės žygius. Pasakodavo anek- 
dotus, dažnai nešvankiausius, kokius tik kada nors Džoelas buvo 
girdėjęs. Netgi rašė eilėraščius apie buvusias meilužes, orgijas ir 
fantazijas. 

Jis nesiilgės Mou ir šio vaizduotės. 

Nejučia Džoelas vėl užsnūdo. 

Pulkininkas Gantneris purtė jį, garsiai šnabždėdamas: 

— Majore Hercogai, majore Hercogai. Mums reikia pasikal- 
bėti, 

Bekmenas išsispraudė iš savojo guolio ir tamsiu ankštu tarpu 
tarp gultų nusekė įkandin pulkininko į mažą patalpą, esančią arčiau 
lakūnų kabinos. 

— Sėskitės, — tarė Gantneris. Juodu susispaudė prie metalinio 
stalelio. 

Gantneris laikė aplanką. 

— Štai čia sandėris, — prabilo jis. — Maždaug po valandos nu- 
tūpsime. Planas toks: jūs susirgsite, ir sanitarinė mašina iš bazės li- 
goninės pasitiks lėktuvą pačiame oro uoste. Italų valdžios pareigūnai 
kaip paprastai greitomis permes akimis dokumentus ir galbūt netgi 
žvilgtels į jus. Bet veikiausiai ne. Mes būsime JAV karinėje bazėje, o 
ten kareiviai nuolat atvyksta ir išvyksta. Turiu jums pasą. Su italais 
kalbėsiu aš, paskui sanitarine mašina būsite pergabentas į karinę li- 
goninę. 

— Su italais? 

— Taip. Ar esate kada nors girdėjęs apie Aviano aviacijos 
bazę? 

— Ne. 

— Taip ir maniau. Ji Jungtinių Valstijų rankose nuo tada, kai 
mes 1945-aisiais išvijome vokiečius. Tai šiaurrytinėje Italijos dalyje, 
netoliese Alpių. 

— Gražiai skamba. 

— Taip, bet vis dėlto tai bazė. 

— Kiek laiko aš ten būsiu? 

— Ne nio manęs priklauso. Atsakau už tai, kad jūs iš šio lėk- 
tuvo būtumėte pergabentas į bazės ligoninę. Tenai jus perims kai kas 
kitas. Dėl visa ko permeskite akimis majoro Hercogo biografiją. 

Kelias minutes Džoelas skaitė fiktyvią majoro Hercogo istoriją, 
įsidėmėdamas suklastoto paso detales. 

— Atminkite, esate labai pasiligojęs ir prikimštas raminamų- 
jų, — pasakė Gantneris. — Paprasčiausiai dėkitės ištiktas komos. 

— Toks buvau šešerius metus. 

— Pageidautumėte kavos? 

— Kiek dabar laiko ten, kur mes skrendame? 

Pasižiūrėjęs į laikrodį, Gantneris greitomis paskaičiavo. 

— Turėtume nutūpti apie pirmą nakties. 

— Mielai išgerčiau kavos. 

Gantneris padavė jam popierinį puodelį su termosu ir dingo. 

Po dviejų valandų Džoelas pajuto variklius mažinant galią. Jisai 
sugrįžo į savo gultą ir pabandė sudėti bluostą. 


C-130 pariedėjęs sustojo, prie pat galinio liuko atbulom prisi- 
slinko sanitarinė. Kareiviai neskubėdami išlipo, daugelis dar užsimie- 
goję. Neštuvai su majoru Hercogu buvo išridenti trapu ir atsargiai 
įkelti į sanitarinę mašiną. Artimiausias italų pareigūnas sėdėjo kari- 
niame Jungtinių Valstijų džipe, ne itin dėmesingai viską stebėdamas 
ir stengdamasis nesušalti. Sanitarinė pajudėjo ne paskubom, po pen- 
kių minučių majoras Hercogas buvo įridentas į nedidelę bazės ligo- 
ninę ir nukištas mažutėlėn antro aukšto palaton, kurios duris saugojo 
du karo policininkai. 

BEKMENO LAIMEI, NORS JIS TO NEŽINOJO IR TODĖL NEGALĖJO IMTI 
į galvą, paskutinę valandą prezidentas Morganas taip pat suteikė 
malonę vienam senstančiam milijardieriui, kuris išvengė kalėjimo 
pabėgdamas iš šalies. Milijardierius, imigrantas iš kažkurios slaviš- 
kos valstybės, prieš dešimtmečius atvykęs į Jungtines Valstijas, gavo 
progą pasikeisti pavardę ir savo jaunystėje pasirinko Diuko Mongo. 
Diukas buvo suteikęs krūvas pinigų Morgano prezidentinei kam- 
panijai. Kai paaiškėjo, kad per visą savo karjerą jis išsisukinėjo nuo 
mokesčių, tapo akivaizdu ir tai, kad kelias naktis jis praleido Linkol- 
no miegamajame, kur prie draugiškos naktinės taurelės abu su pre- 
zidentu aptarinėjo netrukus turimus būti iškeltus kaltinimus. Pasak 
trečio asmens, dalyvavusio prie naktinės taurelės, t. y. jaunos kekšelės, 
kuri tuo metu atliko ir penktos Diuko žmonos vaidmenį, prezidentas 
pažadėjo paspausti Vyriausiąją mokesčių inspekciją, kad ši atšauktų 
persekiojančius šunis. To neatsitiko. Kaltinimą sudarė trisdešimt aš- 
tuoni puslapiai, ir šiam dar nespėjus išslinkti iš spausdintuvo, mili- 
jardierius — be penktosios savo žmonos — apsigyveno Urugvajuje, 
iš kur rodė špygą šiaurėn, pats įsikūręs rūmuose su būsimąja šeštąja 
Žmona. 

Dabar jis troško grįžti namo, kad galėtų oriai numirti — nu- 
mirti kaip tikras patriotas ir būti palaidotas grynaveislių žirgų fer- 
moje visai netoliese Leksingtono, Kentukio valstijoje. Sandėrį pra- 
suko Kricas, ir kelios minutės po to, kai pasirašė malonę Džoelui 
Bekmenui, prezidentas Morganas visiškai dovanojo bausmę Diukui 
Mongui. 

Truko dieną, kol informacija prasisunkė, — malonės, dėl su- 
prantamų priežasčių, Baltųjų rūmų buvo neviešinamos, — ir spauda 
pašėlo. Šit žmogus, per dvidešimties metų laikotarpį apgavęs federa- 
linę valdžią 600 milijonų dolerių, sukčius, nusipelnęs amžinai sėdėti 
už grotų, o dabar turįs galimybę milžinišku savo reaktyviniu parskris- 
ti namo bei nugyventi paskutiniąsias dienas nepadorioje prabangoje. 

Bekmeno istorija, kad ir kokia sensacinga, dabar rimtai konkuravo ne 
tik su pagrobtais danų turistais, bet taip pat ir su stambiausiu šalies 
mokesčių apgaviku. 

Bet vis tiek ji vis dar buvo aktuali tema. Daugelis didžiausių 
rytinių laikraščių palei-visą Rytų pakrantę įdėjo kurioje nors pirmo- 
jo puslapio vietoje „Brokerio“ fotografiją, taip pat išspausdino ilgus 
straipsnius apie jo skandalą, prisipažintą kaltę ir dabar suteiktą ma- 
lonę. 

Karlas Pratas skaitė juos visus internete, sėdėdamas didžiuliame 
apjauktame kabinete, kurį turėjo įsirengęs virš savo garažo šiaurvaka- 
rinėje Vašingtono dalyje. Naudojosi šia vieta, kai norėdavo pasislėpti, 
likti nuošaly nuo siaučiančių jo firmoje kovų, išvengti savo partne- 
rių, kurių neįstengė pakęsti. Čia galėdavo gerti ir niekam nerūpėda- 
vo. Galėdavo svaidyti daiktus, keiktis sienų akivaizdoje ir daryti, po 
šimts, ką tinkamas, nes tai buvo jo priebėga. 

Bekmeno byla gulėjo didelėje kartoninėje sandėliavimui skirto- 
je dėžėje, kurią laikė paslėpęs sieninėje spintoje. Dabar dėžė kėpsojo 
ant darbo stalo, ir pirmą sykį per daugelį metų Pratas peržiūrinėjo jos 
turinį. Turėjo išsaugojęs viską — laikraščių straipsnius, fotografijas, 
tarpkontorinius memorandumus, slaptus savo užrašus, kaltinamųjų 
išvadų bei Džeisio Habardo autopsijos protokolo kopijas. 

Kokia niekinga istorija! 


1996-ŲJŲ sausį trys jauni kompiuterijos mokslininkai pakista- 
niečiai padarė stulbinamą atradimą. Dirbdami tvankiame, ankštame 
viršutiniame vieno iš Karačio pakraščio daugiabučių bute, trejetas su- 
jungė kelelioka kompiuterių, kuriuos su vyriausybės subsidija buvo 
nusipirkę per internetą. Paskui naujasis jų „superkompiuteris“ buvo 
prijungtas prie sudėtingo karinio palydovinio telefono, kurį įsigy- 
ti irgi padėjo vyriausybė. Visa ta operacija buvo slapta, neįtraukta į 
jokias apskaitas ir finansuojama kariškių. Jų tikslas buvo paprastas: 
nustatyti naujo Indijos šnipinėjamosios paskirties Žemės palydovo, 
kybančio apie tris šimtus mylių virš Pakistano, buvimo vietą ir paskui 

jie galėtų stebėti jo registruojamus žvalgybos duomenis. Antroji sva- 
jonė — pamėginti jį valdyti. 

Pavogti žvalgybos duomenys iš pradžių buvo įdomūs, paskui 
pasirodė esantys faktiškai beverčiai. Naujoji Indijos „akis“ darė 
maždaug tą pat, ką dešimtį metų dirbo ir senosios — dešimtimis 
tūkstančių kadrų fotografavo vis tuos pačius karinius objektus. Per 
tą dešimtmetį pakistaniečių dirbtiniai Žemės palydovai parsiųsda- 
vo Indijos karinių bazių ir ginkluotųjų pajėgų judėjimo fotografijas. 
Dvi šalys galėjo keistis nuotraukomis ir nieko nesužinoti. 

Bet atsitiktinai buvo aptiktas kitas dirbtinis Žemės palydovas, 
paskui dar vienas ir dar vienas. Šie nepriklausė nei Pakistanui, nei 
Indijai, jie ir neturėjo būti ten, kur buvo aptikti — kiekvienas apie 
tris šimtus mylių virš Žemės, judantis šiaurės-šiaurryčių kryptimi 
pastoviu 120 mylių per valandą greičiu. Visi judėjo keturių šimtų 
mylių atstumu vienas nuo kito. Dešimt dienų baisiai susijaudinę 
hakeriai nuolat registravo bent šešių skirtingų dirbtinių Žemės pa- 
lydovų judėjimą, visų akivaizdžiai priklausančių tai pačiai sistemai, 
pamažu artėjančių nuo Arabijos pusiasalio, slenkančių dangumi vir- 
šum Afganistano ir Pakistano, o paskui nutolstančių vakarinės Ki- 
nijos linkui. 

Jaunieji mokslininkai niekam nieko nepasakė, bet sugebėjo gau- 
ti iš kariškių galingesnį palydovinį telefoną, motyvuodami tuo, kad 
šis reikalingas toliau tęsti tam tikrą darbą su indų žvalgyba. Po mėne- 
sio nuolatinės stebėsenos kiaurą parą, jie sudėliojo visumon globalų 
tinklą iš devynių identiškų dirbtinių Žemės palydovų, visus sujung- 
tus vienas su kitu ir visus kruopščiai suprojektuotus taip, kad būtų 
matomi tik patiems projektuotojams. 

Savo atradimui jaunikaičiai suteikė kodinį „Neptūno“ pavadi- 
nimą. 

Trejetas jaunųjų burtininkų buvo įgiję išsilavinimą Jungtinė- 
se Valstijose. Jų lyderis buvo Safis Mirza, anksčiau, po aspirantū- 
ros, Stanfordo universiteto mokslinis bendradarbis, neilgai dirbęs 
Bridino korporacijoje — renegatiškoje Jungtinių Valstijų Gynybos 

departamento rangovėje, kuri specializavosi dirbtinių Žemės paly- 
dovų sistemų srityje. Feizalas Šarifas turėjo aukštesnįjį kompiuterijos 
mokslo laipsnį, įgytą Džordžijos technologijos institute. | 

Trečiasią jauniausias, „Neptūno“ šutvės narys buvo Farukas 
Chanas, ir būtent jis galiausiai sukūrė programą, padėjusią įsiskverbti 
į pirmąjį iš „Neptūno“ palydovų. Patekęs šio kompiuterinės sistemos 
vidun, Farukas pradėjo parsisiųsti tokius slaptus žvalgybos duome- 
nis, kad drauge su Feizalu ir Safiu suprato įžengę į pavojingą sritį, 
kur niekam nevalia patekti. Gautos aiškios teroristų rengimo stovyk- 
lų Afganistane ir vyriausybinių limuzinų Pekine spalvotos nuotrau- 
kos. „Neptūnas“ galėjo klausytis kinų pilotų, juokaujančių vienas su 
kitu dvidešimties tūkstančių pėdų aukštyje, ir stebėti įtartiną Žvejy- 
binį katerį, prisišvartuojantį Jemeno uoste. „Neptūnas“ sekė kažkokį 
šarvuotą automobilį, veikiausiai Kastro, judantį Havanos gatvėmis. Ir 
tiesioginėje vaizdo kamerų perteiktyje, sukrėtusioje visus tris, buvo 
aiškiai matyti pats Jasiras Arafatas, įžengiantis į kažkurį savosios 
įtvirtintos stovyklos Gazos ruože skersgatvėlį, prisidegantis cigaretę 
ir paskui nusišlapinantis. 

Dvi bemieges paras trejetas vogčia spoksojo palydovų vidun, kai 
pastarieji kirsdavo erdvę viršum Pakistano. Programinė įranga buvo 
anglų kalba, ir, sprendžiant iš „Neptūno“ ypatingo susidomėjimo Vi- 
duriniaisiais Rytais, Azija ir Kinija, greičiausiai priklausė Jungtinėms 
Valstijoms, nes Britanija ir Izraelis gerokai atsiliko — vilkosi antroje 
ir trečioje vietoje. Galbūt tai buvo bendra Jungtinių Valstijų ir Izrae- 
lio paslaptis. 

„Dvi paras slaptai klausęsi, jie pabėgo iš buto ir persigrupavo su 
savo mažuoju mobiliuku į vieno draugo ūkelį už dešimties mylių nuo 
Karačio. Atradimas buvo ganėtinai įdomus, bet jie, o ypač Safis, troš- 
ko žengti dar vieną žingsnį. Safis neabejojo gebėsiantis manipuliuoti 
sistema. 

Pirma jo sėkmė buvo ta, jog galėjo stebėti Feizalą Šarifą, skai- 
tantį laikraštį. Siekdami apsaugoti savo buveinės slaptumą, jie pa- 
siuntė Feizalą autobusu, kursuojančiu į Karačio centrą. Ten anas, su 
žalia kepure ir saulės akiniais, nusipirko laikraštį ir atsisėdo parke ant 

suoliuko prie vienos iš kryžkelių. Per nukreiptą aukštyn palydovinį 
telefoną Farukas siuntė komandas, ir „Neptūno“ palydovas susirado 
Feizalą, pritraukė vaizdą taip arti, kad buvo galima perskaityti laik- 
raščio antraštes, ir persiuntė viską atgal į ūkelio namą, kur kiti du ste- 
bėjo, iš nuostabos netekę žado. 

Elektrooptinės vaizdo transliacijos į Žemę pasižymėjo aukš- 
čiausiu ryškiu, koks tik buvo žinomas anuo metu technologijoje, iki 
maždaug keturių pėdų didumo — prilygo ryškiausioms žvalgybi- 
nėms Jungtinių Valstijų palydovų nuotraukoms ir maždaug dvigubai 
pranoko vaizdo ryškiu geriausius europietiškus ir amerikietiškus ko- 
mercinius dirbtinius Žemės palydovus. 

Savaites ir mėnesius trejetas be atvangos darbavosi, kurdami 
savo atradimui namudinę programinę įrangą. Didžiumą to, ką su- 
kurdavo, jie išmesdavo, bet galiausiai, kai savo programas ištobulino, 
dar labiau apstulbo nuo „Neptūno“ galimybių. 

Aštuoniolika mėnesių po to, kai pirmąsyk aptiko „Neptūną“, 
trejetas turėjo 4x2 gigabaitų galingumo „Jaz“ diskų programą, ne 
tik paspartinusią greitį, kuriuo „Neptūnas“ palaikė ryšį su daugybe 
savo kontaktų Žemėje, bet ir suteikusią šiam galimybę slopinti dau- 
gelį navigacijos, komunikacijos ir žvalgybos palydovų, jau skriejančių 
orbitoje. Nesugalvodami geresnio kodinio vardo, jie pavadino savąją 
programą „JAM“. 

"Nors sistema, kurią jie pavadino „Neptūnu“, priklausė kažkam 
kitam, trejetas sąmokslininkų galėjo ją kontroliuoti, visiškai valdyti 
ir netgi padaryti beverte. Prasidėjo aršios peštynės. Safis ir Feizalas, 
pagauti godulio, norėjo parduoti „JAM“ tam, kas pasiūlys didžiausią 
kainą. Farukas nujautė, kad iš savo kūrinio jie susilauksią vien bėdų. 
Tad vylėsi pastarąjį perduoti Pakistano kariškiams ir nuo viso to rei- 
kalo nusiplauti rankas. 

1998-ųjų rugsėjį Safis ir Feizalas nukeliavo į Vašingtoną ir visą 
mėnesį, naudodamiesi pakistanietiškais ryšiais, beviltiškai stengė- 
si prieiti prie karinės žvalgybos. Paskui vienas draugas papasakojo 

jiems apie Džoelą Bekmeną — žmogų, gebantį atverti bet kurias du- 
ris Vašingtone. 

"Tačiau įeiti pro paties Bekmeno duris pasirodė sunkus užda- 
vinys. Brokeris buvo labai įtakingas žmogus, turįs svarbių klientų ir 
daugybę reikšmingų Žmonių, reikalaujančių bent dalelytės jo laiko. 
Standartinę kainą už jo vienos valandos konsultaciją sudarė 5000 do- 
lerių, ir tai tik tiems, kuriems ganėtinai pasisekdavo atkreipti į save 
maloningą to didžiojo žmogaus dėmesį. Safis pasiskolino 2000 do- 
lerių iš savo dėdės Čikagoje ir pasižadėjo ponui Bekmenui likusius 
sumokėti per devyniasdešimt dienų. Vėliau iš teismo dokumentų-pa- 
aiškėjo, kad pirmas jųdviejų pasimatymas įvyko 1998-ųjų spalio 24-ą, 
„Backman, Pratt < Bolling“ firmos patalpose. Šisai susitikimas galop 
sugriaus visų dalyvavusiųjų jame gyvenimus. 

„JAM“ ir neįtikėtinas jo galimybes Bekmenas iš pradžių vertino 
skeptiškai. Arba galbūt iškart suprato programos galimybes ir nu- 
tarė su savo naujaisiais klientais pagudrauti. Safis ir Feizalas svajojo 
„JAM“ parduoti Pentagonui už lobį, kad ir kokį jų gaminys, pono 
Bekmeno spėjimais, galėtų pelnyti. O jeigu kas nors Vašingtone ir 
sugebėtų gauti už „JAM“ lobį, tai tik Džoelas Bekmenas. 

Iš pat pradžių šis paskambino Džeisiui Habardui, savajam mili- 
jono dolerių vertės ruporui, kuris vis tebežaidė kartą per savaitę golfą 
su prezidentu ir trankėsi po barus su stambiais tūzais iš Kapitolijaus 
kalvos. Pastarasis buvo spalvinga asmenybė — krintantis į akis, ko- 
vingas, triskart išsiskyręs ir itin mėgstantis brangų viskį, ypač kai už 
šį sumokėdavo lobistai. Jis išsilaikė politikoje vien todėl, kad garsėjo 
nesąžiningiausiomis rinkimų kampanijomis per visą Jungtinių Vals- 
tijų Senato istoriją, o tai nemenkas žygdarbis. Buvo žinomas kaip 
antisemitas ir per savo karjerą turėjo užmezgęs artimus kontaktus 
su Saudo Arabijos vadovais. Labai artimus. Vienas iš daugelio eti- 
kos tyrimų atskleidė milijono dolerių paramą rinkimų kampanijai, 
gautą iš vieno princo — to paties, su kuriuo Habardas slidinėdavo 
Austrijoje. 

Pirmiausia Habardas ir Bekmenas ginčijosi, kaip geriausiai 
„JAM“ parduoti. Habardas norėjo šį įsiūlyti saudams, kurie, jis ne- 

abejojo, sumokėsią už tai milijardą dolerių. Bekmenas laikėsi gan 
provincialios pažiūros, kad toks pavojingas gaminys privalėtų būti 
paliktas tėvynėje. Habardas buvo įsitikinęs, kad galėtų sudaryti su 
saudais sandėrį, ir šie pasižadėtų, jog „JAM“ niekada nebus panau- 
dotas prieš Jungtines Valstijas, oficialų jų sąjungininką. Bekmenas 
būgštavo dėl izraeliečių — dėl įtakingų jų draugų Jungtinėse Vals- 
tijose, dėl jų kariškių, o svarbiausia — dėl slaptųjų jų šnipinėjimo 
tarnybų. 

Anuomet „Backman, Pratt X Bolingas“ atstovavo daugeliui už- 
sienio kompanijų ir vyriausybių. Faktiškai firma buvo „kaip tik tas“ 
adresas kiekvienam, ieškančiam Vašingtone skubaus poveikio vėzdo. 
Sumakėk baisius jų reikalaujamus honorarus ir pats turėsi tą vėzdą. 
Begaliniame firmos klientų sąraše figūravo japonų plieno pramonin- 
kai, Pietų Korėjos vyriausybė, saudai, didžiuma Karibų slaptosios 
bankininkystės šulų, dabartinis Panamos režimas, Bolivijos ūkinin- 
kystės kooperatyvai, neauginantys nieko daugiau, kaip tik kokainą, ir 
t. t., ir t. t. Buvo daug padorių klientų, ir daug ne itin švarių. 

Gandas apie „JAM“ pamažu prasiskverbė į šių kontoras. Poten- 
cialiai tai galėjo būti stambiausias honoraras, kokį tik firma regėjusi, 
o kai kurių būta iš tiesų stulbinančių. Slinko savaitės, ir kiti firmos 
partneriai vis pateikdavo įvairius veiksmų variantus, kaip „JAM“ pel- 
ningiau parduoti. Patriotizmo sąvoka pamažu buvo pamiršta — pa- 
prasčiausiai tatai kvepėjo pernelyg dideliais pinigais! Firma atstovavo 
vienai olandų kompanijai, gaminančiai kinų karinėms oro pajėgoms 
aviacinę elektroniką, ir per ją buvo galima prasukti labai viliojamą 
sandėrį su Pekino valdžia. Pietų korėjiečiai taip pat ramiau miegotų, 
jeigu tiksliai žinotų, kas dedasi šiaurėje. Už galimybę neutralizuoti 
izraeliečių karines komunikacijas sirai atiduotų visą nacionalinį iždą. 
Vienas narkotikų kartelis sumokėtų milijardus, jeigu galėtų sekti Ko- 
vos su narkotikais valdybos prevencines pastangas. 

Džoelas Bekmenas ir banda godžių jo teisininkų kasdien įsi- 
vaizdavo save vis turtingesniu. Didžiausiuose firmos kabinetuose be- 
maž vien apie tai tekalbėta. 

Daktaras pasirodė esąs gana stačiokiškas ir, regis, turėjo mažai 
laiko savo nadjajam pacientui apžiūrėti. Šiaip ar taip, juk čia buvo 
karo ligoninė. Veik be žodžių jis patikrino pulsą, išklausė širdį, plau- 
it perkūnas iš giedro dangaus: 

— Manau, esate netekęs daug skysčių. 

— Kaipgi taip? — nustebo Bekmenas. 

— Per ilgus skrydžius tai dažnai pasitaiko. Pradėsime lašinti. 
Per parą būsite sveikas. 

— Turite galvoje kažką tokio kaip intraveninę lašinę? 

— Būtent. 

— Nepakenčiu lašinių. 

— Atleiskite? 

— Aiškiai pasakiau. Nepakenčiu adatų. 

— Mes juk jau paėmėme iš jūsų kraujo tyrimui. 

— Aha, tas kraujas išėjo laukan, o ne kas nors tokio įsiliejo 
vidun. Išmeskit tai iš galvos, daktare, man nereikia intraveninės 1a- 
šinės. 

— Betgi esate netekęs skysčių. 

— Nesijaučiu netekęs skysčių. 

— Tai aš daktaras ir sakau, kad esate netekęs skysčių. 

— Tuomet duokite man stiklinę vandens. 

Po pusvalandžio į palatą įėjo seselė — su plačia šypsena ir sauja 
medikamentų. Džoelas atsisakė migdomųjų tablečių, ir kai ji lyg su- 
švytavo švirkštu poodinei injekcijai, jis paklausė: 

— Kas tai? 

— Riaksas. 

— Kas per velnias tas „riaksas“? 

— Raumenų relaksantas. 

— K gi, tiesiog taip pasitaikė, kad kaip tik šiuo metu mano 
raumenys labai relaksuoti. Juk nesiskundžiau įsitempusiais raumeni- 
mis! Man tai nediagnozuota. Niekas nepaklausė, ar mano raumenys 

įsitempę. Tad susikiškite tą riaksą subinėn, ir mes abu jausimės atsi- 
palaidavę bei laimingesni. 

Seselė mažne išmetė iš rankų švirkštą. Po ilgos kankinančios 
pauzės, per kurią buvo visai netekusi žado, jai pavyko sumikčioti: 

— Aš pasiklausiu daktaro. 

— Pasiklauskite. Tiesą sakant, geriau pagalvojus, kodėl jums 
neįbedus į jo storoką subinę? Kaip tik jam reikia atsipalaiduoti. 

Bet seselė jau buvo prašapusi iš palatos. 

Kitame bazės pakraštyje seržantas Makolifas, pastuksenęs kla- 
viatūrą, nusiuntė žinutę į Pentagoną. Iš ten ši tučtuojau buvo persiųs- 
ta į Langlį, kur perskaityta Džulijos Chavjer — valdybos veteranės, 
paties direktoriaus Meinardo atrinktos tvarkyti Bekmeno reikalą. 
Mažiau nei dešimtį minučių po nutikimo su riaksu, ponia Chavjer, 
stebeilydama į monitorių, sumurmėjo žodį „velnias“, paskui pasikėlė 
laiptas viršun. 

Kaip paprastai, Tedis Meinardas, įsuptas į dygsniuotą apklotą, 
sėdėjo ilgo stalo gale ir skaitė vieną iš begalės suvestinių, kas valandą 
kraunamų jam ant rašomojo stalo. 

— K3 tik atėjo žinia iš Aviano, — pasakė ponia Chavjer. — 
Mūsiškis vaikinas atsisako visų medikamentų. Nesutinka dėl jokios 
intraveninės lašinės. Nesutinka imti jokių tablečių. 

— Ar negalima ko nors įmaišyti jam į maistą? — negarsiai pa- 
klausė Tedis. 

— Jis nevalgo. 

— Ką sako? 

— Kad sutrikęs skrandis. 

— Ar gali taip būti? 

— Sunku pasakyti. Nelaksto į tualetą. 

— Geria skysčių? 

— Atnešta stiklinė vandens, kurios jis atsisakė. Spiriasi gersiąs 
vandenį tik iš butelio. Gavęs tokį, apžiūrėjo dangtelį, norėdamas įsi- 
tikinti, ar nebuvo pažeistas sandarumas. 

Tedis nustūmė skaitomą pranešimą į šalį ir pasitrynė krumpliais 
akis. Pirminis planas buvo ligoninėje prikimšti Bekmeną raminamų- 

jų — arba intravenine lašine, arba paprasta injekcija, visiškai apsvai- 
ginti, dvi paras laikyti tokį, paskui pamažėle sugrąžinti sąmoningu- 
mą kokiu nors iš jų žinioje turimų žavingų pačių naujausių narkotikų 
derinių. Kelias paras vyrukui skendėjus ūke, pradėsią jį gydyti pento- 
talio nitratu — tiesos serumu, kuris, naudojamas valdybos veteranų 
kvotėjų, visada padėdavo išgauti viską, ko jiems reikėdavo. 

Pirmas planas buvo lengvas ir patikimas. Antrajam prireiksią 
mėnesių, ir sėkmė toli gražu nėra garantuota. 

— Jis turi didelių paslapčių, ar ne? — paklausė Tedis. 

— Be jokios abejonės. 

— Bet juk mes tai žinojome, tiesa? 


— Taip, tikrai. 


5 


KAI PRATRŪKO SKANDALAS, DU Iš TRIJŲ DžoELo BEKMENO VAIKŲ 
jau buvo jį palikę. Nilas, vyriausias, rašydavo savo tėvui bent dusyk 
per mėnesį, bet pirmomis dienomis po nuosprendžio laiškus rašyti 
buvę gan sunku. 

Tėvui sėdus kalėjiman, Nilas buvo žalias dvidešimtmetis Bek- 
meno firmos bendradarbis. Nors mažai žinojo apie „JAM“ ir „Nep- 
tūną“, F TB vis dėlto nedavė jam ramybės, o federaliniai prokurorai 
galiausiai pareiškė kaltinimą. 

Staigiam Džoelo apsisprendimui prisipažinti kaltu stipriai pa- 
dėjo tai, kas nutiko Džeisiui Habardui, bet taip pat jį tam pastūmėjo 
ir šiurkštus valdžios elgesys su sūnumi. Sudarius sandėrį dėl kaltės 
pripažinimo, atsisakyta ir visų kaltinimų Nilui. Kai tėvas sėdo dvi- 
dešimčiai metų, Nilas tučtuojau buvo Karlo Prato pribaigtas ir gin- 
kluotų firmos apsaugininkų išlydėtas iš kontoros. Bekmeno pavardė 
reiškė prakeiksmą, ir kur nors Vašingtone įsidarbinti buvo neį;mano- 
ma. Vienas jo bičiulis iš teisės fakulteto turėjo dėdę, teisėją pensinin- 
ką, ir po skambučių šen bei ten Nilas atsidūrė Kalpeperio miestuke, 

Virdžinijos valstijoje, kur tarnavo penkių asmenų firmoje ir jautėsi 
dėkingas už suteiktą galimybę. 

Jis troško anonimiškumo. Net galvojo pasikeisti pavardę. Neno- 
rėdavo kalbėti apie savo tėvą. Dirbo nuosavybės teisės srityje, suda- 
rinėjo testamentus bei pardavimo ar pirkimo dokumentus ir gražiai 
įsikomponavo į nedidelio miestuko gyvenimo rutiną. Ilgainiui sutiko 
bei vedė vietinę merginą, ir juodu netrukus susilaukė dukters, antros 
Džoelo anūkės ir vienintelės, kurios nuotrauką šis turėjo. 

Nilas perskaitė, kad tėvas paleistas, Pos/“. Ilgai aptarinėjo tai su 
žmona ir trumpai — su savo firmos partneriais. Galbūt ši istorija ir 
sukėlė K. A. žemės drebėjimą, bet virpesiai iki Kalpeperio neatsiri- 
to. Regis, niekas nežinojo, nei kam nors rūpėjo. Jis buvo ne brokerio 
sūnus, o paprasčiausiai Nilas Bekmenas, vienas iš daugelio teisininkų 
nedideliame Pietų miestuke. 

Po posėdžio teisėjas pasivedėjo jį į šalį ir paklausė: 

— Kur jie slepia jūsų tėvuką? 

Į tai Nilas pagarbiai atsakė: 

— Tai ne viena iš mano mėgstamiausių temų, jūsų prakilnybe. 

Ir tuo pokalbis baigėsi. 

Iš pažiūros Kalpeperyje niekas nepasikeitė. Nilas toliau dirbo 
savo darbą, tartum bausmė būtų buvusi dovanota visai nepažįsta- 
mam žmogui. Laukė telefono skambučio; kažkur pakeliui tėvas duo- 
s1ąs apie save Žinią. 


Po pakartotinių reikalavimų vyresnioji seselė paleido per ligo- 
nius skrybėlę ir surinko bemaž tris baksus smulkiais. Šie buvo įteikti 
pacientui, kurį visi tebevadino majoru Hercogu, — tolydžio vis la- 
biau pairusių nervų, nes jo būklė, be abejo, nuo alkio prastėjo. Majo- 
ras Hercogas paėmė pinigus ir nudrožė tiesiai prie maisto automatų, 
kuriuos buvo aptikęs antrame aukšte, ir ten nusipirko tris pakelius 


* Populiarus že Kasbington Post trumpinys (vieno stambiausių JAV sostinės laikraščių pa- 
P £ piny ų P 
vadinimas). 

„Fritos“ kukurūzų traškučių ir du butelius „Dr. Pepper“*. Viskas pra- 
ryta per kelias minutes, ir po valandos jis jau tupėjo tualete, pašėlusiai 
viduriuodamas. 

Bent jaų nebuvo toks alkanas ar apsvaigintas vaistais ir kalbantis 
dalykus, kurių neprivalėtų sakyti. ' 

Nors formaliai laisvas žmogus, visiškai atleistas nuo bausmės 
ir panašiai, Bekmenas tebebuvo izoliuotas įstaigoje, priklausančioje 
Jungtinių Valstijų valdžiai, ir tebegyveno kambarėlyje, ne ką dides- 
niame už jo kamerą Radlyje. Maistas ten buvo siaubingas, bet jis bent 
galėjo šį valgyti, nesibijodamas būti prikimštas raminamųjų. O dabar 
gyvena vien kukurūzų traškučiais ir limonadais. Seselės tik truputėlį 
draugiškesnės už anksčiau kankinusius prižiūrėtojus. Daktarai, pa- 
klusdami įsakymams iš aukščiau, paprasčiausiai nori jį apkvaišinti, 
tuo neabejoja. Kažkur netoliese yra kankinimų kambarėlis, kur keti- 
nama jo griebtis, kai vaistai atliks savo stebuklus. 

Jis troško atsidurti lauke, ilgėjosi gryno oro ir saulės šviesos, so- 
taus maisto, šiek tiek žmogiško kontakto su kuo nors tokiu, nevilkin- 
čiu uniformos. Ir po dviejų labai ilgų dienų viso to sulaukė. 

Trečią dieną jo palatoje pasirodė akmeninio veido jaunikaitis, 
pavarde Stenetas, ir maloniai prabilo: 

— Gerai, Bekmenai. Štai sandėris. Mano. pavardė Stenetas, — 
taręs numetė ant antklodžių, prie Džoelo kojų, šalia kelių senų, jau 
trissyk perskaitytų žurnalų, kažkokį aplanką. 

Džoelas jį atvertė. 

— Markas Ladzeris? 

— Tai jūs, bičiuli, dabar grynų gryniausias italas. Štai jūsų gimi- 
mo liudijimas ir nacionalinė tapatybės kortelė. Kuo greičiau įsimin- 
kite visą informaciją. 

— Įsiminti? Aš jos netgi negaliu perskaityti. 

— Tuomet mokykitės. Maždaug po trijų valandų išvykstame. 
Būsite nugabentas į vieną miestą netoliese, kur susipažinsite su nauju 
savo geriausiu draugu, jis kelias dienas prilaikys jus už rankos. 


* Populiarus JAV firminis gaivusis gėrimas. 

— Kelias dienas? 

— Gal mėnesį, priklausys nuo to, ar gerai jums pavyks tapti 
kitu. | 

Džoelas padėjo ant lovos aplanką ir išpūtė akis: 

— Kam jūs dirbate? 

— Jeigu pasakysiu, tai teks jus nužudyti. 

— Labai juokinga. CŽV? 

— Jungtinėms Valstijoms, tai viskas, ką galiu jums pasakyti ir ką 
jums tereikia žinoti. 

Džoelas pažvelgė į langą su metaliniais rėmais ir užraktu. 

— Nepastebėjau aplanke paso, — tarė. 

— Na, taip, todėl, kad jūs niekur nevykstate, Markai. Turėsite 
labai tykų gyvenimą. Kaimynai manys, kad jūs gimėte Milane, bet 
užaugote Kanadoje, todėl tokia prasta italų kalba, kurios turėsite iš- 
mokti. Jeigu jums kils noras keliauti, tuomet dalykai galėtų pakrypti 
labai jums pavojingai. 

— Pavojingai? 

— Liaukitės, Markai. Meskite žaidimus su manimi. Šiame pa- 
saulyje esama išties bjaurių žmonių, kurie džiaugtųsi jus suradę. Da- 
rykite, ką sakau, ir jie nesuras jūsų. 

— Nemoku nė žodžio itališkai. 

— Žinoma, mokate — pizza, sbaghetti, caffė latte, bravo, opera, 
mamma mia. Jūs užsikabinsite. Kuo greičiau mokysitės ir kuo geriau 
išmoksite, tuo saugesnis būsite. Turėsite mokytoją. 

— Neturiu nė cento. 

— Visi taip sako. Šiaip ar taip, jie ir negalėtų surasti bent šiek 
tiek, — tai pasakęs jis išsitraukė iš kišenės kažkiek banknotų ir padė- 
jo ant aplanko. — Kol sėdėjote nukištas cypėn, Italija atsisakė liros ir 
perėjo prie euro. Čia jų šimtas. Vienas euras apytikriai lygus doleriui. 
Po valandos grįšiu su šiokiais tokiais drabužiais. Aplanke yra nedide- 
lis žodynėlis, du šimtai pirmųjų jūsų itališkų žodžių. Siūlau negaišti 
veltui laiko. 

Po valandos Stenetas sugrįžo su marškiniais, laisvomis kelnė- 
mis, švarku, batais ir kojinėmis — viskas italų. 

— Buon giorno“, — tarė jis. 

— Sveiki, — atsakė Bekmenas. 
m Kaip itališkai automobilis? 

— Macchina. 

— Gerai, Markai, metas sėsti į maccbina. Ė 

Dar vienas tylus džentelmenas sėdėjo prie kompaktiško, niekuo 
neišsiskiriančio fiato vairo. Džoelas įsirangė ant užpakalinės sėdynės 
su džinsinės drobės krepšiu, kuriame slypėjo visas jo turtas. Stenetas 
atsisėdo priekyje. Oras buvo šaltas ir drėgnas, žemę vos dengė plo- 
nas sniego sluoksnis. Išvažiuojant pro Aviano aviacijos bazės vartus, 
Džoelui pirmąsyk smilktelėjo laisvės jausmas, nors nedidelę jaudulio 
bangelę tuoj pat prislėgė bloga nuojauta. 

Bekmenas atidžiai stebėjo kelio ženklus; nuo priekinės sėdy- 
nės — nė žodžio. Jie važiuoja 251-uoju keliu, dviejų eismo juostų 
plentu pietų link, pagalvojo jis. Artinantis prie Pordenonės transpor- 
to, srautas suintensyvėjo. 

— Kiek Pordenonėje gyventojų? — paklausė Džoelas, per- 
traukdamas sunkią tylą. 

— Penkiasdešimt tūkstančių, — atsakė Stenetas. 

— Tai šiaurinė Italija, tiesa? 

= Šiaurrytinė. 

— Ar toli Alpės? 

Stenetas neapibrėžtai linktelėjo dešinėn ir tarė: 

— Maždaug už keturiasdešimties mylių ton pusėn. Giedrą die- 
ną jas galima matyti. 

— Ar negalėtume sustoti kur nors kavos? — paklausė Džoelas. 

— Ne, mums, hm, neleista sustoti. 

Kol kas vairuotojas atrodė visiškai kurčias. 

Šiauriniu pakraščiu jie apvažiavo Pordenonę ir netrukus atsidū- 
rė keturių juostų greitkelyje A-28, kuriame visi, išskyrus sunkvežimių 
vairuotojus, tartum vėlinosi į darbą. Pro šalį švilpė maži automobiliai, 
o jie patys pukšėjo vos šimto kilometrų per valandą greičiu. Stenetas 


* Laba diena (it.). 

išlankstė itališką laikraštį La Repub/ica ir šiuo užstojo veik pusę prie- 
kinio lango. 

Džoelas buvo labai patenkintas, kad jie važiuoja tylomis, ir jis 
gali spoksoti į skriejantį atgalios kraštovaizdį. Banguojanti lyguma 
atrodė itin derlinga, nors buvo sausio pabaiga ir laukai plytėjo tušti. 
Kartkartėmis viršum terasomis suformuoto šlaito pasirodydavo ko- 
kia nors senovinė vila. 

Tiesą sakant, kadaise jis nuomojosi vieną tokią. Prieš kokius 
dvylika metų antroji žmona pagrasino išeisianti, jeigu jis nenuvešiąs 
jos kur nors ilgoms atostogoms. Džoelas dirbo po aštuoniasdešimt 
valandų per savaitę, o atliekamą laiką užsiversdamas dar daugiau dar- 
bo. Jam būtų geriau patikę gyventi kontoroje, ir sprendžiant iš to, kaip 
namie klostėsi reikalai, gyvenimas ten tikrai būtų buvęs ramesnis. Ta- 
čiau skyrybos būtų kainavusios pernelyg daug pinigų, tad Džoelas 
visiems paskelbė, kad su savo brangiąja žmona praleisiąs mėnesį Tos- 
kanoje. Vaizdavo, kad viskas jo paties sumanyta — „mėnesio trukmės 
vyno ir kulinarijos nuotykis pačioje „Chianti“ širdyje!“ 

Netoliese viduramžiško San Džiminjano kaimuko juodu sura- 
do keturioliktojo šimtmečio vienuolyną, su kambarinėmis ir virėjais, 
netgi su vairuotoju. Bet ketvirtą nuotykio dieną Džoelą pasiekė ne- 
rimą kelianti žinia, kad Senato asignavimų komitetas rengiasi atidė- 
ti lėšų skyrimą ir tatai gali nušluoti du milijardus dolerių vienam iš 
jo klientų, gynybos departamento rangovui. Užsisakytu reaktyviniu 
lėktuvu jis parskrido į Valstijas ir ėmėsi darbo, kad priverstų Senatą 
atsikvošėti. Antroji žmona pasiliko Italijoje, kur, kaip jis vėliau suži- 
nojo, ėmė miegoti su jaunu tenykščiu vairuotoju. Kitą savaitę kasdien 
skambindavo ir žadėdavo žmonai, kad sugrįš į vilą užbaigti jųdviejų 
atostogų, bet po antros savaitės ji nebeatsiliepė ] jo skambučius. 

Įstatymas dėl asignavimų buvo vėl puikiai pataisytas. 

Dar po mėnesio ji iškėlė skyrybų bylą — triukšminga kova jam 
galiausiai atsiėjo tris milijonus baksų. 

O šioji buvo jo mėgstamiausia iš trijų. Dabar visų jų nebėra, 
visos pasklido amžiams į visas puses. Pirmoji, dviejų jo vaikų moti- 
na, po Džoelo dar dusyk pakartotinai ištekėjo, dabartinis jos vyras 

praturtėjo pardavinėdamas trečiojo pasaulio šalims skystąsias trąšas. 
Ji netgi parašė jam į kalėjimą žiaurų trumpą laiškutį, kuriame gyrė 
teismų sistemą, kad toji galop susidorojusi su vienu iš didžiausių 
sukčių. t 

Negalėjo jos smerkti. Mat ji susikrovė daiktus po to, kai užklupo 
jį su viena sekretore, mergše, tapusia antrąja žmona. į 

Trečioji iššoko iš skęstančio laivo netrukus po to, kai Džoelas 
buvo oficialiai apkaltintas. 

Kas per netikęs gyvenimas. Penkiasdešimt dvejų metų, ir kuo 
gali pasigirti?! Savo karjera, per kurią apgaudinėjai klientus, vaikeisi 
po kontorą sekretores, mygai pataikūniškus politikėlius, dirbai sep- 
tynias dienas per savaitę, neskyrei dėmesio savo stebėtinai stabilios 
psichikos vaikams, kūrei viešąjį įvaizdį, ugdeisi beribį egoizmą, troš- 
kai pinigų, pinigų, pinigų... Kokie atlygiai už tai, kad beatodairiškai 
siekei Didžiosios amerikietiškos svajonės? 

Šešeri metai kalėjimo. O dabar — suklastota pavardė, nes senoji 
pernelyg pavojinga. Ir apie trys šimtai dolerių kišenėje. 

Markas? Kaip galės kasryt žvelgti į save veidrodyje ir tarti: 
„Buon, giorno, Marco?“ 

Žinia, kur kas geriau, po šimts, nei „labas rytas, pone Nusikal- 
tėli“. 

Stenetas ne tiek skaitė laikraštį, kiek su šiuo galynėjosi. Peržiū- 
rinėjami puslapiai trūkčiojo, šokčiojo, glamžėsi, ir vairuotojas, išves- 
tas iš kantrybės, tolydžio vis paskersuodavo į jį. 

Kelio ženklas rodė, kad Venecija už šešiasdešimties kilometrų į 
pietus, ir Džoelas nusprendė pertraukti monotoniją: 

— Man patiktų gyventi Venecijoje, jeigu tik Baltieji rūmai ne 
prieš. 

Vairuotojas susiraukė, o Steneto laikraštis smuktelėjo šešis co- 
lius žemiau. Mirksnį ankštame automobilio salone ėmė jaustis įtam- 
pa, kol Stenetas teikėsi krenkštelėti ir gūžtelti pečiais. 

— Deja, — tarė. 

— Man išties reikia nusišlapinti, — pasakė Džoelas. — Ar ne- 
galėtume gauti leidimą tualetinei pertraukėlei? 


BROKERIS 53 


Jie sustojo Koneljano miestuko šiaurėje, prie modernaus pake- 
lės servizio — serviso. Stenetas nupirko visiems po espreso. Džoelas 
savąją kavą nusinešė prie vitrinos, kur stebėjo pro šalį lekiantį trans- 
portą ir klausėsi jaunos porelės, kuri kivirčijosi itališkai. Neišgirdo 
nė vieno iš dviejų šimtų žodžių, kuriuos mėgino įsiminti. Tai atrodė 
neįmanoma. 

Šalimais išdygo Stenetas ir taip pat stebėjo transportą. 

— Daug laiko esate praleidęs Italijoje? — paklausė. 

— Sykį mėnesį Toskanoje. 

— Iš tikrųjų? Visą mėnesį? Turėjo būti smagu. 

— Faktiškai keturias dienas, bet mano žmona pasiliko mėne- 
siui. Susitiko su kai kuriais draugais. O kaip jūs? Tai viena iš jūsų po- 
stovio vietų? 

— Judu šen bei ten, — numykė. Jo veidas buvo toks pat nekon- 
kretus kaip ir atsakymas. Kiek nugėręs iš popierinio puodelio, pridū- 
rė: — Koneljanas garsėja savuoju „Prosecco“. 

— Itališka šampano replika, — pasakė Džoelas. 

— Taip. Jūs mėgėjas išgerti? 

— Šešerius metus neturėjau burnoje nė lašo. 

— Kalėjime neduodavo? 

— Ne. 

— O dabar? 

— Pamažėle vėl įjunksiu. Kadaise tai buvo blogas įprotis. 

— Reiktų važiuoti. 

— Ar dar ilgai? 

— Jau netoli. 

Stenetas buvo besukąs prie durų, bet Džoelas jį sustabdė. 

— Ei, paklausykite. Aš iš tiesų alkanas. Ar negalėčiau gauti į 
kelionę sumuštinio? 

Senetas pažvelgė į padėklą jau gatavų pamini — bandelių su- 
muštinių. 

— Žinoma. 

— Ojei du? 

— Be problemų. 

A-27 vedė į pietus iki Trevizo, ir kai paaiškėjo, kad jie neaplenks 
miesto, Džoelas ėmė manyti, kad kelionė tuoj baigsis. Vairuotojas 
sulėtino greitį, nusileido dviem nuovažomis nuo greitkelio, ir jie ne- 
trukus kratės siauromis miesto gatvėmis. 

— Kiek Trevize gyventojų? — paklausė Džoelas. 

— Aštuoniasdešimt penki tūkstančiai, — atsakė Stenetas* 

— Ką jūs žinote apie miestą? 

— Tai klestintis nedidelis miestas, per penkis šimtus metų ma- 
žai tepasikeitęs. Kadaise buvo tvirtas Venecijos sąjungininkas — tais 
senais laikais, kai tie miestai visi kovojo vienas su kitu. Per Antrąjį 
pasaulinį karą mes jį žiairiai subombardavome. Graži vieta, ne per 
daugiausia turistų. 

Gera vieta slėptis, pagalvojo Džoelas. 

— Čia aš apsistosiu? 

— Galbūt. 

Aukštas bokštas su laikrodžiu visą transportą kvietė į miesto 
centrą, kur paskui tasai slinko apie Piazza dei Signori“. Motorole- 
riai ir mopedai nardė tarp automobilių, anuos vairuojantieji atrodė 
bebaimiai. Džoelas dėmėjosi dailias krautuvėles — žabaccberia““ su 
duris kemšančiais laikraščių stendais, /armacia“““ su neoniniais Ža- 
liais kryžiais, mėsinę su visokiausiais vitrinose kabančiais kumpiais ir, 
žinoma, kavinukes ant šaligatvio, kur visi staliukai buvo užimti žmo- 
nių, kurie atrodė patenkinti, galintys valandų valandas sėdėti, skaityti 
laikraščius ir liežuvauti. Buvo beveik 11.00. Iš ko gi tie žmonės gyve- 
na, jeigu nutraukia darbą kavai valandą iki priešpiečių? 

Tai būsiąs jam iššūkis sužinoti, nusprendė Džoelas. 

Bevardis vairuotojas įsuko į laikino stovėjimo automobilių aikš- 
telę. Stenetas mobiliuoju telefonu surinko skaičius, palaukė, paskui 
pratrūko itališka greitakalbe. Baigęs parodė per priekinį stiklą, tar- 
damas: 


* Valdovų aikštė (:/.). 
** Tabako gaminių parduotuvė (i£.). 
*** Vaistinė (:£.). 

— Matote antai tą kavinukę su raudonai ir baltai dryžuotu ten- 
tu? Caffė Donati? 

Džoelas kilstelėjo nuo užpakalinės sėdynės ir patvirtino: 

— Taip, pamačiau. 

— Įeikite pro paradines duris, paskui pro barą po dešinei pa- 
sukite gilumon, kur stovi aštuoni staliukai. Atsisėskite, užsisakykite 
kavos ir laukite. 

— Laukti ko? 

— Maždaug po dešimties minučių prie jūsų prieis vyriškis. Da- 
rysite, ką jis lieps. 

— O jeigu nedarysiu? 

— Meskite žaidimus, pone Bekmenai. Mes stebėsime. 

— Kas tas žmogus? 

— Jūsų naujasis geriausias draugas. Sekite juo, ir veikiausiai iš- 
liksite gyvas. Bandysite kokias nors kvailystes, ir netesėsite nė mėne- 
sio, — po šių žodžių Steneto veidas atrodė lyg patenkintas savimi, 
tartum jis džiaugtųsi galėdamas būti tas, kuris nugalabysiąs vargšą 
Marką. 

— Taigi mudu tariame viens kitam a4ios“, a? — paklausė Džoe- 
las, pasiimdamas krepšį. 

— Arrivederci, Markai, ne adios. Turite savo dokumentus? 

— Taip. 

— Tuomet arrivėderci. 

Džoelas pamažu išlipo iš automobilio ir leidosi eiti tolyn. Ko- 
vojo su pagunda žvilgtelti atgal per petį ir įsitikinti, ar Stenetas, jo 
globėjas, tebėra dėmesingas ir tebesėdi ten, saugodamas jį nuo neži- 
nomybės. Bet neatsigręžė, o tik stengėsi atrodyti kuo paprasčiau, lė- 
tai žingsniavo gatve nešinas džinsiniu krepšiu — vieninteliu krepšiu, 
kurį šiuo metu regėjo Trevizo centre. 

Žinoma, Stenetas stebi. O kas dar? Tikriausiai naujasis geriau- 
sias jo draugas ten kažkur, pusiau pasislėpęs už laikraščių, rodantis 
ženklus Stenetui ir kitiems, pasislėpusiems fone. Džoelas sekundė- 


* Sudie (:sp.). 

lę stabtelėjo priešais žabaccberia ir permetė akimis itališkų laikraščių 
antraštes, nors nesuprato nė žodžio. Stabtelėjo todėl, nes galėjo stab- 
telti, nes buvo laisvas žmogus, turintis galią ir valią stabtelti kur tin- 
kamas ir pradėti judėti, kada tik užsimanęs. 

Jis įėjo į Caf7ė Donati ir jaunikaičio, šluostančio stalą, buvo pa- 
sveikintas švelniu „Buon giorno“. Ė 

— Buon giorno, — sugebėjo atsakyti Džoelas — savo pirmais 
itališkais žodžiais pirmam tikram italui. Stengdamasis išvengti toles- 
nio pokalbio, nesustojo, praėjo pro barą, pro įvijus laiptus, prie kurių 
strėlytė rodė į kavinę viršuje, pro didelį prekystalį, nukrautą dailiais 
pyragaičiais. Salės gilumoje buvo tamsu ir ankšta, nuo tvyrančių ci- 
garečių dūmų gniaužė kvapą. Jis atsisėdo prie vieno iš dviejų laisvų 
staliukų, nekreipdamas dėmesio į kitų lankytojų žvilgsnius. Jam varė 
siaubą padavėjas, varė siaubą bandymas užsisakyti, varė siaubą taip 
anksti laisvėje būti nepridengtam, tad tik sėdėjo nuleidęs galvą ir 
skaitinėjo naujus savo asmens dokumentus. 

— Buon giorno, — pasveikino jauna moteris jam iš kairės. 

— Buon giorno, — įstengė atsakyti Džoelas. Ir, nespėjus jai ką 
nors sutarškėti dėl meniu, paprašė: — Espresso. | 

Moteris nusišypsojo, ištarė kažką visiškai nesuprantama, į ką jis 
atsakė: 

— No. 

Tatai suveikė. Ji pasišalino, ir Džoelui tai buvo didžiulė pergalė. 
Niekas į jį nespoksojo lyg į kokį nemokšą svetimšalį. Padavėjai at- 
nešus espreso, jis labai švelniai ištarė „Grazie“, ir ji netgi nusišypsojo 
jam. Džoelas pamažu gurkšnojo nenutuokdamas, ar ilgam kavos tu- 
rėtų pakakti, nenorėdamas šios baigti, kad netektų užsisakyti ko nors 
kitko. 

Aplinkui sūkuriavo itališki žodžiai, tylus nepaliaujamas pašneke- 
sys draugų, liežuvaujančių greitakalbe. Ar ir anglų kalba iš šalies skam- 
ba taip sparčiai? Veikiausiai taip. Mintis išmokti kalbą pakankamai 
gerai, jog pajėgtų suprasti, kas aplinkui sakoma, atrodė visiškai ne;ma- 
noma. Jis pažvelgė į savo skurdų dviejų šimtų žodžių sąrašėlį, paskui 
kelias minutes desperatiškai stengėsi išgirsti bent vieną iš jų tariamą. 

Padavėja kaip tik pasitaikė būti šalia ir kažko paklausė. Jisai 
standartiškai atsakė „No“, ir tai vėl suveikė. 

Taigi Džoelas Bekmenas geria espreso viename bariuke prie Via 
Verde, netoliese Piazza dei Signori, Vrevizo centre, Venete, šiaurryti- 
nėje Italijoje, o tenai namie, Federalinėje Radlio pataisos įstaigoje, 
senieji jo draugužiai tebesėdi uždaryti apsauginėje izoliacijoje, gau- 
na prastą maistą ir vandeningą kavą, saugomi sadistų prižiūrėtojų ir 
privalantys laikytis kvailų taisyklių, ir dar metų metai prieš akis, kai 
galės tik pasvajoti apie gyvenimą laisvėje. 

Priešingai ankstesniems planams, Džoelas Bekmenas nenumirs 
už grotų Radlyje. Neišnyks protu, kūnu ir dvasia. Apsuko savo kan- 
kintojus keturiolika metų ir dabar sėdi be antrankių dailutėje kavinu- 
kėje, valanda kelio nuo Venecijos. 

Kodėl jis mąsto apie kalėjimą? Todėl, kad žmogus juk negali 
paprasčiausiai išbraukti šešerių įkalinimo metų, jog; neliktų jokių pa- 
sekmių. Nešiojies dalį praeities su savimi, nesvarbu, kad ir kokia ši 
nemaloni. Kalėjimo siaubas padarė staigų jo išlaisvinimą tokį saldų. 
Dar prireiks laiko, ir jis pasižadėjo susitelkti į dabartį. Netgi negal- 
voti apie ateitį. 

Klausykis garsų — greitos draugų šnekos, juoko ten ano vyrio- 
ko, kažką kuždančio į mobilųjį telefoną, dailutės padavėjos, šūkau- 
jančios užsakymus į virtuvę. Trauk į save kvapus — cigarečių dūmų, 
aromatingos: kavos, šviežių pyragaičių, šilumos senoviškos saliukės, 
kur šimtmečiais renkasi vietiniai. 

Ir šimtąjį kartą klausė save: kodėl jis yra būtent čia? Kodėl buvo 
ištrauktas iš kalėjimo ir paskui išsiųstas iš šalies? Malonė — vienas 
dalykas, bet kodėl reikėjo organizuoti visišką dingimą tarptautiniu 
mastu? Kodėl neįteikus jam įprastų dokumentų, neleidus tarti viso 
labo Radliui ir gyventi nuosavą gyvenimą — taip pat kaip kitiems, ką 
tik atleistiems nuo bausmės nusikaltėliams? 

Jis kai ką nujautė. Netgi galėtų pamėginti gan tiksliai atspėti. 

Ir tai baugino. 

Nežinia iš kur išdygo Luidžis. 

Lurpžis — NESENIAI PERKOPĘS TRISDEŠIMTĮ, TAMSIOMIS LIŪDNOMIS 
akimis ir tamsiais plaukais, perpus dengiančiais ausis, jo veidas ap- 
žėlęs bent keturias dienas neskustais šeriais. Neaiškaus fasono šil- 
ta darbinė striukė, kuria buvo apsigobęs, kartu su apšepusiu veidu 
kūrė dailų kaimietišką įvaizdį. Jis užsisakė espreso ir plačiai išsišiepė. 
Džoelas išsyk pastebėjo, kad jo plaštakos ir nagai švarūs, dantys tai- 
syklingi. Darbinė striukė ir žandenos iš dalies buvo vaidyba. Luidžis 
veikiausiai baigęs Harvardą. 

Tobula anglų kalba su akcentu, kurio pakako kiekvienam įtikin- 
ti, jog jis iš tikrųjų italas. Pasisakė esąs iš Milano. Italas jo tėvas buvo 
diplomatas, kuris tarnaudamas savo šaliai vežiojosi amerikietę žmo- 
ną ir du jųdviejų vaikus po pasaulį. Džoelas spėjo, kad Luidžis žino 
apie jį ganėtinai, tad pabandė sužinoti kuo daugiau apie savo naująjį 
kuratorių. 

Tačiau sužinojo nedaug. Šeimyninė padėtis — nevedęs. Ko- 
ledžas baigtas Bolonijoje. Studijos Jungtinėse Valstijose — kažkur 
vidurio vakaruose. Darbas — valstybės tarnyba. Kokios valstybės — 
negalėjo pasakyti. Šypsojosi malonia šypsena, kuria naudodavosi at- 
remti klausimams, į kuriuos nenorėdavo atsakyti. Džoelas turįs rei- 
kalą su profesionalu — tatai buvo aišku. 

— Kaip suprantu, šį bei tą žinai apie mane, — pasakė Džoelas. 

Šypsena, puikūs dantys. Kai šypsosi, liūdnos jo akys bemaž už- 
merktos. Moterys visai pametusios galvą dėl šio vyruko. 

— Esu matęs bylą. 

— Bylą? Mano byla nesutilptų į šią salę. 

— Esu matęs bylą. 

— Gerai, kiek laiko Džeisis Habardas išbuvo Jungtinių Valstijų 
Senate? 

— Sakyčiau, per ilgai. Klausyk, Markai, juk mes nesirengiame 
grįžti į praeitį. Pernelyg daug ką turime atlikti dabar. 

— Ar negaliu turėti kitokio vardo? Markas ne itin mane žavi. 

— Ne mano parinktas. 

— Taigi kas išrinko Marką? 

— Nežinau. Tik ne aš. Užduodi daug tuščių klausimų. 

— Dvidešimt penkerius metus dirbau teisininku. Senas įpro- 
tis. 

Luidžis baigė gerti kavą ir padėjo ant stalo kelis eurus. 

— Einam, pasivaikštinėsime, — pakvietė atsistodamas. 

Džoelas pakėlė nuo grindų džinsinį krepšį ir nusekė paskui savo 
kuratorių, iš kavinės — šaligatviu ir toliau šalutinėn gatvelėn, kur eis- 
mas buvo ne toks intensyvus. Juodu tenuėjo vos kelis žingsnius, kai 
Luidžis sustojo priešais 4/bergo CampeoP. 

— Čia pirma tavo stotelė, — pasakė. 

— Kas tai? — paklausė Džoelas. Keturaukštis tinkuotas pasta- 
tas buvo įterptas tarp dviejų kitų. Virš portiko kabėjo spalvingos vė- 
liavos. 

— Mielas viešbutukas. „Albergo“ reiškia viešbutį. Jeigu nori, 
gali vartoti ir žodį „hotel“, bet mažesniuose miestuose mėgstama va- 
dinti „albergo“. 

— Vadinasi, kalba lengva, — atsakė Džoelas, žvalgydamasis 
siaura gatvele į abi puses — matyt, tai būsiąs naujasis jo rajonas. 

— Lengvesnė už anglų. 

— Pamatysim. Keliomis pats kalbi? 

— Penkiomis ar šešiomis. 

Juodu įėjo vidun ir perkirto mažą fojė. Luidžis supratingai link- 
telėjo klerkui prie registratūros stalelio. Džoelas sugebėjo mestelti 
pakenčiamą „5uon giorno“, bet nesustojo vildamasis išvengti tolesnio 
įpareigojamo atsakymo. Užlipę laiptais tris aukštus, juodu patraukė 
į siauro koridoriaus galą. Luidžis turėjo raktą nuo 30-0 numerio — 
paprasto, bet dailiai įrengto kambario su langais į tris puses ir vaizdu 
į kanalą apačioje. | 

— Šis geriausias, — pasakė Luidžis. — Nieko ypatinga, bet pa- 
kenčiama. 


* „Turistų viešbutis“ (+£.). 

— Būtumei matęs mano paskutinįjį. — Džoelas numetė krepšį 
ant lovos ir ėmė verti užuolaidas. 

Luidžis atidarė labai mažos sieninės spintos duris. 

— Pažiūrėk čionai. Turi ketverius marškinius, ketverias kelnes, 
du švarkus, dvi poras batų, viskas tavo dydžio. Taip pat ir storas vil- 
nonis paltas — čia, Irevize, būna gan šalta. ; 

Džoelas stebeilijo į naująjį savo garderobą. Drabužiai tvarkingai 
sukabinti, viskas išlyginta ir parengta nešioti. Spalvos neryškios, sko- 
ningos, ir visus marškinius buvo galima vilkėti prie kiekvieno švarko 
bei kiekvienų kelnių. Gūžtelėjęs pečiais jis galop tarė: 

— Dėkui. 2: 

— Štai ten stalčiuje rasi diržą, kojines, apatinius, viską, ko reikia. 
Vonios kambaryje — visi tualeto reikmenys. 

— Ką turiu pasakyti? 

— O čia, ant rašomojo stalo, dvi poros akinių, — pasakė Luidžis 
ir paėmęs vienerius iškėlė prieš šviesą. Maži stačiakampiai lęšiai buvo 
aptaisyti plonais juodais metaliniais, itin europietiškais rėmeliais. 

— „Armani“, — su šiokio tokio pasididžiavimo gaidele balse 
pasakė Luidžis. 

— Skaitymui? 

— Taip ir ne. Siūlau, kad kaskart juos užsidėtum, išeidamas iš 
šio kambario. Dalis maskuotės, Markai. Dalis naujojo tavęs. 

— Būtum pažinojęs senąjį. 

— Ne, dėkui. Išvaizda italams labai svarbi, ypač mūsiškiams, 
tiems, kurie kilę iš čia, iš šiaurės. Jų apranga, akiniai, šukuosena, vis- 
kas privalo būti tinkamai suderinta, antraip į tave atkreips dėmesį. 

Džoelas staiga susidrovėjo, antra vertus, kokio velnio. Juk vilkėjo 
kalėjimo apdarais ilgiau, nei norėtų prisiminti. Senais savo šlovės lai- 
kais už puikų, pagal užsakymą pasiūtą kostiumą paprastai išmesdavęs 
po 3000 dolerių. 

Luidžis toliau pamokslavo: 

— Jokių šortų, jokių juodų kojinių prie baltų sportukų, jokių 
poliesterinių kelnių, golfo marškinių, ir prašome tik nepradėti tukti. 

— Kaip itališkai „pabučiuok man į subinę'? 

— Prie to prieisime vėliau. Svarbu įpročiai ir papročiai. Juos iš- 
mokti nesunku ir visai malonu. Pavyzdžiui, niekad neužsisakinėk ka- 
pucino rytą po pusės vienuoliktos. Bet espreso galima užsisakyti bet 
kuriuo dienos metu. Ar tai žinojai? 

— Ne. 

— Tiktai turistai po priešpiečių ar pietų užsisakinėja kapucino. 
Gėda. Visas tas pienas į pilną skrandį, — tai taręs Luidžis mirksnį 
susiraukė, tartum tuoj susivemtų. 

Džoelas iškėlė dešinę ranką: 

— Prisiekiu, niekad taip nedarysiu, — pasakė. 

— Sėskis, — Luidžis pamojo į nedidelį rašomąjį stalą ir dvi kėdes 
prie šio. Juodu atsisėdo ir pabandė patogiai įsitaisyti. Vyrukas tęsė: — 
Pirmiausia, dėl kambario. Jis — manuoju vardu, bet personalas mano, 
kad porai savaičių čia apsistosiąs vienas verslininkas iš Kanados. 

— Porai savaičių? 

— Taip, paskui persikelsi į kitą vietą, — Luidžis tai pasakė kaip 
įmanydamas grėsmingiau, tartum Trevize jau sėlintų samdomųjų Žu- 
dikų grupės, besidairančios Džoelo Bekmeno. — Nuo šiol nuolat 
paliksi pėdsakus. Įsidėk tai į galvą: viskas, ką darysi, kiekvienas, kurį 
sutiksi — viskas taps tavo pėdsakų dalimi. Paslaptis išlikti gyvam — 
tai palikti paskui save kuo mažiau pėdsakų. Kalbėkis su nedaugeliu 
žmonių, įskaitant ir registratūros klerką bei kambarinę. Viešbučio 
personalas stebi savo svečius ir turi gerą atmintį. Po šešių mėnesių 
kas nors galėtų atvykti į šį pat viešbutį ir pradėti apie tave klausinėti. 
Galbūt netgi parodytų fotografiją. Gal pasiūlytų kyšį. Ir klerkas galė- 
tų staiga prisiminti tave bei tą faktą, kad bemaž nekalbėjai itališkai. 

— Noriu kai ko paklausti. 

— Turiu labai mažai atsakymų. 

— Kodėl čia? Kodėl šalyje, kurios nemoku kalbos? Kodėl ne 
Anglijoje ar Australijoje, bet kurioje vietoje, kur aš galėčiau lengviau 
įsimaišyti? 

— Taip nusprendė kažkas kitas, Markai, ne aš. 

— Kaip tik taip ir maniau. 


— Tad kodėl klausei? 

— Nežinau. Ar galiu kreiptis, kad būčiau perkeltas kitur? 

— Dar vienas tuščias klausimas. 

— Prastas pokštas, o ne prastas klausimas. 

— Galime tęsti toliau? 

— Taip. 

— Pirmas kelias dienas aš vesiuos tave priešpiečių ir pietų,Mes 
visur judėsime, kaskart eisime į skirtingas vietas. Trevizas — mielas 
miestas, daug kavinių, ir mudu jas visas išbandysime. Turi pradėti 
galvoti apie tą dieną, kai manęs nebebus šalia. Elkis apdairiai dėl pa- 
Žinčių. 

— Dar noriu paklausti. 

— Klausau, Markai. 

„— Dėl pinigų. Man išties nepatinka sėdėti be cento. Jūs, vyru- 
čiai, ketinate skirti man pašalpą ar šiaip ką nors? Aš plausiu jums au- 
tomobilį ir dirbsiu viska kita, kas reikia. 

— Ką vadini pašalpa? 

— Grynuosius, aišku! Pinigus į kišenę. 

— Dėl pinigų nekvaršink sau galvos. Kol kas aš rūpinsiuosi sąs- 
kaitomis. Alkanas neliksi. 

— Puiku. 

Luidžis siekė savo darbinės striukės ir išsitraukė mobilųjį tele- 
foną. 

— Šitas tau. 

— Ir kam gi turėsiu skambinti? 

— Man, jeigu tau ko nors prisireiks. Mano numeris užrašytas 
kitoje pusėje. 

Džoelas paėmęs padėjo telefoną ant stalo. 

— Esu alkanas, svajojau apie ilgus priešpiečius su pasta“, vynu ir 
desertu, taip pat, žinoma, su espreso, be abejo, šią valandą ne su ka- 
pucino, paskui galbūt siesta. Jau keturios dienos aš Italijoje, o burnoje 
turėjęs ne daugiau kaip tik kukurūzų traškučius ir sumuštinius. Ką 
tu; tai? 


* Makaronai (7£.). 

— Žinau tinkamą vietą, bet pirma dar šiek tiek apie reikalus. 
Juk nekalbi itališkai, tiesa? 

Džoelas užvertė aukštyn akis ir iš nevilties giliai atsiduso. Paskui 
pabandė nusišypsoti. 

— Ne, niekada neturėjau progos išmokti itališkai, prancūziškai 
ar vokiškai, nei kokios kitos kalbos. Aš juk amerikietis, Luidži, aišku? 
Mano šalis didesnė nei visa Europa kartu sudėjus. Ten tau tereikia 
mokėti angliškai. 

— Esi kanadietis, prisimeni? 

— Kad ir kas toks, bet tenai esame izoliuoti. Vien mes ir ame- 
rikiečiai. 

“ — Mano užduotis užtikrinti tavo saugumą. 

— Dėkui. 

— Ir kad mums padėtum, privalai kuo greičiau ir kaip įmanoma 
daugiau išmokti itališkai. 

— Suprantu. 

— Turėsi repetitorių, jauną studentą, vardu Ermanas. Studijuo- 
site su juo rytais ir paskui dar popiet. Bus sunku. 

— Ar ilgai? 

— Kiek prireiks. Priklauso nuo tavęs. Jeigu stengsies, per tris ar 
keturis mėnesius turėtum tapti savarankiškas. 

— Kiek pačiam truko išmokti angliškai? 

— Mano motina amerikietė. Namie kalbėdavomės angliškai, 
itališkai — visur kitur. 4 

— Tai nesąžininga. Kokiomis kalbomis dar kalbi? 

— Ispanų, prancūzų, dar keliomis. Ermanas — puikus mokyto- 
jas. Mokysies šioje pat gatvėje, šiek tiek toliau. 

— Ne čia, viešbutyje? 

— Ne ne, Markai. Privalai galvoti apie savo pėdsakus. Ką pasa- 
kytų patarnautojas ar kambarinė , jeigu koks jaunikaitis valandų va- 
landas per dieną leistų šiame numeryje drauge su tavimi? 

— Dieve sergėk. 


— Kambarinė klausytųsi už durų ir girdėtų jūsų pamokas. Pa- 

kuždėtų savo vyresniajam. Per dieną ar dvi visas personalas žinotų, 
kad kanadietis Yerslininkas intensyviai mokosi. Po keturias valandas 
kasdien! 

— Supyatau. Taigi kaip dėl priešpiečių? 

Palikdamas viešbutį, Džoelas sugebėjo be žodžių nusišypsoti 
klerkui, durininkui ir vyresniajam patarnautojui. Juodu nuėjo vieną 
kvartalą į Trevizo centrą, Piazza di Signori, pagrindinę aikštę, supa- 
mą arkadų su parduotuvėlėmis ir kavinukių. Buvo vidudienis, pės- 
čiųjų daugiau, nes vietiniai skubinosi priešpiečių. Oras vėso, nors 
susisiautęs savo naujuoju vilnoniu paltu Džoelas jautėsi visai jaukiai. 
Kaip įmanydamas stengėsi atrodyti panašus į italą. 

— Vidun ar lauke? — paklausė Luidžis. 

— Vidun, — pasakė Džoelas, ir juodu įnėrė į Cafe Beltrame, iš 
kurios buvo matyti aikštė. Kavinukę šildė plytinė krosnis netoli pa- 
radinių durų, o iš gilumos sklido kasdienės puotos aromatai. Luidžis 
ir vyresnysis padavėjas prašneko abu vienu metu, paskui nusijuokė, ir 
jiems tuoj pat buvo surastas staliukas prie vitrinos. 

— Mudviem pasisekė, — pasakė Luidžis, kai juodu nusivilko 
paltus ir atsisėdo. — Šiandien ypatingas patiekalas — /zraona con po- 
lenta. 

— Ir kas tai būtų? 

— Perlinė višta su polenža“. 

— Kas dar? 

Luidžis studijavo vienoje iš juodų lentų, kabančių nuo nedailiai 
aptašytos skersinės sijos. 

— Panzerotti di fungli al burro — pyragėliai su kepintais grybais. 
Conchiglie con cavalfiori — tešlos kriauklelės su žiediniais kopūstais. 
Spiedino di carne misto alla griglia — ant grotelių keptas aštrus keba- 
bas su mėsos įdaru. | 

— Noriu visko. 

— Jų namų vynas neblogas. 

— Man verčiau raudonojo. 


* Kukurūzų košė (4.). 

Per kelias minutes kavinukė prisipildė vietinių; čia, regis, visi 
pažinojo vienas kitą. Prie staliuko atskubėjo linksmas žmogutis, 
stabtelėjo tik tiek, kad susidurtų su Džoelu akimis, ir nieko neužsi- 
rašė, kol Luidžis greitai vardijo ilgą sąrašą, ką juodu norėtų užsisaky- 
ti. Ant staliuko netrukus atsirado ąsotis namų vyno kartu su dubeniu 
šilto alyvų aliejaus bei lėkšte foccacia“, ir Džoelas įniko valgyti. Lui- 
džis be paliovos aiškino priešpiečių ir pusryčių įmantrybes, papročius 
ir tradicijas bei turistų, besistengiančių dėtis tikrais italais, daromas 
klaidas. 

Su Luidžiu viskas taps mokymosi patirtimi. 

Nors Džoelas tik po truputėlį gurkšnojo bei skanavo pirmą tau- 
rę vyno, alkoholis mušė tiesiai jam į galvą. Nuostabi šiluma ir tirpulys 
apėmė kūną. Yra laisvas, daugel metų pirma laiko, sėdi kaimiškoje 
itališko miesto, apie kurį niekad anksčiau nebuvo girdėjęs, kavinu- 
kėje, geria gardų vietinį vyną ir kvėpia į save žavios puotos aromatus. 
Jis šypsojosi Luidžiui, kol tas toliau aiškino, bet kažkuriuo momentu 
Džoelo mintys nuplaukė į kitą gyvenimą. 


ERMANAS tvirtino esąs dvidešimt dvejų, bet atrodė ne vyresnis 
kaip šešiolikos. Aukštas, be galo liesas, smėlio spalvos plaukais ir 
šviesiai rudomis akimis, jis labiau panėšėjo į vokietį nei į italą. Buvo 
labai nedrąsus bei gana nervingas, ir pirmasis įspūdis Džoelą nu- 
vylė. 

Juodu susitiko su Ermanu mažučiame jo bute, trečiame aukšte 
prastai prižiūrimo pastato, kokiais šešiais daugiabučiais toliau nuo 
Džoelo viešbučio. Butuką sudarė trys kambarėliai — virtuvė, miega- 
masis, svetainė, visi skurdžiai apstatyti, betgi vaikinas buvo studen- 
tas, tad tokia aplinka neturėtų stebinti. Tačiau būstas atrodė taip, lyg 
anas būtų ką tik įsikraustęs ir galbūt ketintų bet kurią minutę išsi- 
danginti. . 

Visi susėdo aplink nedidelį stalą svetainės viduryje. Televizo- 


* Paplotėliai (7£.). 

riaus čia nebuvo. Kambarys šaltas ir prastai apšviestas, tad Džoelas 
nejučia pasijuto lyg būtų buvęs nukištas į kažkoki požeminį vieškelį, 
kur slapčia maitinami, kad nenumirtų, ir paskui perkeliami pabėgė- 
liai. Dviejų yalandų trukmės šiluma sparčiai blėso. 

Repetitoriaus nervingumas nė kiek nepadėjo Džoelui jaustis 
geriau. 

Kadangi Ermanas nepajėgė paimti į savo rankas susitikimo va- 
džių, kaipmat įsiterpė Luidžis ir viską sutvarkė — pasiūlė, kad juodu 
mokytųsi kasdien rytą nuo 9-os iki 11-os valandos, paskui darytų 
dviejų valandų pertrauką ir vėl atnaujintų pamokas apie pusę antros, 
tęsdami, iki pasijaus pavargę. Regis, tai tiko Ermanui ir Džoelui, ku- 
ris buvo beketinąs paklausti natūralaus dalyko: jeigu naujasis vaikinas 
čia studijuoja, kaip šis turės laiko mokyti visą dieną? Tačiau persigal- 
vojo. Suspės tuo pasidomėti vėliau. 

Ak, kiek jam kaupėsi klausimų! | 

Ermanas galiausiai atsipalaidavo ir apibūdino kalbos kursą. Kol 
kalbėjo pamažu, jo akcentas nekliuvo. Bet kai imdavo skubėti, o buvo 
tam linkęs, jo anglų kalbą lygiai taip pat galėjai palaikyti italų. Sykį 
Luidžis pertraukė: 

— Ermanai, svarbu, kad kalbėtumėte labai lėtai, bent pirmas 
kelias dienas. 

— Dėkui, — kaip tikras pasipūtęs šiknius tarė Džoelas. 

Ermanas nuraudo ir išspaudė iš savęs labai nedrąsiai: 

— Atleiskite. 

Jis padavė pirmą mokymo priemonių partiją — kalbos kurso 
įvadą, taip pat nedidelį magnetofoną ir dvi kasetes. 

— Juostelės įrašytos pagal knygą, — pasakė labai iš lėto. — Šį- 
vakar turėtumėte išmokti pirmą skyrių ir keletą kartų perklausyti 
kiekvieną įrašą. Rytoj pradėsime nuo šios vietos. 

— Teks stipriai užgulti, — pridūrė Luidžis, lyg tatai būtų buvę 
reikalinga. 

— Kur jūs išmokote angliškai? — paklausė Džoelas. 

— Universitete, — atsakė Ermanas. — Bolonijoje. 

— Vadinasi, nestudijavote Jungtinėse Valstijose? - 

— Taip, studijavau, — atsakė jis, mesdamas greitą, nervingą 
žvilgsnį į Luidžį, lyg apie tai, kad ir kas buvo įvykę Valstijose, neno- 
rėtų kalbėti. Skirtingai nei Luidžis, Ermanas buvo lengvai perpran- 
tamas, akivaizdžiai ne profesionalas. 

— Kur? — paklausė Džoelas, norėdamas sužinoti, kiek pavyks 
jam išgauti. 

— Furmane, — atsakė Ermanas. — Tai nedidelis universitetas 
Pietų Karolinoje. 

— Kada ten buvote? 

Atsikrenkštęs į pagalbą atskubėjo Luidžis. 

— Turėsite užtektinai laiko šnektelti apie tai vėliau. Svarbu, 
kad tu užmirštum anglų kalbą. Nuo šiol gyvensi itališkame pasauly- 
je, Markai. Viskas, prie ko prisiliesi, turės savo itališką pavadinimą. 
Kiekviena mintis privalės būti verčiama. Po savaitės pats užsisakinėsi 
restoranuose. Po dviejų — sapnuosi itališkai. Teks visiškai, absoliučiai 
pasinerti į kalbą bei kultūrą, ir kelio atgal nebus. 

— (Galime rytais pradėti aštuntą? — paklausė Džoelas. 

Ermanas žvilgtelėjo ir neramiai sujudėjo ant kėdės, galiausiai 
tarė: 

— Gal pusę devynių. 

— Gerai, būsiu čia pusę devynių. 

Juodu paliko butą ir neskubėdami sugrįžo į Piazza dei Signori. 
Buvo gerokai po vidudienio, transporto eismas pastebimai aprimęs, 
šaligatviai bemaž tušti. Luidžis stabtelėjo priešais Tya/toria de! Mon- 
te“. Kryptelėjęs galva į duris, tarė: 

— Susitiksime čia aštuntą pietų, gerai? 

— Taip, gerai. 

— Žinai, kur tavo viešbutis? 

— Taip, 4/bergo. 

— Ir turi miesto žemėlapį? 

— Taip. 


— Gerai. Dabar versies pats vienas, Markai, — sulig tais žo- 


* Kalno užeiga (+7.). 

džiais Luidžis nėrė į kažkokį skersgatvį ir prašapo. Sekundėlę lydė- 
jęs jį akimis, Džoelas toliau žingsniavo pagrindinės miesto aikštės 
link. 

Jautėsi labai vienišas. Keturios dienos po to, kai paliko Radlį... 
Galiausiai buvo laisvas ir niekieno nelydimas, galbūt ir nestebimas, 
nors tuo abejojo. Tuoj pat nusprendė judėti po miestą kaip niekur 
nieko, lyg ničniekas jo nesektų. O dar jis nusprendė, neva apžiūrinė- 
damas odos dirbinių parduotuvėlės vitriną, kad visas likusias dienas 
negyvens nuolatos atsisukdamas per petį. . 

Jie nesuras jo. 

Jis bastėsi, kol atsirado Piazza San Vižo“, nedidelėje aikštėje, kur 
jau septynis šimtus metų stūksojo dvi bažnyčios. Ir Santa Lucia, ir 
San Vito, abi buvo uždarytos, bet, pasak senovinės žalvarinės lentelės 
ant durų, bus atdaros tarp 16.00 ir 18.00. Kas per vieta, kuri uždaro- 
ma nuo vidudienio iki keturių popiet? 

Barai nebuvo uždaryti, tik tušti. Galiausiai jisai, sutelkęs drąsą, 
įsmuko į vieną. Prisitraukė taburetę, sulaikė kvapą ir, barmenui pri- 
ėjus arčiau, ištarė: „Birra“. 

Barmenas kažką metė greitakalbe atgalios, laukė atsakymo, ir 
sekundės dalelytę Džoelui kilo pagunda sprukti. Bet pastebėjo čiau- 
pą, parodė į šį, lyg būtų visiškai aiškų ko pageidaująs, ir barnhenas 
siekė tuščio bokalo. | 

Pirmas per šešerius metus alus. Buvo vėsus, tirštas, skanus, ir 
jis mėgavosi kiekvienu gurkšneliu. Kažkur baro gale iš televizoriaus 
tarškėjo kažkokia muilo opera. Kartkartėmis pasiklausydavo jos, ne- 
suprato nė žodžio ir labai stengėsi save įtikinti, kad sugebės įvaldyti 
kalbą. Nusprendęs palikti barą ir parslinkti į viešbutį, jis žvilgtelėjo 
pro vitriną gatvėn. 

Ten pražingsniavo Stenetas. 

Džoelas užsisakė dar alaus. 


* Šv. Vito aikštė (i4.). 

BEKMENO AFERA BUVO KRUOPŠČIAI APRAŠOMA DENO SANDBERGO, 
Ihe Washington Post veterano. 1998-aisiais jis paskelbė straipsnį apie 
ypatingo slaptumo dokumentus, be kieno nors leidimo paliekančius 
Pentagoną. Netrukus po to pradėtas FTB tyrimas suteikė Sandber- 
gui darbo pusei metų, per kuriuos jis parašė aštuoniolika straipsnių, 
ir dauguma jų puikavosi pirmajame puslapyje. Mat turėjo patikimų 
kontaktų CŽV ir FTB. Pažinojo „Backman, Pratt 8 Bolling“ part- 
nerius ir buvo šiek tiek laiko praleidęs jų kontorose. Šniukštinėjo in- 
formacijos Teisingumo departamente. Sėdėjo teismo salėje tą dieną, 
kai Bekmenas skubiai prisiėmė kaltę ir dingo. 

Po metų jis parašė vieną iš dviejų pasirodžiusių knygų apie 
skandalą. Jos buvo parduota solidūs 24 000 egzempliorių kietais vir- 
šeliais, kitos — maždaug perpus mažiau. 

Per tą laiką Sandbergas užmezgė kai kurių svarbių ryšių. Vie- 
nas iš jų peraugo į ypač vertingą, kad ir gana netikėtą, informacijos 
šaltinį. Mėnesį iki Džeisio Habardo mirties Karlas Pratas, kuriam, 
kaip ir daugeliui vyresniųjų firmos partnerių, tuo metu irgi buvo pa- 
reikšti rimti kaltinimai, susisiekė su Sandbergu ir paprašė susitikti. 
Faktiškai, skandalui tebesirutuliojant savo vaga, juodu buvo susitikę 
daugiau nei tuziną kartų, ir per kitus vėlesnius metus tapo taurelės 
bičiuliais. Bent dusyk per metus abu ištaikydavo laiko kur nors slap- 
čia apsimainyti paskalomis. 

Trys dienos po to, kai pirmąsyk iškilo paviršiun bausmės do- 
vanojimo istorija, Sandbergas paskambino Pratui ir sutarė susitik- 
ti abiejų mėgstamoje vietelėje — viename koledžo bare netoliese 
Džordžtauno universiteto. 

Pratas atrodė bjauriai, lyg dienų dienas būtų girtuokliavęs. Jis 
užsisakė degtinės; Sandbergas pasiliko prie alaus. 

— "Tad kur jūsiškis vaikinas? — paklausė Sandbergas išsišiep- 
damas. 

— Jau ne kalėjime, tatai tikra, — Pratas truktelėjo mažne mir- 
tiną mauką degtinės ir sučepsėjo lūpomis. 

— Nė žodelio nuo jo? 

— Visiškai jokio. Nei man, nei kam nors kitam iš firmos. 

— Ar nustebtumėte, jeigu jis paskambintų ar užsuktų, eidamas 
pro šalį? 

— Ir taip, ir ne. Kai turi reikalą su Bekmenu, niekas manęs ne- 
stebina. — Vėl gurkšnis degtinės. — Nenustebčiau, jeigu jis niekad 
nebejkeltų kojos į K. A. Ir nenustebčiau, jeigu rytoj pasirodytų ir pa- 
reikštų atidarąs naują juridinę firmą. 

— Bet bausmės dovanojimas jus nustebino. 

— Taip, bet tai nebuvo Bekmeno sandėris, tiesa? 

— Abejoju, — atsakė. Pro šalį praėjo kažkokia studentė ir 
Sandbergas ją nužvelgė. Dusyk išsiskyręs, jis nuolatos tykojo sijono. 
Nugėręs alaus, tarė: — Juk jis nebegali užsiimti teise, a? Man regis, iš 
jo atimta licencija. 

— Tatai Bekmeno nesulaikytų. Jis pavadintų tą dalyką „vyriau- 
sybiniais ryšiais“, „konsultavimu“ ar dar kaip kitaip. Lobizmas — jo 
specialybė, o tam licencijos nereikia. Velniai rautų, pusė teisininkų 
šiame mieste nepajėgų nurodyti artimiausių teismo rūmų. Bet, po 
šimts, tikrai rastų kelią į Kapitolio kalvą. 

— O kaip klientai? 

— To neįvyks. Bekmenas neketina grįžti į K. A. Nebent este 
girdėjęs ką nors priešinga? 

— Nieko negirdėjau. Jis pradingo. Kalėjime niekas nekalba. Iš 
pataisos įstaigos žmonių man nepavyko išpešti nė žodžio. 

— Kokia jūsų prielaida? — paklausė Pratas, išlenkė stikliuką ir 
atrodė nusiteikęs įsipilti vėl. 

— Šiandien sužinojau, kad Tedis Meinardas devynioliktąją, vė- 
lai vakare, buvo nuvykęs į Baltuosius rūmus. Tiktai toks kaip Mei- 
nardas pajėgtų paspausti dėl to Morganą. Veikiausiai Bekmenas išėjo 
laisvėn su palyda ir dingo. 

— Liudytojo apsauga? 

— Kažkas panašaus. CŽV ir anksčiau slėpė žmones. Jie privalo. 
Oficialiai ataskaitose nieko nėra, bet jie turi galimybių. 

— Tad kodėl slėpti Bekmeną? | 

— Revanšas. Prisimenate Oldrichą Eimzą“, stambiausią „kur- 
mį“ CŽV istorijoje? 

— Be abejo. 

— Dabar jis uždarytas federaliniame sunkiųjų darbų kalėjime. 
Negi nežinote, kad CŽV trokštų jį spustelti, kad viską išgautų? Bet 
negali to padaryti, nes nusižengtų įstatymui — nevalia nusitaikyti į 
Jungtinių Valstijų pilietį, nei čionai, nei užsienyje. 

— Bekmenas nebuvo CŽV „kurmis“. Po šimts, jis nekentė Te- 
džio Meinardo, ir šis jausmas buvo abipusis. 

— Meinardas jo nenužudys. Tik taip viską suorganizuos, kad 
tas malonumas teks kam nors kitam. 

Pratas buvo besistojąs nuo staliuko. 

— Norite dar vieno tokio? — paklausė parodydamas į alų. 

— Gal vėliau, — Sandbergas antrąsyk pakėlė bokalą ir šiek tiek 
nugėrė. 

Pratas sugrįžo su dviguba degtinės porcija, vėl atsisėdo ir pa- 
klausė: 

— Taigi manote, Bekmeno dienos suskaičiuotos? 

— Klausėte, kokia mano prielaida. Dabar pasiklausykime jū- 
siškės. 

Nemenkas gurkšnis degtinės. Po to: 

— Toks pat rezultatas, tik šiek tiek kitoks žiūros taškas, — Pra- 
tas įmerkė pirštą į taurelę, pamaišė, paskui jį aplaižė, kelias sekundes 
mąstydamas. 

— Tatai ne spaudai, gerai? 

-— Be abejo, — atsakė. Juodu per tuos visus metus tiek daug ap- 
kalbėdavo, kad viskas buvo ne spaudai. 

— Tarp Habardo mirties ir Bekmeno prisipažinimo buvo aš- 
tuonių dienų intervalas. Labai baugus laikotarpis. Ir aš, ir Kimas 
Bolingas, abu buvome FTB saugomi — kiaurą parą, namie, visur. 


* Kalbama apie Aldrich Ames, CŽV agentą, dvidešimt trejus metus pardavinėjusį slaptą 
informaciją sovietų KGB ir galiausiai 1993-iaisiais demaskuotą — tuomet kilo didžiulis skandalas. 
Per šį žmogų žuvo mažiausiai 10 slaptųjų JAV agentų Sovietų Sąjungoje. 

Iš tiesų, gana keista. FTB iš kailio nėrėsi, kad tik visiems laikams 
įkištų mus į kalėjimą, ir tuo pat metu jautė būtinumą saugoti. — Vėl 
gurkšnis — kol jis apsižvalgė pažiūrėti, ar kuris nors iš koledžo stu- 
dentų slapta nesiklauso. Niekas nesiklausė. — Būta tam tikrų grasi- 
nimų, tam tikrų rimtų veiksmų tų pačių žmonių, kurie nužudė Džeisį 
Habardą. Vėliau, mėnesiai po to, kai Bekmenas sėdo ir viskas apri- 
mo, F TB mus glaustai informavo. Pasijutome šiek tiek saugesni, bet 
mudu su Bolingu dar dvejus metus samdėmės ginkluotą apsaugą. Aš 
ir dabar vis tebežvilgčioju į užpakalinio vaizdo veidrodėlį. O vargšas 
Kimas pametė protą. 

— Kas grasino? 

— Tie patys žmonės, kurie norėtų surasti Džoelą Bekmeną. 

— Kas tokie? 

— Bekmenas ir Habardas sudarė sandėrį parduoti savo prekę 
saudams už krūvą pinigų. Labai brangiai, bet kur kas pigiau, nei kai- 
nuotų sukurtNisiškai naują Žemės palydovų sistemą. Sandėris su- 
žlugo. Habardas nužudytas. Bekmenas pasiskubino į kalėjimą, ir sau- 
dai anaiptol nebuvo patenkinti. Kaip ir izraeliečiai, nes tie irgi norėjo 
sukirsti rankomis. Be to, niršo, kad Habardas ir Bekmenas sutiko 
derėtis su saudais, — Pratas padarė pauzę ir vėl šiek tiek nugėrė, lyg 
jam reikėtų pasistiprinti, kad galėtų baigti pasakojimą. — Paskui dar 
tie, kurie visų pirmiausia ir sukūrė tą sistemą. 

— Rusai? 

— Veikiausiai ne. Habardas mėgo jaunas azijietes. Paskutinį 
sykį jį matė paliekant barą su žavia ilgakoje jauna pupyte, ilgais juo- 
dais plaukais, apvalaus veido, na, tokia iš kitos pasaulio pusės. Raudo- 
noji Kinija naudoja čia tūkstančius žmonių informacijai rinkti. Visus 
savo studentus, verslininkus, diplomatus Jungtinėse Valstijose, ši vie- 
ta knibždėte knibžda kinų, kurie visur šniukštinėja. Be to, jų žvalgyba 
turi labai veiklių agentų. Dėl tokio reikalo nė kiek nedvejotų medžio- 
ti Habardą ir Bekmeną. 

— Jūs įsitikinęs, kad tai raudonieji kinai? 

— Niekas nėra dėl to visai tikras, aišku? Gal Bekmenas ir žino, 
bet niekam nepasakė. Turėkit galvoj, netgi CŽV nežinojo apie tą sis- 

temą. Jie buvo užklupti nuleistomis kelnėmis, ir Tedis tebebando at- 
sigriebti. 

— Tedžio pokštai ir žaidimai, a? 

— Visiškai taip. Jis mesteli Morganui jauką dėl nacionalinio sau- 
gumo. Nieko stebėtina, prezidentas užkimba. Bekmenas išeina lais- 
vėn. Tedis slapčia išgabena jį iš šalies, paskui stebi, norėdamas pama- 
tyti, kas išlįs su ginklu. Tedžiui tai — lošimas, kurio niekaip neprakiš. 

— Sumanu. 

— Daugiau nei sumanu, Denai. Pats pagalvok. Kai Džoelas Bek- 
menas iškeliaus pas Abraomą, niekas nesužinos apie tai. Niekas ne- 
nutuokia, kur jis dabar. Kaip ir nesupras, kas jis toks, kai bus aptiktas 
lavonas. 

— Jeigu tik bus aptiktas. 

— Būtent. 

— O Bekmenas tai žino? 

Pratas išbaigė antrą taurelę, rankove nusišluostė burną ir susiraukė. 

— Bekmenas anaiptol ne kvailas. Bet daug kas, ką mes žinome, 
išaiškėjo po to, kai jisai sėdo. Žmogus ištvėrė šešerius metus kalėjime 
ir veikiausiai įsivaizduoja, kad gebės atsilaikyti prieš bet ką. 


Kaicas įnėrė į barą netoliese „Connaught“ viešbučio Londone. 
Lengva dulksna stiprėjo, ir jam reikėjo kur nors prisiglausti, kad ne- 
sušlaptų. Ponia Kric liko nedideliame bute, kurį juodu nuomojosi iš 
savo naujojo darbdavio, tad Kricas turės malonumą pasėdėti pilnutė- 
liame lankytojų bare, kur niekas jo nepažįsta, ir ištuštinti porą bokalų. 
Londone jis jau savaitė, liko dar viena, iki parsidangins vėl per At- 
lantą, atgalios į K. A., kur imsis niekingo darbo — lobistinės veiklos, 
atstovaudamas vienai kompanijai, su kita ginkluote gaminančios ir 
defektyvias raketas, kurių Pentagonas nekentė, bet vis dėlto buvo pri- 
verstas pirkti, nes kompanija turėjo visus deramus lobistus. 

Jisai susirado laisvą kabiną, vos matomą pro tabako dūmų ūką, 
prasigrūdo iki jos ir įsitaisė su savuoju bokalu. Kaip smagu gerti vie- 
nam pačiam, nesirūpinti, kad kas nors jį pastebės ir prisės greta, tar- 

damas: „Ei, Kricai, ką jūs, idiotai, sau galvojate dėl Bermano veto*?“. 
Lia lia lia, lia lia lia ir taip toliau. 

Kricas klausėsi džiugių britų balsų — ateinančių ir išeinančių 
kaimynų. Dūmai jam netrukdė. Sėdėjo vienas pats, niekieno nepa- 
žįstamas, ir tyliai mėgavosi savuoju privatumu. 

Deja, anonimiškumas nebuvo absoliutus. Jam iš už nugaros iš- 
dygo kažkoks žemas žmogutis su apsitrynusia jūreiviška kepuraite ir 
įvirto kabinon kitapus staliuko, priversdamas Kricą krūptelti. 

— Ne prieš, jei prisidėsiu prie jūsų, pone Kricai? — parodyda- 
mas didelius geltonus dantis, nusišypsojo jūreivis. Kricas prisimins 
tuos apsinešusius dantis. 

— Sėskitės, — atsargiai tarė Kricas. — Turite kokį vardą? 

— Benas. 

Ne britas, ir anglų — ne gimtoji jo kalba. Benas buvo kokių 
trisdešimties, tamsiaplaukis, tamsių rudų akių ir ilga smaila nosimi, 
veikiau panašus į graiką. 

— Be jokios pavardės, a? — Kricas nugėrė iš bokalo ir paklau- 
sė: — Iš kur žinote mano pavardę? 

— Aš viską apie jus žinau. 

— Neįsivaizdavau esąs toks įžymus. 

— Nepavadinčiau tai ;žymumu, pone Kricai. Kalbėsiu trumpai. 
Dirbu kai kuriems žmonėms, kurie žūtbūt nori surasti Džoelą Bek- 
meną. Sumokės nemažus pinigus, grynaisiais. Grynaisiais čia pat į 
rankas arba į kokį Šveicarijos banką, neturi reikšmės. Tai galima at- 
likti greitai, per kelias valandas. Pasakote mums, kur jis, gaunate mi- 
lijoną baksų, ir nė šuo neamteli. 

— Kaip mane suradote? 

— Visai paprastai, pone Kricai. Tarkim, esame profesionalai. 

— Šnipai? 

— Nesvarbu. Esame, kas esame, ir ketiname surasti poną Bek- 
meną. Klausimas tik tas, ar norite milijono baksų? 


* Kalbama apie prezidento Klintono 1998-aisiais birželį vetuotą kongresmeno Bermano 
(Howard Berman) pasiūlytą įstatymą dėl sankcijų visoms kompanijoms, padedančioms Iranui 
plėtoti savo raketinę programą. 

— Nežinau, kur jis. 

— Bet galite sužinoti. 

— Galbūt. 

— Norite imtis reikalo? 

— Ne už milijoną baksų. 

— Tai už kiek? 

— Turėsiu apie tai pagalvoti. 

— Tad galvokite greitai. 

— O jeigu man nepavyks gauti informacijos? 

— Tokiu atveju niekad nebepasimatysime. Šio susitikimo nė 
nebuvę. Labai paprasta. 

Ilgai siurbdamas iš bokalo, Kricas viską apmąstė. 

— Gerai, tarkime, galėsiu gauti tą informaciją — nesu optimis- 
tas, — bet jeigu man pasiseks? Kas tada? 

— Skriskite „Lufthansa“ reisų iš Daleso oro uosto į Amster- 
damą pirmąja klase. Įsiregistruokite viešbutyje „Amstel“ Bidenhamo 
gatvėje. Mes jus surasime, kaip suradome čia. 

Kricas padarė pauzę ir įsiminė detales. 

— Kada? — paklausė. 

— Kaip įmanoma greičiau, pone Kricai. Jo ieško ir kiti. 

Benas prašapo taip pat greitai, kaip ir buvo materializavęsis, pa- 
likęs Kricą besistengiantį įžvelgti ką nors pro dūmus ir klausiantį 
save, ar jam ką tik neprisisapnavę. Po valandos jis paliko barą, slėpda- 
mas veidą po skėčiu ir būdamas tikras, kad yra sekamas. 


Ar jie seks jį ir Vašingtone? Nerimas bylojo, kad tikriausiai taip. 


6 


SIESTA NENUSISEKĖ. VYNAS PER PRIEŠPIEČIUS IR DU BOKALAI ALAUS 
popietę nepadėjo. Paprasčiausiai teko pernelyg daug ką apmąstyti. 

Be to, jis turėjo ir per daug poilsio; jo organizme susikaupę per 
daug miego. Šeši metai kalėjimo vienutėje nugramzdina žmogaus 

kūną į tokią pasyvią būseną, kad miegas tampa pagrindine veikla. Pir- 
maisiais mėnesiais Radlyje Džoelas miegodavo po aštuonias valandas 
kasnakt ir dar kietai numigdavo po priešpiečių, ir tai buvo supranta- 
ma, nes ankstesniuosius dvidešimt metų taip mažai miegodavo: die- 
nomis stengdavosi, kad valstybė nesugriūtų, o naktimis iki pat aušros 
lakstydavo paskui sijonus. Po metų jis galėjo tikėtis devynių, kartais 
dešimties valandų miego. Mažai buvo ką kita veikti, tik skaityti ir žiū- 
rėti televizorių. Iš nuobodulio jisai sykį atliko tyrimą, vieną iš dauge- 
lio slaptų savųjų viešosios nuomonės apklausų, persiųsdamas — kol ir 
patys prižiūrėtojai snausdavo — iš kameros į kamerą popieriaus lape- 
lį; pasak trisdešimt septynių respondentų iš jo korpuso, vidutiniškai 
buvo miegama po vienuolika valandų per parą. Mou, mafijos skun- 
dikas, tvirtino miegas po šešiolika valandų, ir buvo galima vidudienį 
girdėti jį knarkiant. „Pasiutęs galvijas“ Mileris nurodė mažiausiai, tik 
tris valandas, bet vargšelis jau prieš daugelį metų buvo pametęs protą, 
tad Džoelui teko šių atsakymų į tyrimą neįtraukti. 

Būdavę nemigos priepuolių, ilgų tarpsnių dėbsant į tamsą ir 
mąstant apie klaidas, vaikus ir anūkus, apie pažeminimą pracityje ir 
baimę ateityje. Ir būdavę savaičių, kai jam į kamerą duodavo migdo- 
mųjų tablečių, po vieną kartui, šios niekada nesuveikdavo. Džoelas 
įtarė, kad būdavę ne kas daugiau kaip tik placebas. 

Bet per tuos šešerius metus būta ir pernelyg daug miego. Dabar 
jo organizmas buvo gerai pailsėjęs. Protas dirbo viršvalandžius. 

Jis pamažu atsikėlė iš lovos, kur jau valandą gulėjo nepajėgda- 
mas sudėti bluosto, ir nuėjęs prie stalelio pasiėmė mobilųjį telefo- 
ną, paliktą Luidžio. Nusinešė šį prie lango, suspaudinėjo numerius, 
priklijuotus antroje pusėje, ir po keturių šaukinių išgirdo pažįstamą 
balsą. 

— Ciao, Marco. Come stai?“ 

— Tik norėjau pasitikrinti, ar šis daikčiukas veikia, — pasitei- 
sino Džoelas. 

— Manai, kad daviau defektinį telefoną? — paklausė Luidžis. 


* Sveikas Markai. Kaip einasi? (IZ.) 

— Ne, žinoma, ne. 

— Kaip nusnūdai? 

— Ak, maloniai, labai maloniai. Pasimatysime per pietus. 

— Ciao. 

Kur Luidžis yra? Slepiasi kur nors netoliese su telefonu kišenėje 
ir tik laukia, kad Džoelas paskambintų? Stebi viešbutį? Jeigu Stene- 
tas ir vairuotojas vis dar Trevize, tai kartu su Luidžiu ir Ermanu visi 
gali sudaryti keturis neva „draugus“, priskirtus nenuleisti akių nuo 
Džoelo Bekmeno. 

Gniauždamas rankoje telefoną, jis klausė save, kas kitas ten su- 
žinojo apie skambutį. Kas dar klausėsi? Žvilgtelėjo į gatvę apačioje ir 
pagalvojo, kas šioje užsiglaudęs. Tik Luidžis? 

Nuvijo tas mintis ir atsisėdo prie stalo. Norėjo kavos, galbūt 
dvigubos espreso, kad protas vėl imtų veikti kaip reikiant, tikrai ne 
kapucino, nes jau vėlu, bet jis nedrįso pakelti telefono ragelio ir už- 
sisakyti. Sugebėtų ištarti „alio“ ir „kavos“, bet gali pasipilti daugiau 
žodžių, kurių dar nemokėjo. 

Kaip gali žmogus gyventi be stiprios kavos? Kadaise jo mėgs- 
tamoji sekretorė kasryt, šešias dienas per savaitę, lygiai pusę septy- 
nių atnešdavusi pirmą puodelį sutaisyto žvalinamo turkiško gėralo. 
Iki dešimtos kasryt brokeris tapdavo toks užsivedęs, kad svaidydavo 
daiktus, šūkaudavo ant pavaldinių ir žongliruodavo trimis telefonais 
išsyk, o senatoriai laukdavo nepadėdami ragelio. 

Žvilgsnis į būtąjį laiką jam nepatiko. Retai kada patikdavo. Bū- 
davo tokių daugybė, ir per šešerius vienatvės metus mintyse jis įnir- 
tingai kovodavo, stengdamasis išpirkti savo praeitį. 

Atgal prie kavos, kurios nedrįso užsisakyti, nes bijojo kalbos. 
Džoelas Bekmenas niekada nė velnio nėra bijojęs, ir jeigu jis pajėg- 
davo atsekti tris šimtus įstatymų projektų, slenkančių per Kongreso 
labirintą, ir jeigu sugebėdavo šimtą kartų per dieną skambinti telefo- 
nu, nedažnai pasižiūrėdamas į rolodeksą“ ar telefonų knygą, tai tikrai 


* Firminis pavadinimas [iš dviejų žodžių — 70//ing (besisukantis) ir index (indeksas)] įtaiso, 
skirto saugoti tam tikro dydžio kortelėms, ant kurių surašyti asmens ar firmos kontaktinių telefonų 
numeriai. 


78 JoHN GRISHAM 


įstengs išmokti pakankamai itališkai, kad galėtų užsisakyti kavos. Tad 
tvarkingai sudėliojo ant stalo Ermano duotą mokomąją medžiagą ir 
pasižiūrėjo į konspektą. Patikrino magnetofonėlio elementus ir pasi- 
krapštinėjo su juostelėmis. Pirmajame pamokos puslapyje buvo gana 
negrabus spalvotas piešinukas su šeimos bendruoju kambariu, kuria- 
me mama, tėtis ir vaikučiai žiūri televizorių. Visi daiktai pažymėti 
anglų ir italų kalbomis — durys ir porža, sofa ir sofa, langas ir fžnesžra, 
paveikslas ir guadro, ir taip toliau. Berniukas buvo 729220, motina — 
madre, kampe kretantis su lazdele seniokas — senelis arba 7/ 20n0. 

Už kelių puslapių buvo pavaizduota virtuvė, paskui — miega- 
masis, kiek toliau — vonia. Po valandos, vis dar be kavos, Džoelas ty- 
kiai vaikštinėjo po kambarį, rodydamas ir kuždėdamas pavadinimus 
visko, ką matė: lova — /etžo, lempa — /ampada, laikrodis — orologio, 
muilas — sapone. Dėl atsargos buvo įmesta keletas veiksmažodžių: 
kalbėti — ar/are, valgyti — mangiare, gerti — bere, mąstyti — ben- 
sare. Jis atsistojo prieš nedidelį veidrodį (specchio) vonios kambaryje 
(Žagno) ir pamėgino įtikinti save, kad iš tikrųjų esąs Markas. Markas 
Ladzeris. „Som0 Marco, sono Marco“, — vis kartojo. Esu Markas. Esu 
Markas. Iš pradžių atrodė keista, bet teks to nepaisyti. Lošiama per- 
nelyg stambiai, kad laikytumeisi įsitvėręs senojo vardo, per kurį gali 
žūti. Jeigu tapęs Marku išgelbės savo kailį, tai tebūnie taip, jis yra 
Markas. 

Markas. Markas. Markas. 

Pradėjo ieškoti žodžių, kurių nebuvo piešinukuose. Naujajame 
savo žodyne surado carta igienica — tualetinis popierius, guanciale — 
pagalvė, soffižo — lubos. Viskas turėjo naują pavadinimą, kiekvienas 
daiktas jo kambaryje, jo nuosavame pasaulėlyje, viskas, ką šiuo mo- 
mentu matė, tapo kažkuo nauju. Vis ir vis, šokinėdamas akimis nuo 
daikto prie daikto, jis tarė itališką žodį. 

O kaip dėl savęs? Turiįs smegenis — cerve//o. Palietė sau plaš- 
taką — mano, dilbį — braccio, koją — gamba. Turįs kvėpuoti — res- 
piratore, matyti — vedere, liesti — foccare, girdėti — sentire, miego- 
ti — dormire, sapnuoti — sognare. Nukrypsta į šalį, susizgribo jis. 
Rytoj Ermanas pradės nuo pirmos pamokos — pirmo šuoro žo- 

džių atsargos, akcentuojant svarbiausius dalykus: kaip pasisveikinti 
ir kreiptis, mandagios šnekos, skaičių nuo vieno iki šimto, savaitės 
dienų, metų mėnesių, netgi abėcėlės. Veiksmažodžiai „būti“ (esse7e) ir 
„turėti“ (avere) buvo abu išasmenuoti esamuoju, būtuoju kartiniu ir 
būsimuoju laikais. 

Kol atėjo pietų metas, Markas buvo įsiminęs viską iš pirmos pa- 
mokos ir bent dešimtį kartų perklausęs juostelę. Jis išėjo labai šalton 
naktin ir laimingas patraukė apytikriai Zyartoria de/ Monte kryptimi, 
kur, žinojo, prie rinktinio staliuko ir su keliais puikiais valgiaraščio 
pasiūlymais lauksiąs Luidžis. Gatvėje, vis dar tebesvaigstančia galva 
nuo kelių valandų mechaniško kalimo, jis pastebėjo motorolerį, dvi- 
ratį, šunį, dvynes merginas, ir pasijuto stipriai priblokštas fakto, kad 
nežino nė vieno iš tų žodžių naująja savo kalba. 

Visa tai palikta jo viešbučio numeryje. 

Tačiau prieš akis laukė vaišės, tad Džoelas narsiai ir tebepasiti- 
kėdamas savimi, kad jis, Markas, sugebės tapti kažkuo panašiu į res- 
pektabilų italą, klumpino priekin. Prie kampinio stalelio pasipuikuo- 
damas pasveikino Luidžį: 

— Buona sera, signore, come staS" 

— So bene,grazie, e tu? — pritariamai nusišypsodamas atsakė 
Luidžis. Puikiai, dėkui, o tu? 4 

— Molto bene, grazie, — S Markas. Labai gerai, dėkui. 

— Taigi mokeisi? — paklausė Luidžis. 

— Taip, nėra ką veikti. 

Dar nespėjus Markui išsiskleisti servetėlę, prie staliuko išdygo 
padavėjas su įsuptu į šiaudinį dangalą buteliu namų raudonojo. Grei- 
tai pripylęs dvi taures, jis pasišalino. 

— Ermanas labai geras mokytojas, — buvo besakąs Luidžis. 

— Naudojotės juo anksčiau? — lyg tarp kitko paklausė Markas. 

— Taip. 

— Tad ar dažnai atsigabenate ką nors toki kaip aš ir paverčiate 
jį italu? 


* Labas vakaras, pone, kaip laikotės? (Jž.). 


80 JoHN GRISHAM 


Luidžis nusišypsojo: 

— Kartkartėmis. 

— Sunku patikėti. 

— Tikėk, kuo nori, Markai. Visa tai pramanas. | 

— Kalbi kaip koks šnipas. 

Gūžtelėjimas pečiais, jokio konkretaus atsakymo. 

— Kam dirbi, Luidži? 

— O kaip tu manai? 

— Esi dalis abėcėlės — CŽV, FTB, NSA. Galbūt iš kokio nors 
slapto karinės žvalgybos skyriaus. 

— Tau patinka susitikinėti sa manimi šiuose mieluose restora- 
nėliuose? — paklausė Luidžis. 

— Argi galiu rinktis? 

— Taip. Jeigu vis šitaip klausinėsi, mes liausimės susitikinėję. Ir 
kai liausimės susitikinėję, tavo gyvenimas, kad ir koks dabar netvirtas, 
taps dar labiau pažeidžiamas. 

— Maniau, tavo darbas išsaugoti mane gyvą. . 

— Toks ir yra. Tad liaukis klausinėjęs apie mane. Patikinu tave, 
atsakymų nėra. 

Tartum irgi nusamdytas, padavėjas pasirodė puikiai ištaikytu 
laiku ir numetė abiem du didžiulius valgiaraščius, sėkmingai pakeis- 
damas pokalbį, kad ir kurlink šis krypo. Markas susiraukė pažvelgęs 
į patiekalų sąrašą, jam darsyk buvo priminta, kiek toli likę žengti su 
italų kalba. Apačioje jis atpažino žodžius ca/7ė, vino ir birza. > 

— Kas gerai atrodo? — paklausė jis. | 

— Virtuvės šefas kilęs iš Sienos, tad mėgsta toskaniškus patie- 
kalus. Riso/žo* su porcinf“ — kaip pirmam patiekalui puiku. Aš jau 
valgiau florentietišką kepsnį, nuostabus. 

Markas užvertė savo valgiaraštį ir ėmė mėgautis sklindančiais iš 
virtuvės aromatais. 


— Užsisakysiu abu. 


* Troškintų ryžių su mėsa, daržovėmis, aštriais prieskoniais patiekalas. 
** Baravykai. 

Luidžis irgi užvertė savąjį ir pamojo padavėjui. Jam užsakius, 
kelias minutes abu tylomis gurkšnojo vyną. 

— Prieš kelerius metus, — prašneko Luidžis, — kartą rytą atsi- 
budau nedideliame Istambulo viešbučio numeryje. Vienas pats, maž- 
daug su penkiais šimtais dolerių kišenėje. Ir su netikru pasu. Nemo- 
kėjau nė žodžio turkiškai. Manasis kuratorius buvo mieste, bet jeigu 
būčiau tada su juo susisiekęs, tąsyk privalėčiau ieškotis naujos profe- 
sijos. Lygiai po dešimties mėnesių turėjau sugrįžti į tą patį viešbutį ir 
susitikti su vienu draugu, išgabensiančiu mane iš šalies. 

— Skamba kaip elementarūs CŽV mokymai. 

— Ne iš tos abėcėlės dalies, — pasakė jis. Paskui padarė pauzę, 
nugėrė gurkšnį ir kalbėjo toliau: — Kadangi aš mėgstu valgyti, išmo- 
kau, kaip išlikti gyvam. Stengiausi įsisavinti kalbą, kultūrą, viską, kas 
mane supo. Įsimaišiusiam į aplinką man sekėsi visai neblogai, ir po 
dešimties mėnesių, kai susitikau su savo draugu, turėjau daugiau nei 
tūkstantį dolerių. 

— Italų, anglų, prancūzų, ispanų, turkų — kokios dar? 

— Rusų. Metams buvau išmestas Stalingrade. 

Markas mažne paklausė, „kieno“ buvęs išmestas, bet nurijo žo- 
džius. Vis tiek negautų atsakymo; be to, jam atrodė, jog numanąs. 

— Vadinasi, aš buvau „išmestas“ čionai? — paklausė Markas. 

Padavėjas trinktelėjo ant staliuko pintinę su įvairia duona ir du- 
benėlį alyvų aliejaus. Luidžis suskato mirkyti ir valgyti, taigi paskuti- 
nis klausimas buvo arba pamirštas, arba nuleistas negirdom. Atnešta 
dar valgio — padėkliukas kumpio ir saliamio dešros su alyvomis. Po- 
kalbis mezgėsi vangiai. Luidžis arba kontršnipas, gal koks operatyvi- 
ninkas ar kokios nors rūšies agentas, gal paprasčiausiai instruktorius 
ar kontaktas, o galbūt laisvai samdomas ryšininkas, bet visų pirmiausia 
— italas. Visokie įmanomi mokymai nepajėgė nukreipti jo dėmesio 


*-wv- 


nuo čia pat po ranka esančio iššūkio — patiekalais nukrauto staliuko. 

Valgydamas jis keitė temas. Paaiškino griežtą tikrų itališkų pie- 
tų etiketą. Pirmiausia antipas/i — paprastai lėkštė įvairios mėsos, 
tokios, kokią dabar juodu matė priešais save. Paskui pirmasis pa- 
tiekalas, primi, kuris paprastai susideda iš saikingos porcijos pasžos, 

ryžių, sriubos ar fo/enžos, kurių paskirtis — „pramankštinti“ skrandį, 
parengti šį pagrindiniam patiekalui — seconi, tai yra sočiam mėsos, 
žuvies, kiaulienos, vištienos ar avienos kepsniui. Reikia būti atsar- 
giam dėl desertų, grėsmingai perspėjo jis, apsidairydamas aplinkui, ar 
padavėjas nesiklauso. Paskui, liūdnai palingavęs galva, paaiškino, kad 
daugelis gerų restoranų perka juos iš kitur, o ten pridedama tiek euk- 
raus bei pigaus likerio, kad netgi galima susigadinti dantis. 

Markas sugebėjo pasirodyti pakankamai sukrėstas šio naciona- 
linio skandalo. 

— Išmok žodį ge/a/o, — patarė jis, vėl sužybsėdamas akimis. 

— Ledai, — pasakė Markas. 

— Bravo. Geriausi pasaulyje. Gatvėje toliau yra gelateria. Po 
pietų tenai nueisime. 


KAMBARIŲ tarnyba baigia darbą vidurnaktį. 23.15 Markas lėtai 
paėmė telefoną ir dusyk surinko skaičių keturi. Giliai gurktelėjo ir 
užgniaužė kvapą. Trisdešimt minučių repetavo dialogą. 

Po kelių tingių šaukinių, per kuriuos jis mažne dusyk buvo be- 
padedąs ragelį, atsiliepė mieguistas balsas: 

— Buona sera. 

Markas užsimerkė ir nėrė pirmyn. No 

— Buona sera. Vorrei un caffė, ber favore. Un esbresso dopid“. 

— Si, Jatie e zucchero? — Taip, su pienu ir cukrumi? 

— No, senza latte e zucchero. — Ne, be pieno ir cukraus. 

— Gi, cingue minuti. 

— Grazie, — Markas skubiai padėjo ragelį, nedrįsdamas leistis į 
tolesnį dialogą, nors sprendžiant iš entuziazmo kitame linijos gale, jis 
rimtai abejojo, ar šis būtų buvęs tęstas. Pašoko ant kojų, išmetė oran 
kumštį ir mintyse paplekšnojo save per nugarą, kad taip sėkmingai 
baigęs pirmą savo pokalbį itališkai. Visiškai niekas neužkliuvo. Abi 
pusės suprato viską, ką kita sakė. 


* Labas vakaras. Malonėkite kavos. Dvigubą espreso (/.). 

1.00 nakties jisai su pasigardžiavimu tebegurkšnojo dvigubą es- 
preso, nors jau ir atvėsusį. Buvo įpusėjęs trečią pamoką, ir kadangi 
nekamavo nė menkiausia mintis apie miegą, galvojo, ar savo pirma- 
jam seansui su Ermanu nesuvirškinus viso vadovėlio. 


PasIBELDĖ į buto duris dešimt minučių per anksti. Mat kontro- 
lės reikalas. Nors jisai stengėsi tam atsispirti, instinktyviai susizgribo 
vėl grįžtąs prie ankstesniųjų savo metodų. Troško veikiau pats būti 
tas, kuris nusprendžia, kada turi prasidėti pamoka. Dešimt minučių 
anksčiau ar dvidešimt vėliau, laikas nesvarbu. Laukdamas apytam- 
siame koridoriuje, mintimis jisai sugrįžo į aukšto lygio susitikimą, 
kuriam kadaise pirmininkavo didžiulėje savo posėdžių salėje. Ši buvo 
prisigrūdusi korporacijų vadovų ir stambių tūzų iš kelių federalinių 
valdybų, visų tenai sukviestų brokerio. Nors posėdžių salė buvo vos 
už penkiasdešimt žingsnių nuo jo paties kabineto, Džoelas atėjo pen- 
kiasdešimt minučių pavėlavęs, atsiprašinėdamas ir teisindamasis, kad 
kalbėjęsis telefonu su kažkokios mažos šalies premjeru. 

Menki, menki, menki — tie jo Žaisti žaidimėliai. 

Ermanui tai tartum nepadarė jokio įspūdžio. Privertė savo mo- 
kinį bent penkias minutes palaukti, kol pagaliau droviai šypsodama- 
sis atvėrė duris ir draugiškai tarė: 

— Buon giorno, Signor Lazzeri. 

— Buon giorno, Ermanno. Come stai? 

— Molio bene, grazie, e tu? 

— Molio bene, grazie. | 

Ermanas plačiau atidarė duris ir rankos mostu pakvietė: 

— Prego. Prašom vidun. 

Markas įėjo, ir darsyk jam krito į akis, kaip skurdu ir laikina čia 
viskas atrodo. Jis pasidėjo knygas ant stalelio svetainės viduryje ir nu- 
sprendė likti su paltu. Temperatūra lauke apie keturiasdešimt“, o šia- 
me butuke ne ką šilčiau. 


* Pagal Farenheitą, t. y. apie 97 C. 

— Vorrebe un caffė? — paklausė Ermanas. Norėtumėte kavos? 

— Si, grazie. | 

Jis numigo apie dvi valandas, nuo keturių iki šešių, paskui nu- 
siprausė po dušu, apsirengė ir išdrįso leistis į Trevizo gatves, kur su- 
sirado anksti atsidarantį barą — jame rinkdavosi seni Žmonės, ger- 
davo espreso ir visi išsyk kalbėdavo. Markas norėjo dar kavos, bet ko 
iš tikrųjų jam reikėjo — tai bent kiek užkąsti. Kokio raguolio, akytos 
bandutės ar dar ko nors tokio, kurių pavadinimų kol kas nebuvo iš- 
mokęs. Nusprendė, kad pajėgs nuslopinti alkį iki vidudienio, kai vėl 
susitiks Luidžį dar vienam žygiui į itališką virtuvę. 

— Jūs studentas, tiesa? — paklausė, kai Ermanas sugrįžo iš vir- 
tuvėlės su dviem puodeliais. 

— Non inglese, Marco, non inglesė“. 

Ir tai buvo viso, kas angliška pabaiga. Staigi pabaiga; šiurkštus, 
galutinis atsisveikinimas su gimtąja kalba. Ermanas atsisėdo iš vie- 
nos stalo pusės, Markas — iš kitos, ir lygiai pusę devynių juodu kartu 
įniko į pirmos pamokos puslapį. Markas itališkai perskaitė pirmąjį 
dialogą, Ermanas švelniai pataisė, nors mokinio pasirengimas pa- 
darė jam ganėtiną įspūdį. Žodžiai buvo kruopščiai įsiminti, bet dėl 
akcento teko padirbėti. Po valandos Ermanas pradėjo rodyti įvairius 
daiktus kambaryje — kilimą, knygą, žurnalą, kėdę, dygsniuotą apklo- 
tą, užuolaidas, radiją, grindis, sieną, kuprinę, — Markas lengvai atsa- 
kydavo. Su vis gerėjančia tartimi jis atbarškino visą sąrašą mandagių 
posakių — „laba diena“, „kaip laikotės“, „dėkui, puikiai,“ „pasimaty- 
sime vėliau“, „viso gero“, „labos nakties“ — ir dar trisdešimt kitų. At- 
pylė savaitės dienas ir metų mėnesius. Vos po dviejų valandų pirma 
pamoka buvo baigta, ir Ermanas paklausė, ar reikia pertraukos. 

— Ne. 

Juodu kibo į antrą pamoką, su dar vienu puslapiu jau Marko įsi- 
savintos žodžių atsargos, ir kitu dialogu, kurį jis perteikė gan įspū- 
dingai. 


— Jūs mokėtės, — angliškai sumurmėjo Ermanas. 


* Ne angliškai, Markai, ne angliškai. (7z.) 

— Non inglese, Ermanno, non inglese, — pataisė jį Markas. Žai- 
dimas tęsėsi — katras pasirodys stropesnis. Stojus vidudieniui, mo- 
kytojas buvo išsekęs ir pasirengęs pertraukai, tad abiem palengvėjo, 
išgirdus bilsmą į duris ir už jų Luidžio balsą koridoriuje. Šis įėjo vi- 
dun ir išvydo juodu užsikvempusius vienas priešais kitą viršum mažo 
knygomis apkrauto stalo, lyg kelias valandas būtų galynėjęsi lenkda- 
mi rankas. 

— Come va? — paklausė Luidžis. Kaip einasi? 

Ermanas pavargęs žvilgtelėjo į jį: 

— Molto intenso. Labai intensyviai. 

— Vorrei branzare, — pareiškė Markas, pamažu stodamasis. 
Norėčiau priešpiečiauti. 

Markas tikėjosi mielų priešpiečių su kartkartėm įterpiama an- 
glų kalba, kad būtų lengviau ir galbūt sumažintų protinę įtampą, jam 
bandant išversti kiekvieną nugirstą žodį. Tačiau po entuziastingos 
Ermano ataskaitos apie rytinę pamoką, Luidžis buvo įkvėptas to- 
liau tęsti italų kalbos krikštą per priešpiečius — bent per pirmą jų 
dalį. Valgiaraštyje nebuvo nė žodžio angliškai, ir, Luidžiui aptariant 
kiekvieną patiekalą nesuprantama italų kalba, Markas iškėlė aukštyn 
rankas ir tarė: ' 

— Viskas. Ateinančią valandą nei kalbėsiu, nei klausysiuos ita- 
liškai. 

— Suvalgysiu tavuosius, — atšovė. Jis nugėrė didelį gurkšnį 
raudonojo vyno ir pabandė atsipalaiduoti. 

— Tuomet gerai. Manau, valandą galėsime kalbėtis angliškai. 

— Grazie, — atsakė Markas ir susizgribo. 


9 


KiTĄ DIENĄ, ĮPUSĖJUS RYTINEI PAMOKAI, MARKAS STAIGA PAKEITĖ 
kryptį. Vidur itin nuobodaus dialogo jis liovėsi kalbėjęs itališkai ir tarė: 

— Juk jūs ne studentas. 

Ermanas pakėlė akis nuo vadovėlio, mirksnį patylėjo, paskui at- 
sakė: 

— Non inglese, Marco. Soltanto italiano. Uik itališkai. 

— Šiuo metu esu pavargęs nuo italų, aišku? Jūs ne studentas. 

Apsimetinėti Ermanui buvo sunku, ir jis padarė šiek tiek per 
ilg4 pauzę. 

— Studentas, — patvirtino jis ne itin įtikinamai. 

— Ne, aš taip nemanau. Akivaizdžiai nelankote paskaitų, aa 
negalėtumėte visą dieną mokyti mane. 

— Galbūt man paskaitos vakarais. Argi tai turi reikšmę? 

— Jūs niekur nelankote paskaitų. Čia nėra jokių knygų, nei-stu- 
dentų laikraščio, nieko iš įprasto šlamšto, kurį studentai visur palieka. 

— Galbūt jie kitame kambaryje. 

— Leiskite man pasižiūrėti. 

— Kodėl? Kodėl tai svarbu? 

— Todėl kad manau, jog jūs dirbate tiems patiems žmonėms, 
kuriems dirba Luidžis. 

— Ir kas, jeigu taip? 

— Noriu žinoti, kas jie tokie. 

— Tarkim, aš nežinau. Kodėl jums turėtų rūpėti? Jūsų darbas — 
mokytis kalbos. 

— Ar seniai gyvenate čia, šiame bute? 

— Neprivalau atsakinėti į jūsų klausimus. 

— Matote, aš manau, kad jūs čia įsikraustėte praeitą savaitę; kad 
šis namas kažkaip yra įslaptintas; kad jūs iš tikrųjų nesate tas, kas sa- 
kotės. 

— "Iokiu atveju, tokie mes abu, — tai taręs Ermanas staiga at- 
sistojo ir per virtuvėlę nuėjo butuko gilumon. Sugrįžo su kažkokiais 
popieriais ir pastūmė juos priešais Marką. Tai buvo Bolonės univer- 
siteto studento registracijos dokumentų paketas su nurodytu pašto 
adresu vietos, kurioje juodu dabar sėdėjo. 

— Netrukus vėl pradėsiu lankyti paskaitas, — pasakė Erma- 
nas. — Norėtumėte dar kavos? 

Markas peržiūrinėjo anketas, suprasdamas pakankamai, kad su- 
voktų esmę. 

— Taip, prašom, — tarė jis. Tai buvo tik popieriai — lengvai 
padirbami. Bet jeigu jie ir suklastoti, tai labai gerai. Ermanas dingo 
virtuvėlėje ir ėmė leisti vandenį. 

Markas atsistūmė su kėde nuo stalo ir tarė: 

— Einu, pasivaikštinėsiu po kvartalą. Man reikia praskaidrinti 
galvą. 


PER pietus nusistovėjusi tvarka pasikeitė. Luidžis pasitiko jį 
priešais tabako gaminių parduotuvėlę, išeinančią į Piazza dei Signori, 
ir juodu neskubiai patraukė judriu skersgatviu, kur krautuvininkai jau 
uždarinėjo savąsias įstaigėles. Buvo tamsu ir labai šalta, ir madingais 
paltais susisiautę, skrybėlėmis ir šalikais apsitaisę verslininkai skubė- 
jo namo. 

Pirštinėtas savo rankas Luidžis laikė susigrūdęs į vilnones kiše- 
nes kelius siekiančio šiurkščios medžiagos dulkinio, kuris būtų galė- 
jęs atitekti jam iš senelio arba pirktas praeitą savaitę Milane, kokio 
nors baisiai brangaus drabužių modeliuotojo parduotuvėje. Šiaip ar 
taip, Marką darsyk pagavo pavydas dėl nerūpestingos savo kurato- 
riaus elegancijos. 

Luidžis niekur neskubėjo ir tartum mėgavosi šalčiu. Jis meste- 
lėjo keletą komentarų itališkai, bet Markas nesutiko laikytis to žai- 
dimo. | | 

— Angliškai, Luidži, — dusyk paprašė. — Man reikia anglų 
kalbos. 

— (Gerai. Kaip sekėsi antra pamoka? 

— Puikiai. Ermanas nieko vyrukas. Be humoro jausmo, bet kaip 
mokytojas tinkamas. 

— Darai pažangą? 

— Kaipgi galėčiau nedaryti? 

— Ermanas man sako, kad turi klausą kalbai. 

— Ermgfas prastas apsimetėlis, ir pats tą žinai. Aš labai sten- 

giuosi, nes nuo to daug kas priklauso. Jis mane muštruoja šešias va- 
landas per dieną, o paskui dar tris valandas aš pats viską kemšuosi į 
smegenis. Pažanga neišvengiama. 

— Tu labai stengiesi, — pakartojo Luidžis. Staiga jisai sustojo ir 
pažvelgė į kažką, kas iš pirmo žvilgsnio priminė delikatesinę. 

— Čia, Markai, bus pietūs. 

Markas išpūtė akis. Vitrina buvo ne daugiau kaip penkiolikos 
pėdų pločio. Trys staliukai stovėjo sugrūsti prie lango, ir viduje atrodė 
sausakimša lankytojų. 

— Tikrai? — paklausė Markas. 

— Taip, vieta labai gera. Lengvas maistas, sumuštiniai ir visa 
kita. Valgysi pats vienas. Aš neinu vidun. 

„Markas pažvelgė į jį ir buvo bešokąs protestuoti, bet susitvardė 
ir nusišypsojo, lyg mielai priimtų iššūkį. 

— Valgiaraštis kreida surašytas ant juodos lentos virš kasinin- 
kės, nieko angliško. Pirma užsisakyk, sumokėk, paskui maistą pasi- 
imk tolimajame prekystalio gale, kur gera vieta atsisėsti, jeigu tik pa- 
siseks gauti taburetę. Į tai įeina arbatpinigiai. 

Markas paklausė: 22 

— Kuo įstaigėlė daugiausia prekiauja? 

— Pica su kumpiu ir artišokais nuostabi. Taip pat ir panini. Po 
valandos susitiksiu su tavimi antai ten, prie fontano. 

Markas sukando dantis ir įėjo į kavinukę, jausdamasis labai 
vienišas. Stovėdamas eilėje už dviejų jaunų panelių, jis desperatiš- 
kai ieškojo lentoje kreida parašyta ko nors, ką sugebėtų ištarti. Iš- 
mesk iš galvos skanumą. Svarbiausia užsisakyti ir susimokėti. Lai- 
mė, kasininkė buvo pusamžė moteriškė, mėgstanti šypsotis. Markas 
draugiškai tarė „Buona serra“ ir, nespėjus šiai ką nors atšauti, užsisakė 
„Panino brosciuto e frommagio — sumuštinį su kumpiu ir sūriu — ir 
kokakolos. 

Mieloji senutė kokakola! Visomis kalbomis taip pat. 

Sutrinksėjo kasos aparatas, ir ji paleido susiliejančią tiradą Žo- 
džių, kurių jis nesuprato. Bet toliau šypsodamasis pasakė „Si“, paskui 
padavė dvidešimties eurų banknotą, tikrai tiek, kad viskam užtektų ir 

gautų dar grąžos. Suveikė. Su grąža buvo talonėlis. „Numero sessanta- 
setfe“,— pasakė kasininkė. Numeris šešiasdešimt septyni. 

Su talonėliu rankoje jis pamažėle stūmėsi palei prekystalį virtu- 
vės link. Niekas į jį nežiopsojo, niekas, regis, neatkreipė dėmesio. Ne- 
jau iš tiesų jis laikomas italu, tikru vietiniu? Ar yra taip akivaizdu, jog 
jisai svetimšalis, jog; vietiniai net nesivargina pažiūrėti?.. Buvo greitai 
įsigijęs įprotį vertinti, kaip kiti Žmonės apsirengę, ir nusprendė, kad 
niekuo neišsiskiria. Pasak Luidžio, šiaurinės Italijos žmonės labiau 
rūpinasi savo stilingumu ir išvaizda nei amerikiečiai. Daugiau švarkų 
ir pagal užsakymą siūtų kelnių, daugiau nertinių ir kaklaraiščių. Kur 
kas mažiau džinsų ir faktiškai jokių trikotažinių aptempiančių šiltų 
marškinių ar kitokių abejingumo savo išvaizdai požymių. 

Luidžis ar bet kas — be abejo, apmokamas amerikiečių mokes- 
čių mokėtojų, — kuris parinko jam garderobą, užduotį atliko puikiai. 
Kaip žmogus, šešerius metus vilkėjęs kalėjimo aprangą, Markas grei- 
tai buvo beprisitaikąs prie itališkų dalykų. 

Jisai stebėjo lėkštes su maistu, iššokančias ant prekystalio neto- 
liese kepimo grotelių. Maždaug po dešimties minučių pasirodė sto- 
ras sumuštinis. Porcijų dalytojas pačiupo jį, nurovė talonėlį ir sušuko: 
„Numnero sessantasettef“ Markas be žodžių žengtelėjo priekin ir pakišo 
savo talonėlį. Įkandin pasirodė nealkoholinis gėrimas. Susiradęs vietą 
prie kampinio staliuko, Markas nuoširdžiai mėgavosi savo pietų vie- 
numa. Delikatesinė buvo triukšminga ir pilna lankytojų — kvartalo 
įstaigėlė, kur daugelis klientų pažinojo vienas kitą. Sveikindamiesi jie 
apsikabindavo, bučiuodavosi ir ilgai klausinėdavo, kaip gyvuoją, ir dar 
ilgiau atsisveikinėdavo. Laukti eilutėje ir užsisakyti nesudarė jokių 
problemų, nors italai, regis, vargo dėl pagrindinės koncepcijos — sto- 
vėti vienam paskui kitą. Tenai namie, Amerikoje, būtų skambėję dy- 
gūs klientų žodžiai ir galbūt kasininkės keiksmai. 

Šalyje, kur trijų šimtų metų senumo namas laikomas nauju, 
laikas turi kitokią prasmę. Maistu dera mėgautis, tegul ir mažutėje 
delikatesinėje su keliais staliukais. Sėdintieji netoli Džoelo atrodė 
nusiteikę savo picas ir sumuštinius valgyti valandų valandas. Papras- 

Besmegenis kalėjimo gyvenimo ritmas buvo nulyginęs visus jo 
kampus. Kad neišprotėtų, skaitydavo po aštuonias knygas per savai- 
tę, bet netgi ir šios pratybos buvo siekis atitrūkti, o ne būtinai mo- 
kytis. Dvi dienos, praleistos intensyviai įsimenant, asmenuojant, ta- 
riant ir klausantis, kaip niekad nesiklausydavęs anksčiau, jį psichiškai 
išsekino. 

Tad pasinėrė į itališkos kalbos dūzgesį, nė kiek nesistengdamas 
suprasti. Mėgavosi jos ritmiškumu, moduliacija ir juoku. Kartkartė- 
mis pagaudavo kokį žodį, ypač kai būdavo sveikinamasi ar atsisvei- 
kinama, ir laikė tam tikra savo pažanga. Stebėdamas šeimas ir drau- 
gus, jautėsi vienišas, tačiau stengėsi apie tai nemąstyti. Vienatvė buvo 
trisdešimt trys valandos per parą mažutėje kameroje, retai kada su- 
laukiant pašto ir draugijai palaikyti teturint pigias knygas minkštais 
viršeliais. Jis patyrė vienatvę; o čia — diena paplūdimyje. 

Kaip įmanydamas mėgino kuo ilgiau delsti prie savojo sumušti- 
nio, bet sugebėjo tik šiek tiek užtęsti. Priminė sau kitą sykį užsisakyti 
bulvių šiaudelių, nes prie jų galima knebinėtis ir dar kažkiek laiko po 
to, kai atšąla, šitaip pratempiant valgymą kur kas iial, nei tėvynėje 
tai būtų laikoma normalu. Nenoromis jis užleido staliuką. Veik po 
valandos, kai įžengė į kavinukę, jis paliko šios šilumą ir nuėjo prie 
fontano, kuris neveikė, nes vanduo buvo užsuktas, kad neužšaltų. Po 
kelių minučių laisva eigastimi prisiartino Luidžis, lyg būtų slampi- 
nėjęs kur nors šešėliuose ir laukęs. Jis netgi turėjo drąsos pasiūlyti ge- 
lato, ledų, bet Markas jau ir taip drebėjo nuo šalčio. Juodu nuėjo prie 
viešbučio ir palinkėjo vienas kitam labos nakties. 


TERITORINIS Luidžio vadovas, pavarde Vitekeris, turėjo prie- 
dangą kaip Jungtinių Valstijų konsulato Milane diplomatas. Bekme- 
nas, nesusijęs su žvalgyba ar kontržvalgyba, buvo menkiausias iš jo 
prioritetų, nes Vitekeris ir taip turėjo apsčiai darbo, kad dar rūpin- 
tųsi dėl Italijon nukišto buvusio įtakingo Vašingtono brokerio. Bet 
jis pareigingai rengė savąsias kasdienes ataskaitas ir siuntė į Langlį. 
Ten šios buvo gaunamos ir peržvelgiamos Džulijos Chavjer, vetera- 

nės, prieinančios ir prie paties pono Meinardo. Kaip tik dėl budrios 
ponios Chavjer akies Vitekeris Milane buvo toksai stropus. Antraip 
kasdienės ataskaitos nebūtų buvusios tokios punktualios. 

Tedis norėdavo glaustos informacijos. 

Ponia Chavjer buvo iškviesta į jo kabinetą septintame aukšte, 
į „Tedžio sparną“, kaip šis vadintas visame Langlyje. Ji įžengė į jo 
„postą“, kaip pats Meinardas pageidavo, kad šis būtų vadinamas, ir 
vėl aptiko savo šefą įsitaisiusį ilgo posėdžių stalo gale: sėdėjo savaja- 
me aukštai pakeltame invalido vežimėlyje, nuo krūtinės žemyn su- 
supstytas apklotais bei vilkėdamas įprastu juodu kostiumu, ir įdėmiai 
peržiūrinėjo šūsnis ataskaitų, o Houbis sukinėjosi čia pat šalimais, 
pasirengęs atnešti dar vieną puodelį bjaurios žaliosios arbatos, kuri, 
Tedis buvo įsitikinęs, palaikė jį gyvą. 

Jis buvo leisgyvis, kita vertus, mąstė Džulija Chavjer, šitaip tę- 
siasi jau metų metus. 

Kadangi ji negerdavo kavos ir nebūtų prisilietusi arbatos, jai 
nieko ir nebuvo pasiūlyta. Ji atsisėdo savo įpraston vieton, į tokį ne- 
lyginant liudytojo krėslą jam iš dešinės, kurį užimti buvo siūloma 
visiems lankytojams, — mat dešiniąja ausimi šefas girdėjo kur kas 
geriau nei kairiąja, — ir Tedis sugebėjo ištarti labai pavargus; „sveika, 
Džulija“. 

Houbis kaip visada atsisėdo priešais ją ir pasirengė protokoluoti. 
Kiekvienas garsas „poste“ buvo registruojamas kai kurių pačių įman- 
triausių, kokius tik buvo sukūrusi šiuolaikinė technologija, įrašymo 
aparatų, bet Houbis vis tiek apsimetinėjo viską užrašinėjąs. 

— Informuokite mane apie Bekmeną, — paprašė Tedis. Jis lau- 
kė, kad šis žodinis raportas būtų glaustas, itin dalykiškas, visiškai be 
jokių nereikalingai įterpiamų pastabų. 

Džulija pažvelgė į savo užrašus, atsikrenkštė ir prabilo į paslėp- 
tus magnetofonus: 

— Jis vietoje, Lrevize, mielame šiaurinės Italijos miestuke. Ten 
jau yra visos trys dienos, regis, gana gerai prisitaiko. Mūsų agentas 
nuolatos su juo kontaktuoja, o vietinis kalbos repetitorius atlieka 
puikų darbą. Bekmenas neturi pinigų nei paso ir kol kas gana mielai 

laikosi prie agento. Jis nesinaudoja savo viešbučio kambario telefo- 
nu, bandė skambinti mobiliuoju tik norėdamas susisiekti su mūsiškiu 
agentu. Neparodė noro tyrinėti miesto ar šiaip po jį bastytis. Matyt, 
įgytus kalėjime įpročius sunku laužyti. Laikosi arti savo viešbučio. 
Kai nėra mokomas ar nesimaitina, tūno kambaryje ir mokosi itališkai. 

— Kaip jam sekasi kalba? 

— Neblogai. Yra penkiasdešimt dvejų, tad truks ne pėr grei- 
čiausiai. 

— Arabų aš išmokau šešiasdešimties, — išdidžiai pareiškė 2 
dis, tartum šešiasdešimt buvę prieš šimtmetį. 

— Taip, žinau, — patvirtino ji. Visi Langlyje tai žinojo. — Jis 
mokosi itin stropiai ir daro pažangą, bet juk praėjo vos trys dienos. 
Repetitorius sužavėtas. 

— Apie ką Bekmenas kalba? 

— Ne apie praeitį, ne apie senus draugus ar priešus. Nieko, kas 
mus domintų. Visiškai uždaras, bent kol kas. Lengvas pašnekesys 
daugiausia sukasi apie jo naująją tėvynę, kultūrą ir kalbą. 

— Jo nuotaika? 

— Jis paprasčiausiai keturiolika metų anksčiau išėjo iš kalėjimo 
ir dabar ilgai mėgaujasi valgiais bei geru vynu. Jaučiasi visai laimin- 
gas. Neatrodo, kad ilgėtųsi namų, bet, žinoma, jis iš tikrųjų neturi 
namų. Niekada nekalba apie savo šeimą. 

— Jo sveikata? 

— Atrodo, puiki. Kosulys praėjo. Regis, miega. Niekuo nesi- 
skundžia. 

— Ar daug geria? 

—- Atsargus. Mėgaujasi vynu per priešpiečius ir pietus, taip pat 
alumi bare netoliese, bet nepadaugina. 

— Pamėginkime padidinti kaušalo kiekius. Pažiūrėsime, gal 
taps kalbesnis. : 

— Toks mūsų planas. 

— Kaip jis apsaugotas? 

— Visur „blakutės“ — telefonuose, kambaryje, kalbos pamo- 
kose, ten, kur valgo priešpiečius ir pietauja. Netgi jo batuose įtaisyti 

mikrofonėliai. Abejose porose. Į jo palto pamušalą įsiūtas radijo sig- 
nalų siųstuvėlis „Peak 30“. Faktiškai galime susekti jį visur. 

— Taigi jo nepamesite? 

— Bekmenas — teisininkas, o ne šnipas. Kol kas, regis, jam visai 
pakanka mėgautis laisve ir daryti, kas liepiama. 

— Tačiau jis nėra kvailas. Nepamirškite to, Džulija. Bekmenas 
žino, kad esama kai kurių labai bjaurių žmonių, kurie trokštų jį su- 
rasti. 

— Teisybė, bet šiuo metu jis tartum pradedantis vaikščioti kū- 
dikis, įsikibęs į savo motiną. 

— Vadinasi, jaučiasi saugus? 

— Esamomis aplinkybėmis — taip. 

— Tad pagąsdinkime jį. 

— Dabar? 

— Taip, — Tedis pasitrynė akis ir nugėrė gurkšnį arbatos. — O 
kaip jo sūnus? 

— Sekamas trečiu lygiu, Virdžinijos Kalpeperyje ne kažin kas 
ypatingo vyksta. Jeigu Bekmenas ir bandys su kuo nors susisiekti, 
tai su Nilu Bekmenu. Bet mes anksčiau sužinosime apie tai Italijoje 
negu Kalpeperyje. 

— Sūnus — vienintelis žmogus, kuriuo jis pasitiki, — reziu- 
mavo Tedis, patvirtindamas tik tai, ką Džulija daug sykių buvo jam 
kartojusi. 

— Visiška tiesa. 

Po ilgos pauzės jis paklausė: 

— Dar kas nors, Džulija? 

— Jis rašo laišką savo motinai Ouklande. 

Tedis šyptelėjo. 

— Kaip miela. Ar mes turime jį? 

— Taip, mūsiškis agentas vakar nufotografavo, ką tik gavome 
kopiją. Bekmenas slepia jį tarp vietinio turistinio žurnalo puslapių 
savajame viešbučio numeryje. 

— Ilgas? 

— Geros dvi pastraipos. Matyt, dar prie jo dirba. 

— Perskaitykite man, — paliepė Tedis, atlošė galvą į invalido 
vežimėlio atkaltę ir užsimerkė. 

Džulija pasklaidė popierius ir išsitraukė akinius skaitymui. 

— Be datos, rašytas ranka, o tai sunkus darbas, nes Bekmeno 
braižas nekoks: „Brangi mama, nežinau, ar tave kada nors pasieks šis 
laiškas. Kažin ar išvis išsiųsiu, ir tai lems, gausi tu jį ar ne. Bet kuriuo 
atveju, esu išėjęs iš kalėjimo ir gyvenu geriau. Paskutiniajame savo 
laiške rašiau, kad Oklahomos lygumose viskas klostosi gerai. Tuo 
metu nė numanyt nenumaniau, kad prezidentas man suteiks malonę. 
Tai atisitiko taip greitai, jog man vis dar sunku patikėti“. Antra pa- 
straipa: „Aš gyvenu kitame pasaulio pakraštyje, negaliu pasakyti kur, 
nes tai suerzintų kai kuriuos žmones. Labiau norėčiau būti Jungtinė- 
se Valstijose, tačiau tai neįmanoma. Tas reikalas ne nuo manęs pri- 
klauso. Gyvenimas ne per puikiausias, bet tikrai geresnis už tą, kurį 
gyvenau vos prieš savaitę. Kalėjime merdėjau, nepaisant to, ką rašiau 
savo laiškuose. Nenorėjau jaudinti tavęs. Šit aš laisvas, ir tai užvis 
svarbiausia. Galiu vaikščioti gatvėmis, maitintis kavinėje, eiti visur, 
kur tik užsigeidžiu, daryti bemaž viską, ką noriu. Laisvė, mama, yra 
tai, apie ką aš svajojau metų metus ir maniau, kad ji ne;manoma“. — 
Džulija padėjo laiško kopiją ant stalo. — Kol kas tiek. 

Tedis atsimerkė: 

— Manote, jis toks kvailas, kad išsiųstų laišką savo motinai? — 
paklausė. 

— Ne. Bet ilgą laiką jis rašydavo jai kartą per savaitę. Tai įprotis, 
ir veikiausiai veikia gydomai. Juk turi kam nors išsikalbėti. 

— Mes vis dar sekame jos paštą? 

— Taip, kad ir kiek mažai jinai jo gauna. 

— Puiku. Kaip reikiant jį išgąsdinkite, paskui praneškite man. 

— Taip, sere, — tarė Džulija, susirinko popierius ir paliko kabi- 
netą. Tedis paėmė ataskaitą ir pasitaisė akinius. Houbis nuėjo į vir- 
tuvėlę šalimais. 

Bekmeno motinos telefono Ouklande, slaugos namuose, buvo 
pasiklausoma, ir kol kas nieko nesužinota. Tą dieną, kai buvo pa- 
skelbta apie Bekmenui dovanotą bausmę, pas ją apsilankė dvi labai 

senos draugės ir apibėrė ją klausimais bei prislopintais sveikinimais, 
bet ponia Bekmen buvo taip išgąsdinta, jog galiausiai jai teko duoti 
raminamųjų, ir kažkiek valandų vargšė snūduriavo. Per pastaruosius 
šešis mėnesius jos nebuvo aplankęs nė vienas iš trijų Džoelo ir įvairių 
jo žmonų paleistų pasaulin anūkų. 

Lidija Bekmen, patyrusi du insultus, liko prikaustyta prie inva- 
lidų vežimėlio. Kai jos sūnus buvo viršūnėje, ji gyveno palyginti pra- 
bangiai erdviame kooperatiniame bute, ištisą parą prižiūrima slaugės. 
Jį nuteisus, turėjo atsisakyti gero gyvenimo ir tenkintis slaugos na- 
mais kartu su šimtais kitų neįgaliųjų. 

Bekmenas tikrai nemėgins su ja susisiekti. 

KELIAS DIENAS SVAJOJĘS APIE PINIGUS, KRICAS PRADĖJO ŠIUOS LEIS- 
ti, bent mintyse. Turėdamas tiek šlamančiųjų, galės nebedirbti ko- 
rumpuotam gynybos departamento rangovui ir nereikės kaip nors 
manytis klausytojų per paskaitų turnė. (Jis ir netikėjo, kad ten būsią 
klausytojų, nesvarbu, ką žadėjo paskaitas organizuojantis agentas). 

Kricas ketino pasitraukti nuo reikalų! Kur nors toli iš Vašing- 
tono su visais ten įsigytais priešais, kur nors į paplūdimį su burlaiviu 
netoliese. Arba galbūt persikels į Šveicariją ir laikysis arti savo naujo- 
jo, paslėpto banke turto, nuostabiai neapmokestinto ir diena po die- 
nos vis didėjančio. 

Jisai surinko telefono numerį ir pratęsė buto Londone nuomą 
dar kelioms dienoms. Ragino ponią Kric agresyviau vaikštinėti po 
krautuves. Juk ji tokia pat pavargusi nuo Vašingtono ir nusipelniusi 
lengvesnio gyvenimo. 

Iš dalies dėl godaus entuziazmo, o iš dalies dėl įgimto savo neti- 
kumo ir taip pat todėl, kad nedaug tenusimanė žvalgybos reikaluose, 
Kricas iš pat pradžių skaudžiai klydo. Kaip tokiam senam vilkui Va- 
šingtono lošime, jo klaidos buvo neatleistinos. 

Pirmiausia, jis naudojosi savo išsinuomoto buto telefonu, šitaip 
kai kam palengvindamas uždavinį tiksliai nustatyti vietą, kur yra ap- 
sistojęs. Paskambino Džebui Pridžiui, CŽV ryšininkui, pastaruosius 
ketverius metus dirbusiam Baltuosiuose rūmuose. Pridis tebedirbo 
savo poste, bet tikėjosi netrukus būti atšauktas atgal į Langlį. Nau- 
jasis prezidentas bejsikuriąs, reikalai dar chaotiški ir taip toliau, anot 
Pridžio, kurį skambutis, regis, šiek tiek suerzino. Juodu su Kricu nie- 
kad nebuvo artimi, ir Pridis iškart suprato, kad vyrukas žvejoja in- 
formaciją. Galiausiai Kricas pasakė stengiąsis surasti seną bičiulį, vy- 
resnįjį CŽV analitiką, su kuriuo kadaise daug žaidęs golfą. Pavardė 
Dalis, Edisonas Dalis, ir šis paliko Vašingtoną dėl kažkokios užduo- 
ties Azijoje. Gal Pridis žino, kur anas dabar galėtų būti? 

Edisonas Dalis buvo toli nukištas Langlyje, ir Pridis gerai jį pa- 
žinojo. | 

— Pavardė man žinoma, — pasakė Pridis. — Galbūt pasiseks jį 
surasti. Kur galiu su jumis susisiekti? 

Kricas paliko jam savo buto numerį. Pridis paskambino Ediso- 
nui Daliui ir perdavė šiam savo įtarimus. Dalis įjungė magnetofoną ir 
saugia linija paskambino į Londoną. Atsiliepė Kricas, kuris perdėtai 
džiūgavo iš pasitenkinimo, sulaukęs žinios nuo seno draugo. Paistė, 
koks nuostabus gyvenimas po Baltųjų rūmų, po visų tų politinių Žai- 
dimų metų, apie tai, kaip malonu būti privačiu piliečiu. Nekantravo 
atnaujinti senas draugystes ir vėl rimtai užsiimti golfu. 

Dalis gerai apsimetinėjo. Prisipažino, kad jis irgi svarstąs, ar ne- 
pasitraukus pensijon — juk jau trisdešimt metų tarnaująs — ir pasi- 
juto besiilgintis lengvesnio gyvenimo. 

Kaip nūnai laikosi Tedis? — troško sužinoti Kricas. O kaip nau- 
jasis prezidentas? Kokios nuotaikos Vašingtone, stojus naujai admi- 
nistracijai? | 

Nedaug kas pasikeitė, mintijo Dalis, paprasčiausiai kita šutvė 
kvailių. Beje, kaip laikosi ankstesnis prezidentas Morganas? 

Kricas nežinąs, nesikalbėjęs su juo, iš tikrųjų nesikalbėjęs galbūt 
jau daug savaičių. Pokalbis jau slopo, ir Kricas nevykusiai susijuokęs 
paklausė: 

— Turbūt niekas neregėjo Džoelo Bekmeno? 

Dalis irgi sugebėjo nusijuokti — juk viskas vien juokais. 

— Ne, — atsakė jis. — Manau, vaikinas gerai paslėptas. 

— Taip ir turėtų būti. 

Kricas pažadėjo paskambinti, kai tik sugrįš į K. A. Juodu sužais 
aštuoniolikos duobučių partiją kuriame nors iš gerų klubų, paskui iš- 
lenks po taurelę — visai kaip senais gerais laikais! 

„Kokiais gerais laikais?“ — padėjęs ragelį paklausė savęs Dalis. 

Po valandos telefoninis pokalbis buvo pergrotas Tedžiui Mei- 
nardui. 

Kadangi pirmieji du pokalbiai suteikė tam tikrų vilčių, Kricas 
mygo toliau. Visada buvo iš tų, kurie darbuojasi telefonais it mania- 
kai. Jis pritarė koncentruotos atakos teorijai — užpildyk orą skambu- 
čiais, ir kas nors iš to išeis. Apytikris planas stojosi vieton. Kitas senas 
bičiulis kadaise buvo vyresnysis Senato žvalgybos komiteto pirmi- 
ninko personalo darbuotojas, ir nors dabar yra gerų ryšių turintis lo- 
bistas, spėtina, jog artimai susijęs su CŽV. 

Juodu pasišnekėjo apie politiką, golfą ir galiausiai — didžiam 
Krico pasitenkinimui — bičiulis paklausė, ką būtent galvojęs prezi- 
dentas Morganas, kai dovanojo bausmę Diukui Mongui, didžiau- 
siam mokesčių vengėjui per visą Amerikos istoriją? Kricas pareiškė 
priešinęsis tam bausmės dovanojimui, bet tuoj pat sugebėjo pokalbį 
pakreipti prie suteiktos kitos malonės. 

— Kas kalbama apie Bekmeną? — paklausė jis. 

— Juk pats ten buvai, — atsakė bičiulis. 

— "Taip, bet kurgi Morganas jį nukišo? Štai didysis klausimas. 

— Vadinasi, tai CŽV darbas? — susidomėjo bičiulis. 

— Be abejo, — autoritetingai patvirtino Kricas. — Kas gi kitas 
galėtų slapčia, vidury nakties, išdanginti jį iš šalies? 

— Įdomu, — tarė bičiulis ir paskui visai nuščiuvo. Kricas pri- 
mygtinai pasiūlė ateinančią savaitę jiedviem susitikti priešpiečių, tuo 
jų pokalbis baigėsi. 

Karštligiškai darbuodamasis telefonu, Kricas darsyk nusistebėjo 
beribiu savo kontaktų sąrašu. Valdžia vis dėlto turi savų privalumų. 

PAvAKARE, pusę šešių, Džoelas — arba Markas — atsisveikino 
su Ermanu, baigęs trijų valandų trukmės pamoką, kuri faktiškai tęsė- 
si be pertraukos. Abu jautėsi išsekę. 

Žingsniuojant siauromis Trevizo gatvelėmis, šaltokas oras jam 
praskaidrino galvą. Jau antrą dieną jis pakeliui užsuko į bariuką prie 
gatvės kampo ir užsisakė alaus. Atsisėdęs prie lango, stebėjo pro šalį 
zujančius vietinius miestelėnus — vieni skubėjo iš darbo namo, kiti 
greitomis apsipirkdavo pietums. Bare buvo šilta bei prirūkyta, ir Mar- 
kas vėl mintimis nuklydo atgalios į kalėjimą. Nieko negalėjo sau pa- 
daryti £— permaina buvo pernelyg drastiška, laisvė — per staigi. Vis 
dar gniaužė baimė, kad jis pabus ir atsidurs užrakintas kameroje, tolu- 
moje isteriškai kvatojantis kokiam nors nematomam pokštininkui. 

Po alaus užsisakė espreso, o paskui išėjo tamson, susigrūdęs abi 
rankas giliai į kišenes. Pasukęs už kampo ir išvydęs savo viešbutį, jis 
taip pat pastebėjo ir Luidžį, nervingai žingsniuojantį šaligatviu ir 
traukiantį cigaretę. Vos tik Markas perkirto gatvę, Luidžis pripuolė 


prie jo. 

— Tučtuojau išvykstame, — pasakė. 

— Kodėl? — paklausė Markas, apsidairydamas aplink ir akimis 
ieškodamas blogiukų. 


— Vėliau paaiškinsiu. Ant tavo lovos kelioninis krepšys. Kuo 
greičiau susikrauk daiktus. Aš čia lauksiu. 

— O kas, jeigu aš nenoriu išvykti? — spyrėsi Markas. 

Luidžis sugriebė jį už kairio riešo, trumpą sekundėlę pagalvojo, 
paskui labai nelanksčiai šyptelėjo: 

— Tuomet netesėsi nė dvidešimt keturių valandų, — pareiškė 
kaip įmanydamas grėsmingiau. — Prašau, tikėk manimi. 

Markas nuskuodė viršun laiptais, paskui koridoriumi ir tik tuo- 
met, bemaž jau prie savo numerio durų, sumojo, kad aštrus skausmas 
skrandyje jam ne nuo uždusimo, o iš baimės. 

Kas nutiko? Ką Luidžis pamatė ar išgirdo, o gal buvęs palieptas? 
Visų pirma, kas būtent toks Luidžis yra ir iš ko jis gauna įsakymus? 

Traukdamas iš nedidukės sieninės spintos drabužius ir mėtydamas 
lovos link, Markas be paliovos kamavosi šiais ir dar daugiau klau- 
simų. Kai viskas buvo sukrauta, jis mirksniui prisėdo ir pabandė su- 
sikaupti. Kelissyk giliai įkvėpė oro, pamažu iškvėpė ir pasakė sau — 
kad ir kas atsitiktų, visa tai tik žaidimas. 

Ar jis amžinai spruks? Visada paskubom krausis daiktus, bėg- 
damas iš vieno kambario ieškotis kito? Šitaip šimtą kartų geriau nei 
kalėjime, bet anas vis tiek dar ilgai vaidensis. 

Ir kaip kas nors galėjo taip greitai jį aptikti? Juk Trevize esąs tik 
keturios dienos. 

Šiaip taip atgavęs savitvardą, jis pamažu patraukė koridoriumi, 
paskui žemyn laiptais, per vestibiulį, kur linktelėjo žiopsančiam kler- 
kui, bet nieko nepasakė ir išėjo pro paradines duris gatvėn. Luidžis 
pagriebė iš jo krepšį ir įmetė į kompaktiško fiato bagažinę. Abu ne- 
ištarė nė žodžio, kol neatsidūrė Trevizo pakraščiuose. 

— Gerai, Luidži, kas nutiko? — pagaliau paklausė Markas. 

— Scenarijus pakeistas. 

— Tai jau supratau. Kodėl? 

— Dėl kai kurių rimtų priežasčių. 

— Ak taip, tai viską paaiškina. 

Luidžis vairavo kaire ranka, kaip paklaikęs perjunginėjo pavaras 
dešiniąja ir vis mynė akceleratorių kuo arčiau grindų, visai nepaisyda- 
mas stabdžių. Marką ir taip jau glumino, kaip kažkokia žmonių pader- 
mė gali praleisti dvi tingias valandas prie priešpiečių, paskui įšokti į au- 
tomobilį ir dešimt minučių nutrūktgalvišku greičiu skrieti per miestą. 

Juodu važiavo kokią valandą, tiesiog pietų kryptimi, vengdami 
greitkelių ir laikydamiesi šalutinių kelių. 

— Ar kas nors mus vejasi? — ne sykį klausė Markas, kai staigius 
posūkius tekdavo įveikti dviem ratais. 

Luidžis tik purtė galvą. Vairavo prisimerkęs, surauktais anta- 
kiais, kietai sukąstais dantimis, jeigu tik šiuose nebūdavo cigaretės. 
Jisai kažkaip gebėjo vairuoti it maniakas ir tuo pat ramiai rūkyti, nė- 
kart nežvilgteldamas atgal. Buvo nusistatęs nekalbėti, ir tai dar labiau 
stiprino Marko ryžtą užmegzti pokalbį. 

— Tu tik bandai mane išgąsdinti, tiesa, Luidži? Mes žaidžiame 
šnipus — tu esi šeimininkas, aš — vargšas šmikis su paslaptimis. Sie- 
ki mane velniškai išgąsdinti, kad tapčiau priklausomas bei lojalus. Aš 
tave perprantu. 

— Kas nužudė Džeis; Habardą? — vos krusteldamas lūpas pa- 
klausė Luidžis. Vien užsiminus apie Habardą, Bekmenas sekundę 
sustingo. Ši pavardė visada mintyse sugrąžindavo tą patį vaizdą: poli- 
cijos fotografija, kurioje Džeisis sukniubęs prie savo brolio kapo, kai- 
rė jo galvos pusė ištaškyta, visur kraujas — ant paminklinio akmens, 
ant baltų marškinių. Visur. 

— Juk turite bylą, — pasakė Bekmenas. — Tai buvo savižudybė, 

— O, taip. Ir jeigu tu tuo patikėjai, tai kodėl nusprendei prisipa- 
žinti kaltu ir prašytis prevencinio įkalinimo? 

— Buvau išsigandęs. Savižudybės gali būti užkrečiamos. 

— Tikra tiesa. 

— Tad sakai, kad vaikinai, inscenizavę Habardo savižudybę, da- 
bar medžioja mane? 

Luidžis patvirtino gūžteldamas pečiais. 

— Ir jie kažkokiu būdu sužinojo, kad aš slepiuosi Trevize? 

— Verčiau nerizikuoti. 

Nesulauks smulkmenų, jeigu jų apskritai yra. Nors save tram- 
dė, jis instinktyviai grįžtelėjo per petį atgal ir išvydo tik juoduojantį 
kan 
nutaisė patenkintą šypseną, tartum sakytų: anie ten kažkur atsilikę. 


in kelią. Luidžis žvilgtelėjo į užpakalinio vaizdo veidrodėlį ir 


Džoelas įsmuko kelis colius giliau į sėdynę ir užsimerkė. Pirma 
pasimirė du jo klientai. Trys mėnesiai po to, kai nusamdė Bekmeną ir 
įteikė jam vienintelę „JAM“ kopiją, Safis Mirza buvo užbadytas pei- 
liu gatvėje prie vieno Džordžtauno naktinio klubo. Durtinės žaizdos 
buvo ganėtinai sunkios, bet veikiausiai kartu su geležtės dūriais įš- 
virkšti ir nuodai. Jokių liudininkų. Jokių įkalčių. Labai tamsi žmog- 
žudystė, bet viena iš daugelio tokių K. A. Dar po mėnesio Karačyje 
dingo Feizalas Šarifas, ir spėta, kad jis negyvas. 

„JAM“ iš tikrųjų vertas milijardo dolerių, bet niekada niekas ne- 
sidžiaugs pinigais. 

1998-a1s1A1s „Backman, Pratt c Bolling“ už milijoną dole- 
rių per metus nusamdė Džeis; Habardą. Parduoti senatoriui „JAM“ 
buvo pirma sunki užduotis. Trokšdamas parodyti, ko esąs vertas, 
Habardas grasinimais ir kyšiais susirado kelią į Pentagoną, kad ten 
negrabiomis bei nelemtomis pastangomis patvirtintų egzistuojant 
palydovinę „Neptūno“ sistemą. Habardo „kurmis“, kuris viską prane- 
šinėdavo savo viršininkams, lyg nežiniom nugvelbė kai kuriuos doku- 
mentus — padirbtus, bet vis tiek įslaptintus. Itin slapti popieriai neva 
turėję parodyti egzistuojant „Gamma Net“* — fiktyvią „Žvaigždžių 
karų“ tipo, dar negirdėtų galimybių žvalgybos sistemą. Kai Habardui 
buvo „patvirtinta“, kad trejetas pakistaniečių iš tikrųjų teisūs, kad jų 
„Neptūnas“ — tai Jungtinių Valstijų projektas, šis išdidžiai pranešė, 
ką sužinojęs, Džoelui Bekmenui, ir juodu ėmėsi reikalo. 

Kadangi „Gamma Net“ tariamai buvo Jungtinių Valstijų kariš- 
kių kūrinys, „JAM“ vertė dar labiau išaugo. Bet iš tikrųjų nei Penta- 
gonas, nei CŽV“ nieko apie „Neptūną“ nežinojo. 

Tuomet Pentagonas leido nutekėti savo pačių pramanytai in- 
formacijai — sufabrikuotam saugumo pažeidimui per vieną „kurmį“, 
dirbantį buvusiam senatoriui Džeisiui Habardui ir galingam nauja- 
jam šio bosui, pačiam brokeriui. Pratrūko skandalas. Vidur nakties 
FTB surengė reidą į „Backman, Pratt ė< Bolling“ kontoras, aptiko 
Pentagono dokumentus, kuriuos visi manė esant autentiškus, ir per 
keturiasdešimt aštuonias valandas didžiai motyvuotų federalinių 
prokurorų komanda pareiškė kiekvienam firmos partneriui oficialius 
kaltinimus. 

Netrukus prasidėjo nužudymai, ir niekas nežinojo, kas už šių 
stovi. Pentagonas sumaniai neutralizavo Habardą ir Bekmeną, nė 
kiek neatskleisdamas kortų, ar iš tiesų turi ir yra sukūręs Žemės pa- 
lydovų sistemą „Gamma Net“ ar „Neptūną“, arba dar kokią nors, sėk- 
mingai slepiamą po negveikiamu „karinių paslapčių“ raizginiu. 


* „Gama tinklas“ (ang/.). 

Teisininkas Berkmenas siekė teismo proceso, juoba kad Penta- 
gono dokumentai buvo abejotini, bet kaltinamasis Bekmenas siekė 
išvengti analogiško Habardui likimo. 

Jeigu pašėlęs Luidžio spurtas iš Trevizo buvo skirtas jam išgąs- 
dinti, tai planas staigiai suveikė. Pirmą sykį po to, kai jam buvo su- 
teikta malonė, Džoelas ilgėjosi savo mažutės kameros ir maksimalios 
apsaugos bei nepažeidžiamumo. 

Priekyje pasirodė Paduja, sulig kiekviena mylia ryškėjo miesto 
žiburiai ir intensyvėjo eismas. 

— Kiek Padujoje gyventojų? — paklausė Markas, po pusės-va- 
landos ištaręs pirmuosius žodžius. 

— Du šimtai tūkstančių. Kodėl amerikiečiai visada nori sužino- 
ti kiekvieno kaimelio, kiekvieno miesto gyventojų skaičių? 

— Neįsivaizdavau, jog tai problema. 

— Tu alkanas? 

Skrandį maudė iš baimės, ne iš alkio, bet Markas vis dėlto pa- 
sakė: 

— Žinoma. 

Čia pat, tuoj už išorinio Padujos aplinkinio žiedo, juodu bare už- 
sisakė picos, greitai sugrįžo į automobilį ir toliau važiavo pietų link. 

Pernakvojo mažutėje kaimo užeigoje — aštuonių sieninės spin- 
tos dydžio kambarėlių, — nuo romėnų laikų priklausiusioje vienai tai 
pačiai šeimai. Įstaigėlė neturėjo jokios reklaminės iškabos; tai buvo 
viena iš laikinųjų Luidžio priebėgų. Artimiausias kelias — siauras, ne- 
prižiūrėtas ir faktiškai be jokių transporto priemonių, pagamintų vė- 
liau nei 1970-aisiais. Netoli buvo Bolonija. 

Luidžis miegojo gretimame kambarėlyje, už storos akme- 
ninės šimtmečių senumo sienos. Įsiropštęs po apklotais, Džoelas 
Bekmenas/Markas Ladzeris niekur neįstengė pamatyti bent kokio 
šviesos blyksnio. Visiška tamsa. Ir visiška ramybė. Tvyrojo tokia rim- 
tis, kad jis ilgai nepajėgė sudėti akių. 

Po PENKTO PRANEŠIMO, KAD KRICAS SKAMBINO IR KLAUSINĖJO APIE 
Džoelą Bekmeną, Tedį Meinardą ištiko retai pasitaikantis įniršio 
protrūkis. Tas kvailys Londone kaip pašėlęs darbuojasi telefonais, 
kažkodėl stengdamasis surasti bet ką, kas galėtų suteikti jam infor- 
macijos apie Bekmeną. 

— Kas nors pasiūlė Kricui pinigų! — išrėkė Tedis Viglainui, di- 
rektoriaus pavaduotojo padėjėjui. 

— Bet Kricas niekaip nesužinos, kur Bekmenas, — atsakė Vig- 
lainas. 

— Nė neturėtų bandyti. Tik komplikuos padėtį. Jį būtina ne- 
utralizuoti. 

Viglainas paskersavo į Houbį, kuris staiga liovėsi užsirašinėjęs. 

— Ką jūs sakote, Tedi? 

— Neutralizuokite jį. 

— Juk jis — Jungtinių Valstijų pilietis. 

— Žinau! Ir kelia pavojų operacijai. Esama precedento. Taip el- 
gėmės ir anksčiau. 

Šefas nepasivargino pasakyti, koks tas precedentas buvęs, bet 
abu pamanė, kad Tedis dažnai patsai susikurdavo precedentus, tad 
verčiau dėl to nesiginčyti. 

Houbis linktelėjo, lyg patvirtintų: taip, mes taip elgėmės ir 
anksčiau. 

Viglainas sukando dantis. 

— Spėju, jūs norite, kad tai būtų atlikta dabar pat, — tarė jis. 

— Kuo greičiau, — linktelėjo Tedis. — Po dviejų valandų pa- 
rodysite man planą. 

Jie stebėjo Kricą, paliekantį išsinuomotąjį butą ir patraukiantį į 
ilgą pavakario pasivaikščiojimą, kuris paprastai baigdavosi keliais bo- 
kalais alaus. Po pusvalandžio lėtu žingsniu jis prisiartino prie Leste- 
rio aikštės ir įsuko į barą „Šuo ir antis“ — kaip ir vakar. 

Tolimajame pagrindinio baro pirmame aukšte buvo bepradedąs 

gerti antrą bokalą, kai greta jo atsilaisvino taburetė ir į tarpą įsisprau- 
dė agentas, pavarde Grinlas, šūkteldamas alaus. 

— Ne prieš, jei užsirūkysiu? — paklausė Kricą Grinlas. 

Tas, gūžtelėjęs pečiais, atsakė: 

— Čia ne Amerika. 

— Jankis, a? — toliau kalbino Grinlas. 

— Taip. 

— Čionai gyvenate? 

— Ne, tik lankausi, — atsakydamas Kricas sutelkė žvilgsnį į bu- 
telius lentynose už baro, vengdamas susidurti akimis ir nė kiek.ne- 
trokšdamas užmegzti pokalbio. Buvo išmokęs itin vertinti sausakim- 
šo baro vienatvę. Mėgdavo sėdėti, gerti ir klausytis, kaip greitakalbe 
pokštauja britai, žinoti, kad ničniekas nenutuokia, kas jis toks. Tačiau 
vis dar savęs klausinėjo apie tą žemą tipą Beną. Jeigu anie jį stebi, tai 
puikiai geba išlikti nematomi. 

Grinlas gurkšnojo alų, stengdamasis kaip nors patraukti į save 
Krico dėmesį. Svarbu buvo užsisakyti tuo pat metu dar po bokalą. Jis 
užsitraukė cigaretės, paskui išpūtė dūmus, dar dabiau padidindamas 
kybantį viršum jų debesį. 

— Aš čia jau metai, — pasakė jis. 

Kricas nepasisukdamas linktelėjo. Dink. 

—-Esu ne prieš, kad tenka vairuoti ne ta puse, nei prieš prastus 
orus, tačiau kas iš tikrųjų mane erzina — tai sportas. Ar kada nors 
stebėjote kriketo rungtynes? Tęsiasi keturias dienas. 

Kricas prisivertė kriuktelti ir ne itin vykusiai pritarė: 

— Toks kvailas sportas. 

— Arba „sokeris““, arba kriketas, ir tie žmonės kraustosi iš proto 
dėl abiejų. Vos ištvėriau žiemą be NFL“. Tikra kančia. 

Kricas buvo ištikimas viso sezono „Raudonodžių““* rungtynių 


bilieto turėtojas, ir mažai dalykų gyvenime jį taip jaudino, kaip nu- 


* Taip anglai vadina futbolą. | 
** National Football League (ang/.) — kalbama apie amerikietiškojo futbolo profesionalų 
lygą. š 
*** „Redskins“(ang/.) — Vašingtono amerikietiškojo futbolo profesionalų komanda. 

mylėtoji komanda. Grinlas, buvo ne kažkoks aistruolis, bet praleido 
dieną įslaptintame CŽV name šiaurinėje Londono dalyje, įsimin- 
damas NFL statistiką. Jeigu futbolas nesuveiktų, tuomet ateitų eilė 
politikai. Jeigu ir ši nesuveiktų, lauke už durų laukė daili panelė, nors 
Kricas ir neturėjo mergišiaus reputacijos. 

Kricas staiga pasiilgo Amerikos. Sėdamas bare, toli nuo tėvy- 
nės, toli nuo „Supertaurės““, įvyksiančios po dviejų dienų ir faktiškai 
neminimos britų spaudos, toli nuo siautulio, bemaž girdėjo Žiūrovų 
stūgesį ir svaigo iš jaudulio. Jeigu „Raudonodžiai“ būtų išlikę per at- 
krintamąsias varžybas, jis negertų čia alaus, o sėdėtų „Supertaurės“ 
finale, ložėje ties vidurio linija, parūpintoje vienos iš daugelio korpo- 
racijų, kuriomis galėjo kliautis. 

Pažvelgęs į Grinlą, paklausė: 

— Jūs už „Patriotus“ ar „Pakuotojus““*? 

— Mano komandai nepasisekė, bet aš visada palaikau NFC“**, 

— Aš irgi. Kokia jūsų komanda? 

Ir tai buvo galbūt pats lemtingiausias klausimas, kurį Robertas 
Kricas kada nors užduosiąs. Grinlui atsakius „Raudonodžiai“, Kricas 
netgi nusišypsojo ir panoro kalbėti. Kelias minutes juodu aiškinosi 
genealogiją — kiek laiko kiekvienas buvęs „Raudonodžių“ aistruoliu, 
apie didžiąsias jų matytas rungtynes, apie didžiuosius žaidėjus, „Su- 
pertaurės“ čempionatus. Grinlas užsakė jiems dar po bokalą, ir abu 
atrodė pasirengę valandų valandas iš naujo išgyventi praeities rung- 
tynes. Londone Kricui teko kalbėtis su tiek mažai jankių, o su šituo 
vyruku iš tiesų buvo lengva sutarti. 

Grinlas atsiprašė ir nuėjo paieškoti tualeto. Tas buvo viršuje, 
sandėliuko šluotoms didumo, su viena skyle, kaip tieka daug išviečių 
Londone. Jis užsikabino duris kelioms sekundėlėms vienumos ir ne- 
delsdamas išsitraukė mobilųjį telefoną pranešti apie pasiektą pažan- 


* Finalinės rungtynės dėl NFL čempiono titulo, tradiciškai vykstančios kasmet paskutinį 
sausio sekmadienį (vad. „Super Bowl Sunday“). 
** „New England Patriots“ ir Grin Bėjaus „Packers“ — dvi NFL komandos. 
*** National Football Conference — vienas iš dviejų NFL padalinių, pastarajam praeito šimt- 
mečio aštunto dešimtmečio pradžioje susiliejus su American Football League (Amerikos futbolo 


lyga). Kitas — American Football Conference (Amerikos futbolo konferencija). 

gą. Viskas vyko pagal planą. Grupė — trys vyriškiai ir dailios išvaiz- 
dos panelė — laukė čia pat gatvėje, šiek tiek toliau. 

Įpusėjęs ketvirtą bokalą ir tuo pat metu mandagiai nesutikda- 
mas dėl Sonio Jurgenseno“ prispaustų prie Žemės ir perimtų ka- 
muolių santykio, Kricas galop pajuto reikalą nusišlapinti. Pasiteiravo 
krypties ir dingo. Grinlas mikliai įmetė į Krico bokalą baltą table- 
tikę rohipnolo — stipraus, beskonio, bekvapio raminamojo. Ponas 
„raudonodis“ sugrįžo žvalus ir pasirengęs toliau gerti. Juodu kal- 
bėjosi apie Džoną Riginsą ir Džo Gibsą“", ir nuoširdžiai abu buvo 
patenkinti vienas kitu, kol galiausiai vargšas Kricas ėmė knapsėti 
smakru. 

— Vaje, — jau nelanksčiu liežuviu tarė jis. — Reikia eiti. Ma- 
noji senutė laukia. 

— Aha, einu ir aš, — sutiko Grinlas, pakeldamas bokalą. Išger- 
kime. 

Abu ištuštino bokalus ir atsistojo eiti; Kricas — pirma, Grin- 
las — iš paskos, pasiruošęs jį sugriebti. Juodu prasibrovė pro susi- 
spietusius prie paradinių durų lankytojus, patraukė į šaligatvį, kur 
šaltas vėjas atgaivino Kricą, bet tik sekundėlei. Šis užmiršo apie nau- 
jąjį savo draugelį ir, nenuėjęs nė dvidešimties žingsnių, jau šlitinėjo 
vatinėmis kojomis ir graibėsi įsitverti gatvės-žibinto stulpo. Grinlas 
nutvėrė jį bevirstantį ir garsiai pasakė, kad išgirstų pro šalį praeinanti 
jauna porelė: 

— Po šimts, Fredai, tu vėl nusitašei. 

Fredas buvo kur kas daugiau nei nusitašęs. Iš kažkur pasirodė 
automobilis ir sulėtino greitį prie šaligatvio. Atsidarė galinės dure- 
lės, ir Grinlas įstūmė leisgyvį Kricą ant užpakalinės sėdynės. Pirma 
stotelė buvo kažkoks sandėlis už aštuonių kvartalų. Ten Kricas, dabar 
visiškai be sąmonės, buvo perkeltas į nedidelį be skiriamųjų ženklų 
dengtą sunkvežimį su dvigubomis užpakalinėmis durimis. Kol Kri- 


* Vienas iš įžymiausių NFL žaidėjų 1957-1974 metais, atstovavęs Vašingtono „Raudon- 
odžių“ komandai. 
** Garsūs NFL treneriai, pastarasis — Vašingtono „Raudonodžių“. 

cas tysojo ant furgono grindų, vienas agentas su poodinės injekcijos 
švirkštu sušvirkštė jam masyvią dozę labai gryno heroino. Aptiktas 
heroinas visada padėdavo užgniaužti autopsijos duomenis — žino- 
ma, reikalaujant šeimai. 

Kricui vos alsuojant, furgonas paliko sandėlį ir nuvažiavo į Vit- 
kombo gatvę, netoliese jo buto. Nužudymui reikėjo trijų automobi- 
lių — furgono, didžiulio ir sunkaus mersedeso šiam iš paskos ir kiek 
atsilikusio dar vieno automobilio, vairuojamo tikro brito, kuris slam- 
pinėtų aplinkui ir šnektelėtų su policija. Pagrindinė atsilikusiojo au- 
tomobilio užduotis — laikyti kuo toliau, užpakalyje mersedeso, visas 
kitas transporto priemones. 

Trečiame postovyje, kai visi trys vairuotojai kalbėjosi vienas su 
kitu, o du agentai, įskaitant ir dailios išvaizdos paną, slėpėsi ant šali- 
gatvio ir klausėsi, užpakalinės furgono durys buvo atstumtos, Kricas 
iškrito į gatvę, mersedesas nusitaikė į jo galvą ir pervažiavo ją šleikš- 
čiai dunksteldamas, paskui visi dingo, išskyrus britą atsilikusiame 
automobilyje. Šis numynė stabdžius, iššoko laukan ir pribėgo prie 
vargšo girtuoklio — ką tik išsvirduliavusio į gatvę ir pervažiuoto, — 
greitai dairydamasis aplinkui kokių kitų liudininkų. 

Jokių nebuvo, bet kita eismo juosta artėjo taksi. Britas pamo- 
sikavo šiam, ir netrukus sustojo visas kitas transportas. Ėmė rinktis 
minia, ir atvyko policija. Atsilikusiojo automobilio vairuotojas, gali- 
mas daiktas, atsiradęs įvykio vietoje pirmas, bet matęs labai mažai. 
Pastebėjęs žmogų, išsvirduliuojantį į gatvę antai ten, tarp tų dviejų 
prie šaligatvio pastatytų automobilių, ir partrenkiamą didelio juo- 
do automobilio. Galbūt tas buvęs tamsiai žalias. Nesąs tikras, kieno 
gamybos ar kokio modelio. Nė nepagalvojęs žvilgtelti į registracijos 
numerį. Negalis apibūdinti žmogų partrenkusio ir pasprukusio vai- 
ruotojo. Buvęs pernelyg sukrėstas. 

Tuo metu, kai Bobo Krico kūnas buvo keliamas į sanitarinę — 
kelionei į morgą, — Grinlas, dailios išvaizdos panelė, du kiti grupės 
nariai sėdėjo traukinyje, važiuojančiame iš Londono į Paryžių. Ke- 
lioms savaitėms jie išsibarstys, paskui sugrįš į Londoną, kur nuolatos 
bazavosi. | 

Makkas norėjo papusryčiauti, visų pirmiausia todėl, kad užuo- 
dė maistą — kažkur namų gilumoje ant grotelių kepinamą kumpį ir 
dešreles, — bet Luidžis nekantravo važiuoti toliau. 

— Esama ir kitų svečių, ir visi valgo prie to paties stalo, — pa- 
aiškino jis, kol jie paskubom metėsi į automobilį krepšius. — Prisi- 
mink, tu palieki pėdsakus, o sigzora nieko nepamiršta. 

Juodu nurūko kaimo keliuku susirasti platesnių kelių. 

— Kur važiuojame? — paklausė Markas. 

— Pamatysim. 

-— (Gana su manimi tų žaidimų! — suniurnėjo jis, ir Luidžis 
netgi susiraukė. — Esu visiškai laisvas žmogus, kuris galėtų išlipti iš 
šio automobilio kada tik panorėjęs! 

— Taip, bet... 

— Liaukis L 42 pašsiassi Kaskart, kai ko nors klausiu, atsakai 
tais miglotais grasinimais, kad savarankiškai netesėsiu nė dvidešimt 
keturių valandų. Noriu žinoti, kas dedasi. Kur mes važiuojame? Kiek 
laiko ten būsime? Kiek laiko sukinėsies apie mane? Nagi, atsakyk ką 
nors, Luidži, antraip aš dingsiu. 

Luidžis įsuko į keturių eismo juostų plentą, pagal rodyklę už 
trisdešimties kilometrų priekyje buvo Bolonija. Jis palaukė, kol įtam- 
pa šiek tiek atlėgs, paskui prašneko: 

— Kelioms dienoms vykstame į Boloniją. Ten Ermanas mus su- 
tiks. Judu toliau tęsite pamokas. Kelis mėnesius būsi apgyvendintas 
įslaptintame name. Paskui aš dingsiu ir versies vienas pats. 

— Dėkui. Kodėl viskas buvo taip sunku? 

— Planas keičiasi. 

— Žinojau, kad Ermanas ne studentas. 

— Jisai studentas. Ir taip pat įtrauktas į planą. 

— Ar suvoki, koks juokingas tas planas? Pagalvok apie tai, Lui- 
dži. Kažkas leidžia tiek laiko ir pinigų, stengdamasis išmokyti mane 
kitos kalbos ir kitos kultūros. Kodėl paprasčiausiai vėl neįsodinus 
manęs į krovininį lėktuvą ir nenukišus į kokią nors vietą, kaip Nau- 


joji Zelandija? 

— Nuostabi mintis, Markai, bet ne aš sprendžiu. 

— Subinėn Marką. Kaskart, kai pasižiūriu į veidrodį ir tariu 
„Markas“, mane ima juokas. 

— Nieko čia juokingo. Ar pažįsti Robertą Kricą? 

Markas sekundėlę padarė pauzę. 

— Per visus tuos metus buvau susitikęs su juo keletą kartų. Nie- 
kad neturėjau iš jo daug naudos. Tik dar vienas politikos prisiplakėlis, 
turbūt toks pat kaip ir aš. 

— Artimas prezidento Morgano draugas, jo personalo viršinin- 
kas, rinkiminės kampanijos vadovas. 

— Na? 

— Buvo nužudytas praeitą naktį Londone. Taigi per tave jau 
žuvo penki žmonės — Džeisis Habardas, tie trys pakistaniečiai, da- 
bar Kricas. Žudynės nesiliauja, Markai, ir nesiliaus ateityje. Prašau, 
būk kantrus, aš tik stengiuos tave apsaugoti. 

Markas trenkė pakaušį į sėdynės atramą ir užsimerkė. Niekaip 
nepajėgė pradėti dėlioti visumon mįslės fragmentų. 

Juodu greitai paliko plentą ir sustojo pasipildyti benzino. Lui- 
džis sugrįžo į automobilį su dviem puodeliais stiprios kavos. 

— Kava su savimi, — patenkintas pasakė Markas. — Įsivaizda- 
vau, kad tokios blogybės Italijoje uždraustos. | 

— Braunasi greitas maistas. Labai liūdna. 

— Paprasčiausiai versk kaltę amerikiečiams. Visi taip daro. 

Netrukus juodu Bolonijos prieigose pamažėle slinko piko va- 
landos transporto srautu. Luidžis kalbėjo: 

— Geriausi mūsų automobiliai gaminami kažkur čia — Žinai, 
ferariai, lambordžiniai, maseračiai, visi didieji sportiniai automobiliai. 

— Ar man galima bus turėti vieną tokį? 

— Deja, į sąmatą neįtraukta. 

— O kas būtent įtraukta? 

— Labai ramus, paprastas gyvenimas. 

— Taip ir maniau. 

— Kur kas geresnis nei tavo pastarasis. 

Markas gurkšnojo kavą ir stebėjo transporto srautą. 

— Ar ne čia tu studijavai? 

— Taip. Universitetas — tūkstančio metų senumo. Vienas iš 
puikiausių pasaulyje. Vėliau tau jį parodysiu. 

Palikę pagrindinę magistralę, juodu vingiavo po duobėtą prie- 
miestį. Gatvės vis trumpėjo ir siaurėjo, bet Liudžiui vieta, regis, buvo 
gerai pažįstama. Juodu sekė ženklais, rodančiais kelią miesto centro 
ir universiteto link. Luidžis staigiai pasuko automobilį, užšokdino 
ant bordiūro ir įspraudė fiatą į tarpą, kuriame vos išsitektų moto- 
ciklas. 

— Užvalgykime ko nors, — tarė jis, ir šiaip taip išsimuistę iš au- 
tomobilio, juodu per vėsų orą sparčiai nužingsniavo šaligatviu. 


Ki1Tra Marko slaptavietė buvo aptriušęs viešbutis per kelis kvar- 
talaus nuo senamiesčio pakraščio. 

— Sąmata jau mažėja, — sumurmėjo jis, sekdamas įkandin 
Luidžio per ankštą vestibiulį laiptų link. 

— Čia tik kelioms dienoms, — nuramino Luidžis. 

0 paskui kas? — Markas su krepšiais brovėsi siaurais laiptais 
aukštyn. Luidžis nenešė nieko. Laimė, kambarys buvo antrame aukš- 
te, gana nedidelis, su mažute lova ir užuolaidomis, kažin kiek dienų 
neatitrauktomis. 

— Trevizas man geriau patinka, — pareiškė Markas, žvalgyda- 
masis į sienas. 

Luidžis atitraukė užuolaidas. Saulė ne ką tepadėjo. 

— Neblogai, — neįtikinamai pasakė jis. 

— Manoji kalėjimo kamera buvo geresnė. 

— Labai skundies. 

— Pagrįstai. 

— Išsikrauk daiktus. Po dešimties minučių susitiksime apačioje. 
Ermanas laukia. 

Ermanas atrodė staigaus vietos pakeitimo sutrikdytas tiek pat 
kaip ir Markas — suvargęs ir neramus, lyg visą naktį būtų vijęsis juo- 
du iš Trevizo. Visi kartu nuėjo iki nugyvento daugiabučio už kelių 

pastatų. Liftų niekur nesimatė, tad jie užlipo laiptais į ketvirtą aukš- 
tą ir įžengė į mažutį dviejų kambarių butą, kuriame baldų buvo dar 
mažiau nei anajame, Trevize. Ermanas akivaizdžiai daiktus buvo pa- 
skubom susikrovęs ir dar sparčiau išsikrovęs. 

— Jūsų lindynė netgi prastesnė už maniškę, — pasakė Markas, 
viską apžvelgdamas. 

Paskleistos ant siauro stalo ir laukiančios, kad vėl būtų paimtos į 
rankas, gulėjo anksčiau naudotos jų mokomosios priemonės. 

— Grįšiu priešpiečių, — metė Markas ir kaipmat prašapo. 

— Andiamo a studiare, — pareiškė Ermanas. Pradedam mo- 
kytis. 

— Aš jau viską pamiršau. 

— Bet juk vakar gerai pasimokėme. 

— Kodėl mums paprasčiausiai nenuėjus į barą ir ko nors neiš- 
gėrus? Aš iš tiesų nenusiteikęs mokytis. 

Bet Ermanas jau užsiėmė vietą kitapus stalo ir vartė vadovėlio 
puslapius. Markas nenorom įsitaisė priešais. 


PRIEšPIEČIŲ ir pietų nevertėjo nė prisiminti. Abu sykius grei- 
tomis užkando tokiose neva žra/orias — itališkose greito maisto už- 
kandinėse. Luidžis buvo bjaurios nuotaikos ir mygo, kartkartėmis 
gan šiurkščiai, kalbėtis tik itališkai. Luidžis tarė pamažu, aiškiai ir 
viską pakartodavo po keturis sykius, kol Markas suprasdavo, paskui 
pereidavo prie kitos frazės. Taip spaudžiamam buvo neįmanoma mė- 
gautis valgiu. 

Vidurnaktį Markas gulėjo lovoje, šaltame savo kambaryje, glau- 
džiai susisupstęs plonu apklotu, gurkšnojo apelsinų sultis, kurių pats 
buvo užsisakęs, ir kalė atmintin sąrašą po sąrašo veiksmažodžių bei 
būdvardžių. 

Ką gi galėjo Robertas Kricas padaryti, kad jį nužudė žmonės, 
kurie galbūt ieško ir Džoelo Bekmeno? Klausimas savaime perne- 
lyg juokingas, kad juo vargintumeisi. Neįstengė prisiversti svarstyti 
atsakymo. Veikiausiai Kricas dalyvavo ten, kai buvo suteikta malo- 

nė; buvęs prezidentas Morganas pats vienas negalėjo priimti tokio 
sprendimo. Tačiau neįmanoma pagalvoti, kad Kricas būtų įsitraukęs 
aukštesniame lygmenyje. Juk per dešimtmečius jau buvo įrodęs, kad 
jis ne kas nors daugiau kaip tik geras parankinis. Labai nedaug kas 
juo pasitikėjo. 

Bet jeigu Žmonės vis dar tebemiršta, tuomet jam būtina mokytis 
ant lovos paskleistų veiksmažodžių ir būdvardžių. Kalba reiškia gali- 
mybę išlikti gyvam ir galimybę judėti. Luidžis ir Ermanas netrukus 
dings, ir Markui Ladzeriui teks pačiam rūpintis savimi. 


12 


DiEnaAI Išaušus, MARKAS IŠTRŪKO Iš KLAUSTROFOBIJĄ KELIANČIO 
savo kambario ar „apartamento“, kaip šis buvo vadinamas, ir leidosi 
ilgai vaikštinėti. Šaligatviai buvo beveik tokie pat drėgni kaip ir šaltas 
oras. Su Luidžio duotu jam kišeniniu miesto žemėlapiu, žinoma, vien 
italų kalba, jisai susirado kelią į senamiestį ir, atsidūręs už senovinių 
sienų prie Porta San Donato“, patraukė Via Irnerio“" vakarų krypti- 
mi palei šiaurinį Bolonės universitetinio kvartalo pakraštį. Šaligat- 
viai buvo šimtmečių senumo ir tartum dengiami ištisų mylių arkinių 
portikų. 

Matyt, gatvės gyvenimas universitetiniame kvartale prasideda 
vėlai. Kartkartėmis pravažiuodavo koks nors automobilis, paskui — 
vienas kitas dviratis, bet pėstieji dar tebemiegojo. Luidžis paaiškino, 
kad Bolonija turinti kairiosios pakraipos, polinkio prie komunistų 
istoriją. Ši istorija turtinga, ir Luidžis pažadėjo ją panagrinėti drauge 
su juo. 

Priekyje Markas išvydo nedidelę žalią neoninę iškabą, abejin- 


gai reklamuojančią Bar Fontana, ir, žengdamas jos linkui, netrukus 


iš Šventojo Donato vartai (:/.). 
** Irnerijaus gatve (iZ.). 

užuodė stiprios kavos kvapą. Baras buvo ankštai įsiterpęs į kažkokio 
senovinio pastato kampą, antra vertus, čia jie visi senoviniai. Durys 
atsidarė negreit, ir patekęs vidun Markas mažne nusišypsojo nuo 
aromatų — kavos, cigarečių, pyragaičių, kavinės gilumoje kepina- 
mų ant grotelių pusryčių. Paskui užplūdo baimė — įprastas jaudulys 
bandyti ką nors užsisakyti nepažįstama kalba. 

„Fontano baras“ buvo ne studentams ar moterims. Publika — jo 
amžiaus, penkiasdešimties ir daugiau, kažkokia keistai apsirengusi, 
ganėtinai pypkių ir barzdų, tad veikiausiai jis susidūrė su nuolatine 
fakultetinio personalo užbėga. Vienas ar du žvilgtelėjo jo pusėn, bet 
šimto tūkstančių studentų universiteto viduryje sunku buvo atkreipti 
į save kieno nors dėmesį. 

Markas susirado paskutinį laisvą iui gilumoje šalia tarny- 
binių patalpų. Galop įsitaisęs nugara į sieną atsidūrė petys į petį su 
naujaisiais savo kaimynais, kurie abu buvo įnikę į rytinius laikraščius 
ir nė katras tartum jo nepastebėjo. Vienoje iš savo paskaitų apie italų 
kultūrą Luidžis paaiškino jam erdvės sampratą Europoje ir kaip ta 
smarkiai skiriasi nuo traktuotės Valstijose. Europoje erdve dalijamasi, 
o ne stengiamasi išsaugoti ją sau. Staliukais dalijamasi, akivaizdžiai 
dalijamasi oru, nes rūkymas niekam neįkyri. Automobiliai, namai, 
autobusai, butai, kavinės — tiek daug svarbių gyvenimo pusių yra 
mažesnės, taigi ir ankštesnės, tad ir mieliau pasidalijamos. Neįžeidu 
per paprastą pokalbį su kokiu pažįstamu susikišti nosimis, nes neįsi- 
braunama į niekieno erdvę. Kalbėk rankomis, glėbesčiuok, apsika- 
bink, kartkartėmis netgi bučiuok. 

Netgi ir draugiškiems amerikiečiams tokį familiarumą sunku 
suprasti. 

Ir Markas dar nebuvo pasirengęs užleisti pernelyg daug erdvės. 
Jis pasiėmė nuo stalo suglamžytą valgiaraštį ir greitai išsirinko pirmą 
dalyką, kurį atpažino. Vos tik padavėjas stabtelėjo prie jo ir pažvelgė 
žemyn, Markas kaip įmanydamas laisviau paprašė: 

— Espresso e un panino al fromaggio. Samuštinį su sūriu. 

Padavėjas pritariamai linktelėjo. Ničniekas neatsigręžė pasi- 
tikrinti, iš kur ta atmiešta akcentu italų kalba. Nenulenktas žemyn 

nė vienas laikraštis pasižiūrėti, kas jis toks galėtų būti. Niekam ne- 
rūpėjo. Akcentus jie girdėjo nuolat. Padėjęs atgal ant stalo valgiaraš- 
tį, Markas Ladzeris nusprendė, kad Bolonija turbūt jam patinkanti, 
tegul ji ir komunistų lizdas. Kai tokia daugybė studentų, ir dargi iš 
viso pasaulio, o fakultetų personalas tai atvyksta, tai vėl išvyksta, sve- 
timšaliai priimami kaip kultūros dalis. Galbūt netgi šaunu kalbėti su 
akcentu if kitaip rengtis. Galbūt visiškai nieko tokio atvirai studi- 
juoti kalbą. 

J; išdavė esant svetimšalį vienas požymis — Markas pastebėjo 
viską, akimis lakstė aplinkui, lyg suvoktų braunąsis į naują kultūrą ir 
nenorėtų būti nutvertas. Markas nebūsiąs nutvertas spoksantis į Bar 
Fontana vaizdus. Jis išsitraukė brošiūrėlę su žodžių atsargos lakštais 
ir labai stengėsi nematyti žmonių ir scenų, kuriuos troško stebėti. 
Veiksmažodžiai, veiksmažodžiai, veiksmažodžiai. Ermanas nuolat 
sakė, kad norėdamas gerai išmokti italų kalbą, — kaip, beje, ir bet 
kurią kitą romaniškąją kalbą, — privalai mokėti veiksmažodžius. 
Brošiūrėlės turinį sudarė tūkstantis pagrindinių veiksmažodžių, ir 
Ermanas tvirtino, jog tai gera pradžia. 

Kad ir kokios nuobodžios buvo mechaniškos pastangos įsimin- 
ti, Markui jos teikė keistą malonumą. Jautėsi visai patenkintas lėkte 
perlėkti keturis puslapius — šimtą veiksmažodžių ar daiktavardžių, 
arba, tiesą sakant, bet ko — ir ničnieko nepraleisti. Jeigu koki ne 
taip suprasdavo ar apsirikdavo dėl tarties, jisai sugrįždavo į pradžią 
ir bausdavo save, imdamasis kalti iš naujo. Buvo įveikęs tris šimtus 
veiksmažodžių, kai atnešė užsakytą kavą su sumuštiniu. Jis nugėrė 
gurkšnį ir vėl kibo į darbą, lyg valgis būtų buvęs kur kas mažiau svar- 
bus nei žodynėlis. Buvo jau perkopęs per keturis šimtus žodžių, kai 
atėjo Rudolfas. 

Kitapus apvalaus Marko staliuko kėdė buvo laisva, ir į ją atkrei- 
pė dėmesį Žemas storulis, visas vilkintis blukia juoduma, su neklus- 
niais kuokštais smulkiai garbanotų žilų plaukų, styrančių į visas puses 
ir vos tramdomų juodos beretės, kuri kažkokiu būdu gebėjo išsilaikyti 
nenukritusi. 

— Buon giorno. Ė libera? — mandagiai paklausė jis, mostelda- 


BROKERIS 115 


mas į kėdę. Markas nebuvo tikras, ką tasai pasakė, bet buvo akivaiz- 
du, ko norėjo. Paskui jis pagavo žodį /ibera ir spėjo, jog tas reiškia 
„laisva“ ar „neužimta“. 

— Si, — sugebėjo Markas atsakyti be akcento, ir žmogutis nu- 
siėmė ilgą juodą peleriną, užmetė ją ant kėdės, paskui pats įmanev- 
ravo į vietą. Kai jis įsitaisė, juodu skyrė mažiau nei trys pėdos. Erdvė 
čia kitokia, vis kartojo sau Markas. Žmogutis pasidėjo priešais save 
L'Unita laikraštį, sujudindamas visą staliuką. Mirksnį Markas sune- 
rimo dėl savo espreso. Norėdamas išvengti pokalbio, jis dar labiau 
įkniubo į Ermano veiksmažodžius. 

— Amerikietis? — angliškai, be menkiausio svetimšališko ak- 
cento paklausė naujasis jo draugas. 

Markas nuleido brošiūrėlę ir pažvelgė į ne per toliausiai žėrin- 
čias akis. 

— Beveik. Kanadietis. Kaip supratote? 

Anas linktelėjo į brošiūrėlę: 

— Anglų-italų žodynėlis. Jūs nepanašus į britą, tad pamaniau, 
kad esate amerikietis, — sprendžiant iš akcento, jis veikiausiai ne iš 
šiaurinių Vidurio Vakarų. Ne iš Niujorko ar Naujojo Džersio; nei iš 
Teksaso ar Pietų, arba Apalačų, nei iš Naujojo Orleano. Eliminavęs 
plačias šalies sritis, Markas pradėjo manyti apie Kaliforniją. Ir ėmė 
labai nervintis. Netrukus teksią meluoti, ir jis dar nebuvo tam pakan- 
kamai pasipraktikavęs. 

— O iš kur jūs? — paklausė. 

— Paskutinė stotelė buvo Ostinas, Teksase. Prieš trisdešimt 
metų. Mano vardas Rudolfas. 

— Labą rytą, Rudolfai, malonu. Aš — Markas, — atsakė. Juo- 
du — vaikų darželyje, kur tesivadinama vardais. — Iš kalbos jūs ne- 
panašus į teksasietį. 

— Ir ačiū Dievui, — maloniai nusijuokė jis — taip, jog vos pra- 
žiojo burną. — Kilęs iš San Francisko. 

Prisilenkė padavėjas, ir Rudolfas užsisakė juodos kavos, paskui 
itališka greitakalbe dar kažko. Padavėjas tęsė toliau, taip pat ir Rudol- 
fas, o Markas ničnieko nesuprato. 

— Kokie vėjai užnešė jus į Boloniją? — paklausė Rudolfas. Re- 
gis, jis troško šnekučiuotis; veikiausiai retai pasitaikydavo, kad savo 
mėgstamoje kavinėje užspeistų į kampą tokį pat kaip ir jis šiaurės 
amerikietį. 

Markas nuleido brošiūrėlę. 

— Šiaip sau keliauju metus po Italiją, apžiūrinėju įžymias vietas, 
bandau bent kiek pramokti kalbos. 

Pusę Rudolfo veido slėpė netvarkinga žila barzda, prasidedanti 
gan aukščiau skruostikaulių ir drinkanti į visas puses. Buvo matyti 
didžiuma jo nosies, iš dalies — burna. Dėl kažkokios keistos priežas- 
ties, kurios niekas niekada nesuprastų, nes niekad nedrįstų išsišokti 
su tokiu juokingu klausimu, jis buvo įgijęs įprotį skustis nedidelį ap- 
valų plotelį po apatine lūpa, apimantį taip pat ir didžiumą smakro 
viršaus. Neskaitant šios šventos teritorijos, pašėlusiai susirangiusios 
žandenos vešėjo laisvai ir, matyt, niekada nebuvo plaunamos. Viršu- 
galvis atrodė daugmaž taip pat — daugybė neliestų šviesiai žilų brūz- 
gynų, želiančių visur aplinkui beretę. 

Kadangi tiek daug jo veido buvo užmaskuota, visą dėmesį trau- 
kė į save akys. Jos buvo tamsiai žalios ir svaidė spindulius, kurie iš po 
vešlių nusvirusių antakių nepraleisdavo nieko. 

— Jau ilgai Bolonijoje? — paklausė Rudolfas. 

— Vakar atsidanginau. Neturiu grafiko. O jūs, kaip jūs čia atsi- 
dūrėte? — Markui rūpėjo nukreipti pokalbį nuo savęs. 

Akys lakstė nėsyk nesumirksėdamos. 

— Esu čia jau trisdešimtį metų. Profesoriauju universitete. 

Markas galiausiai atsikando sumuštinio su sūriu, iš alkio, bet ir 
todėl, kad Rudolfas nesiliautų kalbėjęs. 

— Kur jūsų namai? — paklausė šis. 

Sekdamas scenarijumi, Markas atsakė: 

— Toronte. Seneliai ten imigravo iš Milano. Turiu itališko 
kraujo, bet niekada nesimokiau kalbos. 

— Kalba nesunki, — pasakė Rudolfas, ir tuo metu atkeliavo jo 
kava. Jisai sugriebė mažutį puodelį ir susigrūdo giliai į barzdą. Ma- 
tyt, tas susirado jo burną. Profesorius sučepsėjo lūpomis ir šiek tiek 

palinko į priekį, lyg trokštų kalbėti: — Klausantis neatrodo, kad jūs 
kanadietis, — pareiškė, ir tos akys tartum juokėsi iš jo. 

Markas vargo, stengdamasis atrodyti, elgtis ir kalbėti kaip italas. 
Neturėjo laiko netgi pagalvoti, kaip dėtis kanadiečiu. O kaip reikia 
kalbėti, kad būtum palaikytas kanadiečiu? Jis vėl atsikando sumušti- 
nio, šįsyk didžiulį kąsnį, ir prikimšta burna tarė: 

— Ką padarysi. O kaipgi jūs atsibeldėte čia iš Ostino? 

— Ilga istorija. 

Markas gūžtelėjo pečiais, lyg turėtų begales laiko. 

— Kadaise buvau jaunas Teksaso universiteto teisės fakulteto 
profesorius. Kai sužinojo, jog esu komunistas, man ėmė daryti spau- 
dimą, kad pasitraukčiau. Aš kovojau. Vyresnybė irgi. Ėmiau garsiau 
reikšti savo pažiūras, ypač auditorijoje. Aštuntojo dešimtmečio pra- 
džioje komunistams Teksase nekaip sekėsi, abejoju, ar kas nors iš es- 
mės pasikeitė. Atleido mane iš pareigų, išgujo iš miesto, tad atvykau 
čionai, į Bolonę, itališkojo komunizmo širdį. 

— Ką čia dėstote? 

— Jurisprudenciją. Teisę. Kraštutines kairiosios pakraipos teisės 
teorijas. 

Atnešė kažkokią briochė“ su cukraus pudra, ir vienu kąsniu 
Rudolfas prarijo veik pusę. Iš jo barzdos gelmių nubyrėjo keli tru- 
piniai. | 

— Vis dar komunistas? — paklausė Markas. 

— Žinoma. Visada. Kodėl turėčiau pasikeisti? 

— Regis, tatai jau atgyvenę, jūs nemanote? Galų gale, ne to- 
kia ir puiki idėja. Noriu pasakyti, tik pažiūrėkite, į kokį mėšlą Rusija 
įklimpusi per Staliną ir jo palikimą. O Šiaurės Korėja? Jie ten badau- 
ja, o diktatorius kuria branduolines kovines galvutes. Kuba penkias- 
dešimtį metų atsilikusi nuo viso kito pasaulio. Sandinistai pralaimė- 
jo rinkimus Nikaragvoje. Kinija gręžiasi į laisvos rinkos kapitalizmą, 
nes senoji sistema sužlugo. Juk tai iš tiesų neveikia, a? 

Brioche buvo praradusi savo žavesį; žalios akys prisimerkė. Mar- 

kas jautė prapliupsiant tiradą, tikriausiai perpintą nešvankybėmis an- 
glų ir italų kalba. Skubiai apsidairęs aplinkui sumojo, kad visai tikėti- 
na, jog „Fontano bare“ komunistai pranoksta jį skaičiumi. 

O ką gi kapitalizmas buvo padaręs jam? 

Didžiai savo garbei, Rudolfas tik nusišypsojo, gūžtelėjo pečiais 
ir su nostalgija balse tarė: 

— Gal ir taip, bet tikrai buvo smagu prieš trisdešimtį metų būti 
komunistu, ypač Teksase. Tai bent būta dienelių! 

Markas kryptelėjo galvą į laikraštį ir paklausė: 

— Ar kada nors skaitote laikraščius iš namų? 

— Namai čia, drauge mano. Tapau Italijos piliečiu, ir jau dvide- 
šimt metų, kai nebuvau sugrįžęs į Valstijas. 

Bekmenui palengvėjo. Nuo pat savo išlaisvinimo nematė ame- 
rikietiškų laikraščių, bet spėjo, kad juose turėjo būti kas nors jį do- 
minančio. Galbūt įdėtos ir senos fotografijos. Regis, jo praeitis nuo 
Rudolfo saugi. 

Markas pagalvojo: kažin ar ir jo tokia ateitis — Italijos piliety- 
bė? Jeigu apskritai — kokia nors. Greitai persuk priekin dvidešimt 
metų, ir ar jis vis dar tebeklajos po Italiją, nebūtinai nuolat atsigręž- 
damas per petį, bet visada apie tai mąstydamas? 

— Jūs pasakėte „iš namų“, — pertraukė jo mintis Rudolfas. — 
Tai Jungtinės Valstijos ar Kanada? 

Markas nusišypsojo ir linktelėjo kažkur tolumon. 

— Manau, ten anapus. — Maža klaida, bet tokių nevalia da- 
ryti. Stengdamasis kuo greičiau sukti prie kitos temos, tarė: — Bo- 
lonijoje aš pirmą kartą. Nežinojau, kad ji — italų komunizmo cen- 
tras. 

Rudolfas nuleido ant stalo puodelį ir sučepsėjo beveik nemato- 
momis lūpomis. Paskui abiem rankomis švelniai pasičiupinėjo barz- 
dą, braukdamas šią atgal — visai kaip senas katinas, besilaižantis 
žandenas. | 

— Bolonija yra daug kas, drauge mano, — pratarė jis taip, lyg 
prasidėtų ilga paskaita. — Ji visados buvo Italijos laisvos minties ir 
intelektualinės veiklos centras, iš čia pirma pravardė, /a dožta, kuri 

reiškia „mokyta“. Paskui ji tapo politinės kairės namais ir gavo antrą 
pravardę, /a rossa, raudonoji. Be to, boloniečiai visada labai rimtai žiū- 
rėjo į savo maistą. Jie mano, ir veikiausiai yra teisūs, kad ji — Italijos 
pilvas. Taigi trečia pravardė — /a grassa, storulė; tai meilus pavadini- 
mas, nors čia ne per daug pamatysi žmonių, turinčių antsvorį. Aš pats 
buvau storas, kai atvykau, — išdidžiai taręs paplekšnojo vienu delnu 
sau per pilvą, kitu baigdamas doroti Žrioche. 

Markui staiga toptelėjo bauginantis klausimas: o gal Rudol- 
fas — fono dalis? Priklauso tai pačiai komandai kaip Luidžis, Er- 
manas ir Stenetas ar dar kas nors iš tų, kurie iš visų jėgų darbuojasi 
šešėlyje, kad Džoelas Bekmenas išliktų gyvas? Tikrai ne. Jis iš tiesų 
tas, kas ir sakosi esąs — profesorius. Keistuolis, nepritapėlis, senstan- 
tis komunistas, susiradęs geresnį gyvenimą kažkur kitur. 

Ši mintis šmėstelėjo ir dingo, bet nebuvo pamiršta. Markas bai- 
gė valgyti nedidelį savo sumuštinį ir nusprendė, kad juodu užtektinai 
pasišnekėję. Staiga jam prisireikė suspėti į traukinį — dar vieną die- 
ną lankyti žymias vietas. Vargais negalais jis išsirangė nuo staliuko ir 
susilaukė mielo Rudolfo atsisveikinimo: 

— Būnu čia kasryt, — pasakė jis. — Vėl užsukite, kai galėsite 
pasėdėti ilgiau. 

— Grazie, — atsakė Markas. — Arrivederci. 

Kai Markas paliko kavinę, lauke Via Irnerio buvo beatgyjanti — 
savo maršrutus pradėjo prekes pristatantys furgonėliai. Pora vairuo- 
tojų šūktelėjo vienas kitam — veikiausiai draugiškas nešvankybes, 
kurių Markas niekada nesupras. Jis nuskubėjo tolyn nuo kavinukės, 
baimindamasis, kad senasis Rudolfas kartais nesumanytų dar ko nors 
paklausti ir neišpultų pro duris įkandin. Įsuko į šoninę gatvikę, Via 
Capo di Lucca“ — ėmė sumoti, kad šios visos gerai pažymėtos ir leng- 
vai surandamos jo turimame miesto plane — ir zigzagais patraukė 
centro link. Praėjo dar vieną jaukią kavinukę, paskui staiga sugrįžo 
atgal ir įnėrė vidun išgerti kapucino. 

Čia netrukdė jokie komunistai, niekas, regis, netgi nekreipė į jį 

dėmesio. Markas ir Džoelas Bekmenas mėgavosi akimirka — puiki 
karšta kava, šilta jauki atmosfera, tylus besišnekučiuojančiųjų juokas. 
Kaip tik šiuo metu ničniekas pasaulyje tiksliai nežino, kur jis esąs, ir 
tas jausmas iš tiesų kėlė ūpą. 


MaRkxUI primygtinai reikalaujant, rytinės pamokos prasidėda- 
vo aštuntą, o ne trisdešimt minučių vėliau. Ermanui, studentui, buvo 
būtina gerai išsimiegoti, bet jis negalėjo ginčytis su savo mokinio at- 
kaklumu, Markas atkakdavo į kiekvieną pamoką su stropiai įsimin- 
tais žodžių atsargos sąrašais, tobulai išmoktais situacijų pokalbiais ir 
vos tramdomu karštu troškimu perprasti kalbą. Vieną sykį jis netgi 
pasiūlė, kad juodu pradėtų septintą. 

Tą rytą, kai susipažino su Rudolfu, Markas intensyviai mokėsi 
dvi valandas be pertraukos, paskui netikėtai pareiškė: 

— Vorrei vedere Vuniversita. Norėčiau pamatyti universitetą. 

— Owando? — paklausė Ermanas. Kada? 

— Adesso. Andiamo a fare una passagiata. Dabar. Eikime kiek pa- 
sivaikštinėti. 

— Penso che dobbiamo studiare. Manau, privalėtume mokytis. 

— Si. Possiamo studiare a camminando. Taip, galėsime mokytis 
eidami: 

Markas jau buvo atsistojęs ir siekė palto. Juodu paliko slogų pa- 
statą ir patraukė apytikriai universiteto linkui. 

— Ouesta via, come si chiama? — paklausė Ermanas. Kaip ši gat- 
vė vadinasi? 

— E Via Donati, — atsakė Markas, nė nepažvelgdamas į gatvės 
pavadinimo lentelę. 

Juodu sustojo priešais pilną žmonių parduotuvėlę, ir Ermanas 
paklausė: 

— Che tipo di negozio ė guesto? Kokia tai parduotuvė? 

— Una tabacchberia. Tabako gaminių. 

— Che cosa puio compare in guesto negozio? Ką galima čia nusi- 
pirkti? 

— Posso comprare molte cose. Giornali, riviste, francobolli, sigarette. 
Daug dalykų. Laikraščių, žurnalų, pašto ženklų, cigarečių. 

Pakeliui pamoka tapo žaidimu „įvardyk šį daiktą“. Ermanas pa- 
rodydavo ir paklausdavo: 

— Cosa ė guello? Kas tai? 

Dviratis, policininkas, mėlynas automobilis, miesto autobusas, 
suolas, šiukšliadėžė, studentas, telefono būdelė, šunytis, kavinė, cuk- 
rainė. Išskyrus gatvės žibinto stulpą, Markas kaipmat kiekvienam 
pritaikydavo itališką žodį. Ir pačius svarbiausius veiksmažodžius — 
eiti, kalbėti, matyti, mokytis, pirkti, mąstyti, šnekučiuotis, kvėpuo- 
ti, valgyti, skubėti, vairuoti — sąrašas buvo beribis, ir Markas turėjo 
savo dispozicijoje atitinkamus vertinius. 

Dešimt minučių po dešimtos universitetas galiausiai buvo beat- 
gyjąs. Ermanas paaiškino, kad čia nėra centrinio universitetinio mies- 
telio nei amerikietiško pavyzdžio keturkampio kiemo, pakraščiais ri- 
bojamo medžių ir pan. Universiteta degli Studi išsidėstęs po dešimtis 
gražių senų pastatų, kai kurie — penkių šimtų metų senumo, dauge- 
lis iš jų sugrūsti galugaliais palei Via Zamboni, nors per šimtmečius 
aukštoji mokykla išsiplėtė ir apėmė ištisą Bolonijos rajoną. 

Vieną ar du kvartalus italų kalba buvo pamiršta — juodu yrėsi 
priekin kartu su bangomis studentų, skubančių šen bei ten iš pa- 
skaitų. Markas susizgribo besidairąs senioko šviesiais žilais plau- 
kais — savo pamėgtojo komunisto, tikro pirmo pažįstamojo nuo 
tada, kai išėjo iš kalėjimo. Jis jau buvo apsisprendęs vėl pasimatyti 
su Rudolfu. | 

Prie Via Zamboni 22 Markas sustojo ir pažvelgė į iškabą tarp 
durų ir vieno lango: FACOLTA DI GIURISPRUDENZA. 

— Čia teisės fakultetas? — paklausė jis. 

— Ši. 

Kažkur ten viduje Rudolfas, be abejo, skleidžia imliems savo 
studentams kairiąsias opozicines pažiūras. 

Juodu traukė toliau, niekur neskubėdami ir vis tebežaisdami 
„įvardyk šį daiktą“, mėgaudamiesi gatvės energija. 

LEZIONE-A-PIEDI — PAMOKA PĖSČIOMIS — TĘSĖSI IR KITĄ DIENĄ, 
kai Markas po valandos varginančio gramatikos kalimo tiesiai iš va- 
dovėlio pakėlė maištą ir pareikalavo eiti pasivaikštinėti. 

— Ma, deve imparare la grammatica, — spyriojosi Ermanas. Pri- 
valote mokytis gramatikos. 

Markas jau vilkosi švarką. | 

— Štai jūs ir klystate, Ermanai. Man reikia gyvo pokalbio, o ne 
sakinio struktūros. 

— Sono io Vinsegnante. Vai aš mokytojas. 

— Eime. Andiamo. Bolonija laukia. Gatvės pilnos linksmų jau- 
nų žmonių, ore skamba jūsų kalba ir tik laukia, kad ją įsiminčiau. — 
Ermanas dvejojo, tad Markas nusišypsojo jam ir paragino: — Pra- 
šom, drauguži. Šešerius metus tūnojau uždarytas mažoje kameroje 
maždaug didumo sulig šiuo kambariu. Negalite norėti, kad nuolat 
būčiau čia. Lauke už lango kunkuliuoja miestas. Eime jo tyrinėti. 

Lauke oras buvo giedras ir gaivus, danguje niekur nė debesė- 
lio, nuostabi žiemos diena, išviliojusi visus karštakraujus boloniečius 
į gatves įvairiais reikalais ir ilgų pašnekesių su senais draugais. Radosi 
gyvų pokalbių židiniai — studentai užmiegotomis akimis stabčiojo 
pasisveikinti vienas su kitu, namų šeimininkės būriavosi mainytis pa- 
skalomis. Pagyvenę ponai su paltais ir kaklaraiščiais spaudė vienas 
kitam rankas ir paskui visi išsyk puldavo kalbėti. Gatvės prekeiviai 
šūkaliojo naujausių savo prekių geras kainas. 

Tačiau Ermanas nė neketino vaikštinėti po parką. Jeigu jo mo- 
kinys trokšta pokalbio, tai tikrai šį gaus. Jis parodė į policininką ir pa- 
sakė Markui, žinoma, itališkai: 

— Nueikite prie to policininko ir pasiteiraukite kelio į Piazza 
Maggiore. Gerai išklausykite, paskui man pakartosite. 

Markas labai pamažėle nuėjo, kuždėdamas kai kuriuos žodžius, 
stengdamasis prisiminti kitus. Visad pradėk šypsena ir deramai pa- 
sisveikink. 

— Buon giorno, — užkalbino jis, bemaž gniauždamas kvapą. 

— Buon giorno, — atsakė policininkas. 

— Mi puė aiutare? Galite man padėti? 

— Certamente. — Žinoma. | 

— Sono Canadese. Non barlo molto bene. Esu kanadietis. Ne itin 
gerai kalbu itališkai. 

— Allora. Nieko tokio. — Policininkas tebesišypsojo, dabar tik- 
rai pasišovęs padėti. 

— Dovė Ja Piazza Maggiore? 

Policininkas pasisuko ir pažvelgė tolyn, Bolonijos centro linkui. 
Atsikrenkštė, ir Markas pasirengė nuorodų srautui. Ermanas vos už 
kelių žingsnių klausėsi kiekvieno žodžio. 

Gražiai, lėtai moduliuodamas balsą, policininkas itališkai pasa- 
kė ir parodė, kaip jie visi tai daro: 

— Tai ne per toliausia. Eikite šia gatve, prie kitos pasukite į de- 
šinę, tai bus Viz Zamboni, laikykitės jos, iki išvysite du bokštus. Pasu- 
kite į Via Rizzoli ir nužingsniuokite tris kvartalus. 

Markas klausėsi kaip įmanydamas įdėmiau, paskui pabandė 
kiekvieną frazę pakartoti. Policininkas kantriai vėl viską persakė. 
Markas jam padėkojo, pakartojo kiek sugebėdamas patsai sau, paskui 
išklojo Ermanui. 

— Non cė male, — pagyrė šis. Neblogai. Smagumas buvo tik 
beprasidedąs. Kol Markas džiaugėsi nedidele savo pergale, Erma- 
nas dairėsi kito nieko neįtariančio repetitoriaus. Surado tokį vieną 
senį, su lazda ir storu laikraščiu po pažastimi klibikščiuojantį pro 
šalį. 

— Paklauskite jį, kur nusipirko laikraštį, — paliepė savo mo- 
kiniui. 

Markas neskubėjo, sekė paskui žmogų kelis žingsnius, ir nu- 
sprendęs, kad jau parinko reikiamus žodžius, tarė: 

— Buon giorno, scusi. Laba diena, atleiskite. 

Seniokas sustojo ir išpūtė akis, mirksnį atrodė, lyg tuoj pakels 
lazdą ir užvoš Markui per galvą. Mat neatsakė įprastu „5uon gior- 

— Dovė ba comprato guesta giornale? Kur pirkote tą laikraštį? 

Seniokas dirstelėjo į laikraštį, lyg tas būtų kontrabanda, pas- 
kui nužvelgė Marką tartum šį keikdamas. Kryptelėjo galvą kairėn ir 
pasakė kažką panašaus į „antai ten“. Reikėjo suprasti, kad pokalbis 
baigtas. Nuklibikščiavo tolyn, o Ermanas, prisigretinęs prie Marko, 
angliškai tarė: 

— Ne kažkiek pokalbio, a? 

— Turbūt ne. 

Juodu užėjo į vieną kavinukę, kur Markas pats užsisakė paprasto 
espreso. Ermano netenkino paprasti dalykai; jis užsigeidė paprastos 
kavos su cukrumi, bet be grietinėlės ir mažo vyšnių pyragaičio, pri- 
versdamas Marką viską užsakyti ir atlikti tai tobulai. Abiem atsisė- 
dus prie staliuko, Ermanas padėjo priešais save kelis įvairių nominalų 
eurų banknotus bei monetas, iš viso vieno euro ir penkiasdešimties 
centų vertės, ir juodu suskato praktikuotis tarti skaičius bei skaičiuo- 
ti. Paskui jis užsimanė dar vienos „paprastos kavos“, šįsyk be cukraus, 
bet tik su truputėliu grietinėlės. Markas paėmė du eurus ir sugrįžo su 
kava. Jisai suskaičiavo grąžą. 

Po trumpo atokvėpio juodu vėl atsidūrė gatvėje, pamažu slinko 
Via San Vitale, viena iš pagrindinių universiteto alėjų, kur iš abiejų 
pusių šaligatvius dengė portikai ir tūkstančiai studentų stumdyda- 
miesi skubėjo į ankstyvąsias pratybas. Gatvė buvo grūste prigrūsta 
dviračių, mėgstamiausios transporto priemonės. Ermanas trejus me- 
tus studijavo Bolonijoje, bent taip jisai sakėsi, bet Markas mažai tikė- 
jo tuo, ką girdėjo ir iš savo repetitoriaus, ir iš kuratoriaus. 

— Čia Piazza Verdi, — pasakė Ermanas, krypteldamas galva 
į nedidelę aikštę, kur vangiai buvo beprasidedąs kažkoks protesto 
mitingas. Ilgaplaukis aštunto dešimtmečio reliktas derino mikro- 
foną, be abejo, rengdamasis klykaudamas pasmerkti amerikiečių 
piktadarystes kažkur pasaulyje. Jo pajėgos bandė išskleisti ilgą, 
prastai nupieštą namų darbo transparantą su šūkiu, kurio netgi 
Ermanas neįstengė suprasti. Bet anie pernelyg pasiankstino. Stu- 
dentai buvo pusiau užsimiegoję ir labiau susirūpinę savo vėlavimu 


į pratybas. 

— Kokia jų problema? — paklausė Markas, jiedviem einant pro 
šalį. 

— Nesu tikras. Kažkas dėl Pasaulio banko. Čia visada vyksta 
kokia nors demonstracija. 

Juodu žengė toliau kartu su jaunų žmonių srautu, skindamiesi 
kelią pro pėsčiuosius ir apskritai traukdami ;/ cenžro kryptimi. 

Luidžis susitiko su jais priešpiečių restorane, kuris vadinosi Tės- 
terino, netoliese universiteto. Kadangi amerikiečiai mokesčių mokė- 
tojai dengė sąskaitas, jis užsakinėjo dažnai net ir neatsižvelgdamas į 
kainą. Ermanas, beskatikis studentėlis, dėl tokio ekstravagantiškumo, 
regis, jautėsi nepatogiai, bet kaip tikras italas galiausiai atšilo ilgų 
priešpiečių perspektyvai. Valgė dvi valandas, ir per tą laiką neištarė nė 
vieno angliško žodžio. Italų kalba tekėjo pamažu, metodiškai, dažnai 
pakartojama, bet nėsyk neužleido vietos angliškiems žodžiams. Mar- 
kui paaiškėjo, kad sunku mėgautis puikiu maistu, kai smegenys dirba 
viršvalandžius, siekdamos išgirsti, pagauti, pergromuliuoti, suprasti ir 
suregzti atsakymą į paskutinę mestą jam frazę. Dažnai paskutinioji 
frazė praskriedavo jam per galvą, vargais negalais atpažinus tik vieną 
kitą Žodį, ir staiga vieną dalyką jau vydavosi kitas. O porelė jo drau- 
gužių šnekučiavosi ne vien iš smagumo. Jeigu tik juodu pagaudavo 
menkiausią užuominą, kad Markas neseka pokalbio, kad paprasčiau- 
siai tik linksi galva, idant abu toliau kalbėtų ir šitaip jis galėtų suval- 
gyti kąsnelį, šie tuoj pat nutildavo ir paklausdavo: Che cosa bo detto? 
Ką aš pasakiau? 

Markas kelias sekundes kramtydavo, stengdamasis laimėti lai- 
ko kažką sugalvoti — kad juos kur velniai, itališkai! — ir išsisukti 
iš keblios padėties. Tačiau jis mokėsi klausytis, gaudyti pagrindinius 
žodžius. Abu jo draugai vis kartodavo, kad jis visados supras daugiau, 
nei įstengs atsakyti. 

Maistas jį gelbėjo. Ypač svarbu buvo atskirti žorže//ini (įdarytų 
kiauliena virtinukų) nuo /or/e//oni (stambesnių, įdarytų 7ico//a sūriu, 
virtinių). Virtuvės šefas sumojęs, kad Markas kanadietis, labai besi- 
domintis boloniška virtuve, mygo užsisakyti abu patiekalus. Kaip vi- 

sada Luidžis paaiškino, kad šie — išimtinai didžiųjų Bolonijos virtu- 
vės šefų gaminiai. 

Markas paprasčiausiai valgė kiek tilpo, dorojo puikius patieka- 
lus ir taip išvengė italų kalbos. 

Po dviejų valandų jis pareikalavo nutraukti vaišes. Išbaigė ant- 
rą espreso ir atsisveikino. Paliko juodu lauke prie restorano ir nu- 
ėjo, nuo įtemptų kalbos pratybų ūžiančiomis ausimis ir svaigstančia 


galva. 


Iš Via Rizzoli jis padarė dviejų kvartalų lankstą. Paskui sugrįžo 
atgal ir pasitikrino, ar niekas neseka iš paskos. Ilgi portikų dengiami 
pėsčiųjų takai idealiai tiko glaustis bei slėptis. Kai juose vėl tapo tiršta 
studentų, jis perkirto Piazza Verdi, kur protestas prieš Pasaulio banką 
buvo užleidęs vietą ugningai kalbai, leidusiai Markui pasijausti visai 
laimingam, kad nepajėgia suprasti itališkai. Jisai stabtelėjo prie Via 
Zamboni 22 ir vėl pažvelgė į masyvias medines teisės fakulteto du- 
ris. Jėjo pro jas ir kaip įmanydamas stengėsi dėtis, kad ši vieta jam 
sava. Niekur nesimatė informacijos, bet studentų skelbimų lentoje 
buvo reklamuojami butai, knygos, draugystės, regis, bemaž viskas, 
įskaitant vasaros studijų programą Veik Foresto universiteto teisės 
fakultete. 

Koridoriaus gale pastatas baigėsi atviru kiemu, po kurį maišėsi 
studentai, šnekantys mobiliaisiais telefonais, rūkantys ir laukiantys 
pratybų pradžios. 

Marko dėmes; atkreipė laiptai kairėje. Jis užkopė į trečią aukštą, 
kur galiausiai aptiko šiokią tokią informaciją. Suprato Žodį „uffici“ ir 
koridoriumi praėjo pro dvi auditorijas, kol atsirėmė į fakulteto admi- 
nistracijos patalpas. Daugelis turėjo pavadinimus, kelios ne. Pasku- 
tinysis kabinetas priklausė Rudolfui Viskovičiui, iki šiol vienintelei 
neitališkai pavardei pastate. Markas pasibeldė. Niekas neatsiliepė. Jis 
pasuko rankenos bumbulą, bet durys buvo užrakintos. Greitai išsi- 
traukęs iš švarko kišenės popieriaus lapelį, kurį buvo pasiėmęs iš Al- 
bergo Campeo! Trevize, pakrevezojo laiškutį: 

Brangusis Rudolfai, basčiausi bo universitetinį miestelį, 

užėjau į jūsų įstaigą ir banorau pasisveikinti. Galbūt vel jus 
aptiksiu „Bar Fontana“. Vakar buvo smagu pasišnekėti. 
Kartkartėmis malonu išgirsti anglų kalbą. Jūsų kanadietis draugas 
Markas Ladzeris. 


Pakišo laiškutį po durimis ir, sekdamas paskui grupę studentų, 
nulipo laiptais žemyn. Vėl atsidūręs Via Zamboni patraukė toliau be 
kokio nors užsibrėžto tikslo. Sustojo suvalgyti ge/a/0, paskui pama- 
žėle sugrįžo į viešbutį. Darsyk pasižadėjo sau, kad pasiskųs savo ku- 
merį. Juk Luidžis ir tie aukščiau jo stovintys tikrai išgalėtų apmokėti 
už geresnį būstą. 

Jis pardzimbino popietinei pamokai į indaujos didumo Erma- 
no butą. 


Lurpžis kantriai laukė Bolonijos Centrinėje niekur nestojan- 
čio „Eurostar“ greitojo iš Milano. Geležinkelio stotyje buvo palyginti 
ramu — atvanga prieš penktos valandos spūstį. 15.35, tiksliai pagal 
tvarkaraštį, trumpam stabtelėjimui it aptaki kulka įšovė ekspresas, ir 
iš jo iššoko Vitekeris. 

Kadangi Vitekeris niekada nesišypsodavo, juodu tik vos pasi- 
sveikino. Greitomis paspaudę vienas kitam ranką, nuėjo prie Luidžio 
fiato. 

— Kaip mūsiškis vaikinas? — paklausė Vitekeris, kai tik už- 
trenkė dureles. 

— Puikiai, — atsakė Luidžis, užvedė variklį ir pavažiavo nuo 
stoties. — Stropiai mokosi. Nedaug ką kita turi veikti. 

— Niekur toli nepasišalina? 

— Ne. Mėgsta vaikštinėti po miestą, bet nedrįsta per daug nu- 
tolti. Be to, neturi pinigų. 

— Ir toliau tebūnie skurdžius. Kaip jo italų kalba? 

— Sparčiai mokosi. — Juodu važiavo Via de// Indipendenza, — 

Nepriklausomybės gatve, — plačiu prospektu, vedančiu tiesiai į pie- 
tus, miesto centro link. — Labai motyvuotas. - 

— Jis išgąsdintas? 

— Manau, taip. 

— Jis gudrus, be to, manipuliatorius, nepamirškite to, Luidži. O 
kadangi yra gudrus, todėl ir labai bijo. Nujaučia pavojų. 

— Papasakojau jam apie Kricą. 

— Ir? 

— Buvo pasibaisėjęs. 

— Tai jį išgąsdino? 

— Manau, taip. Kas Kricą sudorojo? 

— Spėju, kad mes. Bet ką gali žinoti. Ar įslaptintas namas pa- 
rengtas? 

— Taip. 

— Gerai. Apžiūrėkime Marko butą. 

Via Fondazza buvo tyki gyvenamųjų namų gatvė pietvakarinėje 
senamiesčio dalyje, keli kvartalai į pietus nuo universitetinio rajo- 
no. Kaip ir visur Bolonijoje, takus pėstiesiems iš abiejų pusių dengė 
portikai. Namų ir butų durys vėrėsi tiesiai į šaligatvius. Prie dauge- 
lio vidaus telefonų šalia buvo žalvarinės plokštelės su informacija, 
bet pastatas Via Fondazza 112 tokios neturėjo. Buvo nepažymėtas 
ir nuomojamas vienam paslaptingam verslininkui iš Milano, mo- 
kėjusiam nuomą, bet retai kada čia gyvenusiam. Vitekeris daugiau 
kaip metus nebuvo namo matęs, antra vertus, šis ne kažkiek ir buvo 
įdomus — paprastas būstas apie šešių šimtų kvadratinių pėdų ploto, 
keturi kambariai su pačiu būtiniausiu apstatymu, kainuosiantys 1200 
eurų per mėnesį. Įslaptintasis namas, nieko kita; vienas iš trijų šiuo 
metu šiaurinėje Italijoje, priskirtų jo Žiniai. 

Čia buvo du miegamieji, mažutė virtuvė, bendrasis kambarys su 
sofa, rašomuoju stalu, dviem odiniais krėslais. Be televizoriaus. Lui- 
džis parodė į telefoną, ir juodu susitarė — bemaž kodine kalba — dėl 
įstatyto ir niekaip neįmanomo aptikti pasiklausymo įtaisėlio. Kiek- 
viename kambaryje buvo po du mikrofonus, galingus gaudytuvėlius, 
nuo kurių neprasprūsta nė menkiausias žmogaus sukeltas garsas. 

Taip pat čia buvo ir dvi mikroskopinės vaizdo kameros — viena 
paslėpta seno koklio plyšyje aukštai virš darbo kampučio ir iš ten 
aprėpianti viską prie paradinių durų. Kita — užmaskuota pigiame 
šviestuve, kabančiame nuo virtuvės sienos, ir leidžianti aiškiai matyti 
užpakalines duris. 

Jie nestebės jo miegamojo, ir Luidžis pasakė, kad dėl to jaučia- 
si lengviau. Jeigu Markas susirastų kokią moterį, kuri sutiktų pas jį 
lankytis, jie su kamera, įrengta darbo kamputyje, galėtų fiksuoti ją at- 
einančią ir išeinančią, ir to Luidžiui tikrai užteko. Jeigu jam iš tiesų 
nusibostų, galėtų nuspausti jungiklį ir įdomumo dėlei klausytis. 

Prie įslaptinto namo iš pietų šliejosi kitas butas, ir abu skyrė 
stora akmeninė siena. Luidžis buvo apsistojęs ten, glausdamasis kai- 
mynystėje, penkių kambarių bute, tik nedaug didesniame už Marko. 
Užpakalinės durys išėjo į nedidelį sodą, kurio iš įslaptintojo namo 
nebuvo matyti, todėl jis galėjo judėti nematomas. Virtuvė buvo per- 
dirbta į aukštos technologijos šnipinėjimo patalpą, ir bet kuriuo 
metu, kada tik panorėjęs, Luidžis galėjo įjungti kamerą ir žvilgtelti, 
kas dedasi kaimynystėje. 

— Ar jie čia mokysis? — paklausė Vitekeris. 

— Taip. Manau, bus pakankamai saugu. Be to, aš galėsiu viską 
stebėti. 

Vitekeris vėl apėjo visus kambarius. Užtektinai pamatęs, pasi- 
domėjo: 

— Kaimynystėje viskas parengta? 

— Viskas. Ten praleidau pastarąsias dvi paras. Mes pasiruošę. 

— Kada galite jį perkelti? 

— Šiandien popiet. 

Juodu Via Fondazza nuėjo šiaurėn iki gatvės galo, paskui šiau- 
rės vakarų kryptimi platesniu prospektu Sžrada Maggiore. Susitikimo 
vieta buvo kavinukė „Pas Lestrį“. Luidžis susirado laikraštį ir vienas 
atsisėdo prie staliuko. Vitekeris taip pat pasiėmė laikraštį ir įsitai- 
sė netoliese, abu vyrai nekreipė vienas į kitą dėmesio. Lygiai pusę 
penkių Ermanas ir jo mokinys trumpam užsuko atsigerti espreso su 
Luidžiu. | 

Jiems pasisveikinus ir nusivilkus paltus, Luidžis paklausė: 

— Tu pavargęs nuo italų kalbos, Markai? 

— Man bloga nuo jos, — nusišypsojo Markas. 

— Gerai. Tad kalbėkimės angliškai. 

— Telaimina tave Dievas, — atsiduso Markas. 

Vitekeris sėdėjo penki žingsniai atstu, dalinai pasislėpęs už laik- 
raščio, rūkydamas cigaretę, lyg niekas aplinkui jo nedomintų. Be abe- 
jo, žinojo apie Ermaną, bet iš tikrųjų niekad nebuvo jo matęs. Mar- 
kas — kitas dalykas. 

Prieš kokius dvylika metų Vitekeris buvo Vašingtone, atliko tar- 
nybinę užduotį Langlyje. Tuomet visi žinojo brokerį. Jis prisiminė 
Džoelą Bekmeną kaip politinę jėgą, skyrusį bemaž tiek pat laiko per- 
nelyg išpūstam savo įvaizdžiui palaikyti, kaip ir atstovauti svarbiems 
klientams. Buvo pinigų ir galios įsikūnijimas, tikras piniguočius tū- 
zas, gebėdavo grasinti, meilikauti ir švaistytis pinigais, kad gautų vis- 
ką, ko panorėjęs. 

Neįtikėtina, ką gali padaryti šešeri metai kalėjimo. Dabar jis 
buvo sulysęs, su madingais „Armani“ akiniais atrodė visai kaip eu- 
ropietis. Buvo bepradedąs želdintis žilsvą barzdelę. Vitekeris neabe- 
jojo, kad faktiškai niekas iš tėvynainių, šią akimirką įžengęs į kavinę, 
Džoelo Bekmeno neatpažintų. 

Markas pastebėjo už kelių metrų vyriškį, kiek per dažnai dirs- 
čiojantį jo pusėn, bet nieko bloga nepagalvojo. Jie šnekučiavosi an- 
gliškai, ir galbūt nemažai žmonių taip kalbėdavo, bent „Pas Lestrį“. 
Kiekvienoje kavinukėje arčiau universiteto buvo galima girdėti ne- 
mažai kalbų. 

Išgėręs vieną puodelį espreso, Ermanas atsiprašė ir pasišalino. 
Po poros minučių paliko kavinę ir Vitekeris. Paėjėjęs kelis kvartalus, 
susirado interneto kavinę, kuria naudodavosi ir anksčiau. Jis įjungė 
savo nešiojamąjį kompiuterį, užmezgė ryšį ir surinko žinutę Džulijai 


Chavjer Langlyje: 


Fondazza gatvės butas parengtas, šyvakar turėtų ten įsikraus- 
tyli. Užmečiau į mūsiškį žmogų akį, kai gėrė kavą su mūsų 


BROKERIS 131 


draugais. Kitaip būčiau jo nebažinęs: Gražiai prisitaiko 
prie naujo gyvenimo. Čia viskas gerai; kol kas jokių 
problemų. 


SuTEMUS fiatas sustojo Via Fondazza viduryje ir buvo kaipmat 
iškraustytas. Markas atvažiavo lengvomis, nes beveik nieko neturėjo. 
Du krepšiai drabužių ir keletas italų kalbos vadovėlių, tad buvo visiš- 
kai mobilus. Įžengęs į naująjį savo butą, pirmiausia jis pastebėjo, kad 
šis buvo pakankamai šildomas. 

— Čia jau panašiau į būstą, — pasakė Luidžiui. 

— Einu patrauksiu automobilį. Apsižvalgyk. 

Markas apsidairė aplinkui, suskaičiavo keturis dailiai apstatytus 
kambarius — nieko ekstravagantiška, bet didžiulis žingsnis aukštyn 
nuo ankstesnės vietos. Gyvenimas gerėja — prieš dešimt dienų jis 
dar sėdėjo kalėjime. 

Paskubom sugrįžo Luidžis. 

— Na, ką manai? 

— Pasilaikysiu jį. Dėkui. 

— Nėr už ką. 

— Ir taip pat dėkui žmonėms Vašingtone. 

— Matei virtuvę? — paklausė Luidžis, spragteldamas šviesos 
jungiklį. 

— Taip, puiki. Ar ilgai aš čia liksiu, Luidži? 

— Ne aš sprendžiu. Juk žinai. 

— Žinau. 

Juodu sugrįžo į darbo kamputį. 

— Dar pora dalykų, — pasakė Luidžis. — Pirma, Ermanas 
kiekvieną dieną ateis čia tavęs mokyti. Nuo aštuonių iki vienuolikos, 
paskui nuo dviejų iki penkių arba kol tu norėsi baigti. 

— Puiku. Prašau, surask vaikinui naują butą, gerai? Jo lindy- 
nė — gėda Amerikos mokesčių mokėtojams. 

— Antra, ši gatvė labai rami, daugiausia vien butai. Įeik į namus 
ir išeik iš jų greitai, nesikalbėk su kaimynais, neužmegzk draugysčių. 

Prisimink, Markai, tu palieki pėdsakus. Paliksi per plačius, ir kas nors 
tave suras. 

— Jau dešimt kartų tai girdėjau. 

— Tad išklausyk mane darsyk. 

— Atsipalaiduok, Luidži. Kaimynai niekad manęs nematys, pa- 
žadu. Man čia patinka. Kur kas maloniau nei kalėjimo kameroje. 

PaMALDOS RoBERTO KRICO ATMINIMUI AUKOTOS VIENAME UŽMIES- 
čio klube — tartum mauzoliejuje ištaigingame Filadelfijos pakrašty- 
je, gimtajame jo mieste, kurio jis bent pastaruosius trisdešimt metų 
vengė. Jis pasimirė be testamento ir nepagalvojęs apie paskutiniuo- 
sius patvarkymus, palikęs vargšei poniai Kric vargą ne tik pargabenti 
jį iš Londono tėvynėn, bet ir paskui nuspręsti, kaip deramai palaidoti. 
Sūnus piršo mintį apie kremavimą ir gana grakštų palaidojimą mar- 
muriniame rūsyje, apsaugotame nuo lietaus. Tuo metu ponia Kric 
būtų sutikusi beveik su bet kokiu planu. Skrydis per Atlantą (turis- 
tine klase) su savo vyro palaikais kažkur žemiau po ja, gana nykiame 
karste, specialiai skirtame transportuoti oru mirusius žmones, buvo 
mažne išvaręs moterį iš proto. Lygiai kaip ir viešpatavęs chaosas oro 
uoste, kur niekas jos nepasitiko ir neperėmė tvarkyti reikalų. Kas per 
painiava! 

Pamaldos buvo tik kviestiesiems — tokia sąlyga iškelta ankstes- 
nio prezidento Artūro Morgano, kuris, praleidęs Barbadose vos dvi 
savaites, visai .netroško sugrįžti ir būti kieno nors pamatytas. Jeigu jį 
iš tiesų nuliūdino viso gyvenimo draugo mirtis, tai to neparodė. De- 
rėjosi dėl pamaldų detalių su Krico šeima tiek, jog bemaž buvo pa- 
prašytas nedalyvauti. Dėl Morgano data buvo nukelta į priekį. Jam 
netiko pamaldų tvarka. Nenorom sutiko pasakyti velionį šlovinančią 
kalbą, bet tik tuo atveju, jeigu ta būsianti labai trumpa. Po teisybei, jis 
niekada nemėgo ponios Kric, o ši niekada nemėgo jo. 

Mažam draugų ir giminių ratui atrodė neįtikima, kad Rober- 
tas Kricas Londono aludėje taip nusigertų, jog išsvirduliuotų į judrią 
gatvę ir parkristų priešais važiuojantį automobilį. Kai per autopsiją 
išaiškėjo nemažas kiekis heroino, ponia Kric pasijautė tokia prislėgta, 
jog pareikalavo, kad protokolas būtų užantspauduotas ir kuo giliau 
paslėptas. Netgi savo vaikams nenorėjo pasakoti apie narkotiką. Nė 
kiek neabejojo, kad jos vyras niekada neprisilietė nelegalaus kvaiša- 
lo — pernelyg daug gėrė, nors apie tai mažai kas žinojo, — bet vis 
dėlto buvo pasiryžusi saugoti gerą jo vardą. 

Londono policija mielai sutiko užrakinti autopsijos duomenis ir 
nutraukti bylą. Taip, turėjo savų klausimų, bet buvo apsivertę dauge- 
liu kitų bylų, o našlė nekantravo kuo greičiau sugrįžti tėvynėn ir viską 
palikti už savęs. 

Pamaldos prasidėjo ketvirtadienį antrą po vidudienio — laiką 
irgi padiktavo Morganas, kad savo privačiu lėktuvu galėtų atskristi 
iš Barbadoso į Filės tarptautinį oro uostą niekur nesustodamas — ir 
truko valandą. Buvo pakviesti aštuoniasdešimt du Žmonės, ir atvyko 
penkiasdešimt vienas, didžioji dauguma labiau smalsavo pamatyti 
prezidentą Morganą, negu jautė pareigą atsisveikinti su draugužiu 
Kricu. Apeigoms vadovavo kažkokios pakraipos pusiau protestantas 
dvasininkas. Kricas keturiasdešimt metų nebuvo įkėlęs kojos į baž- 
nyčią, išskyrus per sutuoktuves ir laidotuves. Dvasininkui buvo iškilęs 
sunkus uždavinys atgaivinti prisiminimą apie žmogų, kurio gyveni- 
me nebuvo regėjęs, ir nors narsiai stengėsi, jam visiškai nepavyko. Pa- 
skaitė iš Psalmių knygos. Pasiūlė sukalbėti bendro pobūdžio maldą, 
kuri būtų tikusi ir diakonui, ir žudikui maniakui. Skyrė giminaičiams 
paguodos žodžius, bet vėlgi — anie buvo visiškai jam svetimi. 

Užuot tapusios širdį sušildančiomis palydėtuvėmis, pamaldos 
buvo šaltos kaip netikros koplyčios pilkojo marmuro sienos. Morga- 
nas, bronziško įdegio, — pernelyg juokinga kaip vasariui, — pamėgi- 
no įsiteikti mažai auditorijai keliais anekdotais apie seną savo bičiu- 
l;, bet pasirodė kaip žmogus, atliekantis formalumus ir desperatiškai 
trokštantis vėl sėsti į savąjį reaktyvinį. 

Valandos, praleistos po Karibų saule, padėjo Morganui įsiti- 

kinti, kad kaltė už pragaištingą jo perrinkimo kampaniją priskirtina 
grynai Robertui Kricui. Šios išvados niekam nepasakė; po teisybei, 
neturėjo kam atsiverti, nes pakrantės vila buvo tuščia, neskaitant jo 
paties ir vietinio aptarnaujančiojo personalo. Tačiau jis jau buvo pra- 
dėjęs nešiotis pagiežą užantyje ir abejojo draugyste. 

Tad nedelsė, kai pamaldos pagaliau išsikvėpė ir baigėsi. Parei- 
gingai apkabino ponią Kric ir jos vaikus, trumpai šnektelėjo su kai 
kuriais senais draugais, pažadėjo po kelių savaičių su jais pasimatyti, 
paskui išskubėjo kartu su privalomąja Slaptosios tarnybos palyda. Ži- 
niasklaidos kameros, išdėstytos už klubo teritorijos tvoros, nė trum- 
pam neužfiksavo buvusio prezidento. Šis sėdėjo pasilenkęs vieno iš 
dviejų juodų minivenų gale. Po penkių valandų prie baseino jis jau 
gėrėjosi dar vienu Karibų saulėlydžiu. 

Nors atminai sutraukė mažai žmonių, vis dėlto buvo įdėmiai 
stebimi kitų. Tiesą sakant, apeigoms stumiantis į priekį, Tedis Mei- 
nardas jau turėjo priešais save ant stalo penkiasdešimt vieno daly- 
vaujančiojo sąrašą. Nė vienas nežadino bent kokio nors įtarimo. Nė 
viena pavardė neprivertė kilstelti antakio. 

Nužudyta švariai. Autopsijos protokolas nukištas į archyvą, iš 
dalies ponios Kric dėka, iš dalies — pasinaudojus slaptais ryšiais 
aukštesniuose nei Londono policija lygmenyse. Kūnas dabar virtęs 
pelenais, ir pasaulis greitai užmirš Robertą Kricą. Idiotiškas jo bandy- 
mas domėtis Bekmeno dingimu baigėsi, nė kiek nepakenkęs planui. 

FTB bandė, bet nesėkmingai, įterpti slaptą stebėjimo kamerą 
koplyčios viduje. Klubo savininkas spyriojosi. Vis dėlto leido įrengti 
slaptas vaizdo kameras lauke, ir šios iš arti užfiksavo visus atvykstan- 
čiuosius ir išvykstančiuosius gedėtojus. Tiesiogiai gauti kadrai buvo 
paredaguoti, kaipmat sudarytas penkiasdešimt vieno dalyvavusiojo 
sąrašas, ir valanda po apeigų pabaigos direktorius buvo glaustai in- 
formuotas. 


DirENĄ iki Roberto Krico mirties FTB gavo kai kurios stul- 
binančios informacijos. Si buvo visiškai netikėta, neprašyta ir per- 


BROKERIS 135 


duota vieno viskam pasiryžusio korporacinio sukčiaus, kuriam grėsė 
keturiasdešimt metų federalinio kalėjimo. Jis buvęs stambaus pajinio 
investicinio patikos fondo vadybininkas, sučiuptas, nes mėgino nu- 
slėpti pajamas; paprasčiausiai dar vienas Volstrito skandalas, kuriame 
sukosi keli milijardai baksų. Bet tas investicinis fondas priklausė vie- 
nai tarptautinei bankų grupei, ir per daugelį metų šisai sukčius su- 
gebėjo įsismelkti į vidinę organizacijos struktūrą. Fondas buvo toks 
pelningas (iš dalies ir dėl jo talento slėpti pajamas), jog to nebuvo 
galima nepaisyti. Žmogus buvo išrinktas į direktorių valdybą, premi- 
juotas liuksusiniu kooperaciniu butu Bermuduose, kur bazavosi kor- 
poracinė šios labai slaptos kompanijos būstinė. 

Žūtbūt stengdamasis išvengti likusių gyvenimo metų kalėjime, 
jisai sutiko dalytis paslaptimis. Bankininkystės paslaptimis. Neap- 
mokestinamosios užjūrio zonos purvu. Ivirtino galįs įrodyti, kad 
ankstesnis prezidentas Morganas paskutinę pareigose dieną parda- 
vęs mažiausiai vieną bausmės dovanojimą už 3 milijonus dolerių. Pi- 
nigai buvo pervesti elektronine perlaida iš vieno banko Didžiajame 
Kaimane į kitą banką Singapūre — abu bankus slapta kontroliavo 
grupė, kurią jis ką tik palikęs. Pinigai tebeslypėjo Singapūre, sąskai- 
toje, atidarytoje priedanginės korporacijos, kuri iš tikrųjų priklausė 
vienam senam Morgano bičiuliui. Pasak skundiko, pinigai buvo skir- 
ti Morganui. 

Kai FTB patvirtino, kad elektroninės perlaidos ir sąskaitos ėg- 
zistuoja, staiga ant stalo atsirado sandėris. Sukčiaus dabar laukė tik 
dveji metai bausmės lengvojo režimo kolonijoje. Pinigai už preziden- 
to suteiktą malonę buvo toksai sensacingas nusikaltimas, jog Huve- 
rio pastate“ tapo pirmučiausios svarbos reikalu. 

Informatorius neįstengė nurodyti, kieno pinigai paliko Didį- 
jį Kaimaną, bet FTB atrodė gan aišku, jog tik du žmonės, kuriems 
Morganas dovanojo bausmę, buvo pajėgūs sumokėti tokį kyšį. Pir- 
mas ir labiausiai tikėtinas — Diukas Mongas, nusenęs milijardierius, 


* Centrinė FTB būstinė Vašingtone, pavadinta jo steigėjo ir ilgamečio direktoriaus vardu 


(John Edgar Hoover, 1895-1972). 

kuriam priklausė didžiumos neteisėtai nuslėptų nuo mokesčių ins- 
pekcijos dolerių rekordas, bent kaip fiziniam asmeniui. Korporacijos 
kategorija tebebuvo atvira svarstymui. Tačiau informatorius tvirtai 
manė, kad Mongas čia niekuo dėtas, nes su bankais turėjo ilgą, bjau- 
rią patirtį, tad labiau linko kliautis šveicariškaisiais, ir FTB tai pa- 
tvirtino. 

Žinia, antras įtariamasis buvo Džoelas Bekmenas. Iš panašaus 
kaip jis verteivos toks kyšis nebūtų buvęs netikėtas. Ir nors FTB dau- 
gelį metų tikėjo, kad Bekmenas neturi paslėpto turto, abejonių liko. 
Būdamas brokeris, jis palaikė ryšius ir su Šveicarijos, ir su Karibų 
bankais. Turėjo šešėlinių draugų tinklą, kontaktų svarbiose vietose. 
Kyšiai, papirkos, kampanijų šalpa, lobistiniai honorarai — visa tai 
buvo pažįstama brokeriui sritis. 

FTB direktoriaus buvo Entonis Praisas, sunkumų kamuojamas 
žmogus, prieš trejus metus paskirtas prezidento Morgano, kuris pas- 
kui po šešių mėnesių bandė jį išvyti. Praisas paprašė daugiau laiko ir 
gavo, bet abu nuolatos kovojo vienas su kitu. Dėl kažkokios priežas- 
ties, kurios pats ne visai pajėgė prisiminti, Praisas taip pat buvo nu- 
sprendęs įrodyti savo drąsą, sukryžiuodamas kardus su Tedžiu Mei- 
nardu. Slaptajame CŽV kare su FTB Tedis buvo pralaimėjęs nedaug 
mūšių, ir tikrai nebijojo Entonio Praiso, paskutiniojo iš ilgos nevy- 
kėlių virtinės. 

Bet Tedis nežinojo apie sąmokslą „pinigai už malonę“, kuris da- 
bar nedavė FTB direktoriui ramybės. Naujasis prezidentas buvo pri- 
siekęs atsikratyti Entonio Praiso ir restruktūrizuoti jo įstaigą. Taip 
pat buvo pasižadėjęs galiausiai išleisti Meinardą į poilsį, bet tokie 
grasinimai Vašingtone girdėti daugsyk. 

Praisas staiga gavo puikią progą įsitvirtinti tarnyboje ir tuo pat 
metu galbūt pašalinti Meinardą. Tad nuvyko į Baltuosius rūmus ir 
glaustai informavo patarėją nacionalinio saugumo klausimais (kuris 
buvo patvirtintas vos prieš dieną) apie įtartiną sąskaitą Singapūre. 
Šioje schemoje jisai aiškiai leido pamatyti ankstesniojo prezidento 
Morgano vaidmenį, Įrodinėjo, kad Džoelas Bekmenas turėtų būti 
surastas ir pargabentas į Jungtines Valstijas apklausai ir galbūt ofi- 

cialiam kaltinimui jam pareikšti. Jeigu tai pasirodytų tiesa, skandalas 
sudrebintų žemę, neturėtų sau lygaus ir būtų išties istorinis. 

Patarėjas nacionalinio saugumo klausimais įdėmiai klausėsi. Su 
gauta informacija jis nudrožė tiesiai į viceprezidento kabinetą, pa- 
šalino kitus personalo narius, užrakino duris ir išklojo viską, ką vos 
prieš kelias minutes buvo išgirdęs. Drauge juodu perpasakojo tai pre- 
zidentui. 

Kaip paprastai, tarp Ovaliojo kabineto naujojo šeimininko ir jo 
pirmtako egzistavo ne itin šilti jausmai. Jųdviejų rinkiminės kampa- 
nijos nestokojo tokių pat niekšysčių ir nešvarių žaidimų, kurie buvo 
tapę standartine Amerikos politikų linija. Netgi triuškinamai, istori- 
nio masto pergale laimėjęs rinkimus ir išgyvenęs jaudulį, kad pasiekė 
Baltuosius rūmus, naujasis prezidentas nenorėjo iškilti iš purvo. Iš- 
syk susižavėjo mintimi vėl pažeminti Artūrą Morganą. Regėjo save 
patį po sensacingo teismo proceso ir nuosprendžio paskutinę minutę 
įsikišant ir paskelbiant malonę, idant būtų išgelbėtas prezidentinės 
institucijos įvaizdis. 

Kas per akimirka! 

Kito ryto šeštą viceprezidentas nuvežtas su savąja ginkluota 
vilkstine į CŽV būstinę Langlyje. Direktorius Meinardas buvo iš- 
kviestas į Baltuosius rūmus, bet įtardamas kažkokią klastą atsiprašė, 
pasiteisindamas galvos svaiguliu ir tuo, kad gydytojai neleidžia jam 
palikti kabineto. Jis dažnai ten miegodavo ir valgydavo, ypač kai įsi- 
smarkaudavo galvos svaigulys, nuo kurio jausdavosi apkvaitęs. Tai 
buvo vienas iš daugelio jam parankių negalavimų. 

Susitikimas truko trumpai. Tedis invalido vežimėlyje, tvirtai 
susupstytas apklotais, sėdėjo ilgo savojo posėdžių stalo gale, greta 
stovėjo Houbis. Viceprezidentas įžengė tik su vienu padėjėju ir po 
lengvo, šiek tiek nepatogaus šnektelėjimo apie naująją administraciją 
tarė: 

— Pone Meinardai, atvykau, įgaliotas prezidento. 

— Be abejo, taip, — labai įsitempęs šyptelėjo Meinardas. Ti- 
kėjosi būti išvytas; po aštuoniolikos metų tarnybos ir daugybės gra- 
sinimų galop baigta. Pagaliau atsirado prezidentas, turintis tvirtumo 

pakeisti Ted; Meinardą, ir šis parengė Houbį tokiai akimirkai. Kol 
juodu laukė viceprezidento, Tedis išsakė padėjėjui savo būgštavimus. 

Houbis kažką krevezojo į sau įprastą juristo bloknotą, laukda- 
mas užrašyti žodžius, kurių baiminęsis daugelį metų: „Pone Meinar- 
dai, prezidentas reikalauja, kad atsistatydintumėte“. 

Tačiau viceprezidentas pasakė kai ką visiškai netikėta: 

— Pone Meinardai, prezidentas nori sužinoti apie Džoelą Bek- 
meną. 

Tedžio Meinardo niekas nepriversdavo krūptelti. 

— K3 apie jį? — nedvejodamas paklausė. 

— Prezidentas nori žinoti, kur Bekmenas yra dabar ir kiek laiko 
truks jį pargabenti į šalį. 

— Kodėl? 

— Negaliu pasakyti. 

— Tuomet negaliu ir aš. 

— Prezidentui tai labai svarbu. 

— Aš suprantu. Bet kaip tik šiuo metu ponas Bekmenas labai 
svarbus mūsų operacijoms. 

Viceprezidentas pirmasis sumirksėjo. Pažvelgė į savo padė- 
jėją — šis irgi buvo įnikęs užsirašinėti, taigi visiškai nenaudingas. 
Jokiomis aplinkybėmis jie nepapasakos CŽV apie elektronines per- 
laidas ir kyšius už malones. Tedis sugalvotų, kaip tokią informaci- 
ją pakreipti savo naudai. Pavogtų jų saldainiuką ir išliktų dar vieną 
dieną. Ne, sere, neišdegs, arba Tedis bendradarbiaus su jais, arba bus 
išvytas. 

Viceprezidentas pasislinko alkūnėmis kelis colius priekin ir 
tarė: 

— Dėl šio reikalo prezidentas neketina leistis į kompromisus, 
pone Meinardai. Jis nori gauti šią informaciją, ir gauti labai greitai. 
Antraip paprašys jus atsistatydinti. 

— Jis negaus. 

— Ar reikia jums priminti, kad jūs dar tarnyboje tik jam sutin- 
kant? 

— Nereikia. 

— Puiku. Taigi viskas aišku. Jūs atvykstate į Baltuosius rūmus 
su Bekmeno byla ir išsamiai aptariate tai su mumis, arba CŽV turės 
naują direktorių. 

— Nepaisant visos pagarbos, sere, toks atvirumas retas jūsiškėje 
padermėje. 

— Priimsiu tai kaip komplimentą. 

Susitikimas baigėsi. 


PRaLaIDUS kaip sukriošusi užtvanka Huverio pastatas tiesiog 
taškyte taškė paskalas į Vašingtono gatves. O ten joms rinkti tarp 
daugelio kitų buvo ir Denas Sandbergas iš Washington Post. Tačiau 
jo šaltiniai buvo kur kas geresni nei turimi įprasto tiriamosios Žur- 
nalistikos atstovo, ir ilgai netruko, kol vyriokas suuodė apie bausmių 
dovanojimo skandalą. Apdorojęs vieną seną atsinaujinusių Baltųjų 
rūmų „kurmį“, sugebėjo išgauti dalinį informacijos patvirtinimą. Is- 
torijos apybrėžos ėmė ryškėti, bet Sandbergas žinojo, kad svarbiausių 
detalių iš esmės bus neįmanoma patvirtinti. Juk neturėjo jokių šansų 
pamatyti elektroninių perlaidų dokumentų. 

Bet jeigu pasirodytų tiesa, kad buvęs poste prezidentas par- 
davinėjo malones už nemažus pinigus prisidurti prie pensijos, tai 
Sandbergas negalėjo įsivaizduoti didesnės sensacijos. Ankstesnis 
prezidentas apkaltinamas, stoja prie teismą, galbūt nuteisiamas ir pa- 
sodinamas į kalėjimą. Tiesiog neįtikėtina. 

Jisai sėdėjo prie sąvartynu paversto savo rašomojo stalo, kai su- 
laukė skambučio iš Londono. Skambino senas draugas, dar vienas 
atkaklus reporteris, rašantis į ZJe Guardian. Kelias minutes juodu 
pasišnekėjo apie naująją administraciją, kuri Vašingtone buvo tapusi 
oficiali kalbų tema. Šiaip ar taip, dar tik vasario pradžia, sniegas storai 
užklojęs žemę, o Kongresas klimpsta kasmetiniuose komitetų dar- 
buose. Gyvenimas plaukia lėtai, ir mažai apie ką kita galėjai kalbėti. 

— Nieko apie Bobo Krico mirtį? — paklausė draugas. 

— Ne, tik vakar įvyko laidotuvės, — atsakė Sandbergas. — O 
kas? 

— Supranti, liko keletas klausimų dėl to, kaip vargšas vyrukas 
baigė. Be to, mes negalime prisikasti prie autopsijos protokolo. 

— Kokių klausimų? Maniau, viskas aišku, reikalas baigtas. 

— Galbūt, bet baigtas iš tiesų sparčiai. Žinok, nieko konkretaus, 
aš tik ieškau, gal ten išlįs kas nors pašvinkę. 

— Aš paskambinsiu į kelias vietas, — jau tapęs labai įtarus pa- 
žadėjo Sandbergas. 

— Taip ir padaryk. Pasikalbėsime po dienos kitos. 

Sandbergas padėjo ragelį ir įsispitrijo į tuščią savo kompiuterio 
monitorių. Kricas tikrai turėjęs dalyvauti, kai Morganas suteikė pas- 
kutinės minutės malones. Atsižvelgiant į jų paranoją, visiškai tikėti- 
na, kad tiktai Kricas buvo su Morganu Ovaliajame kabinete, kai pri- 
imti sprendimai ir pasirašyti popieriai. 

Galbūt Kricas per daug žinojo. 

Po trijų valandų Sandbergas iš Daleso oro uosto išskrido į Lon- 
doną. 

DAR ILGAI PRIEŠ IŠAUŠTANT MARKAS IR VĖL ATSIBUDO SVETIMOJE 
lovoje, svetimoje vietoje, ir ilgokai kamavosi, kol vargais negalais 
įstengė sutelkti mintis — prisiminti savo judėjimą, analizuoti keis- 
tą situaciją, į kurią buvo patekęs, planuoti dieną į priekį, stengtis 
pamiršti savo praeitį ir tuo pat metu numatyti, kas galėtų nutikti 
per ateinančias dvylika valandų. Miegas geriausiu atveju buvo tik 
būdravimas. Nusnūdo vos kelias valandas — gal keturias ar pen- 
kias, tiksliai negalėjo pasakyti, nes gana šiltame nedideliame kam- 
baryje tvyrojo visiška tamsa. Markas nusiėmė ausines; kaip papras- 
tai užmigo šiek tiek po vidurnakčio, su skambančiu ausyse linksmu 
itališku dialogu. 

Buvo dėkingas už šilumą. Radlyje jis šaldytas, o ir paskutinis 
postovis viešbutyje buvo toks pat šaltas. Naujojo buto sienos storos, 

langai sandarūs, o šildymo sistema veikia be pertrūkio. Nusprendęs, 
kad diena jau deramai suplanuota, jis pamažu pastatė kojas ant labai 
šiltų grindų plytelių ir darsyk pasijautė dėkingas Luidžiui už gyvena- 
mosios vietos permainą. 

Kiek laiko jis čia išbus — nežinia, kaip ir didžiuma ateities, ku- 
beveik penkios. Vonios kambaryje irgi įjungė šviesą ir ištyrinėjo save 
veidrodyje. Plaukeliai po nosimi, aplinkui burną ir dengiantys smak- 
rą kur kas žilesni, nei jis tikėjosi. Iš tikrųjų, savaitę puoselėjus paaiš- 
kėjo, kad ožiška jo barzdelė bus mažų mažiausia 90 procentų žila, 
tik kur ne kur pamarginta kelių vienišų tamsiai rudų dėmelių. Na ir 
kokio velnio. Juk jam penkiasdešimt dveji. Tai — dalis maskuotės ir 
atrodo visai oriai. Lieso veido, įdubusiais skruostais, trumpai kirptais 
plaukais ir su mažais madingais stačiakampiais, dizainerio projek- 
tuotais akinių rėmeliais bet kurioje Bolonijos gatvėje jis lengvai gali 
būti pripažįstamas kaip Markas Ladzeris. Ar Milane, arba Florenci- 
joje ir visose kitose vietose, kurias panorėtų aplankyti. 

Po valandos išėjo laukan po šaltais, tykiais portikais, pastatytais 
darbininkų, mirusių prieš tris šimtus metų. Pūtė žvarbus geliantis vė- 
jas, ir darsyk jisai sau priminė, kad reikia pasiskųsti savo kuratoriui, 
jog neturįs pakankamai tinkamų žieminių drabužių. Markas neskaitė 
laikraščių ir nežiūrėjo televizoriaus, todėl nieko nenutuokė apie orų 
prognozes. Bet tikrai darėsi vis šalčiau. 

Jisai skubiai žengė po žemais Via Fondazza portikais universi- 
teto link. Buvo vienintelis judąs žmogus, šiaip gatvėse — nė gyvos 
dvasios. Nenorėjo naudotis miesto žemėlapiu, nukištu giliai į kišenę. 
Jeigu pasiklystų, galėtų jį išsitraukti ir sutikti su laikinu savo pralai- 
mėjimu, bet buvo pasiryžęs pažinti miestą vaikščiodamas ir stebė- 
damas. Po trisdešimties minučių, kai saulė pagaliau parodė šiokius 
tokius gyvybės ženklus, Markas išniro į Via Irnerio, šiauriniame uni- 
versitetinio rajono pakraštyje. Dar du kvartalai rytų kryptimi — ir jis 
išvydo šviesiai žalią Ba7 Fontana iškabą. Pro vitriną įžvelgė viduje žilų 
plaukų kupetą. Rudolfas jau čia. | 

Iš įpročio Markas mirksnį padelsė. Žvilgtelėjo ton Via Irnerio 

pusėn, iš kurios ką tik atėjo, laukdamas, gal kas nors kaip tylus pėdse- 
kys išsėlins iš šešėlių. Kai niekas nepasirodė, jis įėjo vidun. 

— Draugužis Markas, — nusišypsojo Rudolfas, ir juodu pasi- 
sveikino. — Prašom, sėskitės. 

Kavinukė buvo puspilnė tų pačių akademinių tipų, pasislėpusių. 
už rytinių laikraščių, užsimiršusių savo pačių pasauliuose. Markas už- 
sisakė kapucino, o Rudolfas per tą laiką prisikimšo jūros putų pypkę. 
Po jųdviejų kamputį pasklido malonus aromatas. 

— Anądien gavau jūsų laiškutį, — prašneko Rudolfas, paleisda- 
mas iš pypkės debesį dūmų per stalą. — Apgailestauju, kad prasilen- 
kėme. Taigi, kur jūs lankėtės? | 

Markas niekur nesilankė, bet buvo sukūręs tariamą atsipalaida- 
vusio kanadiečio turisto su itališkomis šaknimis kelionės maršrutą. 

— Kelias dienas Florencijoje. 

— Ak, koks gražus miestas. 

Kurį laiką juodu pasišnekėjo apie Florenciją — Markas raiz- 
gojo apie įžymias vietas, meną ir istoriją miesto, pažįstamo tik iš pi- 
gaus kelionių vadovo, kurį Ermanas buvo jam paskolinęs. Žinoma, jis 
buvo italų kalba, tad Markas keletą valandų vargo su žodynu, versda- 
mas ir ieškodamas ko nors tokio, ką galėtų lyg tarp kitko aptarinėti 
su Rudolfu, tartum būtų praleidęs ten savaites. 

Prie staliukų nebeliko nė vienos laisvos vietos, vėliau atėjusieji 
spietėsi apie barą. Luidžis jau buvo paaiškinęs Markui, kad kai Euro- 
poje tu gauni staliuką, tai šis tavo — visą dieną. Niekas neskubinamas 
pro duris lauk, kad būtų galima pasodinti kurį nors kitą. Puodelis ka- 
vos, laikraštis, koks nors rūkalas — gali būti, ir nesvarbu, kiek laiko 
užimsi staliuką, kol kiti lankytojai tolydžio tai ateis, tai išeis. 

Jie užsisakė dar po kavos, ir Rudolfas vėl prisikimšo pypkę. Pir- 
mą sykį Markas pastebėjo, kad neklusnios žandenos arčiausiai apie 
burną parusvėjusios nuo tabako. Ant staliuko gulėjo trys rytiniai 
laikraščiai, visi itališki. 

— Ar čia, Bolonijoje, esama kokio nors gero laikraščio anglų 
kalba? — paklausė Markas. 

— Kodėl klausiate? 

— Ak, šiaip sau. Kartais įdomu būtų žinoti, kas dedasi anapus 
vandenyno. 

— Retsykiais nusiperku Hera/4 Tribune. Jis man padeda pasi- 
jausti be galo laimingu, kad gyvenu čia, toli nuo visų nusikaltimų, 
narkotikų prekybos, oro užterštumo, politikų ir skandalų. Jungtinių 
Valstijų visuomenė tokia supuvusi. O valdžia — veidmainystės vir- 
šūnė, nuostabiausia pasaulio demokratija. Cha! Kongresas turtingųjų 
perkamas ir išlaikomas. 

Jau atrodė, kad Rudolfas tuoj tuoj nusispjaus, bet jis tik ūmai su- 
skato čiulpti pypkę ir krimsti jos kandiklį. Markui užgniaužė kvapą, 
laukiant dar vieno tulžingo išpuolio prieš Jungtines Valstijas. Bet ši 
akimirka praėjo; abu toliau gurkšnojo kavą. 

— Nekenčiu Jungtinių Valstijų valdžios, — piktai suniurnėjo 
Rudolfas. 

Šaunuolis, pagalvojo sau Markas. 

— O kaip kanadietiškos? — paklausė jis. 

— Jūsiškę vertinu aukščiau. Šiek tiek aukščiau. 

Markas apsimetė, kad jam palengvėjo, ir nusprendė pakeisti 
temą. Pasakė ketinąs kitąsyk vykti į Veneciją. Žinoma, Rudolfas ten 
buvęs ne kartą ir turėjo daug ką patarti. Markas netgi užsirašinėjo, lyg 
nekantrautų tuoj pat šokti į traukinį. O paskui dar sekė Milanas, nors 
Rudolfas ne itin juo žavėjosi — dėl visų ten užsislėpusių „dešiniojo 
sparno fašistų“. 

— Suprantate, ten buvo Musolinio valdžios centras, — paaiš- 
kino jis, žemai prisilenkdamas, lyg kiti komunistai „Fontano bare“, 
vien tik išgirdę minint mažojo diktatoriaus pavardę, galėtų pratrūkti 
įtūžiu. 

"Kai ėmė darytis akivaizdu, kad Rudolfas nusiteikęs sėdėti ir kal- 
bėti bemaž visą rytą, Markas susirengė išeiti. Juodu sutarė susitikti 
šioje pat vietoje, tuo pat laiku kitą pirmadienį. 

Pradėjo snyguriuoti — tik tiek, jog pravažiuojantys Via Irne- 
rio prekes pristatantys furgonai paliktų vėžes. Palikęs kavinę už sa- 
vęs, Markas darsyk nusistebėjo senųjų Bolonijos planuotojų įžvalga, 
kurie suprojektavo senamiestyje kokias dvidešimt mylių dengtų ša- 


144 JoHN GRISHAM 


ligatvių. Jis nuėjo kelis kvartalus rytų kryptimi ir, pasiekęs Via de//“ 
Indibendenza — platų, elegantišką prospektą, nutiestą XLX a. aštuntą 
dešimtmetį, idant aukštesniosios klasės, gyvenančios centre, galėtų 
lengvai pasiekti geležinkelio stotį šiaurinėje miesto dalyje, — pasuko 
] pietus. Kirsdamas Via Marsala, jis įbrido į krūvą sustumto sniego ir 
susiraukė, kai sušalusi pliurzė prasisunkė į dešinę pėdą. 

Keiktelėjo Luidžį dėl savo netinkamo garderobo — ėmus snig- 
ti, sveikas protas Žmogui turėtų priminti, kad reikia kokių nors auli- 
nukų. Tatai sukėlė ilgą vidinę tiradą dėl nepakankamo finansavimo, 
kurį Markas jautė gaunąs iš tų, kurie, po šimts, buvo atsakingi už da- 
bartinę jo priedangą. Išmetė jį Bolonijoje, Italijoje, ir, matyt, nemažai 
išleidžia kalbos pamokoms, įslaptintiesiems namams, aptarnaujan- 
čiam personalui, taip pat, be abejo, maistui, kad nenumirtų iš bado. 
Anie, jo nuomone, tik tuščiai švaisto brangų laiką ir pinigus. Geresnis 
planas būtų slapčiomis nugabenti jį į Londoną ar Sidnėjų, kur daug 
amerikiečių ir visi kalba angliškai. Ten galėtų kur kas lengviau likti 
nepastebimas. 

Vilką mini — vilkas čia. 

— Buon giorno, — tarė Luidžis, susigretindamas su juo. 

Markas sustojo, nusišypsojo ir atkišo paspausti ranką. 

— Na, 4uon giorno, Luidži. Vėl mane seki? 

— Ne, tik išėjau pavaikštinėti ir išvydau tave, kertantį į kitą gat- 
vės pusę. Mėgstu sniegą, Markai. O tu? 

Juodu vėl leidosi žingsniuoti, niekur neskubėdami. Markas no- 
rėjo tikėti savo draugu, bet abejojo, ar juodu susitiko netyčia. 

— Nieko baisaus. Čia, Bolonijoje, kur kas geriau negu Vašing- 
tone, K. A., per transporto piko valandą. Ką gi visą dieną veiki, Lui- 
dži? Ne prieš, kad klausiu? 

— Visai ne. Gali klausinėti, ko nori. 

— Taip ir maniau. Žinai, turiu du nusiskundimus. Tiesą sakant, 
tris. 

— Nesistebiu. Jau gėrei kavos? 

— Taip, bet galėčiau dar išgerti. 

Luidžis kryptelėjo galva į kavinukę čia pat priekyje prie gatvės 

kampo. Juodu įžengė vidun, rado visus staliukus užimtus, tad atsisto- 
jo grūstyje prie baro ir ėmė gurkšnoti espreso. 

— Koks pirmas nusiskundimas? — tyliai paklausė Luidžis. 

Markas prisislinko arčiau, faktiškai juodu mažne rėmėsi no- 
simis. 

— Pirmi du nusiskundimai glaudžiai tarp savęs susiję. Pirma- 
sis — tai dėl pinigų. Daug nereikia, bet norėčiau gauti lyg kokią sti- 
pendiją. Niekas nemėgsta būti be skatiko, Luidži. Geriau jausčiausi 
turėdamas kišenėje šiek tiek grynųjų ir žinodamas, kad neprivalau jų 
taupyti. 

— Kiek? 

— Ai, nežinau. Jau seniai esu derėjęsis dėl kišenpinigių. Ką pa- 
sakysi, jei pradžiai kokį šimtą eurų per savaitę? Tada galėčiau nusi- 
pirkti laikraščių, knygų, žurnalų, maisto — supranti, tik pagrindinių 
dalykų. Dėdė Semas apmoka mano išlaikymą, ir dėl to esu labai dė- 
kingas. Kai pagalvoji, jis mokėjo už mano išlaikymą pastaruosius še- 
šerius metus. 

— Žinai, galėtum dar tebesėdėti kalėjime. 

— Ak, dėkui, Luidži. Nesusimąsčiau apie tai. 

— Atleisk, buvo negražu iš manęs... 

— Klausyk, Luidži, aš laimingas, kad esu čia, tvarka. Bet tuo 
pat metu esu ir visiškai atleistas nuo bausmės kažkurios šalies pilie- 
tis, — nors ne visai žinau kurios, — tad turiu teisę, kad su manimi 
būtų elgiamasi bent kiek padoriai. Man nepatinka būti be skatiko ir 
nepatinka elgetauti pinigų. Noriu pažado, jog gausiu šimtą eurų per 
savaitę. 

— Pažiūrėsiu, ką bus galima padaryti. 

— Dėkui. 

— Antras nusiskundimas? 

— Noriu bent kiek pinigų, kad galėčiau nusipirkti šiokių tokių 
drabužių. Kaip tik dabar man šąla kojos, nes lauke sninga, o aš ne- 
turiu tinkamo apavo. Taip pat norėčiau šiltesnio palto, galbūt poros 
megztinių. 

— Gausiu juos. 

— Ne, aš pats noriu nusipirkti, Luidži. Gauk man grynųjų, ir 
pats pavaikštinėsiu po parduotuves. Juk ne per daug prašau. 

— Pamėginsiu. 

Juodu atsitraukė kelis colius vienas nuo kito ir nugėrė kavos. 

— Trečias nusiskundimas? — paklausė Luidžis. 

— Dėl Ermano. Jisai labai sparčiai praranda suinteresuotumą. 
Kasdien mudu drauge praleidžiame po šešias valandas, ir visas tas 
reikalas pradeda jam pabosti. 

Luidžis iš nevilties užvertė aukštyn akis. 

— Negaliu tik spragtelti pirštais ir surasti tau kitą kalbos mo- 
kytoją, Markai. 

— Pats mane mokyk. Tu man patinki, Luidži, mes draugę gerai 
sutariame. Juk žinai, Ermanas nuobodus. Jis jaunas ir trokšta lankyti 
fakultetą. O pats būtum puikus mokytojas. 

— Aš nesu mokytojas. 

— Tokiu atveju prašom surasti ką nors kitą. Ermanui jau gana. 
Bijau, kad nebedarau pažangos. 

Luidžis nusuko akis į šoną ir stebėjo įeinančius ir prašlepenan- 
čius pro šalį du senyvus vyriškius. 

— Manau, šiaip ar taip, jis rengiasi pasitraukti, — tarė. — Kaip 
ir sakei, jis trokšta sugrįžti į fakultetą. 

— Kiek dar truks mano pamokos? 

Luidžis papurtė galvą, lyg nė kiek nenumanytų. 

— Tai ne aš sprendžiu. 

— Turiu ketvirtą nusiskundimą. 

— Penktą, šeštą, septintą. Išklausykime juos visus, tuomet gal- 
būt mums pavyks pratempti savaitę be nusiskundimų. 

— Tu jį girdėjai ir anksčiau. Tai nelyginant kokia galiojanti 
mano prieštara. 

— Čia teisinis terminas? 

— Tu per daug žiūrėjai amerikiečių televizijos, Luidži. Aš iš 
tikrųjų noriu būti perkeltas į Londoną. Ten dešimt milijonų žmonių, 
visi jie kalba angliškai. Nereikės gaišti po dešimt valandų per dieną, 
stengiantis išmokti kalbą. Nesuprask manęs neteisingai, Luidži, man 

italų patinka. Kuo daugiau mokausi, tuo gražesnė ji tampa. Bet pa- 
klausyk, jeigu jūs ketinate mane slėpti, tai nukiškit kur nors, kur ga- 
lėčiau gyventi. 

— Jau tą girdėjau, Markai. Ne nuo manęs priklauso tokie spren- 
dimai. 

— Žinau, žinau. Tik prašau, vis paspausk. 

— Einam. 

Jiems palikus kavinę ir vėl patraukus dengtais šaligatviais, įsi- 
snigo smarkiau. Madingai apsirengę verslininkai skubėjo į darbą. 
Pasirodė ankstyvieji pirkėjai — daugiausia namų šeimininkės, trau- 
kiančios prekybos centro link. Judri tapo ir pati gatvė, kur maži au- 
tomobiliai ir motoroleriai nardė tarp miesto autobusų ir stengėsi iš- 
vengti besikaupiančio sniego tižės. 

— Ar dažnai čia sninga? — paklausė Markas. 

— Kiekvieną žiemą po kelis kartus. Nedaug, be to, mes turime 
tuos mielus portikus, kurie apsaugo, kad nesušlaptume. 

— Geras dalykas. 

— Kai kurie remiasi į praeitį tūkstantį metų. Jų čia daugiau nei 
bet kuriame kitame pasaulio mieste, ar tai žinojai? 

— Ne. Gaunu labai mažai ką skaityti, Luidži. Jei turėčiau nors 
kiek pinigų, galėčiau nusipirkti knygų, pasiskaityti ir sužinoti apie 
tokius dalykus. 

— Per priešpiečius bus pinigai. 

— Ristorante Cesarina — Via San Stefano, pirmą valandą? 

— Kaipgi galiu atsisakyti. 


Kar penkias minutes pasiankstinęs Markas atėjo, Luidžis su 
kažkokia moterimi sėdėjo prie staliuko beveik restorano priekyje. 
Matyt, ką tik pertraukęs rimtą pokalbį. Moteris niūriu veidu neno- 
rom atsistojo ir padavė geibią ranką, kai Luidžis pristatė ją kaip sin- 
jorą Frančeską Fero. Patraukli, įpusėjusi penktą dešimtį, galbūt kiek 
per sena Luidžiui, kuris labiau buvo linkęs spoksoti į universiteto 

studentes. Iš jos dvelkė neaiškus irzlumas. Markui knietėjo pasakyti: 
atleiskite, bet buvau pakviestas priešpiečių. 

Visiems atsisėdus, Markas pastebėjo peleninėje du visiškai su- 
rūkytų cigarečių galiukus. Luidžio vandens stiklinė buvo veik tuščia. 
Abu čionai sėdėjo mažiausia dvidešimt minučių. Labai lėtai Luidžis 


paaiškino Markui itališkai: 


— Sinjora Fero — kalbos mokytoja ir vietos gidė. — Pauzė, į 
kurią Markas išdrįso netvirtai atsakyti: 
— Gi. 


Jis dirstelėjo į sinjorą ir nusišypsojo, o ši savo ruožtu reagavo irgi 
šypsena. Atrodo, jau buvo jai atsibodęs. 

Luidžis toliau varė itališkai: 

— Ji — tavo naujoji italų kalbos mokytoja. Ermanas mokys tave 
rytais, o sinjora Fero — popiet. 

Markas viską suprato. Sugebėjo dirbtinai nusišypsoti jai: 

— Va bene. Gerai. 

— Ermanas nori kitą savaitę vėl tęsti studijas universitete, — 
pasakė Luidžis. 

— Aš taip ir maniau, — angliškai atsakė Markas. 

Frančeska prisidegė dar vieną cigaretę ir suspaudė šią putliomis 
raudonomis savo lūpomis. Iškvėpusi didžiulį debesį dūmų, prašneko: 

— Taigi, kaip jūsiškė italų kalba? — balsas buvo sodrus, bemaž 
kimus, be abejo, nuo daugiamečio rūkymo. Angliškai ji kalbėjo pa- 
mažu, rafinuotai ir be akcento. 

— Baisi, — atsakė Markas. 

— Jam puikiai sekasi, — įsiterpė Luidžis. Padavėjas atnešė bu- 
telį mineralinio vandens ir įteikė tris valgiaraščius. Sinjora pasislėpė 
už savojo. Markas pasekė ja. Stojo ilga tyla — visi trys svarstė, ką iš- 
sirinkti, ir nekreipė dėmesio vienas į kitą. 

Galiausiai, kai valgiaraščiai nusileido, ji kreipėsi į Marką: 

— Norėčiau išgirsti, kaip užsisakote itališkai. 

— Be problemų, — atsakė jis ir susirado šį bei tą, ką pajėgtų už- 
sisakyti, nesukeldamas juoko. Prisistatė padavėjas su rašikliu, ir Mar- 
kas ėmė vardyti: 

— Gi, allora, vorrei un insalata di bomidori, e una mezza borzione 
di lasagna. Taip, taigi pageidaučiau pomidorų salotų ir pusę porcijos 
lazanijos. Darsyk jis pasijautė labai dėkingas už tokias transatlantines 
gėrybes kaip spagečiai, lazanija, ravioliai ir pica. 

— Non cė male, — pagyrė ji. Neblogai. 

Kai atnešė salotas, ji ir Luidžis liovėsi rūkę. Valgis jiems suteikė 
atokvėpį nuo nepatogaus pokalbio. Neužsisakė jokio vyno, nors buvo 
labai reikalingas. 

Jo praeitis, jos dabartis ir šešėlinė Luidžio profesija — viskas 
buvo draudžiama, tad jie valgydami šokinėjo ir vinguriavo lengva 
šnekele apie orus, laimė, beveik vien angliškai. 

Baigus gerti espreso, Luidžis pasičiupo sąskaitą ir jie išskubėjo 
iš restorano. Kai Frančeska nematė, jis įbruko Markui voką ir pakuž- 
dėjo: 

— Štai šiek tiek eurų. 

— Grazde. 

Nustojo snigti, skaičiai tvieskė aukštai pakilusi saulė. Luidžis 
paliko juodu prie Piazza Maggiore ir prašapo, kaip tik jis vienas mo- 
kėjo. Kurį laiką abu žengė tylėdami, kol galiausiai ji prašneko: 

— Che cosa vorrebbe vedere? Ką norėtumėte pamatyti? 

Markas dar nebuvo užėjęs į pagrindinę katedrą, Basilica di San 
Petronio. Nuėję prie plačių paradinių jos laiptų, juodu sustojo. 

— Tatai gražu ir liūdna, — tarė ji, pirmąsyk su vos nujaučiamu 
britišku akcentu. — Municipaliteto ji buvo sumanyta kaip visuome- 
ninė šventovė, ne katedra, šitaip tiesiogiai metant iššūkį Romos po- 
piežiui. Pagal pirminį projektą turėjusi būti netgi didesnė už Šv. Pet- 
ro katedrą, bet bestatant planai netesėti. Tam pasipriešino Roma ir 
nukreipė pinigus kitur, dalis nuėjo universitetui įsteigti. 

— Kada pastatyta? — paklausė Markas. 

— Pasakykite tai itališkai, — pareikalavo ji. 

— Negaliu. 

— Tad klausykitės: Ouando ė starta costruita? Pakartokite man. 

Markas pakartojo keturissyk, kol ji liko patenkinta. 

— Aš netikiu vadovėliais, magnetofono juostelėmis ir panašiais 

dalykais, — kalbėjo ji toliau, kol abu žvelgė aukštyn į didžiulę kated- 
rą. — Esu už pokalbius, kuo daugiau jų. Kad išmoktum kalbą, turi ja 
kalbėti, dar, dar ir dar, lyg būtum kūdikis. 

— Kur jūs mokėtės anglų? — paklausė jis. | 

— Į tai negaliu atsakyti. Man nurodyta nieko nekalbėti apie 
savo praeitį. Taip pat ir jūsiškę. 

Sekundės dalelytę nedaug trūko, kad Markas apsisuktų ir nueitų 
sau. Jau pavargo nuo žmonių, kurie negali su juo kalbėtis, kurie išsi- 
suka nuo jo klausimų, kurie elgiasi taip, lyg visas pasaulis būtų pilnas 
šnipų. Jau pavargo nuo tokių žaidimų. 

Juk jis laisvas žmogus, vis kartojo sau, galįs visur vaikščioti ir da- 
ryti sprendimus, kokius ras tinkamus. Jeigu jau pavargo nuo Luidžio 
ir Ermano, o dabar ir nuo sinjoros Fero, tai galįs visai šiai šutvei pa- 
sakyti itališkai, kad paspringtų panino. 

— Pradėta 1390-aisiais, ir viskas klostėsi sklandžiai šimtą metų 
ar panašiai, — pasakė ji. Apatinis trečdalis fasado buvo iš gražaus 
rausvojo marmuro; viršutiniai du trečdaliai — bjaurūs, rudų plytų, 
nepadengtų marmuro sluoksniais. — Paskui ištiko sunkūs laikai. 
Matyt, iš lauko taip ir nebuvo užbaigta. 

— Ne itin daili. 

— Ne, bet gana intriguojanti. Norėtumėte pamatyti vidų? 

Ką kita jam veikti ateinančias tris valandas? 

— Certamente, — atsakė. 

Juodu užlipo laiptais ir prie paradinių durų sustojo. Pažvelgusi į 
užrašą ant jų, ji tarė: 

— Mi dica. Pasakykite man. — Kuriuo laiku bažnyčia uždaro- 
ma? 

Markas stipriai suraukė kaktą, mintyse parepetavo žodžius ir 
atsakė: | 

— La chiesa chiude alle sei. Bažnyčia uždaroma šeštą. 

— Ripeta. 

Markas tris sykius pakartojo, kol ji leido jam liautis, ir juodu 
įžengė vidun. 

— Ji pavadinta Petronijaus — šventojo Bolonijos globėjo — 

garbei, — tyliai pasakė sinjora. Centrinis katedros plotas buvo toks 
didelis, jog jame išsitektų ledo ritulio aikštė ir minia žiūrovų iš abiejų 
pusių. 

— Didžiulė, — su pagarbiu bauguliu ištarė Markas. 

— Taip, ir tai sudaro tik ketvirtadalį pirminio projekto. Vėlgi su- 
sirūpino popiežius ir panaudojo šiokį tokį spaudimą. Ji kainavo milži- 
nišką sumą visuomenės pinigų, ir galiausiai žmonėms statyba atsibodo. 

— Vis tiek labai įspūdinga, — tarė Markas ir susizgribo, kad 
juodu kalbasi angliškai, tatai jam visai tiko. 

— Pageidautumėte ilgo ar trumpo maršruto? — paklausė ji. 
Nors viduje buvo bemaž taip pat šalta kaip ir lauke, sinjora Fero at- 
rodė mažumėlę beatšylanti. 

— Juk jūs mokytoja, — atsakė jis. 

Juodu patraukė kairėn ir luktelėjo, kol nedidelė japonų turistų 
grupė baigs apžiūrinėti erdvią marmurinę kriptą. Neskaitant japonų, 
šiaip katedra buvo tuščia. Mat penktadienis, vasaris, ne pats turisti- 
nio sezono įkarštis. Vėliau popiet jisai sužinos, kad Frančeskos labai 
sezoninis turistinis darbas žiemos mėnesiais esąs itin vangus. Šis pri- 
sipažinimas sudarė vienintelį trupinėlį asmeninių duomenų, kuriuos 
ji atskleidė. 

Kadangi judėjimas čia buvo toks lėtas, ji nejautė jokio būtinumo 
per Basilica di San Petronio lėkti. Juodu pamatė visas dvidešimt dvi 
šonines koplyčias ir apžiūrėjo didžiumą paveikslų, skulptūrų, vitražų 
ir freskų. Koplyčios buvo šimtmečiais statomos turtingų boloniečių 
šeimų, kurios už memorialinį meną negailėjo pinigų. Šių statyba 
buvo kartu ir miesto istorija, o Frančeska žinojo kiekvieną smulkme- 
ną. Ji parodė jam gerai išsilaikiusią paties Šventojo Petronijaus kau- 
kolę, išdidžiai kėpsančią ant altoriaus, ir astrologinį laikrodį, sukurtą 
1655-aisiais dviejų mokslininkų, kurie kliovėsi Galilėjaus studijomis 
universitete. 

Nors kartkartėmis paveikslų bei skulptūrų sudėtingumas, pa- 
vardžių bei datų srautas ir pabosdavo, Markas viso lėto turnė po ma- 
syvų statinį metu narsiai laikėsi. Moters balsas, jos sodrus pasakoji- 
mas, tobulai nugludinta anglų kalba kerėjo. 

Japonų turistams jau seniai apleidus katedrą, juodu sugrįžo prie 
paradinių durų. Ji paklausė: 

— Gana? 

— Taip. 

Jie išėjo laukan, ir ji kaipmat užsirūkė. 

— Gal kavos? — paklausė jis. 

— Žinau kaip tik tokią vietelę. 

Jis nusekė paskui ją per gatvę Via C/avature link; paėjėję dar ke- 
lis žingsnius, įnėrė į Rosa Rose — „Raudonąją rožę“. 

— Čia, aplinkui aikštę, geriausias kapucinas, — patikino ji, prie 
baro užsakydama du puodelius. Jis jau norėjo klausti, o kaipgi itališ- 
kas draudimas rytą po pusės vienuolikos gerti kapuciną, bet persi- 
galvojo. Kol abu laukė, ji rūpestingai nusimovė odines pirštines, nu- 
sirišo šaliką, nusivilko paltą. Ko gero, kavutė užtruks ilgokai. 

Juodu užsiėmė staliuką netoli lango į gatvę. Ji pamaišė puode- 
lyje du gabalėlius cukraus, ir pagaliau viskas susitvarkė. Per pastarą- 
sias tris valandas nėsyk nenusišypsojo, ir Markas nesitikėjo sulaukti 
to dabar. 

— Aš turiu kopijas medžiagos, kuria jūs naudojatės su tuo kitu 
repetitoriumi, — pasakė ji, siekdama cigarečių. 

— Ermanu. 

— Galbūt. Aš jo nepažįstu. Siūlau kiekvieną popietę mudviem 
kalbėtis ta tema, kurią būsite praėję iš ryto. 

Jis negalėjo užginčyti nieko, kad ir ką ji siūlytų, tad tik gūžtelėjo 
pečiais: 

— Gerai. 

Ji užsirūkė, paskui gurkštelėjo kavos. 

— K4 Luidžis jums papasakojo apie mane? — paklausė Mar- 
kas. 

— Nedaug. Esate kanadietis. Pasiėmęs ilgas atostogas pakeliau- 
ti po Italiją ir norite išmokti kalbą. Tai tiesa? 

— Jūs užduodate asmeninius klausimus? 

— Ne, paprasčiausiai paklausiau, ar tai tiesa. 

— Tiesa. 

— Ne mano reikalas sau kvaršinti galvą tokiais dalykais. 

— Aš to ir neprašiau. 

Jis įsivaizdavo ją kaip stoišką liudytoją teismo salėje, arogantiš- 
silenksianti ir nepalūšianti, kad ir kokia smarki būtų kryžminės ap- 
klausos ugnis. Buvo įvaldžiusi išsiblaškiusią, rūgščią veido išraišką, 
tokią populiarią tarp europiečių moterų. Laikė cigaretę arti sau prie 
skruosto, akimis tyrinėdama viską, kas dedasi už lango gatvėje, ir nie- 
ko nematydama. 

Tuščias lengvas pokalbėlis — ne jos specialybė. 

— Jūs ištekėjusi? — paklausė jis. Pirma kryžminės apklausos 
užuomina. 

Krenkštelėjimas, dirbtinė šypsena. 

— Aš gavusi savuosius įsakymus, pone Ladzeri. 

— Prašom vadinti mane Marku. O kaip aš turėčiau jus vadinti? 

— Kol kas pakaks „sinjora Fero“. 

— Betgi jūs dešimčia metų jaunesnė už mane. 

— Čia viskas oficialiau, pone Ladzeri. 

— Matyt. 

Ji užgesino į peleninę cigaretę, vėl gurkštelėjo ir prašneko eida- 
ma tiesiai prie reikalo. 

— Šiandien jums laisva diena, pone Ladzeri. Mudu paskutinį 
sykį kalbamės angliškai. Kitą pamoką šnekėsimės tik itališkai. 

— Puiku, bet prašyčiau štai ką įsidėmėti. Jūs nedarote man jo- 
kios malonės, aišku? Jums už tai apmoka. Tokia jūsų profesija. O aš 
esu kanadietis, turiu marias laiko, ir jeigu mudu nesutiksime, tuomet 
aš susirasiu ką nors kitą, su kuriuo galėčiau mokytis. 

— Įžeidžiau jus? 

— Galėtumėte dažniau šypsotis. 

Moteris nežymiai linktelėjo, jos akys iškart sudrėko. Ji nusuko 
veidą ir pažvelgė pro langą. 

— Turiu tiek mažai dėl ko šypsotis, — ištarė. 

ŠEŠTADIENIAIS RYTĄ KRAUTUVĖS PALEI Via RizZOLI ATSIDARYDAVO 
10.00, ir Markas laukė apžiūrinėdamas prekes vitrinose. Su penkiais 
šimtais naujutėlaičių eurų kišenėje jis tramdėsi sakydamas sau, kad 
teturi įeiti vidun ir išgyventi pirmąją savo pirkinių karštligės patirtį 
Italijoje. Dėjosi į atmintį žodžius ir frazes, kol užmigo, bet kai durys 
už jo užsivėrė, meldė Dievą atsiųsti malonų jauną pardavėją, tobulai 
kalbantį angliškai. 

Nė žodelyčio. Pardavėjas — senyvas džentelmenas su šilta šyp- 
sena. Nepraėjo nė penkiolika minučių, ir Markas jau rodinėjo pirš- 
tais bei mikčiojo; kartkartėm jam visai neblogai sekėsi, ypač kai klau- 
sinėjo dydžių ir kainų. Paliko parduotuvę nešdamasis porą ne itin 
brangių ir jaunatviškai atrodančių žygio batų, tokio pat fasono, kokį 
retkarčiais matydavo universiteto prieigose, kai oras būdavo prastas, 
ir juodą neperšlampamą parką“ su gobtuvu, suvyniojamu į apykaklę. 
Kišenėje jam dar liko bemaž trys šimtai eurų. Taupyti pinigus dabar 
buvo naujasis jo prioritetas. 

Jis parskubėjo į savo butą, persiavė žygio batais, apsivilko parką 
ir vėl išėjo laukan. Trisdešimt minučių kelio pėsčiomis iki Bolonijos 
Centrinės geležinkelio stoties jam truko kone valandą — mat vingia- 
vo į šonus ir rinkosi apylankas. Nėsyk neatsigręžė, bet užtat tolydžio 
įnerdavo į kokią kavinukę ir tyrinėdavo pėsčiuosius arba sustodavo 
prie kokios cukrainės ir grožėdavosi skanėsiais, tuo pat metu stebė- 
damas atspindžius vitrinos stikle. Jeigu yra kieno nors sekamas, ne- 
norėjo, kad tie suprastų jį turint įtarimų. Ir svarbu praktikuotis. Lui- 
džis ne kartą jam sakęs, kad netrukus dings, ir Markas Ladzeris bus 
paliktas pasaulyje vienut vienas. 

“| Tik klausimas, kiek jis galįs pasitikėti Luidžiu? Nei Markas La- 
dzeris, nei Džoelas Bekmenas nepasitikėjo niekuo. 

Geležinkelio stotyje patyrė nerimo gūsį, kai įžengęs vidun ir iš- 


* Šilta, kailiu apkraštuota eskimiška striukė su gobtuvu. 

vydęs daugybę Žmonių ėmė tyrinėti salės viršuje iškabintus atvyks- 
tančių bei išvykstančių traukinių tvarkaraščius ir desperatiškai dai- 
rytis bilietų kasos. Iš įpročio jis taip pat ieškojo kokio nors užrašo 
angliškai. Bet buvo beišmokstąs nustumti nerimą į šalį ir nesustoti 
pusiaukelėje. Tad laukė eilutėje, ir kai kasa atsidarė, greitai priėjęs 
nusišypsojo smulkutei paneliukei kitapus langelio, mestelėjo malonų 
„Žuon giorno“ ir tarė: 

— Vado a Milano. Važiuoju į Milaną. 

Ji jau linksėjo. 

— Alle tredici e venti, — paprašė jis. 13.20. 

— Si, cinguanta euro, — atsakė ji. Penkiasdešimt eurų. 

Jis padavė jai šimto eurų banknotą, nes norėjo turėti smulkių, 
paskui nuėjo į šalį, gniauždamas rankoje bilietą ir girdamas save, kad 
taip šauniai pasirodė. Liko prastumti dar valandą, tad išėjo iš stoties 
ir neskubėdamas patraukė per du Via Boldrini kvartalus, kol aptiko 
kavinukę. Užsisakė panino ir alaus. Mėgavosi abiem ir tuo pat metu 
stebėjo šaligatvį, vildamasis neišvysti ko nors, bent kiek besidomin- 
čio juo. 

Ekspresas „Eurostar“ atvyko tiksliai pagal tvarkaraštį, ir Mar- 
kas nusekė paskui besiskubinančių įsėsti keleivių minią. Pirmąsyk jis 
Europoje važiuos traukiniu, tad nebuvo tikras dėl elgesio taisyklių. 
Per priešpietį ištyrinėjo savąjį bilietą ir nepamatė nieko, kas nurodytų 
vietą. Regis, buvo renkamasi kaip papuola ir atsitiktinai, taigi jis užsi- 
ėmė pirmą laisvą vietą prie lango. Vagonas buvo mažiau nei puspilnis, 
kai lygiai 13.20 traukinys pajudėjo. 

Netrukus Bolonija liko tolumoje ir pro šalį ėmė skrieti kaimiš- 
ki kraštovaizdžiai. Geležinkelis driekėsi palei M4, pagrindinę auto- 
magistralę iš Milano į Parmą, Boloniją, Ankoną ir visą rytinę Italijos 
pakrantę. Po pusvalandžio Markas nusivylė reginiais. Sunku buvo 
juos vertinti švilpiant šimto mylių per valandą greičiu; viskas veik su- 
siliedavo išvien, ir gražūs kraštovaizdžiai dingdavo akimirksniu. Be 
to, palei trasą, palei transporto magistrales spietėsi pernelyg daug 
fabrikų. 


Netrukus sumojo, kad jis vienintelis vagone bent kiek domisi 

vaizdais už lango. Tie, kurie turėjo per trisdešimtį, visi buvo įsikniau- 
bę į laikraščius bei žurnalus ir atrodė, kad jaučiasi visiškai patogiai, 
netgi nuobodžiauja. Jaunesnieji kietai miegojo. Netrukus ir Markas 
ėmė snūduriuoti. 

J; pažadino konduktorius, ištaręs itališkai kažką visiškai nesu- 
prantama. Iš antro ar trečio karto Markas pagavo žodį „Žig/iefro“ ir 
skubiai padavė savo bilietą. Konduktorius rūsčiai raukėsi, lyg rengtųsi 
tuoj pat prie kito tilto išmesti vargšą Marką laukan, paskui staiga at- 
žymėjo bilietą komposteriu ir sugrąžino, plačiai, dantingai nusišyp- 
sodamas. 

Po valandos plūstelėjusi iš garsiakalbio neaiški vapalionė prane- 
šė kažką bendra su Milanu, ir kraštovaizdis ėmė ryškiai keistis. Ne- 
trukus iš visų pusių pradėjo supti plačiai dryksantis miestas, ir trau- 
kinys sulėtėjo, paskui sustojo, po kiek laiko vėl pajudėjo. Slinko pro 
kvartalus ankštai sugrūstų pokarinės statybos daugiabučių, kuriuos 
skyrė platūs prospektai. Ermano „Kelionių vadove“ Milano gyvento- 
jų skaičius nurodytas iki keturių milijonų; svarbus miestas, neoficiali 
šiaurinės Italijos sostinė, šalies finansų, madų, leidybos ir pramonės 
centras. Sunkiai triūsiantis industrinis miestas, žinoma, su gražiu 
centru ir verta aplankyti katedra. 

Geležinkelio bėgių daugėjo, šie skleidėsi vėduokle į visas pu- 
ses — jų įvažiuota plačią Mi/ano Centrale teritoriją. Traukinys susto- 
jo po milžinišku stoties kupolu, ir išlipus; į peroną Marką išgąsdino 
vien šios vietos didumas. Žengdamas peronu jisai suskaičiavo mažų 
mažiausia tuziną kitų bėgių, tobulomis eilėmis pagrečiui, daug trau- 
kinių kantriai laukė savųjų keleivių. Sustojęs perono gale, karštligiš- 
koje tūkstančių atvykstančių ir išvykstančių žmonių maišalynėje jis 
ėmėsi tyrinėti traukinių kryptis: Štutgartas, Roma, Florencija, Mad- 
ridas, Paryžius, Berlynas, Ženeva. 

Visa Europa ranka pasiekiama, vos už kelių valandų kelio. 

Jisai sekė ženklais ligi paradinio išėjimo ir susirado taksi stote- 
lę, kur palaukė trumpoje eilutėje, kol galiausiai įšoko ant užpakalinės 
mažo balto „Renault“ sėdynės. 

— Aeroporto Malpensa, — pasakė vairuotojui. Jie slinko intensy- 

viu Milano transporto eismu, iki pasiekė žiedinį miesto apvažiavimą. 
Po dvidešimties minučių išsuko iš autostrados į oro uostą. 

— Ouale compagnia aerea? — paklausė taksistas per petį. Kuri 
oro kompanija? 

— „Lufthansa“ , — nurodė Markas. Prie terminalo Nr. 2 tak- 
sistas surado tarpelį greta šaligatvio, ir Markas išsiskyrė su dar ke- 
turiasdešimtimi eurų. Automatinės durys atsidarydavo, įleisdamos 
vidun aibę Žmonių, ir jis džiaugėsi, kad nereikia skubėti į jokį lėk- 
tuvą. Pasitikrino išvykimo reisų tvarkaraštyje ir surado, ko ieško- 
jo — tiesioginį reisą į Daleso oro uostą. Sukinėjosi po terminalą, kol 
aptiko „Lufthansa“ keleivių registracijos stalą. Čia laukė ilga eilutė, 
bet gelbėjo tipiškai vokiškas dalykiškumas — reikalai sparčiai judėjo 
priekin. 

Pirmas pasirinktas galimas jo taikinys — daili, apie dvidešimt 
penkerių metų raudonplaukė, kuri, regis, keliavo viena, o tai jam buvo 
labiausiai paranku. Bet kuriai, lydimai partnerio, galbūt kiltų pagun- 
da pasišnekėti apie nepažįstamą vyriškį, sutiktą tenai oro uoste, su 
keistoku prašymu. Ji stovėjo antra eilėje prie verslo klasės stalelio. 
Stebėdamas ją, Markas taip pat numatė antrą galimą taikinį: džinsi- 
niu kostiumu vilkintį studentą ilgais netvarkingais plaukais, neskustu 
veidu, su gerokai panešiota kuprine ir Tolydo universiteto marškinė- 
liais — puikiai tinkamą. Šisai stovėjo eilutėje gerokai toliau, klausy- 
damasis per ryškiai geltonas ausines muzikos. 

Kai raudonplaukė su įlaipinimo talonėliu ir savo rankiniu ba- 
gažu pasitraukė nuo stalelio, Markas nusekė paskui ją. Iki reiso dar 
buvo likę dvi valandos, tad per minią ji nuklydo prie neapmuitina- 
mų prekių parduotuvės, kur sustojo pasižiūrėti naujausių šveicariškų 
laikrodžių. Nepamačiusi nieko, kas patiktų, nusibastė už kampo prie 
laikraščių kiosko, nusipirko du madų žurnalus ir patraukė įlaipinimo 
vartų bei pirmo saugumo patikros punkto link. Markas giliai įkvėpė 
ir prisigretino prie jos: 

— Atleiskite, panele, atleiskite. 

Jai neliko nieko kita, kaip tik pasisukti ir pažvelgti į jį, bet buvo 
pernelyg įtari, kad ką nors pasakytų. 

— Gal kartais skrendate į Dalesą? — paklausė jis, plačiai išsi- 
šiepdamas ir apsimesdamas uždusęs, lyg būtų skuodęs jai pavymui. 

— Taip, — metė ji. Be šypsenos. Amerikietė. 

— Aš irgi ruošiausi, bet ką tik iš manęs pavogė pasą. Nežinau, 
kada parsirasiu namo. — Jis jau traukėsi iš kišenės voką. — Čia svei- 
kinimo atvirukas mano tėvui gimimo dienos proga. Ar kai nuskrisite 
į Dalesą, negalėtumėte įmesti į pašto dėžutę? Jo gimtadienis ateinan- 
tį antradienį, ir bijau, kad laiku nebesuspėsiu. Prašau. 

Ji įtariai nužvelgė ir jį, ir voką. Tai tik sveikinimas gimtadienio 
dienos proga, ne kokia bomba ar ginklas. 

Jis iš kišenės jau traukėsi dar kažką. 

— Atleiskite, vokas be pašto ženklo. Štai euras. Prašau, jeigu 
jums nesunku. 

Veidas galiausiai „įskilo“ — ji bemaž nusišypsojo. 

— Žinoma, — atsakė, paimdama ir voką, ir eurą — bei įsidėda- 
ma šiuos į rankinuką. 

— Be galo jums dėkingas, — Markas buvo bemaž prie ašarų. — 
Tai devyniasdešimtasis jo gimtadienis. Labai dėkoju. 

— Žinoma, be problemų, — sutiko ji. 

Dėl vaikinuko su ausinėmis pasirodė sudėtingiau. Šis irgi buvo 
amerikietis ir taip pat patikėjo prarasto paso pasakėle. Bet kai Mar- 
kas pabandė įduoti jam voką, atsargiai apsidairė aplink, lyg juodu pa- 
žeistų įstatymą. 

— Kad nežinau, žmogau, — tarė žengteldamas atgal. — Ne- 
manau. 

Markas nebuvo tols kvailas, kad mygtų. Tad pasitraukė ir kaip 
įmanydamas sardoniškiau metė: 

— Malonios kelionės. 

Ponia Rubė Osberi iš Pensilvanijos, Jorko, — viena iš paskuti- 
niųjų keleivių prie registracijos stalelio. Keturiasdešimt metų dėsčiusi 
vidurinėje mokykloje istoriją, dabar smagiai leido laiką, keliaudama 
iš savo pensijos po vietas, kurias buvo regėjusi tik vadovėliuose. Da- 
bar tai buvo paskutinis etapas trijų savaičių nuotykio po didžiąją dalį 
Turkijos. Atsidūrė čia dėl reiso iš Stambulo į Vašingtoną, su persė- 

dimu Milane. Į ją kreipėsi malonus ponas ir desperatiškai šypsoda- 
masis paaiškino, kad iš jo ką tik buvo pavogtas pasas. Taigi jam teks 
praleisti devyniasdešimtąjį savo tėvo gimtadienį. Ji mielai paėmė at- 
viruką ir įsidėjo krepšį, paskui praėjo saugumo patikrą ir nužingsnia- 
patogiai įsitaisė. 

Už jos, mažiau nei už penkiolikos žingsnių, raudonplaukė paga- 
liau apsisprendė. Vis dėlto tai galėtų būti viena iš tų laiškinių bombų. 
Tikrai vokas neatrodo ganėtinai storas, kad jame sutilptų sprogme- 
nys, bet ką gi ji išmananti apie tokius dalykus? Šalia lango stovėjo 
šiukšliadėžė, — glotni chromuota šiukšliadėžė su chromuotu dang- 
čiu (šiaip ar taip, juk jie Milane), — tad mergina nerūpestingai priėjo 
ir išmetė laišką prie kito šlamšto. 

Kas, jeigu šis susprogs ten? — paklausė save, vėl sėsdamasi vie- 
ton. Jau per vėlu. Tikrai negrįš išgriebti iš ten voko. O jeigu taip ir 
padarytų, kas toliau? Susirasti kokį nors uniformuotąjį ir pabandyti 
angliškai paaiškinti, kad, galimas daiktas, laiko rankoje laiškinę bom- 
bą? Liaukis, sudraudė save. Pasigriebusi rankinį bagažą, perėjo kiton 
pusėn vartų, kuo toliau nuo šiukšliadėžės. Bet vis nepajėgė atplėšti 
nuo jos akių. 

Bet sąmokslo įtampa augo. Kai prasidėjo keleivių įlaipinimas, 
raudonplaukė pirma atsidūrė „Boeing 747“ salone. Tik paėmusi į 
ranką šampano taurę, ji pagaliau atsipalaidavo. Kai tik parvyks namo 
Baltimorėn, stebės CNN. Neabejojo, kad Milano Malpenzos oro 
uoste bus įvykusios žudynės. 

Kelionė taksi atgalios į Milano Centrinę Markui atsiėjo ketu- 
riasdešimt penkis eurus, bet jis nesiginčijo su vairuotoju. Kam varg- 
ti? Grįžtamasis bilietas į Boloniją kainavo tiek pat — penkiasdešimt 
eurų. Po pirkinių ir kelionių dienos jam belikę apie šimtas eurų. Maži 
jo grynųjų ištekliai greitai seko. 

Traukinys įslinko į Bolonijos stotį jau beveik sutemus. Išlipęs į 
peroną Markas buvo tik dar vienas keleivis, tačiau nesitveriantis iš- 
didumu dėl savo dienos žygių. Įsigijo drabužių, nusipirko bilietus į 
traukinį, atlaikė tiek geležinkelio stoties, tiek oro uosto siautulį, nu- 

sisamdė du taksi, išsiuntė savo paštą — tam suėjo veik visa diena ir, 
atrodo, ničniekas nenutuokė, kas jis toks ar kur leido laiką. 

Ir nėsyk nebuvo paprašytas parodyti pasą ar kokį nors kitą as- 
mens tapatybės dokumentą. 


Luipžis įsėdo į kitą traukinį, 11.15 Milano ekspresą. Bet jis iš- 
lipo Parmoje ir įsimaišė į minią. Susirado taksi ir trumpai pavažiavo 
į susitikimo vietą netoliese, mėgstamą kavinę. Beveik valandą laukė 
Vitekerio, kuris Milane pavėlavo į traukinį ir įšoko į vėlesnį. Kaip 
paprastai, Vitekeris buvo prastos nuotaikos, kuri dar labiau subjuro, 
nės turėjo susitikti šeštadienį. Juodu greitomis užsisakė, ir vos tik pa- 
davėjas pasišalino, Vitekeris prašneko: 

— Man nepatinka ši moteris. 

— Frančeska? 

— Taip, turistų gidė. Juk dar niekad anksčiau ja nesinaudojome? 

— Ne. Nusiraminkite, su ja tvarka. Ji nieko nenumano. 

— Kaip ji atrodo? 

— Ganėtinai patraukli. 

— Ganėtinai patraukli gali reikšti bet ką, Luidži. Kokio amžiaus? 

— Niekad to neklausiau. Galima spėti, kad keturiasdešimt pen- 
kerių, ir mažai apsiriksi. 

— Ištekėjusi? 

— Taip. Bevaikė. Ištekėjusi už vyresnio žmogaus, labai prastos 
sveikatos. Jis miršta. 

„Kaip visada Vitekėris paskubom užsirašinėjo, jau mąstydamas 
apie kitą klausimą. 

— Miršta? Kodėl jis miršta? 

— Turbūt nuo vėžio. Aš daug neklausinėjau. 

— Gal reikėtų paklausinėti daugiau. 

— Regis, ji nenori kalbėti apie kai kuriuos dalykus — savo am- 
žių ir mirštantį vyrą. 

— Kur ją suradote? 

— Nebuvo lengva. Kalbos repetitoriai neišsirikiavę eilėje kaip 

taksistai. Vienas draugas rekomendavo. Aš pasiklausinėjau kai kur. 
Turinti mieste gerą reputaciją. Ir prieinama. Veik neįmanoma rasti 
repetitorių, kuris sutiktų dirbti su mokiniu po tris valandas kasdien. 

— Kasdien. 

— Daugumą savaitės dienų. Ji sutiko mokyti kiekvieną popietę 
visą ateinantį mėnesį ar apie tiek. Dabar turistų gidams vangus sezo- 
nas. Sykį ar du per savaitę gal ir gaus darbo, bet pasistengs prisistatyti 
pagal reikalą. Nusiraminkite, ji gera. 

— Koks jos honoraras? 

— Du šimtai eurų per savaitę iki pavasario, kol įsibėgės turisti- 
nis sezonas. 

Vitekeris užvertė aukštyn akis, lyg pinigai eitų tiesiogiai iš jo 
algos. 

— Markas per brangiai kainuoja, — tarė jis bemaž sau pačiam. 

— Jis turi puikią idėją. Nori patekti į Australiją ar Naująją Ze- 
landiją, arba dar kitur, kur kalba nesukeltų problemų. 

— Trokšta būti perkeltas? 

— Taip, ir, manau, tai puiki idėja. Užkraukime jį kam nors kitam. 

— Juk šitaip ne mes nusprendėme, juk taip, Luidži? 

— Turbūt taip. 

Atnešė salotas, ir kurį laiką juodu tylėjo. Paskui Vitekeris pra- 
šneko: 

— Vis tiek man ši moteris nepatinka. Dairykitės ko nors kito. 

— Nieko kito nėra. Ko gi jūs bijote? 

— Markas turi anamnezę su moterimis, aišku? Visados egzis- 
tuoja romano galimybė. Ji galėtų viską sukomplikuoti. 

— Aš ją perspėjau. Be to, jai reikia pinigų. 

— Nusigyvenusi? 

— Susidariau įspūdį, kad reikalai labai nekokie. Vangusis sezo- 
nas, o jos vyras nedirba. 

Vitekeris mažne nusišypsojo, lyg tai būtų buvusi gera žinia. Įsi- 
kimšo į burną didžiulę pleišto pavidalo griežinį pomidoro ir ilgai 
kramtė, žvalgydamasis po žratforia, ar niekas nesiklauso jųdviejų ty- 
laus pokalbio angliškai. Pagaliau sugebėjęs nuryti, tarė: | 

— Pasikalbėkime apie elektroninį paštą. Markas niekad ne- 
buvo didelis šio reikalo specialistas. Anksčiau, savo šlovės dienomis, 
gyveno su telefonais — jų savo kontoroje turėjo keturis ar penkis, 
du — automobilyje, vieną — kišenėje, nuolat žongliruodamas tri- 
mis pokalbiais išsyk. Girdavosi, kad imąs po penkis tūkstančių baksų 
vien už tai, jog atsiliepia į naujo kliento skambutį, ir panašiai. Niekad 
nesinaudodavo kompiuteriu. Jo darbuotojai sakė, kad tik retsykiais 
skaitydavo elektroninį paštą. Retai kada pats siųsdavo, o jeigu tai da- 
rydavo, tai visad per savo sekretorę. Kontora buvo aprūpinta aukštos 
technologijos įranga, bet rutininiam darbui atlikti jisai samdydavosi 
žmones. Buvo pernelyg stambus veikėjas. 

— O kaip kalėjime? 

— Jokių įrodymų, kad būtų naudojęsis elektroniniu paštu. 
Turėjo nešiojamąjį kompiuterį, kurį pasitelkdavo tik laiškams rašy- 
ti, niekad — elektroniniam paštui. Regis, po nuopuolio visi jį aplei- 
do. Kartais rašydavo savo motinai ir sūnui, bet visada — įprastiniu 
paštu. 

— Skamba, lyg būtų visai neraštingas. 

— Panašu ; tai, bet Langlyje baiminamasi, kad jis nepabandytų 
užmegzti kontaktų su kuo nors pašaliniu. Negali padaryti to telefo- 
nu — bent dabar. Neturi adreso, kuriuo galėtų naudotis, tad apie paš- 
tą veikiausiai nė neverta kalbėti. 

— Būtų kvailas, jei išsiųstų laišką, — pasakė Luidžis. — Taip 
galėtų atkleisti, kur esąs. 

— Būtent. Tas pat ir dėl telefono, fakso, visko, išskyrus elektro- 
ninį paštą. 

— Mes galime susekti elektroninį paštą. 

— Didžiumą jo, bet esama būdų, kaip to išvengti. 

— Jis neturi kompiuterio ir pinigų jam nusipirkti. 

— Žinau, bet hipotetiškai jis galėtų nepastebėtas įsmukti į ko- 
kią interneto kavinę, pasinaudoti kodine vartotojo paskyra, išsiųsti 
elektroninį paštą, paskui ištrinti savo pėdsaką, susimokėti nedidelį 
mokestį už nuomą ir išeiti. 


— Taip, tačiau kas jį išmokytų, kaip tą padaryti? 

— Pats gali išmokti, susiradęs kokią knygą. Mažai tikėtina, bet 
tokia galimybė visada egzistuoja. 

— Kasdien peržiūriu jo butą, — nuramino Luidžis. — Kiekvie- 
ną colį. Jeigu nusipirktų kokią knygą ar pasidėtų sąskaitą, aš žinočiau. 

— Apžvelkite interneto kavines netoliese. Dabar Bolonijoje jų 
keletas. 

— Žinau jas. 

— Kur Markas šiuo metu? 

— Nenutuokiu. Šeštadienis, išeiginė. Veikiausiai bastosi po Bo- 
lonijos gatves, džiaugdamasis laisve. 

— Tr jis vis dar išsigandęs? 

— Pasibaisėjęs. 


PoNiA Rubė Osberi išgėrė lengvų raminamųjų ir išmiegojo še- 
šias iš aštuonių valandų, kurių reikėjo nuskristi iš Milano į Tarptau- 
tinį Daleso oro uostą. Drungna kava, kuri buvo pateikta prieš nutū- 
piant, mažai tepadėjo išsklaidyti ūkus galvoje, ir kai „/47“ pririedėjo 
prie išlaipinimo vartų, ji vėl užsnūdo. Kol keleiviai buvo genami į 
gyvulinius vagonėlius ant gudronuotos dangos ir gabenami prie pa- 
grindinio terminalo, ji pamiršo apie gimtadienio atviruką. Pamiršo 
apie jį ir laukdama minioje atsiimti bagažo ir pereiti per muitinę. Ir 
pamiršo, kai išvydo savo numylėtąją anūkę, laukiančią prie atvykstan- 
čiųjų išėjimo. 

Pamiršo apie jį iki pat tol, kai saugiai atsidūrusi namie Jorke, 
Pensilvanijoje, ėmė raustis po pakabinamąją ant peties rankinę su- 
venyrų. 

— Vaje, — ištarė, kai ant virtuvės stalo iškrito vokas. — Juk tu- 
rėjau įmesti jį į pašto dėžutę oro uoste. — Ir papasakojo anūkei apie 
vargšą vyruką Milano oro uoste, kuris buvo ką tik netekęs paso ir 
būgštavo nesuspėti į devyniasdešimtąjį savo tėvo gimtadienį. 

— Nepanašus į gimtadienio atviruką, — pasakė ir ištyrinėjo ad- 


resą: Teisės advokatui R. N. Bekmenui, Pagrindinė gatvė 412, Kal- 

peperis, Virdžinija, 22701. — Nėra atgalinio adreso, — konstatavo 
vaikaitė. 

— Išsiųsiu jį rytoj iš pat ryto, — pasižadėjo sau ponia Osbe- 
ri. — Tikiuosi, nueis laiku, iki gimtadienio. 

PIRMADIENĮ, DEŠIMTĄ RYTO SINGAPŪRE, PASLAPTINGI 3 MILIJONAI 
dolerių, esantys „Old Stone Group, Ltd.“ sąskaitoje, elektroniniu 
būdu ją paliko ir tyliai iškeliavo į kitą pasaulio kraštą. Po devynių 
valandų, kai Karibų baseino Sent Kristoferio saloje atsidarė „Galeo- 
no“ kreditų banko durys, pinigai kaipmat atvyko ir buvo deponuoti 
numerinėje sąskaitoje be pavardės. Įprastomis aplinkybėmis tai būtų 
buvusi visiškai anoniminė transakcija, viena iš kelių tūkstančių to 
pirmadienio rytą, bet į „Old Stone“ dabar buvo sutelktas visas F TB 
dėmesys. Bankas Singapūre bendradarbiavo visiškai mielai. Bankas 
Sent Kristoferyje — ne, nors netrukus šis gausiąs progą prisidėti. 

Kai pirmadienį prieš aušrą direktorius Entonis Praisas atvyko 
į savo kabinetą Huverio pastate, jo laukė ką tik gautas memorandu- 
mas. Jis atšaukė viską, kas tam rytui buvo numatyta. Užsidarė su savo 
komanda ir laukė, kol pinigai nusės Sent Kristoferyje. 

Paskui paskambino viceprezidentui. 

Prireikė keturių valandų nediplomatiško rankų išsukinėjimo, 
kol iš Sent Kristoferio buvo išgauta informacija. Iš pradžių banki- 
ninkai atsisakė nusilenkti, bet kaipgi gali menka neva valstybėlė at- 
sispirti visai vienintelės pasaulio supervalstybės galybei ir pykčiui? 
Kai viceprezidentas pagrasino ministrui pirmininkui ekonominėmis 
ir bankinėmis sankcijomis, šis galiausiai nusileido ir kreipėsi į savo 
bankininkus. 

Numerinę sąskaitą tapo įmanoma atsekti tiesiogiai iki Arčio 
Morgano, buvusio prezidento trisdešimt vienerių metų sūnaus. Pa- 
skutinėmis savo tėvo administracijos valandomis jis tai užeidavo į 

Ovalųjį kabinetą, tai iš ten išeidavo, gurkšnodamas „Heinekens“ ir 
retkarčiais mesteldamas abiem — Kricui ir prezidentui — patarimus. 

Skandalas brendo valandomis. 

Iš Didžiojo Kaimano į Singapūrą, o dabar į Sent Kristofe- 
r; — elektroninės perlaidos turėjo akivaizdžius diletantiškų pastan- 
gų požymius sumėtyti pėdas. Koks nors profesionalas būtų suskaldęs 
pinigus į aštuonias dalis ir padėjęs į keletą įvairių bankų skirtingo- 
se šalyse, o perlaidos būtų siunčiamos kelių mėnesių intervalais. Bet 
netgi toks neprityręs bernas kaip Artis būtų sugebėjęs nuslėpti pini- 
gus. Jo pasirinkti neapmokestinamosios zonos užsienio bankai buvo 
ganėtinai slaptingi, kad sugebėtų apsaugoti nuo viešumo. Šansą fe- 
deralams suteikęs investicinių patikos fondų sukčius, desperatiškai 
besistengiantis išsisukti nuo kalėjimo. 

Tačiau vis dar nebuvo įrodymų, iš kur pinigai. Per paskutines 
tris dienas savosiose pareigose prezidentas Morganas suteikė dvide- 
šimt dvi malones. Visos praėjo nepastebėtos, išskyrus dvi: Džoelui 
Bekmenui ir Diukui Mongui. FTB plušo, stengdamasi išrausti fi- 
nansinio purvo apie kitus dvidešimt. Kas turėjo 3 milijonus dolerių? 
Kas turėjo galimybių tiek gauti? Federalai po siūlelį išnagrinėjo visus 
draugus, šeimos narius ir verslo partnerius. 

Preliminari analizė pakartojo tai, kas jau žinota. Mongas turėjo 
milijardus ir tikrai buvo ganėtinai korumpuotas, kad gebėtų papirkti 
bet ką. Bekmenas irgi galėjo prasukti šį reikalą. Trečia galimybė — 
buvęs Naujojo Džersio valstijos įstatymų leidžiamosios institucijos 
narys, kurio šeima užkalė krūvą pinigų iš vyriausybinių kelių tiesybos 
kontraktų. Prieš dvylika metų jis keliems mėnesiams pateko į „fede- 
ralinę pataisos stovyklą“ ir dabar troško, kad jo teisės būtų atkurtos. 

Prezidentas buvo išvykęs į Europą, įpusėjęs pažintinę turnė, 
pirmą pergalingą savo etapą po pasaulį. Sugrįš ne anksčiau kaip po 
trijų dienų, tad viceprezidentas nusprendė palaukti. Jie stebės pini- 
gus, dusyk ir trissyk pertikrins faktus bei detales, ir kai šefas sugrįš, 
glaustai informuos apie užtikrintą bylą. „Pinigai už malonę“ skanda- 
las įaudrins šalį. Pažemins opoziciją ir susilpnins šios ryžtą Kongrese. 
Garantuos, kad Entonis Praisas liks F TB vadovu dar kelerius metus. 

Paprasčiausiai nebuvo jokių neigiamų aspektų pradėti visuotinį fede- 
ralinį puolimą prieš nieko neįtariantį buvusį prezidentą. 


REPETITORĖ jo laukė galiniame Basilica di San Frencesco klaup- 
te. Tebebuvo apsimuturiavusi, piršinėtas savo rankas perpus susigrū- 
dusi į sunkaus palto kišenes. Lauke vėl snigo, ir erdvioje, šaltoje, tuš- 
čioje šventovėje temperatūra buvo ne ką šiltesnė. Jis atsisėdo greta jos 
ir tyliai ištarė „Buon giorno“. 

Ji parodė, kad jį išgirdo, šypteldama tik tiek, kad būtų mandagi, 
ir atsakė: „Buon giorno“. Jis irgi laikė rankas susikišęs į kišenes, ir ilgą 
laiką juodu sėdėjo lyg kokie du sušalę, besislepiantys nuo prasto oro 
turistai. Kaip paprastai jos veidas buvo liūdnas, o mintys sutelktos į 
kažką kita nei šis nevėkšla Kanados verslininkas, trokštantis išmokti 
jos kalbos. Atrodė atoki bei išsiblaškiusi, ir tokia jos laikysena Markui 
jau ėmė įgristi. Ermano suinteresuotumas kasdien slopo. Frančes- 
ka — vos pakenčiama. Luidžis nuolatos kažkur ten, užsislėpęs ir ste- 
bintis, bet ir šis taip pat buvo beprarandąs suinteresuotumą žaidimu. 

Markas jau pradėjo manyti, kad kažkada turėtų įvykti permai- 
na. Gelbėjimosi lynas bus nukirstas, ir jam teks vienam kapanotis ar 
nuskęsti. Tad tebūnie taip. Jau beveik mėnuo, kai jis laisvas. Išmoko 
pakankamai itališkai, kad išliktų gyvas. Savarankiškai tikrai galėtų 
daugiau išmokti. 

— Tad kiek sena šitoji? — pagaliau paklausė, kai paaiškėjo, kad 
iš jo laukiama, jog prašnektų pirmas. 

Ji nežymiai krustelėjo, atsikrenkštė ir išsitraukė rankas iš kiše- 
nių, lyg būtų pažadinta iš gilaus miego. 

— Pradėta statyti 1236-aisiais pranciškonų vienuolių. Po tris- 
dešimties metų pagrindinė šventovė buvo baigta. 

— Skubos darbas. 

— Taip, gana greitas. Per šimtmečius iš abiejų pusių tartum dyg- 
te išdygo koplyčios. Pastatyta zakristija, paskui — varpinė. Prancūzai 
prie Napoleono supasaulietino ją ir pavertė muitine. 1886-aisiais ji 
vėl atversta į bažnyčią, paskui 1928-aisiais restauruota. Kai Bolonija 

buvo subombarduota sąjungininkų, fasadas smarkiai nukentėjo. Ne- 
lengva jos istorija. 

— Iš lauko nėra itin daili. 

— Dėl to kaltas bombardavimas. 

— Manau, jūs pasirinkote ne tą pusę. 

— Tik ne Bolonija. 

Nėra prasmės iš naujo prikelti karą. Juodu trumpam nutilo, kai 
abiejų balsai tartum nuplaukė viršun ir negarsiai nuaidėjo po kupolą. 
Bekmeną vaikystėje motina kasmet po kelis kartus vesdavosi į baž- 
nyčią, bet šios pusiau nuoširdžios pastangos laikytis tikėjimo greitai 
buvo užleistos vidurinėje ir visiškai pamirštos per pastaruosius ke- 
turiasdešimt metų. Netgi kalėjimas nepajėgė atversti jo atgal į tikė- 
jimą, skirtingai nei kai kuriuos kitus kalinius. Bet žmogui be jokių 
įsitikinimų vis tiek buvo sunku suprasti, kaip kokio nors pobūdžio 
prasmingos religinės apeigos gali vykti tokiame šaltame, atšiauriame 
muziejuje. 

— Čia atrodo taip tuščia. Ar kas nors šioje vietoje bent kada 
meldžiasi? 

— Vyksta kasdienės mišios ir pamaldos sekmadieniais. Aš čia 
buvau sutuokta. 

— Jums nevalia kalbėti apie save. Luidžis pasius. 

— Itališkai, Markai, daugiau nė žodžio angliškai. — Itališkai ji 
paklausė: — Ko šįryt mokėtės su Ermanu? 

— La famiglia. 

— La sua famiglia Mi dica. Papasakokite man apie savo šeimą. 

— Tikras jaukalas, — pasakė jis angliškai. 

— Sua moglie? Jūsų žmona? 

— Kuri? Turiu tris. 

— Itališkai. 

— Ouale? Ne bo tre. 

— L'ultima? Paskutinioji. 

Tuomet jisai susizgribo. Juk esąs ne Džoelas Bekmenas su trim 
buvusiom Žmonom ir sumauta šeima. Jis — Markas Ladzeris iš To- 
ronto, turįs žmoną, keturis vaikus ir penkis vaikaičius. 

— Aš pajuokavau, — pasakė jis angliškai. — Turiu vieną žmo- 
ną. 

— Mi dica, in Italiano, di sua moglie? Papasakokit man apie savo 
žmoną. | 

Labai pamažu Markas itališkai apibūdino savo prasimanytą 
žmoną. Jos vardas Laura. Penkiasdešimt dvejų. Gyvenanti Toronte. 
Dirbanti vienoje mažoje kompanijoje. Nemėgstanti keliauti. Ir taip 
toliau. 

Kiekvienas sakinys buvo pakartojamas mažiausiai tris sykius. 
Kiekvienas blogai ištartas žodis buvo pasitinkamas grimasa ir greitu 
„ribeta“. Vėl ir vėl Markas raizgaliojo apie Laurą, kuri neegzistavo. 
Ir kai baigė apie ją, buvo pakreiptas prie savo vyresniojo sūnaus, dar 
vienos kūrybos, šis vadinosi Aleksas. Trisdešimties metų, teisininkas 
Vankuveryje, išsiskyręs, turi du vaikus, ir taip toliau, ir taip toliau. 

Laimė, Luidžis buvo pateikęs jam šiek tiek Marko Ladzerio 
biografijos, kartu su visomis datomis, kurias jis dabar šaltos bažny- 
čios gale stengėsi prisiminti. 

— Deve parlare lentamente, — vis kartojo ji. Privalote kalbėti 
lėtai. 

Buvo griežta, be jokio žaismingumo, bet kartu ir labai motyvuo- 
ta. Jeigu jis gebėtų išmokti kalbėti itališkai nors perpus gerai, kaip ji 
kalbanti angliškai, tai atsidurs visos bandos priekyje. Jeigu ji tikinti 
nuolatinio kartojimo būtinumu, tai ir jis taip pat. 

Kai juodu kalbėjosi apie jo motiną, bažnyčion įėjo kažkoks pa- 
gyvenęs ponas ir atsisėdo klaupte tiesiai pirma jų. Netrukus jis pasi- 
nėrė į meditaciją ir maldą. Abu nusprendė tyliai pasišalinti. Vis te- 
besnyguriavo, tad juodu įsuko į pirmą pasitaikiusią kavinukę išgerti 
espreso ir parūkyti. 

— Adesso, bossiamo parlare della sua famiglia? — paklausė jis. Ar 
galime dabar pakalbėti apie jūsų šeimą? 

Ji nusišypsojo, parodydama dantis — retas dalykas! — ir tarė: 

— Benissimo, Marco. Puiku. — Ma, non possiamo. Mi dispiace. — 
Bet, deja. Negalima. | 

— Perchbė non? Kodėl ne? 

— Abbiamo delle regole. Laikomės taisyklių. 

— Dovė suo marito? Kur jūsų vyras? 

— Oui, a Bologna. Čia, Bolonijoje. 

— Dovė /avora? Kur jis dirba? 

— Non /avora. 

Po antros jos cigaretės juodu išdrįso vėl leistis po dengtais šali- 
gatviais ir pradėjo išsamią pamoką apie sniegą. Ji mesteldavo trum- 
pus sakinius angliškai, o jis turėdavo išversti. Sninga. Floridoje nie- 
kada nesninga. Galbūt rytoj snigs. Praeitą savaitę du kartus snigo. Aš 
mėgstu sniegą. Aš nemėgstu sniego. 

Jie pakraščiu apsuko pagrindinę aikštę, vis likdami po portikais. 
Atsidūrę Via Rizzo/i, praėjo pro parduotuvę, kur Markas pirkosi ba- 
tus bei parką, ir jis pamanė, gal jai patiktų išgirsti jo perteikiamą šio 
įvykio versiją. Su didžiuma itališkų žodžių pajėgtų susidoroti. Bet 
persigalvojo, nes ji buvo taip įsigilinusi į orus. Prie sankryžos abu su- 
stojo ir pažvelgė į Le Due Torri — du išlikusius bokštus, kuriais Bo- 
lonija taip didžiavosi. 

Kadaise buvę daugiau nei du šimtai bokštų, pasakė ji. Paskui pa- 
prašė jį pakartoti sakinį. Jis pamėgino, susimovė su būtuoju laiku bei 
skaičiumi ir tuomet buvo paprašytas kartoti prakeiktąjį sakinį, kol 
pasakė teisingai. 

Viduramžiais dėl kažkokių priežasčių, kurių nūdienė Italija ne- 
pajėgia paaiškinti, jų protėvius buvo apėmusi keista architektūrinė 
manija statyti aukštus laibus gyvenamuosius bokštus. Kadangi epi- 
demiškai buvo paplitę gentiniai karai ir vietiniai priešiškumai, to- 
kių bokštų pagrindinė paskirtis buvo saugumas. Jie buvo efektyvūs 
žvalgybos postai ir vertingi antpuolio metu, nors pasirodė esą kur 
kas mažiau praktiški kaip4gyvenamieji būstai. Stengiantis apsaugo- 
ti maistą, virtuvės dažnai būdavo įrengiamos pačiame viršutiniame 
aukšte, apie tris šimtus pėdų virš gatvės lygio, todėl stengtasi surasti 
patikimus namų darbininkus. Kai pratrūkdavo kovos, kariaujančios 
tarp savęs šeimos paprasčiausiai įpykusios laidydavo strėles ir svai- 
dydavo ietis viena į kitą iš vieno bokšto į kitą. Jokios prasmės kovoti 
gatvėse kaip paprastai liaudžiai. 

Bokštai tapo ir visuomeninės padėties simboliu. Joks save ger- 
biantis didikas negalėjo sutikti, kad jo kaimynas ir/ar varžovas turėtų 
aukštesnį bokštą, tad dvyliktajame ir tryliktajame šimtmečiuose Bo- 
lonijos panoramoje siautėjo savotiškas pastangų pralenkti vienas kitą 
žaidimas, nes didikai bandė neatsilikti nuo kaimyno. Miestas buvo 
pramintas /a /urri/a — bokštuotuoju. Kažkoks anglų turistas apibū- 
dino jį kaip „šparagų lysvę“. 

Prasidėjus keturioliktam šimtmečiui Bolonijoje ėmė įsitvirtinti 
organizuota valdžia ir turintieji įžvalgos suprato, kad kariaujančius 
tarp savęs didikus būtina pažaboti. Miestas, vos tik įgijęs pakankamai 
jėgos su tuo susidoroti, daugelį iš tų bokštų nugriovė. Laikas ir sunkis 
padarė savo — vargšai pamatai po kelių šimtmečių sutrupėjo. 

Devynioliktojo šimtmečio pabaigoje nedidele balsų persvara 
nutarta, kad jie visi būtų nugriauti. Išliko tik du — Azinelių ir Ga- 
rizendų. Abu stovi prie Piazza di Porto Ravegnana"“ vienas šalia kito. 
Nė katras nėra tiksliai stačias, Garizenda pakrypusi į šiaurę kampu, 
konkuruojančiu su garsesnio ir kur kas gražesnio Pizos bokšto po- 
svyriu. Dvejetas senų išlikėlių per dešimtmečius buvo sukėlę daugy- 
bę vaizdingų apibūdinimų. Vienas prancūzų poetas palygino juos su 
dviem girtais jūreiviais, svirduliuojančiais namo ir besistengiančiais 
prisilaikyti už vienas kito. Ermano kelionių vadovas apie juos atsilie- 
pė kaip viduramžių architektūros Šlovę ir Tvermę. 

La Torre de Asinelli buvo pastatytas dvyliktojo šimtmečio pra- 
džioje ir yra 97,2 metrų, dvigubai aukštesnis už savo partnerį. Ga- 
rizenda pradėjo svirti, kai jau buvo mažne užbaigtas tryliktajame 
šimtmetyje ir nukirstas perpus, stengiantis, kad daugiau nesvirtų. Ga- 
rizendų klanu liautasi domėtis, ir jis nešlovingai pasitraukė iš miesto. 

Markas buvo perskaitęs šią istoriją iš Ermano knygos. Frančes- 
ka apie tai nežinojo ir kaip visi geri turizmo gidai penkiolika šaltų 
minučių paskyrė pokalbiui apie garsiuosius bokštus. Ji suformuluo- 
davo paprastus sakinius, tobulai ištardavo ir padėdavo Markui šiaip 
taip juos įveikti, o paskui pereidavo prie kito. 


* Ravenos vartų aikštė (:/.). 

— AĄzinelis turi iki viršaus keturis šimtus devyniasdešimt aštuo- 
nis laiptukus, — pasakė ji. 

— Andiamo, — greitai atsakė Markas. Eime. Pro siauras duris 
juodu įžengė į storą pamatą, užlipo ankštais suktiniais laiptais apie 
penkiasdešimtį pėdų iki vietos, kur tūnojo į kampą įkišta bilietų kasa. 
Jis nupirko du bilietus, po tris eurus už vieną, ir juodu ėmė kopti. 
Bokštas buvo tuščiaviduris, laiptai pritvirtinti prie išorinių sienų. 

Frančeska prisipažino nekopusi jais bent dešimtį metų ir atrodė 
nediduko jųdviejų nuotykio sužavėta. Ji leidosi aukštyn siaurais tvir- 
tais ąžuoliniais laiptais, o Markas žengė kiek atsilikęs. Pro vieną kitą 
atvirą langutį kartkartėmis įsismelkdavo šviesa ir šaltas oras. 

— Pasirinkite sau tinkamą tempą! — šūktelėjo ji angliškai sau 
per petį ir pamažu nutolo nuo Marko. Tą snieguotą vasario popietę 
niekas daugiau nekopė miesto viršun. 

Jis pasirinko tempą, ir ji netrukus dingo iš akių. Pusiaukelėje 
aukštyn Markas stabtelėjo prie didelio lango, atstatydamas vėjui at- 
vėsinti veidą. Atsipūtęs jis vėl ėmė kopti, netgi dar lėčiau. Po kelių 
minučių vėl sustojo — širdis pašėlusiai plakė, plaučiai dirbo visu pa- 
jėgumu. Mintyse suabejojo, ar įstengsiąs įveikti distanciją. Po 498-ių 
laiptukų jis pagaliau išniro iš dėžės pavidalo mansardos ir žengė ant 
bokšto viršaus. Frančeska rūkė, žvelgdama žemyn į savo gražųjį mies- 
tą, ant jos veido nebuvo nė lašelio prakaito. 

Iš viršaus plytėjo panoraminis reginys. Raudonų čerpių miesto 
stogus dengė dviejų colių storumo sniegas. Tiesiai po jais — blyškiai 
žalias San Barto/omeo kupolas, be menkiausių apnašų. 

— Giedrą dieną rytuose galima matyti Adrijos jūrą, o šiaurė- 
je — Alpes, — pasakė ji vis dar angliškai. — Tikrai gražu, netgi ir 
kai apsnigta. 

— Išties gražu, — sutiko jis, beveik gaudydamas kvapą. Pro 
metalinius strypus tarp plytinių stulpų bloškė vėjas, ir virš Bolonijos 
buvo kur kas šalčiau nei jos gatvėse. 

— Bokštas — penktas pagal aukštumą statinys senojoje Itali- 
joje, — išdidžiai pareiškė ji užtikrinta, kad galinti išvardyti ir kitus 
keturis. 

— Kodėl šis bokštas išsaugotas? — paklausė jis. 

— Manau, dėl dviejų priežasčių. Jis gerai suprojektuotas ir gerai 
pastatytas. Azinelių šeima buvo stipri ir įtakinga. Be to, keturiolik- 
tajame šimtmetyje jis trumpam buvo naudojamas kaip kalėjimas, kai 
daugelis kitų bokštų jau buvo nugriauti. Tiesą sakant, niekas iš tik- 
rųjų nežino, kodėl šio būtent buvo pasigailėta. — Trys šimtai pėdų 
aukščiau, ir ji tapo kitu žmogumi. Akys pagyvėjusios, balsas trykšta 
džiaugsmu. 

— Tai visada man primena, kodėl myliu savo miestą, — pa- 
sakė su taip retai blykstelinčia šypsena. Skirta ne jam, ne kam nors 
kitam, bet stogų viršūnėms ir Bolonijos apybrėžoms dangaus fone. 
Juodu perėjo į kitą pusę ir pažvelgė tolumon į pietvakarius. Ant kal- 
vos virš miesto abiem pavyko įžvelgti Santuario di San Luca, Šventojo 
Luko — miesto angelo sargo — šventovės siluetą. 

— Esate ten buvęs? — paklausė ji. 

— Ne. 

— Kurią nors dieną nukaksime, kai oras bus geresnis, sutinkate? 

— Žinoma. 

— Turime tiek daug ką pamatyti. 

Vis dėlto galbūt neatleisiąs jos. Buvo toks išsiilgęs kompanijos, 
ypač priešingosios lyties, kad galėjo pakęsti jos atokumą, liūdesį ir 
nuotaikos permainas. Dar stropiau mokysis, kad pelnytų šios moters 
prielankumą. 

Žygis į Azinelių bokšto viršų praskaidrino jai nuotaiką, o kelio- 
nė žemyn vėl sugrąžino tą pačią ankstesnę surūgusią laikyseną. Juodu 
netoliese bokštų išgėrė espreso ir atsisveikino. Kai Frančeska nuėjo, 
nė paviršutiniškai neapkabinusi, nė nepakštelėjusi į skruostą, netgi 
greitomis nepaspaudusi rankos, jis nusprendė suteikti jai dar vieną 
savaitę. 

Nustatė jai slaptą patikrinimą. Turinti per septynias dienas tapti 
malonia, arba jis paprasčiausiai nutrauks pamokas. Gyvenimas per- 
nelyg trumpas. 


Vis dėlto ji labai daili. 

Voką atplėšė jo sekretorė — kaip ir visą kitą vakarykštę ir užva- 
karykštę korespondenciją. Bet pirmo voko viduje buvo antras — šis 
adresuotas tiesiog Nilui Bekmenui. Didžiosiomis raidėmis prieky- 
je ir antroje pusėje užrašytas grėsmingas perspėjimas: ASMENIŠKA, 
KONFIDENCIALU, ATPLĖŠTI TIK NILUI BEKMENUI. 

— Galbūt norėtumėte pažvelgti į viršutinį, — pasakė sekretorė, 
lygiai 9.00 ryto atvilkdama jam į kabinetą kasdienę šūsnį korespon- 
dencijos. — Vokas antspauduotas prieš dvi dienas Jorke, Pensilvani- 
joje. 

Kai ji uždarė paskui save duris, Nilas ištyrinėjo voką. Šviesiai ru- 
das, be kitų išskirtinių žymių, tik tiek, kad buvo užrašytas spausdin- 
tomis raidėmis siuntėjo ranka. Braižas atrodė kiek pažįstamas. 

Laiškų atidarikliu jis pamažu nukirpo viršutinį voko kraštą, 
paskui ištraukė vienintelį sulankstytą balto popieriaus lakštą. Nuo jo 
tėvo. Buvo sukrėstas, bet paskui — nebe. 


Vasario 21 

Mielas Nilai, 

Ko! kas esu saugus, bet abejoju, ar tai ilgai tęsis. Man reikia 
tavo pagalbos. Neturiu jokio adreso, nei telefono, nei fakso, ir nesu 
tikras, ar jais naudočiausi, jeigu ir galėčiau. Noriu prieigos prie 
elektroninio bašto, tokio, kurio būtų nej manoma susekti. Nenu- 
tuokiu, kaib tą padaryti, bet žinau, kad tu pajėgus sugalvoti. 
Neturiu nei kompiuterio, nei pinigų. Visiškai galimas daiktas, 
kad esi sekamas, tad nors ir ką darytum, privalai nepalikti 
pėdsakų. Metyk savo pėdas. Denk manąsias. Niekuo nepasitikėk. 
Viską stebėk. Paslėpk šį laišką, paskui sunaikink. Atsiųsk man, 
kiek galėsi, kuo daugiau pinigų. Juk žinai, kad sugrąžinsiu. Nie- 
kur prie nieko nerašyk savo tikrosios pavardės. Naudokis tokiu 
adresu: " 

Sr. Rudolph Viskovitchb, Uživersitū degli Studi, Bolonijos 
universitetas, Via Zamboni 22, 44041, Bologna, Italy. 

Naudok du vokus: pirmąjį Viskovičiui, antrąjį — man. 
Savo laiškutyje, adresuotame jam, baprašyk pasaugoti 
pakuotę Markui Ladzeriui. 
Paskubek! 
Myliu, Markas 


Nilas. padėjo laišką ant rašomojo stalo ir nuėjo užrakinti durų. 
Paskui atsisėdo ant nedidelės odinės sofos ir pabandė surikiuoti min- 
tis. Jau buvo nusprendęs, kad tėvas kažkur ne šalyje, antraip savaitėm 
anksčiau būtų užmezgęs kontaktą. Kodėl jis Italijoje? Kodėl laiškas 
išsiųstas iš Jorko, iš Pensilvanijos? 

Nilo žmona taip ir nebuvo susitikusi su savo uošviu. Šis jau dve- 
jus metus sėdėjo kalėjime, kai juodu susipažino ir susituokė. Nusiun- 
tė jam savo vestuvių nuotraukų, o paskui — jųdviejų kūdikio, antros 
Džoelo anūkės fotografiją. 

Džoelas — tai ne ta tema, apie kurią Nilas mėgdavo kalbėti. 
Ar galvoti. Buvo sumautas tėvas, daugumai savo vaikų — nesantis, 
ir stulbinamas jo nuopuolis iš įtakingumo viršūnės trikdė visus arti- 
muosius. Nilas nenorom siuntė į įkalinimo vietą laiškus ir atvirukus, 
bet galėjo atvirai prisipažinti, bent sau pačiam ir savo Žmonai, kad 
tėvo nesiilgėjo. Retai buvo prie to žmogaus. 

Dabar jis sugrįžo, prašo pinigų, kurių Nilas neturi, be jokių abe- 
jonių tikėdamasis, kad Nilas išpildys viską, kaip nurodyta, ir nė kiek 
nesibaimindamas išstatyti pavojun kitus. 

Nuėjęs prie rašomojo stalo Nilas darsyk perskaitė laišką, pas- 
kui darsyk. Tokia pat vos išskaitoma vištos kojos krevezonė, kokią 
regėjo visą savo gyvenimą. Ir toks pat jo elgesys ir namie, ir konto- 
roje. Padaryk tą, padaryk aną, ir viskas bus gerai. Padaryk, kaip aš 
noriu, ir padaryk tuoj pat! Paskubėk! Rizikuok viskuo, nes man ta- 
vęs reikia. : 

O kas, jeigu viskas puikiai išdegtų ir brokeris sugrįžtų? Tikrai 
neturėtų laiko Nilui ir anūkei. Gavęs šansą Džoelas Bekmenas, pen- 
kiasdešimt dvejų, darsyk iškiltų į šlovę Vašingtono valdžios sferose. 
Įsigytų deramų draugų, susikombinuotų deramų klientų, vestų dera- 

iš didžiulės kontoros, kur plėštų baisius honorarus ir speistų į kampą 
kongresmenus. 

Gyvenimas buvo kur kas paprastesnis, kol tėvas sėdėjo kalėjime. 

Ką pasakytų Lizai, savo žmonai? Aukseli, tų 2000 dolerių, ku- 
riuos turėjome pasidėję į savo taupomąją sąskaitą, buvo paprašyta. Ir 
dar keli šimtai baksų už įslaptinto elektroninio pašto sistemą. Be to, 
tu ir mažytė laikykite duris visąlaik užrakintas, nes gyvenimas ką tik 
tapo gerokai pavojingesnis. 

Diena nuėjo velniop, tad Nilas paskambino savo sekretorei ir 
paprašė atidėti visus jo skambučius, o pats atsigulė ant sofos, nusispy- 
rė mokasinus, užsimerkė ir suskato masažuotis smilkinius. 


15 


BJAURIAME MAŽAME KARE TARP CŽV 1R FTB TAKTINIAIS SUME- 
timais abi pusės dažnai naudodavosi kai kuriais žurnalistais. Ma- 
nipuliuojant spauda, būdavo galima suduoti prevencinius smūgius, 
atremti kontratakas, užglaistyti skubius atsitraukimus, netgi kon- 
troliuoti žalą. Denas Sandbergas, bemaž dvidešimtį metų palaikąs 
ryšius su šaltiniais iš abiejų pusių, visiškai sutikdavo tapti naudingu, 
kai informacija būdavo teisinga ir išskirtinė. Taip pat sutikdavo prisi- 
imti kurjerio vaidmenį, atsargiai sukinėdamasis tarp dviejų kariaunų 
su slaptomis paskalomis, kad galėtų pamatyti, kiek kita pusė žinan- 
ti. Stengdamasis patvirtinti medžiagą, kad F TB tyrinėja „pinigai už 
malonę“ skandalą, jisai susisiekė su savo patikimiausiu šaliniu Cen- 
trinėje žvalgybos valdyboje. Jį pasitiko įprasta tylos siena, bet ši tvėrė 
mažiau nei keturiasdešimt valandų. 

Jo kontaktas Langlyje buvo Rastis Louvelas, apsitrynęs karjeros 
veikėjas su besikeičiančiais titulais. Kad ir už ką jam buvo mokama, 
tikrasis darbas buvo stebėti spaudą ir patarinėti Tedžiui Meinardui, 
kaip šią naudoti ir išnaudoti. Jis nebuvo paprastas informacijos va- 

gišius, iš tokių, kurie perdavinėtų bet ką, kad ir netiesą. Daug metų 
palaikęs šį ryšį, Sandbergas pagrįstai tikėjo, kad didžiuma to, ką gau- 
davo iš Louvelo, būdavo pašnibždama paties Tedžio. 

Juodu susitiko Taisons Kornerio prekybos centre, Virdžinijoje, 
kiek į šoną nuo Beltvėjaus, pigios picerijos viršutiniame maisto sek- 
cijos aukšte. Abu nusipirko po picą su Peperoni“ bei sūriu ir nealko- 
holinio gėrimo, paskui susirado kabiną, kur niekas negalėtų jųdviejų 
matyti. Galiojo įprastos taisyklės: 1) viskas neoficialu ir iš gilių už- 
kulisių; 2) iki Sandbergui paskelbiant kokią nors medžiagą, Louvelas 
tam turės uždegti žalią šviesą; 3) jeigu kas nors, ką pasakytų Louve- 
las, būtų ginčijama kitų, jis, Louvelas, turės galimybę tai peržiūrėti ir 
tarti paskutinį žodį. 

Kaip tiriamosios žurnalistikos atstovas, Sandbergas nekentė tai- 
syklių. Tačiau Louvelas niekada neapsirikdavo ir niekam kitam neat- 
skleisdavo informacijos. Jeigu Sandbergas norėjo kasti iš šios turtin- 
gos gyslos, privalėjo žaisti pagal taisykles. 

— Jie surado šiek tiek pinigų, — pradėjo Sandbergas. — Ir 
mano, kad tie susiję su malone. 

Akys Louvelą visada išduodavo, nes jis niekad nemokėjo apsi- 
metinėti. Jos tučtuojau susiaurėjo, ir buvo akivaizdu, kad tai jam kaž- 
kas nauja. 

— Ar CŽV apie tai žino? — paklausė Sandbergas. 

— Ne, — tiesiai šviesiai atsakė Louvelas. Jis niekad nesibijojo 
tiesos. — Mes sekėme kai kurias sąskaitas neapmokestinamajame 
užsienyje, bet nieko nesidėjo. Kiek pinigų? 

— Daug. Nežinau kiek ir nežinau, kaip anuos jie surado. 

— Iš kur ateina? 

— Jie garantuotai nežino, bet žūtbūt stengiasi susieti su Džoelu 
Bekmenu. Kalbasi su Baltaisiais rūmais. 

— Bet ne su mumis. 

— Matyt, ne. Tai atsiduoda politika. Jie norėtų prisegtiskandalą 
prezidentui Morganui, o Bekmenas būtų puikus konspiratorius. 


* Kiaulienos ir jautienos dešra su aštriais prieskoniais (£.). 

— Diukas Mongas irgi būtų gražus taikinys. 

— Taip, bet jis faktiškai miręs. Turėjo ilgą, spalvingą mokesčių 
vengėjo karjerą, bet dabar išėjęs poilsio. Bekmenas turi paslapčių. Jie 
nori parsigabenti jį į šalį, pervaryti per Teisingumo departamento 
girnas ir kelis mėnesius kaitinti Vašingtoną iki sprogimo ribos. Mor- 
ganas bus pažemintas. 

— Ekonomika velniškai smunka. Kokia nuostabi proga nu- 
kreipti dėmesį. 

— Kaip sakiau, viskas sukasi apie politiką. 

Louvelas pagaliau atsipjovė picos ir greitai kramtydamas svarstė. 

— Negali būti Bekmenas. Jie gerokai prašovė pro šikšnelę. 

— Taip manote? 

— Esu tikras. Bekmenas visai nenutuokė, kad galima malonė. 
Mes tiesiog vidur nakties ištraukėme jį iš kameros, liepėme pasirašyti 
popierius, paskui, dar prieš saulei patekant, išdanginome iš šalies. 

— Ir kur jis atsidūrė? 

— Po šimts, nežinau. O jeigu ir Žinočiau, jums nepasakyčiau. 
Esmė ta, kad Bekmenas neturėjo laiko sutvarkyti papirkos. Buvo taip' 
giliai nukištas į kalėjimą, jog negalėjo nė sapnuoti apie malonę. Tai 
buvo Tedžio idėja, ne jo. Bekmenas — ne jų žmogus. 

— Jie ketina jį surasti. 

— Kodėl? Juk jis laisvas žmogus su visiškai dovanota bausme, o 
ne koks nors besislapstantis nusikaltėlis. Negali būti išduotas, nebent, 
žinoma, jie išgautų oficialų apkaltinimą. 

— O tąjie gali padaryti. 

Sekundę ar dvi Louvelas prie stalo šaukėsi, 

— Nematau apkaltinimo. Jie neturi jokių įrodymų. Turi kažko- 
kius įtartinus pinigus, paslėptus banke, kaip jūs sakote, bet nežino, iš 
kur tie. Patikinu jus, tai ne Bekmeno pinigai. 

— Arjie gali jį surasti? 

— Ketina paspausti Tedį, ir štai kodėl aš sutikau kalbėtis, — tai 
taręs jis nustūmė perpus suvalgytą picą į šoną ir prisilenkė arčiau. — 
Netrukus Ovaliajame kabinete įvyks posėdis. Ten dalyvaus Tedis, ir 
jį prezidentas paprašys parodyti įslaptintą medžiagą apie Bekmeną. 

Meinardas atsisakys. Ateis metas lošti atviromis kortomis. Ar prezi- 
dentui užteks drąsos išvyti senį? 

— Ar užteks? 

— Veikiausiai. Bent Tedis to tikisi. Dirba jau prie ketvirto pre- 
zidento, ir tai, kaip žinote, rekordas, o pirmieji trys visi norėjo jį išvyti. 
Tačiau dabar jisai senas ir pasirengęs išeiti. 

— Jis amžinai buvo senas ir pasirengęs išeiti. 

— Tiesa, bet vadovavo gerai veikiančiai struktūrai. Šįsyk yra ki- 
taip. . 

— Kodėl jis paprasčiausiai neatsistatydina? , 

— Nes yra aikštingas, priešgyna, užsispyręs senas šunsnukis, jūs 
pats tai žinote. 

— Tai gerai nustatytas faktas. 

— Ir jeigu jis bus išvytas, neišeis taikiai. Norės, kad žiniasklaido- 
je būtų subalansuotai nušviesta. 

„Subalansuotai nušviesti“ — seniai tarp jų nusistovėjęs termi- 
nas, reiškiantis „pakreipti savaip“. 

Sandbergas irgi nustūmė picą į šoną ir sutreškino krumpliais. 

— Štai kaip aš matau šią istoriją, — pasakė jis, ir tai įėjo į 
ritualą. — Po aštuoniolikos metų tvirtos vadovystės CŽV, Tedis 
Meinardas atleidžiamas iš pareigų visiškai naujo prezidento. Prie- 
žastis ta, kad Meinardas nesutiko atskleisti tebevykstančių slaptų 
operacijų detalių. Nesitraukė iš savo pozicijų, siekdamas apginti na- 
cionalinį saugumą, ir pasipriešino prezidentui, kuris kartu su FTB 
nori įslaptintos informacijos, kad tas, tai yra FTB, galėtų toliau tęs- 
ti tyrimą, susijusį su ankstesnio prezidento Morgano suteiktomis 
malonėmis. 

— Jums nevalia paminėti Bekmeno. 

— Aš dar nepasirengęs atskleisti pavardžių. Neturiu patvirti- 
nimo. 

— Patikinu jus, pinigai — ne iš Bekmeno. Ir jeigu šiame etape 
paminėsite jo pavardę, tikėtina, kad jis tai pamatys ir iškrės ką nors 
kvaila. 

— Pavyzdžiui, ką? 

— Pavyzdžiui, spruks, pametęs galvą, ir gelbės savo kailį. 

— Kodėl tai kvaila? 

— Todėl kad mes nenorime, jog jis spruktų pametęs galvą ir 
gelbėtų savo kailį. 

— Norite jo negyvo? 

— Žinoma. Toks planas. Norime pamatyti, kas jį nužudys. 

Sandbergas atsilošė į kieto plastikinio suolelio atkaltę ir nukrei- 
pė žvilgsnį į šoną. Louvelas knebinėjo šaltą, kietą kaip padas picą ir 
kurį laiką abu tylomis mąstė. Išgėręs ligi dugno savąją dietinę koką, 
Sandbergas galop prašneko: 

— Tedis kažkaip įtikino Morganą dovanoti Bekmenui bausmę, 
o paskui kažkur jį nukišo kaip masalą nužudyti. 

Louvelas žvelgė į šoną, tačiau linksėjo. 

— O nužudymas padės tenai, Langlyje, atsakyti į kai kuriuos 
klausimus? 

— Galbūt. Toks planas. 

— Ar Bekmenas žino, kodėl jam dovanota bausmė? 

— Mes jam tikrai to nepasakėme, bet yra gana protingas. 

— Kas jį medžioja? 

— Kai kurie labai pavojingi Žmonės, griežiantys ant jo dantį. 

— Ar žinote kas? 

Galvos linktelėjimas, gūžtelėjimas pečiais — atsakymas nei 
šioks, nei toks. 

— Yra keli, kurie tai galėtų. Mes atidžiai stebėsime ir galbūt ką 
nors sužinosime. O gal ir ne. 

— O kodėl jie griežia dantį? 

Louvelas nusikvatojo iš tokio juokingo klausimo. 

— Miela spėlionė, Denai. To klausinėjate jau šešerius metus. 
Žinote, turiu eiti. Padirbėkite prie subalansuotos medžiagos ir paskui 
duokite man ją pažiūrėti. 

— Kada posėdis pas prezidentą? 

— Neaišku. Kai tik jis sugrįš. 

— Kas, jeigu su Tedžiu bus baigta? 


—- Jūs būsite pirmasis, kuriam aš paskambinsiu. 

KarPEPERIO miestuko Virdžinijoje advokatas Nilas Bekmenas 
uždirbo pajamų kur kas mažiau, nei svajojo teisės fakultete. Anais lai- 
kais, kai jo tėvo firma buvo tokia jėga K. A., jis lengvai galėjo įsivaiz- 
duoti save vos po kelių teisės praktikos metų užkalantį krūvą baksų. 
Patys žaliausi „Backman, Pratt X Bolling“ bendradarbiai pradėdavo 
nuo 100 000 dolerių per metus, ir trisdešimtmetis kylantis jaunes- 
nysis partneris uždirbdavo triskart tiek. Antraisiais jo metais teisės 
fakultete vienas vietinis žurnalas įdėjo brokerio nuotrauką į viršelį-ir 
papasakojo apie brangius jo žaislus. Spėta, kad jo pajamos siekė iki 
10 milijonų dolerių per metus. Teisės fakultete tatai sukėlė nemenką 
sambrūzdį, dėl kurio Nilas nesijautė nepatogiai. Prisiminė galvojęs, 
kokia nuostabi bus ateitis su visu tuo uždarbių potencialu. 

Tačiau mažiau nei po metų, kai įsidarbino naujokėliu bendra- 
darbiu, tėvui prisipažinus kaltu, firmos buvo atleistas ir tiesiogine 
prasme spirte išspirtas iš pastato. 

Nilas greitai liovėsi svajojęs apie didelius pinigus ir blizgantį 
gyvenimo stilių. Jį visai tenkino teisės praktika mieloje nedidelėje 
miestuko Pagrindinės gatvės firmoje ir galimybė parnešti namo po 
50 000 dolerių per metus. Kai gimė duktė, Liza metė darbą. Ji tvarkė 
šeimos finansus ir iš šio biudžeto laikė juos gyvus. 

Po bemiegės nakties jis atsibudo maždaug žinodamas, kaip to- 
liau elgtis. Skausmingiausias klausimas — pasakyti ar nepasakyti 
žmonai. Sykį nusprendus, kad neverta to daryti, planas ėmė formuo- 
tis. Kaip paprastai, aštuntą jis nuėjo į kontorą ir pusantros valandos 
krapštinėjosi prie interneto, kol nusprendė, kad bankas jau atsidaręs. 
Žingsniuojant Pagrindine gatve buvo sunku patikėti, kad netoliese 
gali būti besislepiančių žmonių, stebinčių jo veiksmus. Tačiau jis ne- 
rizikuos. 

Ričardas Kolis vadovavo artimiausiam Pidmonto Nacionalinio 
banko filialui. Juodu drauge lankė bažnyčią, medžiojo kurapkas, žai- 
dė softbolą „Rotary“ klubo komandoje. Nilo juridinė firma nuo seno 
ten laikė pinigus. Tokį ankstyvą metą vestibiulis dar buvo tuščias, o 

Ričardas jau sėdėjo prie savo rašomojo stalo su dideliu puodeliu ka- 
vos, Zhe Wal! Street Journal, akivaizdžiai neturėdamas daug ką veikti. 
Išvydęs Nilą maloniai nustebo, ir dvidešimt minučių juodu pasišne- 
kėjo apie koledžų krepšinį. Kai galiausiai priėjo prie reikalo, Ričardas 
paklausė: 

— Taigi, ką galiu dėl tavęs padaryti? 

— Tik šiaip įdomu, — nerūpestingai atsakė Nilas, pakartoda- 
mas visą rytą repetuotus žodžius. — Kiek galėčiau pasiskolinti vien 
už savo parašą? 

— Šiokie tokie sunkumai, a? — Ričardas graibėsi „pelės“ ir jau 
žvilgčiojo į monitorių, kur buvo sukaupti visi atsakymai. 

— Ne, nieko panašaus. Palūkanų normos dabar tokios žemos, 
kad aš nusitaikiau į paklausias akcijas. 

— Iš tiesų nebloga strategija, nors aš, žinoma, negaliu jos rek- 
lamuoti. Kai „Dow““ — vėl ties dešimt tūkstančių, stebiesi, kodėl 
daugiau liaudies neima kreditų ir neperka akcijų. Senukui bankui tai 
tikrai išeitų į naudą, — į savo paties greitomis suregztą s3ąmojį jis 
pasistengė sureaguoti nepatogiu bankininko krizuliu. — Pajamų ri- 
bos? — paklausė, stuksendamas klavišus, jau surimtėjęs. 

— Būna visaip, — atsakė Nilas. — Nuo šešiasdešimties iki aš- 
tuoniasdešimties. 

Ričardas dar labiau susiraukė, ir Nilas neįstengė atspėti, ar 
esąs toks liūdnas todėl, kad jo draugo pajamas sudaro tiek mažai, 
ar todėl, kad jo draugas uždirba kur kas daugiau už jį. Niekad ne- 
sužinos. Negirdėta, kad mažų miestų bankai permokėtų savo dar- 
buotojams. 

— Iš viso skolų, neskaitant įkeisto nekilnojamojo turto? — pa- 
klausė, vėl stuksendamas. 

— Hm, pagalvokime, — atsakė Nilas, užsimerkė ir vėl paskai- 
čiavo. Jo hipoteka beveik 200 000 dolerių vertės, ir Pidmontas — jos 


* Kalbama apie „Dou Džonso indeksą“ (Dow Jones Industria! Average) — kasdien Niujor- 
ko fondų biržoje nustatomas 30-ies pagrindinių pramonės kompanijų vertybinių popierių kurso 
indeksas, skelbiamas firmos „Dow Jones and Co.“, kuri specializuojasi rinkti ir teikti finansinę 
informaciją. 

turėtojas. Liza taip priešinosi skoloms, kad nedidelis jų nuosavo ba- 
lanso puslapis buvo stebėtinai švarus. — Paskola už automobilį apie 
dvidešimt gabalų, — pasakė jis. — Galbūt tūkstantis ar apie tiek — 
kreditinėse kortelėse. Iš tikrųjų nedaug. 

Vis neatitraukdamas akių nuo monitoriaus, Ričardas pritaria- 
mai linktelėjo. Galiausiai nukėlęs pirštus nuo klaviatūros gūžtelėjo 
pečiais ir tapo dosniu bankininku. 

— Galėtume už parašą paskolinti tris tūkstančius. Už šešis pro- 
centus palūkanų dvylikai mėnesių. 

Kadangi niekad nesiskolinęs be kokio nors užstato, Nilas neži- 
nojo, ko tikėtis. Nenutuokė, kokias pasekmes galėtų sukelti jo para- 
šas, bet 3000 dolerių skambėjo beveik gerai. 

— Ar galėtum pakelti iki keturių tūkstančių? — paklausė jis. 

Vėl suraukta kakta, vėl atidžiai tyrinėjamas monitorius, pas- 
kui — atsakymas: 

— Be abejo, kodėl ne? Juk žinau, kur tave surasti, tiesa? 

— Gerai. Aš nuolatos tave informuosiu apie akcijas. 

— Ar tai slapta informacija, kas nors tokio iš vidaus? 

— Duok man mėnesį. Jeigu kaina pašoks, sugrįšiu ir mažumėlę 
pasigirsiu. 

— (Gana teisinga. 

Ričardas jau buvo beatidarąs stalčių, ieškojo blankų. 

Nilas paprašė: 

— Klausyk, Ričardai, tai tik tarp mudviejų vaikinų, gerai? Su- 
pranti, apie ką kalbu? Liza nesutiktų pasirašyti popierių. 

— Jokių problemų, — nuramino bankininkas. Įkūnytas diskre- 
tiškumas. — Mano žmona nė pusės nežino, ką veikiu finansinėje sri- 
tyje. Moterys paprasčiausiai nesupranta. 

— Būtent. Ir jei jau apie tai kalbame, gal būtų galima gauti gry- 
nais? 

Pauzė, suglumęs žvilgsnis, antra vertus, Pidmonto Nacionali- 
niame viskas įmanoma. 

— Žinoma, duok man kokią valandą. 

— Man reikia nubėgti į kontorą ir pareikšti ieškinį vienam ti- 

pui, gerai? Sugrįšiu apie vidurdienį, viską pasirašysiu ir atsiimsiu pi- 
nigus. 

Maudžiančiu iš nervų skrandžiu Nilas išskubėjo į kontorą už 
dviejų kvartalų. Jeigu Liza sužinotų, užmuštų jį, o mažame mieste 
paslaptis sunku giliai užkasti. Per ketverius labai laimingos santuo- 
kos metus jie viską spręsdavo drauge. Paaiškinti apie paskolą būtų 
skausminga, nors tikriausiai ji pakeistų savo požiūrį, jeigu jis pasa- 
kytų tiesą. 

Sugrąžinti pinigus nebus paprasta. Jo tėvas visada buvo iš tokių, 
kurie lengvai dalija pažadus. Kartais juos tesėdavo, kartais — ne, ir 
niekados, šiaip ar taip, pernelyg nesukdavo dėl to sau galvos. Bet toks 
Džoelas Bekmenas buvo seniau. Naujasis — žmogus beviltiškoje pa- 
dėtyje, be draugų, neturintis nieko, kuo galėtų kliautis. 

Kas per velnias! Juk tik 4000 dolerių. Ričardas neišplepės. Dėl 
paskolos Nilas rūpinsis vėliau. Galų gale jis teisininkas. Šen bei ten ga- 
lėtų išpešti papildomų honorarų, daugiau valandų pasėdėti prie darbo. 

Svarbiausias jo rūpestis šiuo metu — kaip išsiųsti paketą Ru- 

IšsipūTUSIA nuo pinigų kišenė Nilas per priešpiečius pabė- 
go iš Kalpeperio ir nuskubėjo į Aleksandriją už devyniasdešimties 
mylių. Mažame pakrantės prekybos centre prie Rasel Roudo, kokią 
mylią nuo Potomako upės, surado parduotuvėlę „Šnekalas“. Ši rek- 
lamavosi internete kaip vieta, į kur reikia kreiptis dėl naujausių te- 
lekomunikacijos prietaisų. Tai viena iš nedaugelio vietų Jungtinėse 
Valstijose, kur galima nusipirkti neblokuotų mobiliųjų telefonų, ku- 
rie veiktų Europoje. Jis viską apžiūrėjo ir liko priblokštas didžiulio 
pasirinkimo telefonų, pranešimų gaviklių, kompiuterių, palydovinių 
telefonų — visko, ko žmogui galėtų prireikti ryšiui palaikyti. Ilgai 
peržiūrinėti jis negalėjo — ketvirtą valandą kontoroje turėjo pri- 
imti priesaika patvirtintus raštiškus parodymus. Be to, kaip kasdien, 
užsuks Laura pasižiūrėti, ar kas nors miesto centre dedasi, jeigu ap- 
skritai dedasi. 

Jis paprašė pardavėjo parodyti jam „Ankyo 850 PC“ kišeni- 
nį „Smartphone“ — „gudrutį telefoną“ — didžiausią technologijos 
stebuklą, per pastarąsias devyniasdešimt dienų patekusį į rinką. Par- 
davėjas išėmė šį iš vitrinos ir su didžiuliu entuziazmu perjunginėda- 
mas kalbas apibūdino kaip turintį visiškai standartinio „OWERTY“ 
tipo abėcėlės klaviatūrą, tris bangų diapazonus, veikiančius penkiuo- 
se kontinentuose, įmontuotą aštuoniasdešimties megabaitų atmintį, 
spartųjį duomenų jungumą su EGPRS*, bevielę prieigą prie vietinės 
tinklų sistemos, „Bluetooth““*8 bevielę technologiją, IPv4 ir IPv6*** 
dvilypės dėklinės atminties paramą, infraraudonųjų spindulių prie- 
vadą, „Pop-Port“ sąsają, „Symbian“ operacinę sistemą — 7.0S versi- 
jos, 80=os serijos platformą. 

— Diapazonai perjungiami automatiškai? 

— Taip. | 

— Europos tinklų sistemoje? 

— Be abejo. 

„Smartphone“, nors šiek tiek didesnis už tipinį verslininko mo- 
bilųjį, buvo patogus laikyti delne. Glotnaus metalinio paviršiaus, su 
šiurkščiu plastikiniu nugarėlės dangteliu, apsaugančiu, kad naudoja- 
mas neišslystų iš rankos. 

— Jis didesnis, — sakė pardavėjas, bet kimšte prikimštas gerų 
daikčiukų — elektroninis paštas, multimedija pranešimų siuntiklis, 
fotokamera, vaizdo įrašų atgamintojas, visiškas žodinis apdorojimas, 
interneto naršyklė — su pilnutine beviele prieiga beveik bet kurioje 
pasaulio vietoje. Kur ketinate su juo vykti? 

— Į Italiją. 

— Jis parengtas kelionei. Jums tereikia atsidaryti pas paslaugos 


tiekėją paskyrą. 2 


* Dar vadinamas EDGE (Enhanced Data rates for Global GSM Evolution) — paspartinto 
ryšio technologija paketiniam duomenų perdavimui radijo kanalu. 

** Trumpo nuotolio radijo ryšio technologija, naudojant globaliai prieinamą dažnių diapa- 
zoną (2,4 GHz), užtikrinanti trumpo atstumo jungumą tarp asmeninių, užrašinių, nešiojamųjų, 
delninių kompiuterių, mobiliųjų telefonų, spausdintuvų, skaitmeninių fotoaparatų, ausinukų, kla- 
viatūrų ir netgi „pelės“. Nebėra būtinumo naudotis laidais. 

*** Interneto protokolo 4-a ir 6-a versijos. - 

„Atsidaryti paskyrą“ reiškė pildyti popierius. Pildyti popie- 
rius — vadinasi, palikti pėdsakus, o to Nilas buvo pasiryžęs neda- 
ryti. 

— O kaip — iš anksto apmokėtos SIM kortelės? — paklausė. 

— Turime. Italijai ji vadinama TIM — Telecom Italia Mobile. 
Tai stambiausias paslaugos tiekėjas Italijoje, aprėpia apie devyniasde- 
šimt penkis procentus šalies. 

— Paimsiu. 

Nilas nustūmė žemyn apatinę dangtelio dalį, ir pasirodė pilna 
klaviatūra. Pardavėjas paaiškino: 

— Geriausia jį laikyti abiem rankomis ir spaudinėti klavišus 
nykščiais. Visi pirštai klaviatūroje jums neišsitektų. 

Jis paėmė iš Nilo telefoną ir pademonstravo, kaip geriausia 
spaudinėti klavišus. 

— Supratau, — pasakė Nilas. — Imu. 

Kainavo 925 dolerius, plius mokesčiai, plius dar 89 doleriai už 
TIM kortelę. Nilas sumokėjo grynaisiais ir tuo pat metu atsisakė 
prailgintos garantijos, registracijos su nuolaida, savininko programos, 
visko, dėl ko reiktų pildyti popierius ir kas galėtų palikti pėdsakus. 
Pardavėjas pasiteiravo jo pavardės ir adreso, bet Nilas atsisakė pateik- 
ti. Vienu metu labai suirzęs paklausė: 

— Nejaugi negalima paprasčiausiai susimokėti ir išeiti? 

— Na, manau, taip, — atsakė pardavėjas. 

— Tuomet taip ir padarykime. Aš skubu. 

Jis išėjo ir nuvažiavo į didelę kanceliarinių prekių parduotu- 
vę. Ten kaipmat susirado „Hawlett-Packard“ asmeninį kompiuterį- 
bloknotą su integruota beviele geba. Dar 440 dolerių investuota į jo 
tėvo saugumą. Bet Nilas paslėps šį nešiojamąjį kompiuterį savo kon- 
toroje. Naudodamasis žemėlapiu, kurį parsisiųsdino internetu, susi- 
rado kitame pakrantės prekybos centre siuntų paštą. Ten, prie siunti- 
nių stalo, jis paskubom užpildė tėvui du puslapius instrukcijų, paskui 
sulankstė ir įdėjo į voką su laišku, ir daugiau instrukcijų — viską buvo 
parašęs anksčiau šįryt. Įsitikinęs, kad niekas nestebi, įspraudė į mažą 
juodą futliarą, gautą kartu su „Akyo“ stebuklu, dvidešimt banknotų 

po šimtą dolerių. Paskui įdėjo laišką su instrukcijomis, „gudrutį te- 
lefoną“ su futliaru į kartotinę siuntinių dėžę iš sandėlio. Tvirtai šią 
užklijavo ir ant viršaus juodu žymekliu užrašė: PRAŠOM PASAUGOTI 
MARKUI LADZERIUI. Paskui kartoninę dėžę įdėjo į kitą, kiek didesnę, 
ir užrašė adresą: Rudo/6b Viskovitch, Via Zamboni 22, Bologna. Atga- 
linis adresas — Siuntų paštas, 8851 Bredkok Roudas, Aleksandrija, 
Virdžinija.:22302. Kadangi kitos išeities neturėjo, paliko registre savo 
pavardę, adresą ir telefono numerį tam atvejui, jeigu siuntinys būtų 
sugrąžintas. Priėmėjas pasvėrė siuntinį ir pasiteiravo, ar reikia šį ap- 
drausti. Nilas atsisakė ir taip išvengė papildomo popierizmo. Priėmė- 
jas užklijavo tarptautinius pašto ženklus ir galiausiai pasakė: 

— Iš viso aštuoniolika dolerių ir dvidešimt penki centai. 

Nilas sumokėjo ir darsyk buvo patikintas, kad paketas bus iš- 
siųstas tą pat popietę. 

SAVO BUTUKO PRIEBLANDOJE MARKAS SU SAU BŪDINGU PAREIGINGU- 
mu atliko įprastą ankstyvojo rytmečio ruošą. Išskyrus kalėjimą, kur 
neturėjo iš ko rinktis ir jokios motyvacijos iškart griebtis aktyvios 
veiklos, jis niekad nebuvo iš tų, kurie pabudę ilgai vartosi lovoje. Per- 
nelyg daug turėdavo ką nuveikti, pernelyg daug ką pamatyti. Dažnai 
atvykdavo į savo kontorą rytą dar prieš 6.00, trykštantis energija ir 
jau besidairantis pirmojo dienos kivirčo, dažnai — vos tik tris ar ke- 
turias valandas numigęs. 

Tie įpročiai jau buvo besugrįžtą. Jis dabar nepuldavo kasdien į 
ataką, nesidairydavo, su kuo susikibti, bet buvo kitų iššūkių. 

Mažiau nei per tris minutes jis nusiprausė po dušu — dar vie- 
nas senas įprotis, kuriam labai padėjo Via Fondazza pasireiškiantis 
gerokas šilto vandens stygius. Vonios kambaryje prie kriauklės nusi- 
skuto, kruopščiai darbuodamasis apie gražius želmenis, kuriuos ug-- 
dėsi ant veido. Ūsai jau buvo beveik užaugę; smakras — išvien žilas. 

Atrodė visai nepanašus į Džoelą Bekmeną, netgi iš balso skambesio. 
Mokėsi kalbėti gerokai lėčiau ir tyliau. Ir, žinoma, jis tai darė kita 
kalba. 

Į greitą rytmetinę ruošą įėjo ir šiek tiek šnipinėjimo. Šalia lovos 
stovėjo komoda, kur jis laikė savo daiktus. Keturi stalčiai, visi vienodo 
dydžio, apatinis — šeši coliai nuo grindų. Jis paėmė labai plonytį baltą 
siūlelį, kurį buvo išpešęs iš lovos paklodės; tuo pačiu siūleliu jis nau- 
dojosi kasdien. Palaižė abu jo galus, palikdamas kuo daugiau seilių, 
paskui vieną galą priklijavo iš apačios prie žemiausiojo stalčiaus dug- 
no. Kitas galas liko priklijuotas prie šoninės komodos kojelės, taigi, 
kai stalčius bus atidaromas, nematomas siūlelis išsitrauks iš vietos. 

Kažkas — jisai spėjo, kad Luidžis — kasdien įeidavo į kambarį, 
kol jis mokydavosi arba su Ermanu, arba su Frančeska, ir peržiūrė- 
davo stalčius. 

Jo rašomasis stalas stovėjo nedidukėje svetainėje, prie vienin- 
telio lango. Ant jo Markas laikė įvairius popierius, bloknotus, kny- 
gas — Ermano duotą turistinį vadovą po Boloniją, kelis numerius 
Herald Tribune, apgailėtiną rinkinį pirkinių prospektų, kuriuos buvo 
gavęs iš čigonų, nemokamai dalijančių juos gatvėse, gerokai naudo- 
tą savąjį italų-anglų kalbų žodyną ir vis didėjančią krūvą pagalbinių 
mokymo priemonių, kuriomis Ermanas jį vis užversdavo. Stalas buvo 
tvarkingas tik vidutiniškai, ir tai Marką erzino. Anksčiau turėtas tei- 
sininko stalas, tas, kuris neįtilptų į dabartinę jo svetainę, garsėjo savo 
skrupulinga tvarka. Kiekvieną pavakarę jį apkuopdavo jo sekretorė. 

Bet visas tas jaukalas turėjo nematomą planingumą. Rašomo- 
jo stalo paviršius buvo kažkokios rūšies kietmedžio, per dešimtme- 
čius suraižyto ir išteplioto. Vieną defektą sudarė kažkokia mažutė 
dėmė — Markas nusprendė, kad veikiausiai rašalo. Buvo maždaug 
nedidelės sagutės didumo, pačiame paviršiaus centre. Kasryt išeida- 
mas jis padėdavo kampą juodraštinio popieriaus lakšto tiesiai ant ra- 
šalo dėmės vidurio. Netgi patys atidžiausi šnipai nebūtų to pastebėję. 

Ir tie nepastebėdavo. Kad ir kas įsmukdavo vidun kasdienei ap- 
žiūrai, niekad, nėsyk nebuvo toks rūpestingas, kad padėtų popierius 
ir knygas tiksliai į ankstesnę padėtį. 

Kasdien, septynias dienas per savaitę, net savaitgaliais, kai jis 
nesimokydavo, Luidžis su savo gauja įeidavo ir atlikdavo žemąjį dar- 
bą. Markas svarstė planą, pagal kurį jis vieną sekmadienio rytą pabus 
su stipriu galvoskaudžiu, paskambins Luidžiui — vis dar vieninte- 
liam Žmogui, su kuriuo kalbėdavosi mobiliuoju telefonu — paprašys 
atnešti aspirino ar ką nors tokio, jų naudojamo Italijoje. Toliau tęs šią 
gudrybę — „gydysis“, liks lovoje, laikys butą užtemdytą, kol į pava- 
karę vėl paskambins Luidžiui ir praneš, kad jaučiasi kur kas geriau ir 
nori ko nors pavalgyti. Juodu išeis kur nors už kampo greitomis už- 
kąsti, paskui Markas staiga užsigeis grįžti namo. Bus užtrukę mažiau 
kaip valandą. 

Ar kas nors kitas užsiims buto peržiūra? 

Planas buvo bepradedąs įgyti pavidalą. Markas norėjo sužinoti, 
kas dar jį seka. Kokio dydžio jų tinklas? Jeigu jų rūpestis — papras- 
čiausiai išsaugoti jį gyvą, tai kodėl turėtų kasdien naršyti po butą? Ko 
jie bijo? 

Bijo, kad jis nedingtų. Ir kodėl tai turėtų juos taip bauginti? Juk 
jis laisvas žmogus, gali netrukdomai judėti kur tinkamas. Jo maskuo- 
tė gera. Kalbos įgūdžiai elementarūs, bet pakenčiami ir kasdien gerė- 
jantys. Kodėl jiems turėtų rūpėti, jeigu jis paprasčiausiai pasišalintų? 
Šoktų į traukinį ir surengtų turnė po šalį? Ir niekad nebesugrįžtų. 
Argi tai nepalengvintų jų gyvenimo? 

Ir kodėl laikyti jį už tokio trumpo pavadėlio, be paso ir su mažai 
grynųjų pinigų? 

Jie bijo, kad jis nedingtų. 

Markas užgesino šviesas ir atidarė duris. Lauke, po arkadų den- 
giamais Via FPondazza, tebebuvo tamsu. Jis užrakino duris ir nusku- 
bėjo tolyn ieškotis dar vienos ankstyvo rytmečio kavinukės. 

Už storos sienos Luidžį pažadino zirzeklis kažkur tolumoje; tas 
pats zirzeklis, kuris pažadindavo jį tokią bedievišką valandą daugu- 
mą rytų. 

— Kas tai? — paklausė ji. 

— Nieko, — atsakė jis, numesdamas jos pusėn antklodes ir nuo- 
gas išžabaliojo iš miegamojo. Nuskubėjo per darbo kambarį virtuvėn, 


BROKERIS 189 


kur atrakino duris, įėjo vidun, vėl šias uždarė bei užrakino ir pažvelgė 
į monitorių ant sulankstomojo stalo. Kaip paprastai Markas išeidavo 
pro paradines duris. Ir vėl dešimt minučių po šešių, nieko neįprasta. 
Labai erzinantis įprotis. Prakeikti amerikiečiai. 

Jis nuspaudė mygtuką, ir monitorius užgeso. Pagal nustatytą 
darbotvarkę privaląs tuoj pat apsirengti, pulti į gatvę, susirasti Marką 
ir stebėti šį, iki kontaktą užmegs Ermanas. Bet toji tvarka Luidžiui 
jau ėmė įgristi. O be to, jo laukė Simona. 

Ji — vos dvidešimties, studentė iš Neapolio, nuostabi pupytė, su 
kuria susipažino prieš savaitę viename savo atrastame klube. Ši naktis 
jiems — pirmoji ir nebūsianti paskutinė. Kai jisai sugrįžo ir įsirangė 
po antklodėmis, ji vėl miegojo. 

Lauke šalta. O jis turi Simoną. Vitekeris Milane veikiausiai dar 
miega ir galbūt lovoje su kokia nors itale. Absoliučiai ničniekas ne- 
registruoja, ką jis, Luidžis, veikia visą dieną. Markas neveikia nieko 
kita, kaip tik geria kavą. 


Jis prisitraukė Simoną arčiau ir užmigo. 


Buvo giedra, saulėta kovo pradžios diena. Markas baigė savo 
dviejų valandų pamoką su Ermanu. Kaip visada, jeigu tik orai būdavo 
palankūs, juodu vaikštinėdavo centrinėmis Bolonijos gatvėmis ir kal- 
bėdavosi tik itališkai. Šiandienos veiksmažodis buvęs fare, verčiamas 
kaip „daryti“ ar „atlikti“ ir, Marko spėjimu, buvo vienas iš universa- 
liausių ir dažniausiai vartojamų veiksmažodžių visoje kalboje. Apsi- 
pirkti parduotuvėse — tai fare /a spesa, verčiama kaip „išlaidauti ar įsi- 
gyti pirkinių“. Ką nors paklausti — /are /a domanda, tai yra „užduoti 
klausimą“. Pusryčiauti — /are /a colazione, „atlikti pusryčius“. 

Ermanas atsijungė šiek tiek per anksti, vėl pareikšdamas, kad 
jam reikia tęsti savo paties studijas. Dažnų dažniausiai, kai pamokos 
pasivaikštinėjant eidavo į pabaigą, pasirodydavo Luidžis, perimda- 
mas jį iš Ermano, kuris išnykdavo stebėtinu greičiu. Markas įtarė, 
kad tokia koordinacija skirta jam sukelti įspūdį, jog esąs visąlaik se- 
kamas. 

Juodu paspaudė vienas kitam ranką ir atsisveikino priešais Fz/- 
trinelli, vieną iš daugelio knygynų universiteto rajone. Iš už kampo 
išdygo Luidžis ir kaip visada širdingai tarė: 

— Buon giorno. Pranziamo? Laba diena. Priešpiečiausime? 

— Certamente. 
vienas pats ir dorotis su valgiaraščiu bei padavėjais. 

— Ho žrovato un nuovo ristorante. Suradau naują restoraną. 

— Andiamo. Eime. 

Neaišku, kaip visą dieną Luidžis tvarko savo laiką, bet nekilo 
abejonių, kad valandų valandas praleisdavo bėgiodamas po miestą ir 
ieškodamas naujų kavinių, tratorijų ir restoranų. Juodu niekada ne- 
valgė dusyk toje pačioje vietoje. 

Jie perėjo keliomis siauromis gatvelėmis ir atsidūrė prie Via de// 
Indipendenza. Daugiausia šnekėjo Luidžis, visąlaik labai pamažu, ne- 
skubria, tikslia italų kalba. Su Marku jis buvo visiškai užmiršęs kal- 
bėti angliškai. 

— Šiandien popiet Frančeska negali mokyti, — pranešė jis. 

— Kodėl? 

— Turi ekskursiją. Vakar jai paskambino australų grupė. Šiuo 
metų laiku jos darbas labai vangus. Tau ji patinka? 

— Ar reiktų, kad patiktų? 

— Na, tatai būtu malonu. 

— Nepasakyčiau, kad būtų šilta ir jauki. 

— Kaip mokytoja gera? 

— Puiki. Tobula jos anglų kalba įkvepia mane labiau stengtis. 

— Ji sako, kad tu mokaisi labai stropiai ir esi malonus žmogus. 

— Aš jai patinku? 

— Taip, kaip mokinys. Manai, ji daili? 

— Dauguma italių dailios, taip pat ir Frančeska. 

Juodu įsuko į siaurą gatvelę, Via Goito, ir Luidžis parodė pirštu 
kiek priekin. 

— Čionai, — pasakė, ir juodu sustojo prie Franko Rosio resto- 
rano. — Niekad nesu čia buvęs, girdėjau, labai geras. 

Juodu pasveikino pats Frankas su šypsena ir išskėstomis ranko- 
mis. Vilkėjo stilingų tamsiu kostiumu, kuris sudarė dailų kontrastą 
tankiems, žiliems jo plaukams. Jis paėmė jų paltus ir šnektelėjo su Lui- 
džiu, lyg abu būtų seni draugai. Luidžis mestelėjo jų pavardes, ir Fran- 
kas pritariamai sulinksėjo. Buvo parinktas staliukas prie lango į gatvę. 

— Mūsų geriausias, — iškilmingai pareiškė Frankas. Markas 
apsidairė aplink ir neišvydo nė vieno prasto staliuko. 

— Antipasti čia puikūs, — kukliai pasakė Frankas, lyg nemėgtų 
girtis savo patiekalais. — Tačiau mano mėgstamiausias šiandien būtų, 
pjaustytų grybų salotos. Linas priduria dar kiek trumų, šiek tiek par- 
mezano, truputėlį pjaustytų obuolių... — Frankas nutilo ir pabučiavo 
savo pirštų galiukus. — Išties puiku, — sugebėjo išspausti iš savęs 
užsimerkęs, svajingai. 

Jie sutarė dėl salotų, ir Frankas pasišalino pasitikti kitų svečių. 

— Kas toks Linas? — paklausė Markas. 

— Jo brolis, virtuvės šefas. — Luidžis pamirkė riekelę toskaniš- 
kos duonos į alyvų aliejaus dubenėlį. Prie jų stabtelėjo padavėjas ir 
pasiteiravo dėl vyno. — Žinoma, — patvirtino Luidžis. — Pageidau- 
čiau raudonojo, šio regiono. 

Dėl to neliko jokių abejonių. Bakstelėjęs rašikliu į vynų sąrašą, 
padavėjas pasiūlė: 

— Štai šį, „Liano“ iš Imolos. Fantastiškas! — Patvirtindamas 
savo žodžius, jis giliai įkvėpė oro. 

Luidžis neturėjo kur trauktis. 

— Paragausime. 

— Mudu kalbėjomės apie Frenčeską, — priminė Markas. — 
Atrodo susirūpinusi. Jai kas nors blogai? 

Luidžis vėl pamirkė į alyvų aliejų duoną ir atsikando didelį kąs- 
nį, svarstydamas, kiek pasakyti Markui. 

— Jos vyrui negerai, — pagaliau tarė. 

— Ji turi vaikų? 

— Manau, ne. 

— Kas jos vyrui negerai? 

— Jis labai serga. Regis, yra vyresnis už ją. Niekada jo nemačiau. 

II Signore Rossi sugrįžo supažindinti jų su valgiaraščiu, nors iš 
tikrųjų to nereikėjo. Jis paaiškino, kad 7077e//ini kaip tik patys geriausi 
Bolonijoje, o ypač nuostabūs šiandien. Linas jaustųsi laimingas galė- 
damas ateiti iš virtuvės ir patvirtinti tai. Po /or/e//ini puikiausia būtų 
pasirinkti jautienos filė su trumais. 

Daugiau kaip dvi valandas juodu sekė Franko patarimais ir, išėję 
prikimštais pilvais, stūmėsi atgalios Via de// Indipendenza, aptarinė- 
dami, ką veiks per siestą. 


Jas atsitiktinai užtiko ją Piazza Maggiore. Po energingos tris- 
dešimties minučių pėsčionės stabtelėjęs išgerti espreso prie lauko 
staliuko, narsiai, nepaisydamas žvarbos po skaisčia saule, jis išvydo 
išeinančių iš Palazzo Comunale — miesto rotušės — grupelę švie- 
siaplaukių pagyvenusių žmonių. Priekyje žengė pažįstama figūra, 
liekna, smulkaus sudėjimo moteris aukštais, tiesiais pečiais, išsidrai- 
kiusiais iš po burgundiškos beretės tamsiais plaukais. Palikęs ant sta- 
liuko vieną eurą, jis nuskubėjo jų link. Prie Neptūno fontano prisi- 
šliejo iš paskos prie grupelės — iš viso dešimt žmonių — ir klausėsi, 
kaip Frančeska dirba. Ji aiškino, kad milžiniška bronzinė romėnų 
jūros dievo skulptūra per trejus metus, nuo 1563-iųjų iki 1566-ųjų, 
buvusi sukurta vieno prancūzo. Ją užsakęs kažkoks vyskupas pagal 
miesto gražinimo programą, stengdamasis įtikti popiežiui. Pasak 
legendos, prieš imdamasis iš tikrųjų darbo, prancūzas nerimavo dėl 
gerokos kūrinio nuogybės — Neptūnas visiškai nuogas, — todėl nu- 
siuntė projektą į Romą popiežiui, kad gautų šio pritarimą. Popiežius 
atrašė: „Kaip Bolonijai, tiks“. 

Su tikiais turistais Frančeska buvo kiek gyvesnė nei su Marku. 
Jos balsas skambėjo energingiau, šypsena sušvisdavo greičiau. Turėjo 
užsidėjusi labai madingus akinius, kurie jaunino ją dešimčia metų. 
Slėpdamasis už australų, jis ilgai nematomas stebėjo ir klausėsi. 

Ji aiškino, kad Fontano de/ Nettuno — dabar vienas iš garsiausių 
miesto simbolių ir galbūt populiariausias fonas nuotraukoms. Iš visų 
kišenių išsitraukti fotoaparatai, ir turistai nemažai pozavo priekyje 

Neptūno. Vienu metu Markas sugebėjo prisislinkti taip arti, jog jam 
pavyko susidurti su ja akimis. Išvydusi jį, Frančeska nejučia nusišyp- 
sojo, paskui tyliai ištarė: 

— Buon giorno. 

— Buon giorno. Ne prieš, jei aš prisidėsiu? — paklausė jis + an- 
gliškai. 

— Ne. Atleiskite, kad gavau atšaukti pamoką. 

— Nieko baisaus. Ką pasakytumėte dėl pietų? 

Ji apsidairė aplink, lyg kuo nors prasikaltusi. 

— Žinoma, mokytis. Nieko daugiau, — nuramino jis. 

— Ne, apgailestauju, — atsisakė ji. Paskui pažvelgė už jo per 
aikštę Basilica di San Petronio link. — Antai ta kavinukė, — moste- 
lėjo, — šalia bažnyčios, prie kampo. Susitikime penktą ir valandą pa- 
simokysime. 

— Va bene. 

Ekskursija patraukė kelis žingsnius toliau prie vakarinės Pa/az- 
zo Comunale sienos, kur Frančeska sustabdė visus priešais tris dide- 
lius įrėmintų nespalvotų fotografijų rinkinius. Istorijos pamoka buvo 
tokia, kad Antrojo pasaulinio karo metu italų rezistencijos centrą su- 
darė Bolonija ir jos apylinkės. Boloniečiai nekentė Musolinio ir jo 
fašistų, taip pat vokiečių okupantų, ir atkakliai veikė pogrindyje. Na- 
ciai atsakė kerštu — savo plačiai paviešinta taisykle paskelbė, jog už 
kiekvieną rezistentų užmuštą vokiečių kareivį nužudysią po dešimt 
italų. Per penkiasdešimt penkių skerdynių virtinę Bolonijoje ir ap- 
linkui ją jie nužudė tūkstančius jaunų italų kovotojų. Jų pavardės 3r 
veidai — ant sienos, įamžinti visiems laikams. 

Tai buvo liūdna akimirka, ir pagyvenę australai prisislinko ar- 
čiau pažvelgti į didvyrius. Markas irgi prisislinko. Buvo priblokštas jų 
jaunumo, jų amžinai prarastų vilčių — jie nužudyti dėl savo narsos. 

Kol Frančeska su savo grupe pamažėle slinko, jis laikėsi iš pas- 
kos, spoksodamas į veidus, dengiančius didžiumą ilgos sienos. Jų 
buvo šimtai, galbūt tūkstančiai. Kur ne kur dailus moteriškas veide- 
lis. Broliai. Tėvai ir sūnūs. Visa šeima. 

Kaimiečiai, sutikę mirti už savo šalį ir įsitikinimus. Ištikimi 

patriotai, neturėję nieko, ką atiduoti, išskyrus savo gyvybes. Bet ne 
Markas. Ne, sere. Priverstas rinktis tarp ištikimybės ir pinigų, Markas 
pasielgė kaip visada. Pasirinko pinigus. Atgręžė savo šaliai nugarą. 


Ir viskas dėl pinigų. 


Ji stovėjo viduje, už kavinukės durų — laukė, nieko negėrė, tik, 
žinoma, rūkė. Markas buvo nusprendęs, jog atsisakymas susitikti to- 
kiai vėlyvai pamokai buvo dar vienas įrodymas, kad vargšelei reikia 
darbo. | 

— Norėtumėte pasivaikštinėti? — paklausė prieš pasisveikin- 
dama. 

— Žinoma, — atsakė. Jo jau iki priešpiečių vaikštinėta keletą 
mylių su Ermanu, paskui dar kelios valandos po priešpiečių, belau- 
kiant jos. Per vieną dieną buvo pakankamai sukoręs, antra vertus, ką 
kita veikti? Po mėnesio, kai nužygiuodavo po keletą mylių per dieną, 
buvo geros formos. — Kur? 

— Toli. 

Juodu vingiavo siauromis gatvelėmis pietvakarių kryptimi, pa- 
mažu šnekėdamiesi itališkai, aptarinėdami rytinę pamoką su Erma- 
nu. Ji kalbėjo apie australus, lengvą ir malonią grupę. Netoli sena- 
miesčio pakraščio juodu prisiartino prie Porta Saragozza, ir Markas 
sumojo, kur esąs ir kur einąs. | 

— Aukštyn į 5a7 Luca, — pasakė jis. 

— Taip. Oras labai giedras, bus graži naktis. Jūs gerai jaučiatės? 

Kojos jį žudė, bet jis nė už ką neketino atsisakyti. 

— Andiamo, — tarė. Eime. 

Pastatytas ant C0//e della Guardia — Sargybos kalvos, vienos 
iš pirmųjų Apeninų prieškalnių — tūkstantį pėdų aukščiau miesto, 
Santuario di San Luca aštuonis šimtmečius žvelgė žemyn į Boloniją 
kaip jos globėjas ir sargas. Kad jį galėtų pasiekti nesušlapę ar nenu- 
deginti saulės, boloniečiai nusprendė padaryti tai, ką jie darė geriau- 
siai — pastatyti dengtą šaligatvį. Pradėję 1674-aisiais ir be pertrau- 
kos tęsdami šešiasdešimt penkerius metus, pastatė arkas — 666 arkas 

viršum pėsčiųjų tako, kuris driekiasi netgi 3,6 kilometrų ir yra ilgiau- 
sias portikų dengiamas šaligatvis pasaulyje. 

Nors Markas istoriją buvo išstudijavęs, smulkmenų klausytis 
buvo gerokai įdomiau, jas girdint iš Frančeskos. Žygis aukštyn buvo 
nuolatinis kopimas įkalnėn, taigi kiekvienas pasirinko atitinkamą 
tempą. Po šimto arkų jo blauzdoms mirtinai reikėjo poilsio. O ji bet- 
gi grakščiai slydo priekin, lyg pajėgtų įveikti kalnus. Jis vis vylėsi, kad 
tie cigarečių rūkymai ją galiausiai pristabdys. 

Tokiam grandioziniam ir ekstravagantiškam projektui finan- 
suoti Bolonija paskyrė nemažą savo turtą. Demonstruojant tokią 
retą besivaidijančių frakcijų vienybę, kiekviena portiko arka buvo ap- 
mokama skirtingos pirklių, amatininkų, studentų, bažnyčių ir didikų 
šeimų grupės. Kad būtų užregistruotas visų indėlis ir užtikrintas ne- 
mirtingumas, jiems leista priešais savąsias arkas iškabinti plokšteles. 
Per ilgą laiką daugelis jų dingo. 

Trumpam poilsiui Frančeska sustojo ties 170-ąja arka, kur te- 
besipuikavo viena iš kelių išlikusių plokštelių. Ji buvo žinoma kaip /a 
Madonna grassa — storulė Madona. Pakeliui buvo išdėstyta penkio- 
lika koplyčių. Juodu vėl stabtelėjo tarp aštuntos ir devintos koplyčių, 
kur viršum kelio buvo permestas tiltas. Įveikiant stačiausią įkalnės 
dalį, po portikais nutįso ilgi šešėliai. 

— Naktį čia gerai apšviesta, — nuramino ji. — Kelionei žemyn. 

Markas negalvojo apie kelionę žemyn. Jis vis dar žvelgė aukštyn, 
vis stengėsi pamatyti bažnyčią, kuri tolydžio atrodydavo tai arčiau, tai 
vėl toliau, lyg; nuo jų spruktų. Dabar jam sopėjo šlaunis, žingsniai vis 
labiau sunko. 

Kai juodu pasiekė viršūnę ir išniro iš po 666-ojo portiko, abiem 
prieš akis atsivėrė didinga bazilika. Joje žiebėsi šviesos, nes kalvas ap- 
linkui Boloniją ėmė siausti tamsa, kupolas tviskėjo įvairiais aukso at- 
spalviais. 

— Dabar ji uždaryta, — pasakė Frančeska. — Teks apžiūrėti 
kitą dieną. 

Žygio aukštyn metu jis buvo suspėjęs trumpai pastebėti besilei- 
džiantį nuo kalvos autobusą. Jeigu kada nors nuspręstų vėl aplankyti 

San Luca, vien turėdamas tikslą pereiti dar vieną katedrą, tai tikrai 
pasistengs atvažiuoti čia autobusu. 

— Šen, — tyliai pasakė ji, pamodama jam. — Aš žinau slaptą 
keliuką. 

Jis nusekė paskui ją žvyruotu takučiu už bažnyčios į kalvos kraš- 
tą, kur abu sustojo ir žvelgė į žemai plytintį miestą. 

— Čia mano mėgstama vieta, — pasakė ji giliai alsuodama, lyg 
stengtųsi įkvėpti į save Bolonijos grožį. 

— Dažnai čia ateinate? 

— Kelis kartus per metus, paprastai su grupėmis. Jos visados 
sėda į autobusą. Kartais, kokią sekmadienio popietę, aš mėgstu už- 
kopti pėsčiomis. 

— Viena? 

— Taip, viena. 

— Galėtume kur nors atsisėsti? 

— Taip, antai ten paslėptas suolelis. Niekas apie jį nežino. 

Jis nusekė įkandin jos kelis laiptelius žemyn, paskui akmenuotu 
takučiu prie kito kalvos krašto su tokiais pat įspūdingais vaizdais. 

— Pavargo kojos? — paklausė ji. 

— Tikrai ne, — pamelavo Markas. 

Frančeska užsirūkė cigaretę ir mėgavosi ja, kaip daugelis žmo- 
nių gebėtų mėgautis. Juodu ilgai sėdėjo tylomis, abu ilsėdamiesi, 
mąstydami ir žvelgdami į mirguliuojančius Bolonijos žiburius. 

— Luidžis sako, kad jūsų vyras labai serga, — galop prašneko 
Markas. — Man labai gaila. 

Ji nustebusi žvilgtelėjo į jį, paskui nusisuko. 

— Luidžis man sakė, kad asmeniškumai draudžiami. 

— Luidžis keičia taisykles. Ką jis papasakojo jums apie mane? 

— Aš neklausinėjau. Esate iš Kanados, keliaujate, stengiatės iš- 
mokti itališkai. 

— Jūs tuo tikite? 

— Tiesą sakant, ne. 

— Kodėl? 


— Todėl kad jūs tvirtinate neva turįs žmoną ir šeimą, o palie- 

kate juos dėl ilgos kelionės po Italiją. Jeigu esate tik verslininkas pra- 
moginėje ekskursijoje, tai kaip čia įsikomponuoja Luidžis? Ir Erma- 
nas? Kam jums tie žmonės reikalingi? 

— Geri klausimai. Aš neturiu žmonos. 

— Vadinasi, viskas melas. 

— Taip. 

— O kokia tiesa? 

— Negaliu jums pasakyti. 

— Gerai. Aš ir nenoriu žinoti. 

— Jums gana savų problemų, tiesa, Frančeska? 

„— Manosios problemos — mano reikalas. 

Ji užsirūkė dar vieną cigaretę. 

— Galima man vieną? — paprašė jis. 

— Jūs rūkote? 

— Prieš daugelį metų rūkiau, — tai taręs, jis pasiėmė iš pakelio 
vieną cigaretę ir užsirūkė. Miesto žiburiai paryškėjo — juodu apgobė 
naktis. 

— Ar jūs pasakojate Luidžiui apie viską, ką mudu veikiame? — 
paklausė jis. 

— Aš jam labai mažai ką pasakoju. 

— Gerai. 


20) 


PaskuTINIS TEDŽIO KVIETIMAS į BALTUOSIUS RŪMUS BUVO PA- 
skirtas rytą 10.00. Jis ketino vėluoti. Pradedant to ryto septyniomis, 
susitikinėjo su neoficialia pereinamojo laikotarpio savo komanda — 
visais keturiais direktoriaus pavaduotojais ir vyresniaisiais darbuoto- 
jais. Per tylius trumpus pasitarimėlius informavo tuos, kuriais daugelį 
metų pasitikėjo, kad ruošiasi išeiti, kad tai jau seniai buvę neišvengia- 
ma, kad valdyba geros būklės ir gyvenimas nesustos. 

Gerai jį pažįstantieji jautė palengvėjimą. Vis dėlto žmogus jau 

dar labiau prastėjo. 

Lygiai 8.45, susitikdamas su Viljamu Luketu, savo pavaduoto- 
ju, atsakingu už operacijas, jis išsikvietė Džuliją Chavjer pasitarti dėl 
Bekmeno. Pastarojo byla svarbi, bet globalios žvalgybos schemoje te- 
buvo sąrašo viduryje. 

Kaip keista, kad operacija su šlovę praradusiuoju buvusiu lobistu 
lems Tedžio nuopuojį. 

Džulija Chavjer atsėdo šalia budraus kaip visada Houbio, kuris 
vis žymėjosi į bloknotą, nors jo užrašų niekas niekad neišvys, ir daly- 
kiškai pradėjo: 

— Jis vietoje, vis dar Bolonijoje, tad jeigu dabar tektų suaktyvin- 
ti įvykius, galime taip padaryti. 

— Maniau, kad planuota jį perkelti į koki kaimelį užmiestyje, 
kur nors, kad būtų galima iš arčiau stebėti, — pasakė Tedis. 

— Tai dar bus po kelių mėnesių. 

— Mes neturime kelių mėnesių, — mestelėjo Tedis ir pasigręžė 
į Luketą: — Kas atsitiks, jeigu dabar nuspausime mygtuką? 

— Suveiks. Jie pričiups jį kur nors Bolonijoje. Tai mielas mies- 
tas, beveik be nusikaltimų. Žmogžudystės tenai negirdėtos, tad at- 
kreips šiokį tokį dėmesį, kai bus aptiktas jo lavonas. Italai greitai su- 
mos, kad jis nėra... Koks jo vardas, Džulija? 

— Markas, — metė Tedis, nepasižiūrėdamas į užrašus. — Mar- 
kas Ladzeris. 

— Teisybė, jie pasikasys pakaušius ir paklaus save, kas, po vel- 
nių, jis toks. 

— Nesama jokių nuorodų į tikrąją jo tapatybę, — pasakė Džuli- 
ja. — Jie turės lavoną, suklastotus asmens dokumentus, bet nebus nei 
šeimos, nei draugų, nei adreso, nei darbovietės, nieko. Palaidos jį kaip 
skurdžių ir metus laikys pradėtą bylą. Paskui šią užbaigs. 

— Tai ne mūsų problema, — pareiškė Tedis. — Ne mes būsime 
nužudę. 

— Teisybė, — sutiko Luketas. — Mieste bus šiek tiek sudėtin- 
giau, bet vyriokas mėgsta bastytis po gatves. Jie iki jo prisikas. Galbūt 

bus partrenktas kokio nors automobilio. Žinote, italai vairuoja kaip 


velniai. 

— Nebus labai sunku, a? 

— Nemanyčiau. 

— Ir kokie šansai mums sužinoti, kai tatai įvyks? — paklausė 
Tedis. 


Luketas pasikasė barzdą ir pažvelgė per stalą į Džuliją, kuri 
krimtosi nagą ir stebeilijo į Houbį, maišantį plastikine lazdele žaliąją 
arbatą. Galiausiai Luketas prašneko: 

— Sakyčiau, viens prie vieno, bent įvykio vietoje. Mes stebėsime 
kiaurą parą, septynias dienas per savaitę, bet Žmonės, kurie išsiųs jį 
anapus, geriausi iš geriausiųjų. Gali nebūti liudininkų. 

Džulija pridūrė: 

— Geriausias šansas mums atsiras vėliau, kelias savaites po to, 
kai skurdžių palaidos. Mes vietoje turime gerų Žmonių. Atidžiai 
klausysimės. Manau, vėliau apie tai išgirsime. 

— Kaip visais atvejais, kai ne mes nuspaudžiame gaiduką, egzis- 
tuoja šansas, kad nieko tikra nesužinosime, — pasakė Luketas. 

— Negalime sumauti šio reikalo, suprantate? Bus miela sužino- 
ti, kad Bekmenas nebegyvas, — dievaži, jis to nusipelno, — bet ope- 
racijos tikslas yra pamatyti, kas jį nužudys. 

Baltomis raukšlėtomis rankomis Tedis pamažu pakėlė Dopieri- 
nį puodelį su žaliąja arbata sau prie lūpų. Emė garsiai, nemandagiai 
šliurpti. Galbūt tikrai laikas seniui išnykti pensininkų prieglaudoje. 

— Aš nuosaikiai tikiu sėkme, — nuramino Luketas. Houbis tai 
užsirašė. 

— Jeigu dabar nutekinsime informaciją, per kiek laiko jis bus 
negyvas? — paklausė Tedis. 

Luketas gūžtelėjo pečiais ir nusuko akis į šalį, svarstydamas 
klausimą. Džulija krimtosi kitą nagą. 

— Kaip čia pasakius, — tarė ji. — Jeigu pajudės izraeliečiai, tai 
gali įvykti per savaitę. Kinai paprastai lėtesni. Saudo arabai veikiau- 
siai nusamdys savarankišką agentą; galėtų prireikti mėnesio kurį nors 
tokį pristatyti į vietą. 

— Rusai galėtų sutvarkyti per savaitę, — pridūrė Luketas. 

— Kai tai įvyks, manęs čia nebebus, — liūdnai pasakė Tedis. — 
Ir niekas šiapus Atlanto niekad nesužinos. Pažadėkite, kad man pa- 
skambinsite. 

— Vadinasi, uždegta žalia šviesa? — paklausė Luketas. 

— Taip. Tik būkite atsargūs dėl to, kaip nutekinsite informaciją. 
Visiems grobio medžiotojams turi būti suteiktos lygios galimybės. 

Jie paskutinį kartą atsisveikino su Tedžiu ir apleido jo kabinetą. 
Devintą trisdešimt Houbis išstūmė jį invalido vežimėlyje į koridorių, 
o paskui nurideno prie lifto. Jie nusileido aštuonis aukštus žemyn į 
vestibiulį, prie kurio paskutinei j jo išvykai į Baltuosius rūmus laukė 
kulkų nepramušami balti venai. 


SUsITIKIMAS truko trumpai. Kai šis kelios minutės po dešimtos 
prasidėjo Ovaliajame kabinete, Denas Sandbergas sėdėjo prie savo 
rašomojo stalo Posž redakcijoje. Ir nepasijudino iš vietos dvidešimt 
minučių, kol sulaukė telefono skambučio iš Rasčio Louvelo. 

— Baigėsi, — pranešė šis. 

— Kas nutiko? — paklausė Sandbergas, jau baksnodamas kla- 
viatūrą. 

— Pagal scenarijų... Prezidentas norėjo sužinoti apie Bekme- 
ną. Tedis nenusileido. Prezidentas pareiškė turįs teisę viską Žinoti. 
Tedis sutiko, bet pasakė, kad informacija bus panaudota politiniams 
tikslams ir pakenks slaptai operacijai. Juodu trumpai ginčijosi. Tedis 
buvo išvytas. Kaip jums ir sakiau. 

— Tai bent! 

— Po penkių minučių Baltieji rūmai paskelbs pareiškimą. Gal- 
būt norėtumėte pamatyti. 

Kaip visada informacijos srautas kaipmat įsibėgėjo. Niūriu vei- 
du spaudos sekretorius pranešė, kad prezidentas nusprendęs „imtis 
naujesnio kurso mūsų žvalgybos operacijose“. Jis pagyrė direktorių 
Meinardą už šio legendinį vadovavimą ir atrodė tiesiog nuliūdintas 
perspektyvos, kad teks ieškoti įpėdinio. Iš priekinės žurnalistų eilės 
pirmiausia mestas klausimas: Meinardas atsistatydino ar buvo išvytas? 

— Prezidentas ir direktorius Meinardas pasiekė abipus; sutarimą. 

— Ką tai reiškia? 

— Tai, ką dabar pasakiau. 

Ir taip tęsėsi trisdešimt minučių. 

Sandbergo medžiaga pirmajame puslapyje pametėjo dvi bom- 
bas. Straipsnis prasidėjo kategorišku patvirtinimu, jog Meinardas 
buvo išvytas, kai nesutiko atskleisti slaptos informacijos, kuri, be abe- 
jonės, turėjusi būti skirta grynai politiniams tikslams. Nebuvę jokio 
atsistatydinimo, jokio „abipusio sutarimo“. Tik senamadis atleidimas 
iš darbo. Antras sprogimas paskelbė pasauliui, kad prezidento atkak- 
lumas gauti kai kuriuos žvalgybinius duomenis buvo tiesiogiai susijęs 
su nauju FTB tyrimu dėl malonių pardavimo. „Pinigai už malonę“ 
skandalas grumėjo kažkur tolumoje, iki Sandbergas neatidarė šiam 
durų. Jo sensacija faktiškai sustabdė eismą ant Arlingtono memo- 
rialo tilto. 

Sandbergui slampinėjant po spaudos konferencijų salę ir mė- 
gaujantis savo vykusiu manevru, supypsėjo jo mobilusis. Skambino 
Rastis Louvelas, kuris netikėtai pareiškė: 

— Paskambinkite man laidiniu ryšiu ir padarykite tai kuo 
greičiau. 

Dėl privatumo Sandbergas nuėjo ; mažutį kabinetą ir surinko 
Louvelo numerį Langlyje. 

— Ką tik išvytas Luketas, — pranešė Louvelas. — Šįryt aštuntą 
jis susitiko Ovaliajame kabinete su prezidentu. Buvo paprašytas lai- 
kinai eiti direktoriaus pareigas. Sutiko. Juodu kalbėjosi valandą. Pre- 
zidentas mygo dėl Bekmeno. Luketas nenusileido. Tad ir pats buvo 
išvytas, visai kaip Tedis. 

— Po šimts, jis ten tarnavo šimtą metų. 

— Jei tiksliau, trisdešimt aštuonerius. Vienas iš geriausių čia 
žmonių. Puikus administratorius. 

— Kieno dabar eilė? 

— Labai geras klausimas. Visi bijomės, kad bus pasibelsta į 
mūsų duris. 

— Kas nors juk turi vadovauti valdybai. 

— Kada nors buvai sutikęs Sjuzeną Pen? 

— Ne. Žinau, kas ji tokia, bet niekad nebuvau susitikęs. 

— Direktoriaus pavaduotoja mokslui ir technologijai. Labai iš- 
tikima Tedžiui, po šimts, mes visi tokie, bet Sjuzena taip pat ir išli- 
kėlė. Šiuo metu yra Ovaliajame kabinete. Jeigu bus pasiūlyta laikinai 
eiti pareigas, ji sutiks. Ir atiduos Bekmeną, kad tą gautų. 

— Juk jis prezidentas, Rasti. Turi teisę viską Žinoti. 

— Be abejo. Bet tai principo reikalas. Iš tiesų, negaliu žmogaus 
kaltinti. Jis naujokas darbe, nori pademonstruoti raumenis. Panašu, 
kad išvys mus visus, iki gaus, ko nori. Pasakiau Sjuzenai Pen, kad tegu 
priima darbą, taip būtų išvengta tolesnio kraujo nuleidimo. 

— Taigi F TB netrukus turėtų sužinoti apie Bekmeną? 

ap Spėčiau, šiandien. Nežinau, ką jie darys sužinoję, kur jis. Dar 
savaičių savaitės, kol galės pareikšti oficialų kaltinimą. Veikiausiai jie 
tik sumaus mūsų operaciją. 

— Kur jis? 

— Nežinau. 

— Liaukis, Rasti, dabar viskas pasikeitę. 

— Sakau, nežinau. Baigtas kriukis. Nuolatos tave informuosiu, 
jei toliau bus nuleidinėjamas kraujas. 

Po valandos Baltųjų rūmų spaudos sekretorius susitiko su Žur- 
nalistais ir pranešė, kad Sjuzena Pen skiriama laikinai eiti CŽV di- 
rektoriaus pareigas. Jis itin pabrėžė faktą, kad ji — pirmoji moteris, 
gaunanti tokį postą, ir tai darsyk įrodo, kaip šis prezidentas pasiryžęs 
uoliai darbuotis dėl lygių teisių reikalo. 


Lumžis sėdėjo ant lovos krašto, visiškai apsirengęs ir vienut 
vienas, laukdamas signalo iš kaimynystės. Šis atėjo keturiolika minu- 
čių po šeštos — Markas buvo betampąs tokiu įpročių vergu. Luidžis 
nuėjo į savąjį kontrolės postą ir nuspaudė mygtuką nutildyti zirzek- 
liui, pranešančiam, kad jo draugas išėjo pro paradines duris. Kompiu- 
teris registravo tikslų laiką, ir per kelias sekundes kas nors Langlyje 
sužinos, kad Markas Ladzeris ką tik, lygiai 6.14, paliko jų įslaptintąjį 
namą Via Pondazza. 

Keletą dienų jo nebesekiojo. Mat nakvojo Simona. Luidžis pa- 
laukė kelias sekundes, išsmuko pro užpakalines duris, perkirto siaurą 
skersgatvį, paskui iš už kampo iškišo galvą pažvelgti po arkadų šešė- 
liais išilgai Via Fondazza į abi puses. Išvydo Marką sau po kairei — 
žingsniavo pietų kryptimi įprasta žvalia sparta, kuri vis greitėjo, kuo 
šis ilgiau gyveno Bolonijoje. Buvo beveik dvidešimčia metų vyresnis 
už Luidžį, bet dėl savo polinkio kasdien nužingsniuoti mylias, atro- 
dė geresnės formos. Be to, jis nerūkė, nedaug gėrė, regis, nesidomėjo 
moterimis ir naktiniu gyvenimu, o juk pastaruosius šešerius metus 
buvo praleidęs už grotų. Nenuostabu, kad galėjo valandų valandas 
bastytis gatvėmis nieko neveikdamas. 

Kasdien jis avėjo naujaisiais žygio batais. Luidžiui nepavyko 
prikišti prie šių nagų. Liko be „blakučių“, nesiuntė sau įkandin jokio 
signalo. Milane Vitekeris dėl to nerimavo, antra vertus, jis nerimavo 
dėl visko. Luidžis buvo įsitikinęs, kad Markas galbūt ir sukaria mies- 
te po šimtą mylių, bet neketina nutolti už jo ribų. Gal kuriam laikui 
ir pradings, vaikštinės tyrinėdamas ar apžiūrinėdamas lankytinas vie- 
tas, bet visada bus įmanoma jį surasti. 

Markas pasuko į Via Santo Stefano, pagrindinį prospektą, ei- 
nantį nuo pietrytinio senosios Bolonijos kampo iki paties tirštumo 
aplinkui Piazza Maggiore. Luidžis perkirto gatvę ir sekė įkandin kita 
puse. Tiesiog risnodamas, jis greitomis per radiją pranešė Zelmenui, 
naujam vyrukui mieste, atsiųstam Vetekerio, kad labiau užveržtų tin- 
klą. Zelmenas laukė S/rada Maggiore, kitame judriame prospekte 
tarp įslaptinto namo ir universiteto. 

Zelmeno atvykimas rodė, kad planas stumiasi į priekį. Dabar 
Liudžis žinojo daugumą detalių, ir jam netgi buvo liūdna, kad Marko 
dienos suskaičiuotos. Nebuvo tikras, kas išsiųs jį anapus, ir susidarė 
įspūdį, kad Vitekeris to irgi nežino. 

Luidžis meldėsi, kad ne jam įsakytų atlikti tą darbą. Buvo nu- 
žudęs du kitus žmones ir verčiau norėtų išvengti tokių nemalonumų. 
Be to, Markas jam patiko. 

Prieš Zelmenui perimant sekimą, Markas išnyko. Luidžis su- 
stojo ir klausėsi. Įnėrė į vieno prieangio tamsą — tik dėl visa ko, jeigu 
ir Markas būtų sustojęs. 

GiRDĖjo Luidžį tenai už savęs, žengiantį šiek tiek per sunkiai, 
alsuojantį šiek tiek per giliai. Staigus posūkis kairėn į siaurą gatvikę, 
Via Castellata, penkiasdešimties jardų sprintas, paskui vėl kairėn į Via 
de“ Chiari, ix visiška krypties permaina — ne į šiaurę, bet į vakarus, — 
ilgokai sparčiu žingsniu, ir jis išėjo į atviresnę vietą, nedidelę aikštę, 
kuri vadinosi Piazza Cavour. Jau gerai pažinojo senamiestį — pro- 
spektus, skersgatvius, aklagatvius, sankryžas, begalinį vingiuotų gat- 
vikių labirintą, kiekvienos aikštės pavadinimą ir daugelį parduotuvių 
bei krautuvėlių. Žinojo, kurios tabako parduotuvėlės atsidaro šeštą, 
o kurios laukia iki septynių. Gebėjo surasti penkias kavinukes, prisi- 
pildančias saulei tekant, nors daugelis palūkėdavo, iki diena visiškai 
išauš. Nutuokė, kur atsisėsti prie priekinio lango, pasislėpti už laik- 
raščio, iš kur galėtų matyti šaligatvį ir laukti, kol pro šalį neskubiai 
pražingsniuos Luidžis. 

Panorėjęs galėtų atsikratyti Luidžio bet kada, nors daugumą 
dienų žaisdavo pagal ano taisykles, palikdamas aiškius ir lengvai su- 
sekamus pėdsakus. Bet pats faktas, jog yra taip atidžiai sekamas, daug 
ką bylojo. | 

Nenorima, kad aš dingčiau, vis kartojo sau. O kodėl? Todėl kad 
esu čia ne be priežasties. 

Jis padarė didelį lankstą į miesto vakarus, toli nuo ten, kur ga- 
lėtų būti laukiamas. Bemaž valandą vingiavęs ir kilpomis sukinėjęsis 
po dešimtis trumpų gatvikių ir skersgatvių, įžengė į Via Irnerio ir 
stebėjo pėsčiuosius. „Fontano baras“ buvo tiesiai kitapus. Niekas šio 
nestebėjo. | 

Rudolfas sėdėjo nulindęs gilumon, žemai galva įkniubęs į rytinį 
laikraštį, supamas tingia spirale aukštyn besirangančių melsvų pyp- 
kės dūmų. Dešimt dienų juodu nesimatė. Kaip paprastai šiltai pasi- 
sveikinęs, jis pirmiausiai paklausė: 

— Pavyko aplankyti Veneciją? 

Taip, nuostabi išvyka. Markas bėrė pavadinimus visų vietų, ku- 
rias buvo įsiminęs iš kelionių vadovo. Svaičiojo apie kanalų grožį, 

stebėtiną daugybę tiltų, gausybę ordų turistų. Pasakiška vieta. Ne- 
kantrauja, kada galės sugrįžti ten. Rudolfas primetė kai ką iš savo 
prisiminimų. Markas papasakojo apie San Marco bažnyčią, lyg būtų 
joje praleidęs savaitę. 

„Kur toliau?“ — pasiteiravo Rudolfas. Galbūt pasiduos į pietus, 
kur šilčiau. Gal į Siciliją, Amalfio pakrantę. Žinia, Rudolfas dievino 
Siciliją ir papasakojo apie savo apsilankymus joje. Po pusvalandžio 
kelioninės šnekos, Markas pagaliau priėjo prie reikalo. 

— Aš tiek daug keliauju, kad iš tikrųjų neturiu jokio adreso. 
Vienas draugas iš Valstijų siunčia man paketą. Nurodžiau jam jūsų 
adresą teisės fakultete. Tikiuosi, nesupyksite. 

Rudolfas vėl degėsi pypkę. 

— Jis jau čia. Atėjo vakar, — pasakė, kartu su žodžiais išleisda- 
mas tirštus dūmus. 

Markui permušė širdį. 

— Atgalinis adresas nurodytas? 

— Kažkur Virdžinijoje. 

— Gerai, — tai tarus, jam iškart išdžiūvo burna. — Atsigėrė 
šiek tiek vandens ir pasistengė sutramdyti jaudulį. 

— Tikiuosi, jums nesudarė sunkumų? 

— Anaiptol. 

— Užsuksiu vėliau ir jį pasiimsiu. 

— Aš kabinete — nuo vienuolikos iki pusės pirmos. 

— "Gerai, dėkui. — Dar vienas gurkšnelis vandens. — Vien iš 
įdomumo: ar didelis siuntinys? 

Pačiulpęs pypkės kandiklį, Rudolfas atsakė: 


— Gal bus didumo sulig maža cigarine. 


RyTuI įpusėjus, prapliupo šaltas lietus. Markas su Ermanu 
vaikštinėjo po universiteto rajoną ir prisiglaudė tykiame bariuke. Juo- 
du anksti baigė pamoką — pirmiausia dėl to, kad mokinys taip stro- 
piai stengėsi. Mat Ermanas visada buvo pasirengęs pasišalinti anksti. 

Kadangi Luidžis nebuvo sutaręs dėl priešpiečių, Markas galėjo 

laisvai bastytis, galimas daiktas, nesekamas. Bet vis tiek jis buvo at- 
sargus. Sukiojosi kilpomis, manevravo, vis sugrįždamas atgal. Kaip 
visada, jautėsi kvailai. Tačiau kvaila ar ne, dabar tai jau buvo įprasta. 
Sugrįžęs į Via Zamboni, jis slinko paskui grupelę be tikslo vaikšti- 
nėjančių studentų. Atsidūręs prie teisės fakulteto durų įnėrė vidun, 
užlipo laiptais ir po kelių sekundžių jau beldėsi į perpus atdaras Ru- 
dolfo kabineto duris. 

Rudolfas sėdėjo prie senoviškos rašomosios mašinėlės, stuksen- 
damas kažką panašaus į asmeninį laišką. 

— Ten, — parodė jis į krūvą šlamšto ant stalo, turbūt dešimt- 
mečius netvarkyto. — Tas rudas daiktas viršuje. 

Markas paėmė paketėlį kaip įmanydamas abejingiau. 

— Dar kartą dėkui, Rudolfai, — metė per petį, bet Rudolfas vėl 
spausdino, visai nenusiteikęs priimti lankytoją. Jam akivaizdžiai su- 
trukdyta. 

— Nėr už ką, — pasakė irgi per petį, iškvėpdamas dar vieną 
pypkės dūmų debesį. 

— Ar kur nors netoliese yra tualetas? — paklausė Markas. 

— Toliau koridoriumi, į kairę. 

— Dėkui. Pasimatysime. 

Ten buvo priešistorinis pisuaras ir trys medinės kabinos. Mar- 
kas įėjo į toliausiąją, užsisklendė duris, nuleido dangtį ir atsisėdo. 
Atsargiai atidarė paketą ir nuvyniojo paklodes popieriaus. Pirmasis 
lakštas buvo paprastas, baltas, be kokios nors firminės antraštės. Iš- 
vydęs žodžius „Mielas Markai“, jis kone apsiverkė. 


Mielas Markai, 

Ką ir kalbėt, buvau sujaudintas, gavęs žinią nuo tavęs. 
Dėkojau Dievui, kai tave paleido, ir meldžiuosi dėl tavo saugu- 
mo dabar. Kaip žinai, padarysiu viską, kad tau badečiau. 

Įdedu „gudruty telefoną“, jo abrašymą ir visa kita. Europiečiai 
toliau pažengę už mus mobiliųjų telefonų ir bevielio interneto 
technologijose, tad šis daikčiukas ten turėtų puikiai veikti. Kita- 
me lape surašiau kai kurias instrukcijas. Subrantu, tai skambės 
kaip graikų kalba, bet iš tikrųjų nėra taip sudėtinga. 

Nemėgink paskambinti — pernelyg lengvai gali susekti. Be to, 
turėsi naudotis kokiu nors vardu ir susitvarkyti paskyrą. Elektro- 
ninis paštas jau keliauja. Naudojantis užšifruotu „KwyteMa1!“, 
mūsų žinučių neįmanoma susekti. Siūlau elektroninį baštą siųsti 
tik man. Paskui aš galėsiu persiųsti kam reikės. 

Čia aš turiu naują nešiojamąjį kompiuterį, kurį visada lai- 
kau prie savęs. | 

Viskas bus gerai, Markai. Patikek. Kai tik brisijungsi prie 
interneto, siųsk elektroninį paštą, ir mudu galėsime šnektelti. 

Sekmės, Grinčas. 


Grinčas? Kodas ar kažkas tokio. Sūnus nepavartojo tikrųjų jų 
vardų. 

Markas tyrinėjo glotnų daikčiuką, be galo šio prisibijodamas, 
bet ir pasiryžęs paleisti prakeiktąjį į darbą. Apžiūrėjo jo futliarėlį, ap- 
tiko pinigus ir pamažu perskaičiavo, lyg šie būtų auksas. Atsidarė ir 
užsidarė durys; kažkas naudojosi pisuaru. Markas vos pajėgė kvėpuo- 
ti. Nusiramink, vis kartojo sau. 

Tualeto durys vėl atsidarė ir užsidarė, ir Markas liko vienas. Ins- 
trukcijų puslapis buvo prirašytas ranka — matyt, tuomet, kai Nilas 
neturėjo daug laiko. Tekstas buvo toks: 


„ „Ankyo 850 PC" kišeninis „Smartbhbone' — su visiškai įkrauta 
baterija. Galima kalbėti 6 valandas, paskui vėl įkrauti, įkrovėjas 
pridėtas. Veiksmų seka tokia: 

1) Susirask kokią interneto kavinę su beviele prieiga — sąrašas 
įdetas. 

2) Arba įeikį kavinę, arba atsidurk ne toliau kaib 200 pėdų nuo 
JOS. 

3)  Įjunk, jungiklis dešiniajame viršutiniame kampe. 

4) Stebėk ekranėlį, kad pasirodytų „Prieigos zona“, paskui klausi- 
mas „Prieiga dabar?“ Nusbausk po ekranėliu „Taip; palauk. 

5) Paskui nusbausk pagalbinės klaviatūros jungiklį, apačioje, 
dešinėje, ir išskleisk ją. 

6) Nusbausk ekranėlyje „Wi-Fi“ — bevielių tinklų prieigą. 

7) Nusbausk ties interneto naršykle „Pradėti“. 

8) Prie žymeklio surink www.kwytemail. com“. 

9) Surink vartotojo vardą „Grinčas456“. 
10) Surink slabtažodžio frazę „post boc ergo propter boc.““ 
11) Nuspausk „Sukurti“, kad pasirodytų „Naujos žinutės forma“. 
12) „Surink mano elektroninio pašto adresą: 

„123 GrinčasBkwytemail. com". 

13) Išspausdink savo pranešimą man. 
14) Spragtelk „Užšifruoti branešimą“. 
15) Spragtelk „Siųsti“. 


16) Puiku — aš gausiu pranešimą. 


Kitoje pusėje buvo prirašyta daugiau pastabų, bet Markui reikė- 
jo atsikvėpti. Kas minutę „gudrutis telefonas“ vis sunkėjo, sukeldamas 
daugiau klausimų nei atsakymų. Mat jis, žmogus, niekada nesilankęs 
interneto kavinėje, nepajėgė suprasti, kaip tokia galima naudotis iš 
kitos gatvės pusės. Arba iki dviejų šimtų pėdų spinduliu. 

Plūstantį elektroninį paštą visada tvarkydavo sekretorės. Jis 
būdavo pernelyg apsivertęs reikalais, kad galėtų sėdėti prie moni- 
toriaus. 

Į siuntinį buvo įdėtas instrukcijų bukletas. Markas nesirinkda- 
mas, kaip papuola, atsivertė knygelę ir perskaitė kelias eilutes. Nesu- 
prato nė vieno sakinio. Pasikliauk Nilu, tarė sau. 

Kitos išeities neturi, Markai. Privalai įvaldyti šį prakeiktą daik- 
čiuką. 

Iš tinklalapio, kuris vadinosi www.AxEss.com, Nilas buvo iš- 
spausdinęs sąrašą bevielio interneto vietų Bolonėje — trys kavinės, 
du viešbučiai, viena biblioteka ir vienas knygynas. 

Markas sulankstė ir įsikišo banknotus kišenėn, paskui vėl su- 
krovė paketėlį. Atsistojo, kažkodėl nuleido klozete vandenį ir paliko 


* Po to — vadinasi, dėl to (lot.: klaidingas sprendimas, kai chronologinių įvykių santykiai 
laikomi priežastiniais santykiais; versta J. Vosyliaus). 

tualetą. Telefonas, popieriai, futliaras ir nedidukas įkrovėjas nesun- 
kiai pradingo giliose parkos kišenėse. 

Kai išėjo iš teisės fakulteto, lietus buvo pavirtęs sniegu, bet jį 
saugojo dengti šaligatviai ir skubantys priešpiečių studentai. Tolda- 
mas nuo universitetinio rajono svarstė, kaip paslėpti tuos Nilo atsiųs- 
tus nuostabius daikčiukus. Telefonas visad bus prie jo. Ir banknotai. 
Bet popieriai — laiškas, instrukcijos, techninės nuorodos — kur jis 
galėtų visa tai nukišti? Bute niekur nesaugu. Vienos parduotuvės vit- 
rinoje jis pamatė patrauklų per petį pakabinamą krepšį. Įėjo vidun ir 
pasiteiravo. Tai buvo „Silvio“ markės dėklas nešiojamajam kompiu- 
teriui, tamsiai mėlynas, nepralaidus vandeniui, pagamintas iš kažko- 
kio sintetinio audinio, kurio pavadinimo pardavėja nepajėgė išversti. 
Kainavo šešiasdešimt eurų, ir Markas nenorom paklojo juos ant pre- 
kystalio. Kai ji baigė pardavimo procedūrą, jis atsargiai įdėjo į krepšį 
„gudrutį telefoną“ ir jo priedus. Lauke pasikabino krepšį ant peties ir 
patogiai pasikišo po pažastimi. 

Markui Ladzeriui krepšys reiškė laisvę. Saugos kaip gyvybę. 

Susirado knygyną Via Ugo Brasi. Žurnalai buvo antrame aukšte. 
Jisai penkias minutes stovėjo prie stendo, laikydamas rankoje kažkokį 
europietiškojo futbolo savaitraštį ir tuo pat metu stebėdamas paradi- 
nes duris, ar nepamatys ką nors įtartina. Kvaila. Bet dabar tatai buvo 
tapę įpročiu. Prisijungti prie interneto galėjai trečiame aukšte, mažo- 
je kavinukėje. Jis nusipirko pyragaitį, kolos ir susirado ankštą kabiną, 
kur galėtų sėdėti ir stebėti visus ateinančiuosius ir išeinančiuosius. 

Niekas nesugebės jo čia aptikti. 

Kaip įmanydamas užtikrinčiau išsitraukė „Ankyo 850“ ir per- 
žvelgė instrukcijas. Darsyk perskaitė Nilo nurodymus. Nervingai 
sekė jais, spaudinėdamas mažutę klaviatūrą abiem nykščiais, kaip 
buvo iliustruota instrukcijose vartotojui. Po kiekvieno veiksmo apsi- 
dairydavo po kavinę pasitikrinti, ar kas nors nestebi. 

Veiksmų seka puikiai pasiteisino. Didžiai savo nuostabai, kaip- 
mat prisijungė prie interneto, ir kai kodai suveikė, jis jau žvelgė į ek- 
ranėlį, duodantį leidimą pradėti rašyti žinutę. Pamažu, judindamas 
nykščius, jis išspausdino savo pirmąjį elektroninį laišką internetu: 

Grinčai, siuntinį gavau. Tu neįsivaizduoji, koks jis man svarbus. 
Dekui už pagalbą. Tu tikras, kad mudviejų žinutės visiškai 
saugios? Jeigu taip, papasakosiu tau abie savo badėtį daugiau. 
Bijau, kad nesu saugus. Šiuo metu apie 8.30 ryto jūsų laiku. 
Išsiunčiu šią žinutę dabar ir bo kelių valandų vel basitikrinsiu. 


Myliu, Markas 


Jis išsiuntė žinutę, paskui valandą liko sėdėti, įnikęs į instrukci- 
jų bukletą. Prieš išeidamas susitikti su Frančeska, jis vėl įjungė apa- 
račiuką ir stebėjo seką, kaip patekti į internetą. Ekranėlyje surinko 
„Google paieška“, paskui išspausdino Wasbingžon Post. Jo dėmesį pa- 
traukė Sandbergo straipsnis, tad praslinko šiuo visu. 

Jis niekad nėra matęs Tedžio Meinardo, bet kelis kartus juodu 
kalbėjosi telefonu. Pokalbiai buvo labai įtempti. Faktiškai tas žmogus 
jau prieš dešimt metų buvo miręs. Aname savo gyvenime Džoelas 
buvo kelis kartus susirėmęs kaktomuša su CŽV, paprastai dėl kom- 
binacijų, kurias jo klientai, gynybos departamento rangovai, stengda- 
vosi prasukti. 

Išėjęs iš knygyno, Markas apmetė akimis gatvę, neišvydo nieko, 
kas patrauktų dėmesį, ir leidosi į dar vieną ilgą pasivaikščiojimą. 

Pinigai už malones? Kas per sensacinga istorija! Tačiau reika- 
laujanti per daug, kad būtų galima patikėti, jog nueinantysis prezi- 
dentas imtų tokius kyšius. Per įspūdingą krytį iš įtakingumo viršūnių 
Džoelas buvo skaitęs daug dalykų apie save, beveik tik pusę iš jų tei- 
singų. Jau buvo išmokęs nepasitikėti tuo, kas spausdinama. 

PRIE VIENO NEIŠVAIZDAUS PINSKERIO GATVĖS PASTATO BE PAVADI- 
nimo ir be numerio Tel Avivo centre agentas, vardu Efraimas, įsu- 
ko nuo šaligatvio pro duris vidun ir, palikęs šone liftą, nuėjo į aklai 
užsibaigiantį koridorių su vienomis užrakintomis durimis, be jokio 

bumbulo ar rankenos. Išsitraukęs iš kišenės kažkokį prietaisėlį, pa- 
našų į didelį televizoriaus nuotolinio valdymo pultelį, jis nusitaikė į 
duris. Viduje atsitraukė stori reversinio mechanizmo kaištukai, šai- 
žiai spragtelėjo ir atsivėrė įėjimas į vieną iš daugelio įslaptintų namų, 
išlaikomų „Mossad“ — slaptosios Izraelio policijos. Jame buvo keturi 
kambariai — du su gultais, kur miegojo Efraimas ir trys jo kolegos, 
maža virtuvė, kur jie gamindavosi paprastą valgį, ir didelis užgrioztas 
darbo kambarys, kur visi kasdien praleisdavo valandų valandas, pla- 
nuodami operaciją, kuri faktiškai šešerius metus buvo snaudžiančios 
būklės, bet dabar staiga tapo vienu iš svarbiausių „Mossad“ prioritetų. 

Ketvertas sudarė kidongį — mažą, glaudžią grupę puikiai pa- 
rengtų operatyvinių agentų, kurių svarbiausia paskirtis — žudyti. 
Greitai, dalykiškai, tyliai nudobti. Taikinius sudarė Izraelio priešai, 
kurių nebuvo galima patraukti į teismą, nes jo teismai neįstengė įgyti 
jurisdikcijos. Daugelis taikinių buvo arabų ir islamo šalyse, bet kido- 
nas dažnai naudotas ir buvusiame Sovietų Sąjungos bloke, Europoje, 
Azijoje, netgi Šiaurės Korėjoje ir Jungtinėse Valstijose. Jiems nebuvo 
sienų, jokių suvaržymų, nieko, kas sutrukdytų išsiųsti anapilin tuos, 
kurie troško sunaikinti Izraelį. Kidono vyrai ir moterys buvo abso- 
liučiai licencijuoti žudyti vardan savo šalies. Kai tik taikinį raštu pa- 
tvirtindavo esamas ministras pirmininkas, būdavo sudaromas planas, 
organizuojama grupė, ir Izraelio priešą galėjai laikyti kaip ir negyvu. 
Gauti tokį pritarimą viršūnėje retai kada nepavykdavo. 

Efraimas numetė maišelį tešlainių ant vieno iš sulankstomųjų 
stalų, prie kurio triūsė studijuodami surinktą medžiagą Rafis ir Šolas. 
Amosas kiurksojo kampe prie kompiuterio, tyrinėdamas Bolonijos 
Italijoje žemėlapius. 

Dauguma jų turimos tyrimo medžiagos buvo pasenusi; ją su- 
darė bemaž beverčiai Džoelo Bekmeno praeities faktai, informaci- 
ja, surinkta prieš daugelį metų. Jie žinojo viską apie netvarkingą jo 
asmeninį gyvenimą — tris buvusias žmonas, tris vaikus, ankstesnius 
partnerius, draugužes, klientus, senus prarastus draugus iš K. A. val- 
džios sferų. Kai prieš šešerius metus buvo pritarta jo nužudymui, 
energingai darbavosi kitas idonas, po trupinėlį rinkdamas Bekmeno 

biografijos duomenis. Pirminio plano nužudyti per autoavariją atsi- 
sakyta, kai jis prisiėmė kaltę ir paspruko į kalėjimą. Net kidonas ne- 
galėjo pasiekti jo, uždaryto prevenciniam kalinimui Radlyje. 

Dabar biografijos bruožai yra svarbūs tik dėl jo sūnaus. Po to, 
kai prieš septynias savaites Bekmenui buvo dovanota bausmė ir jis 
pradingo, „Mossad“ laikė arti Nilo Bekmeno du agentus. Šie kas tris 
ar keturias dienas keisdavosi, kad Kalpeperyje, Virdžinijos valstijoje, 
niekam nekiltų kokių nors įtarimų; nedideli miestukai su triukšmin- 
gais kaimynais ir nuobodžiaujančiais farais kelia nemenkų sunkumų. 
Viena agentė, daili panelė su vokišku akcentu, netgi šnektelėjo su 
Nilu Bekmenu Pagrindinėje gatvėje. Pasisakė esanti turistė ir ieš- 
kanti kelio į Montpiljerį, prezidento Džeimso Madisono gimtinę 
netoliese. Ji Airtavo kaip įmanydama ir buvo visiškai pasirengusi eiti 
toliau. Jis neužkibo ant masalo. Jie prikaišiojo jo namuose ir kontoro- 
je „blakučių“, klausėsi pokalbių mobiliuoju telefonu. Iš laboratorijos 
Tel Avive skaitė visą jo elektroninį paštą — ir namuose, ir kontoro- 
je. Nuolatos sekė jo banko sąskaitą ir išlaidas pagal kreditinę kortelę. 
Žinojo, kad prieš šešias dienas jis trumpam buvo nuvykęs į Aleksan- 
driją, tik neišsiaiškino kodėl. 

Taip pat buvo sekama ir Bekmeno motina Ouklande, bet vargšė 
moteriškė sparčiai silpo. Daug metų jie svarstė galimybę pakišti jai 
kokią nuodų piliulę iš stulbinančio savojo arsenalo. Tada būtų galė- 
ję patykoti jos sūnų per laidotuves. Tačiau kidony instrukcijose buvo 
draudžiama žudyti aukos šeimynykščius, nebent šie irgi keltų grėsmę 
Izraelio saugumui. 

Tačiau tokia mintis buvo tebesvarstoma, ir garsiausiai už ją pa- 
sisakė Amosas. 

Jie norėjo, kad Bekmenas būtų negyvas, bet taip pat norėjo jo ir 
kelias valandas gyvo iki mirties. Mat reikėjo su juo šnektelti, užduo- 
ti kai kurių klausimų, ir jeigu nebūtų sulaukta atsakymų, jie žinojo, 
kaip priversti jį kalbėti. Visi kalbėdavo, jeigu tik „Mossad“ iš tikrųjų 
norėdavo atsakymų. 

— Mes suradome šešis agentus, galinčius kalbėti itališkai, — 
pasakė Efraimas. — Du atvyks šiandien trečią susitikti. 

Nė vienas iš ketverto nekalbėjo itališkai, bet visi puikiai mokėjo 
anglų, taip pat ir arabų kalbas. Tarp jų buvo ir mokančių aštuonias 
kitas kalbas. 

Kiekvienas iš ketverto turėjo kovinės patirties, buvo gerai išmo- 
kyti naudotis kompiuteriu ir įgudę kirsti sienas (su dokumentais ir be 
jų), kvosti, maskuotis ir klastoti. Taip pat gebėjo šaltakraujiškai, be jo- 
kio gailesčio žudyti. Vidutinis jų amžius buvo trisdešimt ketveri, ir visi 
dalyvavę bent penkiose sėkmingose kidon0o nužudymo operacijose. 

Visiškai parengtas veikti jų Aidonas susidės iš dvylikos asmenų. 
Keturi atliks patį nužudymą, o likusieji aštuoni užtikrins priedangą, 
stebėseną ir taktinę paramą, o po smūgio pašalins pėdsakus. 

— Turime adresą? — paklausė Amosas nuo kompiuterio. 

— Ne, dar neturime, — atsakė Ffraimas. — Ir nežinau, ar gau- 
sime. Tai turės ateiti per kontržvalgybą. 

— Bolonijoje — pusė milijono žmonių, — tarė Amosas bemaž 
sau. 

— Keturi šimtai tūkstančių, — patikslino Šolas. — Ir šimtas 
tūkstančių iš jų — studentai. 

— Turėtume gauti jo nuotrauką, — pasakė Efraimas, ir kiti trys 
pakėlė galvas nuo savo darbų. — Kažkur yra Bekmeno fotografija, 
padaryta neseniai, po kalėjimo. Įmanoma susiveikti kopiją. 

— Tai iš tikrųjų padėtų, — sutiko Rafis. 

Jie turėjo šimtus senų Džoelo Bekmeno fotografijų. Buvo išty- 
rinėję kiekvieną kvadratinį jo veido centimetrą, kiekvieną raukšlelę, 
kiekvieną akių gyslelę, kiekvieną galvos plaukų sruogą. Buvo suskai- 
čiavę jo dantis ir turėjo dantų formulės kopijas. Jų specialistai kita- 
me miesto gale, Izraelio centrinio žvalgybos ir specialiųjų užduočių 
instituto — geriau žinomo kaip „Mossad“ — būstinėje pasigamino 
puikius kompiuterinius atvaizdus, kaip Bekmenas turėtų atrodyti da- 
bar, po šešerių metų, kai pasaulis paskutinįsyk jį regėjo. Buvo virti- 
nė skaitmeninių Bekmeno veido projekcijų, kai jisai svėrė nemenkus 
240 svarų. Ir kita virtinė Bekmeno — 180-ies svarų, kaip įsivaizduo- 
jama, dabartinio jo svorio. Padirbėta prie jo plaukų, paliekant šiuos 
natūralius ir nuspėjant, kokios spalvos būsią penkiasdešimt dvejų 

metų vyro. Nuspalvinti juodai, raudonai ir rudai. Trumpai nukirpti 
ir ilgesni. Ant jo veido uždėta tuzinas įvairių akinių, paskui pridurta 
barzda, iš pradžių tamsi, paskui žila. 

Užvis svarbiausia buvo akys. Ištyrinėti akis. 

Nors Efraimas buvo grupės vadas, Amosui priklausė vyresniš- 
kumas. Mat buvęs priskirtas prie Bekmeno 1998-aisiais, kai „Mos- 
sad“ pirmą sykį išgirdo gandus apie programinę „JAM“ įrangą, kuria 
stengėsi prekiauti įtakingas Vašingtono lobistas. Veikdami per savo 
ambasadorių Vašingtone, izraeliečiai siekė nusipirkti „JAM“, manė 
jau sudarę sandėrį, bet buvo nustumti į šalį, kai Bekmenas ir Džeisis 
Habardas nukreipė savo prekę kitur. | 

Pardavimo kaina taip niekad ir nesužinota. Sandėris liko ne- 
realizuotas. Kažkiek pinigų perėjo iš rankų į rankas, bet Bekmenas 
kažkodėl neįteikė gaminio. 

Kur jis dabar? Ir apskritai, ar kada nors egzistavo? 

Tik Bekmenas tai žino. 

Šešerių metų pertrauka Bekmeno medžioklėje buvo suteikusi 
Amosui pakankamai laiko užpildyti kai kurias spragas. Kaip ir jo vir- 
šininkai, Amosas manė, kad vadinamoji „Neptūno“ dirbtinių Žemės 
palydovų sistema buvo Raudonosios Kinijos kūrinys, kad kinai nu- 
rėžę geroką gabalą savo nacionalinio turto šiai sukurti; kad jie pavo- 
gę vertingą technologiją iš amerikiečių tam įgyvendinti; kad šauniai 
užmaskavę sistemos paleidimą ir niekais pavertę Jungtinių Valstijų, 
Rusijos ir Izraelio dirbtinius Žemės palydovus; kad nesugebėję sis- 
temos perprogramuoti taip, jog šiai būtų nepavojingai įkelta „JAM“ 
programinė įranga. Be „JAM“ „Neptūnas“ bevertis, ir kinai už ją ir 
Bekmeną atiduotų savo Didžiąją sieną. 

Amosas ir „Mossad“ taip pat manė, kad Farukas Chanas, pas- 
kutinis likęs gyvas iš to trejeto ir pagrindinis programinės įrangos 
autorius, buvo kinų susektas ir prieš aštuonis mėnesius nužudytas. 
„Mossad“ jau ėjo vyručio pėdsakais, kai šis dingo. 

Dar jie manė, kad amerikiečiai kol kas nėra tikri, kas sukūrė 
„Neptūną“, ir ši žvalgybos nesėkmė tapo besitęsiančiu, veik nuolati- 
niu nepatogumu. Amerikiečių dirbtiniai Žemės palydovai keturias- 

dešimt metų viešpatavo padangėse ir buvo tokie efektyvūs, jog galė- 
davo stebėti kiaurai debesis, susekti kulkosvaidį po palapine, perimti 
kokio nors kvaišalų prekeivio elektroninę perlaidą, pasiklausyti po- 
kalbių bet kuriame pastate ir infraraudonųjų spindulių vaizdo pagal- 
ba surasti dykumoje naftos. Buvo gerokai pranašesni už viską, ką ru- 
sai sugebėjo pakabinti danguje. Tiesiog neįsivaizduojama, kad CŽV 
ar Pentagonui nežinant būtų galima suprojektuoti, pastatyti, iškelti 
aukštyn ir padaryti veikiančia kitą tolygios ar dar geresnės technolo- 
gijos sistemą. 

Izraeliečių palydovai buvo labai geri, bet ne tokie geri kaip ame- 
rikiečių. Dabar žvalgybos pasaulyje paaiškėjo, kad „Neptūnas“ pažan- 
gesnis nei viskas, ką kada nors buvo paleidusios Jungtinės Valstijos. 

Tai tik prielaidos; mažai kas patvirtinta. Vienintelis „JAM“ eg- 
zempliorius paslėptas. Jo kūrėjai negyvi. 

Amosas gyveno su šiuo reikalu bemaž septynerius metus, todėl 
dabar džiūgavo turėdamas surinktą naują Aidoną ir skubiai kūrė pla- 
nus. Laiko labai nedaug. Kinai išsprogdintų pusę Italijos, jeigu ma- 
nytų, kad po griuvėsiais Bekmenas gautų galą. Amerikiečiai irgi gali 
bandyti jį nudobti. Savo krašte jis ginamas jų konstitucijos su daugy- 
be saugiklių. Pagal įstatymus su juo privalo elgtis teisingai, Žmogus 
turi būti nukištas į kalėjimą ir kiaurą parą saugomas. Bet kitame pa- 
saulio pakraštyje jis — lengvas taikinys. 

Kidonas buvo pratęs neutralizuoti kai kuriuos iš kelio iškrypu- 
sius izraeliečius, bet niekad — savame krašte. Amerikiečiai elgtųsi 
taip pat. 


Ninas Bekmenas laikė savo naująjį, labai plonytį nešiojamąjį 
kompiuterį tame pačiame sename sunešiotame lagaminėlyje, kurį 
parsitempdavo kas vakarą namo. Liza nieko nepastebėjo, nes jis jo 
neišimdavo. Turėdavo arti prie savęs, visada per žingsnį ar du. 

Jis šiek tiek pakeitė savo nusistovėjusią rytinę tvarką. Buvo nu- 
sipirkęs kortelę iš „Jerry's Java“ — besikuriančio kavos ir spurgų 
užkandinių tinklo, kuris stengėsi prisivilioti klientus puikia kava, 

nemokamais laikraščiais, žurnalais ir prieiga prie interneto. Pagal 
franšizę išsinuomotos miesto pakraštyje apleisto žaco“ barako — kur 
buvo aptarnaujama neišlipus iš automobilio — patalpos pagyvintos 
prašmatniu dekoru, ir pirmus du savo gyvavimo mėnesius įstaigėlės 
verslas klestėjo. 

Prieky jo eilutėje prie privažiuojamojo langelio stovėjo trys au- 
tomobiliai: Nilas turėjo pasidėjęs nešiojamąjį kompiuterį ant kelių, 
tuoj po vairu. Nuo šaligatvio krašto jis užsisakė dvigubą mokos be 
plaktos grietinėlės ir laukė, kol automobiliai priekyje pasislinks pir- 
myn. O tuo pat metu abiem rankomis baksnojo klaviatūrą. Atsidaręs 
internetą, jis greitai perėjo prie „KwyteMail“. Surinko savąjį vartotojo 
vardą, — Grinčas123, — paskui slaptažodžio frazę post boc ergo prop- 
ter boc. Po kelių sekundžių šit ji pasirodė — pirmoji žinutė nuo tėvo. 

Skaitant Nilui užgniaužė kvapą, paskui jis giliai atsiduso ir pa- 
sislinko eilutėje priekin. Suveikė! Senis nuovokus! 

Jisai skubiai surinko: 


Markai: mūsų žinučių neįmanoma susekti. Gali rašyti viską, 

ką nori, bet visada geriausia pasakyti kuo mažiau. Džiaugiuosi, 
kad tu ten ir išėjęs iš Radlio. Aš kasdien tuo bat laiku — lygiai 
7.50 EST“ — atidarysiu tiesioginį ryšį. Turiu bėgti. Grinčas. 


Jis padėjo nešiojamąjį kompiuterį ant keleivio sėdynės, nuleido 
savo pusės langą ir sumokėjo bemaž keturis baksus už puodelį kavos. 
Nuvažiuodamas nuo įstaigėlės, vis žvilgčiojo į kompiuterį, ar ilgai ne- 
išnyks prieigos signalas. Įsuko į gatvę, nuvažiavo ne daugiau kaip du 
šimtus pėdų, ir signalas dingo. 


PAsKUTINĮ lapkritį, po triuškinamo Artūro Morgano pralaimė- 
jimo, Tedis Meinardas pradėjo kurti savąją bausmės dovanojimo Be- 


* Meksikietiški kukurūzų paplotėliai su įdaru (+sp.). 
** East Standard Time — Standartinis JAV Rytų pakrantės laikas (ang). 

kmenui strategiją. Kaip visada kruopščiai planuodamas, jis rengėsi 
dienai, kai „kurmiai“ nutekinsią žinią, kur Bekmenas paslėptas. Kad 
būtų šnibžtelta kinams ir padaryta taip, kad niekam nesukeltų įtari- 
mų, Tedis pradėjo dairytis tinkamo landūno. 

Helena Vang buvo penktos kartos kinų amerikietė, aštuonerius 
metus išdirbusi Langlyje kaip Azijos klausimų analitikė. Labai ap- 
sukri, patraukli ir pakenčiamai kalbanti kinų mandarinų kalba. Te- 
dis suveikė jai laikiną paskyrimą į Valstybės departamentą, ir ten ji 
pradėjo megzti kontaktus su Raudonosios Kinijos diplomatais, kurių 
dalis patys buvo šnipai, o daugelis — nuolat beieškantys sau naujų 
agentų. 

Kinai garsėjo agresyvia taktika verbuojant šnipus. Kasmet 
25 000 jų studentų būdavo priimama į Amerikos universitetus, ir 
slaptoji policija nuo jų visų nenuleido akių. Tikėtasi, kad grįžę tėvy- 
nėn kinų verslininkai bendradarbiaus su centrine žvalgyba. Nuolat 
buvo stebimos amerikiečių kompanijos, darančios verslą žemyninė- 
je Kinijoje. Kompanijų vadovus tikrino ir sekė. Kai kada atsiverdavo 
geros perspektyvos. 

Helenai Vang „atsitiktinai“ prasitarus, kad jos biografijoje esa- 
ma kelerių metų, praleistų CŽV, ir kad turi vilčių netrukus ten su- 
grįžti, ji greitai susilaukė Pekino žvalgybos šefų dėmesio. Helena pri- 
ėmė vieno naujo draugo kvietimą papriešpiečiauti madingame K. A. 
restorane, paskui papietauti. Ji puikiai vaidino savo vaidmenį, nuolat 
santūri dėl jų iniciatyvų, bet galop visada nenorom sutinkanti. Po 
kiekvieno susitikimo jos smulkios ataskaitos būdavo betarpiškai per- 
duodamos Tedžiui. 

Kai Bekmenas staiga buvo paleistas iš kalėjimo ir paaiškėjo, kad 
jis buvo kažkur nukištas ir neiškils į paviršių, kinai ėmė Heleną Vang 
baisiai mygti. Pasiūlė 100 000 dolerių už informaciją apie jo buvimo 
vietą. Ji dėjosi išgąsdinta pasiūlymo ir kelias dienas nutraukė kontak- 
tą. Puikiai ištaikęs laiką, Tedis suveikė, kad paskyrimas į Valstybės 
departamentą būtų nutrauktas ir atšaukė ją atgalios į Langlį. Porą 
savaičių ji neturėjo nieko bendra su savo senais draugais, prisiden- 
giančiais Kinijos ambasada. 

Paskui paskambino jiems, ir žadamas atlygis netrukus pašoko 
reikšdama, kad rizikuojanti savo karjera bei laisve ir kad esanti verta 
didesnių pinigų. Kinai sutiko. | 

Kitą dieną po to, kai Tedis buvo išvytas, Helena paskambino 
savajam kuratoriui ir pareikalavo slapta susitikti. Ji padavė jam 1a- 
pelį popieriaus su instrukcijomis dėl elektroninės perlaidos į vieno 
Panamos banko — to, kuris slapčia priklausė CŽV — sąskaitą. Kai 
pinigai bus pervesti, pasakė Helena, jie susitiksią vėl ir ji turėsianti 
informaciją apie Džoelo Bekmeno buvimo vietą. Taip pat įteiksianti 
jiems dabartinio Džoelo Bekmeno fotografiją. 

Informacija turėjo būti perduota „slystant pro šalį“, tikro fizi- 
nio kontakto tarp „kurmio“ ir kuratoriaus metu, ir viskas atlikta taip, 
kad niekas nepastebėtų ką nors neįprasta. Po darbo Helena Vang 
sustojo prie „Kroger“ parduotuvės Betesdoje ir nuėjo į dvylikto salės 
tarpo galą, kur buvo išstatyti pardavimui žurnalai ir knygos minkš- 
tais viršeliais. Jos kuratorius lūkuriavo prie stendo su Lacrosse Maga- 
zine“ egzemplioriumi rankoje. Helena paėmė kitą to paties žurnalo 
numerį ir greitai įkišo į šį voką. Paskui ganėtinai nuobodžiaudama 
pasklaidė lapus ir padėjo žurnalą atgal ant lentynos. Jos kuratorius 
vartė savaitinius sporto žurnalus. Helena nusibastė tolyn, bet tik po 
to, kai pamatė jį paimant josios turėtąjį Lacross Magazine egzem- 
pliorių. 

Šįsyk, kitaip nei visados, neprisireikė įprastos „durklo ir apsiaus- 
to“ taktikos. Helenos CŽV draugai nestebėjo, nes patys organizavo 
perdavimą. Pažinojo jos kuratorių jau daugelį metų. 

Voke buvo vienas lakštas popieriaus — 8x10 colių formato kse- 
rokopija fotografijos, kurioje Džoelas Bekmenas, regis, keliavo gatve. 
Atrodė kur kas liesesnis, pradėjęs želdintis ožišką barzdelę, su euro- 
pietiško stiliaus akiniais, vilkėjo kaip tenykštis. Lakšto apačioje ranka 
buvo užrašyta: Džoelas Bekmenas, Via Fondazza, Bolonija, Italija. Sė- 
dėdamas savo automobilyje, kuratorius kurį laiką spoksojo į fotogra- 


* Lakroso (žaidimo, panašaus į ledo ritulį, tik žaidžiamo žolės aikštelėje) žurnalas (ang/.). 


BROKERIS 219 


fiją, paskui nurūko į Kinijos liaudies respublikos ambasadą Viskosino 
aveniu, šiaurvakariniame Vašingtone. 


Iš PRADŽIŲ rusai tartum nesidomėjo, kur Džoelas Bekmenas 
galėtų būti. Langlyje įvairiais būdais jų signalai buvo perskaitomi. 
Nepadaryta jokių ankstyvų išvadų, šių ir nebuvo galima padaryti. 
Daugelį metų rusai slapta tvirtino, kad vadinamoji „Neptūno“ siste- 
ma priklauso jiems patiems, ir tatai labai padėjo supainioti CŽV. 

Didžiai žvalgybos pasaulio nuostabai, Rusija gebėjo laikyti iš- 
kėlusi padangėn apie 160 žvalgybinių Žemės palydovų per metus, 
maždaug tiek pat kaip ir buvusi Sovietų Sąjunga. Priešingai Penta- 
gono ir CŽV pranašystėms, galingas jos buvimas kosmose nė kiek 
nesumenko. 

1999-aisiais vienas perbėgėlis iš GRU, rusų žvalgybos karinės 
šakos ir KGB perėmėjos, informavo CŽV, kad „Neptūnas“ — ne 
rusų nuosavybė. Jie buvo užklupti taip pat nepasirengę kaip ir ame- 
rikiečiai. Įtarimas nukrypo į raudonuosius kinus, kurie žaidime su 
dirbtiniais Žemės palydovais buvo toli atsilikę. 

Bet ar iš tikrųjų? 

Rusai troško sužinoti apie „Neptūną“, bet nesutiko mokėti už 
informaciją apie Bekmeną. Kai į einančias iš Langlio iniciatyvas be- 
veik neatsižvelgta, tokia pati spalvota fotografija, kokia buvo parduota 
kinams, anonimiškai elektroniniu paštu nusiųsta keturiems rusų žval- 
gybos vadovams, veikiantiems Europoje su diplomatine priedanga. 


INFORMACIJOS nutekinimas saudo arabams buvo sutvarkytas 
per vienos amerikiečių naftos kompanijos, besibazuojančios Rijade, 
vadovą, pavarde Tegetas. Jis ten gyveno daugiau nei dvidešimt metų, 
laisvai kalbėjo arabiškai ir lengvai kaip joks kitas svetimšalis sukinė- 
Josi po visuomenės sferas. Buvo ypač artimas su vienu vidurinio lygio 
biurokratu iš Saudo Arabijos užsienio reikalų ministerijos aparato ir 
per vėlyvos popietės arbatėlę jam papasakojo, kad kadaise jo kom- 

panijai atstovavo Džoelas Bekmenas. Toliau — tai kur kas svarbiau 
— Tegetas pareiškė žinąs, kur dabar Bekmenas slapstosi. 

Po penkių valandų Tegetą pažadino durų skambutis. Trys jauni 
kostiumuoti džentelmenai įsibrovė į butą ir pareikalavo kelių sekun- 
dėlių jo laiko. Atsiprašę jie pareiškė priklausantys kažkokiam Saudo 
Arabijos policijos padaliniui, ir iš tikrųjų turį pasikalbėti. Mygiamas 
Tegetas nenorom suteikė informaciją, kurią buvo pamokytas at- 
skleisti. 

Džoelas Bekmenas slapstosi Bolonijoje, Italijoje, kita pavarde. 
Tik tiek žinąs. 

„Ar galėtų sužinoti daugiau?“ — paklausė jie. 

Galbūt. 

Jie paprašė jį, ar negalėtų rytoj rytą išvykti, sugrįžti į savo 
kompanijos centrinę būstinę Niujorke ir pasirausti daugiau infor- 
macijos. Tai labai svarbu Saudo Arabijos vyriausybei ir karališkajai 
šeimai. 

Tegetas sutiko. Dėl karaliaus — viską. 


2 


KAsMET GEGUŽĘ, PRIEŠ PAT DANGUN ĖMIMO DIENĄ, BOLONIEČIAI 
nuo Saragosos vartų ilgiausia pasaulyje nepertraukiama arkada, po 
visomis 666 arkomis ir pro visas penkiolika koplyčių žygiuoja į Co//e 
della Guardia viršūnę, prie Santuario di San Luca. Šventovėje jie iš- 
neša savąją Madoną ir traukia žemyn atgalios į miestą, kur neša per 
žmonių užplūstas gatves ir galiausiai pastato ją Šventojo Petro kated- 
roje, joje ši lieka aštuonias dienas, kol kito parado metu parnešama 
namo. Tai tik Bolonijai būdinga šventė, be pertraukos vykstanti nuo 
1476-ųjų. 

Kol Frančeska su Džoelu sėdėjo Šventojo Luko šventovėje, ji 
papasakojo jam apie apeigas ir kiek daug šios reiškiančios bolonie- 
čiams. Bet Markui tai buvo tik dar viena graži, bet tuščia bažnyčia. 

Šįsyk juodu buvo atvažiavę autobusu, taip išvengdami 666 arkų 
ir 3,6 kilometrų žygio įkalnėn. Blauzdas jam dar ir dabar sopėjo po 
paskutinio apsilankymo San Luca prieš tris dienas. 

Frančeska buvo taip išsiblaškiusi dėl svarbesnių dalykų, kad 
tartum nejučia vis peršokdavo į anglų kalbą. Jis nesiskundė. Baigusi 
pasakoti apie šventę, pradėjo rodyti įdomesnes katedros detales — 
architektūrą ir kupolo konstrukciją, freskų tapybą. Markas labai 
stengėsi sutelkti dėmesį. Kupolai, išblukusios freskos ir marmurinės 
kriptos, mirę šventieji — viskas dabar Bolonijoje buvo besusibėgą 
kartu, ir jis susizgribo mąstąs apie šiltesnius orus. Tuomet juodu galė- 
tų likti lauke ir kalbėtis. Galėtų lankyti gražius miesto parkus, ir jeigu 
ji bent užsimintų apie kokią katedrą, jis imtų maištauti. 

Ji mąstė ne apie šiltesnius orus. Jos mintys klaidžiojo kažkur 
kitur. 

— Apie tą jūs jau kalbėjote, — pertraukė jis, kai ji parodė į pa- 
veikslą virš krikštyklos. 

— Atleiskite. Jums nuobodu? 

Jis vos neleptelėjo tiesos, bet susitvardė. 

— Ne, bet jau pakankamai pamačiau. 

Jie paliko šventovę ir aplinkui bažnyčią nuslinko link slaptojo 
jos takučio, vedančio kelis laiptukus žemyn, ton vieton, iš kur atsi- 
veria gražiausias reginys į miestą. Ant raudonų čerpių stogų sparčiai 
tirpo paskutinis sniegas. Buvo kovo aštuoniolikta. 

Ji užsirūkė ir atrodė patenkinta, kad taip stovi tylomis ir grožisi 
Bolonija. 

— Jums patinka mano miestas? — galiausiai paklausė. 

— Taip, labai. 

— Kas jums čia patinka? 

Po šešerių kalėjimo metų bet kuris miestas patiktų. Sekundėlę 
pagalvojęs, jis atsakė: 

— Tai tikras miestas, žmonės jame gyvena ten, kur dirba. Sau- 
gus ir švarus, atsparus laikui. Per šimtmečius beveik niekas nepasikei- 
tę. Žmonės mėgaujasi sava istorija ir didžiuojasi savais pasiekimais. 

Ji nežymiai linktelėjo pritardama jo vertinimui. 

— Mane glumina amerikiečiai, — pasakė. — Kai vedžioju juos 
po Boloniją, nuolatos skuba, nekantrauja pamatyti kokią įdomybę, 
kad galėtų ją išbraukti iš savo sąrašo ir judėti toliau prie kitos. Nuo- 
latos klausinėja apie rytojų ir tolesnę dieną. Kodėl taip yra? 

— Aš ne tas žmogus, kurį dera klausti. | 

— Kodėl? 

— Esu kanadietis, prisimenate? 

— Ne, nesate kanadietis. 

— Ne, nesu. Aš iš Vašingtono. 

— Teko ten būti. Niekad nesu regėjusi tiek daug lekiančių, sku- 
bančių nežinia kur žmonių. Nesuprantu tokio karštligiško gyvenimo 
geismo. Viskas turi vykti taip greitai — darbas, valgis, seksas. 

— Šešerius metus aš nepatyriau sekso. 

Ji metė į jį žvilgsnį, kupiną daugybės klausimų. 

— Aš iš tikrųjų nenoriu apie tai kalbėti. 

— Pati pradėjote. 

Nuotaika praskaidrėjo, ir ji užsitraukė cigaretę. 

— Kodėl šešerius metus nepatyrėte sekso? 

— Nes sėdėjau kalėjime, uždarytas vienutėje. 

Ji šiek tiek susiraukė ir tartum labiau ištiesino nugarą. 

— Ką nors nužudėte? 

— Ne, nieko panašaus. Esu gana nekenksmingas. 

Dar viena pauzė, dar vienas cigaretės dūmas. 

— Kodėl jūs čia? 

— Tiesą sakant, nežinau. 

— Ilgam liksite? 

— Galbūt Luidžis pajėgtų į tai atsakyti. 

— Luidžis, — ištarė ji, lyg norėtų nusispjauti. Nusisuko ir leido- 
si eiti. Jis nusekė iš paskos, nes taip derėjo. 

— Nuo kojūs slepiatės? — pagaliau paklausė ji. 

— Tai labai labai ilga istorija, ir jums iš tikrųjų nereikia žinoti. 

— Jums gresia pavojus? 

— Manau, taip. Ne visai nutuokiu, kaip labai, na, tarkim, kad 
bijau naudotis tikrąja savo pavarde ir bijau grįžti tėvynėn. 

— Tai skamba pavojingai. Kaip čia įsikomponuoja Luidžis? 

— Manau, jis mane saugo. 

— Kiek laiko saugos? 

— Tiesą sakant, nežinau. 

— Kodėl jūs paprasčiausiai nedingstat? 

— Kaip tik tą dabar ir darau. Esu bedingstąs. O iš čia kur aš pa- 
sidėčiau? Neturiu nei pinigų, nei paso, nei kokio nors asmens doku- 
mento. Formaliai aš neegzistuoju. 

— Tai labai trikdo. 

— Taip. Kodėl mums nebaigus šios temos? 

Sekundėlę jis nukreipė žvilgsnį į šalį ir nepamatė jos parkrin- 
tant. Ji avėjo juodais odiniais žemakulniais aulinukais, ir kairysis 
smarkiai išklypo ant siauro takučio akmens. Aiktelėjusi Frančeska 
pargriuvo ant žemės, paskutinę sekundę suspėdama pasiremti ran- 
komis. Rankinė nulėkė priekin. Ji klyktelėjo kažką itališkai. Markas 
greitai priklaupė ją sugriebti. 

— Mano čiurna, — susiraukė ji. Akys jau buvo sudrėkusios, dai- 
lus veidas perkreiptas skausmo. 

Jis švelniai pakėlė ją nuo drėgno takučio ir nunešė ant suoliuko 
netoliese, paskui surado jos rankinuką. 

— Matyt, už kažko užkliuvau, — vis kartojo ji. — Atleiskite, — 
tarė. Kovojo su ašaromis, bet galop pasidavė. 

— Viskas gerai, viskas gerai, — ramino Markas, klūpodamas 
priešais ją. — Galiu paliesti? 

Ji pamažu kilstelėjo kairę koją, bet skausmas buvo per stiprus. 

— Turbūt lūžo, — pasakė, išsitraukė iš rankinuko popierinę ser- 
vetėlę ir nusišluostė ašaras. Frančeska sunkiai alsavo, sukandusi dan- 
tis. — Atleiskite. 

— Viskas gerai, — ramindamas Markas apsidairė aplink; juo- 
du buvo beveik visiškai vieni. Autobusas į San7a Luca važiavo faktiš- 
kai tuščias, ir per pastarąsias dešimtį minučių jie nematė jokio žmo- 
gaus. — Aš... ee... nueisiu vidun ir paieškosiu pagalbos. 

— Taip, prašom. 

— Nesijudinkite. Tuoj grįšiu, — tai sakydamas paplekšnojo jai 


224 JoHN GRISHAM 


kelį, ir Frančeska prisivertė nusišypsoti. Paskui jis nuskubėjo, mažne 
parkrisdamas pats. Nubėgęs į bažnyčios galą, nieko nepamatė. Kur 
būtent galima surasti katedroje kokią nors kanceliariją? Kur buvoja 
prižiūrėtojas, administratorius, klebonas? Kas šiai vietai vadovauja? 
Jis dusyk iš lauko apsuko San Luca, kol galop pastebėjo išnyrant iš 
dalinai paslėptų durų į sodus sargą. 

— Mi puė aiutare? — šūktelėjo jis. Galite man padėti? 

Sargas išpūtė akis ir nieko neatsakė. Markas buvo tikras, kad iš- 
tarė teisingai. Tad priėjęs arčiau pasakė: 

— La mia amica si € fatta male. Mano draugė susižeidė. 

— Doveė? — suniurnėjo sargas. Kur? 

Markas parodė: 

— Li, dietro alla chiesa. Antai ten, už bažnyčios. 

— Asbetti. Palaukite. Jis apsisuko, nuėjo prie durų ir atidarė jas. 

— Ši sbrighi, per favora. Malonėkite paskubėti. 

Praslinko kokios kelios minutės, Markas nervindamasis laukė, 
norėjo pulti atgalios ir pasižiūrėti Frančeskos. Jeigu ji susilaužiusi 
kaulą, netrukus gali prasidėti šokas. Žemiau krikštyklos atsidarė di- 
desnės durys ir pro jas išskubėjo kažkoks kostiumuotas džentelme- 
nas, o jam įkandin — sargas. 

— La mia amica ė caduta, — pasakė Markas. Mano draugė par- 
krito. 

— Kurji? — paklausė džentelmenas puikia anglų kalba. Jie kir- 
to per nedidelį plytinį patijų, lenkdamiesi dar nenutirpusio sniego. 

— Ten aplinkui, už bažnyčios, prie žemesniojo krašto. Čiurna, ji 
mano, kad susilaužė. Mums gali prireikti greitosios. 

Per petį džentelmenas mestelėjo kažką sargui, ir šis dingo. 

Frančeska sėdėjo ant suoliuko krašto, stengdamasi atrodyti kuo 
oriau. Laikė prie burnos servetėlę, bet jau nebeašarojo. Džentelme- 
nas nežinojo, kuo ji vardu, bet, be abejonės, buvo regėjęs ją San Luca 
katedroje anksčiau. Juodu šnektelėjo itališkai, ir Markas beveik nieko 
nesuprato. 

Kairysis jos batas tebebuvo ant kojos, ir jiedu sutarė taip ir pa- 
likti, kad daugiau netintų. Džentelmenas, ponas Koleta, regis, išma- 

nė, kaip suteikti pirmąją pagalbą. Jis apžiūrėjo jos kelius ir rankas. 
Kad ir nubrozdinti bei skaudantys, šie nekraujavo. 

— Tik smarkiai patempta, — pasakė Frančeska. — Iš tikrųjų 
nemanau, kad susilaužiau. 

— Kol atvyks greitoji, truks amžinybę, — pasakė džentelme- 
nas. — Aš nuvešiu jus ligoninėn. 

Netoliese pyptelėjo signalas. Sargas atvarė automobilį ir priva- 
žiavo kaip įmanoma arčiau. 

— Manau, aš paeisiu, — narsiai pareiškė Frančeka, bandydama 
atsistoti. 

— Ne, mes jums padėsime, — spyrėsi Markas. Abu sugriebė ją 
už alkūnių ir pamažu padėjo atsistoti. Pasirėmusi pėda, ji susiraukė, 
bet pasakė: 

— Nelūžę. Tik smarkiai patempta. 

Ji užsispyrė eiti. Juodu pusiau nunešė ją iki automobilio. 

Ponas Koleta ėmėsi viskam vadovauti ir įtaisė juodu ant užpa- 
kalinės sėdynės taip, kad Frančeskos aukštyn iškeltos pėdos buvo 
padėtos Markui ant kelių, o nugara atremta į kairiąsias užpakalines 
dureles. Kai keleiviai buvo tinkamai pasodinti, jis įšoko prie vairo 
ir įstūmė pavarą. Atbulom pavažiavo krūmais apsodinta alėja iki 
siauro akmenimis grįsto keliuko ir netrukus jau riedėjo pakalnėn 
Bolonijos link. 

Frančeska užsidėjo saulės akinius. Markas pastebėjo kairiu jos ke- 
liu varvantį kraują. Paėmęs jai iš rankos servetėlę, pradėjo šį sausinti. 

— Dėkui, — sukuždėjo ji. — Atleiskite, kad sugadinau jums 
dieną. 

— Liaukitės, — nusišypsojo jis. 

Faktiškai tai buvo geriausia diena su Frančeska. Tas nutikimas, 
kad parkrito, žemino, todėl ji atrodė žmogiškesnė. Tai abiem neju- 
čia sužadino atviresnius jausmus. Suteikė galimybę nuoširdžiam fi- 
ziniam kontaktui, kai vienas Žmogus išties stengiasi padėti kitam. 
Buvo beįstumiąs Marką į jos gyvenimą. Kad ir kas toliau vyktų, ar 
ligoninėje, ar jos namuose, jis bent mirksnį būsiąs ten. Ištikus bėdai, 
Frančeskai jo prireikė, nors tikrai pati to nenorėjo. 


226 JoHN GRISHAM 


Laikydamas jos pėdas sau ant kelių ir nematančiomis akimis 
žvelgdamas pro langą, Markas suprato, kaip baisiai trokštąs bent ko- 
kio ryšio, kad ir su kokiu žmogumi. 

Praverstų bet koks draugas. 

Kalvos apačioje ji pasakė ponui Koletai: 

— Norėčiau važiuoti namo. 

Žvigtelėjęs į užpakalinio vaizdo veidrodėlį, šis atsakė: 

— Manau, jus turėtų apžiūrėti daktaras. 

— Galbūt vėliau. Aš kiek pailsėsiu ir pažiūrėsiu, kaip jausiuos. 

Sprendimas priimtas — ginčytis būtų buvę beprasmiška. 

Markas irgi turėjo šiokį tokį patarimą, bet pasiliko šį sau, nes 
norėjo pamatyti, kur Frančeska gyvena. 

— Gerai, — sutiko ponas Koleta. 

— Via Minzoni, netoli geležinkelio stoties. 

Markas nusišypsojo patsai sau, gana didžiuodamasis, jog žino tą 
gatvę. Žemėlapyje galėjo įsivaizduoti ją — šiaurinis senamiesčio pa- 
kraštys, kvartalas mielas, bet ne brangios nuomos zonoje. Bent sykį 
yra ja ėjęs. Tiesą sakant, buvo aptikęs anksti atsidarančią kavinę-barą 
toje vietoje, kur gatvė baigiasi prie Piazza dei Martiri. Kol jie vidur 
popietės transporto sraute skriejo miesto perimetru, Markas žvilg- 
čiojo į kiekvieną gatvės pavadinimą, dėmėjosi kiekvieną sankryžą ir 
visąlaik tiksliai žinojo, kur esąs. 

Daugiau nepratarta nė žodžio. Markas laikė sau ant kelių jos 
pėdas, ir madingi, bet gerokai padėvėti juodi aulinukai šiek tiek pur- 
vino vilnonės medžiagos jo kelnes. Bet šią akimirką jam buvo nė mo- 
tais. Įsukus jiems į Via Minzoni, ji pasakė: 

— Dar apie du kvartalus, į dešinę. — Po akimirkos pridūrė: — 
Truputėlį priekin. Antai už to žalio BMW yra tarpas. 

Juodu atsargiai iškėlė ją nuo užpakalinės sėdynės ir pastatė ant 
šaligatvio, kur Frančeska nusikratė jų sekundėlei ir pabandė eiti. 
Čiurna nelaikė. Vyrai ją sugriebė. 

— Antras aukštas, — sukandusi dantis pasakė ji. Name buvo 
aštuoni butai. Markas atidžiai stebėjo ją nuspaudžiant mygtuką šalia 
lentelės Giovanni Ferro. Atsiliepė moteriškas balsas. 

— Frančeska, — pasakė ji, ir durų užraktas spragtelėjo. Jie įžen- 
gė į vestibiulį, tamsų ir aptriušus;. Dešinėje žiojėjo atviros laukiančio 
lifto durys. Visas trejetas vos į jį sutilpo. 

— Man tikrai dabar viskas gerai, — pasakė ji, matyt, stengda- 
masi išsivaduoti ir nuo Marko, ir nuo pono Koletos. 

— Reikės uždėti ledo, — tarė Markas, jiems pradėjus labai pa- 
mažu kilti aukštyn. 

Liftas triukšmingai sustojo, pagaliau durys atsidarė ir visi išsi- 
spraudė laukan — abu vyrai vis prilaikydami Frančeską už alkūnių. 
Jos butas buvo vos už kelių žingsnių, ir kai jie atsidūrė prie durų, po- 
nui Koletai jau buvo gana. 

— Nuoširdžiai dėl to apgailestauju, — pasakė jis. — Jeigu bus 
kokių medicininių sąskaitų, teikitės man paskambinti. 

— Ne, jūs labai malonus. Labai dėkui. 

— Dėkui, — pakartojo ir Markas, vis dar jos nepaleisdamas. 
Nuspaudė durų skambutį ir laukė, o ponas Koletas vėl įnėrė į liftą ir 
paliko juodu vienus. Ji atšlijo nuo jo. 

— Viskas gerai, Markai, — tarė. — Dabar jau pajėgsiu susido- 
roti. Šiandien namuose sutiko pasėdėti mano motina. 

Jis vylėsi, kad bus pakviestas vidun, bet neturėjo teisės bruktis. 
Jam šis epizodas ėjo į pabaigą. Sužinojo daugiau, nei būtų galėjęs ti- 
kėtis. Tad nusišypsojo, paleido jos alkūnę ir jau buvo beatsisveikinąs, 
kai iš vidaus garsiai spragtelėjo užraktas. Ji pasisuko į duris, ir tuo pat 
metu stipriau pasirėmė ant sužalotos čiurnos. Ši vėl sulinko, privers- 
dama Frančeską aiktelėti ir jo prisilaikyti. 

Durys atsivėrė tuo pat metu, kai ji nualpo. 


Jos motina, sinjora Altoneli, septyniasdešimtmetė moteriškė, 
visiškai nekalbėjo angliškai ir pirmas karštligiškas minutes pamanė, 
kad Markas kažkaip nuskriaudęs jos dukterį. Nerišli itališka jo kalba 
pasirodė nepakankama, ypač slegiant tokiai įtampai. Jis nunešė Fran- 
česką ant sofos, pakėlė jos pėdą ir sugebėjo tiek pasakyti, kad būtų 


supr astas: 

— Ghbiaccio, ghiaccio. Ledo, atneškite ledo. 

Motina nenorom pasitraukė, paskui dingo virtuvėje. 

Kol motina grįžo su šlapia pašluoste ir plastikiniu maišeliu ledo, 
Frančeska sujudėjo. 

— Jūs nualpote, — pasakė Markas, pasilenkęs ties ja. Frančeska 
sugriebė jo plaštaką ir paklaikusiomis akimis apsidairė aplink. 

— Chi 2? — įtariai paklausė motina. Kas jis? 

— Un amico. — Draugas. 

Drėgna pašluoste jisai suvilgė Frančeskai veidą, ir ji greitai at- 
sigavo. Sparčiausia itališka greitakalbe, su kokia jis dar nebuvo susi- 
dūręs, ji paaiškino motinai, kas nutikę. Bandant pagauti kartkartėmis 
vieną kitą Žodį, nuo „kulkosvaidiškų“ papliūpų ten ir atgal Markui 
apsvaigo galva, tad paprasčiausiai jis liovėsi stengęsis. Staiga sinjora 
Altoneli nusišypsojo ir labai dėkinga paplekšnojo jam per petį. Geras 
vaikinas. 

Ji vėl dingo, ir Frančeska pasakė: 

— Motina nuėjo paruošti kavos. 

— Puiku, — tarstelėjo. Prisitraukęs prie sofos kėdę, jis atsisėdo 
šalimais laukdamas. — Reikėtų uždėti ledo, — pagaliau pasakė. 

— Taip, reikėtų. 

Abu pažvelgė į jos batus. 

— Gal juos nuautumėte? — paprašė ji. 

— Taip, žinoma, — mielai sutiko. Pradaręs užtrauktuką, jis at- 
sargiai nuavė dešinį batą, lyg būtų buvusi sužalota ir ta pėda. Dar 
lėčiau elgėsi su kairiuoju. Kiekvienas menkiausias judesys sukeldavo 
jai skausmą, ir vienu metu jis pasiūlė: — Gal verčiau pati pabandy- 
tumėte? 

— Ne, tęskite. 

Užtrauktukas sustojo prie pat čiurnos. Dėl sutinimo batą buvo 
sunku nuauti. Po kelių ilgų atsargaus judinimo minučių, kol pacientė 
sukąstais dantimis kentėjo, batas buvo nuautas. 

Ji mūvėjo juodomis kojinėmis. Markas jas tyrinėjo, paskui tarė: 

— Šias irgi reikia numauti. 

— Taip, tikrai. 

Sugrįžo motina ir kažką išpyškino itališkai. 

— Gal palauktumėte virtuvėje? — paprašė Marką Frančeska. 

Virtuvė buvo maža, bet nepriekaištingai įrengta, labai šiuolaikiš- 
ka, vien chromas ir stiklas, išnaudotas kiekvienas kvadratinis colis. Ant 
darbo spintutės gurgėjo labai modernus kavinukas. Sienos virš nedi- 
delio pusryčių kampučio buvo nukabinėtos ryškių spalvų abstraktaus 
meno kūriniais. Laukdamas jis klausėsi abi tarškant vienu metu. 

Jiedvi be didesnių komplikacijų numovė kojines. Kai Markas 
sugrįžo į svetainę, sinjora Altoneli dėjo ant kairės čiurnos ledą. 

— Motina sako, kad nelūžę, — metė jam Frančeska. — Daug 
metų dirbo ligoninėje. 

— Ji gyvena Bolonijoje? 

— Imoloje, už kelių mylių. 

Jis tiksliai žinojo, kur tai yra, bent iš žemėlapio. 

— Manau, jau turėčiau eiti, — pasakė jis, iš tikrųjų nenorėda- 
mas pasišalinti, bet staiga pasijutęs įsibrovėliu. 

— Turėtumėte išgerti kavos, — pakvietė Frančeska. Jos motina 
šovė iš svetainės atgal į virtuvę. 

— Jaučiuosi įsibrovėlis, — gynėsi jis. 

— Ne, prašom, po to visko, ką šiandien padarėte, tiek tegaliu 
pasiūlyti. 

Motina sugrįžo su stikline vandens ir dviem tabletėmis. Viską 
nurijusi, Frančeska atrėmė galvą į pagalvėles. Apsikeitė trumpais sa- 
kiniais su motina, paskui pažvelgė į jį: 

— Šaldytuve ji turi šokoladinį tortą. Norėtumėte paragauti? 

— Taip, dėkui. 

Motina ir vėl išskubėjo, dabar niūniuodama ir labai patenkinta, 
kad turi kuo rūpintis ir ką pavaišinti. 

Markas vėl atsisėdo ant kėdės. 

— Labai skauda? 

— Taip, — nusišypsojo ji. — Negaliu meluoti. Skauda. 

Jis nesugalvojo, ką tinkama atsakyti, tad vėl leidosi prie bendrų 
dalykų: 

— Tatai taip greitai įvyko, — pasakė. Abu kelias minutes mė- 
gino atkurti įvykį. Paskui nutilo. Ji užsimerkė ir tartum ėmė snūdu- 


230 JoHN GRISHAM 


riuoti. Susikryžiavęs ant krūtinės rankas Markas stebeilijo į didžiulį, 
labai keistą paveikslą, užimantį beveik visą sieną. 

Namas buvo senovinis, užtat iš vidaus Frančeska su vyru atsi- 
griebė kaip ryžtingi modernistai. Baldai buvo žemi, glotnios juodos 
odos su šviesiais plieniniais, minimalistiniais rėmais. Sienos nukabi- 
nėtos ryškiais šiuolaikinio meno paveikslais. 

— Mums negalima papasakoti apie tai Luidžiui, — sušnabž- 
dėjo ji. 

— Kodėl ne? 

Ji kiek dvejojo, paskui atsivėrė: 

— Jis moka du šimtus eurų per savaitę, kad jus mokyčiau, Mar- 
kai, ir skundžiasi dėl kainos. Mudu ginčijomės. Jis grasino surasiąs ką 
nors kitą. Jei atvirai, tai man reikia pinigų. Dabar per savaitę gaunu 
vieną ar dvi ekskursijas; sezonas dar neįsibėgėjęs. Po mėnesio reikalai 
pagyvės, turistai ims plūsti į pietus, bet šiuo metu aš uždirbu nedaug. 

Stoiškas „fasadas“ buvo seniai dingęs. Markas negalėjo patikėti, 
kad ji leidžiasi būti tokia pažeidžiama. Moteris išsigandusi, ir jis nu- 
silaužtų sprandą, kad tik galėtų jai padėti. 

Frančeska tęsė: 

— Neabejoju, jis atsisakys mano paslaugų, jeigu tik kelias die- 
nas praleisiu. 

— Na, jums teks praleisti kelias dienas, — tarė žvilgtelėjęs į ap- 
vyniotą jai apie čiurną ledą. 

— Ar negalėtume tai nutylėti? Turėčiau netrukus pajėgti judėti, 
kaip manote? 

— Galime pamėginti nutylėti, bet Luidžis turi būdų, kaip suži- 
noti. Jis įdėmiai mane seka. Aš rytoj apsimesiu susirgęs, paskui kitai 
dienai ką nors sugalvosime. Galbūt galėtume mokytis čia. 

— Ne. Čia yra mano vyras. 

Markas nejučia žvilgtelėjo per petį atgal. 

— Čia? 

— Miegamajame. Labai serga. 

— Kas per... 

— Vėžys. Paskutinė stadija. Kai dirbu, prie jo sėdi mano motina. 
Slaugos ligoninės seselė kasdien popiet ateina suleisti jam vaistų. 

— Man labai gaila. 

— Ir man. 

— Dėl Luidžio nesirūpinkite. Pasakysiu, kad esu sužavėtas jūsų 
mokymo metodika ir kad nesutiksiu dirbti su nieku kitu. 

— Tai bus melas, ar ne? 

— Šioks toks. 

Sinjora Altoneli sugrįžo nešina padėklu su tortu ir espreso. Pa- 
dėjo viską ant skaisčiai raudono kavos stalelio vidur svetainės ir ėmėsi 
pjaustyti tortą. Frančeska paėmė kavą, bet valgyti nenorėjo. Markas 
kramsnojo kaip įmanoma lėčiau ir gurkšnojo iš mažo puodelio, lyg 
tai būtų jo paskutinysis. Sinjoros Altoneli mygiamas suvalgyti dar 
vieną gabalėlį ir vėl įsipilti kavos, jis tarsi nenorom sutiko. 

Markas viešėjo apie valandą. Leisdamasis liftu sumojo, kad 
Džiovanis Feras neišleido nė garso. 

PAGRINDINĖ RauDoNosIOS KiNIjOs ŽVALGYBOS AGENTŪRA — VALS- 
tybės saugumo ministerija, arba VSM, žudymams vykdyti pasauly- 
je naudojosi mažomis ir labai gerai parengtomis grupėmis, panašiai 
kaip rusai, izraeliečiai, britai ir amerikiečiai. 

Tačiau įsidėmėtinas skirtumas buvo tas, kad kinai galop apsisto- 
jo prie vienos konkrečios grupės. Užuot paskirstę nešvarų darbą, kaip 
tatai darė kitos šalys, VSM pirmiausia kreipėsi į tokį jaunikaitį, kurį 
jau kelerius metus itin žavėdamiesi stebėjo CŽV ir „Mossad“. Semis 
T'inas buvo produktas dviejų raudonųjų kinų diplomatų, kuriuos, pa- 
sak gandų, VSM parinkusi, kad susituoktų ir daugintųsi. Jeigu kada 
nors egzistavo tobulai klonuotas agentas, tai toks buvo Semis Tinas. 
Gimė Niujorke ir užaugo priemiesčiuose aplinkui K. A., mokytas 
privačių repetitorių, kurie nuo pat tada, kai Tinas išaugs vystyklus, 
kimšo jam į galvą užsienio kalbas. Šešiolikos metų amžiaus jaunuolis 
įstojo į Merilando universitetą, dvidešimt vienerių baigė jį su dviem 

moksliniais laipsniais, paskui studijavo inžineriją Hamburge, Vokie- 
tijoje. Kažkur pakeliui jis kaip pomėgiu užsikrėtė bombų gaminimu. 
Sprogmenys tapo jo aistra, ypač kontroliuojamieji sprogdinimai iš vi- 
sokiausių pakuočių — laiškų, popierinių puodelių, tušinukų, cigare- 
čių pakelių. Buvo puikus šaulys, bet šautuvai jam atrodė per paprasti 
ir nuobodūs. Tinas-Skardžius* mėgo savąsias bombikes. 

Paskui jis pramanyta pavarde studijavo Tokijuje chemiją ir ten 
įvaldė meną bei mokslą žudyti nuodais. Sukakus dvidešimt ketve- 
riems, turėjo dešimtį skirtingų pavardžių, mokėjo apie tiek pat kalbų 
ir kirsdavo sienas, pasitelkęs didžiulę daugybę pasų bei maskuočių. 
Gebėdavo bet kur įtikinti kiekvieną muitinės pareigūną, jog esąs ja- 
ponas, korėjietis ar taivanietis. 

Kad išsilavinimas taptų nepriekaištingas, vienerius varginančius 
metus jis praleido tokio elitinio kinų armijos dalinio mokomosiose 
pratybose. Išmoko stovyklauti, virtis ant laužo valgį, įveikti siautulin- 
gas upes, išlikti gyvas vandenyne ir dienų dienas gyventi tyruose. Kai 
jisai sulaukė dvidešimt šešerių, VMS nusprendė, kad vaikinas moka 
pakankamai. Atėjo metas pradėti žudyti. 

Kiek buvo žinoma Langliui, jis pradėjo neįtikėtino savųjų 1a- 
vonų skaičiaus įrantas šautuvo buožėje nužudydamas tris raudonų- 
jų kinų mokslininkus, pernelyg susibičiuliavusius su rusais. Sutvarkė 
juos per pietus viename Maskvos restorane. Kol asmens sargybiniai 
laukė už durų, vienam perpjovė gerklę vyrų tualete, bebaigiančiam 
reikalą prie pisuaro. Prisireikė valandos, kol buvo aptiktas jo lavonas, 
įgrūstas į gana nedidelę skardinę šiukšliadėžę. Antrasis padarė klaidą, 
kad sunerimo dėl pirmojo. Jis nuėjo į vyrų tualetą, kur laukė Tinas- 
Skardžius, persirengęs valytojų. Vyrioko galva aptikta įstumta į klo- 
zetą, kuris užsikimšo ir tvino. Trečiasis pasimirė po kelių sekundžių 

"prie staliuko, kur liko sėdėti vienas ir labai nerimavo dėl savo draugų. 
Pro šalį skubantis vyriškis su padavėjo švarkeliu nė kiek nesusilėtin- 
damas įbedė jam į sprandą užnuodytą strėlytę. 

Kalbant apie žmogžudystes, tai visas darbas atliktas netikusiai. 


* Angliškai pravardė Tin Man reiškia ir „vyriokas Tinas“, ir „skardžius“. 

Per daug kraujo, per daug liudininkų. Pasprukti buvo sunku, bet Ti- 
nui-Skardžiui pasisekė — jisai sugebėjo nepastebėtas išsinešdinti pro 
judrią virtuvę. Kol buvo pašaukti asmens sargybiniai, jis jau skuodė 
skersgatviu už restorano. Nėrė miesto tamson, pasigavo taksi ir po 
dvidešimties minučių įžengė į Kinijos ambasadą. Kitą dieną jis Peki- 
ne jau tyliai šventė pirmąją savo sėkmę. 

Antpuolio įžūlumas sukrėtė žvalgybos pasaulį. Konkuruojan- 
čios agentūros žūtbūt stengėsi sužinoti, kas tai padarė. Viskas taip 
skyrėsi nuo to, kaip kinai paprastai šalindavo savo priešus. Jie garsėjo 
kantrumu, disciplinuotumu, gebėjimu laukti ir laukti, kol ateis vi- 
siškai tinkamas metas. Medžiodavo, kol galop jų auka paprasčiausiai 
pasiduodavo. Arba atsisakydavo savo plano ir pereidavo prie kito, at- 
sargiai tykodami, iki pasitaikys proga. 

Kai po kelių mėnesių tatai vėl nutiko Berlyne, gimė Tino-Skar- 
džiaus legenda. Vienas aukšto rango prancūzų valdininkas perteikė 
fiktyvias paslaptis apie sudėtingos technologijos mobilųjį radarą. Jis 
buvo išmestas iš viešbučio keturiolikto aukšto numerio balkono, ir 
kai nukrito ant žemės šalia baseino, gerokai sutrikdė nemažą būrį 
besikaitinančiųjų saulėje. Vėlgi nužudyta pernelyg akivaizdžiai. 

Londone Tinas-Skardžius ištaškė vienam žmogui smegenis 
mobiliuoju telefonu. Perbėgėlis Niujorko kinų kvartale prarado di- 
desnę dalį savo veido, susprogus cigaretei. Netrukus šiame žvalgybi- 
ninkų pogrindyje Semiui Tinui buvo priskiriami patys įspūdingiausi 
nužudymai. Legenda sparčiai augo. Nors jis turėjo savo grupėje ke- 
turis ar penkis patikimus narius, dažnai veikdavo vienas pats. Sykį 
prarado vieną žmogų Singapūre, kai jų taikinys staiga pasirodė su 
keliais draugais, kurie visi buvo ginkluoti. Tai buvo reta nesėkmė ir 
tapo pamoka veikti apdairiai, smogti greitai bei neturėti daug apmo- 
kamų žmonių. 

Ilgainiui smūgiai darėsi nebe tokie įspūdingi, nebe tokie smur- 
tiški ir kur kas lengviau nuslepiami. Dabar jis buvo trisdešimt trejų 
ir neabejotinai labiausiai keliantis baimę agentas pasaulyje. CŽV iš- 
leido krūvą pinigų, stengdamasi susekti jo kaitaliojamas vietas. Žino- 
jo esant jį Pekine, dykinėjant po prabangų savo butą. Kai šį paliko, 

buvo atsektas iki Honkongo. Vyriokui įsėdus į lėktuvą, skrendantį į 
Londoną niekur nenutupiant, perspėtas Interpolas. Londone Tinas 
sukeitė pasus ir paskutinę minutę įsėdo į „Alitalia“ reisą skristi į Mi- 
laną. 

Interpolas galėjo tik stebėti. Semis Tinas dažnai keliaudavo 
naudodamasis diplomato priedanga. Jis joks nusikaltėlis, o tik agen- 
tas, diplomatas, verslininkas, profesorius — bet kas, kuo jam reikė- 
davo būti. 

Milano Malpenzos oro uoste jo laukė automobilis, ir Tinas iš- 
nyko mieste. CŽV žiniomis, buvo praėję ketveri su puse metų nuo 
tada, kai Tinas-Skardžius paskutinįsyk kėlė koją į Italiją. 


Ponas Elija tikrai atrodė kaip turtingas Saudo Arabijos ver- 
slininkas, nors jo storas vilnonis kostiumas buvo bemaž juodas, šiek 
tiek per tamsus kaip Bolonijai, ir šviesūs ruoželiai gerokai per platūs, 
kaip drabužiui, modeliuotam Italijoje. Marškiniai rožiniai, blizgan- 
čia balta apykakle — neblogas derinys, bet vis dėlto šie buvo roži- 
niai. Apykakle buvo praverta auksinė juostelė, taip pat per stora, iš- 
kelianti kaklaraiščio mazgą per aukštai, atrodė, tai dusino. Iš abiejų 
juostelės galų žibėjo po deimantą. Ponas Elijas visas buvo apsikarstęs 
deimantais — po vieną didžiulį ant abiejų rankų, dešimtimis mažes- 
nių nusagstytas jo „Rolex“ laikrodis, dar pora — auksinėse marškinių 
rankovių sąsagėlėse. Batai Stefanui atrodė esą itališki, naujutėlaičiai, 
rudi, bet gerokai per šviesūs, kad tiktų prie kostiumo. 

Apskritai visas paketas paprasčiausiai neveikė. Nors ir labai 
stengtasi. Stefanas turėjo laiko „išanalizuoti“ savo klientą, kol jie va- 
žiavo faktiškai tylomis į Bolonijos centrą iš oro uosto, kur ponas Elija 
ir jo padėjėjas atskrido privačiu reaktyviniu. Juodu sėdėjo juodo mer- 
sedeso — tai irgi buvo viena iš pono Elijos sąlygų — gale, o vairuoto- 
jas tylomis priekyje su jo padėjėju, kuris, matyt, kalbėjo tik arabiškai. 
Pono Elijos anglų kalba buvo pakenčiama, greitomis papliūpomis, 
paprastai palydimomis kažkuo arabiškai padėjėjui, kuris jautė pareigą 
užsirašinėti kiekvieną savo šeimininko pasakytą žodį. 

Po dešimties minučių automobilyje kartu su jais, Stefanas jau 
vylėsi, kad viską baigs gerokai iki priešpiečių. 

Pirmą butą jis parodė jiems netoliese universiteto, kur pono 
Elijos sūnus netrukus atvyks studijuoti medicinos. Keturi kambariai 
tvirto seno pastato antrame aukšte (be lifto), gražiai apstatyti baldais, 
tikrai prabangūs kaip bet kokiam studentui — 1800 eurų per mėne- 
sį. Nuoma metams į priekį, už patogumus — papildomas mokestis. 
Ponas Elijas tik susiraukė, lyg išlepintam jo sūnui reiktų ko nors ge- 
rokai dailesnio. Padėjėjas irgi susiraukė. Juodu raukėsi visą kelią Že- 
myn laiptais iki automobilio, ir vairuotojui skubinantis į antrą butą 
nepratarė nė žodžio. 

Butas buvo Via Remorsella, per vieną kvartalą į vakarus nuo 
Via Fondazza — šiek tiek erdvesnis už pirmąjį, virtuvė didumo su- 
lig sandėliuku šluotoms pasidėti, prastai apstatytas baldais, be kokio 
nors vaizdo į miestą, per dvidešimtį minučių kelio nuo universiteto. 
Kaina — 2600 eurų per mėnesį. Butas dargi kažkuo keistai atsidavė. 
Raukymasis liovėsi — būstas jiems patiko. 

— Šis bus puikus, — pasakė ponas Elija, ir Stefanas lengviau 
atsiduso. Jei tik bent šiek tiek pasiseks, neprisireiks su jais vargti per 
priešpiečius. Tartum jis ką tik būtų susižėręs gražius komisinius. 

Jie nuskubėjo į Stefano kompanijos kontorą, kur per rekordinį 
laiką sutvarkė dokumentus. Ponas Elija — reikalais apsivertęs žmo- 
gus, turįs svarbų susitikimą Romoje, ir jeigu nuomos negalima už- 
baigti tuojau pat, čia vietoje, tai viską užmirškite! 

Juodasis mersedesas nulakino juos atgalios į oro uostą, kur su- 
trikdytas ir išsekęs Stefanas padėkojo, atsisveikino ir kaip įmanyda- 
mas greičiau pasišalino. Ponas Elija su savo padėjėju nuėjo gudrono 
danga prie reaktyvinio ir dingo viduje. Durys užsidarė. 

Reaktyvinis nepajudėjo iš vietos. Viduje ponas Elija ir jo pa- 
dėjėjas nusimetė verslininkų drabužius ir apsirengė paprastai. Juodu 
susispietė draugėn su trim kitais savo grupės nariais. Po kokios valan- 
dos visi galiausiai paliko reaktyvinį, nutempė nemenką savo bagažą į 
privatų terminalą, o paskui — į jų laukiančius venus. 

TamsiAr mėlynas firminis „Silvio“ krepšys sužadino Luidžiui 
įtarimų. Markas niekad nepalikdavo jo bute. Niekad neišleisdavo iš 
akių. Nešiojo visur, užkabintą dirželiu per petį ir stipriai pabruktą po 
dešine pažastimi, lyg viduje būtų auksas. 

Ką gi dabar jis galėjo turėti, kad tai reikalavo tokios apsaugos? 
Juk retai kada nešiodavosi savo mokomąją medžiagą. Jeigu jisai su 
Ermanu mokydavosi viduje, tą darydavo Marko bute. Jeigu mokyda- 
vosi lauke, vykdavo vien pokalbis, nesinaudojant jokiomis knygomis. 

Vitekeris Milane irgi tapo įtarus, ypač nuo tada, kai Markas 
buvo pastebėtas vienoje interneto kavinėje netoliese universiteto. Jis 
atsiuntė į Boloniją agentą, pavarde Kreiteris, kad šis padėtų Zelme- 
nui ir Luidžiui atidžiau stebėti Marką ir rūpestį keliantį jo krepšį. 
Kilpa veržėsi, buvo laukiama fejerverkų, ir Vitekeris prašė Langlį 
daugiau pajėgų į gatves. 

Bet Langlyje tvyrojo sumaištis. Tedžio pasitraukimas, nors tik- 
rai ne netikėtas, apvertė šią įstaigą aukštyn kojomis. Tebebuvo jun- 
tamos ir sukrėtimo bangos po Luketo atleidimo. Prezidentas grasi- 
no masiška etatų pertvarka, tad direktoriaus pavaduotojai ir aukšto 
lygmens administratoriai daugiau laiko rūpinosi, kaip išsaugoti savo 
kėdes, nei sekė vykdomas operacijas. 

Tai Kreiteris gavo radijo žinutę iš Luidžio, kad Markas slenka 
Piazza Maggiore link, veikiausiai dairydamasis, kur išgėrus pavakari- 
nės kavos. Kreiteris pastebėjo jį žengiantį per aikštę, pasikišusį tam- 
siai mėlyną krepšį po dešine pažastimi ir veik niekuo neišsiskiriantį iš 
vietinių. Išstudijavus gan storą Džoelo Bekmeno dosjė, buvo smagu 
galop pamatyti jį patį. Jeigu tik vargšas vyrukas žinotų! 

Bet Markas nebuvo ištroškęs, bent kol kas. Jis praėjo pro kavi- 
nes ir parduotuves, paskui staigiai, kelissyk vogčia apsidairęs įsmuko 
1 „Albergo Nettuno“, nedidelį prabangų penkiasdešimties kambarių 
viešbutį čia pat, šalia aikštės. Kreiteris per radiją pranešė Zelmenui 
ir Luidžiui, kuris ypač suglumo, nes Markui nebuvo visiškai jokio 
reikalo užeiti į viešbutį. Kreiteris palaukė penkias minutes, paskui 

įžengė į nediduką vestibiulį, dėmėdamasis viską, ką matė. Dešinėje 
buvo laukiamasis, jame — keletas kėdžių ir keli paskleisti ant plataus 
kavos staliuko kelionių žurnalai. Po kairei — mažas tuščias telefonų 
kambarys atdaromis durimis, paskui — dar vienas kambarys, ir šis ne 
tuščias. Jame sėdėjo Markas, vienas pats, užsikniaubęs prie staliuko 
po pritvirtintu prie sienos telefono aparatu, atsidaręs savo mėlynąjį 
krepšį. Buvo pernelyg į kažką įnikęs, kad pastebėtų praeinantį pro 
šalį Kreiterį. 

— Gal kuo galiu padėti, sere? — paklausė registratorius nuo 
savo stalo. 

— Taip, dėkui, norėjau pasiteirauti dėl kambario, — itališkai at- 
sakė Kreiteris. 

— Kada? 

— Šiai nakčiai. 

— Deja, laisvų neturime. 

Kreiteris paėmė nuo registratoriaus stalo bukletą. 

— Čia visada pilna, — nusišypsojo jis. — Populiari vieta. 

— Taip, tikrai. Galbūt kitąsyk. 

— Beje, gal kartais jūsų viešbutyje galima prieiti prie interneto? 

— Be abejo. 

— Bevielio? 

— Taip, pirmasis viešbutis mieste. 

Kreiteris pasitraukė tardamas: 

— Dėkui. Pamėginsiu kitąsyk. 

— Taip, prašom. 

Pakeliui į gatvę jis vėl praėjo pro telefonų kambarį. Markas ne- 
pakėlė akių. 


ABIEM nykščiais jisai spausdino tekstą ir vylėsi, kad registra- 
toriaus nebus išprašytas laukan. Ne/žuno reklamavosi beviele prieiga 
prie interneto, bet tik savo svečiams. Kavinukės, bibliotekos ir vienas 
iš knygynų siūlė nemokamą prieigą kiekvienam, kuris tik sumanys 
užsukti, bet tik ne viešbučiai. 

Grinčai, aš kadaise turėjau reikalų su vienu bankininku 
Ciuriche — Mikeliu van Iysenu, iš „Rbineland Bank“ 
Babnbofštrasėje“, Ciuricho centre. Pasižiūrėk, gal tau pavyks 
patikrinti, ar jis ten tebedirba. Jeigu ne, tai kas užėmė jo vietą? 
Nepalik pėdsakų! 

Markas 


Jis nuspaudė „Siųsti“ ir vėl meldėsi, kad viską būtų atlikęs teisin- 
gai. Greitai išjungė „Ankyo 850“ ir įkišo į krepšį. Išeidamas linktelėjo 
registratoriui, kuris kalbėjo telefonu. 

Markas paliko viešbutį dvi minutės po Kreiterio. Jie stebėjo jį iš 
trijų skirtingų pozicijų, paskui sekė lengvai įsimaišiusį tarp pavaka- 
re plūstančių iš darbo žmonių. Zelmenas apsuko ratą atgal, įžengė į 
Nettuno viešbutį, nuėjo į antrąjį telefonų kambarį ir atsisėdo ton pa- 
čion vieton, kurioje vos prieš dvidešimtį minučių sėdėjo Markas. Re- 
gistratorius, dabar suglumęs, dėjosi prie savo stalo įnikęs į darbą. 

Po valandos visi susitiko viename bare ir atsekė atgalios jo veiks- 
mus. Išvada buvo akivaizdi, bet vis tiek sunkiai nuryjama — kadangi 
Markas nesinaudojo telefonu, vadinasi, per nemokamą viešbučio be- 
vielę prieigą pateko į internetą. Kitos priežasties nebuvo — atsitikti- 
nai užeiti į viešbučio vestibiulį, sėdėti telefonų kambaryje veik dešimt 
minučių, o paskui staiga pasišalinti. Tačiau kaipgi jis galėjo tai pada- 
ryti? Juk neturėjo nei nešiojamojo kompiuterio, nei kito mobiliojo 
telefono, išskyrus tą, kurį jam paskolino Luidžis, pasenusį aparačiuką, 
kuris veiktų tik mieste ir niekaip negalėtų būti taip patobulintas, jog 
pavyktų užmegzti tiesioginį ryšį internetu. Gal sugebėjo gauti kokį 
nors aukštos technologijos daikčiuką? Betgi neturi pinigų. 

Neatmestina vagystė. 

Jie svarstė įvairius scenarijus, Zelmenas išėjo išsiųsti elektroni- 


* „Reino žemės bankas“ (vo4.). 
** Geležinkelio stoties gatvė (vok). 

nio laiško su nerimą keliančia žinia Vitekeriui. Kreiteris buvo ko- 
mandiruotas dairytis po parduotuvių vitrinas tokio pat mėlyno „Sil- 
vio“ krepšio. 

Luidžis paliktas pasirūpinti pietumis. 

Jo mintis pertraukė telefono skambutis iš paties Marko. Jis savo 
bute, ne per geriausiai jaučiasi, visą popietę kažko streikavo skrandis. 
Atšaukė pamoką su Frančeska ir dabar atsiprašo nuo pietų. 


24 


JEiGu DENO SANDBERGO TELEFONAS SUSKAMBĖDAVO PRIEŠ RYTO ŠE- 
šias, žinios niekada nebūdavo geros. Jis buvo nakties pelėda, nakti- 
ninkas, dažnai miegantis, kol ateidavo pusryčių ir kartu priešpiečių 
metas. Visi jį pažįstantys irgi žinojo, kad neverta skambinti anksti. 

Skambino vienas kolega iš Post. 

— Buvai aplenktas su sensacija, bičiuli, — rimtai pareiškė jis. 

— Ką?! — riktelėjo Sandbergas. 

— Times ką tik nušluostė tau nosį. 

— Kuo? 

— Bekmenu. 

— Ką? 

— Eik ir pats pasižiūrėk. 

Sandbergas nubėgo per apjauktą butą į darbo kambarį ir puo- 
lė prie stalinio kompiuterio. Susirado straipsnį, parašytą Hito Friko, 
nekenčiamo konkurento iš Zhe New York Times. Pirmojo puslapio 
antraštė skelbė: MALONES TIRIANTI FTB IEŠKO DŽOELO 
BEKMENO. 

Cituodamas gausybę neįvardytų šaltinių, Frikas rašė, kad FTB 
suintensyvino tyrimą „pinigai už malonę“ ir jį išplėtė, apimdama 
konkrečius asmenis, kuriems ankstesnis prezidentas Artūras Mor- 
ganas dovanojęs bausmę. Diukas Mongas apibūdintas kaip „domi- 
nantis žmogus“, — dažnai išmetamas eufemizmas, kai valdžia norė- 

davo suteršti asmenį, kurio nepajėgdavo oficialiai apkaltinti. Tačiau 
Mongas buvo hospitalizuotas ir, pasak gandų, beišleidžiąs paskutinį 
atodūsį. 

Zondavimo būdu dabar buvo kreipiamas dėmesys į Džoelą Be- 
kmeną, kuriam paskutinę prezidentystės valandą suteikta malonė, pa- 
sak neprašytos Friko analizės, sukrėtusi ir papiktinusi daugelį. Paslap- 
tingas Bekmeno dingimas tik dar labiau sukurstė spėliones, kad šis 
nusipirko malonę ir pabėgo, siekdamas išvengti savaime suprantamų 
klausimų. Tebesklando seni gandai, priminė visiems Frikas, o įvairūs 
neįvardyti ir neva patikimi šaltiniai leido suprasti, jog prielaidos apie 
tai, kad Bekmenas turi užslėpto turto, nebuvo oficialiai paneigtos. 

— Kas per šlamštas! — suniurnėjo Sandbergas, slinkdamas že- 
myn ekranu. Jis geriau už bet kurį kitą žinąs faktus. Šios nesąmonės 
neįmanoma pagrįsti. Bekmenas nemokėjo už malonę. Kol kas zon- 
davimas tėra zondavimas, oficialus tyrimas nevyksta, bet sunkioji fe- 
deralinė artilerija jau ne už kalnų. Vienas uolus Jungtinių Valstijų 
prokuroras triukšmingai reikalavo pradėti. Jis dar nebuvo sušaukęs 
didžiojo žiuri, bet prokuratūra jau darbavosi išsijuosusi, laukdama si- 
gnalo iš Teisingumo departamento. 

Frikas viską baigė dviem pastraipomis apie Bekmeną — atnau- 
jinta sena istorija, medžiaga, kurią laikraštis skelbė anksčiau. 

— Niekalas, vien tam, kad užpildytų puslapį! — tūžo Sand- 
bergas. 


PREZIDENTAS irgi tai perskaitė, bet reagavo kitaip. Jis kai ką 
užsirašė ir pastabas pasilaikė iki pusės aštuonių, kai Sjuzena Pen, jo 
paskirta laikinoji CŽV direktorė, atvyko trumpam rytiniam infor- 
mavimui. KPI — kasdieniai prezidento informavimai — istoriškai 
buvo atliekami paties direktoriaus, visada Ovaliajame kabinete, ir 
paprastai vykdavo kaip pirmasis dienos reikalų punktas. Tačiau Tedis 
Meinardas su savo prasta sveikata buvo pakeitęs nusistovėjusią tvarką 
ir pastaruosius dešimtį metų tai atlikdavo kas nors kitas. Dabar vėl 
imta gerbti tradicijas. 

Lygiai 7.00 ryto ant prezidento rašomojo stalo būdavo pade- 
dama aštuonių dešimties puslapių ataskaita žvalgybos klausimais. 
Po beveik jau dviejų savo pareigybės mėnesių jis susidarė įprotį per- 
skaityti kiekvieną ataskaitos žodį. Tai jam atrodė nepaprastai įdomu. 
Jo pirmtakas kartą gyrėsi skaitąs bemaž-viską — knygas, laikraščius, 
žurnalus. Bet tikrai ne naujus įstatymus, politikos pranešimus, su- 
tartis ar kasdienę informaciją. Jam dažnai būdavo sunku perskaityti 
savo paties kalbas. 

Šarvuotu automobiliu Sjuzena Pen iš savo namų Džordžtaune 
buvo atvežta į Baltuosius rūmus, kur kasryt atvykdavo 7.15. Pakeliui 
ji perskaitydavo kasdienę CŽV parengtą ataskaitą. Tą rytą ketvirta- 
me puslapyje buvo medžiaga apie Džoelą Bekmeną. Šis buvo beat- 
kreipiąs į save kai kurių labai pavojingų žmonių, galbūt netgi Semio 
Tino, dėmesį. 

Prezidentas šiltai pasisveikino su Sjuzena, jau turėdamas garuo- 
jančią ant staliuko sutaisytą kavą. Kaip visada juodu buvo vieni ir iš- 
kart kibo į darbą. 

— Matėte šio ryto The New York Times? — paklausė jis. 

— Taip. 

— Kokia tikimybė, kad Bekmenas susimokėjo už malonę? 

— Labai menka. Kaip jau anksčiau esu paaiškinusi, jis visai ne- 
nutuokė, kad tokia rengiama. Neturėjo laiko viską sutvarkyti. Be to, 
esame visiškai tikri, kad jis neturėjo ir pinigų. 

— Tad kodėl Bekmenui buvo suteikta malonė? 

Sjuzenos Pen ištikimybė Tedžiui Meinardui sparčiai seko. Te- 
džio nebėra, jis netrukus pasimirs, bet jai, keturiasdešimt ketverių, 
dar prieš akis visa karjera. Galbūt ilga. Ji su prezidentu gerai sutaria. 
Regis, paskirti naująjį direktorių jis neskuba. 

— Atvirai kalbant, tai Tedis norėjo, kad jis mirtų. 

— Kodėl? Ką jūs prisimenate apie tai, kad ponas Meinardas no- 
rėjo jo negyvo? 

— Tai ilga istorija... 

— Ne, anaiptol. 

— Mes visko nežinome. 

— Jūs žinote pakankamai. Papasakokite, ką žinote. 

Ji numetė ant sofos savąjį ataskaitos egzempliorių ir giliai atsi- 
duso. 

— Bekmenas ir Džeisis Habardas šoko gerokai sau aukščiau 
bambos. Juodu turėjo tą programinę įrangą „JAM“, kurią klientai ne- 
apgalvotai atgabeno į Jungtines Valstijas, į jų kontorą, tikėdamiesi 
užkalti lobį. 

— Tie klientai buvo jauni pakistaniečiai, tiesa? 

— Taip, ir jie visi negyvi. 

— Ar žinote, kas juos nužudė? 

— Ne, 

— Ar žinote, kas nužudė Džeis; Habardą? 

— Ne. 

Prezidentas atsistojo ir su kavos puodeliu rankose nuėjo prie 
rašomojo stalo. Prisėdo ant šio krašto ir iš ten per kabinetą rūsčiai 
pažvelgė į ją: 

 — Man sunku patikėti, kad nežinome tokių dalykų. 

“| — Tiesą sakant, ir man. Ir ne todėl, kad mes nebandėme suži- 
noti. Tai viena iš priežasčių, kodėl Tedis taip stengėsi išgauti Bekme- 
nui malonę. Tikrai, jis norėjo jo negyvo, vien dėl bendro principo — 
tas dvejetas turėjo nusikalstamą praeitį, o Tedis visada laikė Bekmeną 
valstybės išdaviku. Bet jis taip pat labai stipriai jautė, kad Bekmeno 
nužudymas galėtų mums kai ką atskleisti. 

— Ką? 

— Priklauso nuo to, kas jį nužudys. Jeigu tai padarys rusai, tuo- 
met mes galėsime manyti, kad Žemės palydovų sistema priklausė 
rusams. Tas pat ir dėl kinų. Jeigu jį nužudys izraeliečiai, tai didelė ti- 
kimybė, kad Bekmenas ir Habardas bandė parduoti savo prekę sau- 
dams. Jeigu saudai jį nudės, tuomet galėsime manyti, kad Bekmenas 
apgavo šiuos. Mes beveik tikri, kad saudai manė turintys sandėrį savo 
rankose. 

— Bet Bekmenas juos apmovė? 

— Galir ne. Manome, kad Habardo mirtis viską pakeitė. Bekme- 


nas susikrovė mantą ir paspruko į kalėjimą. Visi sandėriai nutrūko. 

Prezidentas sugrįžo prie kavos staliuko ir vėl prisipylė puodelį. 
Atsisėdęs priešais ją, paprieštaravo: 

— Ir jūs tikitės, kad patikėsiu, jog trys jauni pakistaniečiai ha- 
keriai įsilaužė į tokią gudrią palydovinę sistemą, o mes apie ją netgi 
ničnieko nežinojome? | 

— Taip. Vaikinai buvo talentingi, bet jiems dar ir pasisekė. Taigi 
jie ne tik įsilaužė į sistemą, bet ir sukūrė kai kurias fantastiškas pro- 
gramas jai valdyti. 

— Ir tai yra „JAM“? 

— Jie taip pavadino. 

— Ar kas nors bent matė tą programą? 

— Saudai. Štai kaip mes žinome, kad ji ne tik egzistuoja, bet 
turbūt ir veikia, kaip reklamuota. 

— Kur dabar ta programa? 

— Niekas nežino, galbūt išskyrus patį Bekmeną. 

Ilga pauzė, prezidentas ėmė gurkšnoti savo drungną kavą. Pa- 
skui, pasirėmęs alkūnėmis į kelius, paklausė: 

— Kas mums geriausia, Sjuzena? Kas labiausiai atitinka mūsų 
interesus? 

Ji nedvejojo: 

— Laikytis Tedžio plano. Bekmenas bus pašalintas. Programos 
niekas nematė šešerius metus, tad veikiausiai ir ši bus dingusi. Paly- 
dovinė sistema ten aukštai, bet kad ir kam priklausytų, tas negali ja 
Žaisti. 

Dar vienas gurkšnelis kavos, dar viena pauzė. 

Prezidentas palingavo galvą: 

— Tebūnie taip, — tarė. 


Niras Bekmenas neskaitė Zhe New York Times, bet kasryt at- 
likdavo greitą savo tėvo paiešką internete. Užtikęs Friko straipsnį, jis 
prisegė šį prie elektroninio laiško ir nusiuntė su rytiniu pranešimu iš 
„Jerry's Java“. 


Prie savo rašomojo stalo jis vėl perskaitė straipsnį ir dar kartą iš- 

gyveno senus gandus apie tai, kiek daug pinigų brokeris paslėpė, kai jo 
firma buvo bežlunganti. Jis niekad tėvo tiesiai apie tai nepaklausė, nes 
žinojo, kad negaus atviro atsakymo. Tačiau per visus tuos metus jam 
galiausiai teko sutikti su visuotine nuomone, kad Džoelas Bekmenas 
buvo likęs be cento, kaip ir daugelis nuteistų sunkių nusikaltėlių. 

Tad kodėl jam vis kirbėjo nuojauta, kad „pinigai už malonę“ in- 
triga galėjusi būti tikra? Mat jeigu kas nors, taip giliai įkištas į fede- 
ralinį kalėjimą, ir galėtų iškrėsti tokį stebuklą, tai tik jo tėvas. Bet kaip 
jis atsidūrė Bolonijoje, Italijoje? Ir kodėl? Kas jį medžioja? 

Klausimai kaupėsi, atsakymai — dar sunkiau suvokiami nei 
kada nors anksčiau. 

Gurkšnodamas dvigubą mokos porciją, jisai stebeilijo į savo už- 
rakinto kabineto duris ir vėl sprendė didįjį klausimą: kaip galima su- 
rasti kažkokį šveicarų bankininką, nesinaudojant telefonais, faksais, 
paprastu ar elektroniniu paštu? 

Kaip nors sugalvos. Tik reikia tam laiko. 


VažiuoDAMas traukiniu iš Florencijos iš Boloniją, Efraimas 
perkaitė tą Times straipsnį. Skambutis iš Tel Avivo jį perspėjo, tad 
susirado šį internete. Amosas, keturios eilės už jo, savo nešiojamaja- 
me kompiuteryje irgi skaitė tą pat. 

Rafis ir Šolas atvyks anksti kitą rytą — Rafis lėktuvu iš Milano, 
Šolas — traukiniu iš Romos. Keturi itališkai kalbantys kidono nariai 
jau buvo Bolonijoje, skubiai įrenginėjo du įslaptintus namus, kurių 
jiems reikės užduočiai įvykdyti. 

Pirminis planas buvo sučiupti Bekmeną po apytamsiais Via Fon- 
dazza ar kokios nors kitos tinkamos šalutinės gatvelės portikais, ge- 
riausia anksti iš ryto arba sutemus. Užmigdys jį raminamaisiais, įkiš į 
miniveną ir nugabens į įslaptintą namą, kur palauks, kol vaistų povei- 
kis praeis. Jie iškvos jį, paskui nugalabys nuodais ir nuveš dvi valandos 
kelio į šiaurę nuo miesto prie Gardos ežero, kur sušers žuvims. 

Planas buvo apytikris ir kupinas netikėtų vilkduobių, bet jam 
uždegta žalia šviesa. Trauktis atgal nevalia. Dabar, kai Bekmenas su- 
silaukia tiek daug dėmesio, jie privalo smogti nedelsiant. 

Lenktynes taip pat kurstė faktas, kad „Mossad“ turėjo ganėtiną 
pagrindą manyti, jog Semis Tinas yra Bolonijoje ar kur nors neto- 
liese. 


ARTIMIAUSIAS nuo jos buto restoranėlis buvo miela senovinė 
„Nino tratorija“. Ji gerai žinojo šią vietą ir daugelį metų pažinojo du 
senuko Nino sūnus. Tad paaiškino jiems savo bėdą, ir kai atvyko, abu 
jie laukė ir tiesiog nešte įnešė ją vidun. Paėmė iš jos lazdą, krepšį, pal- 
tą ir pamažu nuvedė prie geriausio savo staliuko, kurį buvo pritraukę 
arčiau židinio. Atnešė jai kavos bei vandens ir pasiūlė visko, ko dar 
galbūt pageidausianti. Buvo jau gerokai po vidudienio, priešpiečiau- 
tojai išsiskirstę. Frančeska ir jos mokinys galėjo mėgautis „Nino“ vie- 
ni sau patys. 

Po kelių minučių atvykus; Marką abu broliai pasveikino kaip 
šeimos narį. 

— La brofessoressa la sta aspetundo, — pasakė vienas iš jų. Mo- 
kytoja jau laukia. 

Krytis ant San Luca žvirgždo ir patempta čiurna visiškai ją pa- 
keitė. Dingo šaltas abejingumas. Dingo ir liūdesys — bent šiuo metu. 
Išvydusi jį nusišypsojo, netgi sugriebė už rankos ir prisitraukė arčiau, 
idant juodu galėtų per orą pakštelti bučinius į abu skruostus — šį 
paprotį Markas jau stebėjo du mėnesius, bet pats dar nepraktikavo. 
Šiaip ar taip, tai buvo pirma jo pažintis su moterimi Italijoje. Ji pa- 
mojo jam į kėdę tiesiai priešais. Abu broliai sukinėjosi aplink, nuvilko 
jam paltą, pasiteiravo dėl kavos, nekantraudami pamatyti, kokia at- 
rodysianti ir kaip skambėsianti italų kalbos pamoka. 

— Kaip jūsų koja? — pasiteiravo jis ir padarė klaidą, paklaus- 
damas to angliškai. Pridėjusi prie lūpų pirštą ir papurčiusi galvą ji 
pasakė: 

— Non inglese, Marco. Solamente Italiano. 

Jisai susiraukė: 

— Aš to ir baiminausi. 

Koją jai labai skaudėjo. Skaitydama ar žiūrėdama televizorių, 

laikė uždėjusi ant jos ledą, ir patinimas sumažėjo. Ėjo į restoraną pa- 
mažėle, bet svarbu buvo judėti. Motinos mygiama, naudojosi lazda. 
Laikė šią ir parankia, ir trikdančia. 

Atnešė dar kavos bei vandens, ir abu broliai įsitikino, kad jud- 
viejų brangiajai bičiulei Frančeskai ir jos kanadiečiui studentui nieko 
netrūksta, nenorom pasitraukė prie restorano durų. 

— Kaip jūsų motina? — paklausė jis itališkai. 

Viskas gerai, tik labai pavargusi. Jau mėnesį sėdi prie Džiovanio, 
ir tai atsiliepia. 

Taigi, pagalvojo Markas, dabar galima kalbėtis apie Džiovanį. 
Įdomu, kaip jis? 

Nebeoperuojamas smegenų auglys, ir prireikė kelių bandymų, 
kol teisingai buvo suprasta. Serga jau beveik metus, ir pabaiga visai 
arti. Guli be sąmonės. Deja. 

Kokia jo profesija, ką veikęs? 

Daugelį metų dėstė universitete viduramžių istoriją. Ten juodu 
ir susipažino, ji buvusi studentė, jis — jos profesorius. Tuo metu buvo 
vedęs moterį, kuri labai jam nepatiko. Su ana turėjo du sūnus. Ji ir 
profesorius įsimylėjo vienas kitą, ir pradėjo romaną, kuris tęsėsi veik 
dešimt metų, kol jis išsiskyrė su žmona ir vedė Frančeską. 

Vaikai? Ne, liūdnai atsakė ji. Džiovanis turėjo du ir daugiau ne- 
benorėjo. Ji gailisi, labai gailisi. Akivaizdžiai buvo galima justi, kad 
santuoka nėra laiminga. Palūkėk, kol mes prieisime prie manųjų, pa- 
galvojo Markas. 

Ilgai netruko. 

— Papasakokite man apie save, — paprašė ji. — Kalbėkite iš 
lėto. Noriu, kad tarsena skambėtų kuo geriau. 

— Aš tik kanadietis verslininkas, — prabilo itališkai Markas. 

— Ne, išties. Kaip iš tikrųjų vadinatės? 

— Ne. 

— Kas yra? 

— Kol kas tebūnie Markas. Mano istorija ilga, Frančeska, ir aš 
negaliu apie tai kalbėti. 

— Gerai, ar turite vaikų? 

Ak, taip. Jis ilgai pasakojo apie tris savo vaikus — apie jų var- 
dus, amžių, profesijas, gyvenamąsias vietas, antrąsias puses, šių vai- 
kus. Pridūrė šiek tiek pramano, kad pasakojimas sklandžiau sektųsi, 
ir sukūrė mažutį stebuklą, pasistengdamas, kad jo šeima nors iš tolo 
atrodytų normali. Frančeska įdėmiai klausėsi, laukdama tuoj pat kirs- 
ti dėl netaisyklingos tarties ar ne taip asmenuojamo veiksmažodžio. 
Vienas iš Nino vaikinų atnešė šokoladinių saldainių ir ganėtinai pa- 
lūkuriavo, kad suspėtų plačiai išsišiepęs pasakyti: 

— Parla molto bene, signore. Kalbate labai gerai, pone. 

Po valandos Frančeska ėmė nerimauti, ir Markas nuspėjo, kad ji 
jaučiasi nepatogiai. Galop įtikino ją eiti ir su didžiu malonumu pa- 
lydėjo per Via Minzoni. Viena ranka ji įsikibo jam į alkūnę, kita — 
ramstėsi lazda. Juodu ėjo labai lėtai. Ji bijojo sugrįžti į savo butą, vėl 
sėdėti prie mirštančiojo lovos, budėti. Jis troško šitaip žingsniuoti 
mylių mylias, liečiamas jos, tvirtai įsitvėrusios, jusdamas ranką žmo- 
gaus, kuriam reikalingas. 

Prie jos namų juodu apsimainė atsisveikinimo bučiniais ir susi- 
tarė susitikti pas „Niną“ rytoj, tuo pačiu laiku, prie to paties staliuko. 


Džeisis Habardas praleido Vašingtone dvidešimt penke- 
rius — ketvirtį amžiaus nepaprastai triukšmingo gyvenimo, kupiną 
įspūdingos virtinės lengvai prieinamų ir atsikratomų moterų. Pasku- 
tinioji buvo Mei Šun, veik šešių pėdų augumo gražuolė, tobulų veido 
bruožų, žudančių juodų akių ir kimaus balso, kuriuo visai nesunkiai 
pavyko Džeisį išvilioti iš baro ir paskui pasisodinti į automobilį. Po 
valandos šiurkštaus sekso perdavė jį Semiui Tinui, kuris jį pribaigė, 
palikdamas gulėti ant savo brolio kapo. 

Kai nužudymui parengti prireikdavo sekso, Semis teikdavo pir- 
menybę Mei Šun. Ji pati buvo puiki VSM agentė, bet kojos ir veidas 
teikė privalumų, kurie pasirodė mirtini bent trimis atvejais. Jis iš- 
kvietė ją į Boloniją ne sugundymui, bet laikytis susikibus už rankų su 
kitu agentu ir dėtis laiminga vedusių turistų pora. Tačiau jokiu būdu 
neatmestina ir galimybė sugundyti. Ypač turint reikalą su Bekmenu. 

Vargšas žmogelis ką tik praleido šešerius metus už grotų, toli nuo 
moterų. 

Mei Šun pastebėjo Marką, slenkantį kartu su minia Sfrada 
Maggiore, apytikriai Via Fondazza kryptimi. Nuostabiai guviai ji pa- 
spartino tempą, išsitraukė mobilųjį ir sugebėjo priartėti prie jo, vis 
tebeatrodydama kaip kokia nuobodžiaujanti spoksotoja į parduotu- 
vių vitrinas. 

Paskui jis dingo. Staiga pasuko kairėn į siaurą skersgatvį, Via 
Begatto, ir leidosi šiaurėn, tolyn nuo Via FPondazza. Kol Mei suskubo 
pasukti už kampo, jo jau nebebuvo matyti. į 


22 


PaGALIAU į BOLONIJĄ ŽENGĖ PAVASARIS. IŠKRITO PASKUTINIEJI SNIE- 
go šuorai. Vakar temperatūra buvo priartėjusi prie penkiasdešimties“, 
ir kai Markas prieš auštant išėjo gatvėn, pagalvojo, kad parką reikė- 
tų pasikeisti kuria nors iš kitų striukių. Jis paėjėjo keletą žingsnių po 
tamsiu portiku, kol į jį įsismelkė vėsa, paskui nusprendė, kad dar ga- 
nėtinai žvarbu ir verčiau pasilikti su parka. Po poros valandų sugrįš 
ir jeigu norės, galės persirengti. Susikišęs rankas į kišenes, jis leidosi 
į rytmetinį Žygį. | 

Neįstengė galvoti apie nieką kitką, kaip tik apie Times straipsnį. 
Išvydus savo pavardę pirmajame puslapyje, sugrįžo skaudūs prisimi- 
nimai, ir jau tai ganėtinai kėlė nerimą. Bet kai tave apkaltina papirkus 
prezidentą, tatai pagal įstatymus baustina, ir aname kitame gyvenime 
jis būtų apšaudęs teisiniais ieškiniais kiekvieną prie to prikišusį na- 
gus. Būtų prisiteisęs Zbe New York Times savo nuosavybėn. 

Tačiau kai kas vertė jį likti budriu, — tai klausimai. Ką galėtų 
reikšti jam skiriamas dėmesys dabar? Nejau Luidžis jį vėl pasigriebs 
ir kur nors išbogins? 


* Pagal Farenheitą, t. y. apie 109 C. 

Ir užvis svarbiausia: ar šiandien jam gresia didesnis pavojus nei 
vakar? 

Juk gražiai tebėra gyvas, nutremtas į mielą miestą, kur niekas 
nežino tikrosios jo pavardės. Niekas neatpažįsta jo veido. Niekam ne- 
rūpi. Boloniečiai gyvena sau, netrukdydami kitiems. 

Netgi jis neatpažįsta savęs paties. Kasryt, baigęs skustis, užsi- 
dėjęs akinius ir rudą aksominę vairuotojo kepurėlę, stabteldavo prie 
veidrodžio ir tardavo: sveikas, Markai. Seniai dingo mėsingi skruos- 
tai ir pabrinkę tamsūs paakiai, tankesni ir ilgesni plaukai. Seniai din- 
go savimi patenkinta šypsenėlė ir arogancija. Dabar jis — tik dar vie- 
nas romus Žmogus gatvėje. 

Markas gyveno šia diena, ir dienos kaupėsi. Kad ir kas skaitė 7i- 
mes, niekas nežinojo, kur Markas yra ar ką veikia. 

Jis prasilenkė su kažkokiu vyriškiu, vilkinčiu tamsiu kostiumu, ir 
iškart sumojo patekęs į bėdą. Kostiumas atrodė nederamai. Buvo už- 
sienietiškas, pirktas pigioje parduotuvėje, toks, kokius aname kitame 
gyvenime jis regėdavo kasdien. Balti marškiniai tokie pat monoto- 
niški, su sagutėmis apykaklės kampučiuose, kokius regėdavo trisde- 
šimtį metų tenai, K. A. Kažkada svarstė išleisti kontoroje atmintinę, 
kuria būtų draudžiami mėlynai ir baltai dryžuoti medvilniniai marš- 
kiniai su sagutėmis apykaklės kampučiuose, bet Karlas Pratas jį nuo 
to atkalbėjo. 

Jis negalėjo pasakyti, kokios spalvos kaklaraištis. 

Kostiumas ne iš tokių, kokius kada nors matai po Via Fondazza 
portikais prieš auštant, beje, ir bet kuriuo kitu metu. Jis paėjėjo ke- 
lis žingsnius, pažvairavo per petį ir išvydo, kad kostiumuotasis dabar 
seka įkandin. Baltasis, trisdešimties metų, stambiai sudėtas, atletiš- 
kas — akivaizdžiai bėgimo ar bokso varžybų nugalėtojas. Tad Mar- 
kas panaudojo kitokią strategiją: staiga sustojo, apsisuko ir metė: 

— Jūs ko nors pageidaujate? 

] tai kažkas kitas atsakė: 

— Čionai, Bekmenai. 

Išgirdęs savo vardą, apmirė vietoje. Sekundėlę keliai sulinko, pe- 
čiai nusviro, ir jis pamėgino įteigti sau, kad nesapnuoja. Akies mirks- 


250 JoHN GRISHAM 


niu pagalvojo apie visą tą siaubą, kurį reiškė žodis „Bekmenas“. Kaip 
apgailėtina būti taip išgąsdintam savo paties pavardės. 

Jų buvo du. Tas, kuriam priklausė balsas, prisistatė iš kitos Via 
Fondazza pusės. Vilkėjo beveik tokiu pat kostiumu, bet marškiniai 
buvo ryškiai balti, be sagučių apykaklės kampučiuose. Vyresnis, že- 
mesnis ir gerokai smulkesnis. Mutis ir Džefas“. Dilba ir Striukis. 

— Ko jums reikia? — paklausė Markas. 

Anie pamažu siekė kišenių. 

— Mesiš FTB, — pasakė dilba. Amerikos anglų kalba, veikiau- 
siai iš Vidurio vakarų. 

— Žinoma, kurgi ne, — atšovė Markas. 

Jie atliko reikalaujamą ritualą — kyštelėjo ženklelius, bet por- 
tiko patamsyje Markas ničnieko neįskaitė. Krintanti nuo vieno buto 
viršdurio blausi šviesa mažai ką tepadėjo. 

— Neperskaitau, kas šituose parašyta. 

— Šiek tiek paėjėkime, — pasiūlė striukis. Bostono airių tarmė. 
„Paėjėkime“ nuskambėjo kaip „pajijėkime.“ 

— Jūs, vyručiai, pasiklydote? — nesijudindamas iš vietos paklau- 
sė Markas. Jis nenorėjo niekur eiti, be to, ir kojos buvo kaip švininės. 

— Mes tiksliai orientuojamės, kur esame. 

— Abejoju. Turite orderį? 

— Mums jo nereikia. 

Dilba padarė klaidą, paliesdamas kairę Marko alkūnę, tartum 
ketintų padėti šiam pajudėti tenlink, kur jie nori. Markas trūktelėjo 
nuo jo. 

— Nelieskite manęs! Jūs, vaikinai, apsirikote. Neturite teisės 
manęs areštuoti. Viską, ką galite — tai tik kalbėti. 

— Puiku, tad šnektelkime, — tarė striukis. 

— Neprivalau kalbėtis. 

— Už poros kvartalų yra kavinukė, — pasakė dilba. 

— Puiku, išgerkite kavos, užsisakykite pyragaičių. Bet mane pa- 
likite ramybėje. 


* Populiarių komiksų personažai, vienas aukštas, stambus, kitas — žemas, smulkus. 


BROKERIS 251 


Dilba ir striukis susižvalgė, paskui apsidairė aplink, nelabai nu- 
tuokdami, kaip elgtis toliau, ne visai užtikrinti, kas numatyta pagal 
planą B. 

Markas nesijudino; ne todėl, kad jaustųsi saugus, kur stovi, bet 
bemaž regėjo už kampo laukiantį tamsų automobilį. 

Kur, po velnių, šiuo metu Luidžis? Ar tai įeina į jo konspiraciją? 

Buvo susektas, surastas, demaskuotas, vidur Via Fondazza pava- 
dintas tikrąja pavarde. Neabejotinai tai reikš dar vieną kraustymąsi, 
kitą įslaptintą namą. 

Striukis nusprendė susitikimo vadžias perimti į savo rankas. 

— Žinoma, galime bendrauti čia pat vietoje. Ten, tėvynėje, esa- 
ma daug Žmonių, kurie norėtų su jumis pasikalbėti. 

— Galbūt kaip tik todėl ir esu čia. 

— Mes atliekame tyrimą dėl malonės, kurią nusipirkote. 

— Tad veltui gaištate velniškai daug laiko ir perniek švaistote 
pinigus. Žinoma, tai įprasta. 

— Turime kai kurių klausimų dėl to sandorio. 

— Kas per kvailas tyrimas, — bloškė striukiui Markas. Pirmąsyk 
per daugelį metų jis vėl jautėsi brokeriu, suniekinančiu kokį nors pasi- 
pūtusį biurokratą ar bukaprotį kongresmeną. — F TB eikvoja daugy- 
bę pinigų, siųsdama du tokius pajacus kaip jūs net į Boloniją, į Italiją, 
užpulti mane ant šaligatvio, kad galėtumėte pateikti man klausimų, į 
kuriuos joksai sveiko proto kvailys neatsakytų. Esate pora mulkių, ar 
suprantate? Grįžkite namo ir pasakykite savo bosui, kad ir jis toks pat 
mulkis. Ir kai su juo kalbėsitės, priminkite, kad perniek eikvoja dau- 
gybę laiko ir pinigų, jeigu mano, jog susimokėjau už malonę. 

— Taigi jūs neigiate... 

— Aš nieko neneigiu. Nieko nepripažįstu. Nieko nesakau, tik 
tai, jog F TB pasirodė iš pačios prasčiausios pusės. Jūs vyručiai, atsi- 
dūrėte giliuose vandenyse ir nesugebate išplaukti. 

Tenai, tėvynėje, jį šiek tiek apkumščiuotų, mygtų, keiktų, api- 
bertų įžeidimais. Bet svetimoje žemėje jie nežinojo, kaip elgtis. Gavo 
įsakymą jį surasti, pažiūrėti, ar tikrai gyvena ten, kur CŽV nurodė. O 
suradę turėjo papurtyti, įbauginti, pritrenkti klausimais apie elektro- 
ninius sandorius ir sąskaitas užsienyje. 


252 JoHN GRISHAM 


Jie viską buvo suplanavę ir daug kartų repetavę. Bet po Via 
Fondazza portikais ponas Ladzeris visus jų planus rengėsi paversti 
perniek. 

— Mes nepaliksime Bolonijos, kol nepasikalbėsime, — pasakė 
dilba. 

— Sveikinu, jūsų laukia ilgos atostogos. 

— Mes turime savus įsakymus, pone Bekmenai. 

— O aš turiu savuosius. 

— Prašau, tik porą klausimų, — įsiterpė striukis. 

— Eikite ir pasimatykite su mano advokatu, — atšovė Beknie- 
nas ir pajudėjo savo buto link. 

— Kas jūsų advokatas? 

— Karlas Pratas. 

Juodu nesijudino iš vietos, nesekė iš paskos, ir Markas pasparti- 
no žingsnius. Jis perkirto gatvę, greitomis žvilgtelėjo į įslaptintą savo 
namą, bet nesulėtino tempo. Jeigu anie ketino jį sekti, tai per ilgai 
delsė. Įsmukęs į Via de/ Piombo jau žinojo, kad tie niekaip jo nebes- 
uras. Dabar čia jo gatvės, jo skersgatvėliai, tamsūs prieangiai, parduo- 
tuvėlės, kurios neatsidarys dar tris valandas. 

Jie surado jį Via Fondazza, nes žinojo adresą. 


PIETVAKARINIAME Bolonijos senamiesčio pakraštyje, netoliese 
Porto San Štefano“, jis įšoko į miesto autobusą ir važiavo pusę valan- 
dos, kol šisai sustojo prie geležinkelio stoties šiauriniame pakraštyje. 
Čia jis įlipo į kitą autobusą ir nuvažiavo į miesto centrą. Autobusai 
pilnėjo, anksti atsikėlusieji keliavo į darbą. Trečias autobusas nugabe- 
no Marką vėl skersai miesto prie Porta Saragozza, nuo kur jis pradėjo 
3,6 kilometrų žygį viršun į San Luca. Prie ketvirtos šimtosios arkos 
jis sustojo atsipūsti ir iš kolonų tarpo pažvelgė žemyn, laukdamas, ar 
neišvys ką nors sėlinant iš paskos. Nieko nesimatė, kaip ir tikėjosi. 

Jis ėmė kopti lėčiau ir per penkiasdešimt penkias minutes pa- 


* Šventojo Stepono vartai (i£.). 

siekė viršų. Už Sanžuario di San Luca siauru takučiu nuėjo iki ten, kur 
buvo parpuolusi Frančeska, ir galiausiai įsitaisė ant suolelio, kur tada 
ji laukė. Iš čia ankstyvo rytmečio Bolonijos reginys buvo nuostabus. 
Jis nusivilko parką, stengdamasis atvėsti. Saulė spindėjo aukštai, oras 
buvo toks lengvas ir skaidrus, kokio dar niekad nekvėpavo. Markas, 
jausdamasis labai vienišas, ilgai sėdėjo ir stebėjo beatgyjantį miestą. 

Brangino vienatvę ir šios akimirkos saugumą. Kodėl jis negalėtų 
užkopti kasryt ir sėdėti aukštai virš Bolonijos nieko neveikdamas, tik 
mąstydamas ir galbūt skaitydamas laikraščius? Galbūt paskambintų 
telefonu kokiam draugui ir pasiklausytų naujausių paskalų? 

Bet pirma turėtų susirasti draugų. 

Svajonė, kuri niekad nebus įgyvendinta. 

Luidžio labai ribotų galimybių mobiliuoju jis paskambino Er- 
manui ir atšaukė rytinę pamoką. Paskui paskambino Luidžiui ir pa- 
aiškino, kad nelinkęs šiandien mokytis. 

— Kas nors negerai? 

— Ne. Tik man reikia pertraukėlės. 

— Puiku, Markai, bet mes Ermanui mokame pinigus, kad tave 
mokytų, aišku? Privalai mokytis kasdien. 

— Liaukis, Luidži. Šiandien aš nesimokysiu. 

— Man tai nepatinka. 

— O man nusispjaut. Laikinai nušalink mane. Išmesk iš mo- 
kyklos. 

— Tu prislėgtas? 

— Ne, Luidži, viskas gerai. Diena graži, Bolonijoje pavasaris, o 
aš išėjau ilgai pasivaikštinėti. 

— Kur? 

— Ne, dėkui, Luidži. Kompanijos man nereikia. 

— O ką, jei priešpiečių? 
žavingįi, ir šis visada pasičiupdavo sąskaitą. 

— Žinoma. 

— Leisk man pagalvoti. Aš tau pats paskambinsiu. 

— Žinoma, Luidži. Cia. 

Jie susitiko pusę pirmos prie Cajfė Atene, senovinės lindynė- 
lės skersgatvyje, keli laipteliai žemiau gatvės lygmens. Kavinė buvo 
mažutė, kvadratiniai staliukai bemaž lietėsi vienas su kitu. Padavėjai 
zujo po patalpą, laikydami padėklus su valgiais aukštai sau virš galvos. 
Iš virtuvės šūkavo šefai. Ankšta valgomoji salė buvo prirūkyta, triukš- 
minga ir sausakimša alkanų žmonių, kurie valgydami dar ir kalbėjo 
visu garsumu. Luidžio paaiškinimu, restoranėlis čionai stovi šimtme- 
čius, staliukų neįmanoma gauti, o maistas, žinoma, nuostabus. Jis pa- 
siūlė pradžiai jiedviem užsisakyti lėkštę kalmarų. 

Rytą prie Santa Luca Markas pasvarstė ir nusprendė nepapasa- 
koti Luidžui apie savo susidūrimą su F TB. Bent ne dabar, ne šį rytą. 
Galės tai padaryti rytoj ar poryt, bet kol kas jis bandė viską sustatyti į 
vietas. Pagrindinė priežastis nutylėti buvo ta, kad jis nenorėjo krautis 
daiktų ir vėl sprukti — bent ne Luidžio sąlygomis. 

Jeigu ir spruksiąs, tai tik vienas pats. 

Jis niekaip nepajėgė įsivaizduoti, kodėl F TB turėjo atsidanginti 
į Boloniją, matyt, be Luidžio ir tų, kam šis tarnavo, žinios. Spėjo, kad 
Luidžis nieko nenutuokia, jog anie čia. Tikrai atrodė labiau susirū- 
pinęs dėl valgiaraščio ir vynų sąrašo. Gyvenimas geras. Viskas nor- 
malu. 

Užgeso šviesos. Staiga „Atėnės kavinėje“ tapo visiškai tamsu, ir 
kitą mirksnį vienas padavėjas su padėklu, apkrautu kažkieno prieš- 
piečiais, trenkėsi ant jų staliuko, šaukdamas, keikdamasis ir užvirsda- 
mas ant abiejų — Luidžio ir Marko. Senovinio staliuko kojos neat- 
laikė, ir šio kraštas stipriai bloškė Markui į paširdžius. Tuo pat metu 
nežinia kieno pėda ar dar kažkas skaudžiai smogė jam į kairį petį. 
Visi rėkė. Dužo stiklai. Stumdėsi kūnai, paskui kažkas iš virtuvės rik- 
telėjo: „Degam!“ 

Grūstis laukan ir į gatvę baigėsi be rimtesnių sužalojimų. Pas- 
kutinis ant šaligatvio atsidūrė Markas, kuris žemai lenkėsi, saugo- 
damasis, kad nebūtų sutryptas, ir ieškodamas savojo tamsiai mėlyno 
„Silvio“ krepšio. Kaip visada jis buvo užkabinęs šio dirželį ant savo 
kėdės atkaltės, o patį krepšį laikė arti prie kūno, kad nuolatos galėtų 


justi. Per sumaištį jis pražuvo. 

Italai stovėjo gatvėje ir spoksojo į kavinę, negalėdami patikė- 
bar sugadinti. Galiausiai plūstelėjo pro duris ir pakilo oran šviesių 
dūmų kamuolėlis. Buvo galima įžvelgti pro priekinius staliukus le- 
kiantį vieną padavėją su gesintuvu. Paskui pasirodė vėl dūmų, bet 
nedaug. 

— Netekau savo krepšio, — pasakė jis Luidžiui, kol abu stebėjo 
ir laukė. 

— To mėlynojo? 

Kiek krepšių aš nešiojuosi, Luidži? 

— Taip, mėlynojo. 

Jam jau kilo įtarimas, kad krepšys pagrobtas. 

Galingai Žvygaujant sirenai atvyko nedidukė gaisrinė mašina, 
čiūžtelėjusi sustojo ir laukė, kai ugniagesiai nuskuodė vidun. Slinko 
minutės, ir italai ėmė pamažėle skirstytis. Ryžtingesnieji nuėjo ieš- 
kotis priešpiečių kitur, kol dar buvo metas. Kiti tik toliau žiopsojo į 
šią baisią neteisybę. 

Sirena galiausiai nutilo. Matyt, užgesino ir gaisrą, nė neprireikė 
po visą restoraną švirkšti vandens. Po valandos ginčų ir svarstymų pa- 
dėtis tapo kontroliuojama. 

— Kažkas nutiko tualete, — šūktelėjo padavėjas vienam iš savo 
draugų — vienam iš kelių likusių nusilpusių ir nepamaitintų klientų. 
Vėl užsižiebė šviesos. 

Jiems leista sugrįžti vidun pasiimti paltų. Kai kurie iš pasirengu- 
sių ieškotis kur kitur pavalgyti, sugrįžo pasiimti daiktų. Luidžis labai 
stengėsi padėti surasti Marko krepšį. Aptarė padėtį su vyriausiuoju 
padavėju, ir netrukus pusė personalo naršė restoraną. Tarp sujaudintų 
šnekų Markas išgirdo vieną padavėją sakant kažką tokio apie „dūmi- 
nę bombą“. 

Krepšys pražuvo, ir Markas tai žinojo. 

Šaligatvio kavinukėje, po skaisčia saule, iš kur galėjai stebėti pro 
šalį Žingsniuojančias dailias merginas, juodu pasistiprino panini ir 
alumi. Markas buvo susirūpinęs dėl vagystės, bet labai stengėsi ne- 


parodyti, kad ima į galvą. 


256 JoHN GRISHAM 


— Apgailestauju dėl krepšio, — rado progą pasakyti Luidžis. 

— Nieko baisaus. 

— (Gausiu tau kitą mobilųjį. 

— Dėkui. 

— Ką dar praradai? 

— Nieko. Tik kelis miesto žemėlapius, šiek tiek aspirino, kelis 
eurus. 

Už poros kvartalų vieno viešbučio numeryje Zelmenas ir Krei- 
teris, numetę krepšį ant lovos, tvarkingai išdėliojo jo turinį. Neskai- 
tant „Ankyo“ „gudručio telefono“, ten buvo du Bolonijos žemėlapiai, 
abu gerokai sužymėti ir gerokai naudoti, bet mažai ką teatskleidžian- 
tys, keturi 100 dolerių banknotai ir mobilusis, kurį Luidžis buvo jam 
paskolinęs, buteliukas aspirino ir instrukcija, kaip turėtojui naudotis 
„Ankyo“. 

Zelmenas, guvesnis iš abiejų, kompiuterių asas, per čia esantį 
lizdą prijungė „gudrutį telefoną“ prie interneto ir netrukus jau kne- 
binėjosi su meniu. 

— Geras daikčiukas, — vis kartojo jis, mat Marko aparatėlis 
darė nemenką įspūdį. — Absoliučiai naujausias žaislas rinkoje. 

Nieko stebėtina, Zelmenas buvo sustabdytas slaptažodžio. Te- 
nai, Langlyje, turės telefoną išnarstyti. Savo nešiojamuoju kompiu- 
teriu nusiuntė elektroninį laišką Džulijai Chavjer, kartu pridėdamas 
serijos numerį ir kitą informaciją. 

Dvi valandos po vagystės vienas CŽV agentas jau sėdėjo auto- 
mobilyje, pastatytame aikštelėje prie „Šnekalo“ priemiestinėje Alek- 
sandrijoje, laukdamas, kol atsidarys parduotuvė. 


26 


Iš TOLO jISAI STEBĖJO, KAIP JI TVIRTAI, NARSIAI KLIBIKŠČIUOJA SU 
lazda Via Minzoni šaligatviu. Sekė jai įkandin ir netrukus buvo at- 
silikęs vos penkiasdešimtį pėdų. Siandien ji avėjo rudais švediškais 

auliniais batais, be abejo, kad šie stipriau prilaikytų. Batai buvo že- 
makulniai. Visai plokšti padai būtų buvę patogesni, bet juk ji italė, ir 
užvis svarbiausia mada. Šviesiai rudas sijonas nedengė jai kelių. Vil- 
kėjo aptemptu vilnoniu megztiniu, ir tai buvo pirmas kartas, kai jis 
matė ją neapsimuturiavusią nuo šaltų orų. Jokio paltuko, kuris slėptų 
dailią jos figūrą. 

Ji žengė atsargiai ir nežymiai šlubčiodama, tačiau ryžtingai, ir 
tatai kėlė jam nuotaiką. Juk einanti „Pas Niną“ tik kavai, valandai ar 
dviem itališkos kalbos. Ir visa tai dėl jo! 

Ir dėl pinigų. | 

Mirksnį jis pagalvojo apie jos pinigus. Kad ir kokia sunki padė- 
tis turint galvoje vargšą jos vyrą ir sezoninį turistų gidės darbą, Fran- 
česka gebėjo rengtis stilingai ir gyventi gražiai dekoruotame bute. 
Džiovanio būta profesoriaus. Galbūt per tuos metus jis skrupulingai 
taupė, o dabar jo liga pertempia jų biudžetą. 

Kad ir kaip būtų, Markas turėjo savo paties problemų. Ką tik 
neteko 400 dolerių grynaisiais ir vienintelės ryšio su išoriniu pasau- 
liu linijos. Žmonės, kurie neturėjo žinoti, kur jis yra, dabar žino tikslų 
jo adresą. Prieš devynias valandas girdėjo Via Fondazza ištartą tikrąją 
savo pavardę. 

Jisai sulėtino žingsnius ir leido jai įeiti „Pas Niną“, kur vėl buvo 
pasitikta kaip mylimiausia Nino vaikinų šeimos narė. Paskui jis apsu- 
ko kvartalą, suteikdamas jiems laiko ją pasodinti, bruzduliuoti aplin- 
kui, atnešti kavos, minutėlę šnektelti ir aptarti naujausias kaimynys- 
tės paskalas. Po dešimties minučių jis irgi įžengė pro duris ir pateko 
į stiprų it meškos jauniausiojo Nino sūnaus glėbį. Frančeskos drau- 
gas — tai draugas visam gyvenimui. 

Jos nuotaikos taip dažnai kaitaliodavosi, kad Markas nenutuo- 
kė, ko tikėtis. Jis tebebuvo sujaudintas vakarykščio šiltumo, bet žino- 
jo, kad šiandien gali sugrįžti abejingumas. Kai ji nusišypsojo, sugriebė 
jį už rankos ir pradėjo visus tuos pakštelėjimus į skruostą, jis iškart 
sumojo pamoką būsiant šviesiausia bjaurios dienos valanda. 

Kai pagaliau juodu liko vieni, jis pasiteiravo apie jos vyrą. Vis 
tas pat. 

— Tai tik dienų klausimas, — pasakė ji nelanksčiomis lūpomis, 
tartum jau susitaikiusi su mirtimi ir pasirengusi gedului. 

Markas paklausė apie jos motiną, sinjorą Altoneli, ir gavo išsa- 
mią ataskaitą. Ji kepanti kriaušių tortą, vieną iš Džiovanio mėgsta- 
miausių, jeigu tik jis užuostų tą kvapą iš virtuvės. 

— O kaip jūsų diena? — paklausė ji. 

Blogesnės įvykių sekos nė nebūtų galima prasimanyti. Nuo 
sukrėtimo, išgirdus patamsiuos išrėktą savo vardą, iki tol, kai tapo 
kruopščiai surežisuotos vagystės auka, prastesnės dienos Markas ne- 
pajėgė įsivaizduoti. 

— Šioks toks nuotykėlis per priešpiečius, — pasakė jis. 

— Papasakokite apie tai. 

Jis išdėstė jai apie savo žygį į San Luca, ton vieton, kur jos par- 
pulta, apie tą suolelį, vaizdus, atšauktą pamoką su Ermanu, priešpie- 
čius su Luidžiu, gaisrą, bet ne apie savojo krepšio netektį. Ji nepaste- 
bėjo, kad šio nėra, kol jis neišklojo jai visos tos istorijos. 

— Bolonijoje tiek mažai nusikalstamumo, — pusiau atsiprašo- 
mai pasakė ji. — Žinau Caf72 Atene. Ta vieta ne vagims. 

Tie veikiausiai buvo ne italai, norėjo pasakyti jis, bet pasistengė 
tik rimtai linktelti galvą, lyg duotų suprasti: „Taip, taip, štai kur ritasi 
pasaulis“. 

Lengvam pokalbėliui apie šį bei tą išsekus, Frančeka kaip griež- 
ta mokytoja pakeitė temą ir pasakė esanti nusiteikusi imtis kai kurių 
veiksmažodžių. Jis atsakė esąs nenusiteikęs, bet jo nuotaika neturė- 
jo reikšmės. Ji kamavo jį žodžių abižare (gyventi) ir vedere (matyti) 
būsimuoju laiku. Paskui privertė abu žodžius įvairiais laikais įpinti į 
šimtus atsitiktinai parinktų sakinių. Toli gražu nebuvo išsiblaškiu- 
si — kibo prie kiekvieno neteisingo akcento. Gramatikos klaida iš- 
kart susilaukdavo priekaištų, lyg jis ką tik būtų įžeidęs visą šalį. 

Kiaurą dieną tūnojo savo bute uždaryta su mirštančiu vyru ir 
triūsiančia motina. Pamoka jai buvo vienintelė proga šiek tiek išsi- 
krauti. Tačiau Markas jautėsi išsekęs. Dienos įtampa darė savo, bet 
didesni Frančeskos reikalavimai atitraukė jo mintis nuo nuovargio ir 
sumaišties. Valanda prabėgo greitai. Juodu pakartojo kavos, ir ji lei- 

dosi į tamsų ir sunkų tariamosios nuosakos pasaulį — esamąjį, bū- 
tąjį nebaigtinį ir būtąjį atliktinį laikus. Galiausiai jis pradėjo grimzti. 
Ji bandė padrąsinti Marką patikindama, jog tariamoji nuosaka nu- 
skandina daugelį besimokančiųjų. Bet jis jautėsi pavargęs ir linkęs 
„skęsti“. 

Po dviejų valandų Markas, visiškai išsimušęs iš jėgų, pasida- 
vė. Jam reikėjo dar vieno ilgo pasivaikščiojimo. Atsisveikinimas su 
Nino vaikinais truko penkiolika minučių. Jis laimingas palydėjo ją iki 
namų. Juodu apsikabino, pakštelėjo vienas kitam į skruostus ir pasi- 
žadėjo susitikti mokytis rytoj. 

Jeigu būtų ėjęs kuo tiesiau, iki jo buto buvo dvidešimt penkios 
minutės kelio. Bet jau daugiau kaip mėnesį jis niekur nevaikščiojo 
tiesiai. 


Tad leidosi bastytis. 


16.00 kidono aštuonetas išsidėstė įvairiuose Via Fondazza taš- 
kuose — vienas gėrė kavą šaligatvio kavinukėje, trys neva be tikslo 
slampinėjo kvartalu toliau, dar vienas važinėjo pirmyn atgal motoro- 
leriu, o kitas žvelgė į gatvę iš trečio aukšto pro langą. 

Už pusės mylios, miesto centro pakraštyje, antrame aukšte virš 
gėlių parduotuvės, priklausančios vienam pagyvenusiam žydui, ketu- 
ri kiti Aidono nariai lošė kortomis, nervingai laukdami. Vienas, Aris, 
buvo bene geriausias „Mossad“ kvotėjas anglų kalba. 

Lošdami jie mažai kalbėjosi. Naktis būsianti ilga ir nemaloni. 


Visą dieną Markas suko galvą, ar jam grįžti į Via Pondazza. 
FTB vyrukai tebegalėtų būti ten, pasirengę dar vienai bjauriai kon- 
frontacijai. Jis beveik neabejojo, kad taip lengvai jais neatsikratys. Jie 
juk paprasčiausiai nepasakys, kad nieko nepešė, ir neįšoks į lėktuvą. 
"Turi ten tėvynėje vyresnybę, reikalaujančią rezultatų. 

Nors anaiptol nebuvo tikras, bet nujautė, kad prie firminio „Sil- 
vio“ krepšio vagystės prikišęs nagus Luidžis. Gaisras iš tikrųjų nebu- 


260 JoHN GRISHAM 


vo gaisras, o veikiau diversija, dingstis užgesti šviesoms ir priedanga 
kažkam tą krepšį pastverti. 

Jis nepasitikėjo Luidžiu, nes nepasitikėjo niekuo. 

Jų rankose — jo „gudrutis telefonas“. Pastarojo viduje yra Nilo 
kodai. Ar juos įmanoma perlaužti? Ar pėdsakai galėtų nuvesti prie 
jo sūnaus? Markas nė kiek nenutuokė, kaip tokie dalykai veikia, kas 
įmanoma, o kas neįmanoma. 

Viską stelbė noras sprukti iš Bolonijos. Kur ir kaip ten nukakti 
— klausimai, kurių jis dar nesvarstė. Šiuo metu klajojo be tikslo ir 
jautėsi pažeidžiamas, bemaž bejėgis. Kiekvienas žvilgtelėjęs jo pu- 
sėn veidas priklausė dar kažkam kitam, žinančiam tikrąją jo pavar- 
dę. Pilnutėlėje žmonių autobusų stotelėje jis aplenkė eilutę ir įlipo 
važiuoti, pats nežinodamas kur. Autobusas buvo grūste prisigrūdęs 
pavargusių keleivių, besikratančių iš darbo namo. Pro langus Mar- 
kas stebėjo daugybę pėsčiųjų, skubančių po nuostabiaisiais miesto 
centro portikais. 

Paskutinę sekundę vienoje stotelėje jis iššoko, Via Vitale paėjėjo 
tris kvartalus, kol išvydo kitą autobusą. Važinėjosi ratais bemaž va- 
landą, paskui galiausiai išlipo netoli geležinkelio stoties. Nuplaukė 
su dar viena minia, paskui nėrė skersai Via de// Indipendenza į auto- 
busų stotį. Viduje susirado išvykstančiųjų reisų tvarkaraštį, pamatė, 
kad vienas po dešimties minučių vyks į Pjačencą, iki kurios važiuo- 
ti — pusantros valandos, su penkiais sustojimais pakeliui. Už trisde- 
šimt eurų nusipirko bilietą ir iki paskutinės minutės slėpėsi tualete. 
Autobusas buvo veik pilnas. Sėdynės plačios, su aukštomis atramo- 
mis galvai, ir, autobusui slenkant per transporto spūstį, Markas maž- 
ne užmigo, bet tuojau pat susizgribo. Miegoti nevalia. 

Taigi štai — pabėgimas, apie kurį jis mąstė nuo pirmosios die- 
nos Bolonijoje. Buvo nutaręs, kad jei nori išlikti gyvas, privalo dingti, 
palikti Luidžį ir verstis savarankiškai. Jis dažnai savęs klausė, kaip ir 
kada jam teks sprukti. Kas tai paskatins? Koks nors veidas? Grėsmė? 
Sės jis į autobusą ar į traukinį, į taksi ar į lėktuvą? Kur patrauks? Kur 
slėpsis? Ar pakaks tam jo elementarios italų kalbos? Kiek pinigų tu- 
rės tuo metu? 

Taigi štai. Tatai dedasi. Kelio atgal nebėra. 

Pirma stotelė buvo nedidelė Bacano gyvenvietė, penkiolika ki- 
lometrų nuo Bolonijos. Markas išlipo iš autobuso ir nesugrįžo atgal. 
Vėl pasislėpė stoties tualete, kol autobusas išvažiavo, paskui perkirtęs 
gatvę įėjo į barą, užsisakė alaus ir pasiteiravo barmeną, kur artimiau- 
sias viešbutis. 

Gerdamas antrą alaus bokalą, paklausė apie geležinkelio stotį ir 
sužinojo, kad Bacane tokios nesą. Tik autobusai, paaiškino barmenas. 

Albergo Cantino buvo netoli gyvenvietės centro, už penkių ar še- 
šių kvartalų. Jau buvo sutemę, kai jis atvyko prie viešbučio registratū- 
ros — be jokio bagažo, ir tai neliko nepastebėta sinjoros, tvarkiusios 
formalumus. 

— Norėčiau kambario, — pasakė jis itališkai. 

— Kelioms naktims? 

— Tik vienai. 

— Kaina bus penkiasdešimt penki eurai. 

— Gerai. 

— Prašom pasą. 

— Deja, bet aš jį pametęs. 

Ji susiraukė, ir dažyti antakiai labai įtariai kilstelėjo lanku, pas- 
kui ji ėmė purtyti galvą: 

— Apgailestauju. 

Markas paklojo ant registracijos stalelio priešais ją du šimtus 
eurų. Kyšis buvo akivaizdus — tik paimkite pinigus be jokių popierių 
pildymo ir duokite man raktą. 

Vėl papurtyta galva, vėl susiraukta. 

— Privalote turėti pasą, — nenusileido ji, paskui sukryžiavo ant 
krūtinės rankas, kilstelėjo viršun smakrą, pasirengusi atremti dar vie- 
ną ataką. Anaiptol neatrodė, kad linkusi pralaimėti. 

Lauke Markas patraukė nepažįstamo miestuko gatvėmis. Susi- 
rado kažkokį barą ir užsisakė kavos; daugiau alkoholio negalima, pri- 
valo išsaugoti blaivų protą. 

— Kur man rasti taksi? — paklausė jis barmeną. 

— Prie autobusų stoties. 


262 JoHN GRISHAM 


21.00 Luidžis vaikštinėjo po savo butą, laukdamas už sienos su- 
grįžtant Marko. Paskambino Frančeskai, ir ši pranešė, kad juodu tą 
popietę mokęsi; po teisybei, turėję nuostabią pamoką. Kaip puiku, 
pagalvojo jis. 

Kad Markas dings, įėjo į planą, bet Vitekeris ir Langlis manė tai 
įvyksiant dar po kelių dienų. Nejau jie jau pametę? Taip greitai? Juk 
dabar visai čia pat buvo penki agentai — Luidžis, Zelmenas, Kreite- 
ris ir dar du, atsiųsti iš Milano. 

Luidžis visada abejojo planu. Tokio didumo mieste kaip Bo- 
lonija fiziškai neįmanoma kiaurą parą sekti žmogų. Luidžis beveik 
įnirtingai įrodinėjo, kad vienintelis būdas įgyvendinti planą — tai 
nukišti Bekmeną į kokį nedidelį miestuką, kur jo veiksmai būtų ri- 
boti, pasirinkimų nedaug, o lankytojai — kur kas lengviau pastebimi. 
Toks buvęs pirminis planas, bet paskui jo detales Vašingtone staiga 
pakeitė. 

21.12 virtuvėje tyliai suzvimbė zirzeklis. Jis nuskubėjo prie mo- 
nitorių. Markas sugrįžo namo. Paradinės jo buto durys buvo beatsi- 
veriančios. Luidžis stebeilijo ; paslėptos kaimyninės svetainės lubose 
kameros siunčiamą skaitmeninį vaizdą. 

Dvejetas nepažįstamųjų — ne Markas. Du vyriškiai, daugiau 
kaip trisdešimties, vilkintys kaip normalūs žmonės. Jie greitai, tyliai, 
profesionaliai uždarė duris, paskui ėmė dairytis aplink. Vienas — ne- 
šinas kažkokiu nedideliu juodu krepšiu. 

Jie puikūs, labai puikūs. Kad sugebėtų įveikti įslaptinto būsto 
spyną, turėjo būti labai puikūs. 

Luidžis susijaudinęs nusišypsojo. Truputis sėkmės, ir jo kameros 
užfiksuos, kaip Markas užklumpamas. Galbūt jie nudobs jį čia pat sve- 
tainėje, ir tai bus nufilmuota. Vis dėlto planas, ko gero, pasiteisins. 

Jisai spragtelėjo garso jungiklius ir pastiprino toną. Svarbiausia 
čia — kalba. Iš kur jie? Kokia jų kalba? Tačiau nebuvo visiškai jokių 
garsų — žmonės veikė tyliai. Porąsyk susišnabždėjo, bet jis beveik 
nieko neišgirdo. 

TaxsI STAIGIAI susTOjJO Via GRAMSCI, NETOLI AUTOBUSŲ IR GELEŽIN- 
kelio stočių. Sėdėdamas ant užpakalinės sėdynės Markas susimokėjo, 
kiek priklausė, paskui nėrė tarp dviejų stovinčių automobilių ir ne- 
trukus pražuvo tamsoje. Iš tiesų, labai trumpam pabėgo iš Bolonijos, 
antra vertus, dar ne pabaiga. Grynai iš įpročio judėjo zigzagais, grįŽ- 
davo atgal, sekė savo paties pėdsakais. 

Atsidūręs Via Minzoni, jisai, greitai smukdamas po portikais, 
sustojo prie jos namų. Neturėjo prabangos persigalvoti, dvejoti ar 
spėlioti. Dusyk nuspaudė skambutį, desperatiškai vildamasis, kad at- 
silieps Frančeska, ne sinjora Altoneli. 

— Kas ten? — atskriejo tas mielas balsas. 

— Frančeka, tai aš, Markas. Man reikia pagalbos. 

Trumputėlaitė pauzė, paskui: 

— Taip, žinoma. 

Ji pasitiko jį antrame aukšte prie savo buto durų ir pakvietė vi- 
dun. Dideliam jo nesmagumui, sinjora Altoneli dar nebuvo išėjusi, 
stovėjo virtuvės tarpduryje su pašluoste, labai įdėmiai stebėdama jį 
įžengiantį į priemenę. 

— Jums viskas gerai? — itališkai paklausė Frančeska. 

— Prašom, kalbėkite angliškai, — atsakė jis, pažvelgdamas į jos 
motiną ir nusišypsodamas. 

— Taip, žinoma. 

— Man reikia vietos, neturiu kur šiąnakt prisiglausti. Negaliu 
gauti kambario viešbutyje, nes neturiu paso. Nepavyko netgi su kyšiu 
patekti į menką viešbutuką. 

— Suprantate, tokie Europos įstatymai. 

— Taip, pradedu sužinoti. 

Frančeska mostelėjo į sofą, paskui paprašė motiną paruošti ka- 
vos. Jie atsisėdo. Jis pastebėjo, kad ji basa ir judėjo po kambarį be 1a2- 
dos, nors tebebuvo šios reikalinga. Vilkėjo aptemptais džinsais, laisvu 
nertiniu ir atrodė šauniai, kaip kokia studentė. 

— Kodėl man nepasakote, kas dedasi? — paklausė ji. 

— Tai sudėtinga istorija ir negaliu jos visos atskleisti. Tik tar- 
kime, kad šiuo metu nesijaučiu itin saugus, kad man iš tikrųjų reikia 
palikti Boloniją, ir netgi kuo greičiau. 

— Kur ketinate vykti? 

— Gerai nežinau. Kur nors iš Italijos, iš Europos, ten, kur galė- 
čiau vėl pasislėpti. 

— Ar ilgai slapstysitės? 

— Ilgai. Pats gerai nežinau. 

Ji šaltai, nemirksėdama stebeilijo į jį. Jis atlaikė tą žvilgsnį, nes 
jos akys, nors iš šaltos, buvo gražios. 

— Kas jūs toks? — paklausė ji. 

— Na, tikrai ne Markas Ladzeris. 

— Nuo ko bėgate? 

— Nuo savo praeities, ir ji sparčiai mane vejasi. Nesu nusikaltė- 
lis, Frančeska. Kadaise buvau teisininkas. Patekau į šiokią tokią bėdą. 
Atsėdėjau savo terminą kalėjime. Bausmė man buvo dovanota. Nesu 
blogas žmogus. 

— Kodėl jus kažkas medžioja? 

— Prieš šešerius metus būta tokio vieno verslo sandorio. Kai 
kurie bjaurūs žmonės liko nepatenkinti tuo, kaip sandoris buvo už- 
baigtas. Verčia kaltę man. Norėtų mane surasti. 

— Ir nužudyti? 

— Taip, to jie siekia. 

— Labai painu. Kodėl jūs atvykote čia? Kodėl Luidžis jums pa- 
deda? Kodėl nusamdė mane ir Ermaną? Nieko nesuprantu. 

— O aš negaliu atsakyti į tuos klausimus. Prieš du mėnesius 
dar sėdėjau kalėjime ir maniau, kad liksiu ten kitus keturiolika metų. 
Staiga buvau išlaisvintas. Man duota nauja asmens tapatybė, buvau 
atgabentas čionai, paslėptas Trevize, paskui Bolonijoje. Manau, nori- 
ma mane čia nužudyti. 

— Čia! Bolonijoje! 

Jis linktelėjo ir pažvelgė virtuvės pusėn, iš kur pasirodė sinjora 
Antoneli su padėklu kavos, taip pat ir su kriaušių tortu, dar nesurai- 


BROKERIS 265 


kytu. Kai jo gabalą įdėjo į lėkštelę Markui, jisai susizgribo, kad nuo 
priešpiečių nieko nevalgęs. 

Nuo priešpiečių su Luidžiu. Nuo priešpiečių su netikrų gaisru 
ir „gudručio telefono“ vagyste. Jis vėl pagalvojo apie Nilą ir sunerimo 
dėl sūnaus saugumo. 

— Nuostabus, — itališkai pagyrė jos motinai. Frančeska ne- 
valgė. Stebėjo kiekvieną jo judesį, kiekvieną kąsnį, kiekvieną kavos 
gurkšnį. Motinai grįžus į virtuvę, ji paklausė: 

— Kam Luidžis dirba? 

— Nesu tikras. Galimas daiktas, CŽV. Žinote CŽV? 

— Taip. Skaitau romanus apie šnipus. Tai CŽV jus čia įtaisė? 

— Spėju, CŽV ištraukė mane iš kalėjimo, išdangino iš šalies 
čionai, į Boloniją, kur įkurdino įslaptintame name, o patys per tą lai- 
ką stengiasi sugalvoti, ką daryti su manimi. 

— Jie nužudys jus? 

— Galbūt. 

— Luidžis? 

— Veikiausiai. 

Ji padėjo savo puodelį ant stalo ir sekundėlę pašiojosi plaukus. 

— Norėtumėte vandens? — paklausė ji atsistodama. 

— Ne, dėkui. 

— Man reikia šiek tiek pajudėti, — pasakė ji, atsargiai perkel- 
dama svorį ant kairės pėdos. Pamažu nuėjo į virtuvę, kur sekundėlę 
buvo tylu, paskui pratrūko ginčas. Ji su motina dėl kažko gan karštai 
nesutarė ir garsiai, įtemptai ginčijosi. 

Ginčas tęsėsi kelias minutes, nurimo, paskui vėl įsiplieskė, nes 
nė katra pusė, regis, neketino nusileisti. Galiausiai Frančeska šlub- 
čiodama sugrįžo su nedideliu buteliu „San Pellegrino“ ir vėl įsitaisė 
ant sofos. 

— Dėl ko ginčijotės? — paklausė Markas. 

— Pasakiau, kad norite čia pernakvoti. Ji ne taip suprato. 

— Liaukitės. Aš miegosiu drabužinėje. Nesvarbu kur. 

— Ji labai senamadiška. 


— Ar šiąnakt ji pasiliks? 

— Dabar — taip. 
— Duokite man pagalvę. Permiegosiu ant virtuvės stalo. 
Sinjora, sugrįžusi pasiimti padėklo su indais, buvo kitas žmo- 
gus. Rūsčiai žioravo akimis į Marką, lyg šis jau būtų išprievartavęs 
jos dukrą. Žvilgčiojo į Frančeską, tarsi norėtų skelti jai antausį. Kelias 
minutes pūškavo po virtuvę, paskui pasišalino kažkur buto gilumon. 
— Jums norisi miego? — paklausė Frančeska. 
— Ne. O jums? 
— Ne. Pasikalbėkime. 
— Gerai. 
— Papasakokite man viską. 


Jis išmiegojo kelias valandas ant sofos ir buvo pažadintas Fran- 
českos, kuri plekšnojo jam per petį. 

— Man kilo mintis, — tarė ji. — Eikite paskui mane. 

Jis nusekė įkandin jos į virtuvę, kur laikrodis rodė 4.15. Ant 
spintutės prie kriauklės gulėjo vienkartis skustuvas, paruoštas indelis 
skutimosi kremo, padėti akiniai ir butelis kažkokios plaukų priemo- 
nės tam ar kitam — jis nesugebėjo išversti. Padavė jam nedidelį tam- 
siai raudoną futliarą ir pasakė: 

— Tai pasas. Džiovanio. 

Jis kone išleido jį iš rankų. 

— Ne, aš negaliu... 

— Galite. Jam jo nebeprireiks. Labai prašau. 

Markas pamažu atvertė pasą ir pažvelgė į orų veidą Žmogaus, 
kurio niekada nebuvo sutikęs. Galioja dar septynis mėnesius, vadi- 
nasi, fotografija beveik penkerių metų senumo. Jis surado gimimo 
datą — Džiovanis dabar šešiasdešimt aštuonerių, gerus dvidešimt 
metų vyresnis už savo žmoną. 

Grįždamas taksi iš Bacano, jis vien tik ir galvojo apie pasą. Keti- 
no pavogti iš kokio nors neįtaraus turisto. Ketino nusipirkti kur nors 
juodojoje rinkoje, bet nenutuokė, kur kreiptis. Ir svarstė apie Džiova- 
nio, tą, kurio, kad ir kaip liūdna, netrukus nebereikės. Taps niekinis. 

Bet jis atmetė šią mintį, baimindamasis įstumti į pavojų Fran- 
česką. Kas, jeigu būtų nutvertas? Kas, jeigu kokiam imigracijos pa- 
reigūnui oro uoste kiltų įtarimų, ir šis pasišauktų savo viršininką? Bet 
didžiausią baimę kėlė mintis, kad galėtų būti sučiuptas medžiojančių 
jį Žmonių. Pasas įveltų į šį reikalą ir ją, o Markas niekad to negalėtų 
sau atleisti. 

— Tikrai? — paklausė jis. Dabar, turėdamas pasą rankose, jis iš 
tiesų troško jį pasilikti. 

— Prašau, Markai, aš noriu padėti. Džiovanis mygtų. 

— Nežinau, ką pasakyti. 

— Mudviem reikia kai ką nuveikti. Yra autobusas į Parmą, iš- 
vyksta po dviejų valandų. Juo būtų saugiausia dingti iš miesto. 

— Gera mintis. 

Ji paėmė ir atvertė pasą. Abu tyrinėjo jos vyro nuotrauką. 

— Pradėkime nuo to dalyko jums apie burną, — pasakė ji. 

Po dešimties minučių ūsai ir barzdelė dingo, jo veidas buvo vi- 
siškai nuskustas. Ji laikė veidrodį, kol Markas stovėjo palinkęs virš 
virtuvės kriauklės. Džiovanis šešiasdešimt trejų buvo mažiau pražilęs 
nei Markas penkiasdešimt dvejų, antra vertus, neturėjęs ir federalinio 
apkaltinimo bei šešerių metų kalėjime patirties. 

Jisai spėjo, kad dažai plaukams buvo priemonė, kuria ji naudo- 
josi, bet neketino klausti. Rezultatai buvo žadami per valandą. Su 
užmestu ant pečių rankšluosčiu Markas sėdėjo ant kėdės priešais 
virtuvės stalą, o ji švelniai darbavosi tirpalu po jo plaukus. Kalbėjosi 
labai mažai. Jos motina miegojo, vyras — ramus ir tylus, smarkiai nu- 
slopintas vaistais. 

Ne taip seniai Džiovanis, profesorius, nešiojo apvalius, vėžlio 
kiauto rėmeliais akinius, šviesiai rudus, atrodančius gan akademiškai. 
Kai Markas juos užsidėjo ir ištyrinėjo naują savo išvaizdą, buvo nu- 
stebintas permainos. Plaukai tapo kur kas tamsesni, akys pasikeitu- 
sios. Jis vos atpažino save. 

— Neblogai, — įvertino ji savo pačios darbą. — Kol kas tiks. 

Frančeska atnešė tamsiai mėlyną velvetinį sportinį švarką su lo- 
pais ant alkūnių. 

— Džiovanis kokius du colius žemesnis už jus, — pasakė. 

Rankovėms būtų pravertęs dar koks colis, ir pats švarkas būtų 
buvęs ankštokas per krūtinę, bet šiuo metu Markas buvo toks liesas, 
kad tilptų į bet ką. 

— Kuo jūs iš tikrųjų vardu? — paklausė ji, tampydama rankoves 
ir taisydama apykaklę. 

— Džoelas. 

— Manau, turėtumėte keliauti su lagaminėliu. Atrodytų nor- 
maliai. 

Jis negalėjo ginčytis. Frančeska buvo nepaprastai dosni, ir jam, 
po šimts, viso to reikėjo iki menkiausių smulkmenų. Ji išėjo iš virtu- 
vės, paskui sugrįžo su gražiu senu lagaminėliu, gelsvai rudos odos, su 
sidabrine sagtimi. 

— Nežinau, ką pasakyti, — sumurmėjo Markas. 

— Tai Džiovanio mėgstamasis, mano padovanotas prieš dvide- 
šimt metų. Itališkos odos. 

— Aišku. 

— Jeigu būtumėte kaip nors nutvertas su pasu, ką pasakytumė- 
te? — paklausė ji. 

— Kad jį pavogiau. Jūs — mano repetitorė. Viešėjau pas jus na- 
muose. Ištaikiau surasti stalčių su dokumentais ir pavogiau jūsų vyro 
pasą. 

— Esate geras melagis. 

— Kadaise buvau vienas iš geriausių. Jeigu mane nutvertų, Fran- 
česka, jus dengsiu. Pažadu. Tiek meluosiu, jog visi liks sugluminti. 

— Jūsų nenutvers. Bet naudokitės pasu kuo rečiau. 

— Nesirūpinkite. Kai tik galėsiu, sunaikinsiu jį. 

— Jums reikia pinigų? 

— Ne. 

— Tikrai? Aš čia turiu tūkstantį eurų. 

— Ne, Frančeska, bet vis tiek dėkui. 

— Turite jau skubėti. 

Jis nusekė paskui ją prie paradinių durų, kur abu sustojo ir pa- 
žvelgė vienas į kitą. 

— Dažnai buvojate internete? — paklausė jis. 

— Kasdien po truputėlį. 

— Pasižiūrėkite Džoelo Bekmeno, pradėkite nuo Washington 
Post. Ten daug pripaistyta, bet netikėkite viskuo, ką perskaitysite. 
Nesu toks pabaisa, kokį jie vaizduoja. 

— Jūs visiškai ne pabaisa, Džoelai. 

— Nežinau, kaip jums dėkoti. 

Ji paėmė dešinę jo plaštaką ir spustelėjo savosiose. 

— Ar kada nors sugrįšite į Boloniją? — paklausė. Veikiau kvie- 
timas, nei klausimas. 

— Nežinau. Iš tikrųjų visai nenumanau, kas nutiks ateity. Bet 
galbūt. Ar galėsiu pasibelsti į jūsų duris, jei pavyks sugrįžti? 

— Prašom, taip ir padarykite. Būkite ten atsargus. 

Kelias minutes jisai stovėjo Via Minzoni šešėliuose, nenorėda- 
mas jos palikti, dar nepasirengęs pradėti ilgą kelionę. 

Paskui kažkas kitoje gatvės pusėje portikų patamsyje kostelėjo, 
ir Džiovanis Feras tapo bėgliu. | 

Kankinamai pamažu slinko valandos, ir po truputį Luidžio rū- 
pestis peraugo į paniką. Atsitiko viena iš dviejų: arba smūgis jau su- 
duotas, arba Markas kažką suuodęs ir bando pabėgti. Luidžis neri- 
mavo dėl krepšio vagystės. Nejau ėjimas padarytas per stiprus? Gal 
šis išgąsdino Marką ir paskatino jį dingti? 

Brangus „gudrutis telefonas“ sukrėtė visus. Jų vaikino veikta kur 
kas daugiau, negu tik mokytasi italų, bastytasi po gatves ir bandyta iš- 
tyrinėti kiekvieną kavinę ir barą mieste. Jis planavęs ir mezgęs ryšius. 

„Gudrutis telefonas“ buvo atiduotas į laboratoriją Amerikos 
ambasados Milane rūsyje, kur, pasak naujausių žinių iš Vitekerio — 
o juodu kalbėjosi kas penkiolika minučių — specialistai nesugebėjo 
įveikti jo kodų. 

Kelios minutės po vidurnakčio dvejetui įsibrovėlių kaimynys- 
tėje, matyt, pabodo laukti. Išeidami juodu tarstelėjo keletą žodžių 
ganėtinai garsiai, kad būtų įmanoma tuos įrašyti. Kalbėjo angliškai, 
su šiokiu tokiu akcentu. Luidžis tuojau pat paskambino Vitekeriui ir 
pranešė, kad anie veikiausiai izraeliečiai. 

Jis buvo teisus. Dviem agentams Efraimas nurodė palikti butą 
ir užimti kitas pozicijas. 

Jiems pasišalinus, Luidžis nusprendė pasiųsti Kreiterį į autobu- 
sų stotį, o Zelmeną — į geležinkelio. Be paso Markas negalėtų nu- 
sipirkti bilieto į lėktuvą. Luidžio galva, oro uostas kol kas neaktualu. 
Tačiau jis Vitekeriui išsitarė, kad jeigu jų vaikinas kažkaip sugebėjo 
nusipirkti moderniausią mobilųjį telefoną su asmeniniu kompiute- 
riu, kainuojantį apie tūkstantį baksų, galbūt jis kaip nors įmanytų sau 
gauti ir pasą. 

3.00 nakties Vitekeris Milane jau šūkavo, o Luidžis, kuriam 
saugumo sumetimais šūkauti nevalia, galėjo tik tylomis keiktis; tai jis 
darė ir angliškai, ir itališkai, savo atsiimdamas abiem kalbomis. 

— Jūs pametėte jį, velniai rautų! — spygavo Vitekeris. 

— Dar ne! 

— Jis jau negyvas! 

Luidžis nutraukė pokalbį, jau trečiąsyk tąnakt. 

Kidonas pasitraukė apie 3.30. Kelias valandas jie pailsės, paskui 


sudarys planą ateinančiai dienai. 


KaRTU su kažkokiu girtuoklėliu jisai sėdėjo parkelyje ant suolo 
prie Via de// Indipendenza netoli autobusų stoties. Didžiumą nakties 
girtuoklėlis glaudė prie savęs ąsotį rausvo skysčio, ir kas kokias pen- 
kias minutes įstengdavo kilstelti galvą ir kažką sumurmėti Markui, 
sėdinčiam už penkių pėdų. Markas suniurnėdavo jam atgal, ir tai, ką 
atsakydavo, regis, girtuoklėliui tiko. Du jo draugeliai, visiškai nusmi- 
gę, kniūbsojo netoliese it negyvi kareiviai tranšėjoje. Markas nesijau- 
tė visiškai saugiai, antra vertus, jis turėjo rimtesnių problemų. 

Priešais autobusų stotį slampinėjo keletas žmonių. Apie pusę 

šešių judėjimas pagyvėjo — iš stoties triukšmingai išvirto didelė gru- 
pė tartum čigonų, jie visi kalbėjo garsiai ir išsyk vienu metu, buvo 
akivaizdžiai patenkinti, po ilgos kelionės palikę autobusą. Rinkosi 
daugiau išvykstančiųjų, ir Markas nusprendė, jog metas atsiskirti nuo 
girtuoklėlio. Jis ;žengė į stotį įkandin jaunos porelės su vaiku ir nuse- 
kė iš paskos prie kasos, kur nugirdo juodu perkantis bilietus į Parmą. 
Jis padarė tą pat, paskui nuskubėjo į tualetą ir vėl pasislėpė kabinoje. 

Kreiteris sėdėjo veikiančioje pernakt stoties užkandinėje, pasi- 
slėpęs už laikraščio gurkšnojo kavą ir tuo pat metu stebėjo įeinančius 
ir išeinančius žmones. Matė pražingsniuojantį pro šalį Marką. Pa- 
stebėjo jo ūgį, sudėjimą, amžių. Eigastis atrodė pažįstama, nors ge- 
rokai lėtesnė. Markas Ladzeris, paskui kurį savaites sekiojo, gebėjo 
vaikščioti taip sparčiai, kaip kad kai kurie žmonės risnotų. To vyruko 
žingsnis anaiptol ne toks skubrus, antra vertus, nėra kur ir eiti. Ko 
skubėti? Gatvėse Ladzeris nuolat stengdavosi atsikratyti jų, ir kartais 
jam pasisekdavo. 

Tačiau veidas visiškai kitoks. Plaukai kur kas tamsesni. Nėra ru- 
dos velvetinės kepuraitės, betgi ši — aksesuaras, kurio nesunku at- 
sisakyti. Kreiterio dėmesį atkreipė jo vėžlio kiauto rėmelių akiniai. 
Akiniai — puiki maskuotė, bet taip dažnai su jais persistengiama. 
Stilingi „Armani“ rėmeliai jam puikiai tiko, šiek tiek pakeisdami iš- 
vaizdą, bet neatkreipdami dėmesio į veidą. O apvalūs šio tipo akiniai 
tiesiog krito į akis. 

Veido plaukai dingę — penkių minučių reikalas, bet kuris ge- 
bėtų tai padaryti. Marškiniai ne tokie, kokius Kreiteris matęs anks- 
čiau, o jis buvęs su Luidžiu Marko bute per patikras, kai juodu per- 
žiūrinėdavo kiekvieną aprangos detalę. Išblukę džinsai labai įprasti, 
ir Markas turėjo panašius nusipirkęs. Mėlynas sportinis švarkas su 
aptrintais lopais ant alkūnių kartu ir dailus diplomato lagaminėlis 
sulaikė Kreiterį vietoje. Matyti, kad su švarkeliu nužygiuota daug 
mylių, tokio Markas nebūtų galėjęs įsigyti. Rankovės potrumpės, 
bet tatai nėra neįprasta. Lagaminėlis — puikios odos. Markas galėtų 
kaip nors surasti ir išleisti kažkiek grynųjų „gudručiam telefonui“, bet 
kodėl švaistyti pinigus tokiam brangiam lagaminėliui? Paskutinysis 

jo krepšys, tamsiai mėlynas „Silvio“, kurį dar turėjo prieš šešiolika va- 
landų, ko! Kreiteris pėr sumaištį „Ca/fė Atene“ šio nenukniaukė, kai- 
navo šešiasdešimt eurų. 

Kreiteris stebėjo, kol žmogus pasuko už kampo ir dingo iš akių. 
Galimybė, tik tiek. Gurkšnodamas kavą mąstė apie ką tik matytą 
poną. 

Markas stovėjo kabinoje susigarankščiavusiais apie čiurnas 
džinsais, jausdamasis gana kvailai, bet dabar buvo svarbu kuo geriau 
pasislėpti. Atsidarė tualeto durys. Kairėje prie sienos buvo įrengti ke- 
turi pisuarai; priešais šiuos kitoje pusėje — šešios praustuvės, o greta 
jų — keturios kabinos. Kitos trys buvo neužimtos. Šiuo metu buvo 
labai maža bruzdulio. Markas atidžiai klausėsi laukdamas, kad išgirs 
žmogaus lengvinimosi garsus — zvimbtelint atidaromą užtrauktuką, 
dzingtelint atsegamą diržo sagtį, gilų atodūsį, kaip žmonės dažnai 
daro, čiurkšdami šlapimo srovę. 

Nieko. Nė garso nuo praustuvių, niekas nesimazgoja rankų. 
Kitų trijų kabinų durys neatidarytos. Galbūt valytojas apeina sau 
priskirtą patalpą, stengdamasis elgtis labai tyliai. 

Priešais praustuves Kreiteris žemai pasilenkė ir paskutinėje ka- 
binoje pamatė žemai ant čiurnų nuleistus džinsus. Greta džinsų ant 
grindų stovėjo dailus lagaminėlis. Ponas atlikinėja savo reikalą ir per- 
nelyg nesiskubina. 

Kitas autobusas išvyksta 6.00 į Parmą, po šio — 6.20 reisas į 
Florenciją. Kreiteris nuskubėjo prie kasos ir nusipirko bilietus į abu. 
Kasininkas keistai nužvelgė jį, bet Kreiteris nė kiek neėmė į galvą. Su- 
grįžo į tualetą. Ponas paskutinėje kabinoje vis dar tebetūnojo vietoje. 

Kreiteris išėjo laukan ir paskambino Luidžiui. Apibūdino žmo- 
gų ir paaiškino, kad anas, atrodo, visai neskuba palikti tualeto. 

— Geriausia vieta slėptis, — pasakė Luidžis. 

— Esu pats daręs taip nesyk. 

— Manai, ten Markas? | 

— Nežinau. Jeigu jis, tai labai gerai užsimaskavęs. 

Išgasdintas „gudručio telefono“, 400 Amerikos dolerių grynai- 
siais ir žmogaus dingimo, Luidžis neketino rizikuoti. 

— Sek jį, — paliepė. 

5.55 Markas užsitraukė džinsus, nuleido vandenį, pasičiupo la- 
gaminėlį ir išėjo prie autobuso. Perone laukė Kreiteris, vienoje ran- 
koje laikydamas nerūpestingai kremtamą obuolį, kitoje laikraštį. Kai 
Markas pasuko prie Parmos autobuso, tą pat padarė ir Kreiteris. 

Trečdalis vietų buvo neužimtų. Markas atsisėdo kairėje, prie 
lango. Jam žengiant pro šalį, Kreiteris žvelgė į šoną, paskui susirado 
vietą keturiom eilėm toliau už jo. 


PrRMAS sustojimas buvo Modenoje, po trisdešimties minučių. 
Jiems įvažiuojant į miestą, Markas nusprendė pasitikrinti veidus už 
savęs. Jis atsistojo ir patraukė į autobuso galą, į tualetą, pakeliui atsai- 
niai apžvelgdamas kiekvieną vyriškį. 

Užsirakinęs tualete, užsimerkė ir tarė sau: „Taip, anksčiau esu 
matęs tą veidą“. 

Mažiau nei prieš dvidešimt keturias valandas „Atėnės kavinėje“, 
vos kelios minutės prieš šviesoms užgęstant. Veidas atsispindėjo ilga- 
me veidrodyje, dengiančiame sieną greta kabyklos paltams. Sėdinčio- 
jo su kitu vyriškiu netoliese už jo. 

Pažįstamas veidas. Galbūt netgi regėjęs jį kažkur Bolonijoje 
anksčiau. 

Autobusui sulėtėjus ir artinantis prie stoties, Markas sugrįžo į 
vietą. Mąstyk greitai, žmogau, vis kartojo sau, bet neprarask šalto 
kraujo. Nepanikuok. Jie sekė tave iš Bolonijos; negali leisti, kad sektų 
tave, kai spruksi iš šalies. 

Autobusas sustojo, ir vairuotojas pranešė, kad atvykta į Modeną. 
Stovėsią trumpai; išvykstama po penkiolikos minučių. Keturi kelei- 
viai nukrypavo praėjimu ir išlipo iš autobuso. Kiti liko vietose; mat 
ir šiaip jau snaudė. Markas užsimerkė ir leidau savo galvai nusvirti 
kairėn, prie lango, atrodė kietai imigęs. Praslinko minutė, ir į autobu- 
są įlipo du kaimiečiai paklaikusiomis akimis ir tempdamiesi sunkius 
medžiaginius krepšius. 

Kai vairuotojas sugrįžo ir buvo begsitaisąs prie vairo, Markas 

staiga pašoko nuo sėdynės, greitai smuko praėjimu ir iššoko laukan 
prieš pat autobuso durims užsitrenkiant. Paskui sparčiai nužingsnia- 
vo į stotį, ten apsisuko ir stebėjo, kaip autobusas atbulom slenka nuo 
aikštelės. Jo persekiotojas liko viduje. 

Pirma Kreiterio paskata buvo stryktelti iš autobuso, galbūt netgi 
susiginčijus su vairuotoju, antra vertus, kuris gi vairuotojas prievarta 
laikys ką nors salone. Tačiau jisai susivaldė, nes Markas aiškiai žino- 
jo, kad yra sekamas. Tai, kad paskutinę sekundę išlipo, tik patvirti- 
na Kreiterio įtarimus. Taip, tai tikrai Markas — sprunka it sužeistas 
žvėris. | 

Tik problema ta, kad anas laisvas Modenoje, o Kreiteris — ne. 
Autobusas įsuko į kitą gatvę, paskui stabtelėjo priešais šviesoforą. Su- 
siėmęs už pilvo, Kreiteris puolė prie vairuotojo, maldaudamas jį iš- 
leisti, kol neprivėmė viso salono. Durys atsilapojo, Kreiteris iššoko 
laukan ir nuskuodė atgal į stotį. 

Markas negaišo veltui laiko. Autobusui dingus iš akių, jis nu- 
skubėjo į šaligatvį priešais stotį, kur stovėjo išsirikiavę trys taksi. Įšo- 
ko ant užpakalinės sėdynės pirmojo ir paprašė: 

— Galite mane nuvežti į Milaną? — itališka jo tartis buvo puiki. 

— Milano? 

— 52, Milano. 

— Ė molto caro! Tai labai brangu. 

— Ouanto? 

— Duacento euro. Du šimtai eurų. 

— Andiamo. 


VALANDĄ naršęs Modenos autobusų stotį ir dvi gatves šalia šios, 
Kreiteris paskambino Luidžiui ir pranešė, kad ne viskas gerai, bet 
ir ne viskas blogai. Pametė savo žmogų, bet ano beprotiškas spurtas 
laisvėn tik patvirtina, jog tai iš tikrųjų būta Marko. 

Luidžį tai paveikė dvejopai. Buvo nusivylęs, kad Kreiterį per- 
gudravo neprofesionalas. Taip pat jam padarė įspūdį, kad Markas 
geba sėkmingai keisti išvaizdą ir pasprukti nuo nedidelės samdytų 

galvažudžių armijos. Be to, pyko ant Vitekerio ir kvailių Vašingtone, 
kurie vis kaitaliojo planus, o dabar dar sukūrė gresiančią katastrofą, 
už kurią, be abejo, bus apkaltintas jis; Luidžis. 

Jis paskambino Vitekeriui, vėl šaukė ir keikė, paskui su Zelme- 
nu ir dviem kitais patraukė į geležinkelio stotį. Susitiks su Kreiteriu 
Milane, kur Vitekeris žadėjo presingą po visą aikštelę visomis pajė- 
gomis, kiek tik pajėgs surinkti. 

Paliekant Boloniją tiesioginiu „Eurostar“ ekspresu, Luidžiui 
toptelėjo nuostabi idėja, tačiau apie ją niekaip nevalia buvo užsiminti. 
Kodėl paprasčiausiai nepaskambinus izraeliečiams bei kinams ir šiems 
nepasakius, kad paskutinįsyk Bekmenas matytas Modenoje, jis trau- 
kia vakarų kryptimi — į Parmą ir galbūt į Milaną? Anie kur kas labiau 
nei Langlis trokšta jį surasti. Ir tikrai geriau gebėtų tai padaryti. 

Bet įsakymai lieka įsakymais, nors ir nuolat kaitaliojami. 


Visi keliai veda į Milaną. 


29 


TAKSI SUSTOJO PER KVARTALĄ NUO MILANO CENTRINĖS GELEŽINKE- 
lio stoties. Markas susimokėjo taksistui, nesyk padėkojo ir palinkėjo 
geros kelionės atgal į Modeną, paskui praėjo pro dešimtis kitų taksi 
laukiančių keleivių. Milžiniškos stoties viduje jisai slinko podraug 
su minia aukštyn eskalatoriais į kontroliuojamą peronų zonos siau- 
tulį, kur dešimtimis bėgių atvažiuodavo traukiniai. Susiradęs išvyks- 
tančiųjų traukinių tvarkaraščio lentą, tyrinėjo galimus pasirinkimus. 
Vienas traukinys vyksta į Štutgartą keturis kartus per dieną, septintas 
sustojimas esąs Ciuriche. Jis pasiėmė lapą su tvarkaraščiais, nusipirko 
pigų vadovą po miestą kartu su žemėlapiu, paskui susirado staliuką 
kavinukėje tarp parduotuvių eilės. Nevalia gaišti laiko, tačiau jam rei- 
kia susivokti situacijoje. Išgėrė du espreso ir suvalgė pyragaitį, visąlaik 
stebėdamas žmones. Mėgo minią, šen ir ten skubančių žmonių spūs- 
tį. Tokia daugybė reiškė saugumą. 


276 JoHN GRISHAM 


Pirmiausia jo planas buvo paėjėti pėsčiomis, apie trisdešimtį 
minučių, į miesto centrą. Kur nors pakeliui suras nebrangią drabu- 
žių parduotuvę ir viską pasikeis — švarkelį, marškinius, kelnes, batus. 
Bolonijoje buvo anų pastebėtas. Nebegali vėl rizikuoti. 

Tikriausiai kur nors miesto centre, šalia Piazza de/ Duomo“ esa- 
ma interneto kavinės, kur jis galėtų penkiolikai minučių išsinuomo- 
ti kompiuterį. Mažai tepasitikėjo savo sugebėjimais sėdėti priešais 
keistą mašiną, įjungti tą prakeiktą daiktą ir ne tik ištverti interneto 
džiungles, bet ir pasiųsti žinutę Nilui. Dabar Milane 10.15, Kalpepe- 
ryje, Virdžinijoje, 4.15 ryto. Nilas atsidarys tiesioginį ryšį 7.50. 

Kaip nors turi pavykti išsiųsti elektroninį laišką. Kitos išeities 
nėra. 

Antras planas — ir kol stebėjo tūkstančius žmonių, nerūpestin- 
gai įšokančių į traukinius, per kelias valandas išbarstysiančius juos po 
visą Europą, šis atrodė vis geresnis ir geresnis — tai bėgti. Nusipirkti 
tuoj pat bilietą ir nešdintis iš Milano ir Italijos kuo greičiau. Nauja jo 
plaukų spalva, Džiovanio akiniai ir senasis profesoriaus švarkas Bo- 
lonėje jų neapgavo. Tokie prityrę vilkai tikrai suras jį bet kur. 

Buvo ne prieš pasivaikščioti kokį kvartalą. Gaivus oras visada 
padėdavo, ir po keturių kvartalų kraujas jam vėl imdavo cirkuliuo- 
ti sparčiau. Kaip ir Bolonijoje, Milano gatvės nelyginant voratinklis 
skleidėsi į šalis visomis kryptimis. Transporto eismas buvo intensy- 
vus ir kartkartėmis vos slinko. Jam patiko, kad čia daug mašinų, ir 
ypač — pilnutėliai pėsčiųjų šaligatviai, kur nesunku pasislėpti. 

Parduotuvė vadinosi „Pas Robertą“, nedidelė galanterijos krau- 
tuvėlė, įsprausta tarp juvelyrinių dirbinių ir duonos parduotuvių. Du 
vitrinos langai buvo užversti drabužiais, kurie laikytų tik kokią savai- 
tę, tačiau tai kuo puikiausiai Markui tiko. Pardavėjas, arabas iš Vidu- 
riniųjų Rytų, itališkai kalbėjo prasčiau už Marką, bet laisvai gebėjo 
rodyti bei mykti ir buvo pasiryžęs transformuoti savo klientą. Mėly- 
ną švarką pakeitė rudas. Naujieji marškiniai — velkami per galvą ir 
trumpomis rankovėmis. Kelnės — prastos vilnos, tamsiai mėlynos. 


* Katedros aikštė (7£.). 

Joms pataisyti prireiktų savaitės, tad Markas paprašė pardavėją Žir- 
klių. Apipelijusiame persirengimo kambarėlyje jis bandė kaip įmany- 
damas viską prisitaikyti, paskui pats nukirpo kelnių klešnių apačias. 
Kai išėjo pro duris su naujuoju savo ansambliu, pardavėjas pažvelgė į 
apdriskusius kraštus, kur būtų turėję būti atvartai, ir beveik apsiverkė. 

Batai, kuriuos prisimatavo, būtų suluošinę jį dar iki sugrįžtant į 
geležinkelio stotį, tad kol kas pasiliko su savaisiais žygio batais. Ge- 
riausias pirkinys buvo gelsvai rusva šiaudinė skrybėlė — Markas ją 
įsigijo, nes matė kaip tik tokią pačią prieš pat ;žengdamas į parduo- 
tuvėlę. 

Ką gi jam dabar reiškia mada? 

Nauja apranga kainavo beveik keturis šimtus eurų, su tiek pini- 
gų jam buvo gaila skirtis, bet kitos išeities nematė. Pamėgino išmai- 
nyti Džiovanio lagaminėlį, tikrai vertingesnį už viską, ką nešiojęs, 
bet pardavėjas buvo pernelyg prislėgtas dėl subjaurotų kelnių — vos 
įstengė geibiai padėkoti ir tarti „sudie“. Markas paliko parduotuvę, 
mėlyną švarką, išblukusius džinsus ir senuosius marškinius susikro- 
vęs į raudoną pirkinių krepšį; — vėlgi šioks toks skirtingas štrichas. 

Paėjėjęs dar kelias minutes, jis išvydo avalynės parduotuvę. Joje 
nusipirko šiek tiek modifikuotų boulingo batų porą, be abejo, bjau- 
riausią prekę, parduodamą šiaip labai mieloje, kaip paaiškėjo, krautu- 
vėje. Tie buvo juodi, su tokiomis tamsiai raudonomis juostelėmis, pa- 
gaminti dėl patogumo, o ne dėl patrauklumo. Sumokėjo už juos 150 
eurų — vien todėl, kad jau buvo pranešioti. Tik nuėjęs du kvartalus 
jis pajėgė sutelkti drąsą ir pažvelgti žemyn į batus. 


Iš BoLonijos ir pats Luidžis buvo sekamas. Vaikinukas ant mo- 
torolerio pamatė jį išeinat pro duris greta Bekmeno buto, ir kaip tik 
tai, kaip Luidžis išpuolė laukan, atkreipė jo dėmesį. Vyriokas risno- 
jo, ir sulig kiekvienu žingsniu vis greičiau. Po Via Fondazza portikais 
niekas taip nelaksto. Motorolerininkas laikėsi atsilikęs, kol Luidžis 
paskubom įsiropštė į raudoną fiatą. Pavažiavo juo kelis kvartalus, pas- 
kui sulėtino greitį tiek, kad į automobilį suspėtų įšokti kitas vyriškis. 

Juodu nurūko kaip patrakę, bet miesto transporto sraute motoroleri- 
ninkas nesunkiai laikėsi iš paskos. Kai juodu įvairavo prie geležinke- 
lio stoties ir pastatė automobilį draudžiamoje zonoje, vaikinukas ant 
motorolerio viską matydamas ir vėl pranešė per radiją Efraimui. 

Po penkiolikos minučių du „Mossad“ agentai, persirengę kelių 
policininkais, įėjo į Luidžio butą, suaktyvindami aliarmo signalus — 
kai kuriuos begarsius, kai kuriuos vos girdimus. Kol trys agentai, užtik- 
rindami priedangą, laukė gatvėje, dvejetas viduje spyriu atlapojo virtu- 
vės duris ir aptiko neįtikėtiną elektroninio sekimo įrangos kolekciją. 

Luidžiui, Zelmenui ir trečiam agentui sėdantis į Milano „Euros- 
tar“ ekspresą, motoroleriu atvažiavęs vaikinukas irgi nusipirko bilietą. 
Jo vardas buvo Polas — jauniausias Aidono narys ir laisviausiai kal- 
bantis itališkai. Kūdikio išraiška ir su kirpčiukais: dvidešimt šešerių 
metų amžiaus ir bent pustuzinio nužudymų veteranas. Kai per radiją 
jis pranešė jau sėdįs traukinyje ir judąs, į Luidžio butą įsmuko dar du 
agentai, kad padėtų ištyrinėti įrangą. Tačiau vieno aliarmo signalo ne- 
pavyko nutildyti. Šio pastovus skambėjimas smelkėsi pro sienas pa- 
kankamai, kad pajėgtų atkreipti kelių gatvės kaimynų dėmesį. 

Po dešimties minučių Efraimas atšaukė įsilaužimą. Agentai iš- 
sisklaidė, paskui persigrupavo viename iš savo įslaptintų namų. Jiems 
nepavyko nustatyti, kas Luidžis toks ar kam dirba, bet buvo aišku, 
kad dieną naktį šnipinėja Bekmeną. 

Slinko valandos, o Bekmeno nebuvo nė kvapo, tad jie pradėjo 
manyti, kad jis paspruko. Galbūt Luidžis galėtų juos nuvesti prie jo? 


Mizano centre, Piazza de/ Duomo Markas spoksojo į milžiniš- 
ką gotikinę katedrą, kuriai užbaigti prireikė tik trijų šimtų metų. Jis 
vaikštinėjo po Ga//eria Vittorio Emanuele, nuostabią, su stikliniu ku- 
polu galeriją, kuria garsėja Milanas. Su išsirikiavusiomis abipus jos 
kavinėmis ir knygynais, galerija — miesto gyvenimo centras, popu- 
liariausia pasimatymų vieta. Oro temperatūra siekė netoli šešiasde- 
šimties“, tad Markas suvalgė sumuštinį ir atsigėrė kokakolos lauke, 


* Pagal Farenheitą, t. y. apie 167 C. 

kur daugybė balandžių pešėsi dėl kiekvieno nukritusio trupinio. Ste- 
bėjo vaikštinėjančius po galeriją pagyvenusius milaniečius, moteris, 
susikibusias už parankių, vyrus, stabtelinčius šnektelti, lyg laikas ne- 
turėtų reikšmės. Kaip gera būti tokiems laimingiems, pagalvojo jis. 

Ar jam tuojau pat dangintis, ar kokias porą dienų tūnoti kur 
nors pasislėpus? Štai koks naujas neatidėliotinas klausimas. Keturių 
milijonų Žmonių perpildytame mieste galėtų išnykti tiek ilgam, kiek 
panorėtų. Nusipirks žemėlapį, išstudijuos gatves, valandas slėpsis 
savo kambaryje ir valandas vaikštinės skersgatviais. 

Bet sekantys jam įkandin skalikai turės laiko persigrupuoti. 

Ar nederėtų nešdintis dabar, kol jie ten atsilikę veikia apgrai- 
bom ir krapštosi pakaušius? 

Taip, derėtų, nusprendė jis. Susimokėjo pardavėjui ir žvilgtelėjo 
žemyn į savuosius boulingo batus. Nors iš tiesų patogūs, jis nekan- 
travo, kada galės šiuos sudeginti. Ant vieno miesto autobuso pamatė 
interneto kavinės Via Verri reklamą. Po dešimties minučių įžengė į tą 
įstaigėlę. Iškaboje ant sienos buvo nurodytos kainos — dešimt eurų 
už valandą, mažiausia — trisdešimties minučių seansas. Patarnauto- 
jas kryptelėjo neapibrėžtai stalo pusėn, kur stovėjo išrikiuoti kompiu- 
teriai. Trys iš aštuonių buvo užimti žmonių, kurie aiškiai išmanė tai, 
ką darė. Markas jau jautėsi sutrikęs. 

Bet jis gerai apsimetė. Atsisėdo, prisitraukė klaviatūrą, įsistebei- 
lijo į monitorių ir norėjo melstis, bet narsiai yrėsi pirmyn, lyg metų 
metus būtų buvęs kompiuterių asas. Tai pasirodė nuostabiai lengva: 
jis atsidarė „KwyteMail“ langą, surinko savąjį vartotojo vardą „Grin- 
čas456“, paskui slaptažodinę frazę „post hoc ergo propter hoc“, pa- 
laukė dešimt sekundžių, ir pasirodė Nilo žinutė: 


Markai: Mikelis Van Tysenas tebedirba „Rbineland Bank", dabar 
yra viceprezidentas, atsakingas už klientų abtarnavimą. Dar ko 
nors? Grinčas. 


Lygiai 7.50 EST Markas surinko žinutę: 


Grinčai: Čia Markas — gyvas ir pats asmeniškai. Tu prisijungęs? 

Gurkšnodamas sultis jisai spoksojo į ekraną. Nagi, vaikuti, pa- 
daryk, kad šis daiktas suveiktų. Dar gurkšnelis. Kažkokia moteris ki- 


tapus stalo kalbėjo į savo monitorių. Paskui žinutė: 
Aš prisijungęs. Garsiai ir aiškiai. Kas atsitiko? 


Markas surinko: Iš manęs pavogė „Ankyo 850“. Galimas daiktas, 
pateko pas blogiukus, kurie ardo šį dalimis. Nėra pavojaus, kad jiems bpa- 
vyktų išsiaiškinti tave? 

Nilas: Tik tuo atveju, jeigu jie turi vartotojo vardą ir slabtažodin 
frazę. Ar turi? “ 

Markas: Ne, aš sunaikinau. Jie niekaip negali prisikasti iki slabta- 
žodžio? 

Nilas: Ne, kai susiduri su „KwyteMail“. Šis visiškai saugus ir užšif- 
ruotas. Jeigu jie turi asmeninį kompiuterį ir nieko daugiau, tai neišdegs. 

Markas: Taigi mudu dabar visiškai saugūs? 

Nilas: Taip, visiškai. Kuo tu dabar naudojies? 

Markas: Sėdžiu interneto kavinėje, išsinuomojęs kompiuterį kaip 
tikras asas. 

Nilas: Nori kito „Ankyo Smartbhone“? 

Markas: Ne, ne dabar, galbūt vėliau. Štai koks reikalas: nuvažiuok 
ir basimatyk su Karlu Pratu. Žinau, tu Jo nemėgsti, bet šiuo metu be jo 
negaliu išsiversti. Pratas buvo labai artimas su buvusiu senatoriumi Aira 
Klaibernu iš Šiaurės Karolinos. Klaibernas daug metų vadovavo Senato 
žvalgybos komitetui. Man reikia Klaiberno. Veik per Pratą. 

Nilas: Kur Klaibernas šiuo metu? 

Markas: Nežinau, žik viliuosi, kad dar gyvas. Jis kilęs iš Auter 
Benkso, Šiaurės Karolinos, nuošalios gražios vietovės. Pasitraukė bensi- 
Jon bo metų, kai aš sėdau į federalinį kalėjimą. Pratas gali jį surasti. 

Nilas: Nuvažiuosiu, kai tik man pavyks nebastebėtai ištrūkti. 

Markas: Tik būk atsargus. Žvalgykis atgal, 

Nilas: Zžu viskas gerai? 

Markas: Aš bėgu ir slabstausi. Šįryt anksti palikau Boloniją. Pa- 
bandysiu rytoj tuo pačiu laiku susisiekti. Gerai? 

Nilas: Neiškišk galvos. Rytoj būsiu čia bat. 

Labai patenkintas savimi Markas baigė seansą. Misija įvykdy- 
ta. Nieko ypatinga. Sveikas atvykęs į aukštosios technologijos burtų 
ir žaisliukų amžių. Jis pasitikrino, kad išeidamas iš interneto panai- 
kintų „KvyteMail“, paskui baigė gerti apelsinų sultis ir paliko kavinę. 
Patraukė geležinkelio stoties link, iš pradžių užsukdamas į odos dir- 
binių parduotuvę, kur netgi sugebėjo apmainyti puikųjį Džiovanio 
juvelyrinę, kur sumokėjo aštuoniolika eurų už didelį užapvalintu vir- 
šumi rankinį laikrodį su ryškai raudona plastikine apyranke — dar 
vienas daiktas suklaidinti bet kam, ieškančiam Marko Ladzerio, bu- 
vusio Bolonijos gyventojo; po to naudotų knygų knygynėlyje išleido 
du eurus už gerokai aptrintą Česlovo Milošo poezijos tomelį kietais 
viršeliais, žinoma, vien tik lenkų kalba — viskas, kad tik sutrikdytų 
sekančius pėdomis skalikus; ir galiausiai padėvėtų aksesuarų parduo- 
tuvėje nusipirko saulės akinius ir medinę lazdą, kuria tuoj au pat, atsi- 
dūręs ant šaligatvio, ėmė ramstytis. 

Lazda jam priminė Frančeską, be to, sulėtino, pakeitė jo eigastį. 
Daugiau gaišti laiko Markas negalėjo, tad nuklibikščiavo į Milano 
Centrinę ir nusipirko bilietą iki Štutgarto. 


VITEKERIS gavo skubų pranešimą iš Langlio, kad į įslaptintą- 
jį Luidžio namą įsilaužta, bet jis ničnieko negalėjo dėl to padaryti. 
Visi trys agentai, buvę Bolonijoje, dabar Milane ir iš paskutiniųjų 
stengiasi už ko nors užsikabinti. Du sukinėjasi po geležinkelio stotį, 
ieškodami adatos šieno kupetoje. Du — Malpenzos oro uoste, dvi- 
dešimt septynios mylios nuo miesto centro. Du — Linato oro uoste, 
kuris kur kas arčiau ir pirmiausia aptarnauja europietiškuosius reisus. 
Luidžis slampinėjo po centrinę autobusų stotį, per mobilųjį vis įrodi- 
nėdamas, kad Markas galbūt netgi nesąs Milane. Vien tai, kad įsėdo 
Bolonijoje į autobusą, važiavusį į Modeną, ir traukė apskritai šiaurės 
vakarų kryptimi, nebūtinai reiškė, kad jis keliavo į Milaną. Bet Lui- 
džio patikimumas šiuo metu buvo kažkiek sumažėjęs, bent svaria Vi- 
tekerio nuomone, tad šis buvo nutremtas į autobusų stotį, kur stebėjo 
dešimtis tūkstančių atvykstančiųjų ir išvykstančiųjų. 

Kreiteris arčiausiai prisikasė prie adatos. 

Už šešiasdešimt eurų Markas nusipirko bilietą pirmąja klase, vil- 
damasis, kad šitaip pavyks išvengti būti demaskuotam, jeigu keliautų 
bendrajame vagone. Kelionei į šiaurę pirmos klasės vagonas buvo pri- 
kabintas traukinio gale pats paskutinis, ir Markas įsėdo vidun septy- 
nioliktą trisdešimt — keturiasdešimt penkios minutės iki traukiniui 
išvykstant. Jis įsitaisė savo vietoje, kaip įmanydamas labiau paslėpė 
veidą po saulės akiniais ir gelsvai rusva šiaudine skrybėle, atsivertė len- 
kiškos poezijos tomelį ir pažvelgė pro langą į peroną, kur palei jo trau- 
kinį vilnijo keleiviai. Kai kurie buvo vos už penkių pėdų, visi skubėjo. 

Išskyrus vieną. Vėl tas tipas iš autobuso; veidas iš „Atėnės kavi- 
nės“, veikiausiai miklių pirštų galvažudys, nugvelbęs jo mėlynąjį „Sil- 
vio“ krepšį; tas pats skalikas, kuris prieš vienuolika valandų buvo per 
lėtas iššokti iš autobuso Modenoje. Jis vaikštinėjo, bet nesirengė nie- 
kur keliauti. Akys primerktos, kakta sutraukta ir vagojama gilių rauk- 
šlių. Kaip profesionalui, pernelyg krintantis į akis, pagalvojo Džiova- 
nis Feras, kuris, deja, dabar kur kas daugiau nei norėtų nutuokė apie 
tai, kaip dera sprukti, slapstytis ir mėtyti pėdas. 

Kreiteriui pasakyta, kad Markas veikiausiai patrauksiąs arba į 
pietus, Romon, kur turėtų daugiau galimybių, arba šiaurėn, į Švei- 
cariją, Vokietiją, Prancūziją — faktiškai į visą kontinentą, pagal pa- 
sirinkimą. Penkias valandas Kreiteris bastėsi po dvylika peronų, ste- 
bėjo atvažiuojančius ir išvažiuojančius traukinius, įsimaišęs į minią 
visiškai nesuko sau galvos dėl atvykstančiųjų, bet ypač atidžiai sekė, 
kas lipa į vagonus. Kiekvienas mėlynas bet kokio atspalvio ar stiliaus 
švarkas susilaukdavo Kreiterio dėmesio, bet jis taip ir neišvydo tojo su 
aptrintais lopais ant alkūnių. 

Šis gulėjo pigiame juodame lagaminėlyje, įspraustame Markui 
tarp pėdų septyniasdešimtoje vietoje pirmos klasės vagono, vyks- 
tančio į Štutgartą. Markas stebėjo Kreiterį slampinėjant po peroną 
ir labai įdėmiai stebint traukinį, kurio paskutinis maršruto punktas 
buvo Štutgartas. Rankoje turėjo lyg bilietą, ir kai nuėjęs dingo iš akių, 
Markas galėtų prisiekti, kad tas tipas įlipo į traukinį. 

Markas kovojo su noru išlipti. Kupė durys atsidarė, ir vidun 
įžengė Madam. 

KAI TIK BUVO GALUTINAI NUSTATYTA, KAD BEKMENAS DINGO IR GA- 
lop nežuvo nuo kieno nors kito rankų, praėjo karštligiškos penkios 
valandos, ir Džulija Chavjer aptiko informaciją, kuri turėjo būti gana 
tiksli. Ji rasta aplanke, kuris gulėjo užrakintas direktoriaus kabinete, 
o kadaise saugotas paties Tedžio Meinardo. Gal Džulija kada nors ir 
buvo mačiusi tą informaciją, bet nepajėgė prisiminti. Ir per tvyrančią 
sumaištį ji tikrai neketino ko nors prisipažinti. 

Informacija atėjusi prieš daugelį metų, nenorom iš FTB, kai 
buvo atliekamas tyrimas dėl Bekmeno. Labai kruopščiai domėtasi 
jo finansiniais reikalais, nes viešai sklandė gandai, kad vyriokas ap- 
suko vieną klientą ir paslėpė lobį. Tad kurgi pinigai? Ieškodama jų, 
FTB po trupinėlį rinko visumon visas jo praeities keliones, kol staiga 
Bekmenas prisiėmė kaltę ir buvo pasodintas už grotų. Prisipažinimas 
kaltu neužvėrė Bekmeno bylos, bet neabejotinai nuėmė įtampą. Lai- 
kui bėgant, tyrimas dėl kelionių buvo baigtas ir galiausiai duomenys 
persiųsti į Langlį. 

Per tą mėnesį, kai Bekmenas buvo apkaltintas, suimtas ir paleis- 
tas už užstatą su labai griežtais apribojimais, jis atliko dvi trumpas 
keliones į Europą. Per pirmąją su savo mėgstamąja sekretore skridęs 
„Air France“ verslo klase į Paryžių, kur juodu kelias dienas laigę ir 
lankę įžymias vietas. Vėliau tyrėjams ji papasakojo, kad Bekmenas 
vieną ilgą dieną dėl kažkokio svarbaus reikalo buvo pašokęs į Berly- 
ną, bet sugrįžo laiku, kad suspėtų pietų „Alain Ducasse“ restorane. Ji 
ten jo nelydėjusi. 

Niekur nebuvo užfiksuota, kad Bekmenas būtų tą savaitę ke- 
liavęs kokiu komerciniu oro laineriu į Berlyną ar kur nors kitur po 
Europą. Būtų reikėję paso, o FTB kategoriškai tvirtino, kad jis šiuo 
nesinaudojęs. Pasas nebūtų buvęs reikalingas keliaujant traukiniu. 
Ženeva, Bernas, Lozana ir Ciurichas — visi pasiekiami iš Paryžiaus 
traukiniu vos per kelias valandas. 

Antra kelionė — septyniasdešimt dviejų valandų sprintas iš 

Daleso oro uosto pirmąja „Lufthansa“ klase į Frankfurtą, vėl verslo 
reikalais, nors jokių verslo kontaktų tenai nenustatyta. Bekmenas su- 
simokėjo už dvi naktis viename prabangiame Frankfurto viešbutyje, 
ir nėra įrodymų, kad jis būtų miegojęs kur kitur. Kaip ir iš Paryžiaus, 
iš Frankfurto iki bankininkystės centrų Šveicarijoje — kelios valan- 
dos traukiniu. 

Pagaliau vos tik aptikusi aplanką ir perskaičiusi ataskaitą, ji tuo- 
jau pat paskambino Vitekeriui: 

— Jis keliauja į Šveicariją. 


MADAM turėjo bagažo tiek, jog šio būtų pakakę pasiturinčiai 
penkių asmenų šeimai. Suvargęs nešikas padėjo jai įtempti sunkius 
lagaminus į pirmosios klasės vagoną ir į kupė, kurią visą užėmė sa- 
vimi pačia, savo daiktais ir savo kvepalais. Kupė buvo šešios vietos, iš 
jų bent į keturias ji pareiškė teises. Atsisėdo priešais Marką ir įsprau- 
dė platų savo pasturgalį į sėdynę, tartum priversdama šią prasiplėsti. 
Dirstelėjo į jį, baikščiai susigūžusį prie lango, ir karštai metė nuoširdų 
„bonsoir“.* Prancūzė, pagalvojo jis, ir kadangi neatrodė tinkama at- 
sakyti itališkai, jis tarstelėjo senąjį „Ėhei“. 

— Ak, amerikietis! 

Atsidūręs kalbų, asmens tapatybių, pavardžių, kultūrų, biogra- 
fijų, melų, melų ir darsyk melų sūkuryje, jisai teįstengė visiškai neįti- 
kinamai atsakyti: 

— Ne, kanadietis. 

— Ak, taip, — pasakė ji, tebetvarkydama krepšius ir patogiau 
įsitaisydama. Matyt, amerikietis būtų buvęs labiau pageidautinas nei 
kanadietis. Madam, drūta šešiasdešimties metų moteris storomis 
blauzdomis, vilkėjo ankšta raudona suknele ir avėjo tvirtomis „laivu- 
tėmis“, nukeliavusiomis begalę mylių. Gerokai pagražintos jos akys 
buvo pabrinkusios, ir to priežastis netruko paaiškėti. Dar gerokai iki 
traukiniui pajudant, ji išsitraukė didelį plokščią butelį, atsuko dang- 


* Labas vakaras (pranc.). 

telį, tapusį taurele, ir išlenkė mauką kažko stipraus. Energingai nu- 
gurkusi, nusišypsojo Markui: 

— Norėtumėte išgerti? 

— Ne, dėkui. 

— Labai geras brendis. 

— Ne, dėkui. 

— Ką gi, — apgailestaudama tarė. Ji vėl įsipylė porciją, išmaukė, 
paskui padėjo butelį į šalį. 

Ilga kelionė traukiniu ką tik buvo tapusi dar ilgesne. 

— Kur važiuojate? — paklausė ji puikia anglų kalba. 

— Į Štutgartą. O jūs? 

— Irgi į Štutgartą, paskui į Strasbūrą. Suprantate, negaliu per 
ilgai pasilikti Štutgarte. — Ji suraukė nosį, lyg visas miestas plauktų 
grynose srutose. 

— Man Štutgartas patinka, — pasakė Markas — vien tam, kad 
galėtų pamatyti, kaip nosies raukšlės išsilygins. | 

— Ką gi. 

Ji nukreipė dėmes; į savo batus. Nusispyrė juos, mažai tesirū- 
pindama, kur tie galėtų nukristi. Markas nusiteikė būti priblokštam 
pėdų dvoko, bet tuoj pat sumojo, kad šis turi mažai šansų nustelbti 
pigius kvepalus. 

Savigynos sumetimais jis dėjosi beužsnūstąs. Kelias minutes 
Madam nekreipė į jį dėmesio, paskui garsiai prašneko: 

— Jūs mokate lenkiškai? — ji žvelgė į poezijos tomelį. 

Markas krestelėjo galvą, lyg ką tik būtų buvęs pažadintas. 

— Ne, ne visai taip. Tačiau stengiuos išmokti. Mano šeima len- 
kai, — tatai ištaręs, jis užgniaužė kvapą, mažne laukdamas ją pra- 
pliumpant taisyklinga lenkų kalba, kurios būtų palaidotas. 

— Aišku, — linktelėjo ji, tiesą sakant, ne itin pritariamai. 

Lygiai 18.15 nematomas konduktorius papūtė švilpuką, ir trau- 
kinys pajudėjo. Laimė, daugiau keleivių, besitaikančių į Madam kupė, 
nebuvo. Keletas, praeidami koridoriumi, stabtelėjo, pažvelgė vidun ir 
išvydę perkrovą nuslinko į kitą kupė, kur vietos buvo daugiau. 

Traukiniui pradėjus važiuoti, Markas įdėmiai stebėjo peroną. 
Žmogaus iš autobuso niekur nebuvo matyti. 

Madam įniko į brendį ir galop ėmė snūduriuoti. Buvo pažadinta 
konduktoriaus, kuris komposteravo jųdviejų bilietus. Praėjo patarnau- 
tojas, stumdamas prikrautą gėrimų vežimėlį. Markas nusipirko alaus 
ir pasiūlė vieną skardinėlę savo bendrakeleivei. Jo pasiūlymas pasitik- 
tas vėl baisai suraukta nosimi, lyg Madam verčiau išgertų šlapimo. 

Pirmas sustojimas buvo Komo/San Džiovanis, dviejų minučių 
trukmės, per kurias niekas neįlipo. Po penkių minučių traukinys su- 
stojo Kjase. Jau buvo beveik sutemę, ir Markas svarstė, kaip jam grei- 
čiau dingti. Ištyrinėjo kelionės maršruto punktus: iki Ciuricho dar 
keturi sustojimai, vienas — Italijoje, trys — Šveicarijoje. Katra šalis 
geriau tiktų? 

Nebegalėjo rizikuoti, kad dabar būtų sekamas. Jeigu jie trauki- 
nyje, tai prilipo prie jo nuo Bolonijos per Modeną ir Milaną, nors 
buvo persirengęs visaip. Anie profesionalai, ir jam nėr ko su jais ly- 
gintis. Gurkšnodamas alų, Markas jautėsi apgailėtinas diletantas. 

Madam spoksojo į nukapotus jo kelnių kraštus. Paskui pagavo 
ją žvilgtelint žemyn į modifikuotus boulingo batus. Už tai jos visiškai 
nesmerkė. Galiausiai moters dėmesį patraukė skaisčiai raudona laik- 
rodžio apyrankė. Jos veidas išdavė, kas ir taip buvo akivaizdu — ne- 
pritarė jo prastai mados nuovokai. Tipiškas amerikietis ar kanadietis, 
„arba kad ir kas toks būtų. 

Probėgšmais jis pastebėjo mirguliuojančius šalia Lugano ežero 
žiburius. Traukinys vinguriuodamas šliaužė ežero apylinkėmis, toly- 
džio kildamas vis aukščiau. Šveicarija nebetoli. 

Už jų kupė užtemdytu koridoriumi kartkartėmis praslinkdavo 
koks vienas kitas atklydėlis. Pro stiklines duris pažvelgdavo vidun, 
paskui pajudėdavo į vagono galą, kur buvo tualetas. Madam drybso- 
jo užmetusi didžiulę savo pėdą priešais ant sėdynės, ne per toliausiai 
Marko. Dar tik valanda kelionės, o ji jau buvo sugebėjusi paskleisti 
savąsias dėžes, žurnalus ir drabužius po visą kupė. Markas baiminosi 
palikti savo vietą. 

Galiausiai priveikė nuovargis, ir Markas užmigo. Jį pažadino 
triukšmas Belinconos stotyje, pirmoje Šveicarijoje. Į pirmos klasės 
vagoną įlipo kažkoks keleivis ir niekaip negalėjo susirasti tinkamos 

vietos. Jis atstūmė Madam kupė duris ir pažvelgė vidun. Matyt tai, ką 
išvydo, nepatiko, nes nuėjęs suskato šūkauti ant konduktoriaus. Jam 
surasta vieta kitur. Madam beveik nepakėlė galvos nuo savųjų mados 
žurnalų. 

Kita kelio atkarpa buvo valandos ir keturiasdešimties minučių 
trukmės, ir kai Madam vėl pasiėmė butelį, Markas tarė: 

— Ir aš paragaučiau. 

Per kelias valandas moteris pirmą sykį nusišypsojo. Nors tikrai 
buvo ne prieš gerti viena pati, visados smagiau su draugu. Tačiau tik 
porą gurkšnių, ir Markas vėl užsnūdo. 


TaRauUkKINYS trūktelėjo sulėtindamas greitį prieš Art Goldo. 
Marko galva irgi trūktelėjo, nuo jos nukrito skrybėlė. Madam ati- 
džiai jį stebėjo. Jam visai atsimerkus, ji pasakė: 

— Kažkoks keistas žmogus žiūrėjo į jus. 

— Kur? 

— Kur? Žinoma, čia, šiame traukinyje. Praėjo pro šalį bent tris 
kartus. Sustoja prie durų, įdėmiai pažvelgia į jus, paskui nutykina tolyn. 

Galbūt dėl mano batų, pagalvojo Markas. Ar kelnių. Laikrodžio 
apyrankės? Jis pasitrynė akis ir pasistengė suvaidinti, lyg taip dėtųsi 
nuolatos. 

— Kaip jis atrodo? 

— Šviesiaplaukis, apie trisdešimt penkerių, patrauklus, rudu 
švarku. Pažįstate jį? 

— Ne, visai nenumanau, — atsakė. Anaš žmogus iš autobuso 
Modenoje buvo ne šviesiaplaukis, neturėjo rudo švarko, bet tie antra- 
eiliai požymiai dabar nėra svarbūs. Markas ganėtinai išsigando, jog 
pakeistų planus. 

Po dvidešimt penkių minučių — Cugas — paskutinė stotis 
prieš Ciurichą. Negali rizikuoti ir atvesti juos į Ciurichą. Tad po de- 
šimties minučių pareiškė, kad jam reikia į tualetą. Tarp jo vietos ir 
kupė durų buvo Madam kliūčių ruožas. Prieš žengdamas per jį, pa- 
dėjo savo vieton lagaminėlį ir lazdą. 

Praėjo pro keturias kupė, kiekvienoje sėdėjo bent po tris kelei- 
vius. Pasiekęs tualetą, užsirakino duris ir laukė, kol traukinys pradės 
lėtėti. Paskui šis sustojo. Cugas — dviejų minučių postovis, ir ligi šiol 
traukinys atvykdavo juokingai laiku. Markas luktelėjo minutę, pas- 
kui greitai sugrįžo prie savo kupė, atidarė duris ir, nieko netardamas 
Madam, pasičiupo lagaminėlį bei lazdą, kurią buvo visiškai pasiren- 
gęs panaudoti kaip ginklą, paskui nuskuodė į traukinio galą iššoko į 
peroną. 

Stotis buvo maža, iškelta virš gatvės lygmens. Markas nutrink- 
sėjo laiptais į šaligatvį, prie kurio laukė vienišas taksi su kietai įmigu- 
siu taksistu prie vairo. 

— Prašom į viešbutį, — pasakė jis, išgąsdindamas taksistą, kuris 
instinktyviai sugriebė uždegimo raktelį. Kažko paklausė vokiškai, o 
Markas pabandė atsakyti itališkai. 

— Man reikia kokio nedidelio viešbučio. Nesu užsisakęs iš 
anksto. 

— Nieko baisaus, — nuramino taksistas. Jiems pajudėjus nuo 
šaligatvio, Markas pažvelgė aukštyn ir išvydo iššliaužiant traukinį. 
Atsigręžė atgal ir nepamatė nieko vejantis. 

Kelionė truko iš viso keturis kvartalus, ir kai automobilis sustojo 
ramioje šalutinėje gatvėje priešais trikampį pastatą, taksistas itališkai 
pasakė: 

— Viešbutis labai geras. 

— Atrodo puikiai. Dėkui. Kiek automobiliu iki Ciuricho? 

— Maždaug dvi valandos. Žiūrint, koks transporto inten- 
syvumas. 

— Rytoj devintą ryto man reikia būti Ciuricho centre. Galite 
mane tenai nuvežti? 

Taksistas sekundėlę dvejojo, mintyse skaičiuodamas, kiek už- 
dirbtų grynaisiais. 

— Galbūt, — pasakė. 

— Kiek kainuos? 

Taksistas pasiglostė smakrą, paskui gūžtelėjo pečiais: 

— Du šimtus eurų. 

— Gerai. Išvažiuojam iš čia šeštą. 

— Šeštą, taip, būsiu čia. 

Markas vėl jam padėkojo ir stebėjo nuvažiuojantį. Jam įžengiant 
pro paradines viešbučio duris, dzingtelėjo skambutis. Prie nedidelio 
registratūros stalo nieko nebuvo, bet kažkur netoliese tarškėjo televi- 
zorius. Galiausiai pasirodė mieguistų akių paauglys ir nusišypsojo: 

— Guten abend, — tarė. Labas vakaras. 

— Parla inglese? — paklausė Markas. 

Berniokas papurtė galvą — ne. 

— Tialiano? 

— Šiek tiek. 

— Aš irgi šiek tiek, — itališkai pasakė Markas. — Norėčiau 
kambario vienai nakčiai. 

Klerkas pastūmė registracijos blanką, ir iš atminties Markas įra- 
šė savojo paso pavardę ir numerį. Pakeverzojo fiktyvų adresą Bolo- 
nijoje, taip pat ir prasimanytą telefono numerį. Pasas buvo vidinėje 
švarko kišenėje, arti širdies, ir jis buvo pasirengęs nenorom šį ištraukti. 

Bet buvo vėlu, o klerkas nenorėjo praleisti televizijos šou. Su ne- 
būdingu šveicarams nedalykiškumu pasakė, irgi itališkai: 

— Keturiasdešimt du eurai, — ir neužsiminė apie pasą. 

Džiovanis paklojo pinigus ant barjero, ir klerkas padavė jam 26 
numerio raktą. Stebėtinai gera italų kalba jisai sutarė, kad būtų pa- 
žadintas 5.00. Ir tartum persigalvojęs pridūrė: 

— Pamečiau savo dantų šepetėlį. Gal turite atliekamą? 

Klerkas siekė stalčiun ir ištraukė dėželę, pilną visokių pirmojo 
būtinumo daiktų: dantų šepetėlių, pastos, vienkartinių skustuvų, sku- 
timosi kremo, aspirino, tamponų, rankų kremo, šukų, netgi prezerva- 
tyvų. Pasirinkęs keletą dalykų, Džiovanis padavė dešimt eurų. 

Prabangus numeris „Ritz“ viešbutyje nebūtų buvęs labiau pagei- 
dautinas nei šis 26-as kambarys. Mažas, švarus, šiltas, su tvirtu čiu- 
žiniu ir dusyk užrakinamomis durimis, kurios apsaugos jį nuo veidų, 
persekiojusių nuo ankstyvo ryto. Jis ilgai prausėsi po karštu dušu, pa- 
skui nusiskuto ir amžinybę valėsi šepetėliu dantis. 

Didelei savo paguodai, spintukėje po televizoriumi aptiko mini- 

barą. Sukirto pakelį sausainių, užgėrė šiuos dviem mažais butelaičiais 
viskio ir, palindęs po apklotais, pasijautė psichiškai bei fiziškai išse- 
kęs. Lazda gulėjo šalimais ant lovos. Kvaila, bet jis kitaip negalėjo. 

KALĖjJIME SVAJOjO APIE CIURICHĄ SU JO MĖLYNOMIS UPĖMIS IR 
švariomis ūksmingomis gatvėmis, moderniomis parduotuvėmis ir 
gražiais žmonėmis, kurie visi didžiavosi esą šveicarai, visi su mielu 
rimtumu užsiėmė įprastiniais sau reikalais. Aname kitame gyvenime 
jis tykiais elektriniais tramvajais važinėjo kartu su jais, keliaujančiais 
finansinio rajono link. Tais laikais jis buvo pernelyg įnikęs į veiklą, 
kad galėtų daug keliauti, pernelyg svarbus asmuo, kad galėtų palikti 
nepatvarius Vašingtono reikalus, bet Ciurichas buvo viena iš nedau- 
gelio jo matytųjų vietų. Šis miestas buvo kaip tik jam: ne apsunkintas 
daugybės turistų ir transporto, nelinkęs vien vėpsoti į savo katedras 
bei muziejus ir garbinti pastaruosius du tūkstančius metų. Anaiptol. 
Ciurichas reiškė pinigus, rafinuotą jų tvarkymą, skirtingai nei atvira 
pinigų graibštystė, kokią kadaise praktikavo Bekmenas. 

Jis vėl važiuoja tramvajumi, į kurį įšoko netoli geležinkelio sto- 
ties ir kuris dabar tolydžio slenka pirmyn Bahnhofštrase, pagrindi- 
ne centrinio Ciuricho magistrale, jeigu tik šis tokią faktiškai turėjo. 
Beveik devynios ryto. Dabar darda su paskutine banga elegantiškai 
vilkinčių jaunų bankininkų, keliaujančių į „UPS“, „Credit Suisse“ ir į 
galybę mažiau žinomų, bet taip pat turtingų įstaigų. Tamsūs kostiu- 
mai, įvairių spalvų marškiniai, bet nedaug iš jų baltų, brangūs kak- 
laraiščiai su stambesniais mazgais ir mažiau raštuoti, tamsiai rudi, 
suvarstomi batai, jokių kutų. Per pastaruosius šešerius metus stilius 
mažai tepasikeitęs. Visada konservatyvus, bet su tam tikru šaunumu. 
Ne visai toks pat madingas kaip jaunųjų tarnautojų jo gimtojoje Bo- 
lonijoje, bet gana patrauklus. 

Keliaudami visi ką nors skaitė. Prasilenkė su tramvajais, važiuo- 

jančiais priešinga kryptimi. Markas dėjosi įsigilinęs į Newsweek nu- 
merį, bet iš tikrųjų stebėjo visus kitus keleivius. 

Niekas į jį nežiūrėjo. Niekas neatrodė papiktintas jo boulingo 
batų. Tiesą sakant, netoli geležinkelio stoties jis matė dar vienus to- 
kius pat, kuriais avėjo kasdieniškai apsirengęs jaunikaitis. Niekas ne- 
kreipė dėmesio ir į jo šiaudinę skrybėlę. Savo kelnių klešnių kraštus 
buvo šiek tiek padailinęs nusipirktu iš viešbučio klerko siuvimo reik- 
menų komplektu, stengdamasis nesusikruvinti pirštų, kol pusę va- 
landos prie jų triūsė. Jo apranga kainavo mažutę dalelytę tosios, kuria 
vilkėjo žmonės aplinkui, bet kas Markui darbo? Pavyko pasiekti Ciu- 
richą be Luidžio ir visų tų kitų, o jeigu dar bent kiek lydės sėkmė, tai 
ir sugebės iš čia dingti. 

Į Paradeplaiz — Paradų aikštę — iš vakarų ir rytų pusės suko 
tramvajai, čia sustodavo ir kaipmat ištuštėdavo — pulkai jaunų ban- 
kininkų išsibarstydavo iš vagonų ir traukdavo pastatų link. Markas 
slinko kartu su minia, dabar savo skrybėlę palikęs tramvajuje po sė- 
dyne. 

Per septynerius metus niekas nepasikeitę. Paradeplaiz vis dar 
tokia pati — atvira aikštė, juosiama parduotuvėlių ir kavinukių. Ban- 
kai aplinkui ją stovėjo šimtus metų; kai kurie skelbė savo pavadini- 
mus neoninėmis reklamomis, kiti buvo taip gerai „paslėpti“, kad būtų 
nelengva juos surasti. Iš po saulės akinių jisai stengėsi pastebėti kuo 
daugiau, kas dedasi aplink, tuo pat metu laikydamasis arti trijų jauni- 
kaičių su pakabintais per petį sportiniais krepšiais. Regis, visi traukė į 
„Rhineland Bank“, kuris buvo rytinėje aikštės pusėje. Markas nusekė 
paskui juos vidun, į vestibiulį, kur prasidėjo pats įdomumas. 

Per septynerius metus informacijos stalas nebuvo pajudintas iš 
vietos, o sėdinti už jo dailiai apsirengusi dama atrodė lyg būtų pa- 
Žįstama. 

— Norėčiau pasimatyti su ponu Mikeliu Van Tysenu, — kaip 
įmanydamas tyliau pasakė jis. 

— O jūsų pavardė? 

— Markas Ladzeris. 

„Džoelas Bekmenas“ — pasakys vėliau, viršuje, bet dabar nedrį- 

so pasivadinti tikrąja savo pavarde. Reikia tikėtis, Nilas elektroniniu 
paštu jau buvo perspėjęs Van Tyseną apie jo priedangos vardą. Banki- 
ninko paprašyta, kad jeigu tik galįs, kokią savaitę liktų mieste. 

Ji pakėlė telefono ragelį, tuo pat metu stuksendama klaviatūrą. 

— Minutėlę, pone Ladzeri, — pasakė. — Jūs ne prieš palaukti? 

— Ne, — atsakė jis. Palaukti? Svajojęs apie šią akimirką metų 
metus. Jis pasiėmė kėdę, susikryžiavo kojas, paskui išvydo batus ir 
pasikišo pėdas po kėde. Neabejojo, kad yra stebimas iš įvairių kampų 
vaizdo kamerų, ir tatai puiku. Galbūt jie atpažins sėdintį vestibiuly- 
je Bekmeną, galbūt — ne. Bemaž galėjo juos įsivaizduoti, ten viršuje 
spoksančius į monitorius, besikasančius pakaušius, sakančius: „Kad 
nežinau, jis kur kas liesesnis, netgi suvargęs“. 

„Ir plaukai. Matyt, prastai nudažyti“. 

Norėdamas jiems padėti, Džoelas nusiėmė Džiovanio vėžlio 
kiauto rėmelių akinius. 

Po penkių minučių nežinia iš kur išdygo griežto veido, bet 
anaiptol ne tokiu pat griežtu kostiumu vilkįs žmogus, primenantis 
apsaugininką. 

— Pone Ladzeri, teiksitės sekti paskui mane? — pakvietė jis. 

Juodu užvažiavo asmeninio naudojimo liftu į trečią aukštą, kur 
Markas buvo nuvestas į mažą kambarį storomis sienomis. Regis, 
„Rhineland Bank“ visos sienos buvo storos. Čia laukė dar du apsau- 
gininkai. Vienas netgi šypsojosi, kitas — ne. Jie paprašė jį padėti abi 
plaštakas ant biometrinio pirštų atspaudų skenerio, kuris palygins jo 
pirštų atspaudus su paliktaisiais šioje pat vietoje prieš bemaž sep- 
tynerius metus, ir kai tie visiškai sutaps, pasirodys daugiau šypsenų, 
paskui atsiras dailesnis kambarys, dailesnis laukiamasis, bus pasiūlyta 
kavos ar sulčių. Visko, ko pageidaujate, pone Bekmenai. 

Jis paprašė apelsinų sulčių, nes dar nepusryčiavo. Apsaugininkai 
pasišalino atgal į savo urvą. Poną Bekmeną dabar aptarnavo Elkė, 
viena iš dailiųjų pono Van Tyseno padėjėjų. 

— Jis tuoj išeis, po minutėlės, — paaiškino ji. — Nesitikėjo jūsų 
šį rytą. 

Sunkoka tartis dėl susitikimų, kai slapstaisi tualetų kabinose. 


BROKERIS 293 


Džoelas nusišypsojo jai. Draugužis Markas — dabar praeitis. Po 
gerų dviejų mėnesių apyvartos galop palaidotas. Markas gražiai jam 
pravertė, išsaugojo gyvą, išmokė italų kalbos pagrindų, vedžiojo po 
Trevizą ir Boloniją, supažindino su Frančeska — moterimi, kurią ne- 
greit užmirš. 

Bet Markas būtų ir padėjęs jį nužudyti, tad atsikratė jo čia, tre- 
čiame „Rhineland Bank“ aukšte, žvelgdamas į smailus juodus Elkės 
aukštakulnius ir laukdamas jos boso. Marko nebėra, ir šis niekada 
nebesugrįš. 

Mikelio Van Tyseno kabinetas buvo suprojektuotas taip, kad 
tiesiai vožtų jo lankytojams galingu „dešininiu kabliu“. Galią de- 
monstravo masyvus persiškas kilimas, odinė sofa ir foteliai. Seno- 
vinis raudonmedžio rašomasis stalas, kuris Radlyje nebūtų įtilpęs į 
kamerą. Rinkinys elektroninių aparačiukų, išrikiuotų po ranka. Vi- 
ceprezidentas pasitiko Džoelą prie galingų ąžuolinių durų, ir abu de- 
ramai — bet ne kaip seni draugai — paspaudė vienas kitam ranką. 
Juodu anksčiau buvo susitikę tik sykį. 

Nuo savo paskutinio apsilankymo Džoelas buvo numetęs še- 
šiasdešimt svarų, o Van Tysenas didžiumą šių priaugo. Beje, kur kas 
labiau pražilęs, anaiptol ne toks žvalus ir energingas kaip anie jau- 
nesnieji bankininkai, kuriuos Džoelas matė tramvajuje. Van Iysenas 
nusivedė savo klientą prie odinių fotelių, o Elkė ir dar viena padėjėja 
lakstė aplinkui, nešiodamos kavą ir pyragaičius. 

Kai durims užsidarius juodu liko vieni, Van Tysenas tarė: 

— Skaičiau apie jus. 

— A, iš tikrųjų. Ir ką gi jūs skaitėte? 

— Na, kad už malonę papirkote prezidentą, pone Bekmenai. Ar 
iš tiesų pas jus ten taip lengva? 

Džoelas negalėjo atspėti, juokauja šis ar ne. Džoelas buvo pa- 
kilios nuotaikos, bet toli gražu ne tokios, kad būtų linkęs keistis 
šmaikštybėmis. 

— Aš nieko nepapirkau, jeigu tą jūs turite galvoje. 

— Taip, na, laikraščiai tikrai pilni spėlionių, — jo tonas buvo vei- 
kiau kaltinamas nei geraširdiškas, ir Džoelas nusprendė negaišti laiko. 

— Ar viskuo tikite, ką perskaitote laikraščiuose? 

— Žinoma, ne, pone Bekmenai. 

— Atvykau dėl trijų priežasčių. Noriu prieiti prie savojo seifo. 
Noriu, kad būtų peržiūrėta mano einamoji sąskaita. Tada — paimti 
iš jos dešimt tūkstančių dolerių grynaisiais. Po to galbūt prašysiu dar 
poros paslaugų. 

Van Tysenas susikimšo į burną sausainiuką ir greitai sukramtė. 

— Taip, žinoma. Nemanau, kad dėl ko nors kiltų problemų. 

— Kodėl jums turėtų kilti problemų? 

— Ne problemų, pone. Man tik reikia kelių minučių. 

— Kam? 

— Man reikia pasikonsultuoti su vienu kolega. 

— Galite tai padaryti kuo greičiau? 

Van Tysenas tiesiog nerte išnėrė iš kabineto, užtrenkdamas pas- 
kui save duris. Maudulys Džoelo skrandyje kilo ne nuo alkio. Jeigu 
dabar kas užstrigtų, jis neturi jokio plano B. Išeis iš banko nieko ne- 
pešęs, galimas daiktas, pavyks perkirsti Paradeplatz ir pasiekti tram- 
vajų, o atsidūręs jame, nebeturės kur keliauti. Pabėgimas baigsis. Su- 
grįš Markas, ir per Marką jis bus nužudytas. 

Laikas staiga sustojo, ir Džoelas vis mąstė apie suteiktąją malo- 
nę. Per šią turįs švariai nuplautą reputaciją. Jungtinių Valstijų valdžia 
niekaip negali paspausti šveicarų, kad šie įšaldytų jo sąskaitą. Švei- 
carai neįšaldo sąskaitų! Šveicarai atsparūs spaudimui! Štai kodėl jų 
bankai perpildyti grobiais iš viso pasaulio. 

Nes jie šveicarai! 

Vėl jį perėmė Elkė, pasiteiraudama, gal malonės sekti paskui ją 
laiptais apačion. 

Anais laikais jis būtų sekęs paskui Flkę bet kur, tačiau dabar 
gavo tenkintis tik laiptais apačion. 

Per ankstesnį savo apsilankymą jis jau buvo saugykloje. Ši rūsy- 
je, keli aukštai žemiau gatvės lygmens, nors klientai niekada nežino- 
davo, kaip giliai leidžiasi į šveicarų žemę. Visos durys pėdos storio, 
visos sienos tartum švininės, visose lubose įrengtos O kame- 


ros. Elkė vėl perdavė jį Van Tysenui. 

Patikrinta, ar abiejų rankų nykščių atspaudai sutampa su senai- 
siais. Optinis skeneris padarė jo fotografiją. 

— Numeris septyni, — pasakė Van Tysenas, parodydamas pirš- 
tu. — Pasitiksiu jus ten, — tai taręs, jis pasišalino pro duris. 

Džoelas įnėrė į trumpą koridorių, praėjo šešias belanges plie- 
nines duris, kol atsidūrė prie septintųjų. Nuspaudė mygtuką, viduje 
susivartė bei suspragsėjo visokiausi mechanizmai, ir durys galop atsi- 
darė. Jis žengtelėjo vidun, kur jau laukė Van Tysenas. 

Patalpa buvo dvylikos kvadratinių pėdų ploto, tris jos sienas su- 
darė asmeniniai seifai, daugelis maždaug sulig didele dėžele nuo batų. 

— Jūsų seifo numeris? — paklausė bankininkas. 

— L2270. 

— Teisingai. 

Van Tysenas žingtelėjo jam po dešinei, šiek tiek pasilenkė, atsi- 
durdamas veidu tiesiai priešais L2270. Seifo pultelyje su mygtukais 
jisai surinko keletą skaičių, paskui atsitiesė ir tarė: 

— Jeigu teiksitės. 

Stebimas budrių Van Tyseno akių, Džoelas priėjo prie savojo 
seifo ir surinko kodą, tuo pat metu kuždėdamas numerius, amžinai 
įsirėžusius jam į atmintį: „Aštuoniasdešimt vienas, penkiasdešimt 
penki, devyniasdešimt keturi, devyniasdešimt trys, dvidešimt trys“. 
Pultelyje sumirksėjo žalia švieselė. 

Nusišypsojęs Van Tysenas tarė: 

— Lauksiu jūsų tenai prie pirmųjų durų. Tik paskambinkite, 
kai baigsite. 

Likęs vienas, Džoelas ištraukė iš seifo plieninę dėželę, nustūmė 
šios dangtį ir išėmė pamušalu išklotą pašto voką. Pravėrė šį. Viduje 
buvo keturi dviejų gigabaitų „Jaz“ diskai, kadaise 1 milijardo dolerių 
vertės. | 

Davė sau šiek tiek laiko, bet ne daugiau kaip šešiasdešimt se- 
kundžių. Šiaip ar taip, jis visai saugus, ir jeigu nori pagalvoti, tai kas 
čia tokio? 

Prisiminė Safį Mirzą, Feizalą Šarifą ir Faruką Chaną, talen- 
tingus vaikinus, išaiškinusius „Neptūną“, paskui sukūrusius ilgiausią 

programą tai sistemai valdyti. Dabar jie visi negyvi, žuvę per nai- 
vų savo godumą ir pasirinktą teisininką. Prisiminė Džeis; Habardą, 
akiplėšišką, draugingą, be galo charizmatišką sukčių, per visą savo 
karjerą dūmus; akis rinkėjams ir galiausiai tapusį pernelyg godžiu. 
Prisiminė Karlą Pratą ir Kimą Bolingą bei dešimtis kitų partnerių, 
kuriuos buvo pritraukęs į savo klestinčią firmą, taip pat gyvenimus, 
kurie sužlugo per tai, ką jis dabar laiko rankoje. Prisiminė Nilą ir pa- 
žeminimą, kurį užtraukė sūnui, kai skandalas išplito po Vašingtoną ir 
kalėjimas tapo ne tik neabejotina perspektyva, bet ir prieglobsčiu. 

Ir pagalvojo apie save patį — ne savanaudiška prasme, ne gai- 
lėdamasis savęs, ne versdamas kaltę kam nors kitam. Vis dėlto kokį 
varganai sujauktą gyvenimą turėjo — bent iki šiol. Nors ir kaip no- 
rėtų sugrįžti atgal ir viską daryti kitaip, neturi nė kiek laiko tokioms 
mintims. Tau dar likę vos keleri metai, Džoelai ar Markai, arba 
Džiovani, arba kad ir koks, po velnių, tavo vardas būtų. Kodėl pirmą 
kartą per savo sumautą gyvenimą nesirenki to, kas būtų teisinga, o ne 
pelninga? 

Jis įdėjo diskus atgal į voką, voką — į savo lagaminėlį, paskui su- 
grąžino vieton plieninę seifo dėželę. Tada paskambino Van Tysenui. 


VĖL atsidūręs poste, Van Tysenas įteikė jam aplanką su vienu 
popieriaus lakštu viduje. 

— Tai jūsų sąskaitos suvestinė, — pasakė jis. — Ji visai nesudė- 
tinga. Kaip žinote, nebūta jokios veiklos. 

— Jūs, žmonės, mokate vieną procentą palūkanų, — konstatavo 
Džoelas. 

— Atidarydamas sąskaitą žinojote mūsų įkainius, pone Be- 
kmenai. 

— Taip, tikrai. 

— Mes apsaugome jūsų pinigus kitaip. 

— Žinoma, — atsakė Džoelas, užvertė aplanką ir sugrąžino 
bankininkui. — Nebenoriu jos čia laikyti. Ar turite grynaisiais? 

— Taip, jie čia jau keliauja. 

— Gerai. Man reikia kelių dalykų. 

Van Tysenas prisitraukė bloknotą ir pasirengė užsirašinėti par- 
keriu. 

— Taip, klausau, — tarė. 

— Noriu pervesti šimtą tūkstančių į kurį nors Vašingtono ban- 
ką. Galite man kokį rekomenduoti? 

— Be abejo. Mes glaudžiai bendradarbiaujame su „Maryland 
Trust“. 

— Puiku, perveskite pinigus ten ir kartu atidarykite bendrą tau- 
pomąją sąskaitą. Aš nesinaudosiu čekiais, tik išiminėsiu pinigus. 

— Kieno vardu? 

— Džoelo Bekmeno ir Nilo Bekmeno, — atsakė, nes vėl buvo 
bepriprantąs prie savo pavardės, nevengė ją ištarti. Nesigūžė iš bai- 
mės, laukdamas apšaudymo. Tai jam patiko. 

— Puiku, — pasakė Van Tysenas. Viskas įmanoma. 

— Man reikia šiek tiek pagalbos parsirasti į Jungtines Valstijas. 
Ar jūsų mergaitė negalėtų pasiteirauti dėl „Lufthansa“ reisų į Fila- 
delfiją ir Niujorką? 

— Žinoma. Kada ir iš kur? 

— Šiandien. Kuo greičiau. Norėčiau išvengti čionykščio oro 
uosto. Kiek automobiliu iki Miuncheno? 

— Jei automobiliu, trys ar keturios valandos. 

— Ar galite parūpinti automobilį? 

— Žinoma, mes tai sutvarkysime. 

— Norėčiau išvykti tiesiai iš pusrūsio, automobiliu, kurio vai- 
ruotojas nevilkėtų tarnautojo uniformos. Taip pat ir ne juodu auto- 
mobiliu, o tokiu, kuris neatkreiptų dėmesio. 

Van Tysenas liovėsi rašęs ir metė suglumusį žvilgsnį. 

— Jums gresia pavojus, pone Bekmenai? 

— Galbūt. Nesu tikras ir nenoriu rizikuoti. 

Kelias sekundes tai apmąstęs, Van Tysenas paklausė: 

— Ar norėtumėte, kad mes rezervuotumėme vietą reisui? 

— Taip. 


— Tuomet man reikia pamatyti jūsų pasą. 

Džoelas išsitraukė pasiskolintąjį Džiovanio pasą. Van Tysenas 
ilgai šį tyrinėjo, ir stoiškas bankininko veidas šįkart jį išdavė. Buvo 
sutrikęs ir nerimastingas. Galop jis įstengė prabilti: 

— Pone Bekmenai, jūs keliausite su kažkieno kito pasu. 

— Visiška tiesa. 

— Ir šis pasas galiojantis? 

— Taip. 

— Spėju, neturite nuosavo. 

— Jį seniai iš manęs atėmė. 

— Šis bankas negali dalyvauti vykdant nusikaltimą. Jeigu jis pa- 
vogtas, tai... 

— Patikinu jus, jis nepavogtas. 

— Tad kaip jis... 

— Tarkime, kad jis paskolintas, gerai? 

— Betgi naudotis kieno nors kito pasu — vadinasi, nusižengti 
įstatymams. 

— Neapsistokime prie Jungtinių Valstijų imigracijos politikos, 
pone Van Tysenai. Tik gaukite skrydžių tvarkarašų. Aš išsirinksiu 
reisą. Naudodamasi banko sąskaita, jūsų mergaitė rezervuos vietą. 
Nurašykite nuo manosios sąskaitos likučio. Gaukite man automobilį 
ir vairuotoją. Ir už tai, jeigu norite, irgi nurašykite nuo manosios sąs- 
kaitos likučio. Viskas labai paprasta. 

Juk tai tik pasas. Velniai rautų, kiti klientai turi jų tris ar keturis. 
Van Tysenas sugrąžino jį Džoelui. 

— (Gerai, — tarė. — Dar ko nors? 

— Taip. Man reikia internetinio ryšio. Neabejoju, jūsų kompiu- 
teriai saugūs? 

— Visiškai. 


Jo elektroninis laiškas Nilui skambėjo taip: 


Grinčai, jei bent kiek lydės sėkmė, turėčiau šiąnakt atskristi į 
Jungtines Valstijas. Gauk šiandien naują mobilyjį. Neišleisk j0 

iš akių. Rytoj iš bat ryto baskambink į „Hilton“, „Marriott“ ir 
„Sberaton“ viešbučius Vašingtono centre. Pasiteirauk Džiovanio 
Pero. Tai aš. Šįryt pirmų pirmiausia naujuoju telefonu baskam- 
bink Karlui Pratui. Smarkiai spausk, kad iškviestų senatorių 
Klaiberną į K. A. Mes badengsime jo išlaidas. Pasakyk, kad tai 
svarbu. Paslauga senam draugui. Neklausyk jokių atsikalbinėji- 
mų. Kol grįšiu, elektroninių laiškų daugiau nebus. Markas. 


Van Tyseno kabinete greitomis suvalgęs sumuštinį ir atsigėręs 
kolos, Džoelas Bekmenas paliko banką, sėdėdamas greta vairuotojo 
blizgančiame žaliame ketverių durų BMW sedane, be to, kol jie pa- 
siekė „autobaną“ — laikydamas sau prieš veidą šveicarišką laikraštį. 
Vairuotojas buvo vardu Francas. Šis įsivaizdavo esąs Formulės 1 vil- 
tis, ir kai Džoelas leido suprasti, jog šiek tiek skubąs, Francas persi- 


rikiavo į kairiąją juostą ir paspaudė 150 km per valandą. 

13.55 DžoELAs BEKMENAS SĖDĖJO NEPAPRASTAI PLAČIOJE „LuFT- 
hansa“ boingo 747 pirmosios klasės sėdynėje, kai lėktuvas pradėjo 
atbulom slinkti nuo Miuncheno oro uosto įlaipinimo vartų. Tik šiam 
pajudėjus, jis išdrįso paimti šampano taurę, į kurią stebeilijo dešimt 
minučių. Iki laineris sustojo kilimo-tūpimo tako gale paskutinei 
patikrai, taurė jau buvo tuščia. Ratams atsiplėšus nuo tako dangos, 
Džoelas užsimerkė ir leido sau kelių valandų poilsio prabangą. 


TiksLiAI tuo pat metu, 7.55 standartiniu Rytų pakrantės laiku, 
jo sūnus išgyveno tokį stresą, jog mažne ėmė svaidyti daiktus. Kaipgi, 
velniai rautų, jam tuojau pat nusipirkti naują mobilųjį telefoną, pas- 
kui vėl paskambinti Karlui Pratui ir paprašyti šį atsidėkoti už senas 
paslaugas, kurių nebuvę, ir kažkaip įkalbėti pasitraukusį pensijon ir 

vaidingą seną senatorių iš Okrakouko, Šiaurės Karolinos, mesti visus 
savo darbus ir nedelsiant sugrįžti į miestą, kurio jis, matyt, baisiai ne- 
mėgo? O ką jau kalbėti apie savaime suprantama: jo, Nilo Bekmeno, 
kontoroje laukia įtempta darbo diena. Nieko tiek skubaus, kaip gel- 
bėti nenuspėjamą savo tėvą, bet vis dėlto dienotvarkė užgrūsta klien- 
tų ir kitų svarbių reikalų. 

Jis paliko „Jerry's Java“, užuot vykęs į savo kontorą, pasuko 
namo. Liza maudė jų dukterį ir jį išvydusi nustebo. 

— Kas atsitiko? — paklausė. 

— Turime pasikalbėti. Dabar. 

Jis pradėjo nuo paslaptingo laiško su Jorko, Pensilvanijoje, paš- 
to spaudu, perėjo prie 4000 dolerių paskolos, kad ir kaip tatai buvo 
sunku, paskui — prie „gudručio telefono“, užšifruotų elektroninių 
laiškų, papasakojo veik visą istoriją. Didžiam jo palengvėjimui, ji tai 
išklausė gana ramiai. 

— Reikėjo man pasakyti, — nesyk pakartojo jam. 

— Taip, aš gailiuosi. 

Nebuvo kivirčo, nei ginčų. Ištikimybė — vienas iš stipriausių jos 
bruožų. Tik pasakė: 

— Privalome jam padėti. 

Nilas apsikabino žmoną. 

— Jisai sugrąžins pinigus, — patikino ją. 

— Vėliau suksime galvas dėl pinigų. Jis pavojuje. 

— Aš irgi taip manau. 

— Gerai, tad koks pirmas žingsnis? 

— Paskambink į kontorą ir pasakyk, kad susirgau gripu, guliu 


lovoje. 


Visas jų pokalbis buvo pagautas tiesiogiai ir su visomis smulk- 
menomis mažutėlaičio mikrofono, „Mossad“ įtaisyto šviestuve virš 
tos vietos, kur juodu sėdėjo. Šis buvo sujungtas su siųstuvėlių, paslėp- 
tu namo pastogėje, o iš ten viskas perduodama į esantį už ketvirčio 
mylios aukšto dažnio imtuvėlį retai naudojamoje mažmeninės pre- 

kybos kontorėlėje, neseniai išsinuomotoje šešiems mėnesiams kažko- 
kio pono iš K. A. Čia technikas dusyk išklausė įrašą, paskui skubiai 
elektroniniu paštu nusiuntė savo teritoriniam agentui į Izraelio am- 
basadą Vašingtone. 

Nuo tada, kai daugiau nei prieš parą Bekmenas dingo iš Boloni- 
jos, įrengtos aplink jo sūnų „blakutės“ buvo dar stropiau sekamos. 

Nusiųstas į Vašingtoną elektroninis laiškas baigėsi Žodžiais: 
„Dž. B. grįžta namo“. 

Laimė, pokalbio su Liza metu Nilas nepaminėjo Džiovanio 
Fero pavardės. Deja, jis vis dėlto užsiminė apie du iš trijų viešbu- 
čių — „Marriott“ ir „Sheraton“. . 

Žiniai, kad Bekmenas grįžta, suteiktas didžiausias, koks tik 
buvo įmanoma, prioritetas. Rytų pakrantėje buvo dislokuoti vienuo- 
lika „Mossad“ agentų; visiems jiems įsakyta tučtuojau atvykti į K. A. 


Liza užvežė dukterį pas savo motiną, paskui abu su Nilu išrūko 
pietų link, į Šarlotsvilį, esantį už trisdešimties minučių kelio. Šiau- 
riniame miesto pakraščio prekybos centre jie surado „U. S. Cellular“ 
atstovybę. Čia atidarė sąskaitą, nusipirko mobilųjį telefoną ir per tris- 
dešimt minučių atsidūrė vėl kelyje. Liza vairavo, o Nilas mėgino su- 
rasti Karlą Pratą. 


PADEDANT geram šampano ir vyno kiekiui, Džoelui virš At- 
lanto pavyko kelias valandas numigti. Kai 16.30 lėktuvas nutūpė Ke- 
nedžio oro uoste, atsipalaidavimą pakeitė netikrumas ir būtinumas 
gręžiotis per petį. 

Imigracijos tarnybos punkte jis iš pradžių atsistojo kartu su 
grįžtančiaisiais tėvynėn amerikiečiais į gerokai trumpesnę eilutę. 
Mat kitoje tako pusėje laukianti minia savo didumu trikdė. Paskui 
susizgribo, apsidairė aplink, suskato tylomis keiktis ir nukurnėjo prie 
užsieniečių. 


Kaip gali būti toks kvailas? 

Storasprandis uniformuotas bernas iš Bronkso šūkavo žmo- 
nėms stoti šion, o ne kiton eilėn, be to, paskubėti. Sveikas atvykęs į 
Ameriką! Kai kurių dalykų jis nesiilgėjęs. 

Pasininkas susiraukęs įsispitrijo į Džiovanio pasą, betgi jis rau- 
kėsi, žvelgdamas ir į visų kitų. Džoelas iš po savo pigių saulės akinių 
atidžiai jį stebėjo. 

— Gal malonėtumėte nusiimti akinius? — paprašė pasininkas. 

— Cerfamente, — garsiai atsakė Džoelas, trokštantis įrodyti 
savo itališkumą. Jis nusiėmė akinius, sumirksėjo tartum apakintas, 
paskui pasitrynė akis, o pasininkas tuo pat metu stengėsi pamatyti jo 
veidą. Nenorom įmušė spaudą ir be žodžių sugrąžino jam pasą. Ka- 
dangi neturėjo ko deklaruoti, muitinės pareigūnai vos tepažvelgė į jį. 
Džoelas nuskubėjo per terminalą ir atsistojo į eilutę prie taksi. 

— Į Peno stotį, — pasakė. Taksistas panėšėjo į Faruką Chaną, 
jauniausiąjį iš trejeto, dar tik bernioką, ir nuo užpakalinės sėdynės jį 
tyrinėdamas Džoelas prisitraukė arčiau lagaminėlį. 

Slinkdami priešpriešiais piko valandos transporto spūsčiai, prie 
Peno stoties jie atsidūrė per keturiasdešimt penkias minutes. Jis nusi- 
pirko bilietą į „Amtrak“* K. A. krypties ekspresą, ir 19.00 iš Niujorko 


išvažiavo į Vašingtoną. 


TaxksI sustojo Brendivaino gatvėje, šiaurvakarinėje Vašingtono 
dalyje. Buvo veik vienuolikta valanda vakaro, ir daugelis prabangių 
namų dunksojo tamsūs. Bekmenas kalbino taksistą, kuris jau taisėsi 
atsilošęs nusnūsti. 

Kai išgirdo durų skambutį, ponia Prat gulėjo lovoje ir jau ruo- 
šėsi migti. Apsisiautusi chalatu nuskubėjo laiptais žemyn. Didžiumą 
naktų jos vyras miegodavo pusrūsyje, daugiausia todėl, kad knarkda- 
vo, bet taip pat ir todėl, kad per daug gėrė ir kamuodamasis nuo ne- 
migos. Ji spėjo, kad jis ten ir dabar. 

— Kas? — paklausė ji per vidaus telefoną. 


* Nacionalinė geležinkelių kompanija. 

— Džoelas Bekmenas, — atskriejo atsakas, ir ji palaikė tai pokštu. 

— Kas toks? 

— Dona, tai aš, Džoelas, prisiekiu. Atidaryk. 

Ji žvilgtelėjo pro durų „akutę“ ir neatpažino žmogaus. 

— Minutėlę, — pasakė, paskui nukurnėjo į pusrūsį, Karlas žiū- 
rėjo televizijos žinias. Netrukus jis, vilkis „Duke“ treningu ir su pis- 
toletu rankoje, atsidūrė prie durų 

— Kas ten? — per vidaus telefoną griežtai paklausė jis. 

— Karlai, čia aš, Džoelas. Nuleisk ginklą ir atidaryk duris. 

Dėl balso negalėjai apsirikti. Pratas atidarė duris, ir į jo gyveni- 
mą įžengė Džoelas Bekmenas — senasis košmaras vėl sugrįžo reika- 
lauti daugiau. Nebuvo apsikabinimų, rankų paspaudimų, bemaž nė 
šypsenos. Pratai tylomis tyrinėjo jį, nes atrodė toks pasikeitęs — ge- 
rokai liesesnis, plaukai tamsesni ir trumpesni, keisti drabužiai. Iš Do- 
nos jis tik susilaukė: 

— Ką čia veiki? 

— Geras klausimas, — šaltai atsakė jis, mat turėjo išankstinio 
plano pranašumą. Tie buvo užklupti visiškai nepasirengę. 

— Gal padėtum tą ginklą? 

Pratas padėjo pistoletą ant stalelio prie sienos. 

— Kalbėjaisi su Nilu? — paklausė Bekmenas. 

— Visą dieną. 

— Kas vyksta, Karlai? — paklausė Dona. 

— Iš tikrųjų nežinau. 

— Galime pasikalbėti? Štai kodėl aš čia. Daugiau nebepasitikiu 


telefonais. 

— Apie ką pasikalbėti? — griežtai paklausė ji. 

— Galėtum išvirti mums kavos, Dona? — maloniai paprašė 
Džoelas. 

— Velniai griebtų, ne. 

— Sukrapštyk kavos. 


Karlas trynėsi smakrą, vertindamas padėtį. 
— Dona, mudviem reikia pasikalbėti prie keturių akių. Seni ju- 
ridinės firmos reikalai. Paskui tau viską papasakosiu. 

Ji metė į juos abu ugningą žvilgsnį, kuris aiškiai bylojo „prasme- 
kit skradžiai“, paskui užtrinksėjo laiptais atgal. Jie įžengė į kabinetą. 
Karlas paklausė: 

— Ko nors išgersi? 

— Taip, ko nors stipraus. 

Karlas nuėjo prie gėrimų bariuko kampe ir įpylė gryno salykli- 
nio viskio — po dvigubą porciją. Padavė Džoelui taurelę ir nė nesi- 
stengdamas nusišypsoti tarė: 

— J sveikatą. 

— Į sveikatą. Gera tave matyti, Karlai. 

— Kurgi ne. Neturėjai pamatyti dar keturiolika metų. 

— Skaičiavai dienas, a? 

— Vis dar po tavęs valomės, Džoelai. Nukentėjo keletas gerų 
žmonių. Atleisk, kad mudu su Dona nesame itin sužavėti, tave išvydę. 
Neįstengiu prisiminti labai daug žmonių, kurie šiame mieste trokštų 
tave apkabinti. 

— Daugelis mielai mane nušautų. 

Karlas atsargiai paskersavo palikto priemenėje pistoleto link. 

— Negaliu dėl to sukti sau galvos, — toliau kalbėjo Bekme- 
nas. — Žinoma, norėčiau sugrįžti atgal ir kai ką pakeisti, bet neturiu 
tokios prabangos. Aš sprunku dėl savo gyvybės, Karlai, ir man reikia 
šiokios tokios pagalbos. 

— (Galbūt aš nenoriu veltis. 

— Neturiu teisės tave smerkti. Bet man reikia paslaugos, didelės 
paslaugos. Padėk man dabar, ir pažadu, daugiau niekad nebepasiro- 
dysiu prie tavo durų slenksčio. 

— Kitą sykį aš šausiu. 

— Kur senatorius Klaibernas? Pasakyk, kad jis dar gyvas. 

— Taip, dargi labai. Ir tau mažumėlę pasisekė. 

— Ka? 

— Jis čia, K. A. 

— Kodėl? š 

— Holis Meipelzas traukiasi — po šimto metų Senate. Šian- 
dien jo garbei rengiama puota. Mieste visi senieji draugeliai. 


BROKERIS 305 


— Meipelzas? Prieš dešimt metų jis jau seilėjo sau į sriubą. 

— K3 gi, dabar jau nebemato savo sriubos. Juodu su Klaibernu 
buvo neperskiriami bičiuliai. 

— Tu kalbėjaisi su Klaibernu? 

— Taip. 

— Ir? 

— Ko gero, gali būti sunku, Džoelai. Jis nenorėjo girdėti tavo 
vardo. Kažką užsiminė, kad turėtum būti sušaudytas už išdavystę. 

— Kad ir kaip ten, pasakyk, jog dabar galėtų tarpininkauti san- 
dėriui, kuris padėtų jam pasijausti tikru patriotu. 

— Kas per sandėris? 

— Karlai, aš turiu tą programinę įrangą. Visą paketą. Paėmiau 
šįryt iš vieno banko saugyklos Ciuriche, kur tūnojo daugiau kaip še- 
šerius metus. Abu su Klaibernu rytą ateikite pas mane į numerį, ir aš 
jums parodysiu. 

— Iš tikrųjų nenoriu to matyti. 

— Ne, nori. 

Pratas išsiurbė dvi uncijas škotiškojo. Nuėjęs prie baro, vėl prisi- 
pylė taurelę ir išlenkė dar vieną toksinę dozę, paskui paklausė: 

— Kada ir kur? 

— „Marriott“ viešbutyje, Dvidešimt antrojoje gatvėje. Numeris 
penki dvidešimt. Devintą ryto. 

— Kodėl, Džoelai? Kodėl turėčiau veltis? 

— Paslauga senam draugui. 

-— Nesu skolingas tau jokių paslaugų. O senas draugas jau seniai 
mane paliko. | 

— Prašau, Karlai. Atsivesk Klaiberną, ir iki vidudienio tu dingsi 
iš kadro. Pažadu, niekad daugiau manęs nebepamatysi. 

— Pažadas labai gundantis. 


Jis paprašė taksistą neskubėti. Jie važinėjosi Džordžtaunu, K 
gatve, — ligi vėlos nakties atidaryti restoranai, barai ir studentiš- 
kos užeigos, visi perpildyti smagiai gyvenančių žmonių. Buvo kovo 

22, žengė pavasaris. Oro temperatūra siekė apie šešiasdešimt penkis 
laipsnius“, ir studentai troško būti lauke, netgi vidur nakties. 

Taksi stabtelėjo prie I ir 14-osios gatvių sankryžos. Išilgai Niu- 
jorko aveniu, tolumoje, Džoelui buvo matyti senosios jo kontoros pa- 
statas. Kažkur ten, viršutiniame aukšte, kadaise jis valdė mažutę savo 
paties karalystę, pakalikai lakstė jam iš paskos, šoko pagal kiekvieną 
komandą. Tas laikas nekėlė nostalgijos, jį tik užliejo apmaudas dėl 
beprasmiško gyvenimo, praleisto vaikantis pinigų, perkantis draugus 
ir moteris, taip pat ir visus žaislus, kurių tik galėtų užsigeisti rimtas 
didelis tūzas. Jie važiavo toliau, pro begalę biurų pastatų, vienoje pu- 
sėje vyriausybinių, kitoje — lobistinių. 

Jis paprašė taksistą pasirinkti kitas gatves, kur vaizdai malonesni. 
Jie įsuko į Konstitucijos aveniu ir važiavo palei Molą**, pro Vašing- 
tono paminklą. Jo jaunėlė, Ana Li, metų metus meldė jį, kad pavasarį 
pavedžiotų ją po Molą3, kaip tėvai vedžioja kitus jos bendraklasius. Ji 
troško pamatyti poną Linkolną ir praleisti dieną Smitsono muzieju- 
je. Jis žadėdavo ir žadėdavo, kol jos nebeliko. Ana Li dabar gyvena 
Denveryje, pagalvojo jis, su vaiku, kurio jis taip ir neregėjęs. 

Kapitolijaus kupolui priartėjus, Džoelui staiga tapo gana. Toji 
trumpa ekskursija atminties taku slėgė. Jo gyvenimo prisiminimai 
pernelyg nemalonūs. 

— Vežkite mane į viešbutį, — paliepė jis. 

NILAS UŽKAITĖ PIRMĄJĮ KAVINUKĄ IR IŠĖJO LAUKAN, ANT VĖSIŲ VIDI- 

nio kiemelio plytų, iš kur gėrėjosi ankstyvo pavasario aušros grožiu. 
Jeigu tėvas iš tiesų pargrįžo į K. A., tai pusę septynių ryto tikrai 

nemiegos. Iš vakaro Nilas buvo įvedęs į naują savo mobilųjį Vašing- 


* Pagal Farenheitą, t, y apie 219 C. 
** Zhe. Mal! — seniausias JAV sostinės parkas, tarp Kapitolijaus ir Vašingtono paminklo. 

tono viešbučių telefonų numerius, ir saulei pasirodžius jis pradėjo 
nuo „Sheraton“. Jokio Džiovanio Fero. Paskui surinko „Marriott“. 

— Minutėlę, — pasakė telefonistė, paskui ėmė gausti kambario 
telefono šaukiniai. 

— Alio, — atsiliepė pažįstamas balsas. 

— Prašom Marką, — pasakė Nilas. 

— Čia Markas. Grinčas? 

— Taip. 

— Kur tu dabar? 

— Stoviu savo kiemelyje, pasitinku saulę. 

— O kokiu telefonu naudojiesi? 

— Naujutėlaičiu „Motorola“, kurį laikiau kišenėje nuo vakar, kai 
jį nusipirkau. 

— Tu tikras, kad jisai saugus? 

— Taip. 

Pauzė — Džoelas giliai atsikvėpė. 

— Gera girdėti tavo balsą, sūnau. 

— Taip pat ir tavo. Kaip kelionė? 

— Daug nuotykių. Gali atvykti į Vašingtoną? 

— Kada? 

— Šiandien, šįryt. 

— Žinoma, visi mano, kad man gripas. Kontoroje aš pridengtas. 
Kada ir kur? 

— Atvažiuok į „Marriott“, Dvidešimt antrojoje gatvėje. Aš- 
tuonios keturiasdešimt penkios įeik į vestibiulį, pasikelk liftu į šeštą 
aukštą, paskui laiptais nulipk į penktąjį. Kambarys penki dvidešimt. 

— Ar visa tai reikalinga? 

— Tikėk manimi. Ar gali pasinaudoti kitu automobiliu? 

— Abejoju. Nežinau, kas... 

— Lizos motinos. Pasiskolink iš jos, įsitikink, kad niekas ta- 
vęs neseka. Kai pasieksi miestą, pastatyk jį garaže prie Šešioliktosios, 
paskui pėsčias ateik į „Marriott“. Visąlaik žvalgykis už savęs. Jei pa- 
stebėsi ką nors įtartina, paskambink man ir mudu atšauksime pasi- 
matymą. 

Nilas apsidairė po kiemą, baimindamasis išvysti prie jo besiarti- 
nančius agentus juodais kostiumais. Iš kur jo tėvas pasigavo tą nuo- 
tykinį siužetą? Galbūt per tuos šešerius metus vienutėje? Iš gausybės 
romanų apie šnipus? 

— Tu klausaisi? — nutraukė jo mintis Džoelas. 

— Taip, taip. Važiuoju. 


Arka Klaibernas atrodė kaip Žmogus, visą gyvenimą pralei- 
dęs Žvejybiniame kateryje, o ne kaip toks, kuris trisdešimt ketverius 
metus darbavosi Jungtinių Valstijų Senate. Šimtus metų jo protėviai 
žūklavo palei Auter Benksą, Šiaurės Karolinoje, netoliese jų namų 
Okrakouke. Aira irgi būtų daręs tą pat, jeigu ne jo šeštosios klasės 
mokytojas, kuris įžvelgė nepaprastą savo mokinio IK?*. Stipendija į 
Čeipel Hilą** ištraukė jį iš namų. Dar viena, į Jeilį, padėjo įgyti ma- 
gistro laipsnį. Trečioji, į Stanfordą, pridūrė prie jo pavardės daktaro 
titulą. Jis patenkintas dėstė ekonomiką Deividsono koledže, kol buvo 
iškeltas kaip kompromisinis kandidatas ir atsidūrė Senate užimti ne- 
tikėtai atsilaisvinusiai vietai. Paskui nenorom sutiko kandidatuoti 
visai kadencijai, ir kitus tris dešimtmečius kaip įmanydamas bandė 
palikti Vašingtoną. Septyniasdešimt vienerių jis galop pasitraukė. Pa- 
likęs Senatą, galėjo puikuotis stebėtinu Jungtinių Valstijų žvalgybos 
išmanymu, kuriuo joks kitas politikas nepajėgė jam prilygti. 

Jisai sutiko atvykti su Karlu Pratu, senu draugeliu iš teniso klu- 
bo, į „Marriott“ vien iš smalsumo. Žinojo, kad „Neptūno“ mįslė taip 
ir liko neišaiškinta. Tiesą sakant, penkerius metus jis jau buvo atito- 
lęs nuo šių reikalų, o per tą laiką bemaž kasdien žvejojęs, laimingas, 
kad gali išplaukti su savo kateriu ir traluoti vandenis nuo Hateraso 
iki Lukauto kyšulių. 

Savo karjeros Senate saulėlydžio metu stebėjo Džoelą Bekme- 
ną, tampantį naujausiu rykliu ilgoje virtinėje įtakingų lobistų, tobu- 


* Intelekto koeficientas. 
* Angl. Cape/ Hi// — miestukas netoliese Pidmonto, kuriame yra Siaurės Karolinos univer- 
sitetas. 

linančių meną už didžiulius atlygius išsukinėti rankas. Jam jau bepa- 
liekant Vašingtoną, buvo aptiktas negyvas Džeisis Habardas — dar 
vienas smauglys, kuris gavo, ko nusipelnęs. 

Gali išsiversti be tokios padermės. 

520-ojo numerio durys atsidarė, jis įėjo paskui Karlą Pratą vi- 
dun ir atsidūrė akis į akį su pačiu velniu. 

Bet „velnias“ buvo gana malonus, stebėtinai mandagus, visai ki- 
tas žmogus. Štai ką daro kalėjimas. 

Džoelas prisistatė pats ir supažindino senatorių Klaiberną su 
savo sūnumi Nilu. Kaip priklauso, deramai paspaustos rankos, išsa- 
kytos padėkos. Stalas mažame viešbučio numeryje buvo nuklotas py- 
ragaičiais, kava ir sultimis. Aplinkui laisvu ratu pristumtos keturios 
kėdės, visi atsisėdo. 

— Tai neturėtų ilgai trukti, — prabilo Džoelas. — Senatoriau, 
man reikia jūsų pagalbos. Nenutuokiu, kiek jums žinoma apie gan 
bjaurų reikalą, per kurį sėdau keleriems metams. 

— Esmę žinau, bet visada buvo klausimų. 

— Beveik esu tikras, kad žinau atsakymus. 

— Kieno ta palydovinė sistema? 

Džoelas nepajėgė nusėdėti vietoje. Nuėjo prie lango, pažvelgė į 
niekur, paskui giliai įkvėpė oro. 

— Ji buvo sukurta Raudonosios Kinijos, už astronominę kainą. 
Konvencine ginkluote kinai toli nuo mūsų atsilikę, tad daug išlai- 
dauja aukštosios technologijos dalykams. Jie pavogė kai ką iš mūsų ir 
sėkmingai iškėlė į dangų tą sistemą, pramintą „Neptūnu“. CŽV nie- 
ko nežinojo. 

— Kaip jiems tai pavyko? 

— Nesudėtinga technologija — miškų gaisrai. Vieną naktį 
šiaurinėje provincijoje padegė dvidešimt tūkstančių akrų miškų. Kilo 
didžiulis dūmų debesis, ir šio priedangoje paleido tris raketas, kiek- 
vieną su trimis Žemės palydovais. 

— Sykį taip padarė rusai, — priminė Klaibernas. 

— Ir liko apdumti savo paties triuko. Jie irgi nepastebėjo „Nep- 
tūno“, niekas nepastebėjo. Nė vienas žmogus pasaulyje nežinojo, kad 
toks egzistuoja, kol mano klientai atsitiktinai jo neaptiko. 

— Tie studentai iš Pakistano. 

— Taip, ir visi trys negyvi. 

— Kas juos nužudė? 

— Įtariu Raudonosios Kinijos agentus. 

— Kas nužudė Džeisį Habardą? 

— Tie patys. 

— Ir kaip arti tie žmonės yra prie jūsų? 

— Arčiau, nei man norėtųsi. 

Klaibernas siekė spurgos, o Pratas ištuštino stiklinę apelsinų 
sulčių. Džoelas tęsė: 

— Aš turiu programinę įrangą — „JAM“, kaip jie šią pavadino. 
Buvo tik vienas egzempliorius. 

— Tas, kurį mėginote parduoti? — paklausė Klaibernas. 

— Taip. Ir aš iš tikrųjų noriu jo atsikratyti. Yra pernelyg mirti- 
nas, ir aš žūtbūt trokštu jį atiduoti. Tik nežinau, kas turėtų gauti. 

— Ką pasakysite dėl CŽV? — paklausė Pratas, tik todėl, kad ką 
nors pasakytų, nes iki šiol visą laiką tylėjo. 

Klaibernas jau purtė galvą — ne. 

— Negaliu jais pasitikėti, — atsakė Džoelas. — Tedis Meinardas 
išrūpino man malonę vien tam, kad galėtų patogiai sėdėti ir stebėti, 
kaip kas nors kitas mane nužudo. Dabar ten laikinasis direktorius. 

— Ir naujas prezidentas, — pridūrė Klaibernas. — CŽV šiuo 
metu jovalas. Aš prie jos nesiartinčiau, — sulig tais žodžiais senato- 
rius peržengė ribą — tapo patarėju, o ne vien tik smalsiu žiūrovu. 

— Su kuo man kalbėtis? — paklausė Džoelas. — Kuo galiu pa- 
sitikėti? 

— GŽV — Gynybos departamento žvalgybos valdyba, — ne- 
dvejodamas pareiškė Klaibernas. — Ten vyriausias žmogus — majo- 
ras Vesas Roulendas, mano senas draugas. 

— Kiek laiko jis jau ten? 

Klaibernas sekundėlę pagalvojo, paskui atsakė: 

— Dešimt, gal dvylika metų. Turi didžiulę patirtį, gudrus kaip 
velnias. Ir padorus vyras. 


— Galite su juo pasikalbėti? 

— Taip, mudu palaikėme ryšius. 

— Arjis nepraneš CŽV direktoriui? — paklausė Pratas. 

— Taip, visi praneša. Dabar esama bent penkiolikos įvairių žval- 
gybos valdybų — dvidešimt metų aš su tuo kovojau — ir pagal įsta- 
tymą jos visos atsiskaito CŽV. 

— Vadinasi, Vesas Roulendas paims, ką jam atiduosiu, ir papa- 
sakos CŽV? — paklausė Džoelas. 

— Kitos išeities jis neturi. Bet esama įvairių būdų, kaip šiuo at- 
veju elgtis. Roulendas protingas žmogus ir išmano politinius žaidi- 
mus. Štai kodėl taip ilgai išsilaikė. 

— Galite suorganizuoti mūsų susitikimą? 

— Taip, tačiau kas gi per susitikimą įvyks? 

— Numesiu Roulendui „JAM“ ir pabėgsiu iš pastato. 

— O mainais už tai? 

— Sandėris lengvas, senatoriau. Aš nenoriu pinigų. Tik šiek tiek 
pagalbos. 

— Kokios? 

— Verčiau pageidaučiau tai aptarti su juo. Žinoma, jums daly- 
vaujant. 

Pokalbis trumpam nutrūko — Klaibernas įsistebeilijo į grindis, 
svarstydamas viską už ir prieš. Nilas, nuėjęs prie stalo, pasiėmė ra- 
guolį. Džoelas vėl įsipylė kavos. Pratas, matyt, pagiringas, dorojo dar 
vieną stiklinę apelsinų sulčių. 

Galiausiai Klaibernas atsilošė į kėdės atkaltę ir prašneko: 

— Spėju, jog tai skubu? 

— Daugiau negu skubu. Jeigu majorą Roulendą būtų galima 
surasti, norėčiau pasikalbėti su juo tuojau pat. Bet kur. 

— Neabejoju, jis mes visus darbus. 

— Telefonas štai ten. 

Klaibernas atsistojo ir nuėjo prie rašomojo stalo. Pratas atsi- 
krenkštė. 

— Klausykite, vyručiai, — tarė jis, — šioje žaidimo vietoje aš 
linkęs pasitraukti. Daugiau nebenoriu klausytis. Nenoriu tapti liudy- 
toju, kaltinamuoju ar dar kokia nors auka. Tad, jeigu tik man atleisite, 
grįžtu savo kontoron. 

Nelaukė, kol jam bus atsakyta. Prašapo akimoju, trinkteldamas 
durimis. Jie kelias sekundes spoksojo, tokio staigaus pasitraukimo 
šiek tiek nustebinti. 

— Vargšelis Karlas, — nusistebėjo Klaibernas. — Visada bijo 
savo šešėlio, — jis prisitraukė telefoną ir ėmėsi veikti. 

Ketvirto skambučio metu, ir antrojo — tiesiai į Pentagoną, 
Klaibernas pridengė delnu telefono ragelį ir pasakė Džoelui: 

— Pageidaujama susitikti Pentagone. 

Džoelas jau purtė galvą: 

— Ne, neketinu ten eiti su programine įranga, kol nebus sando- 
rio. Paliksiu kur nors ir įteiksiu jiems vėliau, bet su ja tenai neisiu. 

Klaibernas persakė jo žodžius, paskui ilgai klausėsi. Galiausiai, 
vėl pridengęs delnu telefono ragelį, paklausė: 

— Ta programa, į ką ji įrašyta? 

— Į keturis diskus, — atsakė Džoelas. 

— Suprantate, jie turi įsitikinti, ar tai tikra. 

— Gerai, pasiimsiu į Pentagoną du diskus. Tai bus pusė. Jie ga- 
lės greitomis pažiūrėti. 

Užsikniaubęs ragelį, Klaibernas pakartojo Džoelo sąlygas. Vėl 
ilgai klausėsi, paskui metė Džoelui: 

— Ar parodysite man diskus? 

— Taip. 

Buvęs senatorius nutraukė pokalbį, perjungdamas telefoną į 
laukimo režimą, o Džoelas tuo metu pasiėmė lagaminėlį, iš kurio iš- 
kėlė voką, paskui keturis diskus ir padėjo šiuos ant lovos, kad Nilas ir 
Klaibernas galėtų pamatyti. Klaibernas vėl palinko į telefoną: 

— Aš žvelgiu į keturis diskus, — pranešė. — Ponas Bekmenas 
mane tikina, kad čia yra būtent tai, kas turi būti, — atsakęs kelias mi- 
nutes jis klausėsi, paskui vėl nuspaudė mygtuką „laukti“. — Jie nori, 
kad tuojau pat atvyktume į Pentagoną. 

— Važiuojam. 

Klaibernas padėjo ragelį. 

— Dalykai ten šuoliuote šuoliuoja, — konstatavo. — Manau, 
vaikinai sujaudinti. Tad važiuojam? 

— Po penkių minučių susitiksime vestibiulyje, — pasakė Džoelas. 

Durims už Klaiberno užsidarius, Džoelas greitai susirinko dis- 
kus ir du iš jų įsikišo švarko kišenėn. Kitus du — trečiąjį ir ketvirtąjį 
numerį — padėjo atgal į lagaminėlį ir įteikė jį Nilui tardamas: 

— Kai mes išvažiuosime, nueik prie registratūros ir gauk kitą 
kambarį. Pareikalauk, kad nori tuoj pat apsigyventi. Nueik į tą kam- 
barį, atsiųsk man žinutę ir pasakyk, kur esi. Lik ten, iki aš tau pa- 
skambinsiu. 

— Be abejo, tėti. Tikiuosi, žinai, ką darai. 

— Tik prasuku sandėrį, sūnau. Kaip senais laikais. 


TaxsI juos paliko prie pietinės Pentagono automobilių aikšte- 
lės, netoliese metro stoties. Du uniformuoti majoro Roulendo per- 
sonalo nariai laukė su įgaliotinių pažymėjimais ir instrukcijomis. Jie 
pravedė juodu pro apsaugos patikras, kur buvo nufotografuoti ir gavo 
laikinas asmens tapatybės korteles. Visos šios procedūros metu Klai- 
bernas niurzgėjo, kaip senaisiais laikais buvę lengva. 

Kas, kad senaisiais laikais buvę geriau, bet jis sparčiai iš skep- 
tiško kritiko tapo pagrindiniu žaidėju ir visiškai įsitraukė į Bekmeno 
planą. Jiems Žygiuojant plačiais antro aukšto koridoriais, Klaibernas 
dalijosi prisiminimais apie tai, koks paprastas buvęs gyvenimas, kai 
būta tik dviejų supervalstybių. Mes visada turėjome sovietus. Blogiu- 
kus būdavę lengva identifikuoti. 

Jie užlipo laiptais į trečią aukštą, C sparną, ir pro kelias duris 
štabo karininkų buvo įvesti į biurų kompleksą, kur jų akivaizdžiai 
laukta. Čia pat laukė ir majoras Roulingas, stovintis kiek nuošaliau. 
Apie šešiasdešimties, su savąja chaki uniforma tebeatrodė pasitem- 
pęs ir geros fizinės būklės. Visi supažindinti, ir jis pakvietė juos į pa- 
sitarimų salę. Šios viduryje, viename ilgo ir plataus stalo gale, triūsė 
trys technikai, tikrindami didelį kompiuterį, kuris, matyt, buvo ką tik 
įridentas. 

Majoras Roulendas paprašė Džoelą leisti dalyvauti dviem jo pa- 
dėjėjams. Kodėl gi ne. Džoelas neprieštaravo. 

— Jūs ne-prieš, jei susitikimą mes įrašinėsime į vaizdajuostę? — 
paklausė Roulendas. 

— Kokiu tikslu? — paklausė Džoelas. 

— Tik tam, kad turėtume juostą, jeigu kam nors aukščiau užeitų 
noras pamatyti. 

— Pavyzdžiui, kam? 

— Galbūt prezidentui. 

Džoelas pažvelgė į Klaiberną, savo vienintelį — ir geriausiu at- 
vejų netvirtą — draugą salėje. 

— O kaip CŽV? — paklausė Džoelas. 

— (Galimas daiktas. 

— Vaizdajuostę išmeskime iš galvos, bent pradžiai. Galbūt kaž- 
kuriuo susitikimo metu mes sutarsime įjungti kamerą. 

— Priimtina. Kavos ar gaiviųjų gėrimų? 

Niekas nebuvo ištroškęs. Majoras pasiteiravo kompiuterio tech- 
nikų, ar jų aparatūra parengta. Taip, buvo parengta, ir jis paprašė juos 
apleisti salę. 

Džoelas ir Klaibernas sėdėjo vienoje pasitarimų stalo pusėje, 
Roulendas su dviem savo pavaduotojais iš šonų — kitoje. Visi trys 
turėjo automatinius plunksnakočius ir bloknotus, pasirengę užsiraši- 
nėti. Džoelas ir Klaibernas neturėjo nieko. 

— Pradėkime ir baikime pokalbį apie CŽV, — prašneko Bek- 
menas, pasiryžęs vadovauti visam vyksmui. — Kaip aš suprantu įsta- 
tymus ar bent tai, kokie čia kadaise dėdavosi reikalai, visai žvalgybi- 
nei veiklai vadovauja CŽV direktorius. 

— Tai tiesa, — patvirtino Roulendas. 

— Kaip pasielgsite su informacija, kurią tuojau jums atskleisiu? 

Majoras paskersavo dešinėn, ir žvilgsnis, kuriuo apsimainė su 
savo pavaduotoju, išdavė daug netikrumo. 

— Kaip jūs sakėte, sere, direktorius turi teisę Žinoti ir gauti viską. 

Bekmenas nusišypsojo ir atsikrenkštė. 

— Majore, CŽV mėgino suorganizuoti, kad būčiau nužudytas, 
aišku? Ir, kiek Žinau, tebemedžioja mane. Tiems tipams Langlyje iš 
manęs nedaug naudos. 


BROKERIS 315 


— Meinardo nebėra, pone Bekmenai. 

— Ir kažkas užėmė jo vietą. Man nereikia pinigų, majore. Noriu 
apsaugos. Pirmiausia noriu, kad savoji valdžia paliktų mane ramybėje. 

— Tatai galima sutvarkyti, — autoritetingai pareiškė Roulendas. 

— Ir man reikia pagalbos dėl kelių kitų. 

— Kodėl mums nepapasakojate visko, pone Bekmenai? Kuo 
daugiau mes žinosime, tuo geriau galėsime jums padėti. 

Išskyrus Nilą, Džoelas Bekmenas nepasitikėjo jokiu kitu žmo- 
gumi visame pasaulyje. Bet atėjo metas pakloti viską ant stalo ir tikė- 
tis geriausia. Persekiojimas baigėsi; nebebuvo kur bėgti. 

Jis pradėjo nuo paties „Neptūno“ ir papasakojo, kaip šis buvo 
sukurtas Raudonosios Kinijos, kaip iš dviejų gynybos departamen- 
to rangovų buvo pavogta technologija, kaip šis, pasitelkus priedangą, 
buvo iškeltas dangun ir likę apgauti ne tik amerikiečiai, bet ir rusai, 
britai bei izraeliečiai. Išdėstė ilgą istoriją apie tris pakistaniečius — 
apie jų nelemtą atradimą, baimę dėl to, ką aptiko, smalsumą, kad gali 
palaikyti su „Neptūnu“ ryšį, ir apie jų genialumą sukuriant progra- 
minę įrangą, kuria būtų galima paveikti ir neutralizuoti. tą sistemą. 
Griežtai atsiliepė apie lengvabūdišką savo godumą, kai stengėsi par- 
duoti „JAM“ įvairioms vyriausybėms, vildamasis užkalti pinigų dau- 
giau, nei bet kas galėtų svajoti. Kirto iš peties, prisimindamas Džeisio 
Habardo beatodairiškumą ir jųdviejų kvailus planus kam nors iškišti 
savąją prekę. Nė kiek nedvejodamas jis pripažino savo klaidas ir pri- 
siėmė visą atsakomybę už sumaištį, kurią sukėlė. Paskui varė toliau. 

Ne, rusams buvo neįdomu, ką jis stengėsi parduoti. Jie turėjo sa- 
vus Žemės palydovus ir neišgalėjo derėtis dėl daugiau. 

Ne, izraeliečiai taip ir nesudarę sandėrio. Buvę šio prieigose, pa- 
kankamai arti, kad žinotų, jog priekyje šmėkšo sandėris su saudais. 
Šie žūtbūt troško „JAM“ nusipirkti. Turėjo kelis nuosavus Žemės pa- 
lydovus, bet nieko panašaus, kas prilygtų „Neptūnui“. 

Niekas negalėjo prilygti „Neptūnui“ — netgi naujausia ameri- 
kiečių dirbtinių Žemės palydovų karta. 

Saudai netgi matė tuos keturis diskus. Griežtai kontroliuojamo 
eksperimento metu dviem jų slaptosios tarnybos agentams tie trys 

pakistaniečiai pademonstravo savąją programinę įrangą. Tai įvyko 
Merilando universiteto miestelio kompiuterių laboratorijoje, ir sean- 
sas pavyko puikiai bei įtikinamai. Ten dalyvavo Bekmenas, taip pat ir 
Džeisis Habardas. 

Saudai už „JAM“ pasiūlė 100 milijonų dolerių. Habardas, kuris 
įsivaizdavo esąs artimas saudų draugas, per derybas buvo svarbiausias 
asmuo. Sumokėtas „transakcijos honoraras“ — 1 milijonas dolerių, 
pinigai pervesti į vieno Ciuricho banko sąskaitą. Bekmenas ir Ha- 
bardas savo ruožtu pareikalavo pusės milijardo. 

Ir tada ištrūko visi velniai. Federaliniai pareigūnai puolė su areš- 
to orderiais, oficialiais kaltinimais, tyrimais, ir saudai išsigando. Ha- 
bardas buvo nužudytas, Džoelas paspruko į kalėjimo prieglobstį, pa- 
likdamas paskui save platų sugriovimų taką ir kai kuriuos įsiutusius 
ir griežiančius dantį žmones. 


KzETURIASDEšIMT penkių minučių trukmės ataskaita baigta 
niekam nepertraukinėjant. Džoelas galiausiai nutilo. Trejetas kitoje 
stalo pusėje nieko neužsirašinėjo. Pernelyg įdėmiai klausėsi. 

— Manau, mes galime pasikalbėti su izraeliečiais, — pasakė 
majoras Roulendas. — Jeigu jie bus įtikinti, kad saudai niekada ne- 
gaus „JAM“ į rankas, tai tuomet viskas klosis gerokai lengviau. Mes 
daug metų su jais diskutavome. Pagrindinė tema būdavo „JAM“. Vi- 
siškai neabejoju, juos bus galima nuraminti. 

— O kaip saudai? 

— Jie irgi apie tai klausinėjo aukščiausiuose lygmenyse. Šiais 
laikais mes turime su jais daug bendrų interesų. Tikiu, jie atsipalai- 
duos, kai sužinos, kad tai pas mus ir niekam kitam nepateks. Gerai 
pažįstu saudus ir manau, kad jie viską nurašys kaip prastą sandėrį. 
Tik šioks toks klausimėlis dėl transakcijos honoraro. 

— Milijonas baksų jiems smulkmena. Apie tai nė neverta kal- 
bėti. 

— Puiku. Taigi, manau, lieka kinai. 

— Turite kokių nors minčių? 

Klaibernas iki šiol tylėjo. Tad dabar, pasirėmęs alkūnėmis, pa- 
linko priekin: 

— Mano nuomone, jie niekada to neužmirš, — pasakė jis. — 
Jūsų klientai faktiškai užgrobė milžiniškos dolerių vertės sistemą ir 
padarė šią beverte be jų programinės įrangos. Kinai turi skriejančius 
padangėse devynis geriausius iš kada nors sukurtų dirbtinių Žemės 
palydovų ir negali jais naudotis. Tad neketina atleisti ar užmiršti, ir, 
tiesą sakant, nedera jų smerkti. Deja, delikačiuose žvalgybos reika- 
luose mes turime nedaug svertų, kuriais galėtume paveikti Pekiną. 

Majoras Roulendas linksėjo. 

— Deja, turiu sutikti su senatoriumi. Galime leisti jiems su- 
žinoti, kad ta programinė įranga pas mus, bet šio dalyko jie niekad 
neužmirs. 

— Aš jų nesmerkiu. Tik stengiuosi išlikti gyvas, štai kas. 

— Padarysime, ką galėsime, dėl kinų, bet veikiausiai tai bus ne- 
daug. 

— Štai sandėris, ponai. Duokite žodį, kad pašalinsite nuo mano. 
galvos CŽV ir kad veiksite greitai, nuramindami izraeliečius ir sau- 
dus. Padarykite viską, kas įmanoma, dėl kinų, bet, kaip suprantu, tai 
gali būti labai mažai. Ir duokite man du pasus — vieną Australijos, 
kitą Kanados. Kai tik jie bus gatavi, ir šiandien popiet tatai nebus per 
greit, jūs atnešite man, o aš įteiksiu kitus du diskus. 

— Sutarta, — tarė Roulendas. — Bet, žinoma, mums reikia 
žvilgtelti į tą programą. 

Džoelas siekė kišenėn ir ištraukė pirmąjį bei antrąjį diskus. 
Roulendas vėl pašaukė vidun kompiuterių technikus, ir visa grupė 
susispietė apie didelį monitorių. 


„Mossap“ agentui, kodiniu vardu Albertas, pasirodė, kad pa- 
matė Nilą Bekmeną, įeinant; į „Marriott“ viešbučio 22-ojoje gatvėje 
vestibiulį. Jis paskambino savo viršininkui, ir per trisdešimtį minučių 
du kiti agentai atsidūrė viešbučio viduje. Albertas po valandos vėl pa- 
matė Nilą Bekmeną, kai šis, nešinas lagaminėliu, kurio anksčiau ne- 

turėjo, išniro iš lifto, nuėjo prie registratūros ir, regis, užpildė registra- 
cijos blanką. Paskui, išsitraukęs piniginę, padavė kreditinę kortelę. 

Paskui sugrįžo į liftą, ir Albertas kelias sekundes pavėlavo įlipti 
kartu su juo. 

Žinia, kad Džoelas Bekmenas veikiausiai apsistojo „Marriott“ 
viešbutyje prie 22-osios gatvės, buvo nepaprastai svarbi, tačiau taip 
pat kėlė ir didžiulių problemų. Pirma, užmušti amerikietį Ameri- 
kos žemėje buvo tokia subtili operacija, jog derėjo pasikonsultuoti su 
ministru pirmininku. Antra, ir pats nužudymas buvo logistikos koš- 
maras. Viešbutyje — šeši šimtai kambarių, daugybė svečių, daugybė 
tarnautojų, daugybė lankytojų, vyksta ne mažiau kaip penki suvažia- 
vimai. Tūkstančiai galimų įvykio liudininkų. 

Tačiau planas greitai susidėliojo. 

VisI SU SENATORIUMI NUĖJO PRIEŠPIEČIŲ Į VIENĄ VIETNAMIEČIŲ 
delikatesinę netoliese, Diupono žiedo gilumoje, vietoje, kuri, kaip 
jie manė, esanti saugi nuo lobistų ir politikos senbuvių, galinčių pa- 
matyti juos kartu ir paskleisti vieną iš sensacingų gandų, kuris ge- 
rokai išjudindavo miestą ir neleisdavo bruzdesiui nurimti. Valandą, 
kol juodu galynėjosi su pagardintais prieskoniais lakštiniais, kiek per 
aštriais, jog galėtum valgyti, Džoelas ir Nilas klausėsi begalinių seno 
žvejo iš Okrakouko istorijų apie jo šlovės laikus Vašingtone. Jis ne 
vieną syki pakartojo, jog nesiilgi politikos, bet prisiminimai apie tas 
dienas buvo kupini intrigos, humoro ir daugybės draugysčių. 
Klaibernas dieną pradėjo mąstydamas, kad kulkos į galvą Džoe- 
lui Bekmenui per maža, bet kai priešais kavinę ant šaligatvio jie buvo 
beatsisveikiną, jis meldė šį būtinai atvykti pasižiūrėti katerio ir kartu 
atsivežti savo sūnų. Džoelas nežvejojo nuo vaikystės ir žinojo, kad 
niekad neištaikys apsilankyti Auter Benkse, tačiau grynai iš dėkin- 


gumo pažadėjo pasistengti. 

Džoelui galimybė gauti kulką į kaktą buvo arčiau, nei kada nors 
sužinosiąs. Žingsniuodami po priešpiečių Konektikuto aveniu, abu 
su Nilu buvo atidžiai sekami „Mossad“. Išnuomotame dengtame 
sunkvežimyje sėdėjo pasirengęs snaiperis. Tačiau galutinis pritarimas 
tebekybojo Tel Avive. Be to, šaligatvyje buvo pilna žmonių. 

Sklaidydamas savajame viešbučio numeryje geltonuosius pus- 
lapius, Nilas aptiko vyriškos aprangos parduotuvę, kuri reklamavosi 
galinti žaibiškai pakeisti išorę. Jis troško padėti — tėvui žūtbūt rei- 
kėjo naujų drabužių. Džoelas nusipirko tamsiai mėlyną trijų dalių 
kostiumą, baltus išeiginius marškinius, du kaklaraiščius, keletą cha- 
ki spalvos tvido kelnių, šiaip kasdienių drabužių ir — kokia laimė! 
— dvi poras juodų išeiginių batų. Iš viso kainavo 3100 dolerių, ir jisai 
sumokėjo grynaisiais. Boulingo batai palikti šiukšlių krepšyje, nors 
pardavėjas atsiliepė apie šiuos gana palankiai. 

Lygiai 16.00, Masačusetso aveniu sėdėdamas „Starbucks“ kavi- 
nukėje, Nilas išsitraukė mobilųjį ir surinko majoro Roulendo pasaky- 
tąjį numerį. Perdavė telefoną tėvui. 

Atsiliepė pats Roulendas. 

— Mes jau pakeliui, — pasakė jis. 

— Kambarys penki dvidešimt, — metė Džoelas, stebėdamas 
geriančiuosius kavą. 

— Kiek atvyksta? 

— Nemaža grupė. 

— Man nesvarbu, kiek atsivežate, tik palikite visus kitus vesti- 
biulyje. 

— (Gerai, taip ir padarysiu. 

Juodu metė kavą ir dešimt kvartalų nupėsčiavo atgal į „Mar- 
riott“, kiekvieną abiejų žingsnį atidžiai stebint gerai ginkluotiems 
„Mossad“ agentams. Tel Avive — vis nieko. 

Bekmenai jau kelias minutes buvo numeryje, kai į duris pasi- 
beldė. 

Džoelas nervingai dirstelėjo į sūnų, kuris sustingo ir atrodė toks 
pat sunerimęs kaip ir tėvas. Taip, galimas daiktas, tarė sau Džoelas. 
Epinė kelionė, kuri prasidėjo Bolonijos gatvėse pėsčiomis, paskui tak- 

si, tada autobusu į Modeną, paskui vėl taksi iki pat Milano, dar šiek 
tiek pasivaikščiojimų, taksi, paskui traukiniu į Štutgartą, netikėtai už- 
sukant į Cugą, kur dar vienas taksistas už grynuosius pristatė jį į Ciu- 
richą, du tramvajai, paskui Francas ir žaliasis BMW, lekiantis 150 km 
per valandą iki pat Miuncheno, iš kur šiltas ir svetingas „Lufthansa“ 
glėbys pargabeno jį tėvynėn. Galimas daiktas, tai kelio pabaiga. 

— Kas ten? — paklausė Džoelas, žengdamas prie durų. 

— Vesas Roulendas. 
pęs oro, jis atidarė duris. Majoras dabar vilkėjo sportiniu švarkeliu su 
kaklaraiščiu, buvo vienut vienas ir tuščiomis rankomis. Bent atrodė 
esąs vienas. Džoelas žvilgtelėjo į koridorių ir toliau pamatė žmones, 
bandančius pasislėpti. Jis greitai uždarė duris ir supažindino Nilą su 
Roulendu. 

— Štai pasai, — tarė Roulendas, siekdamas švarko kišenen ir 
ištraukdamas du padirbtus pasus. Pirmasis buvo tamsiai mėlynu vir- 
šeliu ir įspaustomis auksinėmis raidėmis AUSTRALIA. Džoelas 
atvertė jį ir pirmiausia pažvelgė į fotografiją. Technikai paėmė Pen- 
tagono apsaugos padarytą fotografiją, smarkiai pašviesino plaukus, 
pašalino akinius bei keletą raukšlių ir išgavo gan gerą atvaizdą. Pasas 
išduotas jam kaip Saimonui Vilsonui Mekevojui. 

— Neblogai, — pakomentavo Džoelas. 

Antrojo viršeliai buvo dar tamsesnio mėlynumo, su viršutiniaja- 
me įspaustomis auksinėmis raidėmis CANADA. Ta pati fotografija 
ir kanadietiška pavardė — Janas Reksas Hateborou. Džoelas prita- 
riamai linktelėjo ir padavė pasižiūrėti Nilui. 

— Šiokį tokį rūpestį kelia didžiojo žiuri tyrimas, atliekamas dėl 
malonės skandalo, — pasakė Roulendas. — Mes anksčiau apie tai 
nekalbėjome. 

— Majore, abu mes žinome, kad aš negsivėlęs į tą reikalą. Ti- 
kiuosi, CŽV įtikins vaikinus ten, Huverio pastate, kad esu švarus. 
Visai nenutuokiau, kad veikiama, siekiant išrūpinti man malonę. Tai 
ne mano skandalas. 

— Galite būti pakviestas stoti priešais didįjį Žiuri. 

— Puiku. Mielai sutiksiu. Tatai truks labai trumpai. 

Roulendas atrodė patenkintas. Buvo tik pasiuntinys. Jis ėmė 
dairytis suderėtos prekės, dėl kurios atvykęs. 

— Nagi, dabar dėl tos programinės įrangos... — pradėjo jis. 

— Jos čia nėra, — pertraukė Džoelas, visai be reikalo daryda- 
mas iš to dramą. Linktelėjo sūnui, ir šis paliko kambarį. — Minutė- 
lę, — pasakė Roulendui, kurio antakiai buvo bekylą aukštyn, o akys 
susiaurėjo. 

— Kokia nors problema? — paklausė jis. 

— Visai ne. Paketas kitame kambaryje. Atleiskite, bet aš per il- 
gai elgiausi kaip šnipas. 

— Neblogas įprotis jūsų padėties žmogui. 

— Turbūt dabar tai tapo gyvėnimo būdu. 

— Mūsų technikai tebežaidžia su dviem pirmaisiais diskais. Iš- 
ties įspūdingas nuveiktas darbas. 

— Mano klientai buvo sumanūs ir geri vaikinai. Tik, manau, 
pasidavė goduliui. Kaip ir dar keli kiti. 

Pasibelsta į duris — sugrįžo Nilas. Padavė voką Džoelui, kuris 
išėmė du diskus ir įteikė Roulendui. 

— Dėkui, — tarė šis. — Tam reikėjo drąsos. 

— Turbūt kai kurie žmonės turi daugiau drąsos nei proto. 

Mainai baigti. Nebeliko ką daugiau pasakyti. Roulendas nuėjo 
prie durų. Sugriebė jų rankeną, paskui pagalvojo apie kažką kita. 

— Dar, kad jūs Žinotumėte, — rimtai tarė jis. — CŽV beveik 
tikri, kad šiandien popiet į Niujorką atskrido Semis Tinas. Reisu iš 
Milano. 

— Ką gi, dėkui, — tarė Džoelas. 

Roulendui su voku palikus kambarį, Džoelas atsigulė ant lovos 
ir užsimerkė. Nilas bariuke susirado dvi skardines alaus ir klestelėjo į 
kėdę šalimais. Kelias minutes gurkšnodamas alų tylėjo, galiausiai pa- 
klausė: 

— Tėti, kas tas Semis Tinas? 

— Tau nereikia žinoti. 

— O taip. Aš noriu žinoti viską. Ir tu man papasakosi. 

18.00 Lizos motinos automobilis sustojo prie plaukų salono 
Džordžtaune, Viskonsino aveniu. Džoelas išlipo ir atsisveikino. Ir pa- 
dėkojo. Nilas nurūko, nekantraudamas kuo greičiau parsirasti namo. 

Prieš kelias valandas Nilas buvo sutaręs telefonu, įtikindamas 
registratorę penkių šimtų dolerių grynaisiais pažadu. Apkūni dama, 
vardu Morina, laukė ne itin patenkinta, kad teks dirbti iki vėlumos, 
tačiau smalsi pamatyti, kas išmes šitiek pinigų už greitą nudažy- 
mą. 

Džoelas pirmiausia sumokėjo, padėkojo registratorei ir Morinai 
už jų lankstumą, paskui atsisėdo priešais veidrodį. 

— Išplauti? — paklausė Morina. 

— Ne. Paskubėkime. 

„Ji sukišo pirštus jam į plaukus ir paklausė: 

— Kas tai padarė? 

— Viena moteris Italijoje. 

— Kokios spalvos pageidautumėte? 

— Žiilos, visiškai žilos. 

— Natūralios? 

— Ne, dabar ne natūralios. Padarykime beveik baltus. 

Moteris užvertė aukštyn akis registratorės link. Atseit visokių 
mes čia turime. 

Morina ėmėsi darbo. Registratorė išėjo namo, užrakinusi paskui 
save duris. Projekto metu, po kelių minučių Džoelas paklausė: 

— Ryt jūs dirbate? 

— Ne, rytoj man laisva. O kas? 

— Mat norėčiau apie vidudienį užeiti kitam seansui. Ryt būsiu 
nusiteikęs kokiai tamsesnei spalvai, kuri paslėptų dabar jūsų daromą 
žilumą. 

Jos rankos sustojo. 

— Kas jums yra? 

— Pasitikite mane čia vidudienį, ir aš sumokėsiu tūkstantį bak- 
sų grynaisiais. 

— Žinoma. O kaip dėl poryt? 


— Kai nebeliks žilumo, bus gana. 


PavakaRE Denas Sandbergas dykinėjo Post redakcijoje prie 
savo stalo, kai suskambo telefonas. Vyriškis kitame linijos gale prisi- 
statė Džoelu Bekmenu ir pasakė norįs pasikalbėti. Sandbergo telefo- 
nas rodė nežinomą skambinančiojo numerį. 

— Tikrasis Džoelas Bekmenas? — paklausė Sandbergas, pa- 
knopstom puldamas pasiimti nešiojamąjį kompiuterį. 

— Vienintelis, kurį pažįstu. 

— Išties malonu. Paskutinį sykį, kai jus mačiau, buvote teisme, 
prisiimdamas kaltę dėl visokiausių blogybių. 

— Kurios visos nuplautos su prezidento malone. 

— Maniau, esate nukištas kažkur į kitą pasaulio kraštą. 

— Taip, man pabodo Europa. Kažkodėl pasiilgau žemės, po ku- 
rią mano vaikščiota. Tad sugrįžau pasirengęs vėl imtis reikalų. 

— Kokių reikalų? 

— Žinoma, pagal savo specialybę. Kaip tik apie tai norėjau pa- 
sikalbėti. 

— Būsiu sužavėtas. Bet norėsiu užduoti klausimų apie malonę. 
Sklando daugybė neįtikėtinų gandų. 

— Kaip tik tai pirmiausia aptarsime, pone Sandbergai. Ne prieš 
rytoj rytą, devintą? 

— Būtinai atvyksiu. Kur susitinkame? 

— Turiu prezidentinį numerį „Hay-Adams“. Atsivežkite foto- 
grafą, jeigu norite. Brokeris vėl mieste. 

Sandbergas baigė pokalbį ir paskambino Rasčiui Louvelui, ge- 
riausiam savo šaltiniui iš CŽV. Louvelo nebuvo vietoje kaip visada, 
niekas nenutuokė, kur galėtų būti. Jis pamėgino susiekti su kitu šalti- 
niu Langlyje, bet nieko nesužinojo. 


ViITEKERIS sėdėjo „Alitalia“ lėktuvo, skrendančio iš Milano į 
Daleso oro uostą, pirmosios klasės skyriuje. Cia, priekyje, kaušalas 

buvo dykai ir liejosi laisvai, tad Vitekeris kaip įmanydamas stengė- 
si įkalti kuo daugiau. Džulijos Chavjer skambutis jį sukrėtė. Pradėjo 
gana maloniai paklausdama: 

— Niekas ten pas jus nematęs Marko, Vitekeri? 

— Ne, bet mes ieškome. 

— Manote, jį surasite? 

— Taip, visai neabejoju, kad jis iš kur nors išlįs. 

— Kaip tik dabar direktorė labai nekantrauja, Vitekeri. Nori Ži- 
noti, ar jūs surasite Marką. 

— Pasakykite jai — taip, mes jį surasime! 

— O kur jūs ieškote, Vitekeri? 

— Nuo čia, Milano, iki Ciuricho. 

— Ką gi, bergždžiai gaištate laiką, Vitekeri, nes draugužis Mar- 
kas išniro čia, Vašingtone. Šiandien popiet susitiko su Pentagonu. Pra- 
slydo tiesiog jums pro pirštus, Vitekeri, pastatė mus kvailio vieton. 

— Ką?! 

—- Grįžkite, Vitekeri, ir parsiraskite čia kuo greičiau. 

Dvidešimt penkiomis eilėmis toliau į galą Luidžis sėdėjo turis- 
tinėje klasėje, remdamasis keliais su dvylikamete mergiote, kuri klau- 
sėsi nešvankiausio kada nors jo girdėto repo. Jis pats jau irgi buvo 
įmetęs keturis stikliukus. Bet ne už dyką, nors jam buvo nusispjaut, 
kiek tai kainavo. 

Žinojo, kad tenai priekyje Vitekeris suka galvą, kaip būtent su- 
versti visą kaltę Luidžiui. Jis pats irgi taip pat elgtųsi, bet šiuo metu 
tetroško išgerti. Ateinanti savaitė Vašingtone bus gana nemaloni. 


18.00 standartiniu Rytų pakrantės laiku paskambinta iš Tel 
Avivo. Bekmeno nužudymą sustabdyti. Operaciją nutraukti. Atšau- 
kiama. Susipakuoti daiktus ir nešdintis, šįsyk lavono nebus. 

Agentams tatai buvo maloni žinia. Jie buvo išmokyti veikti labai 
slapta, atlikti užduotį ir dingti, nepaliekant jokių įkalčių, jokių daik- 
tinių įrodymų, jokių pėdsakų. Bolonija kur kas geresnė vieta nei sau- 
sakimšos Vašingtono, K. A., gatvės. 

Po valandos Džoelas išsiregistravo iš „Marriott“ ir mėgavosi ilgu 
pasivaikščiojimu vėsiame ore. Tačiau laikėsi judrių gatvių ir tuščiai 
negaišo laiko. Čia ne Bolonija. Šis miestas po darbo valandų visai ki- 
toks. Kai keliaujantieji iš darboviečių išsiskirsto ir transporto eismas 
aprimsta, gali tapti pavojinga. 

„Hay-Adams“ registratorius pageidavo kreditinės kortelės, ko 
nors plastikinio, ko nors tokio, kas nesutrikdytų buhalterijos. Retai 
koks nors klientas užsispirdavo mokėti grynaisiais, bet šis klientas 
nenorėjo klausytis jokių „ne“. Rezervuotas numeris patvirtintas, ir su 
derama šypsena registratorius įteikė raktą, pasveikindamas poną Ferą 
atvykus į jų viešbutį. 

— Bus kokio nors bagažo, sere? 

— Jokio. 

Tuo trumpas jų pokalbis baigėsi. 

Nešdamasis vien pigų juodos odos lagaminėlį, ponas Feras pa- 
suko prie liftų. 

PREZIDENTINIS NUMERIS BUVO AŠTUNTAME „Hay-ADAMS“ AUKŠTE, 
su trimis didžiuliais langais į H gatvę, už šios — į Lafajeto parką ir 
Baltuosius rūmus. Jį sudarė milžiniškas miegamasis, puikiai įrengtas, 
vien iš vario ir marmuro, vonios kambarys ir svetainė su praeitos epo- 
chos antikvariniais daikčiukais, šiek tick senamadišku televizoriumi, 
telefonais ir faksu, kuriuo buvo retai naudojamasi. Kainavo 3000 do- 
lerių už parą, betgi kada brokeriui rūpėjo tokie dalykai? 

Pasibeldęs į duris devintą, Sandbergas gavo palaukti tik sekun- 
dėlę, nes durys tuojau pat plačiai atsilapojo ir jis buvo pasveikintas 
nuoširdžiu „labas rytas, Denai!“ Bekmenas sugriebė dešinę jo ranką 
ir, įnirtingai šią kratydamas, įsitempė Sandbergą į savąsias valdas. 

— Malonu, kad radote laiko, — pasakė jis. — Gal kavos? 

— Taip, tikrai, juodos. 

Sandbergas numetė savo krepšį ant kėdės ir stebėjo, kaip Bek- 
menas pila kavą iš sidabrinio kavinuko. Gerokai liesesnis, plaukai 
trumpesni ir beveik balti, ištįsusio veido. Šiokio tokio panašumo į 
kaltinamąjį Bekmeną buvo, bet nedaug. 

— Jauskitės kaip namie, — kalbėjo Bekmenas. — Aš užsakiau 
pusryčius. Po minutėlės turėtų atnešti. — Jis atsargiai padėjo ant ka- 
vos stalelio priešais sofą du puodelius su lėkštutėmis ir pridūrė: — 
Dirbkime čia. Ketinate naudotis diktofonu? 

— Jeigu jūs ne prieš. 

— Taip ir pageidaučiau. Išvengsime nesusipratimų. 

Juodu atsisėdo. Sandbergas padėjo ant stalelio diktofoną, paskui 
išsiėmė bloknotą ir rašiklį. Įsmukęs žemai į fotelį, nerūpestingai su- 
kryžiuotomis kojomis, pasitikinčia išvaizda žmogaus, nesibijančio 
jokių klausimų, Bekmenas atrodė labai patenkintas. Sandbergas 
atkreipė dėmesį į batus kietais guminiais padais, kurie beveik ne- 
nešioti. Ant juodos odos jokio įbrėžimėlio nei dėmelės. Tipiška 
teisininko apranga — tamsiai mėlynas kostiumas, skaisčiai balti 
marškiniai su rankogaliais auksinėmis sąsagomis, apykaklės juoste- 
le ir raudonai bei aukso spalva dryžuotu kaklaraiščiu, kuris prašyte 
prašėsi dėmesio. 

— Ką gi, pirmas klausimas: kur jūs buvote? 

— Europoje, trankiausi šen bei ten, apžiūrinėjau kontinentą. 

— Du mėnesius? 

— Taip, pakako. 

— Kur nors konkrečiai? 

— Tiesą sakant, ne. Daug važinėjau traukiniais, nuostabus bū- 
das keliauti. Tiek daug gali pamatyti. 

— Kodėl sugrįžote? 

— Čia — namai. Kur kitur galėčiau pasidėti? Ką kita daryti? 
Bastytis po Europą — didelis malonumas, taip ir jaučiausi, bet iš to 
nepasidarysi karjeros. Manęs laukia darbas. 

— Kokio pobūdžio? 

— Įprasto. Ryšiai su vyriausybe, konsultacijos. 

— Tatai reiškia lobizmą, taip? 

— Mano firma turės ir lobistinę pakraipą, taip. Tai bus labai 
svarbi mūsų verslo dalis, bet anaiptol ne pagrindinė. 

— Ir kokia tai firma? 

— Nauja. 

— Padėkite man, pone Bekmenai. 

— Atidarau naują firmą, „Bekmeno grupę“, kontoros — čia, 
Niujorke ir San Franciske. Iš pradžių su šešiais partneriais, per metus 
jų turėtų padaugėti iki kokių dvidešimties. 

— Kas tie Žmonės? 

— Ak, dabar negaliu jų įvardyti. Mes deriname detales, gludi- 
name aštrius kampus, nelabai skelbtini dalykai. Planuojame perkirpti 
kaspiną gegužės pirmą, turėtų būti nemaža sensacija. 

— Be abejo. Tai bus ne juridinė firma? 

— Ne, bet vėliau planuojame pridurti ir juridinį skyrių. 

— Maniau, jūs netekote licencijos, kai... 

— Taip, iš tikrųjų. Bet dabar, kai bausmė dovanota, turiu tei- 
sę vėl laikyti advokatūros egzaminus. Jeigu užsigeisiu pradėti kelti 
žmonėms ieškinius, šiek tiek pasėdėsiu prie knygų ir gausiu licenci- 
ją. Tačiau ne artimiausioje ateityje, man prieš akis dar pernelyg daug 
darbo. 

— Kokio darbo? 

— Išjudinti šį reikalą, sukaupti kapitalo ir, svarbiausia, susitikti 
su įtakingais klientais. 

— Galite pateikti kai kurių iš tų klientų pavardes? 

— Žinoma ne, bet palūkėkite kelias savaites, ir tokią informa- 
ciją galėsite gauti. 

Ant rašomojo stalo suskambo telefonas, ir Bekmenas susiraukė. 

— Sekundėlę. Aš to skambučio laukiau. — Jis nuėjo ir pakėlė 
ragelį. Sandbergas išgirdo: — Taip, Bekmenas, sveikas, Bobai. Taip, 
rytoj būsiu Niujorke. Klausyk, po valandos pats tau paskambinsiu, 
gerai? Šiuo metu aš šiek tiek užsiėmęs. — Padėjęs ragelį, jis atsipra- 
šė: — Atleiskite. 

Skambino Nilas. Kaip ir buvo sutarta, lygiai 9.15, ir visą atei- 
nančią valandą skambinsiąs kas penkiolika minučių. 

— Nieko tokio, — numojo Sandbergas. — Pasikalbėkime apie 
jums suteiktą malonę. Ar esate matęs straipsnius apie neva nusiper- 
kamas prezidento malones? 

— Ar aš matęs straipsnius? Turiu parengtą gynėjų grupę, Denai. 
Mano žmonės ištisai prie to dirba. Netgi jeigu federalai sugebės su- 
rinkti didįjį žiuri ir jeigu kada nors nueis tiek toli, pasistengsiu juos 
informuoti, kad aš duosiu parodymus pats pirmasis. Visiškai neturiu 
ko slėpti, ir prielaidos, kad sumokėjau už malonę, pagal įstatymus 
baustinos. 

— Ketinate bylinėtis? 

— Be jokios abejonės. Mano teisininkai dabar rengia didžiulį 
ieškinį už šmeižtą ZJe New York Times tam samdomam jų šmeižikui 
Hitui Frikui. Bus nemalonus, bjaurus procesas, ir jie sumokės man 
krūvą pinigų. 

— Jūs tikrai norite, kad aš tai išspausdinčiau? 

— Po šimts, taip! Ir jei jau apie tai kalbame, patariu jums ir jūsų 
laikraščiui likti santūriems, kokie ir buvote ligi šiol. Tai gana neįpras- 
ta, bet vis dėlto pagirtina. 

Jau ir taip Sandbergo straipsnis apie apsilankymą prezidentinia- 
me numeryje buvo pakankamai didelė sensacija. Tačiau dabar jis ką 
tik tapo išstumtas į pirmąjį rytojaus rytmetinės laidos puslapį. 

— Grynai dėl oficialaus įrašo. Jūs neigiate, kad sumokėjote už 
malonę? 

— Kategoriškai, karštai neigiu. Ir bylinėsiuos su kiekvienu, kurs 
tvirtins kitaip. 

— Tad kodėl jums buvo dovanota bausmė? 

Bekmenas pasimuistė fotelyje ir jau buvo begsleidžiąs į ilgą tira- 
dą, kai suzvimbė durų skambutis. 

— A, pusryčiai! — Jis pašoko ant kojų. Atidarė duris ir pa- 
tarnautojas su baltu švarku įstūmė vidun vežimėlį, nukrautą ikrais 
1r visais kitais tradiciniais priedais, plakta kiaušiniene su trumais ir 
buteliu „Krug“ šampano ledo kibirėlyje. Kol Bekmenas pasirašinėjo 
sąskaitą, patarnautojas atkimšo butelį. 

— Dvi taures ar vieną? 

— Išgersite šampano, Denai? 

Sandbergas nejučia pasižiūrėjo į laikrodį. Tartum kiek per anks- 
ti pradėti svaigintis, betgi kodėl ne? Argi dažnai sėdi prezidentinia- 
me numeryje su vaizdu į Baltuosius rūmus ir gurkšnoja putojančiojo, 
kainuojančio po 300 dolerių už butelį? 

— Gerai, bet tik truputėlį. 

Patarnautojas pripylė dvi taures, įstatė „Krug“ atgal į ledą ir pa- 
liko kambarį, o kaip tik tuo metu vėl sučirškė telefonas. Šįsyk skam- 
bino Randalas iš Bostono, ir anam teksią palūkėti prie telefono dar 
valandą, kol Bekmenas baigsiąs tai, kuo buvo užsiėmęs. 

Jis nutrenkė ragelį ir paragino: 

— Užkąskite kiek, Denai, užsakiau pakankamai mums abiem. 

— Ne, dėkui, anksčiau jau suvalgiau bandutę, — atsisakė ir, pa- 
ėmęs šampano taurę, šiek tiek nugėrė. 

Bekmenas panardino vaflį į 500 dolerių vertės ikrų kalnelį ir įsi- 
kimšo į burną — lyg koks paauglys kukurūzų spragėsius su aštriu pa- 
dažu. Čiaumojo vaikštinėdamas su taure rankoje. 

— Mano malonė? Prašiau prezidentą Morganą, kad peržiūrėtų 
mano bylą. Kalbant atvirai, tai nemaniau, kad jį tai bent kiek sudo- 
mino, bet pasirodė esąs labai įžvalgus žmogus. 

— Arturas Morganas? 

— Taip, jis tikrai nepakankamai vertinamas kaip prezidentas, 
Denai. Nėra nusipelnęs sutriuškinimo, kokį patyrė. Šiaip ar taip, kuo 
ilgiau Morganas nagrinėjo bylą, tuo labiau į ją įsijautė. Kiaurai per- 
matė valdžios dūmų uždangą. Pagavo anuos meluojant. Kaip buvęs 
advokatas, jisai suprato, kokie galingi yra federalai, kai nori pričiupti 
nekaltą žmogų. 

— Jūs sakote, kad buvote nekaltas? 

— Visiškai. Nepadariau nieko bloga. 

— Bet prisipažinote kaltu. 

— Kitos išeities neturėjau. Pirma, jie apkaltino mane ir Džeisį 
Habardą nebūtais dalykais. Mudu likome tvirti. „Surenkite proce- 
są, — sakėme, — sušaukite mums prisiekusiuosius“. Taip išgąsdino- 
me federalus, jog šie griebėsi to, ko visada stveriasi. Ėmė persekioti 

mūsų draugus ir šeimas. Denai, tie idiotai gestapininkai apkaltino 
mano sūnų, vaikiną, ką tik iš teisės fakulteto, nieko neišmanantį apie 
mano popierius. Kodėl apie tai neparašėte? 

— Aš parašiau. 

— Šiaip ar taip, man neliko nieko kita, kaip tik sutikti su nuo- 
puoliu. Tai man tapo garbės reikalu. Prisipažinau kaltu todėl, kad visi 
kaltinimai mano sūnui ir mano partneriams būtų panaikinti. Prezi- 
dentas Morganas tai suprato. Štai kodėl man buvo suteikta malonė. 
Buvau jos vertas. 

Vėl vaflis, vėl pilna burna auksaspalvės masės, vėl šliurpsnis 
„Krug“ viskam nuplauti. Bekmenas vaikštinėjo pirmyn ir atgal, dabar 
jau be švarko — Žmogus, turintis nusimesti daug sunkenybių. Paskui 
staiga sustojo ir tarė: 

— Pakaks apie praeitį, Denai. Pasišnekėkime apie rytojų. Pa- 
žvelkite antai į tuos Baltuosius rūmus. Ar buvote kada ten oficialių 
pietų — juodi kaklaraiščiai, jūrų pėstininkais aprengta sargyba, liek- 
nos damos dailiomis suknelėmis? 

== Nė. 

Bekmenas stovėjo prie lango, stebeilydamas į Baltuosius rūmus. 

— Man dusyk teko, — tarė su liūdesio gaidele balse. — Ir vėl 
ten būsiu. Duokite dvejus, galbūt trejus metus, ir vieną dieną man 
asmeniškai įteiks storą kvietimą — sunkaus popieriaus, įspaustomis 
auksinėmis raidėmis: „Prezidentas ir Pirmoji ponia turės garbę ma- 
tyti Jus...“ 

Jis atsigręžė ir patenkintas savimi pažvelgė į Sandbergą: 

— Tai galia, Denai. Štai dėl ko aš gyvenu. 

Geras numeris, bet nevisiškai toks, dėl kurio Sandbergas atėjęs. 
Jis krestelėjo brokerį tikrovėn, staiga paklausdamas: 

— Kas nužudė Džeis; Habardą? 

Pečiai Bekmenui nusviro, ir jis nuėjo prie ledo kibirėlio vėl pri- 
sipilti taurės. 

— Tai buvo savižudybė, Denai, paprastų paprasčiausia. Džeisis 
jautėsi nepaprastai pažemintas. Federalai jį sunaikino. Vargšas tiesiog; 


negalėjo pakelti. 

— K3 gi, jūs vienintelis žmogus mieste, kuris tiki, kad tai buvo 
savižudybė. 

— Ir aš vienintelis žmogus, žinantis tiesą. Išspausdinkite tai, 
gerai? 

— Būtinai. 

— Pasikalbėkime apie ką nors kita. 

— Tiesą pasakius, tai jūsų praeitis, pone Bekmenai, kur kas įdo- 
mesnė už ateitį. Aš turiu gana gerą šaltinį, kuris man sako, jog jums 
buvo dovanota bausmė todėl, kad to siekė CŽV, kad Morganas ne- 
atsilaikė, spaudžiamas Tedžio Meinardo, ir kad norėta jus kažkur pa- 
slėpti, kur būtų galima stebėti ir pamatyti, kas pirmasis patį nudobs. 

— Jums reikia naujų šaltinių. 

— Taigi jūs neigiate... 

— Aš čia! — Bekmenas išskėtė rankas, kad Sandbergas galėtų 
viską pamatyti. — Esu gyvas! Jeigu CŽV būtų norėjusi, kad aš nu- 
mirčiau, tai ir būčiau numiręs. — Jis nugėrė kiek šampano ir pridū- 
rė: — Susiraskite geresnį šaltinį. Gal truputėlį kiaušinienės? Ji šąla. 

— Ne, dėkui. 

Bekmenas šaukštu pakabino sau į lėkštelę didelę porciją kiauši- 
nienės ir įniko valgyti, judėdamas po kambarį nuo lango prie lango, 
vis nenutoldamas nuo Baltųjų rūmų reginio. 

— Nebloga, su trumais. 

— Ne, dėkui. Ar dažnai tai valgote pusryčiams? 

— Ne per dažniausiai. 

— Ar pažinojote Bobą Kricą? 

— Be abejo, visi pažinojo Kricą. Jisai sukinėjosi tiek pat ilgai 
kaip ir aš. 

— Kur jūs buvote, kai jis pasimirė? 

— San Franciske, viešėjau pas vieną draugą, pamačiau per tele- 
vizijos žinias. Iš tiesų, liūdna. Ką Kricas turi bendra su manimi? 

— Šiaip pasidomėjau. 

— Ar tai reiškia, kad daugiau klausimų nebeturite? 

Sandbergas sklaidė savo užrašus, kai telefonas vėl suskambo. Šį- 
syk Olis, ir Bekmenas pats paskambinsiąs jam vėliau. 

— Apačioje laukia fotografas, — pasakė Sandbergas. — Mano 
redaktorius norėtų šiek tiek fotografijų. 

— Žinoma. 

Džoelas užsivilko švarką, pasitikrino prieš veidrodį kaklaraištį, 
plaukus ir dantis, paskui pasisėmė dar šaukštą ikrų, o per tą laiką at- 
ėjo fotografas ir išsikrovė šiokią tokią įrangą. Kol šis knebinėjosi su 
apšvietimu; Sandbergas laikė ijungęs diktofoną ir mestelėjo keletą 
klausimų. 

Geriausia nuotrauka, pasak fotografo, nors ir Sandbergui atro- 
danti visai nebloga, buvo platus Džoelo, sėdinčio ant bordo spalvos 
oda apmuštos sofos, kadras. Jis papozavo dar prie lango, stengdama- 
sis, kad tolumoje būtų matyti Baltieji rūmai. 

Telefonas vis skambėjo, ir galiausiai Džoelas nebekreipė į šį dė- 
mesio. Nilas turėjo skambinti kas penkias minutes, jeigu į skambutį 
būtų neatsiliepiama, ir kas dešimtį — jeigu Džoelas pakeltų ragelį. 
Po dvidešimties minučių fotografavimo telefonas varė juos iš proto. 

Brokeris — labai užsiėmęs žmogus. 

Fotografas baigė darbą, susirinko mantą ir pasišalino. Sandber- 
gas padelsė dar kelias minutes, paskui irgi pasuko prie durų. Jau iš- 
eidamas į koridorių, pasakė: 

— Klausykite, pone Bekmenai, rytoj pasirodys didžiulis straips- 
nis, dėl to nė kiek neabejokite. Bet tik noriu, kad jūs žinotumėte — 
nenupirkote manęs nė puse tų nesąmonių, kurias šiandien paistėte. 

— Katra puse? 

— Esate kaltas kaip velnias. Toks pat buvo ir Habardas. Jis ne- 
nusižudė, o jūs pasprukote į kalėjimą, gelbėdamas savo kailį. Malonę 
jums išrūpino Meinardas. Artūras Morganas nieko nenutuokė. 

— Gerai. Ta pusė nesvarbi. 

— O kas svarbu? 

— Kad brokeris sugrįžo. Pasistenkite, kad tai būtų pirmajame 


puslapyje. 


MoRiINaA švytėjo kur kas geresne nuotaika. Jos laisvadienis nie- 
kad nebuvo vertas tūkstančio baksų. Tad ji palydėjo klientą į atskirą 

kabiną gilumoje, toliau nuo gagenančių moterų, aptarnaujamų ben- 
droje salono salėje. Drauge juodu aptarė spalvas ir atspalvius ir ga- 
liausiai pasirinko tokią, kurią būtų lengva palaikyti. „Palaikyti“ — jai 
reiškė tikėtis po 1000 dolerių kas penkias savaites. 
Džoelui buvo nesvarbu. Niekad daugiau jos nebepamatys. 
Baltą spalvą ji pavertė žila ir šiek tiek pridūrė rudumo, penke- 
riais metais pajaunindama veidą. Bet čia buvo svarbu ne tuštybė. 
Jaunumas neturėjo reikšmės. Džoelas tik troško pasislėpti. 

PASKUTINIAI JO SVEČIAI PREZIDENTINIAME NUMERYJE BEVEIK PRA- 
virkdė. Nilas, sūnus, kurį menkai tepažinojo, ir marti, kurios niekada 
nebuvo susitikęs, padavė jam Kerę, dvejų metukų anūkę, apie kurią 
tik svajojęs. Iš pradžių ji irgi pravirko, bet paskui nusiramino, kai se- 
nelis panešiojo po kambarį ir parodė pro langą ten, tolumoje, Baltuo- 
sius rūmus. Nešiojo ją nuo lango prie lango, iš kambario į kambarį, 
šokdino ant rankų ir kalbino, lyg būtų turėjęs patirtį su dešimčia anū- 
kų. Nilas vėl padarė nuotraukų, bet šįsyk visai kito žmogaus. Dingo 
prašmatnus kostiumas; Džoelas buvo apsirengęs chaki spalvos kelnė- 
mis ir languotais, su sagutėmis apykaklės kampučiuose, marškiniais. 
Dingo pagyrūniškumas ir arogancija; jis buvo paprastas senelis, apsi- 
kabinęs gražią savo anūkėlę. 

Kambarių tarnyba pristatė vėlyvus priešpiečius su sriuba ir salo- 
tomis. Jie mėgavosi ramiu šeimyniniu užkandžiu, Džoelo pirmuoju 
per daugel daugel metų. Jis valgė viena ranka, nes kita be paliovos 
šokdino sau ant kelių Kerę. 

Perspėjo juos apie rytoj pasirodysiantį Pos/ straipsnį, ir paaiški- 
no slypinčius už šio motyvus. Jam buvo svarbu būti matomam Va- 
šingtone, ir dargi kuo pastebimiau. Tai padės laimėti šiek tiek laiko, 
supainioti kiekvieną, kuris tebegalėtų jo ieškoti. Tai sukels sensaciją, 
apie kurią bus kalbama dienų dienas, dar ilgai jam išvykus. 

Liza norėjo išgirsti, ar didelis jam gresia pavojus, bet Džoelas 
prisipažino nesąs tikras. Kuriam laikui išnyks, kelsis iš vietos į vietą, 
visada bus atsargus. Per pastaruosius du mėnesius daug ko išmoko. 

— Po kelių savaičių sugrįšiu, — pažadėjo jis. — Kartkartėmis 
pasirodysiu. Reikia tikėtis, po kelerių metų taps saugiau. 

— Kur dabar vyksti? — paklausė Nikas. 

— Dabar traukiniu į Filę, paskui lėktuvu pašoksiu į Ouklandą. 
Norėčiau aplankyti motiną. Būtų gražu, jeigu judu brūkšteltumėte jai 
atviruką. Neskubėsiu, o galop baigsiu kur nors Europoje. 

— Kokiu pasu naudosies? 

— Tik ne tais, kuriuos gavau vakar. 

— Ką? 

— Neketinu CŽV leisti, kad sektų mano judėjimą. Nebent 
kraštutiniu atveju, bet šiaip jais niekad nesinaudosiu. 

— Tad kaip keliausi? 

— Turiu kitą pasą. Vienas draugas paskolino. 

Nilas metė į jį įtarų žvilgsnį, lyg žinotų, ką „draugas“ reiškia. Ta- 
čiau Liza praleido tai pro ausis, o mažoji Kerė pasirinko šį momentą 
nusilengvinti. Džoelas pasiskubino atiduoti ją motinai. 

Kol Liza vonios kambaryje keitė sauskelnes, Džoelas, pritildęs 
balsą, pasakė: 

— Trys dalykai. Pirmas — paprašyk kokią saugos firmą, kad iš- 
valytų tavo namus, kontorą ir automobilius. Ko gero, nustebsi. Tai 
kainuos apie dešimtį gabalų, bet turi būti padaryta. Antras — no- 
rėčiau, kad čia kur nors netoliese surastum kokį būstą su ateinančia 
pagalba. Mano motina, tavo senelė įstrigusi ten, Ouklande, ir nėra 
kam jos prižiūrėti. Geras būstas kainuos tris ar keturis tūkstančius 
per mėnesį. 

— Kaip suprantu, turi pinigų. 

— Trečias — taip, turiu pinigų. Jie čia, „Maryland Trust“ sąs- 
kaitoje. Tu įvardytas kaip bendrasavininkis. Pasiimk dvidešimt pen- 
kis tūkstančius už išlaidas, kurias iki šiol turėjai, o likusius turėk sau 
po ranka. 

— Man tiek daug nereikia. 


BROKERIS 335 


— Na, kažkiek išleisk, gerai? Mažumėlę atsipalaiduok. Nuvežk 
mergytę į Disneilendą. 

— Kaip mes susirašinėsime? 

— Kol kas elektroniniu paštu, įprastu Grinčo vardu. Žinai, ta- 
pau neblogu hakeriu. 

— Ar tu saugus, tėti? 

— Blogiausia jau praeityje. 

Sugrįžo Liza su Kere, kuri vėl panoro sūpuotis ant kelio. Džoe- 


las laikė ją prie savęs kaip galėdamas ilgiau. 


Tėvas ir sūnus įėjo į „Union Station“, o Liza su Kere liko laukti 
automobilyje. Geležinkelio stoties judrumas vėl privertė Džoelą su- 
nerimti; senus įpročius bus sunku įveikti. Jis tempėsi nedidelį kelio- 
ninį krepšį, prikrautą visų turimų savo daiktų. 

Nusipirko bilietą į Filadelfiją, ir jiedviem pamažu slenkant pe- 
ronų link, Nilas tarė: 

— Aš iš tikrųjų noriu žinoti, kur tu vyksti. 

Džoelas sustojo ir pažvelgė į jį: 

— Grįžtu į Boloniją. 

— Ten draugas, taip? 

— Taip. 

— Moteriškos lyties? 

— O, taip. 

— Kodėl aš nenustebęs? 

— Ką darysi, sūnau. Tai visada buvo mano silpnybė. 

— Ji italė? 

— Netgi labai. Ji išties ypatinga. 

— Visos jos buvo ypatingos. 

— Toji išgelbėjo man gyvybę. 

— Ar ji žino, kad tu grįžti? 

— Manau, taip. 

— Tėti, prašau, būk atsargus. 

— Pasimatysime po kokio mėnesio. 

Juodu apsikabino ir pasakė vienas kitam „sudie“. 

Iš profesijos esu teisininkas, tikrai ne dirbtinių Žemės palydovų 
ar šnipinėjimo specialistas. Šiandien aukštosios technologijos elek- 
troniniai daikčiukai mane baugina labiau nei prieš metus. (Savo kny- 
gas vis teberašau trylikos metų senumo procesoriumi. Kai tas užsi- 
kerta, o tai atsitinka vis dažniau ir dažniau, aš tiesiog sulaikau kvapą. 
Kai galop jis visai liausis dirbęs, veikiausiai tą pat padarysiu ir aš.) 

Visa tai literatūrinis pramanas, mielieji. Labai mažai teišma- 
nau apie šnipus, elektroninį sekimą, palydovinius ir „gudručius“ te- 
lefonus, „blakutes“, pasiklausymą, mikrofonėlius ir žmones, kurie jais 
naudojasi. Jeigu kas šiame romane ir priartėja prie tiesos, tai tikriau- 
siai per klaidą. 

Tačiau Bolonija labai reali. Man buvo labai smagu svaidyti strė- 
lytę į pasaulio žemėlapį, ieškant vietos, kur paslėpti poną Bekmeną. 
Būtų tikę bemaž bet kur. Bet aš žaviuosi Italija ir viskuo, kas itališka, 
ir turiu prisipažinti, kad svaidžiau strėlytę neužrištomis akimis. 

Parengtinis tyrimas (per griežtas žodis) nuvedė mane į Boloni- 
ją, Žavų seną miestą, kurį aš tuojau pat ėmiau dievinti. Savo draugo 
Luko Patuelio (Luca Patuelli) buvau pavedžiotas po įžymiąsias vie- 
tas. Jis pažįsta visų Bolonijos virtuvių šefus, — o tai nemenkas žyg- 
darbis, — ir šios mudviejų varginančios veiklos metu aš priaugau apie 
dešimt svarų. 

Dėkui Lukui, jo draugams ir šiltam bei nuostabiam jų miestui. 
Taip pat dėkoju Džinui Makdeidui (Gene McDade), Maikui Mu- 
džiui (Mike Moody) ir Bertui Koliui (Bert Colley). 


Po pralaimėtų pakartotinių rinkimų 
pasitraukiantis iš pareigų Jungtinių Valstijų 
prezidentas suteikia prieštaringą paskutinės 
minutės malonę Džoelui Bekmenui, garsiam 
„Vašingtono valdžios brokeriui, pastaruosius 
šešerius metus buvusiam paslėptam 
federaliniame kalėjime. Bet niekas nežino, kad 
prezidentas suteikė malonę tik stipriai mygiamas 
CŽV. Regis, Bekmenas galėjęs žinoti paslaptis, 
kurios kelia pavojų sudėtingiausiai pasaulyje 
žvalgybinių Žemės palydovų sistemai. 


Bekmenas slapta išdanginamas iš šalies, gauna 
naują vardą, naują asmens tapatybę ir naujus 
namus Italijoje. Galop, jam įsitvirtinus savo 
naujajame gyvenime, CŽV nutekina informaciją 
apie jo buvimo vietą izraeliečiams, rusams, | 
kinams ir saudo arabams. Paskui CZV darys tai, ką 
geriausiai moka: sėdės užuoglaudoje ir stebės. 
Svarbu ne tai, ar Bekmenas išliks gyvas — tam 
nėra jokių šansų. Klausimas, į kurį CŽV žūtbūt nori 
“ gauti atsakymą — kas jį nužudys? 


N 978-9955-13-1 


789955*13 


+= 


( 


